
Žodis į skaitytojus 

Niekam nepaslaptis, kad mūsų istorijos literatūra yra la¬ 
bai negausi ir menka. Ypač tai buvo jaučiama, kai pradėta 
rūpintis švęsti Vytauto sukaktuves. Apie ji savo kalba pa¬ 
rašytų veikalų mes dar visiškai neturime. Todėl jaunieji 
istorikai, suprasdami tą didelį trūkumą ir tautos savigarbą, Z. 
Ivinskio pakviesti susirinkome pasitarti. Tai buvo pereitą 
pavasarį. Pasitarę ir negirdėdami, kad kas rašytų kokį vei¬ 
kalą apie didį mūsų tautos jubiliatą, ryžomės patys rašyti 
Nors daugumas buvome ar vos palikę ar besirengią palikti 
Lietuvos universitetą, bet pareiga nuo to nelengvo sumanymo 
mūsų neatbaidė. Tuojau pasiskirstėme temas, aptarėme dar¬ 
bo pobūdį: laikytis vidurio tarp moksliško ir po.pu- 
liaraus veikalo, ir išsiskirstėm. 

Dirbome beveik ištisus metus. Reikia pasakyti, kad ne vi¬ 
siems darbo sąlygos buvo geros. Vieni, gyvendami toli nuo 
Kauno, negalėjome prieiti prie istorijos šaltinių ir literatūros, 
kurių ten galima gauti apie Vytautą D. Kiti' vėl rašėme po 
kelis straipsnius, nes dėl įvairių kliūčių ne visi pažadus išlaikė; 
teko net naujų darbininkų ieškoti. Tai ir yra |svarbesnės prie¬ 
žastys, dėl kurių mūsų darbas ne toks išėjo, koks galėjo išeiti. 

Apskritai šiuo savo darbu nepasižadame duoti mūsų vi¬ 
suomenei ką nauja ar originalu: mes labiausiai stengėmės jau 
istorikų surinktus ir aprašytus faktus kiek savotiškiau, žiūrėdami 
lietuvio akimis, sugrupuoti ir iškelti aikštėn. Žinoma, kas be ko 
neatsisakėme vieną kitą ir savo mintį duoti arba istorinių 
faktų vertinimą padaryti. Tai sakydami nenorime sukelti 
minties, kad mums būtų nerūpėjęs objektingumas: jo, to ob- 
jektingumo, laikėmės, kiek leido istorijos faktų pažinimas bei 
jų supratimas, momentas ir pats veikalo pobūdis. 

Kaip ten bebūtų, mes vis dėlto džiaugiamės galėdami kad 
ir šiuo kukliu savo darbu pagerbti didį mūsų tau¬ 
tos vyrą jo 500 metų mirties sukaktuvių 

p r o r a. Kartu taip pat norėtume padėti mūsų platesnei vi¬ 
suomenei pųžinti tą didį Žmogų, kuri, tikime, šį darbą nuo¬ 
širdžiai sutiks. 

Pagaliau nieku būdu negalime praeiti pro šalį nepareiškę 
didelio dėkingumo gerb. pro f. A. Aleknai mielai padėju¬ 
siam naudingais patarimais šią monografiją rašant bei reda¬ 
guojant, ir kartu apgailestaujam, kad gerb. profesorius dėl 
ligos negalėjo parašyti šiai knygai įžangos žodžio. 


Kaunas, 

1930 — Vytauto* Didžiojo — metais 
kovo mėn. 13 d. 


P. Šležas 


Šaltiniai ir literatūra 

C. D. Pol. = Codex Diplomaticus Poloniae, ed. L. Rzykczewski 
et A. Muczkowski. Varsoviae, 1847. 

C. D. Prus. = Codex Diplomaticus Prussicus. ! B., Koenigsberg, 

1836. 

C. ep. s. = Codex epistolaris saeculi XV, 2t., ed. A. Lewicki 
Cracoviae 1891 (XII iš „Monumentą Poloniae“). 

C. ep. V. = Codex epistolaris Vitoldi Magni Ducis Lithvan. 

1376—1430 Collec. opera A. Prochaska. Cracoviae, 
1882 (VI tom. iš „Monumentą medii aevi historica res 
gestas Poloniae illustrantia“). 

Hist. Pol. = Historiae Polonicae libri XII, Joanis Dlugossii, 
Francofurti — Lipsiae 1711 — 1712. 

Dlug., IV = Dlugosza Jana, Kanonika Krako\vskiego, Dziej6w 
Polskich ksiąg dwanašcie. Przeklad Karola Meche- 
rzynskiego, w Krakowie, 1869, IV tom. 

L. E. K. U. = Liv - Ėst. - und Kurlandisches Urkundenbuch 

nebst Regesten, bearbeitet v. Fr. G. Bunge und H. 
Hildebrand. III. Band: Nachtrage zu den zwei ersten 
Bandė; Fortsetzungen von 1368—1393, Rėvai, Kluge 
1857. IV. B., Rėvai 1859. V. B., Riga 1867. VI B., Riga, 
Kūmmel, 1875. VII. B., Riga, Moskau, Debner, 1881. 

M. Pol. Lith. = Monumentą Vetera Poloniae et Lithvaniae 

gentiumque finitimarum historiam iiiustratia etc. Tem¬ 
pus primuš ab Honorio P. P. III, usque ad Grego- 
rium P. P. XII, 1217—1489. Romae 1860—1864. f. v. 
I — IV, ed. Theineri. 

Pol. sobr. = Polnoje sobranije Russkich letopisej. Izdanije 
Imperatorskoj Archeologičeskoj Komis. Tom XVII. 
S.-Peterburg, 1907. 

Nap. = Napiersky, K, E., Russisch - livlandische Urkunden. 
Petersburg, 1868. 

Scr. r. Prus. = Scriptores rerum Prussicarum. Die Ge- 
schichtsquellen der Preussischen Vorzeit. Herausge- 
geben von Th. Hirsch, M. Toeppen u. E. Strehlke. 
5 tomai. Leipzig, 1861 — 1874. 

Sk. D. = Skarbiec Diplomot6w papiezkich, cesarskich, kr6- 
lewskich, ksiąžęcych; uchwal narodowych, postano- 
wien rožnych w!adz i urzędow posfugających do kry- 
tycznego wyjasnienia dziejow Litwy, Rusi Litewskiej i 
ošciennych im krajow. Ign. Danifowicz. Dwa tomy. 
Vilnius, 1860. 

Vol. I. = Volumina legum, 6 t., Petersburg 1859. 

Abraham = Wfadysfaw, Abraham, Dr., Prof., Polska a chrzest 
Litvvy. Atspausta leidiny .Polska i Litwa w dziejo- 
wym stosunku“ 1—36 psl. 

Al. = Alekna, Ant., Prof., Lietuvos istorija. Antras pataisytas 
leidimas. Tilžė, 1923. 

Bal. = Balinski, M., Historja Miasta Wilna. Vilnius 1836. 

Barb. = Barbašev, A., Vitovt i jego politika do Griunvaldens- 
koj bitwy. 1 t. S.-Peterburg, 1885. 

Bren., I = Brensztejn, M., Zarys dziejovv ludwisarstwa na ziemiach 
b. Wielkiego Księstwa Litewskiego. Vilnius, 1924. 

Fijalek = Fijafek, Jan, Dr., X., Uchrzešcijanienie Litwy przez 
Polskę. Knygoj: „Polska i Litwa w dziejowym stos- 
nuku“. Warszawa, 1914. 

Gab. u. = Gabrys, J., Lietuvių - Lenkų unija. Philadelphia 
Pa., 1915. 

Gab. v. = Gabrys, J., Vytauto ir Lietuvių veikmė Didžioje ka¬ 
rėje ir kovoje ties Grunvaldu. Kaunas, 1912. 

Gruš. = Grušewskij, M., Prof., llliustrovannaja Istorija Ukrainy. 
S.-Peterburg, 1913. 

Hal. = Halecki, Oskar, Dzieje Unji Jagiettonskiej. I tom. Kra- 
kow, 1919. 

Heinl = Heinl, Dr. Kari, Fiirst Witold von Litauen in seinem 
Verhaltnis zum Deutschen Orden in Preussen wahrend 
der Zeit seines Kampfes um sein litauisches Erbe 
1382-1401. Berlin, 1925. 

Hild. = Hildebrand, H., Das deutsche Kontor zu Polozk (Bal- 
tische Monatschrift, Nr. 22 Riga 1873). 

Hohl. = Hohlbaum, K. Knuze, K. Stein W., Hansische Urkun- 
denbuch, VI, Halle, 1876. 

Yčas = Yčas, Jonas, Dr., Mažosios Lietuvos praeitis (XIII—XX a. 

bruožai). Atspausta leidiny: „Kovo 20 diena“, Maž. 
Lietuvos priglaudimui paminėt. Klaipėda, 1923. 

Jak. = Jakubovvski, J., Opis Księstwa Trockiego, Kwartalnik 
Historiczny, 1907. 

Janui. = Augustinas Janulaitis, Žydai Lietuvoje. Bruožai iš 
Lietuvos visuomenės istorijos XIV—XIX amž. Auto¬ 
riaus leidinys, Kaunas, 1923 mt. 

Jar. = Jaroszevvicz, J., Obrazy Litwy, II, Vilnius, 1844. 

Jon. = Jonynas, Ign., Doc., Lietuvių tautos istorija. II dalis. Pa¬ 
skaitos skaitytos 1928 m. rudens samestre. Studentų 
Humanitarų D-jos Spaudos Komisijos 35 leidinys. 
Rankraščio teisėmis. Kaunas, 1928.] 

Klim. = Klimas P., Lietuvių senovės bruožai. Vilnius, 1919 m. 

Koch. = Kochanowski, J. K., Witold Wielki Ksiąže Litewski. 
Lw6w, 1900. 

Kol. = Kolankowski, L., Dzieje Wielkiego Księstvva Litewskiego 
za Jagiettonow. Tom L 1377—1499. Sklad gIowny ; 
Kasa Im. Mianowskiego. Warszawa, 1930. 

Kon. = Koneczny, F., Dr., Jagietto i Witold. Lwow, 1893. 

Kotz. = Kotzebue, August von, Preussens altere Geschichte. 
4 t., Hamburg, 1811. 

Krum. = Krumholtz, Robert, Samaiten und der Deutsche Orden 
bis zum Frieden am Melno See 1422. Konigsberg, 1890. 

Kurcz. = Kurczewski, Ks. Jan., Biskupstwo Wilehskie. Vilnius, 
1912. 

Kutrz. = Kutrzeba, Prof. Dr. Stanislaw, Unja Polski z Litwą. 

Žiūr. knygoj: „Polska i Litwa w dziejowym stosunku“. 
Varszawa, 1914. 

Lohm. = Lohmeyer, Kari, Zur Altpreussischen Geschichte, 
Aufsatze und Vortrage. Gotha, 1907. 

Liub. = Liubavskis, M. Lietuvos istorija ligi Liublino unijos. 
Dvi dalys (vertimas), Vilnius, 1922. 

Mierz. = Mierzynski, Antoni, Dr., Žr6dla do mytologii litews- 
kiej, t. I, II, Warszawa 1892, 1896. 

Pfitz. = Pfitzner, Jozeph, Grossfiirst Witold von Litauen als 
Staatsmann. Verlag Rudolf M. Rohrer. Briin — Prag — 
Leipzig — Wien, 1930., _ 

Proch. A. W. = Prochaska, Antoni, Znaczenie niedosziej ko- 
ronacji Witolda. Atspausta žurnale „Ateneum Wilens- 
kie“, Czasopišmo naukowe pošwięcone badaniom 
przeszlošci ziem W. X. Litewskiego. Wyd. III wydziatu 
tovv. przijaciol nauk w Wilnie. Red. Kazimierz Chody- 
nicki. 3—4 nr. Vilnius, 1923. 

Proch. D. W. = Prochaska, Antoni, Dzieje WitoIda W. Księcia 
Litwy. Vilnius, 1914. 

Proch. O. L. W. = Prochaska, Antoni, Ostatne lata Witofda. 
Warszawa, 1882. 

Przyal. = Przyalgowski, W. Ks., Žywoty biskup6w Wilenskich. 
Peterburg, 1860. 

Putz. = Putzgers, F. W. Historischer Schul - Atlas. Grosse 
Ausgabe, Bielefeld u. Leipzig, 1929. 

Rem. = Remeika, Jon., Phil. Dr., Der Handel auf der Memel 
von Anfang dės 14. Jahrhunderts bis 1430. Kaunas, 
1927. 

Rim. = Rimka, A., Lietuvos visuomeninio ūkio bruožai ligi 
Liublino unijos. Kaunas, 1925. 

Semk. = Semkovvicz, Wfadysfaw, Dr., Prof., Braterstvvo szlachty 
polskiej z bojarstwem litevvskiem w unii horodelskiej 
1413 roku. Atspausta leidiny: „Polska i Litwa w 
dziejowym stosunku“, 395—446 psl. 

Smolenskis = Smolenskis, Vladislovas, Lenkų tautos istorija. Iš 
lenkų kalbos, redaguojant Lietuvos universiteto ord. 
prof. Dr. Jonui Yčui, vertė Antanas Kasakaitis. Kaunas, 
1925. Švietimo Min. knygų leidimo komisijos leidinys. 

Soch. = Sochanievvicz, Kaz., Kvvartalnik Historiczny, III Rok, 
zeszyt 10—11. 

Stein = Stein, W., Vom deutschen Kontor in Kowno (Hau- 
sische Geschishtsblatter, 22 t., Mūnchen, 1916). 

Voigt = Voigt, Johannes, Geschichte Preussens von den altes- 
ten Zeiten bis zum Untergang der Herschaft dės 
Deutschen Orden. 9 t. Konigsberg. 1827—1834. 

Wol. = Wofonczewskis, Motiejus K., Žemajtiu Wiskupiste, Vil¬ 
nius, 1848. 

Wolff = Wolff, Jozef, Rod Gediminą. Krak6w, 1886. 

Žerb. - fcab. = Žerbillo - Labunski, Jozef, Unia Litwy z Polską 
(1385—1569). Varszawa. Metai nepažymėti. Toj kny¬ 
goj yra beveik visi unijų dokumentai. 


A. Šapoka 

Lietuva iki Vytauto 

Lietuvių tautos kilmė. Jos atsiradimas dabar gyvena¬ 
mose vietose. Pirmieji politiniai junginiai. Naujas priešas 
ir Vienos lietuvių valstybės sudarymas. Mindaugas, Gedi¬ 
minas. Expansija rytuose ir Gedimino naujas metodas ko¬ 
vose su Ordinu. Algirdo - Kęstučio laikai. Kultūrinė Lietuvos 
būklė bei lietuviu religija. 

Lyginamojo kalbų mokslo duomenimis lietuvių giminės 
tautos priskiriamos prie indoeuropiečių tautų šeimos, arijų 
šakos. Be to, žodynas rodo, kad lietuvių, latvių, jau išnyku¬ 
sių prūsų, kuršių ir jotvingių kadaise kalbėta viena kalba ir 
sudaryta vienas etnografinis vienetas. Nežiūrint daugybės teo¬ 
rijų, indoeuropiečių protėvynė ligšiol dar nežinoma. Taip pat 
niekam ligšiol nepasisekė visai įtikinančiai išaiškinti iš kur. 
kada, ir kokiais keliais į dabar gyvenamas vietas atsikraustė 
lietuviškosios tautos. 

Iš senovės rašytojų pirmasis aiškiai suminėjęs lietuvių 
giminės tautų gyvenamus kraštus yra 1-jo amžiaus galo Ro¬ 
mos istorikas Tacitas. Pasak jo, čia tada gyvenę „aisčių tau¬ 
tos“ (Aestiorum gentes) 1 ). IV amž. tuose pat kraštuose aisčius 
gyvenus mini gotų istorikas Jornandis 2 ), o iš V a. yra žino¬ 
mas ostgotų karaliaus Teodoriko D. aisčiams rašytas laiškas, 
kurį mums paliko Teodoriko sekretorius Cassiodorus 3 ). Be 
daug kitų autorių IX amž. apie aisčius apščiai žinių duoda 
Anglų karalius Alfredas D. (871—901), kuris versdamas ispa¬ 
no Orossiuso knygą „Historiarum • liber VII adversus pa- 
ganos“ pridėjo joje nesančias žinias apie Baltijos jūrų pa¬ 
kraščių tautas, tarp kitko ir apie aisčius. Tas žinias jis sako 
gavęs iš kažkokio jūrininko Wulfstano, kuris tuose kraštuose 
lankęsis. Istoriografijoj tos žinios ir žinomos kaip Wulfstano 


*) Klim. 18 p. 

s ) Mierz., I, 7 p. 

3 ) T. p. 33 p. 



- XVI — 


pasakojimai 1 ). Tai yra vienas paskutiniųjų šaltinių, kurie 
rodo kraštuose nuo Vislos į rytus gyvenančius į aisčius (aesti). 
Vėlesniais laikais pasitaiko šaltinių, kurie tuose kraštuose jau 
rodo gyvenus mums žinomas lietuvių giminės tautas. Ypač 
dažniau pradedama minėti prūsai, kuršiai ir lietuviai. Bet nei 
istorijos šaltiniai, nei archeologijos duomenys nerodo tuose 
kraštuose buvus tais laikais tautų pasikeitimo, ir dėl to 
visi mokslininkai sutinka, kad aisčiai ir buvo tos kalbamos 
lietuvių tautos. Tik ligšiol dar galutinai nesusitarta ar „aesti” 
yra etnografiškas vardas ar geografiškas, kaip manė daugybė 
senesnių mokslininkų (pav., Mierzynski), ir reiškia „rytų 
žmonės”, — „Leute dės Ostens”. Mūsų kalbininkai Kaz. Jau¬ 
nius ir Kaz.: Būga jį išveda iš žodžio „Aistuva“, kuris kadaise 
reiškęs pakraštinę žemę ir buvęs lietuviškų tautų protėvynė 2 ). 

Pagal vėlesnių laikų šaltinius, Baltijos pakrašty tarp Vis¬ 
los ir Nemuno gyventa didelės prūsų tautos; toliau j rytus 
maždaug iki Dauguvos žiočių su dabartinės Žemaitijos šiaure, 
— kuršių; Dauguvos vidurupy latvių (žemgalių, latgalių ir 
sielių); dabartinės Lietuvos pietuose, pietinėje Suvalkijos da¬ 
lyje, iki pat Mozūrų ežerų, apie Gardiną ir žemyn nuo jo Ne¬ 
muno kairiajam, dalinai ir dešiniajam krante gyventa jotvin¬ 
gių; tarp tų visų tautų, pačiame centre gyventa lietuvių — 
aukštaičių ir žemaičių. 

Jau Wulfstanas kalba aisčius (kiek galima suprasti iš vi¬ 
so jo pasakojimo, tai buvo prūsai) turint šiokią tokią organi¬ 
zaciją, turint miestų, pilių ir t. t. Bet visos žinios iki pat 
XIII amž. mini lietuviškųjų tautų tarpe tik smulkius organiza¬ 
cinius vienetus su kunigais rikiais priešaky. Tokių istorijos 
šaltinių įvairiais vardais vadinamų valdovų būta labai daug. 
Kryžiuočių kronikininkas P. Dusburgas pav. vienoje Žemai¬ 
tijoje žino tokių „karaliukų” net 70, o Volynijos kronika sako 
1248 met. vienam mūšy žuvę net 40 jotvingių kunigų. 3 ) Taigi 
kraštas, matyt tebegyveno giminių gyvenimą, o kai¬ 
myninės tautos tuo tarpu jau buvo susiorganizavusios į gana 
stambius vienetus. Tai buvo atskiros lenkų kunigaikštijos. 
Volynijos-Haličo, Kijevo, Smolensko, Polocko, Naugardo ir kit. 
rusų kunigaikštijos. Bet pasirodo, (.kad ir tos taip decentralizuo- 


0 Scr. r. Prus., I, 732—735. Mierz., I, 34—36. 

2 ) Klim., 21. 

3 ) T. p., 45. 

tos lietuvių tautos turėjo tiek energijos, jog susijungę, atski¬ 
romis ekspedicijomis, pasiekdavo tolimų kaimyninių tautų. Yra 
likę daug žinių apie lietuvių žygius net j tolimąjį D. Naugardą. 

XIII amž. pradžioje lietuviškosios tautos susilaukė sau 
naujo priešo — vokiečių. Pirmiausia tai buvo 1202 met. 
įsteigtasis . „Kristaus kariuomenės brolių“ — „kardininkų“ 
ordinas. Jis turėjo tikslą garantuoti jaunutei krikščionių ko¬ 
lonijai (Rygoje ir apylinkėse) bei bažnyčiai saugumą ir pagel¬ 
bėti dvasiškijai varyti apaštalavimo darbą karingų pagonų tar¬ 
pe. Bet įsigalėjęs Ordinas virto paprasta militarine valstybe. 

1230 met. Mozūrų kunigaikštis Konradas ir pirmasis prū¬ 
sų vyskupas misionorius Kristijonas, negalėdami apsiginti nuo 
prūsų puolimų, atsikviečia pagalbon darbo nebeturintį vokie¬ 
čių „Mergelės Marijos” Ordiną, kuris dėl ant apsiaustų nešio¬ 
jamų kryžių paprastai vadinamas kryžiuočių Ordinu. 

Taip lietuvių tautas įkliuvo tarp dviejų agresingų, stiprių 
ir karingų germanų organizacijų. Pakraščių tautos, kurios 
nespėjo susiorganizuoti į stambesnius politiškus vienetus, 
veikiai pakliuvo joms į nagus. Nežiūrint nepaprastų priešini¬ 
mosi pastangų, per trisdešimt metų prūsai buvo pavergti ir 
amžiams bėgant išnyko be pėdsako. Per tiek pat maždaug 
laiko buvo pavergti ir latviai su kuršiais. Bet čia veikusiam 
kardininkų Ordinui sekėsi prasčiau, nes jam gana anksti teko 
susidurti ir daug nukęsti nuo lietuvių, kurie už savo giminin- 
.gas tautas politiškai buvo daug labiau subrendę. 1215 m. visų 
lietuvių vardu jau matome darant sutartis su kaimynais vos 
20 kunigaikščių, o žygiai prieš kaimynus ima pasižymėti ne¬ 
paprastu jėgų gausumu. Matyt, buvo jau tarpusavy taria¬ 
masi, tautoje susirūpinta bendru apsaugos reikalu ir morališ¬ 
kais ryšiais. Prieš XIII amž. vidurį Lietuvoje kaip tik ir pa¬ 
sirodo vienas vyriausias valdovas — didysis kunigaikštis, 
kurio klauso visi kiti kunigaikščiai. Tai buvo Mindaugas. 

Daugumas senesniųjų istorikų mano, kad lietuvius su¬ 
sijungti į įstambų politišką vienetą paakinęs gresiančio ger¬ 
manų pavojaus akyvaizdoje apsisaugojimo instinktas 1 ). Bet 
tai ne visai tiesa. Viena, kad tolimų kryžiuočių pavojaus 
lietuviai jausti ir numatyti dar negalėjo. Perdaug jau geri 
būtų buvę politikai, kad tą būtų numatę. Livonijos gi Ordino 
pavojus negalėjo jiems atrodyti per didelis, nes iš pradžių jis 



') Pa v. Koch. 4 . 

labiau gynėsi, o lietuviai tik puolė jį. O kad Ordinas pavergė 
latgalius su žemgaliais, su kuriais lietuviai taip pat negyveno 
geruoju, jiems negalėjo atrodyti bloga ir pavojinga. Iš ant¬ 
ros pusės šaltiniai rodo, kad lietuvių būta jau susijungusių i 
gan stambius politiškus vienetus dar prieš atsirandant tiems 
abejotiniems akstinams. Bet kad vėliau Lietuvos glaudes¬ 
niam susijungimui j vieną politišką organizmą Ordinai turėjo 
reikšmės, tai neabejotina. 

Kaip vyko tas atskirų mažų vienetų jungimasis i stam¬ 
besnius ir kaip galutinai atsirado, vienas politiškas kūnas, nėr 
žinios. Šaltinių liudijimu 1236 met. Mindaugo jau turėta Lie¬ 
tuvoje jei ne aukščiausia valdžia, tai bent pirmaujanti reikšmė, 
nes, kaip žinia, tais metais jis padaręs didelį žygį į Mozūrus. 
1244 met., pasak eiliuotosios Livonijos kronikos, Mindaugas su 
30.000 lietuvių nuteriojęs Livonijos Ordino žemes 1 ). Jei iš 
pradžių jis buvo paprastas bendrų lietuvių kunigaikščių žygių 
karo vadas, tai vėliau, užgrobęs daugumos tų kunigaikščių 
turtus ir kraštus, liko visagalis Lietuvos valdovas, kurio visi 
kiti kunigaikščiai turėjo klausyti. Bet tas suvienijimo pro¬ 
cesas buvo labai audringas ir Mindaugui sunkus. Išvarytieji 
kunigaikščiai, pasikvietę sau pagalbon Livonijos Ordiną, len¬ 
kus ir Haličo kunigaikščius, vienu metu, rodos, jau buvo sunai¬ 
kinę visą Mindaugo galybę. Buvo laikas, kad iš visos jo vals¬ 
tybės priešų neužgrobta buvo likusi tik viena Vorutos pilis 
(kur ji buvo, ligšiol nežinoma), kurioje buvo užsidaręs jis 
pats. Gelbėdamasis Mindaugas buvo priverstas taikintis su 
pavojingiausiu priešu — Livonijos Ordinu, o tas statė vieną 
sąlygą — priimti katalikų tikėjimą. Ir 1250 met. Mindaugas 
apsikrikštijo; apkrikštijo ir daug savo didikų. Ordinui jis do¬ 
vanojo žymią dalį Žemaitijos, o tas ne tik jį parėmė, bet ir 
išrūpino jam karališkąjį vainiką. Mindaugo broliavimosi su 
vokiečiais politika buvo nepatenkinta tautiškoji — pagoniš¬ 
koji lietuvių partija. Dėl tos giminės nesantaikos 1263 met. ir 
padėjo galvą Mindaugas. Mindaugas žuvo, bet jo darbas 
nežuvo. Nežiūrint visų kilusių vaidų bei sambrūzdžių, sukur¬ 
toji valstybė nebepakriko, morališkas ryšys jau buvo gana 
stiprus ir atlaikė. 

Ne visiškai aiškus užstojusio krizio perijodas ėjo apie 30 
metų, kol didžiuoju kunigaikščiu tapo kažkokio Žemaičių 


') Liub., i, it. 

kng. Liutavėro sūnus karingas Vytenis, pirmasis jau gana ge¬ 
rai žinomas naujos ilgai Lietuvą valdžiusios dinastijos atsto¬ 
vas. Kaip Vytenis buvo nenuilstamas kovotojas ir tolimų 
ekspedicijų organizatorius bei vadas, taip po jo viešpatavęs jo 
brolis Gediminas (1316 — 1341) buvo didelis politikas, tikra¬ 
sis Didžiosios Lietuvos kunigaikštijos organizatorius. Jis ne 
tik glaudžiai sujungė bei sutvirtino valstybę, bet ir įvedė ją į 
rytų politiškų /galybių tarpą, kaip pirmaeilės reikšmės narį. 

Lietuvos ekspansija rytuose prasidėjo dar prie Mindaugo. 
Jau jis prijungė Lietuvai trikampį plotą tarp Gardino,-L. Bras¬ 
tos ir Naugarduko, t. y. vad. Juodąją Rusiją. Tub pat metu 
Lietuvos valdžia plito ir Baltojoj Rusijoj. Polocke įsigyveno 
Mindaugo sūnėnas Tautvilas, Drutske antras sūnėnas Edivi- 
das, o Vitebske jų dėdė, motinos brolis, Vikintas. Bet tos 
sritys vėliau vėl perėjo rusų kunigaikščių valdžion, ir fPoloc- 
kas galutinai Lietuvai buvo prijungtas tik Vytenio (1307), o 
Vitebskas Gedimino laikais, kai po vietinio kunigaikščio mir¬ 
ties kunigaikštiją paveldėjo jo žentas. Gedimino sūnus Al¬ 
girdas (1320) 1 ). Apskritai reikia pasakyti, kad gausingų savo 
sūnų ir dukterų vedybomis Gediminas laimėjo gana daug. Jo 
politikos sistemoje tai buvo vienas pagrindinis ramstis. Taip 
pat kaip Algirdui dar „gerą partiją“ jis surado Liubartui, ku¬ 
ris vedė vienturtę Volynijos kunigaikščio įpėdinę. Išleidęs vie¬ 
ną dukterį už Mozūrų Boleslovo, antrą už Lenkų sosto įpėdi¬ 
nio Kazimiero, sustiprino savo pozicijas prieš kryžiuočių Or¬ 
diną, kuris baigęs terioti prūsus, visą savo galybę jau kreipė 
į Lietuvą. Išleisdamas kitas savo dukteris už rusų kuni¬ 
gaikščių (Maskvos, Tvėriaus), jis stengėsi įgauti simpatijų 
ir politinės įtakos rytuose. Jo planai siekė visos Rusijos že¬ 
mių. Tituluodamasis „rex Litwanorum et multorum Rutheno- 
rum”,. jis norėjo kada nors tituluotis visos Rusijos karaliumi 2 ). 

Jo valdomos valstybės sienos buvo tokios: siena nuo 
Livonijos Ordino buvo maždaug tokia pat, kaip dabar mūsų 
— latvių siena. Perėjusi Dauguvą, aukščiau Daugpilio ji ėjo 
iki pietvakarių Pskovo žemių, iki Smolensko kunigaikštijos, 
paskui Dniepru iki Pripetės žiočių. Toliau ėjo Kijevo ir Vo¬ 
lynijos kunigaikštijos šiaurinėm sienom iki Būgo, o iš čia 


J ) Kol., 6; Liub., I, 17, 18. 
3 ) Pfitz., 27 

Bugu iki jo santakos su Narva, iš kur ėjo stačiai į šiaurę, iki 
Nemuno, kuris buvo siena nuo kryžiuočių 1 ). 

Politikoje su Ordinais Gediminas paėmė visai naują kryp¬ 
tį. Jis neturėjo kariško pašaukimo ir kariavo nedaug. Ka¬ 
ruose dažniausiai pats nedalyvavo, o vadovybę pavesdavo 
kam nors iš artimųjų, neretai savo žentui talentingajam Gar¬ 
dino kunigaikščiui Dovydui. (Vis dėlto, reikia pastebėti, liki¬ 
mo jam buvo lemta savo gyvenimą baigti kovos lauke). Jis 
buvo tikra to žodžio prasme talentingas politikas diplomatas. 
Apie jį lenkų istorikas Kochanovskis išsireiškia šitaip: „Ge¬ 
diminas — pirmykštės lietuvių giminės energijos ir intelek¬ 
tualinės pajėgos įkūnijimas. Ta inteligencija... siekė taip 
plačių politiškų ir visuomeniškų (spotecznych) horizontų, tiek 
toli siekiančių valstybės uždavinių ir planų, kurie XIV amž. 
pradžioje būtų galėję apšviesti aureole žmogų ne tik Lietuvos 
gojų barbarą 2 ), bet ir žydriųjų Italijos krantų tuolaikinio pa¬ 
saulio liuminarus“ 3 ). 

Nuo Ordino jis gynėsi ir jį puolė ne tiek ginklu, kiek di¬ 
plomatija. Nuoširdžiai ar tik diplomatiškais sumetimais jis bu¬ 
vo pareiškęs popiežiui ir pasauliui norįs su visa Lietuva prisidėti 
prie krikščioniškos šeimos, tik su sąlyga, kad Lietuva būtų 
apsaugota nuo Ordinų godumo. Ir jam, pasisekė pridaryti 
Europoje Ordinams daug nemalonumų. Tai buvo pradžia tos 
Ordinų demaskavimo bei diskreditavimo vakarų Europoje 
politikos, kurią užbaigė tik Vytautas. Gediminas pirmas iš lie¬ 
tuvių pareiškė pasauliui: „Mes kariaujame ne su kryžium, o su 
vokiečiais!“ 

Kad padidintų savo realią jėgą prieš Vokiečius, jis, kaip 
minėta, jungėsi su Lenkais ir Mozūrais, ir tas sąjungas su¬ 
tvirtino, išleisdamas už tų kraštų valdovų savo dukteris. O 
priešo jėgas stengėsi silpninti, palaikydamas jų vidaus nesantai¬ 
ką, jungdamasis ir paremdamas opoziciją 4 ). 


‘) Kol. 6, 7. 

*) Nieko nežinome apie Gedimino išauklėjimą, bet reikia manyti, kad 
jam turėjo itakos ne vien Lietuvos laukai ir nepereinamos girios, lis 
parodė pažinęs pasauli, žinąs tarptautiškus santykius ir laukuose toks 
vargu ar butų išaugęs. Taigi, tas terminas, be abejo, ne vietoje. 

3 ) Koch., 14. 

4 ) Taip pat Gediminas pirmasis suprato reikalą Lietuvą civilizuoti, 
pagerinti jos ekonomiškąjį vystymąsi ir tam reikalui kviesti žmonių iš 



— XXI — 


Dar gyvas Gediminas visą didžiulę savo valstybę buvo 
padalinęs savo sūnums. Algirdas buvo gavęs Krėvę (be to, 
kaip minėta, jis valdė savo žmonos tėviškę Vitebską), Monvy- 
das — Kernavą ir Slonimą, Narimantas — Pinską, Kęstutis 
—-i Trakus, Karijotas — Naugarduką, o didžiausiąją Vilniaus 
sritį valdė jis pats. Jam mirus, Vilniuje, tur būt, be jokio pa¬ 
skyrimo kunigaikščiu liko jauniausias sūnus Jaunutis. Vilniu¬ 
je jis išsilaikė iki 1345 met., kada buvo iš ten pašalintas Al¬ 
girdo ir Kęstučio. Reikia pastebėti, kad Jaunutis, nors ir gy¬ 
veno Vilniuje, bet aukščiausios valdžios krašte nebus turėjęs. 
Vyresnieji jo broliai tuo laiku elgėsi visiškai savarankiškai ir 
be jo žinios yra padarę ne vieną tarptautiško pobūdžio su¬ 
tartį. Greičiausia jungiančiu veiksniu tuo laikotarpiu bus 
buvusi taip pat Vilniuje su Jaunučiu gyvenanti Gedimino 
našlė Jaunė (Jievna). Vyriausieji broliai nekėlė triukšmo tik 
iš pagarbos jai ir mirusiajam tėvui. Kaip tik 1345 met. ji nu¬ 
mirė, vyresnieji broliai pasirūpino šeimos galvos vieton pa¬ 
statyti rimtesnį asmenį. Tai buvo vyriausias brolių — Al¬ 
girdas. 

Jaunutis iš Vilniaus buvo išvytas jėga. Išsyk jis pabėgo 
ieškoti pagalbos į Maskvą, bet vėliau su broliais susitarė ir 
gavo valdyti Zaslaulį. Algirdas gi su Kęstučiu pasidalino 
sunkų krašto vadovavimo darbą pusiau. Vienas, sėdėdamas 
didž. kung. soste, nusigręžė vykdyti Lietuvos uždavinius ry¬ 
tuose, o antras pasiėmė ginti ją nuo germanų pasaulio ant¬ 
plūdžio. Kęstučio sritis apėmė visą kryžiuočių pasienį, kurio 
šiaurėje buvo Žemaitija,, o pietuose — L. Brastos sritis. Bet 
taip padalytoje valstybėje jokio skilimo nesimatė. Broliai gy¬ 
veno didžiausioje santaikoje, visais atvejais bendrai tarėsi, 
vienas antrą gelbėjo. Jų sutarimas buvo toks didelis, kad už¬ 
sieny daug kas net nežinojo, katras jų viešpatauja, ir dėl to 
dažnai abu vadino „Lietuvos karaliais“. Per visus 32 bendro 
valdymo metus brolių tarpe nebuvo jokio nesusipratimo 1 ). 

Europos. Jis kvietė įvairiausiu amatininku, pirkliu, kariu ir vienuoliu, 
bet kokios buvo to kvietimo išdavos, mes nežinome. 

*) Lenkų istorikas Kolankovskis, tiesa, pareiškė nuomonę (Kolan- 
kovski, I, 8 p.), kad visa diarebijos sistema esanti ne susitarimo, o kaip tik 
broliu dėl aukščiausios valdžios rivalizacijos išdava, kurios metu Algirdas 
net buvęs Kęstučio kalintas. Bet jo patiekiami argumentai nestiprūs. Vie¬ 
na, kad šaltinis vėlyvas, o antra, kad ir tekstų aiškinti taip, kaip aiškina 
Kolankovskis, negalima. Ir su ta jo tariamąja Vytauto išmanyta idilija 
baigti dar negalima. 

Savo diarchiška valdymo sistema jie kiek pajėgė patenkino 
visus krašto interesus. Vakaruose Kęstutis, nors ir su dide¬ 
lėmis aukomis, pozicijas atlaikė. Tik jų laikais Ordinai su lie¬ 
tuviais pradėjo skaitytis, kaip su žmonėmis, vertais priešais, 
o ne barbarais. Karas , įėjo į tarptautiškos dvikovos vėžes, — 
buvo vedamas jau prisilaikant tam tikrų tarptautiškų kariavi¬ 
mo taisyklių. Imta net keistis belaisviais, pradėta daryti pa¬ 
liaubų sutartys, riteriški pranešimai apie užpuolimą. Jau nu¬ 
sistovėjo ir siena. Buvo žinoma, kur baigiasi Ordinų ir kur 
prasideda Lietuvos žemės. Jų laikais Ordinams nepasisekė 
užgrobti nė vieno Lietuvos valsčiaus. 

Rytuose senąją Lietuvos politikos vagą puikiai varė Al¬ 
girdas. Čia jis užėmė Mstislaulį, Mohilevą, Bialą, Rževą, To- 
ropiecą, Brianską, Černigovą ir kt., paėmė savo įtakon daugelį 
kitų kunigaikštijų, ne kartą buvo apsupęs Maskvą, bet jos pa¬ 
imti vis dėlto neįstengė. Pietuose buvo užimta Kijevas, Po- 
dolijos rytinė dalis ir žymi dalis Volynijos su Lucku 1 ). 

Taigi Algirdo - Kęstučio valstybės plotai buvo milžiniški, 
nors gyventojų juose vargu ar galėjo daug būti, nes rusų že¬ 
mės buvo apgyventos labai skystai. Antai šaltiniai nurodo, 
kad keliaujant nuo Dniepro iki Briansko (prie Desnos) per 17 
dienų, tik 3 nakvynėms galima buvo gauti pastogės, o šiaip 
reikėjo nakvoti tyruose. Taip pat retai apgyventi buvo ir 
rytiniai Lietuvos pakraščiai. G. de Lannoy, keliaudamas iš 
Daugpilio j Vilnių, per 2 paras neužtikęs nė vienos sodybos. 

Visai kitoks vaizdas buvo vakarinėje Lietuvoje. Lietuvą 
nuo Prūsų skyrė didžiulė giria, vokiečių kronikose vad. „Wil- 
dnis”, kurioje negyveno niekas, bet šiapus jos buvo gana tirš¬ 
tai gyvenamas plotas. Iš pasilikusių Ordino žygių kelių ap¬ 
rašymų vad. „Wegebericlite” 2 ), matome, kad perėję tyrumus 
riteriai užtikdavo kraštą, apgyventą gana tirštai ir pasiturin¬ 
čių žmonių. Tik dabartinė Suvalkija buvo veik tuščia 3 4 ). Tai¬ 
gi vyraujantis elementas toje didžiulėje valstybėje buvo lietu¬ 
viai, kaip truputį vėlesniais laikais kitais duomenimis remda¬ 
masis įrodė Jakubo\vskis’). 

Apie tų laikų lietuvių visuomenės gyvenimą, apie luomus, 

*) Liub., I, 14—27, Kol. 8, 9 psl. 

2 ) Atspausta Scr. r. Prus., II t. 

3 ) Proch. D. W. 4—5. 

4 ) Jakubcnv'skis J. „Tautybių santykiai Lietuvoje prieš Liublino Uniją. 
Vertė J. Jablonskaitė - Petkevičienė, Kaunas, 1921. 

apie ekonomiškąją jų būklę žinome labai maža, tik darome iš¬ 
vadas iš netiesoginių liudijimu. 

Tikybos atžvilgiu jie buvo pagonys. Bet ir jos esmė dar 
nėra susekta. Ryškiausias jų religijos bruožas yra ypatingas 
gamtos bei jos reiškinių garbinimas. Patys dievybių vardai 
dažniausiai yra paprasti įasmenintos gamtos dalių pavadini¬ 
mai, kaip pav. Lauksargis, Bangpūtis, Žvėrinė, Krūminė, Upinė 
ir t. t. Kad ta begalė dievybių tarpusavy būtų buvusi rišama 
kokiais genealogiškais ar herarchiškais ryšiais — nematyti. 

Tiesa, dar dažnai girdime apie senovės lietuvių trejybę: 
Perkūną, Pikolį ir Patrimpą, bet iš tikro tai yra XVI a. kroniki¬ 
ninko S. Grunau pasaka, sugalvota pagal skandinavų religiją; pa¬ 
ties Grunau paduodamas tų trijų dievų vyriausios šventyklos 
atvaizdas vaizduoja ne ką kitą, kaip senovės skandinavų vyriau¬ 
siąją šventyklą Upsaloje 1 ). Centralinės šventyklos lietuvių 
tautos greičiausia jokios neturėjo. Dusburgo ir kitų vokiečių 
kronikininkų minima kažkur Nadravų žemėje esanti Romuva, 
kurios neva atvaizdą Grunau paduoda, buvo, tur būt, ne 
kas kita, kaip kokia paprasta šventa vieta, kurioj gyveno koks 
įtakingesnis, labiau pragarsėjęs kulto tarnas, kurį to laiko 
vienuoliai ir palaikė pagonių popiežiaus koncepcija. Jokio vyriau¬ 
siojo krivės arba, kaip S. Grunau vadina, Krivių Krivaičio 
veikiausiai niekad nebuvo. Ligšiol yra žinoma keletas kulto 
tarnų vardų, bet jokio organizacinio ryšio tarp jų neužtikta 2 ). 
Taip pat nėra jokių rimtų liudijimų, kad senovės Lietuvoje 
būtų buvę kokių tikybos šventnamių. Jei ir buvo kokios pa¬ 
stogės šventajai ugniai nuo oro kritulių apsaugoti, tai jos niekuo 
nepasižymėjo, gal visai nesiskyrė nuo paprastų trobesių. 

Su šventaisiais rišasi stabų klausimas. Nedaug ką galima 
pasakyti prieš kruopščiai tą klausimą tyrusį prof. Miežynskį, 
kuris mano jų irgi>visiškai nebuvus 3 ). 

Iš kulto labiausiai tų laikų svetimšaliams į akis yra kri¬ 
tęs lietuvių ugnies kultas, kurio esmė taip pat nežinoma. Su 
kultu buvę surišti jmedžiai, ištisi miškai, kai kurie gyvuliai, pav. 
žalčiai, petrelės arba Dievo karvytės ir kit., bet koks buvo 
tarp jų ir tikinčiųjų santykis, nėr žinios. 

Greta gamtos kulto senovės lietuviai turėjo vėlių kultą, 
iš kurio matyti jų ; eschatalogija. 


>) Mierz., I, Klim. 82. 

s ) Mierz., I, Klim. 89—102. 

3 ) Mierz., I. 91 

Kaip Wulfstano pasakojimai, taip ir visi kiti šaltiniai liudija, 
kad mirusiųjų lavonus lietuviai sudegindavo. Tuo klausimu įdo¬ 
mus yra pastebėjimas P. Dusburgo amžininko, Mikalojaus iš 
Jarošino, kuris beversdamas kalbamą Dusburgo kroniką iš lo¬ 
tynų į vokiečių kalbą, pridėjo nemaža papildymų ir paaiški¬ 
nimų nuo savęs 1 ). Jis sako, kad lietuvių tautos tikėję į pomir¬ 
tinį gyvenimą, „bet ne taip, kaip reikia. Taigi toks buvo' jų ti¬ 
kėjimas: kokią padėtį žmogus turėjo čionai, — ar buvo iš kil¬ 
mingųjų ar prastuolių, vargšas ar turtuolis, galingas ar be 
jokios valdžios, — tokioje pat padėty būsiąs ir prisikėlęs, anam 
gyvenime. Dėl to buvo paprotys, kad mirus kilmingam žmo¬ 
gui (edelin) ginklus ir arklį, tarnus (knechte), moteris (meide), 
brangius apdarus, kurtus ir sakalus ir daug kitų padargų, rei¬ 
kalingų karo žygyje buvo sudeginama kartu su lavonu. Taip 
pat su paprasto žmogaus lavonu buvo deginama visa, kas 
priklausė jo užsiėmimui. Mat, visi tokie daiktai kartu su jais, 
pagal jų tikėjimą, turėjo prisikelti iš numirusių ir tarnauti 
toliau, kaip anksčiau tarnavo” 2 ). Šis liudijimas visai sutinka 
su 1249 metų prūsų — kryžiuočių sutarties tekstu, kur irgi 
kalbama apie lavonų deginimą su ginklais, šarvais, brangiais 
apdarais, arkliais ir net žmonėmis 11 ). Panašiai kalba daugu¬ 
mas kitų šaltinių, nors dėl artimų žmonių deginimo galima 
abejoti. įrodymų ne per daugiausia, o toks faktas nepa¬ 
stebėti nelengva. 

Kur ir,kaip vėlės aname pasauly laikėsi ir patiems tikin¬ 
tiesiems nebuvo aišku. Būta kažkokios dausų sąvokos. Gy¬ 
vieji, rūpindamiesi vėlių likimu, šaukdavosi į Žeminę, nuliedami 
jai gėrimo ar numesdami valgio, ypač vėlinių dienomis. Ti¬ 
kėta vėles pereinant į gyvulius, medžius ir kitus gamtos kūnus. 

Apskritai sakant, senovės lietuvių tikybos klausimas te¬ 
bėra labai neaiškus. Žinome tik nuotrupas. 

Tokia tad senoji laukų ir miškų kultūros tauta buvo pri¬ 
versta ginti savo gyvenimo teisę. Kaip ji laikėsi iš pradžių, 
jau peržvelgėme bendrais bruožais. Pozicijas ji atlaikė. Bet 
XIV amž. pabaigoj tautai užėjo krizių laikotarpis. Ji pasuko 
j naują kelią, prisidėjo prie vakarų kultūros. Tos kryžkelės 
centre matome Lietuvos gojuose išaugusią titanišką Vytauto 
figūrą, tos naujos krypties pirmąjį vairininką. 


*) Darbą jis atliko apie 1335 met. 
: ) Cituota iš Mierz., II, 59. 

3 ) Mierz., I, 89. 

Vytauto jaunystė ir jo veikimas iki 1392 m. 

1. Gedimino dinastijos pradžia. Vytauto 
jaunystės laikotarpis. Kęstučio šeima ir giminės. 
Vytauto vaikystė ir auklėjimas. Pirmi Vytauto žygiai (iki 
1377 metų). Vytautas Jogailos kovoje su Kęstučiu. 11. Pirmi 
Vytauto žygiai tėviškei atgauti (1382—1384) 
Kęstučio mirtis ir Jogailos santykiai su Ordinu. Vytauto bė¬ 
gimas pas Vokiečių Ordiną. Jogailos santykiai su Ordinu po 
Vytauto pabėgimo. Vytauto pastangos atsiimti tėviškę ir su¬ 
sitaikinimas su Jogaila. Ui. Vytauto santykiai su 
Jogaila ir Skirgaila (1384—1389). Jogailos nepasiti¬ 
kėjimas Vytautu ir Skirgailos išaukštinimas. Krėvės unija. 
Polocko kunigaikščio Andriejaus ir kitų kunigaikščių maištas. 

IV. Antras Vytauto bėgimas į Prūsus (1390— 

1392). Vytauto derybos su kryžiuočiais. Jo kovos su Jogaila. 
Vytauto žygių sėkmingumas. V. A n tras Vytauto susi¬ 
taikymas su Jogaila. Mozūrų kunigaikščio Henriko, 
Jogailos pasiuntinio, taikos pasiūlymas Vytautui. Vytauto tak¬ 
tika su Ordinu ir antras sugrįžimas į Lietuvą. 


I. 


Lietuvių tauta, kaip politiškai organizuotas vienetas, istori- 
joj pasirodė viduramžių pabaigoj. Tada Vakarų Europoje jau 
buvo susitvarkiusios valstybės, kuriose valdžią turėdavo savo 
rankose atskiros galingos dinastijos. Ir Lietuva, berods, nega¬ 
lėjo apsilenkti su ta viduramžių valdymo sistema. Tryliktas 
amžius Lietuvai davė kelis didžiuosius kunigaikščius, kurie lyg 
ir atbaigė vieną Lietuvos istorijos epochą. Jų tarpe žymiausias 
buvo karalius Mindaugas, padėjęs pamatus Lietuvos valstybei. 
Pačioje XIII amž. pabaigoje Lietuvos istorijos šaltiniai mini ma¬ 
žai žinomą ir palikusį istorijos miglose Lietuvos kunigaikštį 
Liutaverą (Pukaverą). Jo sūnus Gediminas dar labiau sutvirti¬ 
no Mindaugo įkurtą valstybę ir davė pradžią naujai galingai 
dinastijai. Jis mirdamas paliko Lietuvai veiklius ir energingus 
kunigaikščius Algirdą ir Kęstutį. Jiedu davė vėl valstybei vi¬ 
są eilę kunigaikščių, kurie Lietuvą valdė daugiau kaip pustrečio 
šimto metų, iki pat Liublino unijos. 

Vytautas, apie kurį mes čia kalbėsime, buvo žymiausias 
šios dinastijos atstovas, kaip galingas ir labai didelis ąžuolas, 
išaugęs kitų miško medžių tarpe. Jo tėvas Kęstutis, nuolatinis 
Žemaičių krašto gynėjas, turėdamas per 40 metų vedė žinomo 
Žemaičių bajoro Vydimanto dukterį Birutę. Anuo laiku, tiesa, 
buvo paprotys vesti svetimų kraštų kunigaikštytes, mat, galin¬ 
giems valdovams buvę nepatogu susirišti giminystės ryšiais su 
savo pavaldiniais. O, be to, jie šitai darydavę ir kitokiais sume¬ 
timais. Tačiau Kęstutis neieškojo sau žmonos svetur. Iš 
visų Gedimino giminės kunigaikščių jis sudarė lietuviškiausią 
šeimą. Ir ta lietuvė, kuri, anot legendos, turėjusi visą amžių 
tarnauti dievams, pasitraukusi nuo jų aukuro į šeimos židinį, 
išaugino Lietuvai nemažame savo vaikų būryje didelį vyrą — 
Vytautą. Negalima ginčyti istorikų nuomonės, kad Birutė esan¬ 
ti ne visų Kęstučio vaikų motina. Istorikas Wolffas sako, esą 
sunku prileisti, kad Kęstučio sūnus Patirgas, kuris istorijos la¬ 
puose 1348 metais pasirodo jau subrendęs vyras ir duktė Rin- 
gailė, ištekėjusi 1392 metais, vadinasi, po 44 metų, — būtų buvę 
gimę iš vienos motinos. Kęstutis, matyt, buvo buvęs du kartu 
vedęs. Pirmoji Kęstučio žmona mums nežinoma, ir turėjo būti 
trijų vyresniųjų Kęstučio sūnų motina. Birutė bus pagimdžiusi 
tris jaunesniuosius sūnus ir tris dukteris 1 ). Taigi iš viso Kęstu¬ 
tis bus turėjęs penkis ar šešis sūnus ir keturias dukteris. Is¬ 
torija yra nustačiusi tokią Kęstučių vaikų eilę; sūnūs: Patirgas, 
Butautas, Vaidotas, Vytautas, Tautvilą ir Zigmantas; dukte¬ 
rys : Miklausa, Danuta, Ringailė ir vienos vardas nežinomas. 

Patirgas, vyriausias Kęstučio sūnus, 1348 — 65 metų laiko¬ 
tarpyje buvo nuolatinis Algirdo ir Kęstučio žygių palydovas ir, 
palyginti, jaunas mirė. Butautas, kuriam šaltiniai duoda įvai¬ 
rius vardus ir kartais vadina Vaidotu, kuris vėliau dažnai da¬ 
lyvaudavo vokiečių derybose vertėju, su savo draugu Survila 
1365 metų liepos mėn. 25 d. išbėgo Karaliaučiun ir apsikrikštijo 
Henriko vardu. Nuvykęs Vakarų Europon buvo Romos cieso¬ 
riaus Karolio IV pakeltas kunigaikščiu ir gyveno jo dvare (1369 
—81), paprastai vadinamas „lietuvių karaliumi Henriku”. Bu¬ 
tauto sūnus Vaidotas, turėdamas vos šešiolika metų, taip pat 
pabėgo iš savo dėdės Kęstučio globos į Prūsus (1381 m.), iš kur 
nuvyko pas ciesorių, norėdamas priimti krikštą 2 ). Kitus Kęstu¬ 
čio sūnus mes vėliau minėsime sąryšyje su politiniais įvykiais. 

‘) Wolff, 47 psl. 

s ) T. p., 55 psl. ir Scr. r. Prus. II, 551 psl, ir III, 594, 595 psl. 

Kęstučio duktė Miklausa 1375 metais ištekėjo už Tverio 
kunigaikščio Jono ir apsikrikštijo Marijos vardu. Danuta 1380 
m. ištekėjo už Mozūrijos kunigaikščio Jonušo, apsikrikštydama 
taip pat Marijos vardu. 1392 m. Ringailę vedė Ritesverderyje 
kitas Mozūrijos kunigaikštis Henrikas. Ji gavo krikšte 
Elžbietos vardą. Ketvirtoji gi ištekėjo už Kazimiero Štetiniečio 1 ). 
Tiek, trumpai kalbant, galima pasakyti apie Kęstučio giminę. 
Tačiau čia yra dar ir neišaiškintų dalykų. Pav., lieka dar labai 
ginčytinas klausimas, ar Vytauto motina Birutė buvo vaidilutė, 
ar nebuvo. Ano laiko šaltiniai apie tai visai nutyli. Iš daugelio 
kronikų tik viena XVI amžiaus Bychovco kronika rašo apie ši 
romantišką Kęstučio susitikimą su Birute Palangos pajūryje. 
Ir jei XIX amžiuje ta kronika nebūtų buvusi rasta, tai mes apie 
šį padavimą visai nieko nežinotumėm. 

Vytautas buvo Kęstučio iš eilės ketvirtas, o Birutės bene 
pirmagimis sūnus. Kuriais metais jis gimė, tiksliai sunku pasa¬ 
kyti. Konradas Bitčinas savo kronikoje sako, kad Vytautas, 
turėdamas dvidešimt metų, dalyvavęs 1370 metais Rudavos mū¬ 
šyje 2 3 * ), 1430 metais mirdamas jis turėjęs aštuoniasdešimt metų, 
vadinasi turėjo gimti apie 1350 metus 8 ). 

Kalbėti apie Vytauto jaunystę ir jo veikimą beveik iki pat 
Kęstučio mirties (1382 m.) yra sunkoka, nes trūksta tam tiksles¬ 
nių žinių. Mat, anų laikų kronikininkai bei metraštininkai ne¬ 
daug domėjosi šeimyniškais kunigaikščių dalykais. Jie rašė 
daugiausia tik apie tokius įvykius, kurie galėjo turėti visuome¬ 
ninės bei politinės reikšmės. Todėl niekur ir nerandame užra¬ 
šyta, kaip Vytautas praleido savo jaunas dienas, ką jis veikė ir 
t. t. Tik vėliau, kai Vytautas pasirodė viešame politikos gy¬ 
venime kaip subrendęs vyras, pradėjo rastis ir apie jį žinių, 
kurios paskui vis gausėjo. 

Vytautas buvo kilęs iš grynai lietuvių kunigaikščių šeimos. 
Ir visą gyvenimą pasiliko tikras lietuvis. Tik pasauliožiūros 
atžvilgiu nebuvo jis toks vieningas. Iš pat mažens teko Vytau¬ 
tui augti dviejų tikėjimų įtakoje. Jo tėvai buvo pagonys; ypač 
Birutė turėjo jam įkvėpti savo nusistatymus bei pažiūras apie 
lietuvių tikybos dievus, pomirtinį gyvenimą etc. Iš vėlybesnio 


*) Hist. Pol., X t., 405 p. 

s ) Scr. r. Prus., III, 880 psl. 

3 ) Tur būt klaidingai lenkų istorikas Dlugoš’as nurodo, kad Vytautas 

bus gimęs apie 1348 metus. Žiūr. Hist. Pol., IX t., 364 psl. 

Vytauto veikimo matyti, kad jis prie savo motinos buvo labiau¬ 
siai prisirišęs. Todėl ji savo grynai lietuviškomis tradicijomis 
bei papročiais ir bus jam daugiausia įtakos padariusi. Bet iš ki¬ 
tos pusės, Vytautui teko gyventi ne vien pagoniško tikėjimo pa- 
sauliožiūros rate. Kaip Trakuose, taip ir dėdės Algirdo šeimoj 
Vilniuj tekdavo jam susidurti ir su krikščionybės idėjomis, 
nes čia dažnai atvykdavo iš Vakarų ir Rytų Europos įvairūs 
pasiuntiniai, riteriai, vienuoliai, kurie lankydavos ne tik naujo 
tikėjimo skelbimo reikalais, bet ir apsigyvendavo kunigaikščių 
dvaruose raštininkais, patarėjais. Vienas Vytauto mokytojas 
buvo kryžiuotis, nes tėvo dvare vokiečių belaisvių nestigdavo; 
todėl jis iš jų bus išmokęs skaityti ir rašyti. Vadinas, Vytautas 
augo ir pagoniško ir krikščioniško tikėjimų įtakoje. Jo pirmoji 
žmona Marija, Rusijos kunigaikštytė, berods, buvo stačiatikė. 
Antroji jo žmona Ona pradžioj taip pat buvusi stačiatikė, tik 
paskui pasidarė labai uoli katalikė. Istorikai nurodo, kad Vy¬ 
tautas turėjo tris žmonas 1 ). Trečios žmonos vardas buvęs Ju¬ 
lijona. 

Vytautas brendo audringu Lietuvos valstybės laikotarpiu, 
kada jo tėvas, gindamas Žemaitijos bei lietuvių laisvę, negalėjo 
išleisti ginklo iš rankų, nes du galingi priešai, kardininkai iš 
šiaurės ir kryžiuočiai iš žiemos vakarų pusės, tuo laiku ypač 
smarkiai puldavo Lietuvą. 

Vokiečių Ordinas, bekariaudamas įsigijo Prūsuose didelius 
žemės plotus ir juos kolonizuodamas, darėsi vis stipresnis, Lai¬ 
mėjęs Vislos žiotis ir Pamarį (1309 metais) ir išplėtęs savo pre¬ 
kybą su tolimais Vakarų Europos miestais, nors vis labiau tolo 
nuo pirmykštės Ordino dvasios, bet turėdami pilną iždą pinigų, 
daug stiprių pilių ir nuolat iš Vakarų Europos plaukiančių jėgų, 
kryžiuočiai kasmet po kelis kartus puldavo Lietuvą, išniokoda¬ 
mi plačas jos sritis, degindami gyvenamas vietas ir žmones iš- 
sivesdami nelaisvėn. Kęstučiui dar smarkiau, negu pirmtakū- 
nams, tenka gintis nuo Ordino įsiveržimų, nes tada magistro 
valdžią turėjo veiklus ir energingas vokietis Vinrichas von Kni- 
prodė (1351—1382). Tiesa, savo valdymo pradžioje Kęstutis su 
Algirdu buvo pradėję tartis dėl krikšto. Apsikrikštijus būtų tu¬ 
rėję pasiliauti nuolatiniai Ordino puolimai. Lietuvos politinia¬ 
me gyvenime galima buvo laukti naujų atmainų. Tam reikalui 
didieji Lietuvos kunigaikščiai 1358 metais buvo pasiuntę Nūrn- 


*) Wolff, 56 ps). 

bergan pas ciesorių Karolių IV vieną savo giminaiti tartis dėl 
priėmimo krikščionių tikėjimo. Iš savo pusės, sutikdami apsi¬ 
krikštyti, jiedu pirmiausia reikalavo, kad Vokiečių Ordinas Lie¬ 
tuvai grąžintų žemes iki Deimės ir Alės upių Prūsijoje ir Žiemga¬ 
lius bei Kuršius Livonijoje. Kadangi Lietuvai apsikrikštijus 
Ordino egzistencijai Lietuvos pasieniuose nebūtų buvę pagrindo, 
tai jiedu siūlė Ordinui išsikelti į Rusijos pietus, ginti krikščionis 
nuo totorių užpuldinėjimo. 

Kai ciesorius ir Vokiečių Ordinas su dideliais Lietuvos val¬ 
dovų reikalavimais nenorėjo sutikti, vėl reikėjo griebtis kardo. 
Nuo to laiko per visą savo gyvenimą, iki pat žilos senatvės, 
Kęstutis turėjo nepaliaujamai kariauti su tariamaisiais Lietuvos 
krikštytojais. Kiek tos kovos Kęstučio valdymo laiku padidėjo, 
rodo ir ta aplinkybė, kad vokiečiai tiek jau buvo įsidrąsinę, kad 
1362 m. išgriovė Kauno pilį ir pradėjo brautis vis gilyn į Lietu¬ 
vą, pasiekdami net Vilniaus ir Neries sritis, kurių dar niekad 
priešai nebuvo pasiekę. 

Tokiu nuolatinių kovų laiku augo Vytautas savo tėvo dva¬ 
re Trakuose, todėl ir jo auklėjime turėjo vyrauti kariški dalykai, 
ir užtat nenuostabu, kad jis labai anksti (1368 m.) pradeda 
dalyvauti įvairiuose karo žygiuose: 1368 ir 1372 metais į Mask¬ 
vos žemes; 1376 metais, jau kaip Gardino'kunigaikštis, jis da¬ 
lyvauja kartu žygyje prieš lenkus. Pirmąją gi didelę karinę 
pamoką Vytautas gavo viename mūšyje su kryžiuočiais. 1370 
m. buvo Kęstučio ir Algirdo suruoštas didelis Prūsų puolimas. 
Šitam karo žygiui buvo surinkta kariuomenė ne vien tik iš Že¬ 
maičių 1 ), kaip paprastai Kęstutis darydavo, bet ir iš antros Lie¬ 
tuvos dalies, kurią valdė Algirdas. Sužinoję apie didelį lietuvių 
įsiveržimą, vokiečiai iš savo pusės irgi rengėsi. Kai jų žval¬ 
gai pranešė lietuvių planus, antpuoliui atremti buvo sumobili¬ 
zuota daug Prūsų krašto gyventojų. Pasidalinę mažais būre¬ 
liais ir nuterioję kelias Sambijos krašto sritis, lietuviai 1370 me¬ 
tų vasario mėn. 17 d. (sekmadienį) prie Rudavos bažnytkaimio, 
netoli Karaliaučiaus, vėl susirinko krūvon. Mūšis pasibaigė di¬ 
deliu lietuvių pralaimėjimu. Iš vokiečių pusės žuvo jų žymus 
maršalka Šindenkopfas, 23 ordino broliai riteriai ir mažiausia 
bent 300 žmonių kariuomenės. Lietuvių pusėje žuvę apie 5000 
žmonių. Aprašinėdamos vokiečių kronikos lietuvių nuostolius, 
be abejo, perdeda. 


) Krum., 79 psl. 

Vytautas, vos dvidešimties metų jaunuolis, žinoma, čia da¬ 
lyvaudamas, vadovaujamos reikšmės dar neturėjo, bet buvo tik 
Kęstučio pratinamas prie karo. Tuo pat tikslu, matyt, ir Algir¬ 
das buvo pasiėmęs su savim Jogailą, dviem metais vyresnį už 
Vytautą. 

Po kiek laiko kronikos vėl mini 1377 metų Vytauto žygį. 
Jis, tėvo pavedamas, surengė žygį, Algirdui dar gyvam tebe¬ 
sant, į Ordino žemes. Tuokart jis pasirodė savarankiškas lie¬ 
tuvių kariuomenės vadas. Kada Kryžiuočių Ordino maršalka 
Gotfrydas von Lindenas įsiveržė į Lietuvos gilumą ir, nueida¬ 
mas net lig pat Vilniaus, degino kaimus, plėšė žmonių turtą ir 
juos pačius ėmė nelaisvėn, tuo metu Algirdas, negalėdamas sku¬ 
biai suorganizuoti apsigynimo, užsidaręs Vilniaus pilyje, pasi¬ 
kvietęs maršalką ir išmėtinėjęs jam neriterišką elgesį; o Kęstutis, 
keršydamas už krašto teriojimą, pasiuntė Vytautą į Užnemunę 
sunaikinti vokiečių maisto atsargą. Pavestą uždavinį Vy¬ 
tautas labai puikiai atliko, sunaikindamas visą vokiečių maisto 
atsargą nuo Nemuno iki Tamovos (aukščiau Insterburgo). Kry¬ 
žiuočiai, kaip rašo kronikininkas Vygandas Marburgietis, šešias 
dienas turėjo išbūti nematę duonos, o arkliai — pašaro 1 ). 

Tokios tat trumpps pirmosios žinios apie Vytautą iki 1377 m. 
Be abejo, Vytautas bus dalyvavęs ar bent padėjęs ir kituose 
žygiuose savo tėvui ir savo dėdei. Bet kadangi jam neteko 
juose turėti lemiančio vaidmens, todėl jo vardas kronikose ir 
neminimas 2 ). 

Toliau nuo 1377 metų istorijoj Vytautas vis labiau aikštėja, 
ir kadangi su jo gyvenimu ir laime turi glaudų ryšį tolimesni 
įvykiai, tai juos iki Kęstučio mirties beveik visus paminėsime. 
Tuojau po 1377 metų Vytauto sėkmingo žygio baigė savo amžių 
didysis Lietuvos kunigaikštis Algirdas. Didžiojo kunigaikščio 
valdžią Vilniuje, kaip Kęstučio su Algirdu buvo sutarta, užėmė 
jo vyriausias sūnus Jogaila, Vytauto amžininkas. Jaunam Jo¬ 
gailai tapus didžiuoju kunigaikščiu, Kęstutis vis tiek, kaip ir pir¬ 
miau, stengėsi palaikyti gerus santykius su Vilniaus kunigaikš¬ 
čio dvaru ir važinėjo ten į didžiojo kunigaikščio tarybą. Jogai¬ 
la gi po kiek laiko, savo motinos ir brolių įkalbėtas, ėmė savo 
dėdės vengti ir norėjo atsikratyti jo patarimais. Santykių pa¬ 
blogėjimui, tur būt, daugiausia bus prisidėjus Julijona, Algirdo 
žmona, ir jos žentas Vaidyla. Algirdui jau pasenus, dar, paly- 


l ) Scr. r. Prus., II, 590 psl. 2 ) Hist. Pol., X t., 382, 383 psl. 

ginti jauna ir energinga moteris, ėmė vis daugiau įgyti reikšmės 
Vilniaus kunigaikščio dvare, o vyrui mirus, jos įtaka, kuriai tu¬ 
rėjo pasiduoti ir Jogaila, dar labiau padidėjo. Kunigaikštienės go¬ 
dumą valdyti, garbės troškimą mokėjo išnaudot kryžiuočiai, va¬ 
dindami ją kartais savo laiškuose didžiąja kunigaikštiene, siųs¬ 
dami dovanų ir, žinoma, ieškodami būdų įrodyti, kad Kęstutis 
norįs užvaldyti visą Lietuvą. O Lietuvos valdovų tarpe nesan¬ 
taika jiems buvo labiausiai reikalinga. Tuo tarpu Julijonos poli¬ 
tinė įtaka vis augo. Iš tikrųjų, 1381 m. sutartyje jos vardas yra 
parašytas pirmoje vietoje, arba kitur rašoma, kad jai žinant ar 
sutinkant daromas tas ar kitas žygis. Ji buvo stačiatikė ir linko su 
visa savo politika į Rytus. Todėl Kęstučio veikimas ir pasiaukoji¬ 
mas vien Lietuvos reikalams, žinoma, negalėjo būti sutaikomas su 
politiniu jos nusistatymu. Tokiose aplinkybėse pamažu pradė¬ 
jo niauktis buvusi giedri Lietuvos valdovų padangė. Naujos po¬ 
litikos linkmė, kuri rodė nepalankumo Kęstučiui, negalėjo vo¬ 
kiečiams nepatikti. Turėdami Lietuvoje savo šnipų, jie žinojo, 
kas reikia daryti, kad visiškai suvestų Jogailą su savo dėde į 
nesantaiką. Nurodymų Jogailai netrūko nei iš Rygos pirklio 
Hanulo (Hannele, Haus von Rege), kuris buvo Vilniuje įsigy¬ 
venęs ir vedė vokiečių politiką, nei iš Vaidylos, paprasto dva¬ 
ro tarno, įgijusio didelį Julijonos pasitikėjimą. 

Naujų galimumų akivaizdoje Jogaila pasiuntė į Vakarų Eu¬ 
ropą savo brolį Skirgailą su slaptais įgaliojimais į kažkokius 
pasitarimus. Ordinas, matyti, apie Skirgailos pasiuntinystės 
tikslus žinojo ar bent nujautė, nes jis Marienburge buvo draugiš¬ 
kai ir vaišingai priimtas. Nors jo kelionės tikslas sunku aiškiai 
nusakyti, bet vis dėlto jis negalėjo neturėti ryšio su tais santy¬ 
kiais, kuriuos vėliau Jogaila užmezgė su Vokiečių Ordinu. Pa¬ 
žvelgę į abiejų Ordinų žygių istoriją dviejų metų laikotarpyje, 
mes matome, kad jiedu daro 5—6 puolimus į Kęstučio žemes, o 
Jogailos kraštai tuo metu beveik neliečiami. Daugiausia tų žygių 
vokiečiai suruošdavo priprastu laiku žiemą, vasario mėn., kada 
būdavo užšalusios visos balos ir upės. Ypač 1378 metų žiemą 
smarkiai buvo teriojama Lietuva: Vokiečių Ordino kariuomenė, 
įsiveržusi iš Prūsijos, nuėjo į pietus ligi Bresto ir Pripe¬ 
tės upės, o kardininkai apsilankė nuolat naikinamose Upy¬ 
tės apylinkėse. Livonijos kronikininkas Hermanas iš Vartbur- 
go baigia savo kroniką žinute, kad kardininkai iš to žygio parsi- 
vedę 500 lietuvių belaisvių ir 723 arklius. 

Kęstutis kryžiuočių daug smarkiau spaudžiamas, negu Jo¬ 
gaila, pirmas pasiūlė Ordinui pasikeisti belaisviais ir padaryti 
paliaubas. Čia reikia pastebėti, kad Vinrichas von Kniprodė, 
būdamas gabus ir lankstus politikas, nuolat kariaudamas su 
Kęstučiu, ėmėsi kitokios taktikos, negu jo pirmtakūnai. Nors 
Vokiečių Ordino įstatai draudė su pagonimis daryti kokias nors 
sutartis, vis dėlto jiedu pradėjo pasikeisti belaisviais, daryti tar- 
pukarius, vienas kitą riteriškai pavaišinti. 

Kada 1379 metais liepos mėn. pabaigoje Kęstutis su Ordino 
maršalu vyko Kaunan pasikeisti patekusiais nelaisvėn karei¬ 
viais, Jogaila prašės leisti ir jam atsiųsti savo pasiuntinius į 
tuos pasitarimus. Po trijų dienų sunkių derybų Trakuose bu¬ 
vo pasirašyta (1379—IX—29) sutartis. Tai buvo pirmas XIV 
amž. Lietuvos istorijoje parašytas lietuvių susitarimas su kry¬ 
žiuočiais, bet šitas dokumentas buvo ir paskutinis, kurį pasira¬ 
šė drauge Kęstutis ir Jogaila, dar bent formaliai veikdami iš¬ 
vien. Nauja sutartis buvo padaryta dešimčiai metų. Abu ma¬ 
gistrai (Livonijos ir Prūsų) su didžiaisiais Lietuvos kunigaikš¬ 
čiais sutarė, kad pietinė Prūsijos dalis ir prie jos prieiną Lie¬ 
tuvos kraštai nei vienų nei kitų nustatytų metų bėgy ne¬ 
bebūtų puldinėjami. Lietuviai pasižadėjo nebeužpuldinėti pieti¬ 
nės Prūsijos dalies, kurią sudarė Osterodės, Ortelsburgo, Var- 
tenburgo ir Gunlaukeno apskričiai. O Vokiečiai apsiėmė tik su 
krikščioniškomis Trakų kunigaikštijos žemėmis: Gardinu, Vol- 
kovisku, Drohičinu, Melniku, Bielsku, Brestu ir Kamiencu laiky¬ 
tis taikos kaipo priedangos, kad su pagoniškomis Lietuvos sri¬ 
timis galį taikos ir nesilaikyti 1 ). 

Iš tos sutarties teksto matyti, kad šiaurinė ir vakarinė Lie¬ 
tuvos kunigaikštijos dalis, kuri priklausė Kęstučiui, turėjo pa¬ 
likti atvira karų bei plėšimų pavojui. Žilas kunigaikštis Kęs¬ 
tutis vis tiek padėjo Jogailai sudaryti tą sutartį, iš kurios jam 
daugiau galėjo būti nuostolių nei naudos, nes turėdamas ramy¬ 
bę iš pietinių kraštų, Ordinas galėjo visu smarkumu pulti kitas 
Kęstučio žemes 2 ). 

Būdamas pilnateisis kunigaikštis, šitą aktą pasirašant da¬ 
lyvavo ir Vytautas. Pačiame tekste yra pažymėta, kad be ma¬ 
gistro ir Jogailos savo antspaudas prie dokumentų prikabino 
„Kinstutte herczoge czu Tracken und Wytould unsir son“. Iš 

‘) L. E. K. U., III t., 144 nr. 3 ) Krum., 83 psl. 

tikro prie šitos sutarties buvo Vytauto antspauda su jo ženklu 
ir užrašu „S: DUCJS VITAUTE”, kas reiškia kunigaikščio 
Vytauto antspaudą. 1379 metai yra pati pirmoji Vytauto ant- 
spaudos pasirodymo data 1 ). Prūsų istorikas Voigtas (apie 1825 
metus) ir kiti to laiko istorikai, t. y. prieš šimtą metų, žiūrėda¬ 
mi tos sutarties originalą, sakė esą matę visų keturių valdovų 
sveikas antspaudas 2 3 ). 

Iš 1379 metų taikos kryžiuočiai galėjo tikėtis naudos. Kęs¬ 
tučio žemėms dabar dar didesnis pavojus grėsė, o ilgai tvė¬ 
rusi didžiųjų Lietuvos kunigaikščių tarpe vienybė pradėjo nyk¬ 
ti ir pamažu vedė prie tos katastrofos, kuri įvyko 1382 metais. 

Kryžiuočių pasėtas nesantaikos grūdas augo. Jogaila ir 
pats ta linkme veikė. 1380 metų vasario mėn. jis jau vienas 
pats padarė su Livonijos magistru Vilhelmu von Vrymersheimu 
penkiems mėnesiams paliaubas. Tačiau viešai jis dar palaikė 
Kęstutį. Kada Vytautas, išvykęs į Panemunę žvalgybų, pra¬ 
nešė savo tėvui, kad Bajerburgo pilyje, netoli Veliuonos, yra 
susimetę kryžiuočiai, o Jogaila, sužinojęs apie tai iš Kęstučio, vis 
dėlto atsiuntė savo brolį Kaributą pagalbon. Bet pilis vis tiek 
pasiliko vokiečių rankose 9 ). 

Eidamas dar toliau ir norėdamas daugiau laimėti, negu 
pirmom dviem sutartim buvo laimėta, savo patarėjų nurodomas 
ir padedamas, 1380 metų pavasarį Jogaila pasirašė naują su¬ 
tartį, iŠ kurios Kęstutis jau aiškiai yra išskiriamas. Naujo žy¬ 
gio kurstytoju ir sumanytoju buvo Vaidyla, kuris jau iš seno 
pyko ant Kęstučio už nepripažinimą jo lygiu su kitais kuni¬ 
gaikščiais. 1 šitą luomą jis pateko vesdamas Jogailos seserį 
Mariją; iš dvaro duonkepio padėjėjo buvo pakeltas didžiojo 
kunigaikščio rūmininku, o vėliau Julijonos malone — ir vyno 
pilstytoju. Yra žinių, kad Vaidyla keletą kartų slaptai kelia¬ 
vęs į Marienburgą ir iš Vokiečių Ordino magistro gavęs suti¬ 
kimą sudaryti naują sutartį. 

Norėdamas paslėpti nuo Kęstučio savo paskutinius suma¬ 
nymus, Jogaila padarė Dovydiškiuose neva medžioklę 4 )- 1 ši¬ 
tą „medžioklę“ Vokiečių Ordino magistras atsiuntė savo pa¬ 
siuntinius. Pats Jogaila atvyko su Vaidotu, Algimanto 
sūnum Jonu ir Vytautu. Iškilminga medžioklė truko dvi 
dienas; trečią dieną Jogaila su Ordino svečiais sudarė slaptą 


‘) Soch., III R-, 10—11, 375 psl. a ) Voigt., V t., 288—292 psl. 

3 ) Scr. r. Prus., II, 606 psl. *) Scr. r. Prus. II t., 576. 604 psl. 

sutarti. Seniai tiesdami savo rankas į Kęstučio ginamą Žemai¬ 
čių kraštą, kryžiuočiai gana sumaniai suformulavo sutarties ak¬ 
tą. Jis buvo tiesiog nukreiptas prieš Kęstutį ir jo vaikus, kas 
aiškiai matyti iš paties teksto: Jogaila pasižadėjo laikytis tai¬ 
kos ir tais atvejais, jeigu abu Ordinai pultų Kęstučio ar jo vai¬ 
kų žemes. Jei Jogaila, dėdės Kęstučio priverstas, pasiųstų sa¬ 
vo kariuomenę prieš Ordinus, ir jei Ordinų kariuomenės per 
apsirikimą įpultų į Jogailos kraštus ir padarytų ten nuostolių, 
ar paimtų belaisvių, tai ir tuokart sutartis nebūtų sulaužyta, o 
paimti nelaisvėn vienos ir kitos pusės žmonės, turi būti grąžina¬ 
mi dovanai. Kad susitarimas neišeitų aikštėn, reikia taip da¬ 
ryti, tartum belaisviai būtų išperkami už pinigus. Nors Vytau¬ 
tas ir dalyvavo medžioklėje, bet šitos slaptos sutarties suda¬ 
rymo nepajuto. Jo dalyvavimu, be abejo, Jogaila norėjo prisi¬ 
dengti nuo visų Kęstučio įtarimų. 

Dabar kryžiuočiams bereikėjo toliau veikti: jie turėjo pra¬ 
dėti pulti Kęstučio žemes. Tas uždavinys atlikti buvo pavestas 
Ordino maršalkai, Kunui von Hattenšteinu. Jis padarė du di¬ 
desnius įsiveržimus. Tuo tarpu nesnaudė ir Livonijos Ordinas. 
Pasiųsdamas savo kariuomenę į Žemaičių krašto gilumą, pa¬ 
darė daug nustolių: Minijos aukštupy iš Medingėnų srities par¬ 
sigabeno daug grobio, parsivedė nelaisvėn apie 700 žmonių ir 
parsivarė apie 1400 arklių. 

Vokiečiai Kęstučio žemes mygo visu smarkumu. 1381 me¬ 
tų žiema Kęstučiui buvo labai sunki, nes į jo kraštą puldinėjo 
ne tik organizuotos kariuomenės, bet ir pasienio tvirtovių vo¬ 
kiečiai. Pav., Ragainės komtūras vienu puolimu išsivedė 100 
žmonių nelaisvėn. Kita kariuomenės dalis paėmė Naujapilį su 
3000 žmonių. Tuose kruvinuose 1380—81 metų susirėmimuo¬ 
se Kęstutis neteko per 4000 žmonių. Tie pralaimėjimai jį slė¬ 
gė juo labiau, kad tuo laiku jo sūnėnas Vaidotas pabėgo pas 
kryžiuočius. Daug daugiau vilčių Kęstučiui žadėjo Vytautas, 
kuris šiuo laiku, kada tėvas pats turėjo įtempti visas savo pa¬ 
jėgas frontui atlaikyti, padarė keletą sėkmingų žygių į Prūsų 
žemę. 

Nesutikimas tarp Jogailos ir Kęstučio jau buvo pasiekęs 
aukščiausią laipsnį. Esant Kęstučiui jau ir taip keblioj padėty, 
kryžiuočiai sumanė juos tarp savęs dar labiau sukiršinti. Tuo 
tikslu Kęstučio gerai pažįstamas riteris, Osterodės komtūras 

Kūno von Lybenšteinas, pranešė jam 1381 m. rugpjūčio mėn. 
Jogailos slaptą sutartį su Ordinu. Tiesa, kai kurie istorikai 
samprotauja, esą Lybenšteinas Jogailos neištikimybę Kęstu¬ 
čiui pranešęs, kaip savo geram draugui, neturėdamas jokios pik¬ 
tos minties. Dėl šitos hipotezės tenka rimtai paabejoti. Kad Kęs¬ 
tučiui perspėjimas buvo padarytas su Ordino žinia, matyti ir 
iš to, kad Lybenšteinas paskui buvo paaukštintas, ko nebūtų 
atsitikę, jei jis būtų padaręs išdavikišką žygį Ordino atžvilgiu. 

Vytautas su Jogaila norėjo palaikyti draugiškus santykius. 
Todėl, tikrai pasitikėdamas jo nekaltumu, iš pradžių norėjo nu¬ 
plauti Kęstučio akyse nuo savo pusbrolio įtarimo dėmę, many¬ 
damas, kad tai yra tik kryžiuočių sugalvota provokacija. Bet 
prityręs Kęstutis suprato, kad Jogailos pusėj ne viskas tvarko¬ 
je. Jis tuojau nusprendė ne tik veikti, patikėdamas Vokiečių 
Ordino įspėjimui, bet jau ir anksčiau iš visos susidariusios si¬ 
tuacijos nujautė slaptus Jogailos susitarimus su kryžiuočiais. 
Kai šie, pavyzdžiui, naikino Kęstučio žemes, tai Jogaila pagal¬ 
bos siuntimu visai nesirūpino, o kada tuo pačiu laiku Skirgaila 
apsiautė Polocką, iš kurio jis buvo išvytas po Algirdo sūnaus 
Andriejaus Algirdaičio išėjimo, tai Jogailos kariuomenė kartu 
su Livonijos magistru tuoj atsiuntė jam talkon savo būrius 1 ). 
Kęstutis jau nebegalėjo abejoti, kad Kūno v. Lybenšteino žinia 
apie Jogailos slaptą sutartį būtų buvus neteisinga. Visą savo 
gyvenimą atsidavęs tik Lietuvos reikalams ir savo kraštą nuo 
priešų narsiai gindamas, Kęstutis nebegalėjo daugiau pakęsti 
Jogailos politikos. Reikėjo pakelti maištą ir atmokėti Jogailai 
už jo klastingumą. 

Nusiuntęs Vytautą Gardinan, pats atsargiai surinko Že¬ 
maičiuose kariuomenę ir pasiskelbė einąs į Prūsus. Bet kelio¬ 
nėje greit pasuko į Vilnių, kurį be kovos paėmė tuo pačiu laiku 
(1381 m.), kai Polockas jau 13-toji savaitė, kaip su dideliu at¬ 
kaklumu gynėsi nuo apsiautusių priešų: Skirgailos ir Livonijos 
Ordino kariuomenių. Suareštavęs Jogailą ir visą jo šeimą, per¬ 
žiūrėjęs pilies archyvą ir radęs abi sutartis (padarytas su Livoni¬ 
jos Ordinu ir kryžiuočiais medžioklėje), Kęstutis turėjo aiškų Jo¬ 
gailos vylingumo įrodymą. Visą savo gyvenimą elgdamasis 
riteriškai, Kęstutis negalėjo žiauriai pasielgti ir šį kartą. Atsi¬ 
žvelgdamas į Vytauto užtarimą ir bičiulystę su Jogaila, be to. 


*) Barb., I t., 21 psl. 



12 


atsimindamas, jog pats buvo davęs minti pirmam susitarimui 
su kryžiuočiais, — Kęstutis atėmė iš Jogailos tik didžiojo ku¬ 
nigaikščio vardą, ir, paėmęs iš jo priesaiką, kad prieš jį nerengs 
jokio sukilimo ir jo klausys, kaip didžiojo Lietuvos kunigaikš¬ 
čio, pavedė jam valdyti jo tėviškę: Krėvės ir Vitebsko žemes. 
Draugišku Vytauto užtarimu gavęs tėviškę, Jogaila, jo palydė¬ 
tas, tuojau išvyko Vitebskan. Ir su kitais Jogailos šeimos na¬ 
riais šitoj revoliucijoj Kęstutis pasielgė gana švelniai. Tik Vai- 
dylą, Jogailos švogerį, kaip aiškų tų sutarčių su vokiečiais kal¬ 
tininką, liepė pakarti. Bet, kaip mes žinome, šito perversmo 
kaltininkas buvo ne vienas tik Vaidyla. \ ji savo pykti Kęstu¬ 
tis, tur būti, nukreipė dėl to, kad Jogaila, priimdamas ji, žemo 
luomo žmogų, į kunigaikščių šeimą, buvo suteršęs jos garbę, 
kuri anais laikais buvo labai saugojama. Šičia gal glūdėjo ir 
pirmoji nesusipratimų priežastis tarp Kęstučio ir Jogailos. 
Bent Lietuvos metraštis nurodinėja, kad šeimyninė nesantaika, 
kilusi tarp Kęstučio ir Jogailos dėl Julijonos didybės ir Vaidy- 
los išaukštinimo, privedė prie tos revoliucijos ir katastrofos, 
kuri permainė Lietuvoje jau trisdešimt šešius metus įsigyve¬ 
nusią tvarką. 

Po šitų permainų Lietuvoje vėl buvo ramu. Visa kariuo¬ 
menė su kitais kunigaikščiais prisiekė naujam didžiajam kuni¬ 
gaikščiui savo ištikimybę. Kęstučiui sutvarkius reikalus Vil¬ 
niuje, žinoma, labai rūpėjo ir Skirgailos bei Polocką apsiautu¬ 
sios kariuomenės nusistatymas. Reikėjo laukti, kaip atsilieps 
ir jie apie naujai susidariusią padėtį. Todėl Kęstutis tapęs 
didžiuoju kunigaikščiu, tuojau įsikišo į Skirgailos karą su Po¬ 
locku. Kariuomenė, nudžiuginta naujos valdžios, perėjo Kęs¬ 
tučio pusėn. Skirgaila, savųjų apleistas, pabėgo Livonijon, pa¬ 
sak vokiečių Ordino, turėdamas aiškų norą Kęstučiui at¬ 
keršyti 1 ). 

Tokiu būdu 1381 metų Kęstučio revoliucija visame krašte 
įvyko be kraujo praliejimo, nes garbingas Lietuvos valdovas 
visuomenėje turėjo daug simpatijų. Kaip visame krašte įta¬ 
kingo žmogaus, Kęstučio valdymas turėjo būti gana tvirtas. 
Tuojau jis nustatė sienas su Maskva, kurios paskui iki XV am¬ 
žiaus pabaigos dokumentuose buvo minimos sutarčių pagrin¬ 
du. Šiaip jau Kęstutis, tapęs ir didžiuoju visos Lietuvos val¬ 
stybės kunigaikščiu, daugiau rūpinosi jos vakarais, t y. politika 


') C. D. Prus., VI t„ 2 nr. 

su Vokiečių Ordinu. Jis darė 1382 in. sausio mėn. žygius i jo 
žemes, teriodamas Varmijos kraštą; tų metų pavasarį net ar- 
motomis ginkluotas nuplaukė laivais Nemunu į Ordino sritį ir 
sustojo ties Jurbarku. Bet pilis nebuvo paimta, nes apsiautimui 
užtrukus, Kęstutis išgirdo, kad galingas Jogailos šalininkas Di- 
mitras Kaributas, Novgorodo Sieversko valdytojas, atsisakė jo 
klausyti ir mokėti duoklę didžiojo kunigaikščio iždui. Čia rei¬ 
kia, bendrai, pažymėti, kad Kęstučio valdžia Rytuose buvo ne¬ 
tvirta. Kaip Lietuvos metraštis sako, Kęstutis, palikęs Vytau¬ 
tą Vilniuje, pats išsirengė sudrausti nepaklusnaus kunigaikščio. 
Iš Jogailos pažadėtos pagalbos negavęs, jis ne tik Dimitro ne¬ 
nuveikė, bet dar turėjo nuostolių. Tuo tarpu Vilniuje, dar sti¬ 
pri Jogailos partija ir visi Kęstučio priešai apie ją susispietę, 
pasinaudodami Vytauto iš miesto išvykimu, Jogailos vardu 
užėmė pilį. Paminėtina tai, kad Jogailos kontrevoliucijos pasi¬ 
sekimui daug turėjo įtakos vokiečių Rygos pirkliai, kurie tada 
varė gyvą ir didelę prekybą su Vilniaus miestu. Nepatenkinti 
lietuviškai tautiška Kęstučio politika, kuri kenkė jų prekybos 
reikalams, jie laukė tik progos padėti Jogailai atgauti valdžią, 
kurio jie anksčiau buvo stipriai palaikomi. Vokiečių Ordinas, 
gerai žinodamas, kas dedasi Lietuvoje, irgi nemiegojo. 

Tą pačią dieną, kada Vilniuje miesčionys užėmė pilį ir iš¬ 
mušė Kęstučio sargybas, t. y. 1382 m. birželio 12 d., Jogaila su 
ta kariuomene, kurią buvo Kęstučiui žadėjęs pagalbai, atėjo nuo 
Vitebsko Vilniun ir, šalininkų remiamas, tuojau jį paėmė, o Ry¬ 
gos pirklys Hanulo įteikė jam pilies raktus 1 ). 

Manydamas, kad Jogailos jėgos Vilniuje tėra gana silpnos, 
Vytautas tuojau panoro jį atsiimti ir atvyko su Trakų įgula. Iš 
abiejų pusių krito per 1000 žmonių, bet Vilniaus Vytautas neat¬ 
gavo 2 ). Tai buvo pirmas savarankiško Vytauto žygio pralaimė¬ 
jimas. Po nenusisekusios kovos dėl Vilniaus, Vytautas pirma 
pasitraukė į Trakus, o paskui, išgirdęs apie prisiartinančius Jo¬ 
gailos talkininkus—Skirgailą ir kryžiuočius su kardininkais — 
skubiai išvyko Gardinan, iš kur manė organizuoti naują karą. 
Vytautas norėjo tuojau kreiptis į ištikimuosius Žemaičius, bet ir 
čia nepavyko, nes Vokiečių Ordino kariuomenė užstojo jam ke¬ 
lią. Skirgaila, nieko nelaukdamas, ėmė siausti Trakus. 

Šitokiu tai Lietuvos politinio gyvenimo momentu įsimaišė 
ir Vokiečių Ordinas. Ordino maršalka Kūno von Hattenšteinas 


’) Scr. r. Prus., III, 121 p. 


2 ) T. p., II, 611. 

su savo kariuomene taip pat sustojo netoli Trakų. Išgirdęs apie 
greitą kryžiuočių atsikraustymą Lietuvon, Jogaila iš pradžių 
nežinojo, kieno jie pusę palaikys, bet išgirdęs, kad Ordinas ža¬ 
da jam eiti talkon, tuojau, Skirgailai tarpininkaujant ir kun. Ju¬ 
lijonai bei broliams dalyvaujant, 1382 m. liepos 6 d. su magistru 
sudarė puolimo sutartį, pagal kurią karo paliaubos tarp Jogai¬ 
los ir vokiečių turėjo trukti iki rugsėjo 6 d. Per tą laiką Vokie¬ 
čių Ordinas negalėjo daryti jokių sutarčių su Kęstučiu ir jo sū¬ 
numis. Patvirtinus tą aktą savo antspaudomis Baigos, Bran¬ 
denburgo ir Ragainės komtūrams, maršalka atsitraukė nuo 
Trakų. Iš šito fakto aiškiai matyti, kad Jogaila suėjo su Or¬ 
dinu į dar artimesnius santykius. Norėdamas skubiai Trakus 
paimti, praėjus porai savaičių (liepos mėn. 20 d.), Skirgaila 
vėl pasišaukė pagalbon maršalką. Kada Vytauto paliktieji Tra¬ 
kų pilies gynėjai nenorėjo nė kalbėti apie pasidavimą kryžiuo¬ 
čiams, vokiečių kariuomenės maršalka, grasindamas sugriau¬ 
siąs pilį, reikalavo, kad jie pasiduotų geruoju nors Jogailai. Kai 
įgula pasidavė Jogailai, pilyje buvo pastatyti jo kareiviai. Skir¬ 
gaila, Trakų piliai ginti gavo iš maršalkos dovanų keletą dide¬ 
lių armotų. 

Dabar Kęstučio padėtis žymiai pablogėjo. Netekęs Vilniaus 
ir Trakų ir neturėdamas saugios vietos, jis norėjo kreiptis į sa¬ 
vo žentą Mozūrijos kunigaikštį Janušą, bet ir šis, pasinaudoda¬ 
mas Lietuvoje kilusiais sūmaisčiais, paėmė pasienio sritis, Dro- 
hičiną ir Melniką. Negavęs pagalbos Mozūrijoje ir palikęs sa¬ 
vo žmoną Brastoje, Kęstutis slaptai išvyko į Žemaičius, iš ku¬ 
rių ir begalėjo laukti paramos. Pagonys žemaičiai iš pradžių 
norėjo laikytis Jogailos ir nusiuntė jam pasiuntinius, klausdami, 
ar jis laikysis jų tikybos. Jogaila jiems nieko neatsakė. Tikė¬ 
jimo bendrumas palenkė jų simpatijas Kęstučiui ir jie davė jam 
9000 vyrų 1 ). Atvykęs su tuo būriu prie Trakų, Kęstutis ten jau 
rado savo sūnų Vytautą, kuris buvo atsivedęs kariuomenės bū¬ 
rį iš Gardino. Prie jųdviejų prisidėjo dar ir Algirdo sūnus Liu¬ 
bartas. 

Jogailos ir Kęstučio kariuomenės 1382 metų rugpiūčio mėn. 
3 d. sustojo netoliese nuo Trakų viena priešais antrą 
nesiryždamos pradėti mūšio. Jogaila, kuriam į talką buvo atė¬ 
jęs ir Livonijos Ordinas, nors manė su savo kariuomene ginti 
Trakus, bet, matyti, abejojo mūšio pasisekimu, ir todėl stovėjo 


l ) Proch., D. W„ 35—36 psl. 

nejudėdamas iš vietos. Tik kiek laiko praslinkus, jis atsiuntė į 
Kęstučio stovyklą pasiuntinius, prašydamas, kad Vytautas pa¬ 
tarpininkautą derybose, kurią pagrindu jis siūlė atstatymą pir¬ 
miau buvusios padėties, t. y. Kęstutis pasilieka didžiuoju kuni¬ 
gaikščiu, o Jogaila grįžta į savo žemes. Tuos pasiuntimą pa¬ 
siūlymus Jogailos vardu patvirtino ir Skirgaila, prašydamas 
abu juodu atvykti į Jogailos stovyklą. Kęstutis, vengdamas 
tarpusavio karo ir nenorėdamas be reikalo lieti savo val- 
dinią kraujo, o čia nesulaukdamas žadėtosios Mozūrijos kuni¬ 
gaikščio pagalbos, sutiko su Skirgailos pasiūlytu projektu. Ta¬ 
da jis pirma pasiuntė Vytautą, o paskui, gavęs iš Skirgailos Jo¬ 
gailos vardu pažadą, kad jam su sūnum bus garantuota nelie¬ 
čiamybė, ir pats atvyko į Jogailos stovyklą. 

Vokiečią metraščiai paduoda kitokią versiją, pasakodami, 
jog Kęstutis, teturėdamas maža kariuomenės, nedrįsęs stoti su 
Jogaila į atvirą mūšį ir be jokią sąlygą jam geruoju pasidavęs. 
Kas pažįsta Kęstutį ir jo būdą iš jo ilgamečio veikimo, tam ši¬ 
tokia versija atrodys mažai įtikima. 

II. 

Iš Jogailos ir jo brolią pusės buvo pasielgta labai neriteriš- 
kai. Vos tik Kęstutis su Vytautu ir Tautvilą atvyko derėtis 
į priešo stovyklą, kaip visi trys, lyg karo belaisviai, buvo nu¬ 
vežti Vilniun į tariamąsias „derybas“. Iš Vilniaus į ją kariuo¬ 
menę greitai buvo atsiąsti pasiuntiniai, kurie pranešė, kad tarp 
kunigaikščią jau padaryta santaika ir karo toliau nebebūsią. 
Tokią žinią gavusi kariuomenė išsiskirstė. Ir Livonijos Ordino 
magistras iš Jogailos stovyklos ramiai patraukė namon. 

Skirgaila gi iš Vilniaus Kęstutį nuvežė į Krėvės kalėjimą. 
Po keturią dieną atvykęs neva jo aplankyti rado jį pasmaugtą. 
Apie Kęstučio mirtį ėjo visokios kalbos, mažiausiai buvo įtiki¬ 
mos tos, kurios oficialiai buvo paskelbtos, esą Kęstutis pats pa¬ 
sismaugęs iš nusiminimo. Vyras, kuris per visą savo gyveni¬ 
mą buvo iškentėjęs daug karčią valandą ir prityręs įvairią smū- 
gią, negalėjo desperatiškai nusiminti šituo momentu ir užnerti 
sau ant kaklo kilpą. To laiko kronikos bei metraščiai ne visi 
vienaip nušviečia šį įvykį. Vieni ją stengiasi palaikyti Jogailos 
pusę, kiti šaltai pažymi tik mirties faktą. Lietuvos metraštis, 
kartu su rusą kronikomis ir lenką Dlugošu sako, kad Kęstutis 

buvęs užmuštas tikrai Jogailos paliepimu, ir dargi nurodo už¬ 
mušėju vardus: Prokša, Mostjev brat, Kučik ir Lisica 1 ). 
Vokiečių gi šaltiniai, kuriais daugiausia remdamiesi len¬ 
ku istorikai nori Jogailą išteisinti, pasisako arba nežiną mir¬ 
ties kaltininko, arba taip kalba, kad negalima padaryti jokių iš¬ 
vadų. Apie Kęstučio mirti jie kalba tik bendrais posakiais. 
Pav., kronikininkas Vygandas Marburgietis, kuris Vytauto lai¬ 
kotarpiui nušviesti duoda daug brangios medžiagos, neran¬ 
damos oficialiuose raštuose, vienoje vietoje sako, kad Kęstu¬ 
tis pats nusižudęs, o kitoje vietoje rašo: „Kęstutis buvo pa¬ 
smaugtas nelaisvėje..., bet kaip jis žuvo, niekas nežinojo“. Ki¬ 
tas kronikininkas, Lindenblatas (Jonas Posilgė), sako, kad Kęs¬ 
tutis pats nusižudė, bet prideda: „kaip buvo pasakojama“. Vy¬ 
tautas Kęstučio mirties kaltininku laikė Jogailą. 1384 metų 
sausio mėn. 30 d. sutartyje su Ordinu aiškiai pasakyta: „ir ma¬ 
no tėvas buvo užmuštas tų pačių pusbrolių” 2 ). Paskui vėl, ra¬ 
šydamas skundą prieš Jogailą ir Skirgailą, Vytautas abu laiko 
savo tėvo mirties kaltininkais. Vokiečių Ordinas dar griež¬ 
čiau pareiškė dėl Jogailos kaltės Konstancijos susirinkime, at¬ 
sakydamas j priešų priekaištus: „Jogaila, dabartinis lenkų ka¬ 
ralius..., net Kęstutį kalėjime pasmaugė ir jo žmoną, Vytauto 
motiną, paskandino“ 3 ). Ilgai būtų galima interpretuoti tas šal¬ 
tinių vietas, aiškintis jų smulkmenas ir ginčytis dėl jų žodžių 
prasmės aipe Kęstučio mirtį, bet suglaudžiant reikia pasakyti, 
kad yra pagrindo mesti Jogailai dėl Kęstučio mirties kaltės še¬ 
šėlį. Kiek Jogaila buvo prie jos prisidėjęs, sunku nustatyti, bet 
jo kaltė dar padidėja akivaizdoje to fakto, kad ir Kęstučio žmo¬ 
na Birutė tuo pačiu laiku buvo jo šalininkų paskandinta Trakų 
ežere. Dlugošas taip pat nurodo 4 ), kad žiauriai buvę pasielgta 
ir su kitais Kęstučio giminėmis: Birutės dėdė Vydimantas ir 
anūkas Butrimas buvę nukankinti su ratu. 

Kęstučio kūnas Vilniuje buvo senu papročiu iškilmingai su¬ 
degintas kartu su jo mylimais arkliais, sakalais, šunimis ir gink¬ 
lais 5 ). Ne pro šalį pažymėti tai, kad Kęstutis pabaigė savo am¬ 
žių tuo pat laiku, kaip ir Vinrichas Kniprodė, kuris mirė tik po¬ 
rą savaičių anksčiau (1382 metų birželio mėn. 24 d.). Su juo 

*) ..Prokša što vodu daval jemu, a byli inyi: Mostev brat, a Kučik, a 
Lisica žibientaj‘‘.et ingulavit cum cubicularius M. Ducis Jagellonis, Pro¬ 

są dictus, qui dabat sibi aquam et Brlgeni frater Mostov, Oedko Krevlanin, 
Kuczyk, Lisica servus illegitimus vulgariter zibintha“. “) C. ep. V., 133 nr.. 
») T. p. 1026 nr. *) Hist. Pol., X t., 412 psl. 6 ) Scr. r. Prus., II, 620. 

Kęstučiui per 31 metus teko turėti tiek daug visokių reikalų ir 
susirėmimų. 

Žuvus Kęstučiui j jo vietą Krėvės kalėjimai) buvo atsiųstas 
Vytautas. Veltui jis prašė Jogailą, žadėdamas savo ištikimy¬ 
bę jam, kad paleistų iš kalėjimo, kuriame jam buvo sunkios ir 
neaiškios dienos. Gal ir jo tame drėgname rūsy laukė jo tėvo 
likimas. Krėvės kalėjime išgyventas nelaisvės valandas Vytau¬ 
tas vėliau atsimindavo, kaip liūdnos atminties dalykus, ir 
iki pat žilos senatvės 1382 metų katastrofos atsiminimas slėgė 
jo sielą. Tačiau kalėjime vis tiek jis laikėsi su ta pačia ištiki¬ 
mybe Jogailai, kokią ir anksčiau jam rodydavo. Todėl Jogai¬ 
la suteikė Vytautui vieną lengvatą — leido jo žmonai (Onai) 
su vaikais lankyti jj kalėjime, bet apie jo paleidimą visai ne¬ 
užsimindavo. Suprantamas daiktas, Jogaila nenorėjo skubintis 
šj painų klausimą išspręsti, nes jam reikėjo pagalvoti, kokias 
formas įgis dabar jo santykiai su kryžiuočiais, kurie po Knipro- 
dės mirties su juo laikėsi labai neaiškiai. Kai Vytautas 
liūdnai leido savo dienas Krėvėje, Jogaila nepaliovė veikęs, kad 
patrauktų savo pusėn kryžiuočius, darydamas su jais sutartis. 
Jo nusiųsti pasiuntiniai — Skirgaila ir mums žinomas Hanulo, 
1382 metų spalių 31 ir lapkričio 1 d. susivažiavo su Vo¬ 
kiečių Ordino delegatais saloje, kur Dubysa įteka į Ne¬ 
muną. Negalėdamas pats atvykti neseniai išrinktas magistras 
Konradas Zollneris von Rothenšteinas (1382-90), atsiuntė dido¬ 
ką delegaciją. Iš jos dalyvių pažymėtini maršalka Konradas 
Vallenrodas ir Baigos komtūras Marųuardas Salzbachas. Nau¬ 
jų sutarčių buvo sudaryta trys atskiri aktai. Pirmoje sutarty 
Jogaila pasižada su abiem Ordinais ketverius metus laikytis 
taikos, antrojoje žada 4-rių metų bėgy kartu su savo tautiečiais 
apsikrikštyti, trečiąja sutartimi, kuri buvo vokiečių Ordinui pati 
svarbiausioji, jis užrašė kryžiuočiams beveik visą Žemaičių 
kraštą, t. y. vakarinę jo dalį iki pat Dubysos upės. Žadėdamas 
Jogailai padėti karo jėgomis, Ordinas išgavo iš jo sutikimą, kad 
jis be Ordino žinios ir pritarimo su niekuo nepradės karo. Pa¬ 
darę su Jogaila ir Skirgaila taiką, abu Ordinai iš tikrųjų galėjo 
džiaugtis, nes turėjo didelių politinių laimėjimų. Jogaila pasi¬ 
darė tarytum Ordino vasalas. 

Tuo tarpu Vytauto padėjimas blogėjo. Salia Jogailos užė¬ 
mė jo vietą Skirgaila. Kada Vytauto prašymai nieko negelbėjo, 
jis turėjo ieškoti būdų pabėgti iš Krėvės. Jį dažnai lankydavo 
jį mylinti pati Ona. Su ja kartu ateidavo ir jos palydovė. 

V> tautas Didysis 2 ^ ^ 

Kadangi Vytautas savo paviršutine išvaizda buvo šiek tiek mo¬ 
teriškas: mažo ūgio, be ūsų ir be barzdos, gal žmonos įkalbė¬ 
tas ir padedamas, apsirėdė jos palydovės rūbais ir, sargybų 
nepastebėtas, pabėgo iš kalėjimo. 

Sunku buvo tuo laiku įsivaizduoti, kad bejėgis kunigaikštis, 
neturėdamas nei kariuomenės nei kunigaikštijos, vos savo gal¬ 
vą iš kalėjimo išnešęs, paskui galės taip aukštai iškelti Lietu¬ 
vos galybę. Vytautui dabar reikėjo atgauti savo teises, atsiimti 
neteisingai Jogailos užgrobtą tėviškę, kurią sudarė dideli di¬ 
džiosios Lietuvos kunigaikštijos plotai: Žemaičiai, Trakų ku¬ 
nigaikštija su Gardinu ir žemės tarp Jasioldos ir Pripeties balų, 
ligi Alšėnų ir Mozūrijos. To siekiant, jam teko eiti labai sun¬ 
kiu ir vargingu keliu, kokiu nebuvo ėjęs nė vienas iš Gedimino 
giminės. Tolimesnis 10-ties metų (1382—1392) Vytauto gy¬ 
venimo laikotarpis, apie kurį mums čia ir teks ištisai kalbėti, 
yra sunkus, pilnas vargų ir žygių, ligi jis atgavo tai, kas jam 
teisėtai priklausė. Čia, neįsileisdami į smulkmenas, paminėsim 
tik svarbesnius įvykius. 

Vytauto padėtis Lietuvoje buvo labai bloga; jam reikėjo 
ieškotis pagalbos svetur. Kur kreiptis? Iš ko prašyti para¬ 
mos? Iš Maksvos nieko gero nebuvo galima laukti, nes Toch- 
tamyšo vadovaujami totoriai 1382 metų vidurvasarį buvo už¬ 
ėmę Maskvą. Išžudę per 24.000 žmonių ir visiškai nugriovę ku¬ 
nigaikščio Dimitro valdžią, jie privertė paklusti jų valdžiai ir 
mažesniuosius Rusijos kunigaikščius. Todėl pagalbos reikalu 1382 
metų pabaigoj Vytautas kreipėsi į švogerį Jonušą. Kaip mes 
jau žinome, šis ne tiktai atsisakė padėti Kęstučiui jo kritiškiau- 
siame momente, bet dar užpuolė jo kraštą ir paėmė Podliachiją 1 ) 
(Palenkę). Nors Mozūrijos kunigaikštis priėmė Vytautą pas 
save, bet prašomos Palenkės grąžinti jam nesutiko, tik pažadė¬ 
jo duoti jam mažą miesčiuką ir tai su sąlyga, kad jis apsikrik¬ 
štytų. Tai padarė tik Vytauto brolis Tautvilą, krikšte gavęs 
Konrado vardą, o Vytautas pasiryžo pasukti kitu keliu. Kur 
ieškoti pagalbos prieš savo priešus, jam gerą pavyzdį davė jo 
pusbrolis Jogaila. Toks geradarys buvo Ordinas. Todėl jis 
ir pasuko savo likimą į jo pusę. Šitokiose aplinkybėse kreiptis 
i kryžiuočius reikėjo daug drąsos, nes tarp lietuvio ir kryžiuo¬ 
čio jau seniai virė neapykanta. O jei teko prašyti savo priešų 


') C. ep. V., 13 nr., 3—4 psl. Vytautas pats rašo, kaip ii priėmė Mo- 
zūrijoje. 

pagalbos, tai, matyt, Vytauto ir jo krašto padėjimas buvo gana 
prastas. 

Tarpininkaujant maršalkai Konradui Vallenrodui, kaip kro¬ 
nikininkas Vigandas rašo, dar 1382 metų pačioje pabaigoje Vy¬ 
tautas persikėlė pas Ordiną. Insterburge (Jsrutėje) jis pirmą 
kartą savo gyvenime pasimatė su naujuoju Ordino magistru 
Zollneriu. Pareiškęs jam paklusnumą ir norą priimti krikštą, 
iš magistro Vytautas gavo sutikimą, kad kryžiuočiai padės jam 
atsiimti tėviškę. Vytautas kurį laiką išbuvo Ordino sostinėje 
Marienburge. Čia jis ir pradėjo savo veikimą. Vytautas, no¬ 
rėdamas rasti ir Lietuvoje sau kokią nors atramą ir manyda¬ 
mas, kad jo garbingo tėvo kovų dėl jų laisvės atminimas dar 
nebus Žemaičiuose išdilęs iš atminties, bandė per savo pasiunti¬ 
nius paveikti ir patraukti juos j savo pusę. Iš pradžios tas darbas 
nepasisekė. Tada jis pats nuvyko pas juos ir aiškiai juos įti¬ 
kino dėl savo likimo. Jam, kaip jų gynėjo sūnui, pasisekė gauti iš 
jų pagalbos. Be abejo, Vytauto pasisekimas turėjo būti apribo¬ 
tas tuo, kad žemaičiai pasižadėjo duoti jam tik paramą. Atsi¬ 
minus, kad jie su Ordinu buvo didžiausioje nesantaikoje, reikia 
čia rimtai paabejoti, ar jie galėjo Ordino naudai ką nors ža¬ 
dėti. Žinoma, Ordinas, matydamas Vytauto pasisekimą žemai¬ 
čiuose, norėjo juos ir sau laimėti. Todėl magistras jiems po¬ 
rą kartų siuntė ginklų, drabužių ir maisto 1 ). Kodėl Ordinas tai 
darė, lengva suprasti. Kryžiuočiai Žemaičių krašto buvo la¬ 
bai reikalingi. Laimėję XIV šimtmečio pradžioje Vislos žiotis 
ir Pamarį, jie turėjo betarpišką susisiekimą su Vokietija, kur 
įvairiose srityse buvo išmėtyta daug Ordino žemių, valdomų 
atskiro magistro, vadinamo Deutschmeisteriu. Norėdami su¬ 
kurti didelę Baltijos pakraščio galybę ir išplėtoti savo preky¬ 
bą, jie būtinai buvo reikalingi to ploto, kuris kyšojo lyg koks 
pleištas tarp dviejų vieno kelmo dalių — Prūsijos ir Livonijos 
Ordinų, kuriuodu dėl šito plyšio negalėjo suaugti organiškai į 
vieną kūną. Tas pleištas buvo Žemaičiai. Livonijos Ordinas 
vienas prieš lietuvius buvo per silpnas, bet jo padarytoji 1237 
metais su Prūsų Ordinu sąjunga galėjo laiduoti bendrą didelę 
jėgą, ypač sujungus abu Ordinu teritoriniu, nepertraukiamu ry¬ 
šiu, kurio jie iki šiol neturėjo. Žinoma, žemaičių užkariavimas, 
jų išnaikinimas ar kolonizavimas būtų reiškęs mirties dekretą 
visai Lietuvai, nes atsispirti prieš tokią susijungusių vokiečių 

’) Scr. r. Prus., II, 622 psl. 

galybę Lietuvai būtų buvę : ' neįmanoma 1 ). Iki tol per 100 su 
viršum metų Vokiečių Ordinas kariavo ginklu, bet jo kardas jė¬ 
ga į Žemaičių kraštą įsiskverbti buvo jau atšipęs. Nors galin¬ 
ga kryžiuočių organizacija, valdydama didelius turtus, senprū- 
sių krašte apsistačiusi tvirtomis pilimis, nuolatos papildoma 
naujų pajėgų iš Vakarų Europos, dažnai galėjo žemaičius pulti, 
bet vis dėlto iki 1382 metų jie nebuvo užėmę nė vienos jų žemės 
pėdos. Ko nesisekė padaryti per ištisą šimtmetį ginklu, reikė¬ 
jo dabar laimėti derybų bei gudrios politikos keliu. 

Iš pradžių, tiesa, Ordinas į Lietuvos pabėgėlį šaltai žiūrėjo, 
laukdamas, kada jis galės būti naudingas politikos įrankis prieš 
Jogailą. Mums yra žinoma, kad Ordinas Vytauto nekrikštijo 
ištisus metus. Bet pamatęs jo įtaką bei reikšmę Žemaitijoj 
esant gana didelę. Ordinas negalėjo tuo nepasinaudoti. Štai 
pagrindinė priežastis, dėl kurios Vytautas vėliau taip nuošir¬ 
džiai buvo Ordino remiamas jo kovoje dėl tėviškės. Tačiau no¬ 
rint aiškiau suprasti, kas iš tikrųjų pastūmėjo Ordiną priimti 
Vytautą ir taip remti jo planus, reikia giliau pažvelgti į Jogai¬ 
los ir Ordino santykius ir į pastarojo politiką su Lietuva. 

Vokiečių Ordinas, kaip anksčiau buvo minėta, iš Jogailos 
buvo daug laimėjęs 1382 metų sutartimis. Ir jei visos tos su¬ 
tartys būtų buvusios realizuotos, tai Ordino pasisekimams Lie¬ 
tuvoje būtų atsidariusios plačiausios galimybės. Bet visi šitie 
pažadai buvo tik popieriuje. Žinoma, jie tada būtų įgavę di¬ 
desnės vertės, jei Ordinas savo politika būtų Jogailą privertęs 
juos vykdyti, bet šitas uždavinys buvo nelengvas. Tuo tarpu, 
pagalbos ieškodamas, atvyksta į Prūsus Vytautas. Ordinui 
akys nušvito ir visos viltys nukrypo į jo pusę. Iš jo, kryžiuo¬ 
čių akimis žiūrint, buvo galima gerokai pasipelnyti. Vytautas, 
pereidamas į Ordino pusę ir priimdamas krikštą, pasižadėjo vi¬ 
są savo tėviškę valdyti, kaip Ordino lėną, jei tik šis jam padėtų 
ją atgauti 2 ). Šitas pasižadėjimas Ordinui buvo svarbus tuo, 
kad, jo laimei, kaip tik Vytauto tėviškei priklausė ir Žemaičiai, 
kuriuos jis dabar, Vytautui tarpininkaujant, tikėjosi sau laimėti. 
Toliau, priimdamas Jogailos priešininką ir konkurentą Vytautą, 
Ordinas galėjo Jogailai daryti spaudimą, kad ištesėtų 1382 me¬ 
tų pažadus. 

Taigi Ordinas iš Jogailos ir Vytauto, savo politikai nau¬ 
dingų įrankių, pasirinkdavo tą, kuris būdavo jo rankose. Šiuo 


*) Per drąsus tvirtinimas. Red. 

2 ) C. ep. V., 13 nr., 3 —4 psl. 

atveju toks įrankis buvo Vytautas. Be to, kryžiuočiai žinojo, 
jog paveikti Žemaičius Vytautui tarpininkaujant yra vaisingas 
darbas. Iš pradžios Ordinas vaidino tarp susikivirčijusių pusių 
kaip ir taikintojo vaidmenį ir, Vytauto prašomas, magistras 
parašė Jogailai laišką, kaip ir prašydamas, kad savo pusbro¬ 
liui leistų sugrįžti Lietuvon ir atiduotų valdyti jo tėviškę; be to, 
iš savo pusės dar pasiūlė savo tarpininkavimą paliauboms pada¬ 
ryti su Mozūrijos kunigaikščiais, su kuriais Jogaila po Vytauto 
pabėgimo buvo pradėjęs karą. 

1383 metų sausio mėn. 6 d. Jogaila atsakė į šį Ordino raštą. 
Be kitų reikalų, liečiančių Mozūrijos klausimą, Jogaila tame 
rašte pažymėjo, kad pusbrolį priimti atsisakąs, motyvuodamas 
tuo, jog nepasitikįs pabėgėlio tiesumu ir negalįs jo priėmimo su¬ 
derinti su savo krašto gerove. Atsisakydamas jį priimti, Jo¬ 
gaila pažymėjo, jog laikymasis su Vytautu išvien reikštų savo 
užantyje maitinti gyvatę. Baigdamas savo atsakymą, didysis 
Lietuvos kunigaikštis pastebi magistrui, kad šis paliautų toliau 
žemaičius viliojęs, nes pastarieji yra pasidavę jam ir jo broliui 
Skirgailai 1 ). 

Mozūrijos klausimas buvo rakštis, kuri tuojau paaštrino 
Ordino ir Jogailos santykius. Suprantama, kokias išvadas iš 
Jogailos rašto ir visos tos situacijos turėjo padaryti Zollneris. 
Matydamas Jogailos abejingumą ir netvirtas savo pozicijas 
dosniuose jo užrašuose, magistras dabar norėjo paskubinti 1382 
metų spalių mėn. sutarties ratifikavimą. Penkis kartus jis sky¬ 
rė tam terminą, bet Jogaila vis nedavė sutikimo. Taip pat į 
Ordino paklausimą dėl Lietuvos krikšto Jogaila visai nekreipė 
dėmesio. Galų gale po ilgo delsimo, 1383 metų vasarą turėjo 
įvykti Ordino magistro ir Jogailos susivažiavimas. Gavęs Jogai¬ 
los apsaugos raštą, Ordino viršininkas, lydimas kunigų, lie¬ 
pos 19 dieną laivu nuvyko iki Christmemelio (Skirsnemunės) sa¬ 
los ir ten sustojo, prisidengdamas ta priežastimi, jog dėl Nemu¬ 
no seklumo esą nebegalima toliau plaukti. Jogaila tuo tarpu 
apsistojo su savo motina ir broliais sutartoje vietoje prie Duby¬ 
sos įtakos j Nemuną. Nerasdamas kito būdo atvykti į paskirtą 
vietą (nes arklių neturėjo, o pėsčiam eiti anais laikais būtų 
buvęs didelis nusižeminimas), magistras per savo pasiuntinius 
prašė atvykti patį Jogailą. Nors juodu teskyrė tik trijų mylių 
tarpas, bet nė katras neišdrįso toliau keliauti. Jogailos pasiel- 


) C. D. Prus., IV, 14 nr., 15 psl. 

girnų supykintam magistrui nieko daugiau nebeliko, kaip grįžti 
namon. Žinoma, visai dar galima abejoti, ar iš tikrųjų būta 
kliūčių pačiam magistrui susitikti su Jogaila, nes ir vasaros 
metu vandeningas Nemunas vargu galėjo perdaug nusekti. Kai 
kurie istorikai aiškina, kad Jogaila nenuvykęs pas magistrą sa¬ 
vo stačiatikės motinos ir brolių perkalbamas. Mat, Ordinas, 
norėdamas pasirodyti uolus tikėjimo skelbėjas, norėjęs pradėti 
krikštyti Lietuvą, ir, be to, kartu su magistru atvykę dvasininkų, 
tarp kurių buvę ir du vyskupai. Stačiatikiams Jogailos šeimos 
nariams tai būtų buvę nepatogu. 

Akivaizdoje paskutiniųjų Jogailos pasielgimų, magistras nu¬ 
siuntė jam ilgą raštą, išdėstydamas jo netiesų elgesį, belaisvių 
riterių pardavimą Rusijon, neteisingą pasisavinimą Žemaičių 
krašto, kuris priklausęs Ordinui, ir neteisėtą karą, kurį Jogaila 
be jo žinios ir sutikimo pradėjo su Mozūrijos kunigaikščiu. Ma¬ 
gistras už tai Jogailai pagrasino karu, jei šis per tam tikrą lai¬ 
ką neapsvarstysiąs reikalo ir neduosiąs jam jokių kompen¬ 
sacijų 1 ). 

Praslinkus nustatytam laikui vėl ginklai turėjo spręsti, ka¬ 
troje pusėje yra teisybė. 

Vytautui nuvykus pas kryžiuočius, daug žadą Jogailos ir 
Ordino draugiški santykiai galutinai suiro ir vedė prie karo, 
prie kurio Ordinas dabar uoliai ir rimtai ruošėsi. Vytautui tai 
buvo didelis politinis laimėjimas, ir jis kartu su kryžiuočiais tu¬ 
rėjo pradėti veikti prieš Jogailą. 

Nuo visų tų ką tik minėtų įvykių Vytautas stovėjo nuoša¬ 
liai. Tuo laiku jis veikė Žemaičiuose, kad iš jų galėtų sau su¬ 
sidaryti pastovią jėgą. Jam buvo aišku, kad Ordino pagalba 
yra brangiais pažadais pirkta tik tam kartui. Be to, žinodamas, 
kad Jogaila Žemaičius vis dar savinasi, tuo labiau turėjo rūpin¬ 
tis ten savo padėjimą sustiprinti. Bet tai, be abejo, taip pat 
turėjo vesti Jogailą su Vytautu prie karo. 

Vytautas žemaičiams padarė daug įtakos. Jam pasisekė, 
kad ir laikinai išlyginti ir nudildyti tuos aštrumus, kurie šimt¬ 
mečio bėgyje buvo atsiradę tarp žemaičių ir Ordino. Prie to 
prisidėjo ir Zollneris, nenustodamas žemaičių ir toliau šelpti 
ginklais bei kita karui reikalinga medžiaga (rūbais, arkliais 2 ). 
Tos visos pastangos nenuėjo niekais. Kai buvo pasiruošta žy- 


*) L. E. K. U., III, 1189 nr. 
3 ) Scr. r. Prus., II, t., 622 p. 

gin į Lietuvą, atvyko ir Vytautas su 3000 surinktos Žemaičiuo¬ 
se kariuomenės. Taip buvo ruoštasi į karą ir pagaliau pradėtos 
kovos su Jogaila. 

Zollneris ir Vytautas 1383 metų rugsėjo 11 d. didele ka¬ 
riuomene vedini, atvyko prie Skirgailos valdomų Trakų. Po 
trumpos atakos pilis buvo paimta. Čia buvo palikta tik įgula iš 60 
žmonių su kapitonu Jonu Rabe. Nemaža lietuvių dar čia pat pe¬ 
rėjo į teisėto Trakų valdovo Vytauto pusę. Po to Ordino ir Vy¬ 
tauto kariuomenės patraukė j Vilnių. Bet puolimui nepasisekus 
ir Vilniaus nepaėmus, o bijodami, kad nepritrūktų maisto, rug¬ 
sėjo 22 d. ėmė trauktis atgal. Šiame žygyje žemaičiai pakei¬ 
tė savo nusistatymą su Vokiečių Ordinu: atsitraukdami nuo 
Vilniaus, jie davė vokiečiams savo įkaitus. Tiesa, tie įkaitai 
buvo duoti ne nuo visos Žemaitijos sričių. Bet ir tai, kas buvo 
padaryta, reikia laikyti Vytauto nuopelnu. 

Kai tik Vokiečių Ordino kariuomenė pasišalino iš Lietuvos, 
Jogaila ir Skirgaila tuoj, rugsėjo 25 d., ėmėsi darbo. Nors Jo¬ 
nas Rabė Trakų pilyje per šešias savaites ir energingai gynėsi, 
bet priešai puolė su nemažesniu ištvermingumu ir pasiryžimu, 
todėl įgula, gavusi teisę laisvai išeiti iš pilies, lapkričio 3 d. pa¬ 
sitraukė. O magistras su Vytautu Trakų gelbėti nebuvo atėję. 
Tą jųdviejų neveiklumą galima išaiškinti tik tuo, kad žygis į 
Vilnių buvo padaręs didelių nuostolių. 

Grįždamas iš šito žygio, Kryžiuočių Ordinas 1383 metų 
spalių mėn. 21 d. Tapiau miestelyje Vytautą be jokių iškilmių 
pakrikštijo. Tai įvyko tuo pačiu laiku, kai Trakuose palikusi 
jų įgula be vilties kovojo su gausiu priešu. Krikšte Vytautui 
buvo duotas Vigando vardas. Tuo pat vardu buvo ir jo krikš¬ 
tatėvis, Ragainės komtūras. 

Kryžiuočių viršininkas dabar jau labiau Vytautui pasitikė¬ 
damas, Ordino kapitulai sutikus, pavedė jam valdyti prie Ne¬ 
muno, žemiau Dubysos įtakos, Naują Marienburgo pilį. Nauja¬ 
sis Marienburgas pasidarė Vytauto giminių bei šalininkų centras. 
Čia atvyko ir Vytauto jauniausias brolis Zigmantas, čia persi¬ 
kraustė ir Alšėnų kunigaikštis ir kiti. Žinoma, Vytautas buvo 
tyčia pasodintas pasienyje, kad lengviau galėtų susisiekti su 
Žemaičiais. 1 šį Vytauto politikos centrą atvykdavo iš Lietu¬ 
vos ir Žemaitijos taip pat žmonių būriai, pasiryžę kartu kariau¬ 
ti prieš Jogailą ir Skirgailą. 

Magistras iš savo pusės davė Vytautui raštišką pažadą 
teikti jam paramos atgaunant tėviškę. Bet ir Vytautas taip pat 

turėjo visus savo pažadus dokumentu patvirtinti. Todėl 1384 
metų sausio mėn. pabaigoje mes matome jį Karaliaučiuje, kur 
atvykęs su savo giminaičiais sausio mėn. 30 d., kaip „Herczog 
von Traken von Gottes Gnaden” išdavė magistrui raštą, pasi¬ 
žadėdamas būti jo vasalu. Tame pačiame dokumente Vytautas 
pasivadino Vigandu, vietoje pirmiau rašomo Vytauto vardo. 
Tuo aktu jis patvirtino visus pirmiau duotus pažadus ir užrašė, 
kaip lėną Ordinui visus savo kraštus, kuriuos valdė jo tėvas. 
Jeigu Vytautas mirtą, nepalikęs jokio įpėdinio, tai jie turėtą ati¬ 
tekti Ordinui. Atiduodamas vokiečiams visą Žemaičią kraštą 
iki pat Nevėžio upės, Vytautas dar pąžadėjo Ordinui Kauną. 
Prie šito akto Vytauto antspauda neišliko. Kiek vėliau padary¬ 
tas jo nuorašas aprašo keturias antspaudas, tarp kurią pirmoje 
vietoje yra Vytauto: Sigillum Vitowdi ducis in Tracken. 

Dėl šitos sutarties autentiškumo keliama abejonią. Is¬ 
torikai Danilavičius ir Koneczny tą dokumentą laiko falsifikatu; 
tačiau didelis Vytauto epochos žinovas Prochaska priima jį kaip 
autentišką. 

įgijimas šitos Žemaičią srities, kurią Vytautas Ordinui ką tik 
minėta sutartimi užrašė, buvo pelningas Ordino triūso vaisius. 
Nekalbant jau apie Žemaičią reikšmę Ordinui politiniu bei stra¬ 
teginiu atžvilgiu, reikia pažymėti, kad ši sritis, išsiplėtusi tarp 
dvieją didelią ir vandeningą Dauguvos ir Nemuno upyną, galė¬ 
jo Ordino prekybai teikti daug patogumą ir didelio pelno, 
pelno. 

Po šito susitarimo, žemaičią santykiai su Ordinu vis dau¬ 
giau švelnėjo. Tai, žinoma, negalėjo atsitikti be Vytauto pa¬ 
tarimo ir pritarimo, nes tėviškė dar nebuvo atgauta, t. y. jo pla¬ 
nas dar nebuvo realizuotas, todėl gražus su kryžiuočiais sugy¬ 
venimas buvo garantija, kad Ordinas neatsisakys ir toliau rem¬ 
ti Vytauto jo kovoje dėl teisės į savo tėviškę. Todėl ir 
nenuostabu, kad žemaičiai savo vakarykščiams priešams 
ėmė daryti ištikimybės priesaikas. Taip 1384 metą vasa¬ 
rio mėn. pradžioj Žemaičią krašto (Medininką, Vangią ir 
kt.) gyventojai pareiškė Ordinui savo paklusnumą. Iš tą gy¬ 
ventoją pusės buvo tai pirmas savarankiškas mėginimas pasi¬ 
duoti naujai jėgai 1 ). Kiek Ordinas buvo paveikęs žemaičią ma¬ 
ses dovanomis, ją vadams ir Vytautui tarpininkaujant, sunku 


') Scr. r. Prus., III t., 139 nr„ 1 p. 

spręsti, bet vis dėlto, kaip matome, lieka aišku, kad žemaičiai 
aštrų savo nusistatymą su Ordinu pakeitė. 

Tuo tarpu kryžiuočiai budėjo: jiems labai rūpėjo šia proga 
tinkamai pasinaudoti. Vytauto atiduotame Kaune jie rado tin¬ 
kamiausią vietą pasistatyti pilį, kuri turėjo būti vartai į Lietuvą. 
1384 metų gegužės 13 d. ir buvo pradėta statyba. Vytautas, tam 
dalykui pritardamas, dalyvavo čia kartu su Vokiečių Ordino 
magistru, tvarkiusiu statybos reikalus. 

Ordino kariuomenė tuo pačiu laiku veikė ir ginklu. Ji stai¬ 
ga įsiveržė Lietuvon ir nuteriojo Ukmergės sritį. Sujungtos Jo¬ 
gailos ir Skirgailos kariuomenės gavo smūgį. Nežiūrint nera¬ 
mumų, po keturių savaičių nepaliaujamo darbo pilis buvo baigta 
ir pavadinta Naujuoju Kvidzinu. Tvirta ir naujoviškai pasta¬ 
tyta pilis galėjo būti tvirta atrama prieš lietuvius. Ir pats ma¬ 
gistras vėliau popiežiui rašė, jog su tokiomis pilimis būsią ne¬ 
sunku nuveikti visą Lietuvą 1 ). 

Vytauto autoritetas Ordino akyse, matyti, vis kilo. Be 
abejo, ta įtaka, kokią Vytautas, būdamas Kęstučio sūnus, buvo 
laimėjęs Žemaičiuose, Ordinui negalėjo neturėti didelės reikš¬ 
mės; o kadangi jo pagalba buvo galima tiesti savo rankas į se¬ 
niai geidaujamą kraštą, reikėjo sudaryti jam tinkamas aplinky¬ 
bes. Todėl ir Naujojo Kvidzino tvirtovė buvo pavesta valdyti 
Vytautui. Joje 1384 metų birželio mėn. 14 d. Vytautas ir magis¬ 
tras iš naujo patvirtino vienas antram anksčiau duotus pažadus. 
Magistras vėl pakartojo Vytautui savo sutikimą padėti atgauti 
jo žemes, o Vytautas iš savo pusės jam pasižadėjo savo vasa¬ 
lystę. Sutarties akte buvo pažymėta, jog po Vytauto mirties, 
nesant teisėtų įpėdinių, jo žemės turi tekti Ordinui. Bet buvo 
dar pridėtos šios sąlygos: jeigu Vytautas paliktų savo dukterį, 
tai ji ir jos tėvo žemės po jo mirties pereina magistro ir Ordino 
globon, kuris turi pasirūpinti ją išleisti už vyro; o jeigu ji nu¬ 
mirtų nepalikusi vaikų, tai ir jos žemės tenka Ordinui, nes jos 
vyras neturi jokių teisių į jos dalį. Jeigu Vytautas mirtų nepali¬ 
kęs įpėdinių, tai jo brolis Zigmantas paveldėtų visas teises į jo 
žemes ir tas sąlygas, kokias Vytautas su Ordinu buvo sutarę 2 ). 

Šitoks paskutinio akto sąlygų lengvumas rodo tų laikų Or¬ 
dino politinį silpnumą. Netrukus po sutarties pasirašymo nauji 


*) Scr. r. Prus. JI t., 625. 
') C. ep. V., 5 psl. 

įvykiai Lietuvoj visiškai netikėtai pakeitė Vytauto santykius su 
Ordinu: iš draugų jie vėl virto priešais. 

Kada Jogailai pasirodė perspektyvos i Lenkijos sostą, pir¬ 
miausia jis ėmė rūpintis, kad nurimtų pačios valstybės viduj ki¬ 
lę ginčai, nes kiekvieną valandą buvo galima laukti Vytauto ir 
jo talkininkų puolimo, o tai būtų galėję ne tik pasunkinti, bet ir 
visiškai sutrukdyti susitarimą su lenkais. Nors ant savo pus¬ 
brolio jisai geros širdies ir neturėjo, ir pats už jo draugiškumą 
buvo jam labai nedėkingai atsimokėjęs, bet akivaizdoj naujų 
konjunktūrų Jogailai nebeliko kitos išeities, kaip tiesti Vytautui 
taikos ranką. Todėl dar 1384 metų pavasarį jis pradėjo siunti¬ 
nėti Vytautui pasiuntinius, kad šis grįžtų į Lietuvą, žadėdamas 
jam sugrąžinti jo tėviškę ir siūlydamas dar pridėti Volyniją su 
Lucku. Kaip Vytautas žiūrėjo į tuos pasiūlymus, sunku ką nors 
tikro pasakyti. Viena tik yra žinoma, kad jis iš pradžios kietai 
laikėsi savo sąlygų, reikalaudamas iš Jogailos grąžinti jam visą 
tėviškę. Tuo tarpu Trakuose viešpatavo Skirgaila, kurio išva¬ 
rymas vėl galėjo sukelti naują karą. Tada Jogaila Vytautui pa¬ 
žadėjo ir Trakus atiduoti, kai Skirgaila atgaus Polocką. Po 
šito pasižadėjimo Vytautas galų gale nusileido ir po netrumpų 
slaptų derybų, savo šalininkų patariamas, sutiko su Jogaila su¬ 
sitaikyti. Jo galvoj 1384 metų vasarą subrendo mintis palikti 
Ordiną ir grįžti į Lietuvą, nors aiškiai ir nenujautė, ką mano Jo¬ 
gaila, žadėdamas jam ne tik grąžinti tėviškę, bet ir pridėti pie¬ 
tinius Lietuvos plotus. Tačiau ilgai galvoti, delsti nebuvo laiko. 
Tad praslinkus trims savaitėms nuo paskutinio susitarimo su 
Ordinu, Vytautas pradėjo vykdyti savo atsimetimo nuo kry¬ 
žiuočių planą. Nors ateitis, kuri Vytauto laukė Lietuvoje, jam 
nebuvo aiški, bet jis savo išsiskyrimą su Ordinu vykdė apgalvo¬ 
tu būdu, norėdamas padaryti jam kuo daugiausia nuostolių. Vi¬ 
sos trys Vytauto valdžioje buvusios pilys (Marienburgas ant 
Nemuno, Jurbarkas (Georgenburgas), Marienverderis arba Nau¬ 
jasis Kvidzinas prie Kauno) turėjo būti sunaikintos. Pirmiau¬ 
sia Vytautas, pranešdamas vokiečiams, kad Skirgaila rengiasi 
juos pulti, su 400 žemaičių nuvyko iš Naujojo Kvidzino į Marien¬ 
burgą. Vokiečiai Vytauto pranešimu patikėjo, o jis pats, pa¬ 
reiškęs norą pamedžioti, tą pačią dieną vakare pasiekė Jurbarką. 
Riterių prašomas įeiti pilin pasivaišinti, atsisakė. Tik sulaukęs 
tinkamo laiko, jis su savo ištikimu vyru Sudimantu paėmė ne¬ 
laisvėn pilies gynėjus, o pačią pilį pavertė į pelenus. Paskui 
Vytautas vėl sugrįžo į Marienburgą (prie Nemuno), suėmė bu- 

vusius jame vokiečius, o pilis, kaip ir Jurbarkas, susilaukė tokio 
pat likimo. Turimomis savo jėgomis nespėjęs paimti Kauno, 
Vytautas paskubom sugrįžo vėl j Lietuvą. Po dviejų mėnesių 
poilsio, rugsėjo mėn. pabaigoje, abu kunigaikščiai su didele ka¬ 
riuomene atvyko ir šitos pilies griauti. Lapkričio 6 d. Marien- 
verderis buvo paimtas ir sunaikintas. Kiek pilis buvusi stipri, 
matyti iš jos įgulos, kurios pateko nelaisvėn 55 riteriai ir 250 
kareivių. 

III. 

Pereidamas į Jogailos pusę, Vytautas dabar tikėjosi atgau¬ 
ti ir tėviškę, bet greitai apsivylė, nes su Jogaila buvo susitaikęs be 
aiškiai nustatytų bei dokumentuotų sąlygų. Jogaila ir toliau 
palaikė tokius pat ryšius su Skirgaila, stiprindamas jo įtaką Lie¬ 
tuvoj. Trakai, tikroji Vytauto tėviškė, ir toliau pasiliko Skirgai¬ 
los rankose, o Vytautas turėjo pasitenkinti gavęs valdyti ma¬ 
žos reikšmės turinčius kraštus prie Narevo ir Bugo. Tą plotą 
sudarė Bresto, Drohičino, Mielniko, Bielsko, Suražiaus, Kamien- 
co, Volkovisko, Gardino miestai ir kitos mažesnės sritys. Im¬ 
damas valdyti tuos kraštus, Vytautas turėjo pripažinti visišką 
savo priklausomybę nuo Jogailos 1 ) ir, vietoj tapti Trakų ir kitų 
jam priklausančių žemių valdytoju, Vytautui Jogaila lėmė būti 
nežymiu provincijos žemių kunigaikščiu, kokių tais laikais Lie¬ 
tuvoje buvo daug. 

Vytautui kol kas nieko daugiau nebeliko, kaip laikinai susi¬ 
taikyti su savo likimu, o paskiau žvalgytis, kokių galimumų duos 
ateitis, kokios susidarys Lietuvos valstybėje sąlygos, kurias taip 
meistriškai jis visuomet mokėdavo panaudoti savo politikai ir 
galybei. Tokios perspektyvos, rodos, jau artinosi, kai Jogaila 
buvo pakviestas į Lenkijos sostą. O to kvietimo priežastys 
buvo tokios. 

Mirdamas Lenkijos karalius Liudvikas paliko dvi dukteris, 
kurių vienai, Jadvygai, turėjo tekti Lenkijos sostas ir karūna. 
Lenkų didikai ieškojo jai tinkamo vyro, o savo valstybei gero 
valdovo. Jų krašto svarbūs reikalai, kaip antai — gyventojų 
perteklius, kolonizacijos klausimas rytuose, kur jau buvo įsigalė¬ 
ję lietuviai, nulėmė, kad jie sau valdovo ieškotųsi Lietuvoj. 
Tokiu tinkamiausiu kandidatu buvo numatytas didysis Lie¬ 
tuvos kunigaikštis Jogaila, į kurį jie patys pirmieji ir 
kreipėsi, nežiūrint į tai, kad jų sosto kandidatė buvo sužiedota 
su kitu. 


) Sk. D.. J nr„ 498 psl. 

Po trumpų tarp abiejų pusių trukusių derybų, 1385 metų 
rugpjūčio mėn. 14 d. toje pačioje pilyje, kur pabaigė savo dienas 
garbingas kunigaikštis Kęstutis ir tokio pat likimo buvo laukęs jo 
sūnus Vytautas, Jogaila dokumentališkai patvirtino visus paža¬ 
dus, kuriuos jo pasiuntiniai buvo davę lenkams Krokuvoj ir ven¬ 
grams Budapešte. Prie to dokumento, kuris turėjo fatališkos 
reikšmės Lietuvai, savo antspaudas, be Jogailos, pridėjo dar Vy¬ 
tautas, Skirgaila, Kaributas ir Lengvenis. 

Lenkų ir vengrų pasiuntiniai, gavę iš Jogailos atstovų raš¬ 
tą, kad Lietuva visiškai sujungiama su Lenkija ir kad visa Lie¬ 
tuva prižada apsikrikštyti, sugrįžo atgal. O 1386 m. sausio 
mėn. 12 d. Lenkų legatai Volkoviske pranešė Jogailai, kad jis 
yra išrinktas Lenkijos karalium ir Liudviko įpėdinės Jadvygos 
vyru. Jogaila tuojau išsirengė į Lenkiją. Vytautas taip pat vy¬ 
ko drauge. 1386 m. vasario mėn. 12 d. jis kartu su Jogaila ir 
jo broliais atvyko Krokuvon. Rytojaus dieną Vytautas ir Skir¬ 
gaila įteikė Jadvygai Jogailos vardu brangias dovanas. Vasa¬ 
rio 15 d. įvyko iškilmingas Jogailos ir kitų jo giminaičių krikš¬ 
tas. Vytautas taip pat atnaujino tikėjimo išpažinimą, prisidė¬ 
damas prie naujai pakrikštytų kunigaikščių. Todėl nuo 1386 me¬ 
tų Vytauto dokumentuose mes visur pirmoj vietoj užtinkame 
Aleksandro, o paskui Vytauto vardu. Vasario 18 d. įvyko jung¬ 
tuvės, o kovo 4 d. Jogaila buvo karūnuotas Lenkijos karalium. 

Po visų tų iškilmių įvyko dar vienas faktas. Būtent, lenkai 
pareikalavo Vytauto, Skirgailos ir kitų kunigaikščių įkaitais, 
kaipo garantijos, kad visi Jogailos duoti pasižadėjimai bus iš¬ 
pildyti. Tas lenkų reikalavimas buvo patenkintas. Bet nauji 
įvykiai, kaip toliau pamatysim, privertė lenkus leisti Vytautui 
ir Skirgailai grįžti į Lietuvą. 

Su Krėvės unija ne visi Gediminaičiai sutiko: nepasirašę 
Krėvės akto, matyt, turėjo laisvas rankas. Prieš jį pirmas pa¬ 
kėlė ginklą Algirdo sūnus, Polocko kun. Andriejus. Ir tai atsiti¬ 
ko tada, kai Jogaila išvažiavo iš Lietuvos ir džiaugdamasis vy¬ 
ko į Krokuvą krikštytis, kad paskui galėtų vesti gražią Lenkų 
karalaitę Jadvygą ir karūnuotis Lenkijos karalium. Bet jo 
džiaugsmą ir triumfą ėmė drumsti ateinančios neramios žinios 
iš tėvynės, kurią jis paliko pavojuose veik be globos. Tamsūs 
šešėliai slinko iš rytų, be abejo, inspiruoti iš vakarų Vokiečių 
Ordino. Skubiai vykdomas unijos pasirašymas ir jos realizavi¬ 
mas, aišku, negalėjo duoti progos Jogailai pagalvoti apie esa¬ 
mą krašte padėtį, juo labiau — apie ateitį. Andriejus, kryžiuo- 

čių padedamas, drauge su Smolensko kunigaikščiu Sviatoslavu 
sukilo prieš Jogailą, sukurstydami visą Rytų Lietuvą. Pavojus 
buvo juo didesnis, kad šį sukilimą ėmė palaikyti ir Livonijos 
landmistras. Tuo laiku, kai kryžiuočiai savo žygiu buvo atsidūrę 
net už Vilniaus, keršydami Lietuvai už padarytą uniją, Livoni¬ 
jos landmistras 1385 m. spalių 10 d. Andriejų su visa Polocko 
kunigaikštyste paėmė savo globon. Iš savo pusės landmis¬ 
tras žadėjo pagalbos prieš visus tuos, kurie Andriejų arba jo įpė¬ 
dinius kėsintųsi išstumti 1 ). 

Tas maištas kilo tuo metu, kai Lietuva buvo beginklė, to¬ 
dėl Livonijos mistras galėjo laisvai triumfuoti. Savo tris sa¬ 
vaites trukusiu žygiu nuteriojo 18 Lietuvos apskričių, sudegino 
dvi tvirtoves, paėmė keletą tūkstančių arklių, o nelaisvėn išsi¬ 
vedė trejetą tūkstančių žmonių. Tų žygių metu Andriejus pa¬ 
ėmė Vitebską ir kažkokią kitą pilį, o jo sąjungininkas Sviatosla¬ 
vas prijungė du Lietuvos apskričiu prie savo kunigaikštijos. 

Tuo tarpu iš Krokuvos skubėjo Vytautas su Skirgaila, kurie, 
susijungę su Kaributu ir Lengveniu, netikėtai atvyko pas Mstisla- 
vlį ir apsiautė Smolensko kunigaikštį. Prie Vechros upės įvyko 
kruvinas mūšis. Čia žuvo pats Sviatoslavas ir jo giminaitis Jo¬ 
nas. Kunigaikščio sūnūs Jurgis ir Hlebas pateko nelaisvėn. 
1386 m. bal. 29 d. Lietuvos laimėjimas buvo visiškas. Kun. Jur¬ 
giui buvo duota Smolensko kunigaikštija su sąlyga, kad nesidės 
su Andriejum; Hlebas buvo paimtas Lietuvon įkaitu. Buvo tai 
Vytauto švogeriai, tikri jo žmonos Onos broliai 2 ). 

Sumušus vieną maištininką, viskas buvo nukreipta ir prieš 
patį Andriejų. Nepadėjo jam nė kardininkų protekcija: landmis¬ 
tras nedrįso padėti jam, matyt, darydamas tai Ordino magistro 
įsakymu. Skirgaila po kelių mėnesių apsiausties paėmė Polocką, 
o Andriejų pasiuntė karaliui, kuris jį pasodino kalėjiman. 

Tuo būdu, Vytautui aktingai dalyvaujant, sukilimas Lietu¬ 
voj buvo numalšintas, o pačiame krašte vėl buvo grąžinta tvar¬ 
ka. Dabar, rodos, turėjo įvykti visiška Vytauto ir Jogailos san¬ 
taika, vienas kitu pasitikėjimas ir bendradarbiavimas. Bet taip 
nebuvo. Kaltinti reikia ir Jogailą ir Skirgailą, jei Vytautas, daug 
kuo rizikuodamas, turėjo leistis ir antrą kartą į Prūsus ieškoti 
paramos savo teisėms atgauti. Tad peržiūrėsime tas visas prie¬ 
žastis, kurios jį privertė taip pasielgti. 

') Sk. D. 509 nr. 

J ) Proch Dr. W. 52. 

Nugalėjus Andriejų, iš jo buvo atimtas Polockas, kuris vė¬ 
liau (1387. IV. 28 ) su visomis jo žemėmis buvo atiduotas Skir¬ 
gailai. Ta pačia proga Jogaila, savarankiškai be Jadvygos ir 
lenkų didikų žinios, išdavė privatinį dokumentą, kuriuo aprašė 
Skirgailai dar ir Trakų kunigaikštijos plotus, Vitebsko sritis, 
Vilniaus kraštą ir prie to pridėjo: deržati mi jeho vyše 
vseje našeje bratije, t. y. laikyti jį aukščiau visų mū¬ 
sų brolių 1 ). 

Vadinas, tuo raštu Jogaila sulaužė duotus Vytautui paža¬ 
dus, kad Trakai, kai tik Polockas bus atiduotas Skirgailai, bus 
grąžinti jam. Po šito įvykio Vytautas negalėjo nesusimąstyti 
ir nepareikšti savo nepasitenkinimo. Jogaila, norėdamas iš sa¬ 
vo pusės tą blogą įspūdį šiek tiek sušvelninti, atidavė Vytautui 
Volyniją su Lucko ir Vladimiro kunigaikštijomis. Bet pačią 
Lucko pilį pasiliko sau ir pavedė ją valdyti kažkokiam lenkui, 
be to, Vytautui nebuvo išduotas joks, net privatiškas, dokumen¬ 
tas, kas turėjo reikšti, kad jis tuo atžvilgiu turėjo visai priklau¬ 
syti nuo Jogailos malonės ar nemalonės; tai taip pat reiškė, kad 
jis nepasitiki savo jaunystės draugu. 

Matyt, Jogaila Vytautą laikė savo rimtu konkurentu Lietu¬ 
voj, todėl jis ir norėjo jį laikyti savo rankose, toliau nuo Lietu¬ 
vos, kad jisai neskleistų Jogailai nepatinkamos įtakos. Bet kaip 
ten bebūtų, šitoks Jogailos elgesys paskatino Vytautą griebtis su 
juo ir Lenkija nepalankios politikos ir ieškoti už Lietuvos ir 
Lenkijos ribų sau palankių kaimynų, o vidaus politikoj — sukelti 
lietuviškąjį elementą separatiniams žygiams, ką mes ir pama¬ 
tysime vėliau. 

Tuo tarpu Vytautas demonstruoja savo gabumus ir jėgas: 
išveja iš Raudonosios Rusijos vengrus, o iš Volynijos — nepa¬ 
klusnų Feodorą Liubartą. Po šių Vytauto pasisekimų Jogaila 
smarkiai susirūpina Lietuvos reikalais: norėdamas pašalinti Vy¬ 
tauto įtaką krašte, laužydamas jam duotus pasižadėjimus ir 
nusidedamas neseniai padarytos unijos dvasiai, paskyrė Lietu¬ 
vai savo vietininką pravoslavą Skirgailą „dux Russiae“. 

Bendrai, galime pasakyti, kad Vytauto santykiai su Jogai¬ 
la ir Lenkija iki 1387 m. buvo geri, taikingi. Bet kai Polockas 
buvo atiduotas Skirgailai, o Vytautui, kaip buvo žadėta, Trakai 
nebuvo grąžinti, nuo to laiko jis liovės buvęs ištikimas Jogailai, 
liovės pildęs 1384 m. jų sutarimą, kuriam pats Jogaila nusikal- 


) Kon. 114, 115. 

to pirmutinis. O iš čia kilę tolimesni persekiojimai Vytautą dar 
labiau pastūmėjo i didesne ir aktingesnę opoziciją. Tada Vytau¬ 
tas ėmė vesti savarankišką, net priešingą politiką, nesutinkan¬ 
čią su Jogailos nusistatymu, ir galų gale jis pasiryžo visiškai su¬ 
traukyti 1384 m. sutartį, atimti iš Jogailos Lietuvą ir paskelbti 
jos didžiuoju kunigaikščiu. Tai vyko palaipsniui. Išgelbėti blogė¬ 
jančią situaciją galėjo tik atsargi ir švelni politika. Bet Jogai¬ 
la su Skirgaila elgėsi priešingai: nuolat pylė alyvos į ugnį, su 
kuria taip atsargiems reikėjo būti. Bet tuo metu ir jis pritrūko 
kantrybės. Jį drąsino tai, kad aplink tikėjosi draugų: vakaruo¬ 
se galėjo laukti pagalbos iš nepatenkinto unija Ordino: Jogaila ir 
lenkais buvo nepatenkinti ir lietuviai, ypač žemaičiai, kurie tik¬ 
ruoju Kęstučio įpėdiniu laikė Vytautą; Rytuose kreipė Vytauto 
dėmesį totorių slegiama Maskva. Aplinkybės taip susidėjo, kad 
ir su Maskva labai greitai buvo susitarta. 

Tai atsitiko taip: tuo metu vyko iš totorių nelaisvės per Vo- 
lyniją į Maskvą jos kunigaikščio sūnus Vosylius. Pabaigoj 
1387 m. apsilankė jis Vytauto dvare Lucke. Čia jie padarė su¬ 
tartį. Kad ji būtų tvirtesnė, būsimas Maskvos viešpats turėjo 
vesti Vytauto dukterį Sofiją. Tai buvo pirmas nelegalus Vytau¬ 
to žingsnis, nukreiptas prieš lenkus ir jų valdovą Jogailą, ir be 
jo žinios buvo slapta pasiųsta Vytauto delegacija galutinai baigti 
derybas su Maskva. Tas ir buvo atlikta geg. mėn. 3 d. 

Jogaila, matyt, nejuto besiartinančių juodų debesių ir to¬ 
dėl nesistengė Vytautui atiduoti tai, ką žadėjo. Iš kitos pusės 
atrodo, kad Jogaila tyčia norėjo su Vytautu piktuoju gyventi. 
Taip antai, tarytum pajuokai, pasikvietė jį į Liubliną ir pareika¬ 
lavo iš jo priesaikos, kad jis mylės Skirgailą kaip savo tikrą 
brolį ir padės jam kovose prieš visus jo priešus, išskyrus Len¬ 
kiją 1 ). Be to, Jogaila išdavė Skirgailai ir tokį raštą, kuriame 
pažymėjo, kad iš Skirgailos nebeatims jokių žemių ir jį laikys 
aukščiau už kitus brolius, pasitikės jo darbais ir neskriaus. Ta¬ 
rytum šiai sutarčiai patvirtinti tarp Vilniaus ir Trakų pastatė pi¬ 
lį, kurią pavedė jam valdyti. 

Si sutartis buvo aiškus Vytauto ignoravimas ir pažemini¬ 
mas. Jį dabar labiau erzino ir ta aplinkybė, kad Jogaila nė ne¬ 
manė jam atiduoti nei pažadėto Lucko, nei Trakų. Padaryta 
buvo dar viena' reforma Lietuvoj, kuri, galima sakyti, visiškai 
palaidojo Vytauto viltį, taikiu būdu atgauti savo teises. 1389 m. 


') C. ep. V. 53 p. 

pabaigoj, siautusieji įvairūs neramumai prieš Skirgailą, priver¬ 
tė Jogailą padaryti didelės reikšmės pakeitimą Lietuvos valdy¬ 
me. Jis ne tiktai atsiuntė čia kariuomenės iš Lenkijos, bet ir 
Vilnių pavedė pakancleriui Klemensui iš Moskorzewo. Atstum¬ 
tam nuo didžiojo Lietuvos kunigaikščio vietininko valdžios Skir¬ 
gailai buvo palikta valdyti tik Trakų kunigaikštija, o Vilniaus 
generaliniu seniūnu iškilo jo gynėjas lenkas Moskorzewskis 1 ). 

Bet ir tokio fakto akivaizdoj, Vytautas dar kartą pareika¬ 
lavo iš Jogailos ištesėti savo pažadus. Tai buvo paskutinis Vy¬ 
tauto bandymas taikos keliu išspręsti nesusipratimus. Bet Jo¬ 
gaila, tarytum pasityčiodamas iš tokių Vytauto reikalavimų, 
ėmė jį persekioti ir visaip varžyti: be jo sutikimo uždraudė jam 
savo dukterį Sofiją išleisti už Maskvos kunigaikščio; ėmė se¬ 
kioti kiekvieną jo žingsnį, gaudyti jo bajorus ir torturuoti, kad 
sužinotų ką Vytautas mąsto; buvo periminėjami jo laiškai: la¬ 
bai buvo saugojamas, kad jis į kokią nors pusę ne tik pasiunti¬ 
nio, bet ir laiško nepasiųstų. Vytautas, kaskart labiau įsikarš¬ 
čiuodamas, ėmė nebesislėpti su savo planais, kad jis norįs atgau¬ 
ti savo tėviškę. Skirgaila, matydamas čia sau pavojų, atsiuntė 
pas Vytautą savo tarną Varšą su formaliniu perspėjimu dėl toli¬ 
mesnių represijų ir tarytum su karo paskelbimu: „Saugokis ma¬ 
nęs, kaip ir aš tavęs saugaus”. Ir tikrai jis saugojos Vytauto, 
dažnai kreipdamas Jogailos dėmesį ir išgaudamas iš jo sutiki¬ 
mą padaryti atitinkamų nedviprasmiškų žingsnių. Iš Tautvilos 
buvo atimtas Naugardukas, iš Vytauto dieverio Jono Algimanto 
buvo atimti Alšėnai 2 ), kuriuos gavo 1384 m., kai su Vytautu 
grįžo iš Prūsų ir atsiprašydamas padovanojo Jogailai auksinę 
grandinę. Sitų faktų akivaizdoj Vytautas turėjo pagalvoti, ar 
ir iš jo nebus atimtos jo valdomos žemės, nes Volynijai valdyti 
neturėjo jokio dokumento 3 ). 

Tuo laiku Vytautas pasiskundė, kad jį Skirgaila žadėjęs 
nužudyti. Žodžiu, atmosfera ėmė sunkėti, padažnėjo įtarinėji¬ 
mai, o šie visumet baigiasi smarkesniais susikirtimais. Pagaliau, 
Vytautas įsitikino, kad iš Jogailos nebereikia laukti teisybės, to¬ 
dėl jis ėmė rengtis nugalėti ir išvyti Jogailą iš Lietuvos. įsitikino, 
kad abu, jis ir Jogaila, negali kartu sutilpti Lietuvoj, todėl nuėjo 
savo sumanymuose daug toliau, negu norėjo 1382-4 m. Tada jis 
norėjo būti tik lygiu Jogailai d. kunigaikščiu Trakuose; dabar pa- 


‘) Hal. 133. 

J ) Scr. r. Pr. II, 713, 714. 

3 ) Kon. 127. 

noro vienas didžiuoju kunigaikščiu palikti ir Jogailos viešpata¬ 
vimui Lietuvoj padaryti galą. 

Vytautas, norėdamas pašalint Jogailą iš Lietuvos, tuo pačiu 
priešinos ir Krėvės aktui, kuris jungė Lietuvą su Lenkija. Prie¬ 
šinantis lenkų įtakai, Vytautui reikėjo kovoti su Skirgaila, Jo¬ 
gaila ir Lenkija. Jis įsitikino, kad savo jėgomis nieko 
nepadarys: reikėjo ieškoti pagalbos pas Ordiną. Tam tikslui 
Vytautas paleido iš nelaisvės nuo 1384 m. laikomus Rheinecką 
ir Marųuardą von Salzbachą ir išsiuntė juos i Prūsus prašyti 
pagalbos Vilniui atgauti. 

Tuo laiku Ordino santykiai su Lenkija buvo įtempti: viena 
ir kita pusė rengės į karą. Nadzborko suvažiavimas įpylė tik 
alyvos į ugnį. Tuo momentu Ordinas gauna Vytauto pakvieti¬ 
mą užimti bendromis jėgomis Vilnių. Bet Ordinas paabejojo 
Vytauto nuoširdumu, atsimindamas 1384 m., kai jis, pabėgda¬ 
mas iš Prūsų, sulaužė sutartį ir padarė jiems nuostolių, sudegin¬ 
damas keletą pilių. Kadangi ir lenkai Nadzborke nedviprasmiš¬ 
kai pasisakė už karą, tai Ordinas pamanė sau: ar tik Vytautas 
nenori jo apgauti savo pinklėmis. Todėl Vytautas ir nesusilau¬ 
kė iš jo jokių pažadų. Tokia padėtis truko iki 1390 metų. 

Vytautas, pasitikėdamas iš karto savo krašto jėgomis, ma¬ 
nė galėsiąs apseiti be Ordino pagalbos, nes ir pačioj Lie¬ 
tuvoj buvo didelis nepasitenkinimas Jogailos politika. Kalba¬ 
muoju laikotarpiu jau ir čia buvo susidariusi dalimi iš buvusių 
kunigaikščių, dalimi iš turtingų bajorų sava aristokratija. To- 
luomo žmonės čia kariuomenei vadovavo, čia buvo pilių virši¬ 
ninkais. Lietuvos savarankiškumo panaikinimas ne tik įžeidė 
jų tautinę arba, taip sakant, provincialinę ambiciją (savygarbą), 
bet ir juos asmeniškai: po Krėvės unijos didžiojo Lietuvos ku¬ 
nigaikščio dvarą sudarė lenkai, pilis užėmė lenkų įgulos su sa¬ 
vo vadais, o patys lietuviai savo krašte liko nustumti į antrą 
vietą. Lietuvos didikai negalėjo pakęsti dar ir to, kad jų aukš¬ 
čiausias žmogus, Skirgaila, visiškai neimponavo dorovingumu: 
buvo didelis girtuoklis, pasigėręs nustodavęs proto, mušdavosi, 
kardu kapodavo apie save susirinkusius žmones, o atsipeikėjęs 
pats sužeistuosius apraišiodavo, nes tais laikais buvęs geras 
chirurgas. Jie taip pat aiškiai matė ir suprato, kad tas pats 
Skirgaila buvo iškilęs tik todėl, kad buvo aklas Jogailos tarnas, 
ir dėl tos priežasties negalįs likti tikruoju Lietuvos valdovu. Vy- 


’) Kon. 129. 

tautas, pasinaudodamas visuotiniu krašto nepasitenkinimu, su¬ 
šaukė j Lucką savo artimuosius žmonės ir pareiškė jiems, kas 
reikia daryti svetimiems kraštą valdant. Tame slaptame 
susirinkime buvo nutarta Vilnių paimti ir atiduoti Vytautui- 
Tam padaryti sumanyta pasinaudoti apgaule. Kaip tik tuo 
metu Skirgaila buvo išvykęs į Polocką. Tada Vytautas kreipėsi 
į Kaributą, Skirgailos pavaduotoją, prašydamas leisti pasinau¬ 
doti Vilniaus rūmais savo dukters vestuvėms kelti. Kaributas 
sutiko. Be to, jis buvo pradėjęs derėtis ir su Vilniaus miestie¬ 
čiais, kad šie jam išduotų Lietuvos sostinę. Bet šis jo sumany¬ 
mas vieno vokiečių šnipo buvo praneštas Kaributui. Todėl są¬ 
mokslininkai laiku buvo suimti, ir tuo būdu 1389 metų planas, 
sugalvotas Vilniui paimti, visiškai nenusisekė ir tik dar labiau 
pasunkino Vytauto padėjimą 1 ), kas jį ir privertė pagalbos ieš¬ 
koti svetur — bėgti vėl į Prūsus. 

IV. 

Taip tatai Jogailos nepasitikėjimas Vytautu, o Vytau¬ 
tui tekusi kukli padėtis ir nepalankumas Skirgailai, pagaliau, 
auganti kryžiuočių įtaka, pastūmėjo Vytautą padaryti priešingų 
Jogailos politikai žygių ir pasirinkti tą kelią, tiesa, labai rizi¬ 
kingą ir pavojingą, kuris jam turėjo grąžinti nekenčiamo žmo¬ 
gaus valdomą tėviškę ir aplamai, — pašalinti nuo krašto val¬ 
dymo svetimą elementą, kurį išimtinai sudarė lenkai. Vytautas 
ir dabar, atsiminęs pirmame pabėgime gautą Ordino pagalbą, 
nors jį buvo paskum apvylęs, vėl rizikavo ir pagalbos ieškojo 
sau tenai. Ir neapsiriko: kryžiuočiai ne toki, kad degintų pas¬ 
kui save esamus tiltus, nes tikėjo, kad gali tekti vėl jais nau¬ 
dotis. Kad vokiečiai šįkart juo labiau pasitikėtų, išsiuntė į Prū¬ 
sus užstatą: savo seserį Ringailę, brolį Zigmantą su jo sū¬ 
num Mykolu ir per šimtą bajorų. Tik dabar magistras pasiun¬ 
tė į Gardiną Marų. von Salzbachą, komtūrą Arnoldą von Burg- 
len ir žinomą lietuvį Tomą Survilą. Su jais buvo padarytas 
naujas 1390 m. sausio mėn. 19 d. traktatas 2 ). Derybas su Vytau¬ 
tu Ordinas užmaskavo tuo būdu, kad iki paskutinės valandos 
Skirgailai buvo duota suprasti, kad su juo bus padaryta taika, 
ir net jam buvo išduotas tam tikras dokumentas. Skirgaila dėl 
tų derybų net sugrįžo iŠ Polocko į Vilnių. Ir tada, kai jis laukė 
padarytos sutarties ratifikacijos, M. von Salzbachas, Vytauto 


*) Jon. 25. 2 ) C. ep. V. 63 nr. 

padedamas, užėmė Gardiną, kurį pavesdamas Ordinui, Vytau¬ 
tas, kaip ir pirma, įkaitais garantavo, kad jų susitarimas bus iš¬ 
pildytas. Be to, pastarąja sutartim jis pasižadėjo už pagalbą 
kovoje dėl tėviškės grąžinti kryžiuočiams jų visas tam reikalui 
padarytas išlaidas. 

įdomu būtų šioje vietoje pažiūrėti, kodėl Ordinas Vytautą 
taip maloniai priėmė. Norint šitą faktą išaiškinti, reikia pa¬ 
žvelgti į tą padėtį, kurioje Ordinas atsidūrė 1386 metais, kai jo 
priešas Jogaila tapo Lenkijos karaliumi. Kryžiuočiams čia 
atsirado nemažas pavojus. Būdamas galingas suvienytų vals¬ 
tybių valdovas, Jogaila galėjo iš Ordino atsiimti ne tiktai iš 
lenkų pagrobtą 1309 m. Pamarį, kuris būtų visiškai užkirtęs 
kelią susisiekti sausuma su dažnai paramos teikiančiais Vaka¬ 
rų Europos kraštais, bet nemažesnis pavojus grėsė netekti su¬ 
sisiekimo ir su kardininkais per Žemaitiją. Vadinas, po Krėvės 
unijos Ordino padėjimas rytų kaimyno atžvilgiu pasidarė kri¬ 
tiškesnis, nes Jogaila, kurio draugystės Ordinas nė nemanė lai¬ 
mėti, galėjo imti reikalauti iš kryžiuočių tų žemių, kurios pri¬ 
klausė jo dviem valstybėm: Lenkijos karalystei arba didžiajai 
Lietuvos kunigaikštijai, nes ta pareiga jam buvo uždėta pasi¬ 
rašant Krėvės uniją. Iš viso to aišku, kad magistras, nors ir 
atsiminė 1384 metų Vytauto elgesį, negalėjo nesudaryti su juo 
sąjungos, kuri ateičiai galėjo duoti naujų galimybių. 

1390 m. vasario mėn. pradžioj buvo sumobilizuota didžiulė 
armija (iš 40.000 žmonių), kuri įsiveržė į Lietuvą, pasiekdama 
net Kernavę (prie Neries). Jos pilis buvo sudeginta pačių tvir¬ 
tovės gynėjų. Kariuomenė dar nuėjo iki Maišiogalos, paėmė 
jos pilį, smarkiai nuteriojo apylinkes ir, pabuvusi apie dvi sa¬ 
vaites Lietuvoj, su grobiu grįžo namon 1 ). Bet tas žygis tuoj su¬ 
silaukė ir atpildo. Lenkų remiamas Skirgaila netrukus įsigalė¬ 
jo Vytauto žemėse ir visos pilys iki pat Gardino pateko į jo ran¬ 
kas, nes sužinojęs apie Vytauto išbėgimą, tuoj ėmėsi veikti, at¬ 
imdamas paskutines jo žemes Lietuvoje. Dar 1390 metų kovo 
mėn. pradžioj Jogaila su Skirgaila apsiautė Brestą ir jį paėmė. 
Laimėta Bresto pilis buvo pavesta valdyti vienam lenkui. Ne¬ 
stabdydami žygio, nors dalį kariuomenės dėl maisto stokos ir 
reikėjo atleisti, su nedideliu kareivių būreliu pats Jogaila nuvy¬ 
ko į Lietuvos Kamiencą. Be sunkenybių jį paėmęs ir palikęs 
ten Zindramą iš Moškovičių, Jogaila užėmė ir kitas Vytauto 


*) Proch. D. W. 59. 

valdytas sritis — Suražių ir Lucką. Jam pasisekė paimti ir pa¬ 
skutinę Vytauto šalininkų ginamą Gardino tvirtovę. I pagalbą 
buvo atėjęs ir Skirgaila su kitais Lietuvos kunigaikščiais, o Ka¬ 
ributas net pats atvedė savo būrį. Norėdamas gelbėti paskutinę 
savo tvirtovę, Vytautas pats atvyko prie jos su kryžiuočiais. 
Ieškodamas budo susisiekti su miestu bei pilimi — tiekti maisto, 
priimti sužeistuosius ir t. t., Vytautas buvo padaręs per Nemu¬ 
ną laivelių tiltą. Esą Jogailos kariuomenės lenkai primetę 
aukščiau upėje daug medžių, kurie srovės nešami, išardę tą til¬ 
tą. Tam sumanymui nenusisekus, Vytautas su riteriais pasi¬ 
traukė nuo Gardino, o miestas po šešių savaičių apsiautimo tu¬ 
rėjo pasiduoti Jogailai. 

Taip Vytautas vėl neteko visų savo žemių ir vėl, kaip prieš 
septynerius metus, būdamas be jokios nuosavybės, turėjo pa¬ 
siduoti Ordino malonei. 

Visa Vytauto atrama, kurios jis Lietuvoje dar galėjo tikė¬ 
tis, — buvo žemaičiai. Vytautui ir nebeliko nieko daugiau, kaip, 
gavus jų pasitikėjimą, vesti toliau savo politiką. Žemaičiai jam 
pritarė ir rėmė jo planus. Apie Sekmines (1390 m.) iš 
įvairių Žemaitijos vietų pas Vytautą į Karaliaučių atvy¬ 
ko trisdešimt atstovų. Gegužės 26 d. jie pasižadėjo laiky¬ 
tis savo „karaliaus Vytauto” ir su Ordino atstovais sudarė karo 
bei prekybos sutartį, garantuodami kryžiuočiams savo krašte 
visišką prekybos laisvę. Žemaičiai, klausydami Vytauto va¬ 
lios, neatsisakė palaikyti santykių ir su Ordinu. Iš šitos sutar¬ 
ties mes ir matome, kad Vytautas ir Ordinas žemaičiams jau 
buvo padarę daug įtakos. Kryžiuočių akyse Vytauto prestižas 
turėjo taip pat pakilti, nes jiems buvo jis jau ne tik pabėgėlis, 
bet ir Žemaičių karalius. Dabar vokiečiai iš tikro galėjo tikėtis, 
kad Žemaitijos klausimas, dėl kurio jie tiek daug buvo kovoję, 
galutinai bus išspręstas jų naudai. Todėl jie vėl rėmė savo kai¬ 
mynus ir maistu ir rūbais, o kai kuriems jų davė teisę dėvėti net 
Vitingo drabužiais (šita teisė buvo laikoma labai garbinga). 

Akivaizdoje paskutiniųjų įvykių Ordino ir Jogailos nesuti¬ 
kimai bei ginčai dar labiau paaštrėjo. \ juos buvo įsimaišęs ir 
popiežius Bonifacas IX, stengdamasis sutaikyti abi pusi ir 
norėdamas Ordinui pabrėžti, kad Jogaila jau esąs krikščionis. 
Vargais negalais vos pasisekė popiežiaus legatams (1390—X— 
13) paskirti Jogailos pasimatymą su Ordino magistru Torne. 
Kadangi karas nesiliovė, tai iš to nieko ir neišėjo. Magis¬ 
tras tuo tarpu šį tą Žemaičiuose laimėjęs, maža beturėjo 

noro taikintis su savo priešu, iš kurio nieko gero ir nelau¬ 
kė. Dar pačių derybų metu, kai 1390 m. vasarą pasitaikė proga 
pulti Lietuvą, magistras neatsisakė. 1 Ordiną tą vasarą 
atvyko daug svečių iš Vokietijos, Anglijos ir Prancūzijos ieš¬ 
kodami karo garbės. Žymiausieji jų buvo iš Anglijos grafas Hen¬ 
rikas Darbi, vėliau tapęs Anglijos karaliumi vadinosi Henrikas 
IV, markgrafas Fridrichas, Saksonijos hercogas ir t. t. Su gau¬ 
sia kariuomene buvo surengtas Lietuvon vasarinis žygis. Pats 
magistras jame negalėjo dalyvauti, nes buvo susirgęs, todėl ka¬ 
riuomenei vadovavo Ordino maršalka Engelhardas Rabė. 
Traukdami Lietuvon riteriai buvo apsirūpinę dideliu skaičiumi 
sienoms griauti reikalingų mašinų. Jų skaičiuje buvo mūrų 
griaunamieji taranai, akmenų mėtomieji pabūklai, savo didumu 
galėję prilygti nedideliam namui, judomieji bokštai ir vadina¬ 
mieji stogai (vok. schirmen), kuriais prisidengdami apsiaučian- 
tieji artindavosi prie miesto sienų. Be to, šitame žygyje buvo 
vartojama daug naujo išradimo armotų. Kadangi su tokiu ap¬ 
siginklavimu svečiams ir riteriams būtų buvę sunku neišeina¬ 
mais ir neišvažiuojamais Lietuvos keliais žygiuoti, kaip pa¬ 
prastai žygiuodavo Lietuvon, jie yrėsi pirma Nemuno, paskui 
Neries upėmis iki pat Vilniaus. 

Tokia daugybė svečių, Prūsų Ordino riterių ir gerokas že¬ 
maičių kariuomenės būrys prisiyrė prie Kauno, kur savo ka¬ 
riuomenę papildė dar Livonijos magistro būriais. 

Didžiulė kariuomenė, įžengdama į Lietuvos apylinkes, su¬ 
siskirstė trimis būriais: pirmame jų, kuriam vadovavo pats 
maršalka Rabė, buvo kryžiuočių riteriai ir svetimšaliai anglai, 
vokiečiai ir prancūzai; antrajam vadovavo Livonijos magistras 
ir trečiam — Vytautas. 

Po nežymių susirėmimų ties Kaunu su Skirgailos kariuo¬ 
mene, priešai patraukė į Vilnių. Jo tvirtovę sudarė keturios 1 ) pi¬ 
lys, kurių dvi buvo žemai pastatytos, dar beveik visai naujos 
(Kreivoji ir Lukiškių) ir turėjo stiprius akmeninius sutvirtini¬ 
mus, dvi ant kalno (viršutinė ir pietinė), kurios stovėjo daug 
aukščiau, buvo apvestos tik medžio sienomis. 1390 metų rugsė¬ 
jo 4 d. ta visa kariuomenė jau buvo prie Vilniaus. Prie žemo¬ 
sios pilies sustojo vokiečių Ordino maršalka, savo kariuomenę 
sustatydamas Neries paupyje. Livonijos magistras sustojo 
prie kažkokio kaimo („Miszeholi?”), taip pat ant Neries kranto. 
Dar apsiautimui neprasidėjus, Vytauto šalininkai uždegė Krei- 


J ) Koliankovskis (žiūr. 52 p.) ir kiti mini tik tris pilis. Red. 

vąją. Jos viršininkas Karigaila Kazimieras, Jogailos brolis, 
nesuspėdamas užgesyti gaisro, turėjo bėgti, bet buvo sugautas 
ir nukirsdintas. Įvaryti baimės kitiems pilies dalių gynėjams, 
jo galva buvo užmauto ant iešmo ir demonstruojama. Bet že¬ 
mosios Vilniaus tvirtovės dalis, vadovaujama Klemento Mos- 
korzevskio, Jogailos pastatyto lenkų pakanclerio, smarkiai 
gynėsi. 

Kad ir didelių pabūklų skaičiumi apsirūpinę, priešai nega¬ 
lėjo stiprių Vilniaus mūrų įveikti. Jų gynėjai kovojo su didele 
ištverme ir per šešias savaites atlaikė smarkią ataką. Šio žy¬ 
gio nuostoliai ir vieniems ir kitiems buvo dideli. Kritusiųjų 
skaičiuje iš Vytauto pusės buvo ištikimas jo brolis Tautvilą Kon¬ 
radas. Kryžiuočiai dar galėjo ir toliau Lietuvoj kariauti, nes 
Vytauto pusėn perėjusieji lietuviai ir žemaičiai pakankamai bu¬ 
vo aprūpinami maistu. Tik nuovargis ir vėlybo rudens prastas 
oras privertė visus svečius ir Vytautą grįžti atgal į Prūsus. 

Nors iš to žygio Vytautas apčiuopiamos naudos ir neturėjo, 
bet grįžęs iš jo pamatė, kad Skirgailos valdžia Lietuvoj yra silp¬ 
na ir turės greit griūti, nes joje buvo daug žmonių nepatenkintų 
Skirgailos valdymu. Sudarydama didelę opoziciją Jogailos 
vietininkui Skirgailai, aukštoji bajorija savo noru prisidėjo prie 
Vytauto ir didelė dalis pasekė juo į Prūsus. Tuo būdu viltis at¬ 
gauti Lietuvoj prarastas teises pasidarė daug aiškesnė. Bet 
grįžęs į Prūsus, jis negalėjo tuojau atnaujinti žygio į Lietuvą, 
nes tuo tarpu mirė magistras Konradas Zollner’is von Rathen- 
šteinas. 

Nauju Ordino magistru buvo išrinktas Konradas Vallenro- 
das (1391 — 1393). Tai buvo audringo charakterio žmogus, di¬ 
desnis karo dalykų ir ginklo mėgėjas, negu vienuolio ar kunigo 
rūbo. Nors Konrado Vallenrodo išrinkimas Vytauto ir vokiečių 
santykių nė kiek nepakeitė, bet jis vis tik turėjo laukti tinkamos 
valandos, kad galėtų pradėtus žygius toliau vykdyti. 

Tuo tarpu Vytauto giminaičiai buvo išsiuntinėti į atskiras 
pilis, o jam pačiam buvo duota valdyti Bartenšteino tvirtovė. 
Ir čia būdamas Vytautas turėjo diplomatinių pasisekimų. Jokių 
kliudymų nesutikdamas, priėmė jis Maskvos kunigaikščio Di- 
mitrijaus pasiuntinius, kurie vėliau, drauge su Vytauto delega¬ 
tais, išlydėjo jo dukterį Zofiją į Maskvą. Šis Kęstučio susigimi¬ 
niavimas su Maskva galėjo būti jam naudingas, kaip įgijimas 
sąjungininko prieš Jogailą. Tie santykiai irgi pakėlė Vytauto 
politinę reikšmę. 

Po to beveik per ištisus metus Ordinas tarytum ir pa¬ 
miršo Vytauto reikalą, nes dabar ypač buvo užimtas ginču su 
Jogaila dėl Dobrynės. Šią žemę (ir pilį Zlotoriją su 5 kaimais) 
Vokiečių Ordinas buvo atpirkęs iš kun. Vladislovo Opoliečio, 
kuris nenorėjo lenkams nusilenkti. Ordinas jau buvo beprade¬ 
dąs ieškoti kelių susitaikinti ir kalbėti su Jogaila apie derybas. 
Bet nuo tolimesnių žingsnių susilaikė, matyt, buvo Marienbur¬ 
ge prisirinkę daugiau svečių, todėl vėl panoro jis ginklu bandy¬ 
ti savo laimę. Karo jėgoms padidinti magistras paskelbė dide¬ 
lę mobilizaciją, pranešdamas visoje Vokietijoje, kad pagonų 
krašte bus atliktos didžiulės garbės stalo (Ehrentisch) iškilmės. 
Ir tikrai, Marienburgan tada susirinko daug svečių iŠ visos 
Europos. Be to, čia buvo pakviesti Pamario ir Silezijos kuni¬ 
gaikščiai. Ordino pusėn buvo patrauktas ir Vladislovas Opo- 
lietis (Oppeln yra pietryčiuose nuo Breslavo, prie Oderio 
upės), kuriam buvo sumokėta didelė pinigų suma už jo Zlotori¬ 
ją. Iš Misnijos atvyko markgrafas Fridrichas su 500 raitari- 
jos, iš Saksonijos grafas Schvarzburgas, Glichenas ir Plaue- 
nas. Taip pat atvyko daug vokiečių, prancūzų ir anglų riterių. 
Svečių prisirinko labai daug. Viso labo apie 70.000 žmonių. 
Todėl vietoj derybų prasidėjo karinis pasirengimas. Devynias¬ 
dešimt pirmųjų metų rugpiūčio 15 d. visa ta kariuomenė susi¬ 
rinko Karaliaučiuje, kame jai vadovauti pasiėmė neseniai išrink¬ 
tas magistras Konradas Vallenrodas 1 ). Rugsėjo 1 d. prie Senojo 
Kauno (Alt-Kaucn) stovėjusiems vienoje Nemuno saloje 
užsienio svečiams ir riteriams pagerbti buvo surengtas didžiu¬ 
lis garbės stalas, kokio, pasak kronikininkų, nebuvo buvę. Tam 
Vallenrodas, mėgstąs didelį triukšmą ir vaišes, paaukojo nepa¬ 
prastai dideles pinigų sumas (apie 70.000 Ordino pinigų, mūsiš¬ 
kais būtų keli milijonai litų). 

Po tos triukšmingos puotos, Ordino ir jo talkininkų didžiu¬ 
lės kariuomenės minios pasklido Kauno apylinkėse. Tada Skir¬ 
gaila, matydamas, jog jam gali būti blogai, pats sudegino Tra¬ 
kus. Prie jų atvykęs Vallenrodas, rado tik pelenų krūvą. Vy¬ 
tautas tuo tarpu veikė Bopartėnų (į šiaurės vakarus nuo Kau¬ 
no), Ukmergės ir Kulvos srityse. Po užgrobimo poros nežymių 
pilaičių, didžiulei Vallenrodo kariuomenei, kuri taip smarkiai 


*) Apie Konradu Vallenroda, kuris Lietuvos istorijoje yra gana po¬ 
puliarus ir minimas A. Mickevičiaus poezijoj, žiur. Allgemeinc Deutsche 
Biographie 40; Voigt., gesch. Preus. Vt., Caro, gesch. Polens, III t. 

buvo užsirekomendavusi per garbės stalo iškilmes, per kurias, 
buvo pravalgyta ir pragerta milžiniškos pinigų sumos, reikėjo at¬ 
sisakyti nuo žygio Vilniun, nes Skirgailos būriai visur aplinkui 
buvo išgrobstę ar sunaikinę maistą taip, jog kariuomenės ark¬ 
liams nebuvo nė žolės. Rugsėjo 20 d., bijodama susilaukti bado, 
kariuomenė ėmė trauktis atgal. Grįžtant buvo pastatyta pusę 
mylios atstumo nuo Kauno ant salos du mediniai sustiprinimai 
bei apsaugos. Rittersvcrderis buvo iš naujo sustiprintas. Vi¬ 
sos trys tvirtovės buvo pavestos Vytautui. Tai jam buvo rei¬ 
kalinga surinkti čia atvykstančius savo tautiečius iš Skirgailos 
valdžios ir pulti Lietuvą. 

Iš šio žygio Vytautas turėjo nemaža naudos; po to jo ga¬ 
lybė diena iš dienos vis augo, ir jo ginklams taip pat sekėsi. 
Tų pačių metų rudenį Vytautas paėmė Merkinę. Rodydamas 
magistrui palankumą, pasiuntė jam čia paimtų lenkų belaisvių. 
Paskui greitai jis užėmė ir Gardiną. Šios pilies garnizoną su¬ 
darė lietuviai, rusai ir lenkai. Pastarieji rengėsi atremti Vytau¬ 
to puolimą, bet lietuviai ir rusai juos suėmė, uždarė pilies bokš¬ 
te ir miestą atidavė tikrajam savininkui. 

Iš viso to mes galime matyti, kad 1391 m. Vytautui buvo 
labai laimingi. Jis galėjo džiaugtis dvejopu laimėjimu: iš vie¬ 
nos pusės jo galybė ir reikšmė vis didėjo, iš kitos pusės Skirgai¬ 
los valdžia Lietuvoje vis ėjo silpnyn. Tuo tarpu Jogaila Kro¬ 
kuvoje jau galvojo apie susitaikymą su Vytautu. Taip galvoti 
vertė jį du dalyku. Pirmiausia, jo planas prijungti Lietuvą prie 
Lenkijos nepasisekė: tauta ir toliau pasiliko nusistačiusi prieš 
naują santvarką ir lenkų elementą. Antra, Lietuvos visuomenė 
labai buvo nepatenkinta Skirgailos valdymu, nes savo gyveni¬ 
mu nebuvo jos tarpe populiarus ir nesugebėjo sujungti vienon 
galybėn skylančių Lietuvos jėgų. Tai buvo kartu ir įrodymas, 
kad Jogailos politika Lietuvoje tikrai neranda pritarimo. Ži¬ 
noma, su nepasitenkinimu Jogaila turėjo konstatuoti, kad Skir¬ 
gailos valdžiai turės ateiti galas, nes krašto jėgos, nusilpnintos 
savitarpio karais bei sunaikinimu derlingų žemės plotų, turėjo 
išsekti. Skirgailos pozicijoms dar daug kenkė ir ta aplinkybė, 
kad Vytauto stovyklą nuolatos stiprino iš nuniokoto krašto jo 
pusėn pereinantieji vis nauji lietuvių būriai. Lietuvoje buvo jau¬ 
čiamas aiškus susiskaldymas, kurio likviduoti neįstengė nė pats 
Lenkijos karalius, nors jis ir laikė Lietuvos pilyse lenkų įgulas 
ir Vilniuj lenką Storastą. Žvalgydamasis tuo laiku po Lietuvą, 

tikrai galėjai manyti, jog Krėvės unijos akte įrašytas Lietuvos 
prijungimas prie Lenkijos, tuo tarpu negalės įvykti. 

Jogailai nebeliko nieko daugiau daryti, kaip visų nekenčiamą 
Skirgailą pašalinti nuo valdžios. Jis tai ir padarė, didžiosios 
kunigaikštijos vietininku pastatydamas Joną Olesnickį, ku¬ 
riam buvo pavesta valdyti ne tiktai Vilnius, bet ir visa Lietuva. 
Nors Jogaila jį gausiai šelpė ir ginklais ir kareiviais, tačiau įsi¬ 
bėgėjusio skilimo sulaikyti jau ir jis nebepajėgė. 

Po šito nepasisekimo Jogaila rengėsi Lietuvą atiduoti val¬ 
dyti broliui Vygandui Aleksandrui iš Kernavės, kurį Jogaila ir 
lenkai mėgo dėl jo didelio atsidavimo Lenkijai. Tačiau jis 
greitai buvo nunuodytas. Lenkijoje buvo kalbama, kad tai bus 
padarę Vytauto šalininkai. Kaip ten būtų buvę su jo žuvimu, 
mes galime tik tai konstatuoti, kad Vygando mirtis pagreitino 
Jogailos susitaikymą su Vytautu. 

V. 

Šitokiose aplinkybėse Jogailos padėtis buvo nepavydėtina. 
Unijos reikšmė beveik visai buvo anuliuota, o brolių tarpe ne¬ 
buvo nė vieno, kuris pajėgtų valdyti Lietuvą. Vienintelis as¬ 
muo, kuris tam tiko, buvo tik Vytautas. Jis dabar, būdamas 
Prūsuose, puikiai mokėjo Jogailos nepasisekimus panaudoti sa¬ 
vo politikos naudai. Ir tik jis, būdamas Kęstučio sūnus ir turė¬ 
damas dideles simpatijas Žemaičiuose ir Lietuvoj, galėjo įvesti 
krašte tvarką ir ramybę, ko jau taip seniai buvo išsiilgę jo gy¬ 
ventojai. Todėl Jogaila turėjo galutinai pasiryžti su Vytautu su¬ 
sitaikinti. Tarpininką deryboms Jogaila pasirinko Mozūrijos 
kunigaikščio brolį Henriką. Šis 1392 metų pradžioj staiga pa¬ 
sirodė prie Baigos ir Christburgo. Tų pilių komtūrų klausiamas, 
kuriais reikalais čia atvykęs, pareiškė norįs Lenkijos karaliaus 
vardu pasimatyti su vokiečių magistru ir padaryti su juo pasto¬ 
vią taiką 1 ). Šie pirma jį nusiuntė į Rittersverderį pas Vytautą. 
Henrikas, pasinaudodamas proga, Jogailos vardu pasiūlė Vy¬ 
tautui visą tėvo ir dėdės palikimą, vadinas, didžiąją Lietuvos ku¬ 
nigaikštiją su Rusijos kraštais, kad tik jis taikintųsi. Kad tikroji 
Henriko misija Ordino akyse nesukeltų įtarimo, kaip pasakoja 
kai kurie šaltiniai, jis įsimylėjęs vedė Vytauto seserį Ringailę. 

Vytautas, gavęs tokius didelius pasiūlymus, negalėjo pasi¬ 
likti abejingas. Bet šį kartą atsikratyti Ordinu jam buvo daug 


A ) Scr. r. Prus., II t M 648. 

sunkiau, nes daugybė šalininkų ir artimųjų buvo duoti įkaitais 
kryžiuočiams. Todėl reikėjo didelio slaptumo ir atsargumo, kad 
ir antras jo atsimetimo planas vokiečių nebūtų pastebėtas. Dar 

1391 m. pabaigoj, matyt, nujausdamas, kad santykiai su Ordi¬ 
nu turės kada nors vėl pasikeisti, ėmė Vytautas savo šalininkus 
rankioti į Rittersverderį iš kitų Ordino pilių. 

Po kiek laiko Vytautui pasisekė išlaisvinti savo žmoną, iš¬ 
randant priežastį, jog norįs pasiųsti ją Lietuvon, varyti 
Ordino naudai propagandos. Vėliau Vytautas gavo leidimą pa¬ 
siimti gyvenusį Marienburge Smolensko kunigaikštį. Tuojau 
po to jis pasimatė ir su magistru ir prašė leisti keletai jo kuni¬ 
gaikščių persikelti į Jurbarką, tai aiškindamas tuo, kad norįs 
taupyti Ordino lėšas, išleidžiamas jų pragyvenimui ir pasižadė¬ 
jo juos pats čia išlaikyti. 1392 m. iš tikrųjų pas Vytautą iš įvairių 
Prūsijos pilių atvyko daug bajorų ir Belzo kunigaikščiai Jonas 
ir Jurgis. 

Paminėjus tuodu vardu, norisi tarti keletą žodžių apie taria¬ 
mus Vytauto sūnus Joną ir Jurgį, kurie, pasak kai kurių šaltinių, 
buvę po 1384 ar 1392 m. Vytauto atsimetimo Ordino nunuodyti 
Karaliaučiuj. Bet čia, kaip mes pamatysime, yra grynas prasi¬ 
manymas ar faktų supainiojimas. Vytautas 1384 m. savo rašte 
mini tik savo seserį ir brolį Zigmantą, buvusius įkaitais kar¬ 
tu su juo pas Ordiną. Apie sūnus nė žodžio nepasakyta. Ir vė¬ 
liau, ginčydamasis su Ordinu laiškais, dažnai juose prikaišioda¬ 
vo jam įvairias skriaudas bei neteisybes, bet Ordiną jo sūnus 
nužudžius niekados nekaltino. Neabejotina, kad Vytautas būtų tai 
padaręs, jei iš tikrųjų jo vaikai būtų buvę nužudyti. Gi 1390 
—92 m. Vytauto duotų Ordinui įkaitų sąraše mes randame iš 
tikrųjų du kunigaikščiu: Jurgį ir Joną. Tačiau jie buvo ne Vy¬ 
tauto sūnūs, bet jo giminaičiai. Tai ir galėjo duoti pagrindo le¬ 
gendai apie Vytauto sūnus, nors ir anie iš Ordino sugrįžo 
sveiki 1 ). 

Vytautas savo vykusia taktika iš Ordino išgavo beveik vi¬ 
sus įkaitus. Tik savo brolį Zigmantą, vengdamas vokiečių įtari¬ 
mo, paliko Marienburge, kame jis nelaisvėje išbuvo ligi 1398 m. 
Kad dar labiau nukreiptų nuo savęs bet kokį įtarimą, Vytautas 

1392 metų sausio mėn. su Ragainės komtūru ir Sambijos vaitu 
(Vogt) padarė į Lietuvą žygį, sėkmingai pasiekdamas Lydą, kur 

jam pasisekė visai sumušti Naugarduko valdytoją Jogailos brolį 
Kaributą. 

Keliems mėnesiams praslinkus ir susirinkus į Rittersverderį 
daug svečių, Vytautas vėl gavo magistro leidimą žygiuoti Lie¬ 
tuvon. Jam tada talkininkavo Marąuardas v. Salzbachas. Apie 
gegužės m. 20 d. jis įsiveržė į Vilniaus srities Medininkus ir, 
pabuvęs ten astuonias dienas, grįžo su dideliu grobiu 1 ). 

Matydamas Vytauto pastangas neinant veltui, Ordinas ma¬ 
tė reikalą taip pat išplėsti Lietuvos pasienyje akciją. Dar 
vasarą tam reikalui magistras įsakė netoli Gardino pastatyti dvi 
pilis: Naująjį Gardiną ir Metenburgą (Meteną), kame buvo pa¬ 
talpintos kryžiuočių įgulos. 

Iš čia aišku, kad Vytautas, nežiūrint Jogailos didelių 
pasiūlymų, palaikė dar gana gerus santykius su Ordinu dėl to, 
kad jam, matyti, dar nebuvo atėjęs laikas veikti. O apie Vytau¬ 
to sugalvotus planus Ordinas nieko nenujautė: taip labai vyku¬ 
siai Vytautas mokėjo paslėpti savo planus nuo Ordino akių. Bet 
ir tokia padėtis nebeilgai tęsėsi. Tų pačių metų gegužės mėn. 
pradžioje pas Ordino magistrą atvyko Vengrijos karaliaus Zig¬ 
manto pasiuntiniai, norėdami iš jo nupirkti Dobrynę ir Kujaviją. 
Prasidėjus deryboms, Ordino dėmesys buvo atitrauktas nuo Lie¬ 
tuvos reikalų, ir dabar mąstyti apie Vytautą bei jo veikimą jam 
nebebuvo laiko. Tuo tarpu kaip tik patogiu momentu Vytau¬ 
tas ir pasiryžo pereiti į Jogailos pusę, kuris Ordino derybomis 
su vengrais taip pat buvo labai nepatenkintas. Vytautui dabar 
beliko tik veikti, o jau kalbamų metų liepos mėn. staiga jis pa¬ 
sirodė prie Rittersverderio pilies, kurią tuojau sudegino. Po to 
skubiai atvyko prie Gardino, jį labai sustiprino ir tuojau atsigrę¬ 
žė prieš Neu-Gardiną ir Meteną. Tos pilys taip pat buvo visiš¬ 
kai ligi pamatų sunaikintos. Tose pilyse buvusius Ordino ka¬ 
rius ir pirklius Vytautas paėmė nelaisvėn. 

Painformuotas apie galutinius Vytauto žygius, Jogaila 
rugpjūčio mėn. 5 d. atvyko Ostrovan, netoli Lydos. Čia Jogai¬ 
los dvariškių ir Vytauto bajorų akivaizdoj įvyko iškilmingas 
jųdviejų susitaikinimas. Šį kartą daug ko pamokytas, Jogaila 
tikrai ryžosi savo žodį ištesėti. Ostrovo sutartim atidavė jis 
Vytautui valdyti visą didžiąją Lietuvos kunigaikštiją su rusiš- 

kąja jos dalim, o Vytautas su savo žmona pažadėjo Jogailai ir 
Lenkijos karūnai savo ištikimybę. Kokios reikšmės turėjo šis 
unijos aktas ir kokias formas gavo Vytauto valdžia Lietuvoj, 
apie tai bus kalbama kitoje vietoje. 

Tokia tai buvo Vytauto dešimties metų kovos pabaiga dėl 
teisių į Lietuvos didžiąją kunigaikštiją. Visoje šioje talkoje su 
Vokiečių Ordinu prieš Jogailą matome mes, kad Vytautas savo 
gudria ir sumania politikos taktika laimėjo daug daugiau, negu 
galėjo tikėtis po 1382 m. katastrofos, vos savo gyvybę išgelbėjęs 
iš kalėjimo. Vytauto tarpininkai bei priešai pralaimėjo. Ma¬ 
žiausia iš to pelnė Vokiečių Ordinas, kuris iš dviejų Vytauto 
viešėjimų turėjo tik didelius nuostolius. Vytautas gi po dešimt¬ 
mečio sunkių kovų, paėmęs į savo rankas Lietuvos valstybę, greit 
ir aukštai iškėlė jos galybę, priversdamas jai lenktis ir tuos. 
kurių pagalbos buvo anksčiau ieškojęs. 



Vai. Dėdinas 


Vytauto vidaus ir užsienio politika ligi 
Žalgirio mūšio. 

Lietuvių nepasitenkinimas Krėvės unija. I. Vytauto poli¬ 
tinė programa. Krašto vidaus reformos ir karai. Pasisekimai 
rusų žemėse. Santykiai su Naugardu ir Pskovu, Maskva ir 
Tveriu. II. Vytauto pastangos įsigalėti rytuose. Santykiai 
su totoriais. Jadvyga ir lenkai stengiasi sukliudyti Vytauto 
žygius i rytus. Salyno taika (1398). Vorsklos smūgis ir jo 
išdavos. Žemaičių likimas. 

Krėvės unijos aktu Lietuva buvo prijungta prie Lenkijos. 
Šis politinis žygis, iš karto pritartas ir paties Vytauto, vėliau 
jam ir lietuvių visuomenei pasirodė įžeidžiąs jos interesus 
ir Lietuvos laisvę. Be to, Vytautas, dar negavęs Jogailos jam 
pažadėtos ir teisėtai priklausančios tėviškės, o aukštoji Lietu¬ 
vos visuomenė, matydama, kad ji gali būti atstumta nuo kra¬ 
što interesų ir pakeista Jogailos atsiųstais lenkais, negalėjo ne¬ 
pareikšti savo nepasitenkinimo dėl susidariusios krašte padė¬ 
ties ir tvarkos. Šitų nepasitenkinusiųjų priešaky atsistojo pats 
Vytautas, Lietuvos ir jos visuomenės reikalų gynėjas, kuris 
po ilgų ir sunkių kovų, nebe svetimos pagalbos, iškovojo iš 
Jogailos ne tik savo tėviškę, bet ir visą Lietuvą su jais priklau¬ 
sančiais Rusų žemių plotais. Jo sudarytąja su Jogaila Ostrovos 
sutartimi (1392) buvo padėtas ir pagrindas Lietuvos nepriklau¬ 
somybei atstatyti 1 ). Be to, ši sutartis turėjo užtikrinti ir taiką ir 
tvarką išvargintam ir nualintam ilgų naminių karų kraštui. Jo¬ 
gailai išėjus į Lenkiją, tvarka viduje dar labiau pašlijo, nes jo 
paskirti visoki seniūnai lenkai ir Skirgaila sukėlė krašte tik dar 
didesni nepasitenkinimą ir bruzdėjimą; sričių kunigaikščiai ėmė 
nebeklausyti Jogailos ir atsimesti nuo Lietuvos. Kad būtų ga- 

Įima išvengti didesnės netvarkos ir net Lietuvos skilimo, rei¬ 
kėjo tvirtos rankos ir valios. Tokias ypatybes kaip tik tu¬ 
rėjo Vytautas, kuris šiuo momentu ir tapo Lietuvos valdytoju. 

I. 

Vytautas, paėmęs valdyti Lietuvą, tiek viduje tiek ir užsie¬ 
ny vedė seną, jau paties Mindaugo pradėtą, Lietuvos politiką: 
viduje stengėsi įvesti centralizaciją, t. y. naikinti atskiras, be¬ 
veik nepriklausomas, sričių kunigaikštijas, o jo užsienio politi¬ 
ka ėjo dviem kryptim: vakaruose jis ryžosi gintis nuo Ordino, 
kol galutinai šio galybę sumušė Žalgirio laukuos, 
o rytuose—pulti, t. y. užkariauti naujų žemės plotų. Buvo dir¬ 
bamas ir Lietuvos christianizacijos darbas, bet ši problema, 
kaip ir po unijos iškilusi į Lietuvos politikos viešumą santykių 
problema su Lenkija, — išeina iš šio rašinio rėmų: tai bus 
svarstoma kitų. 

Reikia pasakyti, kad darbo šiuo momentu Vytautui buvo 
labai daug. Dėl naminių karų daugelis Lietuvai priklausančių 
kraštų atkrito ir pateko Maskvos įtakon: dabar reikėjo juos 
ginklų atkariauti. Be to, tokios netikėtos atmainos Lietuvoj — 
valdžios atidavimas Vytautui — labai nustebino ir tuos kuni¬ 
gaikščius, kurie darė sukilimus prieš jo tėvą: dabar už tai ti¬ 
kėjosi susilaukti bausmės iš sūnaus. Tartum norėdami tos 
bausmės išvengti, dar tebeeinant Ostrovoje deryboms, jie su¬ 
kilo, tikėdamiesi atsipalaiduoti iš Vytauto valdžios, t. y. nepa¬ 
kliūti į jo rankas. Gal tas sukilimas jiems būtų ir pasisekęs, jei 
jie būtų sutartinai veikę. Tas jų nesutarimas ir bus buvusi vie¬ 
na iš priežasčių, kuri padėjo Vytautui juos numalšinti. 

Pirmas prieš Vytautą pakėlė ginklą Sieversko - Naugar- 
do kunigaikštis Dimitras Kaributas, kuris buvo sukilęs prieš 
Vytauto tėvą Kęstutį ir atsisakęs mokėti jam duoklę. Jis įsi¬ 
veržė Lietuvos gilumon ir buvo besirengiąs eiti į Vilnių. Bet 
netrukus paliai Dokudovą buvo Vytauto sumuštas ir turėjo 
bėgti. Prisiartinęs prie Sieversko - Naugardo, Vytautas pa¬ 
ėmė jį staigiu puolimu. Kaributas su žmona ir vaikais pateko 
nelaisvėn ir buvo nusiųsti Jogailai, o į jo vietą pasodino Feodo- 
rą Liubartą, gi pačiam Kaributui vėliau buvo duoti keli valsčiai 
Volynijoj ir Podolijoj. 

Tuo pačiu laiku atsisakė Vytauto klausyti ir Kijevo kuni¬ 
gaikštis, Algirdo sūnus, Vladimiras, nesutikdamas padėti jam 
malšinti sukilusio Podolijos kunigaikščio Karijoto sūnaus Feo- 

doro. Šį kartą susirėmimų buvo išvengta: viskas pasibaigė 
Vytauto pagrasinimu. Tik 1394 metais jis puolė Vladimiro že¬ 
mes ir paėmė Ovručą ir Žitomirą. Nusigandęs Vladimiras at¬ 
važiavo Vytautui nusilenkti. Laikinai Vytautas paliko jį Ki¬ 
jeve. Tik kitų metų vasarą, Jogailai tarpininkaujant, Vladimi¬ 
ras atsisakė nuo Kijevo: už tai jam buvo duotas Kopylius (ne¬ 
toli Nemuno ištakos), o Kijevą vėliau pavedė valdyti Jogailos 
broliui Skirgailai. 

Greit atėjo eilė ir Vitebskui. Ten viešpatavo kunigaikš¬ 
tienė Julijona, Algirdo žmona. Pas ją buvo apsigyvenęs ir 
Jogailos brolis Švitrigaila. Švitrigaila manė, kad mirus ku¬ 
nigaikštienei, Jogaila jį paskirs Vitebsko valdytoju. 
Bet taip neįvyko, nes 1392 m. mirus kunigaikštienei Julijonai, 
Jogaila pasodino į jos vietą Feodorą Vesną. To negalėjo pa¬ 
kęsti ambicingas ir neramaus būdo Švitrigaila ir pakėlė mai¬ 
štą: užmušė Feodorą Vesną ir pats ėmė valdyti Vitebską. Su¬ 
žinojęs apie tai Vytautas, drauge su Skirgaila pasiryžo suval¬ 
dyti neklaužadą kunigaikštį. Paėmė Drucką, Oršą ir prisi¬ 
artino prie Vitebsko. Švitrigaila susilaukė pagalbos ir iš Smo¬ 
lensko. Dėl to Vitebsko paėmimas kiek užtruko. Bet Švitri¬ 
gaila vis dėlto buvo priverstas iki žemės Vytautui nusilenkti ir 
pasiduoti. Po to jis buvo pasiųstas į Krokuvą Jogailai. Iš čia 
netrukus jis pabėgo į Vengriją. Vitebske Vytautas pasodino 
savo vietininką. 

Sekančiais metais sukilo ir Volynijos kun. Feodoras, Liu¬ 
barto sūnus. Vytautas greit ir jį numalšino. Jo žemes pasili¬ 
ko sau, o jam pavedė valdyti Sieversko - Naugardą. Bet jis čia 
neilgai pabuvęs irgi pabėgo į Vengriją, iš kur abu su Švitrigaila 
susižinodavo su Ordinu, ruošdami Vytautui pinkles. Tuo būdu 
ir Sieversko - Naugardo kunigaikštija atiteko Vytautui 1 ). Taip 
pat suvaldė Vytautas ir kitus nepaklusnius Volynijos kunigaikš¬ 
čius. Po tų visų numalšinimų didesnė Volynijos dalis atiteko 
Lietuvai, kita — Lenkijai. 

Atėjo laikas sutvarkyti reikalus ir su Švitrigaila. Vytautui 
užėmus Lietuvoje didžiojo kunigaikščio valdžią, Skirgailos kan¬ 
didatūra į tą vietą savaime atpuolė. Aišku, kad jis buvo nepa¬ 
tenkintas susidariusia padėtim. Todėl abiejų kun. nesantaika 
pasiliko ir toliau. Vytautas net nenorėjo jam duoti tos ar kitos 


l ) Hai. 144. 



48 


kunigaikštijos valdyti. Tik Jogailai pasisekė juos abu sutai¬ 
kinti. Ta proga Skirgailai buvo pažadėta atiduoti Kijevas. O 
kol ji atims iš Vladimiro, jam buvo atiduoti keli miestai Volyni- 
joj. Kada iš Vladimiro Kijevas buvo atimtas, Vytautas išlaikė 
savo žodį ir jį atidavė Skirgailai (1395). Bet pastarajam čia ne¬ 
ilgai teko viešpatauti; tais pačiais metais jis pabaigė savo gy¬ 
venimo dienas — buvo nunuodytas. I jo vietą Kijeve Vytautas 
pasodino savo vietininką, Alšėnų kun. Algimanto sūnų Joną 1 ). 
Dabar Kęstučio sūnaus padėtis dar labiau sustiprėjo, nes vie¬ 
nas iš didžiausių jo konkurentų pasišalino jam iš kelio. Beliko 
Švitrigaila. 

Ilgai ir sunkiai teko Vytautui kovoti dėl Podolijos, į kurią be 
vengrų ir totorių, reiškė pretenzijų ir lenkai. Algirdo laikais 
čia šeimininkavo totoriai. Per savo atamonus kartas nuo karto 
rinkdavo mokesčius ir mokėdavo atvažiuojantiems baskakams*). 
Tuo laiku tą sritį valdė trys broliai emirai. Bet jie buvo Algirdo 
prie Mėlynųjų Vandenų sumušti (1362), o jų valdomos žemės 
atiteko Lietuvai. Nuo to laiko Podolijoj įsigalėjo Algirdo gimi¬ 
naičiai Karijotai, Gedimino sūnaus sūnūs. 

Karijoto sūnus Feodoras, nepatenkintas naująja Lietuvos 
santvarka, ėmė ir sukilo prieš Vytautą, kuris jį sumušė ir paėmė 
nelaisvėn, o jo žemes pasiėmė sau. Toks jo žygis lenkų tarpe 
sukėlė didelį pasipriešinimą, nes jie Krėvės unija kaip tik ir no¬ 
rėjo Podoliją ir Volyniją prijungti prie Lenkijos. Dabar gi Vytau¬ 
tas aiškiai atsistojo skersai kelio jų siekimams. Kad nuramintų 
įsikarščiavusius lenkus, Vytautas ėmėsi diplomatijos, stengda¬ 
masis lenkų ponus „užglostyti”. Tas klausimas laikinai — vėliau 
jis vėl buvo iškilęs, — tarpininkaujant Jogailai, buvo taip iš¬ 
spręstas: didesnė, t. y. rytinė Podolijos dalis teko Vytautui, o 
mažesnė, vakarinė — buvo atiduota Krokuvos vaivadai, Vy¬ 
tauto lėnininkui Spytekui iš Melštino, kuris greit pasidavė 
Vytauto įtakai ir pasidarė jo šalininkas. 

Taip Vytautui trumpu laiku pasisekė panaikinti stambiųjų 
sričių kunigaikštijas, tepaliekant kunigaikščiams valdyti mažos 
reikšmės nedideles sritis. 

Stambiųjų sričių kunigaikščių panaikinimas padarė didelę 
atmainą Lietuvos gyvenime. Pirmiausia pasistūmėjo į priekį 

J ) Proch. D. W. 75. 

3 ) Totorių pinigų rinkėjai nukariautuose kraštuose. 

Lietuvos valstybės suvienijimo darbas, centralizacija, nes jų že¬ 
mės buvo atiduotos valdyti didžiojo kunigaikščio vietininkams. 
Tie Vytauto pastatyti vietininkai visiškai jo klausė ir tai jį pa¬ 
darė savarankišku valdovu. Anksčiau kunigaikščiai, valdy¬ 
dami tas žemes savo nuožiūra, nejautė to ryšio, ku¬ 
ris juos jungė su didžiuoju kunigaikščiu. Valdydami tokias sri¬ 
tis, Gedimino ainiai ir šiaip aukštos kilmės kunigaikščiai, jautėsi 
esą savarankiški ir kartais net sukildavo prieš didįjį kunigaikštį. 
Dabar, panaikinus sričių kunigaikščius ir jų vieton atsisėdus Vy¬ 
tauto vietininkams, viskas buvo suimta į vienas rankas. Mat, 
tie vietininkai neturėjo tokios politinės reikšmės, kaip anksty¬ 
vesnieji tų sričių valdovai, o pasidarė tik dideli žemvaldžiai ar¬ 
ba dvarininkai. Tie didžiojo kunigaikščio vietininkai jį rėmė 
tiek materialiai, tiek politiškai; tai buvo jų pareiga — priešingai 
galėjo būti iš pareigų paleisti. Tuo būdu tos visos sritys poli¬ 
tiškai pateko visiškon Vytauto priklausomybėn, kas sustiprino 
jo padėtį krašto viduje. Tada prasidėjo ir rusų gyvenamų sri¬ 
čių suvalstybinimas ir jose lietuvių įtakos įsigalėjimas. Tai 
rodo ir tuo laiku parašytos baltgudiškai knygos, kuriose palan¬ 
kiai atsiliepiama apie Lietuvą, ypač apie Vytautą 1 ). 

Po šitos reformos ėmė didėti ir didžiojo kunigaikščio iždas ir 
šiaip materialiniai ištekliai, o iš čia ir jo politinė reikšmė ir ga¬ 
lybė. \ jo iždą ėmė plaukti ir tos pajamos, kurios pirmiau tek¬ 
davo sričių kunigaikščiams. Pav., įvairios duoklės pinigais bei 
natūra ir visokie muitų, prekybos mokesčiai. Daug pajamų da¬ 
vė didžiajam kunigaikščiui ir ūkio pajamos, nes sričių kunigaikš¬ 
tijas panaikinus, visi kunigaikščių dvarai atiteko Vytautui. 
'Tuose dvaruose jis sodino savo vietininkus tėvūnus. Jie buvo 
ten kartu teisėjai, mokesčių rinkėjai ir ūkių prižiūrėtojai. Vie¬ 
tininkai ir tėvūnai buvo pasodinti net tuose dvaruose, kurie di¬ 
džiajam kunigaikščiui nė nepriklausė. Ten jie eidavo teisėjų ir 
mokesčių rinkėjų pareigas. Dabar didysis kunigaikštis kur 
kas daugiau gaudavo pajamų, negu anksčiau. 

Valstybės centralizavimas ir jos sujungimas į vieną politinį 
vienetą, išaugimas materialinės Vytauto galybės padarė tai, 
kad prieš jį lenkėsi ne tik viduje išlikę kunigaikščiai, bet ir už¬ 
sienis ėmė su juo skaitytis. 

Tuo metu palaikė gerus santykius su Lietuva ir didelės 
šiaurinės respublikos, būtent Naugardas bei Pskovas., Jos bu- 


’) Alekn. 142. 
Vytautas Didysjs. 

vo valdomos pačių žmonių, pasikviečiant vadus ar iš lietuvių 
ar iš rusų kunigaikščių tarpo. Tos respublikos, tarpininkaujant 
Maskvai, mokėjo totoriams duoklę, — iš čia jų ryšiai su Mas¬ 
kva, nekalbant jau apie jų tautinį ir religinį vieningumą su ja; 
tuo remdamasi Maskva ir rūpindamasi sujungti visą Rusiją, reiš¬ 
kė pretenzijų ir į minėtas respublikas. Tiktai D. Naugardo bajo¬ 
rija, siekdama nepriklausomybės ir nenorėdama būti suvienyta 
su Maskva, priešingai liaudžiai, linko prie Lietuvos, mielai iš 
čia imdamasi sau vadus. O pats Pskovas labiau linko į Mas¬ 
kvą, negu į Lietuvą; pastarajai rūpėjo, kad Naugardas, kurio dėl 
tolumo negalėjo paimti, būtų laikomas nors jos įtakoj per pa¬ 
siųstus ten kunigaikščius. Mat, per juos Lietuva buvo geruose 
santykiuose su labai galinga respublika; turėjo visados ilgą iš 
šiaurės rytų apsaugotą sieną ar čia kovoje su Maskva, ar čia 
su Livonijos Ordinu. Pskovas, dėl savo padėties patekdamas 
čia Lietuvos, čia Livonijos, čia Naugardo ir Maskvos įtakon, 
laviruodavo tarp tųjų valstybių, labiausiai linkdamas į Maskvą. 
O Lietuvai Naugardas tiek turėjo reikšmės, kiek per tą respub¬ 
liką galėjo daryti įtakos daug mažesniam Pskovui. Be to, 
Naugardas buvo prieš Maskvą ir Livonijos Ordiną sąjunginin¬ 
kas. Tokie tai motyvai, dėl kurių Jogaila pasodino savo brolį 
Lengvenį Naugarde. Grįžęs Vytautas padėties nepakeitė: su¬ 
sitaikino su Lengveniu, kovojančiu su Maskva, palikdamas jį ir 
toliau valdyti Naugardą 1 ). 

Matyti, tuojau buvo atvykęs į Smolenską ir Vytauto žentas 
Vosylius su žmona kun. Zofija pasveikinti uošvio, iš ku¬ 
rio išgavo Lietuvos neutralumą. Bet po to suvažiavimo tarp 
Naugardo ir Maskvos prasidėjo dar atkaklesnės kovos, negu 
prieš tai buvo. Respublikos pusę palaikė kunigaikščiai Roma¬ 
nas Lietuvis (Litewski) ir Konstantinas Bielozierskis. Kažkokį 
Radislovą sučiupo Lengvenis ir pasiuntė Vytautui, kuris belaisvį 
laikė trejus metus ir, pagaliau, už 2000 rublių jį paleido. Tik 
Lietuvai tarpininkaujant naugardiečiai padarė taiką su Maskva, 
bet apie kokį nors nusileidimą Maskvai, ko siekė Vosylius, pa¬ 
siremdamas duokle totoriams, — nebuvo kalbos. Priešingai, 
naugardiečiai pradėjo kariauti su Pskovu, kur atvyko Polocko 
kun. Andriejus. Lengvenis vedė Maskvoj kun. Dimitrijaus duk¬ 
terį Mariją. Tai buvo metai, kada Tochtamyšas, sumuštas Ti- 
muro - Kotlogo, pabėgo į Lietuvą. 


*) Proch. D. W. 71—72, 

Tyčia prie šių įvykių apsistojom ilgiau, norėdami parodyti, 
kokį vaidmenį vaidino Naugardas Lietuvos rytų politikoj, ku¬ 
rią Vytautas vedė. 

Kai pastarasis stiprinosi viduje ir malšino sukilusius kuni¬ 
gaikščius, iš vakarų jį ėmė pulti kitas Lietuvos priešas — Vo¬ 
kiečių Ordinas. Paskutinysis Vytauto pabėgimas iš Prūsų ir 
sudeginimas ten keletos pilių kryžiuočius labai supykino. Da¬ 
bar Ordinas, kuris buvo nemaža paaukojęs kariuomenės Vytau¬ 
to žygiams, nemaža išleidęs jo reikalams pinigų (apie 50.000 
grivenų 1 ), degte degė kerštu prieš Vytautą. Dar 1392 m. 
rudenį kryžiuočiai suruošė žygį į Lietuvą. Sulaukė didelio 
skaičiaus svečių iš Vakarų Europos, vadovaujami maršalkos 
Engelhardo Rabė, įsiveržė į Lietuvą, užpuolė Suražiaus pilį, 
paėmė ją ir sudegino. Grįžo į Prūsus vedini keletu šimtų be¬ 
laisvių. Sekančiais metais jie vėl su daugeliu svečių suruošė 
naują „kelionę” į Lietuvą paėmė Gardiną ir sudegino, o įgulą 
išvedė nelaisvėn; paskui dar sudegino Merkinę, Drohičiną ir 
Lydą 2 ). Bet ypatingai smarkūs buvo Lietuvos puolimai 1394 
metais. Jau tų metų pradžioj Ordinas, pastebėjęs sugriautos 
Gardino pilies atstatymą, pasiuntė savo kariuomenę to darbo 
trukdyti. Pilį pasisekė jam sudeginti. Bet ir tuo jis nepasiten¬ 
kino. Užpuolė dar Naugarduką ir kt. pilis ir jas sudegino. Taip 
pasibaigė pirmieji puolimai. 

Ypatingai garsus žygis buvo suruoštas tų pačių metų vasarą 8 ), 
1 tą žygį, kaip paprastai, atvyko nemaža svečių iš Vakarų Eu¬ 
ropos. Dalyvavo net ir Burgundijos hercogas Pilypas su 200 
šaulių. Visa kariuomenė susėdo į laivus ir atplaukė į Lietu¬ 
vos gilumą. Pasiekę Vytauto per antrą pabėgimą sugriautą 
Rittersverderio pilį, pradėjo ją atstatyti. Bet tuo laiku prisi¬ 
artino su didele kariuomene Vytautas ir staiga užpuolė priešus, 
atstatančius pilį. Tuo tarpu atsiskubino ir kryžiuočiams į pa¬ 
galbą Livonijos Ordinas ir daugiau kariuomenės iš Prūsų. Vy¬ 
tautas turėjo trauktis atgal Vilniaus link. Ordino kariuomenė 
patraukė iš paskos. Kryžiuočiai, žygiuodami turėjo nugalėti 
daug kliūčių: reikėjo prasiveržti pro neperžengiamus miškus, 
pasistatyti ant upių ir upelių tiltų, nutiesti per pelkes kelius. O 
Vytautas, pasislėpęs miškuose, naikino atsiskyrusius Ordino 
pulkus ir gurguoles. Nors ir smarkiai kryžiuočiai buvo perse¬ 
kiojami, vis dėlto jie nuėjo ligi Papartėnų (netoli Kernavės). 


*) C. ep. V. 517 Nr. *) Proch. D. W t 84. “) Proch. D. W. 84. 

Čia buvo suimtas ir pakartas ilgai apgaudinėjęs Ordiną kuni¬ 
gaikštis Sudemumtas. Pagaliau, po kelių mūšių, priešams pa¬ 
sisekė prisiartinti prie Vilniaus ir jį apsiausti. Tuo tarpu Vy¬ 
tautas, sulaukęs iš Lenkijos pagalbos, apsupo Ordino kariuo¬ 
menę. Šitai kariuomenei vadovavo pats Vytautas. Kryžiuo¬ 
čius pradėjo atakuoti ir iš priešakio ir iš užpakalio. įvykdavo 
smarkių susirėmimų, kuriuose priešams nekaip sekdavosi. Ypa¬ 
tingai Vytautas puolė ir naikino išėjusius maisto ir pašaro ieš¬ 
kotis Ordino kariuomenės būrius. Vienok kartą išėjusiems 
pasiplėšti kryžiuočiams teko laimėti vieną iš didesnių mūšių 
prie Rudaminos: pasisekė paimti nelaisvėn lietuvių kariuome¬ 
nės. Po to laimėjimo jie atgavo ūpą. Prasidėjo vėl smarkūs 
puolimai. Dieną ir naktį ėjo mūšiai prie Vilniaus sienų. Pa¬ 
galiau griuvo mūrai ir bokštai į Neries bangas. Daugelyje vie¬ 
tų sutvirtinimai buvo išlaužti. Bet plačiai išsiliejusi Neris ir pilni 
grioviai vandens kliudė galutinai laimėti. Tada buvo sumany¬ 
ta Neries vaga nuvesti pro šalį. Ir darbas jau buvo pradėtas. 
Bet darbininkai, užpuldinėjami ir žudomi iš lietuvių pusės, tu¬ 
rėjo darbą mesti. Begriaunant pilies sienas, mieste kilo gais¬ 
ras, sunaikinęs kai kuriuos sutvirtinimus ir atsargą. Bet Vil¬ 
nius ir dabar nė nemanė pasiduoti. Tuo tarpu ir Ordino jėgos 
baigėsi: ėmė stigti kareivių ir arklių, maisto ir pašaro, o patys 
kryžiuočiai jautėsi labai išvargę. Visa tai privertė Ordiną pa¬ 
galvoti apie grįžimą. Magistras pradėjo net ir derybas su Vy¬ 
tautu. Ta proga pasinaudodami kryžiuočiai, burgundiečių šau¬ 
lių padedami, prasiveržė pro lietuvių pulkus ir atsitraukė nuo Vil¬ 
niaus su dideliais nuostoliais. Po šito nepasisekusio žygio Or¬ 
dinas laikinai liovėsi puldinėjęs Lietuvą. 

Taip Vytautas pakankamai įsistiprinęs viduje, numalšinęs 
Lietuvos priešą Ordiną ir pasijutęs esąs pakankamai galingas, 
ėmėsi veržtis prie savarankiškos politikos rytuose. 

Pirmiausia Vytautas darė žygių sustiprinti savo padėtį ir 
įtaką Smolenske, kuris buvo jam reikalingas palaikyti gerus 
santykius tiek su D. Naugardo bei Pskovo respublikomis, tiek ir 
su pačia Maskva. 

Kaip žinome, Smolensko kunigaikštis Sviastoslavas buvo 
prisidėjęs prie Polocko kun. Andriejaus maišto, kuriame pats 
žuvo, o jo sūnūs — Hlebas ir Jurgis Vytauto buvo paimti į ne¬ 
laisvę. Vėliau, grįžus jam antrą kartą iš Prūsų, Smolenską pa¬ 
vedė valdyti vienam tų sūnų, būtent savo prieteliui Hlebui, ku- 

ris dalinosi jo likimu antrą kartą pabėgus pas vokiečius ir buvo 
Vytauto įkaitas Malburge. Kažkodėl Hlebas vėliau ėmė prieš 
Vytautą šiauštis. Nors jį Vytautas per savo pasiuntinius ir per¬ 
spėjo, tačiau jis nepasitaisė. Be to, jis ėmė kivirčytis ir su savo 
broliu Jurgiu. Dėl to Smolenske kilo netvarka. Vytautas nu¬ 
tarė pasinaudoti jų nesantaika ir užimti miestą. 

Tuo tarpu pasklido gandai, kad Vytautas su didele kariuo¬ 
mene eina prieš Timurą, išvijusį su Vytautu susidraugavusį 
chaną Tochtamyšą, visai netikėtai atsidūrė prie Smolensko, pra¬ 
nešdamas miestui savo norą sutaikinti susikivirčijusius kuni¬ 
gaikščius. Kunigaikščiai ir bajorai, gavę neliečiamybės pa¬ 
tikrinimą, atvyko į lietuvių stovyklą. Čia Vytautas įsakė 
Hlebą suimti ir išsiuntė į Lietuvą. Po to, 1395 m. rug¬ 
sėjo 28 d., lietuviai triumfuodami įėjo į miestą. Priešais Vy¬ 
tautą nešė kryžių ir ėjo dūdoriai grieždami triumfališką maršą 
pagal lietuvišką paprotį. Pily savo vietininkais Vytautas pali¬ 
ko kun. Jomantą ir Vosylių Boreikovičių (Boreiką) ir, neilgai 
buvęs, su dideliu skaičium belaisvių bei dideliais turtais sugrįžo 
į Lietuvą 1 ). 

Šis įvykis, smarkiai sustiprinęs Lietuvos galybę, turėjo ir 
savo išdavų, nes Jurgis, bijodamas, kad ir jo nesulauktų Hle- 
bo likimas, pabėgo į Riazanių pas savo uošvį kun. Olegą, kuris 
jį priėmė. Už tai Vytautas pavedė Olegą Lengveniui nubausti. 

Šitie Vytauto pasisekimai, matyt, ir bus paskatinę Vosy¬ 
lių, Maskvos kun., padaryti su Mykolu Tveriečiu puolimo ir ap¬ 
sigynimo sutartį prieš Lietuvą, Lenkiją, vokiečius ir totorius. 
Ši sutartis apėmė visus Maskvos viršenybei priklausančius ku¬ 
nigaikščius, kurie pasiuntė Vytautui karą skelbiančius laiškus, 
o Olegas, Vosyliaus pavedamas, išėjo kariauti Lietuvos Lubuc- 
ko — ir tai kartu su Jurgiu Smolenskiečiu ir jo broliais, taip 
pat ir su Pronsko, Kozielsko ir Muromsko kunigaikščiais. Kai 
grįžo iš žygio, sužinojo, kad Lengvenis kariauja Riazaniaus 
žemes ir patraukė prieš jį, bet Lengvenis su dideliu grobiu ir 
belaisviais jau buvo toli nuo jo žemių sienos. Iš viso to aišku, 
kad Vytautas, nors ir netiesioginai, kariavo su atvirai dar 
vengiančia pasirodyt Maskva. Kadangi Vytautas neturė¬ 
jo saugumo vakaruose iš Ordino pusės ir iš rytų ku¬ 
nigaikščių, savo pavaldinių, todėl jis dėjo pastangų išvengti ši- 


') Proch. D. W. 75, 76. 

to karo. Iš pastarųjų žinom, kad 1396 m. Vytautui teko vieną 
kažkokį kun. Joną, rodos, kilusi iš Drucko kunigaikščių, mir¬ 
tim nubausti ir konfiskuoti jo dvarą. Kad tada Vytautui susitari¬ 
mas su Maskva buvo būtinas, sprendžiam iš to, jog 1396 m. du 
kartu buvo susivažiavęs su žentu Vosylium. 

Pirmas toks susivažiavimas įvyko tu metų pavasarį Smo¬ 
lenske. Metraščiai aprašinėja brangias dovanas, kuriu iš vie¬ 
nos ir kitos pusės buvo nešykštaujama. Brangūs kailiniai ir 
rytu audeklai, brangios juostos, aukso indai ir bachmatai 
(stambūs Podolijos arkliai) — tai žento dovanos; puikiausi va¬ 
karu audeklai, aksomitai, balnai, šilkinės staldengtės — tai 
uošvio dovanos. Porai mėnesių praslinkus, būtent spalių 1 d. 
įvyko antras susivažiavimas Kolomnoj. Čia Vytautas rūpinosi 
išgauti Smolensko paėmimo aprobaciją, bet iš tikro čia buvo 
aptarti ir kitokie reikalai. Mes žinom, kad abu kunigaikščiai 
iš Kolomnos pasiuntė į Didįjį Naugardą savo pasiuntinį, kad šis 
įsakytu jam pradėti karą su vokiečiais. Naugardiečiai atsakė, 
kad jie ir su Maskva, ir su Lietuva, pagaliau, ir su Vokiečiais 
yra padarę atskiras taikos sutartis, čia nieko nelaimėjęs, Vy¬ 
tautas stengėsi prieš save atkreiptą ir Maskvos vadovaujamą 
koaliciją nuginkluoti rytų koalicijos planu, nukreiptu prieš kar¬ 
dininkus ir kryžiuočius. Šitą koaliciją rėmė ir Jogaila su Pa¬ 
mario kunigaikščiu sąjunga. Vytautas savo pasiekė: kunigaikš¬ 
čių sąjunga su Maskva priešaky atpuolė, ir tuo pačiu Vytautas 
tylėjimu išgavo Smolensko užėmimo aprobaciją (pripažinimą). 
Tuojau sekančiais metais tarp Naugardo ir Maskvos vėl prasi¬ 
dėjo karas. Vytauto švogeris Jonas Tverietis, vedęs Vytauto 
seserį Mariją, viešėjo pas Vytautą Lietuvoj; kiti Maskvos pri¬ 
klausą kunigaikščiai irgi nevengė Vytauto dvaro, priešingai, 
daugelis jų rėmė jo žygius prieš totorius 1 ). 

Tos Vytauto kovos su rusu kunigaikščiais iškėlė jo autori¬ 
tetą. Prieš jį ėmė lenktis aplinkiniai kunigaikščiai, nors jis ir 
užpuldinėjo ir užiminėjo jų žemes. Tokio Vytauto elgesio, 
rodos, turėjo nepakęsti Maskvos kun. Vosylius, Vytauto žentas. 
Bet to mes nematome. Ar čia bus buvusi giminystės ryšių prie¬ 
žastis, ar Vytauto galybė, kuri tuo laiku buvo labai išaugus, kad 
Vosylius nesiėmė kardo, kai Vytautas jo pašonėje grobstė rusų 
kunigaikščių žemes, sunku pasakyti. Tokie pat geri santy¬ 
kiai buvo ir su Tveriaus kunigaikštija. 


‘) Proch. 76. 77. 

Toks Vytauto sustiprėjimas greit privedė Vytautą prie 
konflikto su Lenkija. Po Ostrovos sutarties, ligi Salyno tai¬ 
kos, galima sakyt, Vytauto ir Jogailos santykiai buvo geri. 
Visuose svarbesniuose reikaluose Vytautas pasitardavo ir veik¬ 
davo kontakte su Jogaila, pav., malšinant arba išvarant Lietu¬ 
vos sričių kunigaikščius. Taip, pav., Jogailai pritariant išva¬ 
rė Kaributą, Švitrigailą, Vladimirą ir k. Juodu dažnai susiva- 
žiuodavo tartis ir bendrais valstybių reikalais. 

Tuo būdu Vytautas, pasinaudodamas Jogaila, kaip savo 
siuzerenu, ne tik numalšino sukilusius kunigaikščius, bet stip¬ 
riai suėmė į savo rankas ir visas Lietuvos kunigaikštijos jėgas, 
panaikindamas kunigaikščius ir pasodindamas jų vieton savo 
vietininkus. Visa tai prisidėjo prie to, kad jis ėmė jaustis esąs 
tikruoju Lietuvos šeimininku ir savarankišku valdovu. Nuo to 
laiko siuzereniškoji Jogailos globa pasidarė jam nebereikalinga 
— jis drąsiai žingsnis po žingsnio artinosi prie savarankiškos 
politikos ir įsigalėjimo Rytuose. Dabar Vytautas nebeprašo 
Jogailos sutikimo ir patarimų užimti vieno ar kito rusų kuni¬ 
gaikščio žemes. Net neatsižiūri, -ar tai Jogailai ir jo lenkams 
patinka, ar ne. Tai ir atvedė Vytautą į nesusipratimus su len¬ 
kais. Toks nesusipratimas iškilo dėl Podolijos. Bet šis ginčas, 
kaip matėme, pavyko taikiai likviduoti. Artinosi ir kitas ne¬ 
susipratimas. 

Po Ostrovos sutarties lietuviai savo valstybę laikė visiš¬ 
kai savarankišką 1 ), o lenkai, remdamiesi Krėvės unijos aktu, 
laikė Lietuvą savo provincija. Nuomonių skirtumas ir jų paaš¬ 
trėjimas iškilo tuomet, kai ėmė didėti Vytauto galybė ir sava¬ 
rankiškumas. Jadvyga ir lenkų ponai į tai kreivai žiūrėjo ir 
jiems labai nepatiko, kad jis stengiasi būti nepriklausomas. 

Tada Jadvyga, norėdama įrodyti Vytautui, kad jis nėra 
savarankiškas, bet priklausąs Lenkijos, pareikalavo, kad jis 
mokėtų metinį činšą už Lietuvos ir Rusijos žemes, kurias jai Jo¬ 
gaila užrašė kraičiu (1386). Tokiu Jadvygos reikalavimu Vy¬ 
tautas pasijuto labai įžeistas. Tuojau sušaukė savo bajorus, 
perskaitė jiems Jadvygos laišką ir paklausė jų: ar jie nori pri¬ 
klausyti Lenkijai ir jai mokėti mokesčius? Dėl to lietuvių bajo¬ 
rų tarpe kilo didžiausias nepasitenkinimas. Jie pareiškė, kad 
jie buvo ir yra laisvi žmonės ir kad činšo niekad Lenkijai nemo¬ 
kėjo ir nemokės. Santykiai tarp abiejų pusių smarkiai pablo¬ 
gėjo. Vytautas net prieš lenkus pradėjo ruoštis į karą. Nepa- 

‘) Tokią esant Lietuvą laikė lietuviai ir po Krėvės unijos. Red. 

sitikėdamas savo paties jėgomis, ėmė artintis su Ordinu, kuris 
stengėsi kiekvieną progą išnaudoti, kad lietuviu - lenkų san¬ 
tykiai iširtą, nes iš tu valstybių sąjungos jam pačiam grėsė di¬ 
delis pavojus. 

Po paskutinio Ordino žygio Lietuvon ir Vilniaus užpuoli¬ 
mo tarp Lietuvos Lenkijos, iš vienos pusės ir Ordino, iš kitos — 
prasidėjo diplomatinė kova. Ordinas negalėjo pakęsti lietuvių 
su lenkais padarytos unijos ir stengėsi vesti derybas su Lie¬ 
tuva, kaip nepriklausomu kraštu. Bet kiekvieną kartą Vytau¬ 
tas atsakė Ordinui, kad jam uždrausta Jogailos derėtis. Tada 
kryžiuočiai griebėsi kitokių priemonių: jie apeliavo j Vakarų 
Europos opiniją, skųsdami Vytautą ir Jogailą. Šie abu Ordi¬ 
nui atsimokėjo tuo pačiu ginklu. Taip kova truko trejus 
metus. Kai imperatorius Venceslavas padarė sutarti su Jogaila 
ir uždraudė užpuldinėti lietuvių žemes, Ordinas griežtai atsi¬ 
sakė tai pildyti, aiškindamasis, kad lietuvių, kaip pagonių, že¬ 
mių puldinėti imperatorius uždrausti negalįs. Taip pat Ordinas 
kreipėsi ir į Vakarų Europos opiniją. Jis stengėsi parodyti pa¬ 
vojų iš lietuvių lenkų unijos, kuri grasanti Vakarams, ketinda¬ 
ma į tą sąjungą įtraukti vengrus ir turkus. Tuo tarpu Ordinas 
suėjo į konfliktą ir su Rygos bei Dorpato vyskupais. Vytautas, 
tuo pasinaudodamas, padarė su jais sutartį prieš kryžiuočius, o 
Jogaila išleido į Vakarų Europą atsišaukimą, skelbdamas, kad 
Vytautas ir lietuviai yra tikri krikščionys ir kad Ordinas kovoja 
su krikščionių kraštais. Tai pastatė kryžiuočius į keblią padė¬ 
tį: nei jėga nei diplomatija nieko jie nebegalėjo padaryti, ir bu¬ 
vo priešų iš visų pusių apsupti. Tada jie griebėsi gudrybės. 
Matė, kad Vytautui reikalinga taika užkariavimams Rytuose. 
Taip 1396 m. Vytautas su magistru susivažiavo Dubysos saloj. 
Magistras patiekė tokius reikalavimus Vytautui: 1) Lietuva 
turi pripažinti popiežiaus ir imperatoriaus supremaciją (vir¬ 
šenybę), 2) Vytautas turi atstatyti visas sugriautas Ordino pi¬ 
lis; duoti bajorų sūnų įkaitais ię 3) išpildyti seniau duotus Or¬ 
dinui pasižadėjimus. 

Vytautas į tai vėliau atsakė raštu, kad jis pripažįsta tai, 
ką pripažįsta ir Jogaila. Pilių statymas ne jo reikalas, bet pa¬ 
ties Ordino. I paskutinį punktą ir visiškai nieko neatsakė. 

Šis Vytauto atsakymas įtikino kryžiuočius, kad jis nesi¬ 
skubina su jais susiartinti, ir nėra toks nuolankus, kaip jie ma¬ 
nė. Todėl jokio susitarimo tuo kartu nebuvo pasiekta. Tik 
buvo pailgintos ginklų paliaubos (iki 1397). Tačiau Vytautas 

savo šaltumą turėjo greit pakeisti, nes tuo tarpu Rytuose bren¬ 
do dideli įvykiai. Gaišti nebuvo laiko. Todėl rūpinosi grei¬ 
čiau apsisaugoti taika iš vakarų. 

Nors Smolenskas ir visa pietų Rusija jam priklausė, bet jis 
dabar siekė dar toliau — sumušti totorius, kas jam plačiai ati¬ 
darytų vartus į plačiuosius ir tolimuosius Rytus, kad nebūtų 
jie pavojingi jo galybei. Mintis nugalėti tautą, prieš kurią dre¬ 
ba Azija ir Europa, praskinti sau kelią į tolimas ir lietuviams 
dar nežinomas rytų šalis ir nugalėti nenugalimą Tamerlaną,— 
štai kas Vytautą ragino veikti. Dabar tam buvo pats geriau¬ 
sias laikas, nes jo galybė buvo aukštai iškilusi. Čia tuo metu 
lyg tyčia nelaimingas Jadvygos laiškas, sujaudinęs jį ir jo ba¬ 
joriją, dar labiau vertė susiartinti su Ordinu. Lietuviams, lais¬ 
viems nuo senų senovės, mokėti kam nors mokesčius ir tuo pri¬ 
pažinti savo priklausomybę, ir tai tada, kai prieš Lietuvos galy¬ 
bę drebėjo visos aplinkinės tautos, viso to buvo perdaug! Už¬ 
tat nenuostabu, kad tada pasklido gandai, esą Vytautas rengia¬ 
si į karą prieš lenkus ar prieš totorius. Tų visų faktų akivaiz¬ 
doje, Vytautas visų pirma pasistengė susitaikinti su Ordinu, kad 
turėtų laisvas rankas Rytuose ir su lenkais. 1398 m. Gardine 
padarė preliminarinę (prirengiamąją) sutartį, kuria Vytautas: 
1. Atidavė Ordinui Žemaičius iki Nevėžio ir pasižadėjo jam pa¬ 
dėti pastatyti dvi ar tris pilis. 2. Abi pusės prižadėjo paleisti 
belaisvius, jų skaičiuj ir Vytauto brolį Zigmantą. 3. Vytautas 
padės užkariauti Ordinui Pskovą, o šis Vytautui — Naugardą 
D. 4. Nepraleis jokios kariuomenės per savo žemes, einančios 
prieš kryžiuočius. 5. Jei Ordinas pageidautų, Vytautas turi, 
jei tokia jo būtų valia, pasistengti, kad ta sutartis būtų patvir¬ 
tinta Jogailos 1 ). Iškilmingas tos sutarties ratifikavimas (patvir¬ 
tinimas) įvyko tų pačių metų spalių 12 d. Salyno saloj (Ne¬ 
mune). Dalyvavo Prūsų ir Livonijos Ordinų magistrai, Var¬ 
mijos ir Sambijos vyskupai ir daug komtūrų. Iš lietuvių pusės 
dalyvavo Vytautas su žmona Ona, daugybė kunigaikščių, bajo¬ 
rų ir palydovų. Sutartį ratifikavus, Ordinas pakvietė Vytautą 
ir jo visus didikus į puotą. Kryžiuočių riteriai buvo nustebinti 
Vytauto žmonos rūbų brangumu, taip pat ir visų Vytauto ba¬ 
jorų šaunumu. Per puotą įvyko įsidėmėtinas dalykas. Lietu¬ 
vių ir rusų bajorai paskelbė Vytautą Lietuvos ir Rusijos kara¬ 
liumi. Tas parodo Vytauto ir visos Lietuvos nusistatymą, kas 


T C. ep. V. 179 nr. 

reiškė — savarankiška Lietuva. Bet tuo tarpu Vytautui labai 
rūpėjo sulaužyti totorių galybę. 

Dabar teks nors trumpai susipažinti su tuo, kaip Vytautas 
įsimaišė į totorių reikalus. 

Ši puslaukinė tauta atkeliavo iš Azijos į Europą apie XIII 
amž. pradžią. Iš karto ji apsistojo paliai Kaspijos jūrą ir įstei¬ 
gė Aukso Ordą. Iš čia jie ėmė pulti ir Rusijos žemes. Jas nu¬ 
kariavę (1240) ir išplėtę savo suverenumą, rinko jose duokles. 
Lietuviai taip pat nuo valstybės įsikūrimo pradžios (1226— 
1236) stengėsi praplėsti Lietuvos ribas į rytus. Kiek totoriams, 
tiek ir lietuviams čia sekėsi dėl to, kad rusų kunigaikščiai tarp 
savęs gyveno nesantaikoj — nuolat kariavo. Bet ir totoriai, 
įsigalėję Rusijoj, taip pat ėmė tarp savęs vaidytis, kuo nekartą 
Lietuva pasipelnydavo. Taip Algirdas, pasinaudojęs chanų 
vaidais, atėmė iš jų Kijevą ir Podoliją. Vytautas irgi, užimda¬ 
mas vis naujus rusų kraštus, dar labiau prisiartino prie totorių 
sienų, kas jiems negalėjo patikti, ir vedė prie karo. Dabar ir 
reikėjo išspręsti jau senokai pribrendusi klausimą, kas valdys 
Rusijos žemes: Vytautas ar totoriai. 

Šia proga ir bus pravartu susipažinti su Vytauto politika 
šiame klausime. 

Mes jau matėme jo pastangas savo valstybės ribas išplėsti 
į rusų žemes. Kur jis galėdavo, kirsdavo kardu, o kur kardas 
nesiekdavo, griebdavosi diplomatijos. Panašiai įvyko ir su to¬ 
toriais. Jo viešpatavimo laikais kaip tik susidarė geros aplin¬ 
kybės sulaužyti totorių galybę. Jų tarpe įvyko dideli skilimai, 
prasidėję jau nuo 1360 metų. Trisdešimt metų vėliau baisu¬ 
sis Vidurinės ir Vakarinės Azijos valdytojas Tamerlanas išvi¬ 
jo Auksinės Ordos valdytoją Tochtamyšą, kuris dar pajėgė įsi¬ 
galėti Rytų Europoje ir valdyti nemažus rusų žemių plotus, 
nors ir smarkiai buvo pirmojo sumuštas. Pajutęs savo galy¬ 
bę, jis įsigeidė atsisakyti nuo Tamerlano viršenybės. Šis padarė 
tris žygius sudrausti sukilusį Tochtamyšą. Tų žygių išdavos 
buvo tokios, kad Auksinėj Ordoj buvo pasodintas Koiridžakas 
- Aglenas ir jo įpėdinis Kotlogas-Timuras. Tochtamyšas, 
netekęs sosto, turėjo ieškotis pagalbos, kad vėl savo prarastas 
teises atgautų. Ir, štai, jis su savo dvariškių likučiais pabėgo 
pas Vytautą. Čia jis rado sau širdingą prieglaudą. Tuo būdu 
Vytautas ir buvo įtrauktas į totorių vidaus kovas. Bet ir jose 
Vytautui pasisekė tiek sustiprinti savo autoritetą, kad jo duota 
kepurė keliauninkui buvo geriausias leidimas per tos puslauki- 

nės tautos kraštą. Be abejo, visa tai Vytautui turėjo nemaža 
kaštuoti. Yra užsilikusių žinių, kad Vytautas Tochtamyšą ge¬ 
rokai rėmęs, — buvo suruošęs žygi net iki Kaffos (Krymo pusia¬ 
salio žiemos rytų miestas) ir čiabuvius totorius padaręs Lietuvos 
pavaldiniais. Tur būt, nuo to laiko Vytautas ir pasidarė Kry¬ 
mo totorių vyresniuoju. Tikrai dideli žygį yra suruošęs 1397 
m. žiemą. Prieš šį žygį buvo padaryta Vytauto su Tochtamy- 
šu sutartis, kuri pastarajam patikrino atgauti Krymo, Azovo, 
Kazanės, Astrachanės ordas, o Tochtamyšas iš savo pusės pa¬ 
tvirtino Lietuvos viešpatavimą Lietuvos Rusijoj ir pasižadėjo 
teikti karo pagalbos, jei jos Lietuvos kunigaikštis pareikalautų 1 ). 

Žygis, suruoštas į pietų rytus, pasisekė: Azovo ordą Vy¬ 
tautas sumušė, paėmė daug belaisvių, kuriuos apgyvendino 
tuščiose Rusijos ir Lietuvos vietose. Kitais metais Vytautas 
vėl išžygiavo prieš totorius. Sakoma, kad šis žygis, skaitant 
nuo Vilniaus, siekęs 200 mylių kelio, kad totoriai pasidavę ir 
kad Vytautas per tris savaites pastatęs pilį iš molio, kurią pa¬ 
vadinęs Johannesburgu (Tavan). Šie jo ginklo laimėjimai pa¬ 
siekė ir Romą. Bonifacas IX leido paskelbti net kryžiaus ka¬ 
rą. Tai buvo Vytauto planų parėmimas. Dabar visa garbė ir 
šlovė, kurią savinosi Prūsų Ordinas, kaip kovotojas su netikin¬ 
čiais, turėjo atitekti Vytautui, galvojančiam nukariauti visus 
totorius, tarpininkaujant Tochtamyšui, pretendentui į jų sostą. 
Kai Timur-Kotlogas, Kipčako chanas, pareikalavo išduoti 
jam pabėgėlį Tochtamyšą, tai Vytautas atsisakė. Po to, karas su 
totoriais pasidarė jau nebeišvengiamas. Jadvyga savo „wiesz- 
czym duchem“ (pranašingu nujautimu), kaip sako Prochaska, 
pranašavo ambicingam Vytautui didelių užsimojimų galą 2 ). 

Iš dalies Vakarų Europos įtakoje Vytautas ėmė galvoti 
apie naują žygį į Rytus ir ruošė jam grandiozinį planą. Bet 
koks galėjo būti šitas karas didelis, tokios didelės galėjo būti 
ir jo pralaimėjimo išdavos. Kad laimėjimas būtų tikresnis, no¬ 
rėjo patraukti į savo pusę ir Maskvą. Per dvi savaiti Vytau¬ 
tas vaišino savo dukterį Zofiją su vaikais Smolenske. Mas¬ 
kvos kunigaikštienė grįžo į savo sostinę su brangiomis do¬ 
vanomis, auksu ir sidabru papuoštais paveikslais, net dalį 
Kristaus Kančios relikvijos atsivežė į Maskvą, ir visu tuo la¬ 
bai džiaugėsi, bet pagalbos iš Maskvos Vytautas vis dėlto 
negavo 3 ). Su Lenkija Vytauto santykiai tada buvo blo- 


J ) Proch. D. W„ 78. s ) Ibid. 78—79. 
s ) Proch. D. Ww 79. 

gi_ su ja jis buvo besiruošiąs net kariauti, bet dabar jam 

rūpėjo pirma išspręsti totorių reikalas. Nors Jadvyga ir buvo 
priešinga tam Vytauto sumanymui, bet Jogaila jam prijautė ir 
jo žygį rėmė. Jadvygos ir lenkų (ne visų) toks neigiamas nu¬ 
sistatymas šiuo laiku Vytauto atžvilgiu gali būti suprastas ne 
kitaip, kaip baimė, kad Vytautas, sumušęs totorius, neatkreip¬ 
tų savo ginklo prieš Lenkiją. Užtai nenuostabu, kad Jadvygos, 
įtaka padarė tai, kad lenkai šiame žygyje beveik nedalyvavo. 
O kurie dalyvavo, tai buvo daugiausia mozūrai ir Spyteko iš 
Melštino vadovaujami podoliečiai. Vytautas ir be jų turėjo 
pakankamai kariuomenės. Ordinas atsiuntė savo komtūrą 
Marąuardą v. Salzbachą su keliais tūkstančiais kariuomenės; 
prisijungė prie Vytauto su savo pulkais ir Tochtamyšas. Tuo 
būdu Vytauto kariuomenę sudarė lietuviai, žemaičiai, vokie¬ 
čiai, lenkai, totoriai, rusai, valakai, vadinas, Vytauto vedama 
kariuomenė buvo internacionalinė. Pačių Lietuvos ir Rusijos 
kunigaikščių joje buvo per penkiasdešimt. Kadangi Vytautas 
savo žygiais buvo išgarsėjęs Europoj, todėl nenuostabu, kad 
geriausi jos karžygiai, dar Bažnyčios paraginti, laikė sau už 
garbę dalyvauti jo nepaprastame žygyje. 

Visos tos didžiulės kariuomenės susirinkimo vieta buvo 
paskirta Kijeve. Kautynėms vieta buvo numatyta Vorsklos 
upės apylinkės. 1399 m. rugpiūčio pradžioj Vytauto karo jė¬ 
gos susitelkė kairiajame Vorsklos 1 ) upės krante. Tokios didelės 
krikščionių kariuomenės rytų kraštuose niekas dar nebuvo ma¬ 
tęs. Kai Vytautas prisiartino prie Vorsklos upės kranto, tuoj 
ten atvyko ir vienas Timur-Kotlogo vadas Edyga ir laukė atei¬ 
nant paties Kotlogo. Kad išloštų laiką, Edyga pradėjo su Vy¬ 
tautu derėtis. Šis pareikalavo, kad totoriai pripažintų jį savo 
tėvu, mokėtų jam duoklę ir atmuštų jo atvaizdą savo piniguo¬ 
se. Jiems besideriant atvyko ir Timur-Kotlogas ir atmetė 
Vytauto sąlygas. Vytautas gudraus ir apsukraus chano liko 
tik gražiai suvedžiotas. Dabar žygio laimė turėjo pasikeisti, 
nes krikščionių kariuomenė pasidarė mažesnė už susivieniju¬ 
sią Edygos ir Timur-Kotlogo kariuomenę. Kai kurie lietu¬ 
vių kunigaikščiai ėmė abejoti karo pasisekimu. Iš to susidarė 
dvi partijos: karo ir taikos. Taikos partija, turėdama galvoje 
totorių kariuomenės didelį skaičių, prikalbinėjo Vytautą dary¬ 
ti paliaubas. Bet Vytautas ir karo partija, į nieką neatsižiūrė¬ 
dami, reikalavo mūšio. Vytautas įsakė savo kariuomenei iš- 
T Kairysis Dniepro intakas. 

eiti iš savo patogių stovyklų ir pradėti kovą. Mūšis prasidė¬ 
jo rugpiūčio 12 d. po pietų. Iš pradžių buvo kovota lygiomis. 
Bet neilgai. Netrukus didelė totorių kariuomenės dalis ant 
lengvų žirgų apsupo Vytauto kariuomenę ir visiškai ją suko¬ 
vė. Pirmutinis iš kovos lauko pabėgo Tochtamyšas. Po jo lie¬ 
tuvių didikų prikalbėti bėgo ir Vytautas su savo broliu Zig¬ 
mantu. Daug kunigaikščių ir karių liko užmušti kovos lauke, 
kiti buvo paimti j nelaisvę. Iš penkių dešimčių su viršum ku¬ 
nigaikščių žuvo apie dvidešimt. Tarp jų Polocko kun. Andrie¬ 
jus, Hlebas Sviatoslavas, Jonas Bielskis, Jomantas, o Spy- 
tekas iš Melštino dingo be žinios; taip pat kovos lauke liko ir 
dešimt žymių Ordino riterių. Lenkai tvirtina, kad Vorsklos 
žygis palaidojo tris ketvirtąsias Vytauto kariuomenės dalis. 

Bet šitas mūšis nepigiai apsėjo ir totoriams. Jie nustojo 
daugybės žmonių, o pats Timur-Kotlogas, gavęs mirtiną žaiz¬ 
dą, irgi greitai mirė. 

Totoriai, užvaldę lietuvių stovyklą, paėmė visas jų gur¬ 
guoles ir turtus ir tuojau metėsi krašto terioti. Pasuko Kijevo 
link, paėmė iš jo 3000 rublių kontribucijos. Po to dar pasu¬ 
ko j Lucko žemes, ir tik iš ten grįžo į savo stepes. 

Vytautas susilaukė negirdėto smūgio. Gal būt, jo pirmieji 
pasisekimai su totoriais per daug jį išdrąsino, ir todėl jis, verž¬ 
te verždamasis į kovą, per maža buvo atsargus. Vytauto 
žvaigždė, taip šviesi ir taip aukštai iškilusi, prie Vorsklos apte¬ 
mo. Puolė ir jo autoritetas. Tiesa, tokia padėtis buvo tik laikina, 
bet vis dėlto ji buvo gera proga pakelti galvas visiems Lietuvos 
priešams. 

Koks įdomus supuolimas: keturis šimtus metų vėliau tie 
patys tolimi ir paslaptingi Rytai atviliojo didelį karininką ir 
politiką Napoleoną I tartum tam, kad ir jo čia galybės sparnai 
palūžtų... 

Tuoj po Vorsklos smūgio sukilo Smolenskas. Kaip žino¬ 
me, Sviatoslavo sūnus Jurgis, teisėtas Smolensko kunigaikštis, 
buvo pabėgęs pas savo uošvį Olegą, Riazaniaus kunigaikštį. 
Atėjus žiniai apie Vytauto smūgį prie Vorsklos, Sviatoslavo sū¬ 
nus Jurgis sumanė užvaldyti Smolenską. Jam padėjo jo uošvis, 
Riazaniaus kunigaikštis Olegas, ir rusiškoji bajorų partija. Vy¬ 
tauto vietininkas ir bajorai, palaikę lietuviškąją partiją, buvo 
išžudyti. Vytautas išsiskubino malšinti sukilėlių. Išstovėjęs 
keturias savaites ir nieko nelaimėjęs, atsitraukė. 1404 m. Vy¬ 
tautas antrą kartą išsiruošė prieš Smolenską, bet paimti jo ir 

dabar neįstengė. Sunaikinęs apylinkes, vėl atsitraukė. Viazmos 
kunigaikščiai (rytinė Smolensko žemių dalis) taip pat sukilo. 
Juos numalšinti Vytautas pavedė Mstislavlio kunigaikščiui, ku¬ 
ris juos sumušė ir, paėmęs į nelaisvę, nusiuntė Vytautui. Viaz- 
ma atiteko Vytautui. Nusigandę Fominos Berezujos kunigaikš¬ 
čiai, patys geruoju prisidėjo prie Vytauto. Susirūpino dabar 
labiau ir Smolensko kun., Sviatoslavo sūnus Jurgis, kuris nu¬ 
bėgo į Maskvą prašyti pagalbos. Bet Vosylius atsisakė jį rem¬ 
ti, aiškindamas, kad nenorįs pyktis su uošviu. Sviatoslavui Jur¬ 
giui nesant namie, 1405 met. Vytautas vėl su didele kariuome¬ 
ne ir artilerija užpuolė Smolenską. Miestas, padedant smo- 
lenskiečiams bajorams, lietuvių šalininkams, buvo paimtas. Jur¬ 
gio žmona su vaikais, taip pat ir jam priešingi bajorai liko iš¬ 
vežti į Lietuvą. Vytautas Smolenske vėl pasodino savo vieti¬ 
ninkus ir įsakė duoti miestiečiams visokių palengvinimų, kad 
patrauktų juos į savo pusę. 

Pašlijo santykiai ir su Did. Naugardu ir su Pskovu, su ku¬ 
riais 1400 m. norom nenorom turėjo padaryti taiką. Susitai¬ 
kė su Maskva ir su Tveriaus kun. Jonu, ir tai ne be priežasties, 
nes tuo laiku, t. y. 1401 m. rugp. mėn. Vytautas buvo praradęs 
Smolenską. 

Tą Vytauto pralaimėjimą pajuto ir neramusis Švitrigaila. 
Skubinos ir jis pareikšti savo pretenzijų į Lietuvą. Ramybės 
dėliai jam buvo atiduota valdyti Podolija, kaip Lenkijos žemė ir 
dar buvo pridėta ir kiti Rusijos plotai. Taip iš Vytauto buvo 
atimta vakarinė Podolija 1 ). Ordinas, įgavęs dar didesnės vil¬ 
ties pasilikti Žemaitijoj, savo politikos su Vytautu nepakeitė. 
Tik lenkai, matydami jo susilpnėjimą, laikė gera proga užmegs- 
ti glaudesnius santykius su Lietuva. Tuo tarpu Vytautas, ne¬ 
paisydamas patirto smūgio, užmezgė prekybos santykius su 
Ryga, kad Lietuvoj pagyvėtų ekonominis gyvenimas, o norė¬ 
damas įsiteikti Ordinui, 1400 m. padarė žygį prieš Žemaičius. 
Tačiau Lenkijai jo stiprėjimas nepatiko. Ji tais pačiais metais 
pareikalavo iš Lietuvos Rusijos kunigaikščių, kurie iki tol išim¬ 
tinai priklausė Vytauto, kad jie prisiektų ir kad pripažintų savo 
sričių priklausomybę Lenkijai. Netrukus atėjo ir Vytauto eilė: 
1401 m. sausio 18 d. jis atnaujino Lietuvos priklausomybės ak¬ 
tą Lenkijai, kas paskutinį kartą buvo pareikšta 1392 m. 2 ) ir nuo 
to laiko buvo ta priklausomybė gerokai apardyta. 


J ) Hal. 160. 2 ) c. ep. V. 233 nr. 

Dėl Vorsklos pralaimėjimo nukentėjo nuo totorių tik Kije¬ 
vo ir Volynijos pasienio žemės, o viduje Vytauto padėtis susti¬ 
prėjo, nes žuvusių kunigaikščių sritys atiteko betarpiškai į jo 
valdžią, kaip, pav., Dimitro Algirdaičio, Brianskas ir daug kt. 

Kaip ten bebūtų, reikia sutikti su tuo, kad Vorsklos mūšio 
išdavos tuo tarpu suardė Vytauto planus: jis turėjo lai¬ 
kinai atsisakyti nuo sumanymo užvaldyti Maskvos kunigaikš¬ 
tijas ir visus Europos Rytus, paskelbti Lietuvos nepriklausomy¬ 
bę, suduoti mirtiną smūgį Ordinui ir apskritai visus savo pla¬ 
nus turėjo atidėti ateičiai. Reikia manyti, kad Vytautas, jei ne 
Vorsklos smūgis, būtų galėjęs pradėti savo politinius sumany¬ 
mus vykdyti anksčiau — nebūtų jam tekę sulaukti žilos senat¬ 
vės jiems įgyvendinti. Gal būt, nebūtų atsitikę nelaimės ir su 
jo karūnacija. Jeigu šiandien Lietuva yra mažas žemės kam¬ 
pelis su 3 milijonais gyventojų, o ne didelė ir galinga valstybė, 
tai to priežasčių reikia ieškoti taip pat Vorsklos pralaimėjime. 
Žodžiu, reikia sutikti su tuo, kad Vorsklos smūgis Vytautui bu¬ 
vo didelė nelaimė. 

Mes šia proga norėtume pasakyt, kad pastangos totorių 
klausimą šiuo metu išspręsti buvo dar per ankstybos, nes Lietu¬ 
va dar nebuvo baigusi sąskaitų su Rusų kunigaikščiais, ypač su 
Maskva. Pastaroji vaidino tada labai svarbų vaidmenį tarp 
kitų Rusijos kunigaikštijų, kreipdama jų dėmesį savo savaran¬ 
kiška politika ir pastangomis jas aplink save sujungti. Nors 
Vytautas su Maskva ligi Vorsklos mūšio ir taikoje gyveno, bet 
neabejotina, kad jis gerai suprato jos vaidmenį ir reikšmę tuo¬ 
se Rytuose, į kuriuos jis ir pats reiškė didelių pretenzijų. To¬ 
dėl aišku, kad toks jos savarankiškumas ir įtaka kitiems rusų 
kunigaikščiams negalėjo Lietuvos valdovui patikti. Jis, kaip ir 
Algirdas, gerai suprato, kad turėti savo rankose Maskvą, reiškė 
turėti visą Rusiją ir jos jėgas. Todėl ir nenuostabu, kad jis 
nuoširdžiai priėmė atbėgusį pas save Tochtamyšą, tikėdamas jį 
panaudoti pačių totorių galybei sulaužyti, ir paskui, pasirėmus 
tais pačiais totoriais, atsisėsti Maskvos soste. Tokį Vytauto 
užsimojimą nurodo ir rusų metraščiai: esą Vytautas atbėgu¬ 
siam Tochtamyšui pareiškęs: aš tave pasodinsiu Auksinėj Ordoj, 
o tu mane — Maskvos soste 1 ). Tokiu būdu Vytautas per toto- 

1 ) a) Pobijem cara Tymirkutluja, posadym cara Tochtamyša, a on nas 
posadyt na vsej Russkoj zemli (Pol. Sobr. XVII, 517). 

b) Voskresensk. lietopis (Pol. sobr. VIII, 72 p.), „Pochvalivsia, gla- 
golišče bo Vitovt: pojdiem į pobiedim caria Temir Kutluja, wziem carstvo 
jego, posadim na niem caria Taclitamyša, o sam siadu na Moskvie, na 
Vielikom kniaženii, na vsiej ruskoj žiemį i" ... 


64 


rius siekė sureguliuoti rusų kraštų priklausomybės klausimą; 
be to, jam labai rūpėjo ir išėjimas į Juodąsias jūras, reikalingas 
Podolijos ir Kijevo sričių klestėjimui. Tai patvirtina ir su toto¬ 
riais padaryta laisvos prekybos sutartis, be jokių muitų iš abie¬ 
jų pusių. Bet vis tik kyla klausimas, kam Vytautui buvo rei¬ 
kalinga užvaldyti visa Rusija ir Totoriai? Už tai daug kas ji ir 
kaltina, kad, verždamasis vis toliau i rytus, mažai tesirūpinęs 
lietuviškais kraštais. Vieni ieško to priežasčių jo nepasiseku¬ 
siame apsikarūnavime, kuriam abu su Jogaila 1398 m. rūpinosi 
gauti sutikimą Romoj. Kita priežastis, tai jo noras sukurti to¬ 
kią galybę, kuria atsirėmęs, niekeno nevaržomas, galėtų laisvai 
valdyti Lietuvą ir, progai pasitaikius, galutinai suvesti sąskai¬ 
tas tiek su Ordinu, tiek ir su lenkais. O tai be Rusijos ir Toto¬ 
rių sunku būtų buvę įvykdyti ir gal net nebūtų buvę galima. 
Prisiminkim tik Žalgirio mūšį su Ordinu, kuriame dalyvavo 
Lietuva, Lenkija, didesnieji Rusijos kunigaikščiai ir totoriai — 
o betgi dar laimė svyravo tarp abiejų pusių. Panašios nuomo¬ 
nės apie jo politiką yra ir Barbaševas, ir Smolka, ir Bobrzyns- 
kis, ir Caro. Tik šitas Vytauto planas, jei jis jį tikrai turėjo, ir 
gali išteisinti jo tą nuolatinį veržimąsi į rytus. 

Vytautas, aptvarkęs šiek tiek santykius su Lenkija ir su¬ 
stiprinęs savo padėtį viduje, vėl ėmė nesutikti su Ordinu. Tam 
buvo priežasčių. Nors Vytautas, darydamas Salyno taiką ir 
buvo jam pavedęs Žemaičius, bet jie geruoju naujiems šeiminin¬ 
kams nepasidavė ir nemanė pasiduoti: reikėjo juos jėga užka¬ 
riauti. Jie į tai atsakydavo sukilimais, kuriuos Ordinas žiau¬ 
riai malšindavo. Tame darbe jiems iš pradžių talkininkavo ir 
Vytautas. Bet apsisaugojęs nuo Lenkijos nauja unija, sutvar¬ 
kęs reikalus rytuose ir viduje, ėmė trauktis nuo Ordino, dė¬ 
damas pastangų atsiimti lietuvišką kraštą — Žemaitija. O tai 
atsiekti Vytautui buvo ne taip sunku. Jam niekad nestigo būdų 
patraukti prie savęs žemaičius. Be abejo, ne be Vytauto pa¬ 
tarimo šie ėmė bėgti į Lietuvą, nes kryžiuočių valdžioj jų gy¬ 
venimas buvo nepavydėtinas. Ordinas ėmę skųstis Vytautui, 
kam jis priimąs pabėgėlius žemaičius, ir reikalavo juos išduoti. 
Jis atsisakė, aiškindamasis, kad Ordinui atidavęs Žemaičių že¬ 
mę tik su baudžiauninkais, o laisvieji kur nori gali keltis. Vy¬ 
tautas negalįs varžyti jų laisvės. Toliau pasirodė, kad ne taip jau 
lengva atskirti kurie gyventojai yra laisvi, kurie baudžiaunin- 


’) Proch. D. W. 77. 

kai. Vytautas rašo magistrui, jog ne tiktai bajorai, bet ir tie 
gyventojai, kurie nemokėjo mokesčių ir neturėjo jokių ponų, irgi 
esą laisvi. Kryžiuočiai prašė sugrąžinti visus pabėgėlius. Vy¬ 
tautas atsakė pats peržiūrėsiąs, kas kuo yra nusidėjęs. Ginčas 
dėl tų pabėgėlių plėtėši toliau. Vytautas išleido atsišaukimą i 
krikščionis kunigaikščius (1401), aiškindamasis, dėl ko jis bu¬ 
vo priverstas užtarti žemaičius. Ordinas nepasiliko skolingas, jis 
apskundė Vytautą popiežiui, kardinolams ir kitiems krikščionių 
kunigaikščiams, pridėdamas, kad Vytautas nedrįstų daryti krikš¬ 
čionims skriaudų, jei jo nepalaikytų Jogaila. Diplomatija gin¬ 
čo neišsprendė: atėjo tada į pagalbą ginklas. Ordino kariuo¬ 
menė užpuolė Lietuvą, o žemaičiai išvijo kryžiuočius iš savo 
krašto (1401). 

Ordinas, nieko nelaimėjęs ginklų kovoj, pralaimėjo ir dip¬ 
lomatijoj. Popiežius Bonifacas IXi, paveiktas Vytauto ir Jogai¬ 
los skundų, išleido bulę, griežtai uždrausdamas jam užpuldinėti 
Lietuvą (1403) 3 )- Kryžiuočiams tada teko kitokių kelių pasiieš¬ 
koti. 


Tų kovų metu Švitrigaila iš Podolijos pabėgo pas Ordiną 
(1402). Ordinas vėl gavo gerą įrankį pagrasinti Lietuvai: jei 
nenusileisi, tokiu pat būdu Švitrigailą, kaip ir Vytautą, paso¬ 
dinsiu Lietuvos d. kun. soste 2 ). O žinom, kad Švitrigaila, būda¬ 
mas tikrasis Jogailos brolis, turėjo ir pirmenybę valdyti Lietuvą. 
Tais pačiais metais su pabėgėliu Ordinas padarė sutartį, panašią 
į jo padarytą su Vytautu. Po to, Švitrigaila apsigyveno Prūsi¬ 
joj. Padėjo Ordinas jam ir intrigomis: rašinėjo Jogailai, kun. 
Ziemovitui laiškus, kuriuose juos kurstė prieš Vytautą. Tuo pa¬ 
čiu laiku Švitrigaila ruošė ir Vilniuje sukilimą, bet sumanymas 
nepavyko. Po visų šitų atsitikimų Ordinas, neberasdamas kitos 
išeities, ėmė artintis su Vytautu per magistrą Konradą von Jun- 
gingen 3 ). Lenkai šito artėjimo nusigando ir jų, be abejo, pa¬ 
kurstytas Jogaila 1403 m. pareikalavo iš Vytauto naujo pasiža¬ 
dėjimo, kad jis nei su kryžiuočiais nei su kardininkais nedarys 
sutarčių be karaliaus žinios ir valios 1 ). Nors po to ir įvyko Vy¬ 
tauto su Ordinu suvažiavimas Dubysos saloj, bet Lietuvos kun., 
kaip sako pats magistras, atvyko su visa Lietuvos, Rusijos ir to- 


*) C. ep. V. 273 nr. 2 ) Proch. 100, 101. 

3 ) Proch. D. \V. 104. 4 ) C. ep. V. 248 nu. 

torių galybe, tartum į karą, o ne į pasitarimą. Todėl prie jokio 
susitarimo ir nebuvo prieita. Vytautas reikalavo išduoti Švitri¬ 
gailą, bet Ordinas atsisakė, teisindamasis, kad jis nė vienam ne¬ 
atsakąs pas save prieglaudos. Bet jis per pasitarimą davė su¬ 
prasti, kad už Žemaitijos kainą Ordinas sutiktų atiduoti Lietuvai 
Švitrigailą. Bet vėliau Švitrigaila pats atvyko į Vilnią atsipra¬ 
šė Vytautą ir su juo susitaikė 1 ). O sausio mėn. (1404) Ordinas 
padarė gestą, kad už Žemaitiją padarys ir ilgesnes paliaubas. 
Kadangi Vytautui rūpėjo Smolensko atgavimas, o Jogailai Dob- 
rynė, todėl 1404 m. Racionže jie abu kartu su Ordinu ir pasirašė 
sutarti, tvirtinančią Salyno taiką, kuria Žemaičiai vėl buvo ati¬ 
duoti Ordinui Tai darydamas ir turėdamas galvoj, kad ateis lai¬ 
kas, kada su kryžiuočiais galutinai reikės suvesti sąskaitos, Vy¬ 
tautas įdėjo j sutartį punktą, kuris jam rezervavo teisę įsikišti į 
Žemaitijos reikalus, būtent, jam buvo leista atsiimti 250 to kraš¬ 
to bajorų. Pabaigęs reikalus su Ordinu ir apsisaugojęs nuo Len¬ 
kijos, Vytautas pasuko į Rytus. Šiuo kartu, kaip minėjom, jis 
užėmė sukilusį Smolenską, kovojo su Riazaniumi, prijungė prie 
Lietuvos Odojevą ir kariavo su Pskovu ir Naugardu. O prieš 
pačią Maskvą padarė tris žygius. Kova su ja baigėsi amžina 
taika. Šis faktas, kad Vytauto nugalėti nepajėgė nė Maskva, pa¬ 
kėlė jo prestižą visuose rytuose. Pskovas ir D. Naugardas pri¬ 
iminėjo iš Vytauto rankų sau į valdovus Gedimino giminės kuni¬ 
gaikščius; vyriausias Tochtamyšo sūnus pasidavė į jo globą, kad 
šiuo keliu atgautų sau chano sostą. Ta galybė Rytuose Vytautui 
buvo reikalinga ir apsisaugoti nuo to pavojaus, kuris niekad ne¬ 
nustojo grėsti iš priešingos pusės, t. y. iš Ordino. Bet ir su juo 
tuo tarpu stengėsi palaikyti gerus santykius. Tuojau po Smo¬ 
lensko paėmimo, liepos mėn. Vytautas išvyko į pagalbą Ordi¬ 
nui — padėti Žemaitijoj pilį pastatyti ir įgulą joje pasodinti; už¬ 
draudė lietuviams susisiekti su žemaičiais. Tuo Vytautas vyk¬ 
dė Rūcionžo sutartį. Nauja Kauno sutartim (1404) Vytautas dar 
tampresniais ryšiais susirišo su Ordinu. Vytautas suteikė jam 
teisę abiem pusėm Nevėžio statyti malūnus ir atskiru aktu pa¬ 
žadėjo jam eiti į pagalbą prieš visus jo priešus. Ginti Vytautą 
nuo jo visų priešų pasižadėjo ir magistras. Bet toji taika neil¬ 
gai truko. Tarp Ordino ir lenkų kilo ginčai dėl Santoko ir Drez- 
denkos. Nebuvo patenkintas Ordinu ir Vytautas, nes Ordinas 
ėmė labai šeimininkauti Žemaitijoj. Todėl 1408 m. Vytautas ir 
Jogaila vėl susivažiavo su Ordinu į Kauną išspręsti kai kurių ne- 


') C. ep. V. 279 nr. 

susipratimų, susijusių su Žemaitija. Bet ir šis, kaip ir daugelis 
kitų suvažiavimų, nuėjo niekais. Tik Vytautas buvo kryžiuočių 
piktai įžeistas, dėl ko vėl jis pasiryžo iš jų atimti Žemaičių kraštą. 
Tuo pačiu metu Švitrigaila vėl pabėgo iš Lietuvos. Šį kartą jau į 
Maskvą, o paskui pas totorius, iš čia — pas Ordiną. Kryžiuo¬ 
čiai, nujausdami iš Vytauto pavojų, ėmė vėl artėti su Švitrigaila, 
su kuriuo 1409 m. spalių m. 2 d. ir padarė sutartį, pasižadėdami 
jam teikti pagalbos, kol jis atgaus savo tėviškę 1 ), kuria, reikia 
manyti, laikė visą D. Lietuvos kun-tiją. Tuo būdu vėl buvo su¬ 
duotas vidaus konsolidacijai smūgis. Bet laimei, Vytautui pasi¬ 
sekė ir šį sau pavojų laiku pašalinti: Švitrigaila buvo sučiup¬ 
tas, apkaustytas ir pasodintas kalėjime (1409). Po šito fakto ne¬ 
nuostabu, kad tais pačiais metais Vytautas aktingai parėmė že¬ 
maičių sukilimą, pasiuntė ten savo valdininkų, kurie ir išvarė vo¬ 
kiečius. Tada šie kreipėsi į Jogailą, klausdami, ar jis padės „iš¬ 
gamai“ Vytautui, jei jie kovotų dėl Žemaitijos susigrąžinimo. IŠ 
karto su atsakymu delsta, tik vėliau buvo atsakyta, kad Jogaila 
Vytauto priešus laiko savais priešais. Tuo būdu abi pusės ėmė 
rengtis prie Žalgirio kovos, išsprendusios tolimesnį kryžiuočių li¬ 
kimą. Prieš šį įvykį turėjo nutilti visi nesutarimai, tiek su Len¬ 
kija, tiek su rytų kraštais: visos jėgos buvo nukreiptos į vaka¬ 
rus, į Ordino pusę, su kuriuo ryžtasi šį paskutinį kartą galutinai 
atsiskaityti. 

Baigdami apie šį laikotarpį kalbėti, turime konstatuoti, kad 
Vytautas savo padėtį tiek viduje, tiek ir užsieny smarkiai su¬ 
stiprino — iškėlė savo galybę ir reikšmę ir viena ir kita kryptim. 
Tiesa, Vorsklos smūgis jo galybės ir autoriteto pamatus buvo 
sukrėtęs, bet vėlyvesni politikos pasisekimai vėl grąžino pirmes¬ 
nę jo reikšmę ir dar labiau jis sustiprėjo: Rytai nusilenkė prieš 
jį, Lenkija nekliudė jo planams, bet dar juos ir rėmė. O paso¬ 
dindamas Švitrigailą į kalėjimą, pašalino savo didžiausią konku¬ 
rentą, tvarkos ir ramybės ardytoją. 

Prieš Žalgirio mūšį galima Vytauto galybę šiaip apibūdinti: 
vėl atgavo ginklu Žemaitiją, su Maskva padarė sutartį, tas pat 
buvo padaryta ir su Pskovu; D. Naugarde pasodino savo vieti¬ 
ninką, o su totoriais įvyko taika ir Tochtamyšo sūnų Soldaną 
pasiuntė užimti savo tėvo sosto. Tai atsitiko todėl, kad Vytautas 
sumaniai mokėjo pasinaudoti tiek Racionžo taika, tiek ir Kauno 
apsigynimo bei puolimo sutartim. 


*) C. ep. V. 430 nr. 


5* 



68 


Paskutine proga dar norėtųsi atsakyti į klausimą: ar Vytau¬ 
tas padarė tuo laikotarpiu ką nors naujo Lietuvos vidaus ir už¬ 
sienio politikoj? Vidaus politikoj jis laikėsi, kaip buvo galima 
įsitikinti, tos linijos, kuri buvo pradėta dar Mindaugo (+1263), bū¬ 
tent naikino atskirų sričių kunigaikštijas. Šis darbas beveik 
galutinai buvo baigtas Vytauto: jam pasisekė svarbesniąsias ir 
didesniąsias sričių kunigaikštijas panaikinti ir savarankiškų kuni¬ 
gaikščių vietoj pasodinti savo vietininkus, visiškai nuo d. kun. 
priklausomus. Rytų politika buvo irgi pradėta jau Mindaugo 
laikais, o Algirdui viešpataujant (1345 — 1377) ji virto tra¬ 
dicine Lietuvos politika. Kaip tik tos įsigalėjusios politikos 
dėka Vytauto žygiai turėjo tokį didelį pasisekimą, užkariaujant 
Lietuvai didelius ir naujus žemių plotus. Vadinas, Vytau¬ 
to politika buvo tik senos lietuvių d. kunigaikščių politikos 
tęsinys. 

Dar vienas klausimas kyla: kokia buvo tada Lietuvos 
valstybės santvarka? — Kariška monarchija, jeigu taip trum¬ 
pai galima išsireikšti. Valstybės priešaky stovėjo niekuo nevar¬ 
žomas, monarcho teisėmis, did. kunigaikštis; sritys, su mažo¬ 
mis išimtimis, buvo valdomos visai did. kun. priklausomų vie¬ 
tininkų. Jų prievolė buvo valdyti tuos kraštus d. kun. vardu: 
prižiūrėti tvarką, teismus, rinkti mokesčius; be to, dar d. kun. 
dvaruose sėdėjo ir tėvūnai, prižiūrintieji visą tų dvarų ūkį. Jų 
pelnas buvo skiriamas d. kun. reikalams. Susidarė prie d. kun. 
ir taryba, bet ji lemiančios ir, bendrai, didelės įtakos valdymui 
neturėjo — ji visiškai nevaržė Vytauto laisvės: kada ir ką no¬ 
rėjo jis į ją galėjo kviesti. Tai nebuvo koks nors juridinis 
valstybės organas. Kitokių įstaigų nežinome. Bendrai, galim 
pasakyt, kad Vytautas labai mėgo savarankiškai ir tvirtai val¬ 
dyti savo valstybę. Kadangi jo laikais buvo vedama nuolatiniai 
karai, todėl ir visas valdymas ir ūkis buvo nukreiptas ir pritai¬ 
kintas karo reikalams. Panaši Lietuvos būklė ir santvarka bu¬ 
vo ir anksčiau. 

Išvados: nei vidaus nei užsienio politikoj Vytautas neat¬ 
rado naujų kelių: ėjo jau seniau pramintais, tik jau labiau orga¬ 
nizuotai, platesniu maštabu ir mokėdamas sumaniai pasinau¬ 
doti nauju Lietuvos politikoj veiksniu, būtent Lenkija 1 ). 


*) Paminėtinas šitam darbui dar vienas veikalas: A. BapSaineBi,. Bh- 
tobttj h ero no;iHTHKa ao fpiOHBa/ibjieHCKofl ČHTBbi. C. neTepčyprb, 1885 r. 



Antanas Kučinskas 

Žalgirio mūšis 

I. Karo priekabė ir pasiruošimas karui. Kova dėl žemaičių. Vy¬ 
tauto atsišaukimas. Čekijos karaliaus tarpininkavimas. Karo 
planas ir kariuomenių rinkimas. Viduramžių ir kovojančių kra¬ 
štų kariuomenės. Kariuomenių koncentravimas. II. Karas ir jo 
eiga. Kariuomenių susitikimo vieta, skaičius ir išrikiavimas kau¬ 
tynėms. Paskutinis momentas prieš mūšio pradžių. Mūšis. 
Vytauto taktika. Priešų persekiojimas ir Marienburgo apsupi¬ 
mas. Pabaiga. Žalgirio mūšio organizacija ir reikšmė. 

I. 

Kryžiuočių ir Kardininkų Ordinai — vienas įsikūręs Prū- 
suose (1230), kitas — Livonijoj (1225), — prisidengę Kristaus 
mokslo skelbimu, stengėsi nukariauti ko daugiausia kaimynų 
žemių, pagonų gyvenamų. Viena tokia šalis buvo mūsų Žemai¬ 
tija, dėl kurios daug kraujo buvo pralieta. Bet galų gale jos 
priešai įsitikino, ypač po kardininkų nelaimingo mūšio su že¬ 
maičiais Šiaulių apylinkėse (1236), kad kovodami atskirai ne¬ 
pajėgs nugalėt atkaklių ir narsių žemaičių. Todėl ir nenuostabu, 
jei po ano didelio pralaimėjimo kryžiuočiai ir kardininkai, bai¬ 
mės apimti, skubėjo tarp savęs sudaryti sąjungą (1237). Kad 
ta jų sąjunga būtų glaudesnė ir stipresnė, reikėjo pašalint iš ke¬ 
lio žemaičius, trukdančius abiem Ordinam sausuma tiesiog su¬ 
sisiekti. Dėl to po 1237 m. žemaičių kovos su savo priešais dar 
labiau pasunkėjo, o ypač po to, kai Vok. Ordinas, nukariavęs 
Prūsus, persikėlė per Nemuną ir ėmė pulti pačią Žemaitiją 
(1283). Nuo to laiko ir prasidėjo ilgos ir žiaurios kovos, galu¬ 
tinai pasibaigusios tik 1422 m. Daugiausia teko kovoti su Vok. 
Ordinu dėl Žemaičių laisvės Kęstučiui, net ligi žilos senatvės. 
Tos kovos su kryžiuočiais, Kęstučiui žuvus, tartum testamentu 
skirtos, atiteko jo sūnui, gabiam Vytautui. Jis, pagaliau, ir at¬ 
mezgė tą Gordijaus mazgą. Bet jam tos kovos buvo šiek tiek 
sunkesnės, nes vienam atiteko didelės valstybės reikalai, kai 


70 




tuo tarpu jo tėvas tais reikalais dalinosi pusiau su Algirdu, ne¬ 
kalbant jau apie jų talkininką Liubertą, valdžiusi pietų Rusijoj. 
Vis dėlto Vytautas santykiuos su kryžiuočiais puikiai mokėjo 
laviruoti: kai jam tekdavo žygiuoti toli i savo valstybės rytus 
ar pietus, tai jis darydavo su kryžiuočiais sutartis ir jiems ati¬ 
duodavo Žemaičius. Taip Vytautas pasielgė kelis kartus. Ši¬ 
toks Žemaičiu atidavinėjimas atrodo nepateisinamas. Bet čia 
turime prisiminti Vytauto politiką — Žemaičių kaina jis laimė¬ 
davo su kryžiuočiais taiką, kuri jam buvo reikalinga naujoms 
žemėms užkariauti rytuose. Visai netenka abejoti, kad tais do¬ 
vanojimais Vytautas būtų amžinai atsižadėjęs Žemaičių. Visas 
tas sutartis su kryžiuočiais jis darydavo tik tam, kad savo žy¬ 
gių metu apsisaugotų nuo karingo kaimyno puolimų. Kai tik 
Vytautas pabaigdavo kokį sumanytą žygį, tuoj jis vėl stengda¬ 
vos atgauti Žemaitiją. Pavykus Vytautui 1408 m. rytuose ir 
pietuose sutvarkyti reikalus ir užtikrinti ten taiką ir net pagal¬ 
bą savo žygiams, ėmė ruoštis į karą su Vok. Ordinu, kuris 
kaip tik tuo metu stengėsi visai įsigyventi Žemaičiuose: statė 
pilis, tvirtoves, traukė savo pusėn gyventojus dovanomis (ja¬ 
vais ir arkliais). Netrukus kryžiuočiai ėmė skųstis, kad Že¬ 
maičiuose pasklido iš kažkur atsiradę rusai, totoriai. Kreipėsi į 
Vytautą, prašydami atsiimti bajorus, kuriuos Ordinas pagal 
sutartį turėjo Lietuvai atiduoti, reikalavo, kad Vytautas už¬ 
draustų savo pirkliams keliauti į Žemaičius, kad sustabdytų 
prekybą. Vytautas to nepaisė ir atsakė, kad Žemaičiai ir Aukš¬ 
taičiai yra vienas kraštas, todėl jis negalįs drausti susisiekimo. 
Ordinas norėjo griežtai atskirti Žemaičius nuo Lietuvos. Ka¬ 
dangi Vytautas neskubėjo savo žmonių atsiimti, Ordinas ėmė 
jam keršyti sulaikydamas Ragainėje javus, kuriuos Jogaila iš 
Torno Vislos upe, Baltijos jūromis ir Nemunu į Lietuvą siuntė. 
Vytautas tuo buvo labai užgautas ir pasiuntė kariuomenę Že¬ 
maičių užimti. Rumbauto vadovaujama kariuomenė įpuolė į 
Žemaičius ir pačių žemaičių padedama išvijo kryžiuočius (1409). 
Tuo būdu Vok. Ordino viltys įsistiprinti Žemaitijoj vėl žuvo ir 
visos pastangos nuėjo niekais. 

Po šito sukilimo Ordinas aiškiai jautė besiartinantį karą 
su Lietuva. Jam dabar rūpėjo sužinoti, ką mano daryti Lenki¬ 
ja, jei kiltų karas. į diplomatiškus kryžiuočių pasiuntinių klau¬ 
sinėjimus Jogaila vis neatsakė. Tik vėliau aiškiai pareiškė, kad 
tame kare palaikys savo brolį Vytautą. Tada Ordinas, nieko 
nelaukdamas, užpuolė Lenkijos žemes — Dobrynės kraštą, 

esantį dešiniame Vislos krante Prūsų pasieny. Netrukus už¬ 
ėmė Drezdenką ir Santoką. Karas truko neilgai, nes abi pusės 
ilgesnei kovai nebuvo pasiruošusios. Čekijos karaliui Vaclovui 
tarpininkaujant tuojau buvo padarytos 1409 m. spalių m. 8 d. 
paliaubos iki ateinančių metų šv. Jono (birželio mėn. 24 d.). 
Toks staigus Ordino puolimas buvo padarytas, matyt, nugąs¬ 
dinti Lenkiją ir atitraukti ją nuo Lietuvos; lengvai gi padary¬ 
tos paliaubos liudyja, kad Vok. Ordinas, kaip ir lenkai, karui ne¬ 
buvo pasiruošęs. 

Dabar jau ir Vytautui ir Vokiečių Ordinui pasidarė aišku, 
kad šitas ginčas lengvai nesiduos išsprendžiamas. Vytautas 
puikiai suprato, kad ginčą išspręsti tegalės tik ginklas. Todėl 
jis ir ėmė uoliai rengtis į karą. Norėdamas sumažinti kryžiuo¬ 
čiams pagalbą iš Vakarų Europos, Vytautas išleido i krikščio¬ 
nis karalius, kunigaikščius ir kilminguosius atsišaukimą, kuria¬ 
me nusiskundė dėl skriaudų, kurias daro Vok. Ordinas. To at¬ 
sišaukimo santrauką, kaip gana įdomų ir charakteringą doku¬ 
mentą, čia paduodame. 

„Vardan Viešpaties mūsų Jėzaus Kristaus, nuo Kurio paei¬ 
na šventi troškimai, teisūs sumanymai ir teisingi darbai bei žo¬ 
džiai, norėdami išaiškinti mums daromus nepakenčiamus nema¬ 
lonumus ir gryną tiesą paskelbti, esame priversti viešai pakelti 
pilną nusiskundimo balsą. Taigi klausykite, drauge visi ir kiek¬ 
vienas atskirai, dvasininkai ir pasauliniai karaliai bei kunigaikš¬ 
čiai, grafai, baronai, bajorai, kilmingieji, kareiviai ir miestų gy¬ 
ventojai; atkreipkite dėmesį visi pasaulio katalikai, kaip mūsų 
kaimyniški santykiai su broliais kryžiuočiais, gyvenančiais 
Prūsijoje, painiojami. Nors iš abiejų pusių stipriausi taikos 
santykiai iižmegsti, tačiau kryžiuočiai jokios pagarbos tiems 
santykiams nerodo ...“ 

„Kiek kartų gelbėjome mes kryžiuočius, gynėme juos nuo 
pskoviečių, davėme pagalbos sukilusiems Žemaičiams numal¬ 
šinti, o jie pradėjo mums daryti pinkles ir kiršinti mus su Len¬ 
kijos karalium broliu Jogaila, iš kurio atėmė Drezdenko pilį ir 
Santoką. Kai mes šitą primename, jie per pasiuntinį, skaudu 
pasakyti, drįso mus pavadinti išdavikais. Kai mes reikalavo¬ 
me atpildo už padarytą įžeidimą, jie visai to nepaisė ir, be to, 
žinodami gerai, koks yra mūsų krašte badas, užgrobė javus iš 
Lenkijos mums siunčiamus ...“ 

„Jie skundžia mus ir mūsų brolį jums, krikščionijos vieš¬ 
pačiai, kad mes mažai darę katalikybės skelbimui. Melagin- 

gaiš žodžiais ir vylingais laiškais jie skelbė prieš mus skundus, 
kurie turėtų būti atkreipti prieš juos pačius. Nesigirsime, kiek 
esame pastatę Dievo namų savo žemėje per tą 24 metų nuo 
krikščionybės įvedimo. Tegu geriau patys kryžiuočiai pasako, 
ką gera jie padarė krikščionybei Prūsų žemėje per 200 metų, 
tegul paaiškina, kodėl prūsai iki šiol dar nemeta pagoniškų pa¬ 
pročių. Tegul pasako, kiek žemaičių apkrikštijo per tuos 5 me¬ 
tus, kai valdė jų žemę... Kodėl jie tyli ir slepia savo klaidas, 
nuduodami nekaltą balandėlį!..“ 

„Trokšdami išmintingai užbėgti už akių dar didesnėms ne¬ 
laimėms, nebe priežasties palaikėme Žemaičius, norėdami pink¬ 
lėmis antremti pinkles .. 1 ). 

Kokį įspūdį šis Vytauto laiškas padarė Vakarų Europai, 
sunku pasakyti, tik mes žinom, kad po to Čekijos karalius Vac¬ 
lovas ryžosi dar, nuoširdžiai ar nenuoširdžiai, sutaikinti Vok. 
Ordiną su Lietuva ir Lenkija. Jis net sutiko būti arbitras ir ža¬ 
dėjo galutinai išspręsti kilusį ginčą. Jogaila išsiuntė pasiunti¬ 
nius į Pragą, kur turėjo išklausyti Vaclovo sprendimo. Vaclo¬ 
vas, kryžiuočių, regis, už 60.000 auksinų papirktas, paskelbė 
labai šališką sprendimą: Žemaičiai, Sūdavija, Drezdenko ir 
Santoka buvo atiduoti Ordinui, o Dobrynė bus grąžinta Lenki¬ 
jai, kai minėtus kraštus galutinai užims Ordinas. Lenkijos pa¬ 
siuntiniai išklausė sprendimo ir, teisindamiesi vykstą visa savo 
karaliui pranešti, greitai išvažiavo. Dabar ir Lenkija įsitikino, 
kad jos saugumas vien ginklu tegali būti garantuotas. Taigi, ir 
lietuviams ir lenkams atėjo laikas atsiskaityti su Ordinu už vi¬ 
sas skriaudas, beveik per du šimtu metų padarytas. 

Vytautas su Jogaila sutarė tuo reikalu susitikti Breste. Čia 
ilgai tarėsi apie planus busimojo karo su kryžiuočiais. Tame 
pasitarime be juodviejų, sako, dar dalyvavęs Lenkijos kancleris 
Mykolas Trombą ir totorių chanas Saladinas. Pasitarimas bu¬ 
vo visai slaptas. Norėdami nuslėpti tikrą susitikimo tikslą, Jo¬ 
gaila su Vytautu surengė medžioklę. Kas ir kaip buvo pasita¬ 
rime sutarta, to tikrai negalima pasakyti. Reikia manyti, kad 
ten buvo sutartas tas planas, kuris buvo Žalgirio mūšy įvykdy¬ 
tas. Aišku buvo tiek, kad kariuomenės turės koncentruotis ties 
Červinsku prie Vislos. Iš to galima buvo spręsti, kad kariuo¬ 
menių žygiavimo kryptis buvo numatyta ne kur kitur, kaip Or- 


*) C. ep. V. 427 nr. 1409. IX. 9. Tuo pačiu laiku apnašu atsišaukimą 
išleido ir Jogaila (žiūr. C. ep. V. 426 nr.). 

dilio sostinėn — Marienburgan. Kariuomenės rinkosi toliau 
nuo Ordino pasienio dėl to, kad norėjo pirmiau tvarkingai susi¬ 
jungti ir paskui pulti. 

Po šito pasitarimo Vytautas išvyko i Vilnių, o Jogaila — į 
Lietuvos Kamiencą. Iš čia jis nuvyko į Bieloviežo girias me¬ 
džioti. Per aštuonias medžioklės dienas primedžiojo daug žvė¬ 
rių; jų mėsą susūdė, sudėjo į statines ir įsakė Narevu ir Visla 
nuplukdyti į Plocką. Paskui dar buvo medžiojama kitose gi¬ 
riose. Tokiu būdu buvo ruošiama maisto atsarga karui. Tuo 
pat metu Jogaila buvo įsakęs ruoštis tilto statybai per Vislą. 

Tai padaręs, Jogaila ėmė diplomatijos keliais ieškotis tal¬ 
kininkų. Pirmiausia susitaikė su Ščecino ir Besarabijos kuni¬ 
gaikščiais, paskui pasiuntė delegaciją pas Romos imperatorių, 
prancūzų ir anglų karalius. Vienok tai nieko negelbėjo, nes 
prancūzai ir anglai turėjo pakankamai savo bėdų — ėjo šimta- 
metinis karas, o kiti Vakarų Europos valdovai daugiau užjau¬ 
tė Ordinui. 

Norėta dar užtikrinti taiką iš Vengrijos pusės. Tuo tikslu 
pats Vytautas vyko Vengrijon į Kezmarko suvažiavimą. Ten 
susitiko su Vengrijos karalium Zigmantu. Zigmantas, anks¬ 
čiau Ordino už 40.000 auksinių papirktas, pareiškė, kad karui 
ištikus jis laikysiąs Ordino pusę. Paskui lyg susiprato negerai 
pasakęs — pažadėjo juos sutaikinti ir tuo tikslu pasiųsti į Ma- 
rienbugą pasiuntinius. Jis net mėgino Vytautą atkalbinėti nuo 
sąjungos su Lenkija, siūlydamas jam karališką karūną. Bet 
Vytautui dabar labiau rūpėjo karas su Ordinu, negu jo siūloma 
karūna, kurios nesutiko priimti, ir nieko nelaimėjęs grįžo namo. 

Grįždamas Lietuvon, Vytautas užsuko į Sončę, kur jo lau¬ 
kė Jogaila ir pranešė jam visa, ką Vengrijoje buvo girdėjęs. 
Dabar jie abu dar labiau suskato imtis konkrečių žygių ir rink¬ 
ti kariuomenę. Jogaila nuvyko Krokuvon ir įsakė šaukti ka¬ 
riuomenę. Lenkijos riteriams įsakė pasiimti po vieną tarną ir 
po vieną vežimą maisto šešioms savaitėms. Iš visų kraštų ka¬ 
riuomenė turėjo susirinkti Volbože. Vytautas tuo tarpu nuvy¬ 
ko Brestan, sušaukė savo žemių atstovus ir įsakė, kur reikia 
rinktis karan. Jis buvo dar anksčiau įsakęs, kad kiekvienas be¬ 
siruošiąs karau turi parūpinti po vieną statinę kruopų, rugių ir 
avižų. Tai dabar reikėjo greitai įvykdyti. Tuojau karo trimi¬ 
tas nuskambėjo per plačius Lietuvos kraštus. Žemaičių, Vil¬ 
niaus, Trakų, Kauno, Pagirio, Bresto, Naugarduko, Pinsko, Vi- 

tebsko, Smolensko, Starodubo, Kijevo žemėse sužvangėjo 
ginklai ir sudundėjo arkliu kanopos. Lietuvos kariuomenė tu¬ 
rėjo koncentruotis ar Balstogės, ar Vilniaus, ar Trakų rajone. 
Tuojau atvykusi ir totorių kariuomenė, kurią buvo pažadėjęs 
chanas. (Kiek tos kariuomenės buvo — nežinia, kai kas sako, 
kad buvę apie 30.000). Kunigaikštis Kaributas buvo jau seniau 
išsiųstas su kariuomenės būriu pas Jogailą. Vytautas dar davė 
Jogailai 20.000 kapų grašių kariuomenei užsieniuose samdyti. 
Už tuos pinigus Jogaila pasamdė čekų ir moravų, — vokiečiai 
nėjo, nes palaikė Ordiną. 

Vytautui dar rūpėjo sutvarkyti santykiai su Livonijos Or¬ 
dinu, nes pastarasis galėjo kryžiuočiams padėti. Bet tuo tar¬ 
pu tarp Livonijos ir Vokiečių Ordino buvo kilę kažin kokie ki¬ 
virčai, ir Vytautas tuo pasinaudojo: sudarė su Livonijos Ordinu 
sutartį, pagal kurią kiekviena pusė, jeigu nori pradėti karą, tu¬ 
ri pranešti apie tai prieš tris mėnesius. Saugumas iš šiaurės 
Vytautui buvo labai pravartu — nereikėjo ten laikyti kariuo¬ 
menės. 

Vokiečių Ordinas taip pat nesėdėjo rankų sudėjęs. Jis 
uoliai ruošėsi į karą, nors aiškiai nenujautė, kurion pusėn teks 
nukreipti savo jėgas. Išleido atsišaukimą 1 ) į valdovus krikščio¬ 
nis, kviesdamas juos pagalbon į šventą karą prieš pagonis. Kad 
tuo tarpu vakarų Europoje buvo daug neramumų, tai, be abejo¬ 
jimo, Ordinas negalėjo didelės pagalbos sulaukti. Bet vis dėlto 
pirmieji svečiai iš Silezijos ir Reino krašto netrukus pasirodė. 
Neskubėjo tik vengrai ir čekai, kurių karaliams papirkti Ordi¬ 
nas išeikvojo daug auksinių. Už tuos pinigus Ordinas būtų ga¬ 
lėjęs pasisamdyti daug kariuomenės. Pats didysis Ordino 
magistras Ulrichas von Jungingen 2 ) nuvyko į Sviečę (miestelį 
kairiame Vislos krante). Čia komtūrams davė įsakymus su¬ 
rinkti vyrus kariuomenėn ir paskirstė, kurį pakraštį kuris kom¬ 
tūras turės ginti, kad tokiu būdu visos Ordino žemių sienos bū¬ 
tų apsaugotos. Kryžiuočiai nieko tikro nežinojo, iš kurios pu- 


*) C. ep. V. 1440 nr. 1410. V. 20. 

J ) Ordino magistras Ulrichas von Jungingenas buvo karštas ir narsus 
karys ir per daug pasitikėjo savo riteriškais gabumais.- Jo brolis Konra¬ 
das, tartum permatydamas ivykius, kad Ulrichas savo karštumu gali pri¬ 
daryti kryžiuočiams nelaimiu, mirdamas (1407) prašė nerinkt Ulricho į ma¬ 
gistrus. 

sės puls juos priešininkai. Bet jie buvo įsitikinę, kad lietuviai 
gali juos pulti iš Žemaičių šalies, o lenkai — Sviečės rajoną. 
Apie lietuvius magistras išsitaręs, kad jų esą daugiau prie 
šaukšto, negu prie ginklo ir taip pat netikėjęs, kad lenkai ga¬ 
lėtų pastatyti per Vislą tiltą ir juo pereiti į kitą pusę. Taigi len¬ 
kų puolimo laukęs kairiame Vislos krante. 

Dabar, permetę akimis pasirengimą karui, galime trumpai 
apžvelgti, kokia buvo anais laikais kariuomenė 1 ). 

Viduriniais amžiais ir kariuomenė, ir apginklavimas ir pati 
karo technika labai skyrėsi nuo mūsų laikų. Tais laikais ka¬ 
riuomenė — nekalbant čia tuo tarpu apie kryžiuočius — geriau¬ 
siai buvo tvarkoma Vakarų Europoje. Ten kariuomenę suda¬ 
rydavo pėstininkai, kavalerija ir artilerija. Pėstininkai, tiesa, 
daugely kraštų maža reikšdavo, bet vis dėlto jų reikšmė didėjo 
kitėjant kautynių taktikai. Svarbiausią vaidmenį vidurinių am¬ 
žių karuose vaidindavo kavalerija. 

Kavalerija būdavo sunkiai ir lengvai ginkluota. Sunkiąją 
kavaleriją sudarydavo raiti kariai apkaustyti nuo galvos iki 
kojų tvirtais metaliniais šarvais. Šarvuodavo net arklius. Toks 
riteris su anų laikų ginklais buvo beveik nepaimama tvirtovė. 
Sunkiai šarvuotieji kovose turėdavo ir nepatogumų, — jei pa¬ 
sitaikydavo nuo arklio nusiversti, tai ant jo užsėsti kautynių 
laiku jiems būdavo labai sunku. Lengvoji kavalerija buvo pa¬ 
našiai šarvuota, bet jos šarvai būdavo lengvesni, dengdavo tik 
pečius ir krūtinę. Galvas dengdavo šalmais. Kavalerijos gink¬ 
lai būdavo labai įvairūs: ilga ietis, abiem pusėm aštrus kardas, 
kirvis, kuoka, plaktukas, lankai ir skydas nuo smūgių prisi¬ 
dengti. Lankus (kilpinius) dažniausiai turėdavo tik riterių pa¬ 
lydovai, nes patiems riteriams buvo negarbė priešą nukauti iš 
tolo. Kiekvieną ginkluotą riterį lydėdavo dar 3-6 žmonės, va¬ 
dinami ginklanešiai ir pagelbininkai. Tokių palydovų būdavo 
ir pėsčių. Riteris su savo palydovais sudarydavo tam tikrą 
vienetą, kuris vadinosi „lance“, arba „kopijo“. 25-80 lancų su¬ 
darydavo būrį, kuris buvo vadinamas vėliava. Tokiu būdu vė¬ 
liavoje būdavo apie 300-400 raitųjų. Tie būriai savo ženklu, 
apie kurį spiesdavosi, turėjo vėliavą. 


‘) Tam reikalui daugiausia pasinaudota Pulk. Velykio (Griunval- 
das) ir pulk. K. Gorskio (Bitvva pod Grundvaldem) straipsniais, kuriuodu 
šiuo klausimu labai panašūs. 

Artilerija XV šm. dar buvo labai netobula ir ne visuose ka¬ 
ruose pritaikoma. Patrankos buvo griozdiškos, didelės, sun¬ 
kiai pervežamos, todėl jos labiau tiko tvirtovėms griauti ir pi¬ 
lims imti. Šoviniai patrankoms buvo daromi iš akmens arba 
švino. Patrankos padarydavo daug triukšmo, bet maža nau¬ 
dos. Nors Žalgirio mūšyje patrankų buvo, bet jas mažai, tik 
pradžioje tevartojo. 

Kautynėms kariuomenė rikiuodavosi įvairiai — eilėmis, 
trikampiais, keturkampiais. Iš kraštų, paprastai, statydavo 
stipresnius ir geriau ginkluotus, o vidury susispiesdavo silpnes¬ 
nieji. Raitieji, paprastai, palikdavo vieni nuo kitų didesnius tar¬ 
pus, kad laisviau galėtų kautis. Vadai mūšiuose kaudavosi pir¬ 
mose eilėse. Riteriai kovose, bendrai, būdavo mažai varžomi, 
kiekvienas rūpindavosi savimi ir savo garbe. Kiekvienas rite¬ 
ris kaudavosi po savo vėliava ir neturėdavo teisės ją palikęs 
bėgti. Jei vėliava patekdavo į priešo rankas, tai riteriui valia 
būdavo pasielgti savo nuožiūra — ar trauktis, ar kautis prisi¬ 
dėjus prie kitos vėliavos. 

Dabar pažiūrėkime, kaip atrodo abiejų pusių kariuomenės, 
besiruošiančios į Žalgirio mūšį. 

Lietuvos kariuomenė nebuvo taip šauniai apginkluota, kaip 
Vakarų Europos. Sudėtį betgi turėjo panašią — pėstininkų, ka¬ 
valerijos, artilerijos. Kadangi lietuviai, kaip dažnai įvairios 
kronikos mini, mėgdavę kovoti ne atvirame lauke, o kur nors 
giriose, kalnuotesnėse vietose, pelkynuose, reikia manyti, kad 
pėstininkai tokiuose mūšiuose daug reikšdavo. Bet vis dėlto 
žymesnį vaidmenį vaidindavo kavalerija. Lietuvių kavalerija 
neturėjo tokių šaunių arklių, kokius turėjo Vakarų Europos ri¬ 
teriai, betgi jų maži žemaitukai buvo įžymūs ypatingu patva¬ 
rumu. Kavalerija buvo ginkluota gana įvairiai: ietimis, kar¬ 
dais, lankais, kuokomis (buožėmis, kultuvais), kirviais, o šar¬ 
vuota — šalmais ir skydais. Nereikia manyti, kad šitie ginklai 
bei apsigynimo priemonės visų buvo vienodos, ypač, kad lie¬ 
tuvių kariuomenėje buvo ir rusų ir totorių. Lietuvių kariuomenė 
apsiginklavimu negalėjo lygintis su Ordino kariuomene; gal kiek 
prasčiau buvo ir už lenkus ginkluota, bet narsumu ir karingumu 
pastaruosius žymiai pralenkė. Ji buvo įpratusi kariauti, nes Lie¬ 
tuva daug ir nuolat kariavo, ir dėl to ji buvo gerai apmokyta, vik¬ 
ri, lanksti ir drausminga. Lietuvos kariuomenę sudarydavo ku¬ 
nigaikščiai, didikai ir bajorai. Jie turėdavo stoti su savo gink¬ 
lais, maistu ir žmonėmis. 

Lenkijos kariuomenėje buvo tik kavalerijos ir artilerijos. 
Jos ginklais ir apsišarvavimas taip pat buvo labai įvairūs. Prie 
vieno sunkiai šarvuoto raitojo būdavo trys lengvai ginkluoti — 
tai sudarydavo lancą. Daugelis istorikų pripažįsta, kad lenkų 
kariuomenė buvusi geriau ginkluota, kaip lietuvių, bet taip pat 
daugelis pripažįsta, kad lenkai buvo mažiau tvarkingi, mažiau 
narsūs ir mažiau drausmingi. Mat, lenkai seniai jau buvo ka¬ 
riavę ir todėl paruoštos kariuomenės neturėjo. Kai reikėdavo 
stoti karan, tai darydavo vadinamą „pospolite ruszenie“ (visuo¬ 
tinas šlėktos apsiginklavimas) — šaukdavo kariuomenėn didi¬ 
kus ir bajorus su savais žmonėmis. Tokia kariuomenė, supran¬ 
tama, mažai galėjo būti drausminga ir vieninga. O prisiminę 
lenkų būdą, galime gerai suprasti vieno lenkų istoriko (Korzo- 
no) pasakymą: jei būtų karas ilgiau užtrukęs, lenkų šlėkta bū¬ 
tų patraukusi namo nė su karalium neatsisveikinusi. Lenkų ka¬ 
riuomenėje tvarkos kiek palaikydavo riteriai, tarnavusieji Va¬ 
karų Europoj samdiniais. 

Ordino kariuomenė, sudaryta iš pėstininkų, raitelių ir arti¬ 
lerijos, buvo už abi sąjungininkų (lietuvių ir lenkų) kariuomenes 
geresnė. Ji buvo geriau ginkluota, sutvarkyta, drausminga ir 
kovose patyrusi, — tai buvo visos Europos kariuomenių pavyz¬ 
dys. Nuolatinę kariuomenę sudarydavo Ordino broliai, o karui 
ištikus kviesdavosi ir samdydavosi riterių iš įvairių Europos 
kraštų. Riteriai mielai vykdavo Ordinui į pagalbą, nes vieni 
norėjo įsigyti lengvai nupelnomos karo garbės, kiti — turtų, o 
kiti vėl dvasinių malonių, nes manė, kad kpvoja dėl krikščio¬ 
nybės praplatinimo. I karą Ordinas imdavo ir valstiečius, ku¬ 
rių vieniems pavesdavo aptarnauti tvirtoves, o kitiems — sau¬ 
goti gurguoles. Ordinas buvo organizuotas kariškais pagrin¬ 
dais, todėl jam lengva būdavo kariuomenę greitai sušaukti, 
turėti ją gerai sutvarkytą ir paruoštą griežtai drausmei. 

Tat šitokios kariuomenės ruošėsi susiremti ir nulemti dau¬ 
gelį didelių politinių dalykų. Dabar pažiūrėkime, kaip rinkosi 
sąjungininkai (lietuviai ir lenkai) ir kaip jie užpuolė priešą. 

Lenkijos kariuomenė susirinko į Volbožą ir iš ten i Cervin- 
ską išvyko birželio mėn. 26 d. Birželio m. 30 d. jau buvo atvy¬ 
kusi vieton ir ruošėsi keltis per Vislą. Lietuvos kariuomenė 
pradėjo rinktis gegužės mėn. pabaigoj ar birželio mėn. 
pradžioj; rinkosi, tur būt, Trakuose ar Gardine. Kada 
išėjo iš Trakų, tikrai nėra žinoma. Lietuvių kariuome¬ 
nė ėjo per Gardiną į Balstogę. Čia kiek sustojo, nes prie jų 

dar prisijungė kariuomenės, atvykusios iš Rusijos žemių. Apie 
birželio mėn. 15 d. žygiavo artyn prie Červinsko. Žygiavo tarp 
Narevo ir Bugo upių. Tu upių santakoje Vytauto kariuomenė 
persikėlė per Narevą ir lygiai birželio mėn. 30 d. atvyko į Čer- 
vinską, ties kuriuo kitoje upės pusėje buvo atėję lenkai. Taigi, 
abi kariuomenės atėjo tuo pačiu laiku j sutartą vietą. Lietu¬ 
viams teko padaryti apie 450 klm. kelio. 

Toks punktualus susitikimas kariuomenių, atvykstančių iš 
įvairių kraštų, yra labai nepaprastas daiktas; jis darosi dar ne- 
paprastesnis, jei prisiminsime, kad tada nebuvo žemėlapių, ku¬ 
riais galima būtų nusižymėti kelias ir sutvarkyti maršrutas. 
Tai parodo, kad vadai buvo viską smulkiai numatę ir apskaičia¬ 
vę; o tai liudija apie didelį nusimanymą karo dalykuose. 

Lenkų kariuomenės kėlimasis per Vislą truko apie tris die¬ 
nas. Liepos mėn. 3 dieną sąjungininkai ėmė žygiuoti pasirink¬ 
tąja ir iš anksto nustatytąja kryptimi — į Marienburgą 1 ). Tuo 
pačiu metu Ordino jėgos, kaip anksčiau minėjome, buvo iš¬ 
sklaidytos visuose pasieniuose. Lietuviai ir lenkai, norėdami 
labiau nukreipti nuo savęs dėmesį, įsakė savo kariuomenių bū¬ 
riams daryti puolimus. Tuo metu ir įvyko lietuvių puolimas iš 
Žemaičių, o lenkų — netoli Sviečės. 

į Cervinską atvyko iš kryžiuočių pusės vengrų pasiuntiniai 
klausti Jogailos, kur ir kada būtų galima pradėti taikos dery¬ 
bas. Jogaila vietos neskyrė, tik nurodė, kad bus galima susi¬ 
tikti apie liepos 5—6 d. Pasiuntiniai grįžę nupasakojo, ką ma¬ 
tę, bet magistras nepatikėjęs, kad sąjungininkai įstengtų čia su¬ 
sirinkti. Tai rodo, kad kryžiuočiai neturėjo tikrų žinių apie są¬ 
jungininkų žygius. Sąjungininkų kariuomenė vis ėjo pirmyn. 
Liepos mėn. 5 d. vėl atvyko pasiuntiniai teirautis taikos sąlygų. 
Vytautas ir Jogaila pareiškė, kad taika gali būti tik tada, kai 
Ordinas atiduos Žemaičius ir Dobrynę. Neatsižvelgdami į ta¬ 
riamas derybas, sąjungininkai žygiavo tolyn. Atėję prie Ukros 
upės kranto, sąjungininkai sustojo. Čia Vytautas ėmė tvarkyti 
savo kariuomenę: padalino vėliavomis, geriau ginkluotus ri¬ 
terius pastatė kraštuose, silpniau ginkluotus pastatė vidury. 
Apie kariuomenės darytus persitvarkymus pirmutinis Žalgirio 
mūšio aprašinėtojas lenkų istorikas Dlugošas sako, kad puikiai 
judėjo tame lauke lietuvių kariuomenė, traukdama akį savo 
tvarkingomis eilėmis. 

Kuriais keliais kariuomenės žygiavo, galima matyti iš pridedamo 
plano. Žiūr. 89 puslapi. 

Liepos mėn. 9 d. sąjungininkai perėjo sieną ir, išėję per 
didelę girią, pamatė gražius lygius laukus. Dabar reikėjo pa¬ 
sirūpinti, kas imsis lenkų kariuomenę vesti. Vytautas savo ka¬ 
riuomenę pats vedė, o lenkai visai neturėjo vadų. Jogaila ėmė 
tartis su čekų ir moravų riteriais, siūlydamas jiems kariuome¬ 
nę vesti. Tie atsisakė. Tada karalius lenkų kariuomenės ve¬ 
dimą atidavė Zyndramui iš Moškovicų, Krokuvos vaivadai. 
Zyndramas vedimui mažai turėjo reikšmės; jis kovojo tik prie 
vyriausios vėliavos, tuo tarpu visos sąjunginės kariuomenės 
vadovybė atiteko Vytautui. 

Kitą dieną sąjungininkai priėjo Drevencos upę ties Kauer- 
niku. Čia pastebėjo, kad perėjimas per tą upę jau kryžiuočių 
buvo saugojamas. Jie čia jau buvo atvykę iš Sviečės, sustipri¬ 
nę upės krantus ir apstatę juos patrankomis. Jėga veržtis per 
Drevencą sąjungininkai nerizikavo, nes buvo pavojinga pradėti 
mūšį nepatogiose pozicijose. Jogaila tuojau sudarė aštuonių 
žmonių karo tarybą, kuriai pirmininkas buvo Vytautas. Bet 
tarybos reikšmė buvo menka, nes čia viską tvarkė pats Vy¬ 
tautas. Toji pati taryba turėjo išspręsti ir tolimesnį kariuome¬ 
nių žygiavimą. Buvo nutarta pasitraukti kiek atgal, paskui ei¬ 
ti į šiaurę, kad būtų galima pro Alenšteiną apeiti Drevencos 
upę ir, nors tolimesniu keliu, pasiekti Marienburgą. Buvo tuo¬ 
jau surasti vadovai ir nustatytas kelias. „Tokiu būdu veiklusis 
Vytautas, apsuptas septynių tarybos, išklausinėjęs vadovus, 
davė parėdymus, kur eiti, kur sustoti, — žodžiu, pildydamas 
vyriausio vado pareigas, tvarkė visą kariuomenės judėjimą ir 
veikimą“ (Dlugošas). 

Prieš pasitraukimą Jogaila dar jautė pareigą siųsti pasiun¬ 
tinį pas magistrą paklausti, ar jis nesutiktų aukščiau minėto¬ 
mis sąlygomis taikintis. Magistras tada atsakė, kad ginčą 
tarp jo ir sąjungininkų gali išspręsti tik kardas. Po to, sąjun¬ 
gininkai ėmė trauktis atgal (liepos 11 d.) Lautenburgo Soldau 
link. Kai sąjungininkai sustojo stovykloj netoli Soldau Ho- 
hendorfe, pas juos atvyko iš Vengrijos pasiuntinys ir įteikė Jo¬ 
gailai raštą, kuriuo vengrų karalius skelbia Lenkijai karą. 
Paskui pasiuntinys Jogailai į ausį šeptelėjęs, kad neišsigąstų, 
nes vengrai nė nemaną kariauti... Jie, tiesa, ir nekariavo, bet 
tik norėjo tuo būdu iš Ordino daugiau pinigų išvilioti. Jogaila 
to karo paskelbimo niekam ir nesakė, kad nesugadintų nuotai¬ 
kos. Toje pačioje vietoje sąjungininkų kariuomenė ilsėjosi dar 
visą dieną. 

Tik ant rytojaus (VII. 13) ėmė žygiuoti Gilbenburgo link. 
Pirmutiniai žygiavo lietuviai. Kai visa kariuomenė apsistojo 
netoli Gilgenburgo, lietuviai užpuolė tą miestelį ir jį paėmė. 
Ordino magistras iš karto manė, kad sąjungininkai, pamatę Or¬ 
dino galybę, pabėgs. Bet taip neatsitiko. Kai kurią riterių 
įspėtas, įsakė jis savo kariuomenei iš Kauerniko eiti šiaurėn, į 
Lobau. <Ties Lobau įsakė pastatyti 12 tiltą, kuriais turėjo pereiti 
Drevencą ir tokiu būdu užbėgti priešui už akių. Matyti, kai 
davė šitą parėdymą, jau buvo žinoma ar bent spėjama sąjunginin¬ 
kų žygiavimo kryptis. 

Prie Gilgenburgo sąjungininkai išbuvo ir visą kitą dieną. 
Vakare buvo duotas įsakymas iš stovyklos anksti rytą (VII. 15) 
iškeliauti. Per naktį siautė didelė audra ir pylė lietus. Auš¬ 
tant Jogaila liepė pastatyti palapinę ir išklausyti pamaldų. Bet 
dėl didelio vėjo palapinės negalėjo pastatyti ir Vytautas įsakė 
kariuomenei žygiuoti. Sąjungininkai sujudo eiti. Netrukus 
nusigiedrijo. Sąjungininkai sustojo ties Laubner ežeru. Čia 
karalius įsitaisė palapinę pamaldoms. Ir kai karalius ėjo mels¬ 
tis (galėjo būti ryto kokia 10 valanda), jam buvo pranešta, kad 
Grūnvaldo (Žalgirio) apylinkėse pasirodžiusi priešų vėliava, po 
jos ir kita. J ai rodė, kad kryžiuočiai norėjo užkirsti sąjungi¬ 
ninkams kelią į Alenšteiną ir atvyko į Grūnvaldo ir Tannenbergo 
apylinkes. Kryžiuočiu kariuomenė kelią nuo Lobau iki Grūn¬ 
valdo (22 — 25 klm.) turėjo atlikti tą audringą naktį, nes liepos 
mėn. 14 d. jie dar buvo Lobau. Taigi, jie į Grūnvaldą atvyko 
pavargę. Kryžiuočiai net galėjo atvykti kiek vėliau už sąjun¬ 
gininkus. Dabar abieju pusių kariuomenės jau beveik susitiko. 
Grūnvaldo arba Žalgirio apylinkės turėjo pasidaryti kautynių 
lauku. 


II. 

Vieta, kur turėjo susitikti priešų kariuomenės, buvo nely¬ 
gi, kalnuota. Sąjungininku kariuomenė sustojo arčiau Laub- 
nero ežero. Ji užėmė kalnuotesnes vietas, kurios buvo Laub- 
nero ežero žiemos vakaruose. Ant tą kalnelių buvo krūmų ir 
girių, kur galėjo pasislėpti dalis kariuomenės. Iš kairės ir deši¬ 
nės sąjungininku pusės buvo ežerai, kurie galėjo trukdyti prie¬ 
šams, jei norėtu apsupti. Vasaros vakaruose buvo žemesnės 
vietos ir sudarė nedidelį slėnį. Už to slėnio vėl ėjo pakilesnės 
vietos iki Žalgirio, kur telkėsi kryžiuočiu kariuomenė. Žalgirio 

apylinkės taip pat buvusios girioms apaugusios. Taigi, priešų 
kariuomenes skyrė slėnis. Tas slėnis nebuvo visiškai lygus. 
Čia tad ėmė kariuomenės rikiuotis kautynėms. Dabar ir pa¬ 
žiūrėkime, kokios jėgos susikoncentravo Žalgirio kovai, kokio 
didumo kariuomenės stojo mūšin. 

Lietuvos valstybė Vytauto laikais buvo kelis kartus dides¬ 
nė už Lenkiją (žiūr. žemėlapį). Gyventojų skaičius nėra žino¬ 
mas, tik žinoma, kad Lenkijoje buvo kur kas tankiau gyvena¬ 
ma, negu Lietuvoje. Galėjo taip būti, kad gyventojų gausumu 
tos dvi valstybės ne daug skyrėsi. Ordino kraštas buvo dar 
mažesnis už Lenkiją, bet užtat buvo tirščiau gyvenamas. Lie¬ 
tuvos ekonominė padėtis buvo geresnė už Lenkijos. Tą tvir¬ 
tindami remiamės ir tuo faktu, kad Vytautas davė Jogailai pi¬ 
nigų kariuomenei samdyti. Ordinas ir šiuo atžvilgiu sąjungi¬ 
ninkus viršijo — buvo turtingas, nes įstengė papirkinėti ir ka¬ 
riuomenę samdyti. Kiek kuris kraštas galėjo pastatyti kariuo¬ 
menės, sunku apskaičiuoti, nes nėra išlikusios jokios statisti¬ 
kos; todėl apie kariuomenės skaičių istorikų nuomonės labai 
skiriasi. Vieni priskaito tos kariuomenės po keliolika tūkstan¬ 
čių, o kiti bando jos šimtais tūkstančių priskaityti 1 ). Kuris tų 
skaičių tikresnis, sunku pasakyti; tik aišku, kad nė vienas jų 
nėra tikras. Kad į Žalgirio mūšį galėjo stoti ir gana didelė ka¬ 
riuomenė — niekas negali ginčyti. Paskutiniai skaičiai, kurie 
patiekia apie 25 tūkst. prieš 15 t., gal kiek yra permaži. Ka¬ 
riuomenės skaičių trukdo nustatyti tos aplinkybės, kad susi¬ 
spietė čia įvairių kraštų kariškos jėgos, turinčios ne vienokį pa¬ 
siskirstymą į būrius ar į vėliavas. Nors vėliavų skaičius yra 
žinomas, bet tai dar nieko nesako apie kariuomenės skaičių, 
nes pėstininkai dar galėjo būti kiek kitaip paskirstyti, kaip rai- 
tarija. O pėstininkų turėjo juk ir Ordinas ir sąjungininkai. Se¬ 
nesnieji istorijos šaltiniai paduoda tokį vėliavų skaičių: Vy¬ 
tauto 40 vėliavų 2 ) (neskaitant totorių), Jogailos 51 vėliava (jų 


Kotzebue, Voigt priskaito 

sąj. 

163.000, 

Ordino 83.000. 

Szainocha 


80-90.000 

„ 80.000 

Gorski „ 

•i 

23.600 

„ 16.000 

Prochaska 

M 

23.900 

M 16.320 

kiti 

M 

27.000 

„ 15.000 


2 ) Iš tų Lietuvos kariuomneės vėliavų, kovojančiu po Vyties ženklu, 
Dlugošas (IV, 41 p.) išvardina šias: Trakų, Vilniaus, Gardino, Kauno, Ly¬ 
dos, Medininku, Smolensko, Polocko, Vitebsko, Kijevo, Pinsko, Naugardu¬ 
ko, Bresto, Volkovisko, Drohicko, Mielniko, Kremenieco, Starodubo. 
Vytautas Didysis. 6 

tarpe 5 vėl. samdytos už Vytauto pinigus, 7 vėl. Raudonosios 
Rusijos, 1 vėl. Podolijos ir 1 vėl. kunig. Kaributo) ir Ordino 52 
vėl. Vėliavų skaičius ginčų nesukelia. 

Šitokios jėgos ėmė rikiuotis ir ruoštis mūšiui. Lietuvių ir 
lenkų kariuomenę tvarkė Vytautas. Lenkus, gal būt, padėjo 
tvarkyti Zyndramas, kuris paskui stojo prie didžiosios Lenkų 
vėliavos kautis. Jogaila tuo tarpu vis meldėsi: klausė vienų 
mišių, paskui kitų... Vytautas siuntinėjo pasiuntinius ir kėlė 
triukšmą, kad pertrauktų karaliaus maldą ir kad karalius duo¬ 
tų ženklą pradėti mūšį. Vytautas savuosius jau seniai buvo iš¬ 
rikiavęs į tris, viena užpakaly kitos, kautynių eiles ir pastatęs 
juos dešiniame sparne, o lenkus kairiajame. Tuo tarpu, kol 
dar lenkai tvarkėsi, Ordino kariuomenė buvo sustatyta į dvi 
eiles. Ordinas galėjo pulti dar nesusitvarkiusius lenkus, bet jis 
to nedarė, matyti bijojo, kad girioje galėjo būti dar daug pasi¬ 
slėpusios kariuomenės. Trečioji Ordino kariuomenės eilė sto¬ 
vėjo dar tolokai nuo mūšio lauko ir buvo laikoma atsargai. Kai 
buvo išrikiuotos dvi lenkų linijos (trečioji tvarkėsi), Ordinas pa¬ 
matė, kad jo frontas yra per trumpas. Todėl jį pailgino antros 
linijos riteriais. Antroji linija tad susilpnėjo ir paskui susiliejo 
su pirmąja toje pusėje, kur buvo lietuvių kariuomenė. Taigi 
prieš lietuvius buvo pastatytos didesnės jėgos, nes, matyt, juos 
laikė stipriausiais savo priešais. Abi priešininkų kariuomenės 
buvo netoli viena kitos. Visa Ordino kariuomenė stovėjo atvi¬ 
rame lauke ir riterius, šarvuotus metaliniais šarvais, kepino 
karšta liepos mėnesio saulė, tuo tarpu sąjungininkų kariuo¬ 
menės dalis slėpėsi medžių ūksmėje, galėjo ilsėtis. Ordino ka¬ 
riuomenė nerimavo ir norėjo pradėti mūšį, bet to padaryti ne¬ 
galėjo, nes ne viskas buvo sutvarkyta. Pasimeldęs Jogaila, ne tik 
Vytauto, bet ir lenkų riterių raginamas, užsidėjo šarvus ir nu¬ 
vyko prie kariuomenės. Kariuomenė jau buvo visai paruošta ir 
laukė ženklo. Jogaila ilgai nuo kalnelio žiūrėjo į savąją ir prie¬ 
šininkų kariuomenę. Paskui nusileido pakalnėn ir pradėjo il¬ 
gas riterių įšventinimo ceremonijas. Iš viso įšventino riteriais 
apie tūkstantį vyrų. Paskui pasakė trumpą kalbą ir balne sėdė¬ 
damas atliko išpažintį. Visiems savo neginkluotiems palydo¬ 
vams saugumo dėliai įsakė vykti stovyklon. Karo taryba pa¬ 
tarė ir Jogailai pasirūpinti saugumu ir vykti į stovyklą, kur, pa¬ 
sakęs kariuomenei slaptažodį „Vilnius—Krokuva“, ir nuvyko. 
Sąjungininkų kariuomenei dar buvo įsakyta prisirišti prie ran¬ 
kų šiaudų grįžtes, kad kovos metu lengviau būtų galima atskirti 

priešus. Šitas įsakymas yra labai charakteringas, nes jis liu¬ 
dija, kad sąjungininkai apsiginklavimu maža tesiskyrė tarpusa¬ 
vy ir nedaug tesiskyrė nuo kryžiuočių. Šitas įsakymas griau¬ 
na lenkų įrodinėjimus, kad lietuviai buvo labai silpnai apsigin¬ 
klavę. Lietuviai, gal būt, ir nebuvo taip gražiai apsiginklavę, 
bet jie buvo stipriai ginkluoti ir mokėjo savo ginklus valdyti. 

Kai Jogaila buvo besimaunąs šalmą, jam pranešė, kad iš 
Ordino pusės atvykę pasiuntiniai. Jogaila nudžiugo, nes tikė¬ 
josi taikos. Greitai liepė atvesti pasiuntinius. įėjo Vengrijos 
ir Štctino kunigaikštijos ženklais pažymėti du riteriai dviem 
nuogais kardais nešini. Pasiuntiniai pareiškė, kad šituos du 
kardus atnešė kryžiuočių didžiojo magistro liepiami. Ordino 
magistras prašęs priimti tuos du kardu, kaipo pagalbą būsimam 
susirėmimui ir su tais ginklais stoti drąsiai į kautynes at¬ 
viram lauke, bet nesislapstyti giriose, kaip iki šiol. Jeigu per 
maža esą kautynėms lauko, Ordinas sutinkąs kiek pasitraukti 
ir užleisti vietos, tik pageidaująs, kad išlystų iš girios. Tuo pat 
metu, kai pasiuntiniai kalbėjo, Ordino kariuomenė darė perrikia- 
vimus ir kiek pasitraukė atgal. Jogaila, išklausęs kalbos ir pri¬ 
ėmęs kardus, atsakė, kad pagalbos laukiąs tik iš Dievo, o ne iš 
kitur. Kautynėms vietos taip pat neprivaląs sau rinktis, — kur 
Dievas paskirsiąs, ten būsią gerai. 

Paskutinė susitaikymo viltis dingo. Jogaila netrukus įsakė 
duoti ženklą mūšiui. Karaliui buvo parinkta saugi vieta, 
iš kur jis galėjo matyti visą kovos lauką, o jo niekas nematė, ir 
jį apstatė geriausia sargyba. Jį saugojo kunigaikščio Kaributo 
vėliava, kurią dar prieš karą Vytautas buvo Jogailai nusiuntęs. 
Nuo karaliaus stovyklos Lenkijos pusėn buvo sustatyta visa ei¬ 
lė greičiausių ir visiškai paruoštų arklių, kuriais Jogaila galė¬ 
tų pabėgti, jei kiltų pavojus iš kryžiuočių pusės. Taigi, kaip 
matom, tariamasis vadas iš visų pusių buvo stipriai apsau¬ 
gotas. 

O kas saugojo Vytautą? Ar jis taip pat ieškojo pasislėpti 
vietos, kur jis visus matytų, o jo niekas nepastebėtų? Vytautas 
visą laiką, kai Jogaila tarėsi su pasiuntiniais, lakstė kariuome¬ 
nės tarpe, darė tvarką. „Aleksandras Vytautas, Didysis Lie¬ 
tuvos kunigaikštis, pavedė save Dievo valiai, lakstė visur tarp 
lenkų ir lietuvių kariuomenių, dažnai mainydamas arklius“ 
(Dlugošas). Tai Vytauto apsauga. 

Apie kokią 3 valandą po pietų, Jogailos įsakymu pasigirdo 
trimito balsas, skelbiąs kovos pradžią, (Yra žinių, kad lietuviai 

kiek anksčiau pradėjo kautis, negu buv'o įsakyta). Iš priešin¬ 
gų pusių nuo kalnelių ėmė leistis kariuomenės ir tuoj susitiko. 
Pirmiausia kautynės prasidėjo ietimis, o paskui į darbą ėjo kir¬ 
viai, kardai ir kiti ginklai. Tiesa, pačioje mūšio pradžioje kry¬ 
žiuočiai iššovė porą kartų iš patrankų, bet jos sumišimo sąjun¬ 
gininkų kariuomenėj nesukėlė. Nuo kariuomenių susikirtimo pa¬ 
kilo toks triukšmas, kuris, kaip Dlugošas rašo, buvo girdėti net 
už keletos mylių, tarsi buvo mušama didžiausiais kūjais į šimtą 
priekalų. Palijęs lietus sulaikė kryžiuočiams nešamas dulkes 
į akis. Bet mūšis, trukęs ištisą valandą, nerodė į kurią pusę 
pergalė pakryps. Kryžiuočiai, kaip anksčiau buvo minėta, di¬ 
džiausias ir geriausias jėgas pastatė savo kairiame sparne — 
prieš lietuvius. Mūšis ėjo toliau. Kryžiuočiai smarkiai myg¬ 
dami lietuvius, įlenkė jų liniją. Lietuviai susvyravo, neatsilai¬ 
kė ir ėmė trauktis. Dešinysis lietuvių sparnas pakriko, liko tik 
keletas lietuvių vėliavų kairiajame sparne arčiau lenkų. Tos vė¬ 
liavos buvusios smolenskiečių. Jos visą mūšį labai narsiai ko¬ 
vėsi. Pabėgo ir kelios lenkų vėliavos, jų tarpe ir labai narsi šv. 
Jurgio vėliava. Sąjungininkų tarpe įvyko netvarka. Lenkų tik 
pirmoji linija tekovojo, o antros nespėjo įtraukti kovon. Or¬ 
dino kariuomenė užtraukė pergalės giesmę „Christ ist erstan- 
den“ 1 ) ir pakilusia nuotaika kovojo toliau. Keletas Ordino vėlia¬ 
vų (jų buvo devynios) metėsi vytis besitraukiančią lietuvių ka¬ 
riuomenę. Dlugošas mini, kad kryžiuočiai vijosi bėgančius ke¬ 
letą mylių, bet tai negali būti, nes kryžiuočiai greitai grįžo atgal 
ir vėl stojo į mūšį. Toliau vytis per girią kryžiuočiai bijojo. 
Kita kryžiuočių dalis nusivijo į rytus bėgančius tuos, kurie bėgo 
į šiaurę nuo Laubnero ežero per Morensės upelį. 

Tuo tarpu lenkai, kurie vėliau pradėjo mūšį, dar kovojo. 
Prieš lenkus buvo pastatyta vos ketvirta ar penkta kryžiuočių 
kariuomenės dalis, betgi lenkai nepasistūmėjo iki šiol nė kiek 
į priekį. Dalis kryžiuočių, kurie kovojo su lietuviais, dabar 
puolė lenkus. Didžioji lenkų vėliava atsidūrė didžiausiame pa¬ 
vojuje, susvyravo ir pateko į kryžiuočių tarpą; bet lenkai ją vėl 
atgavo, nes tuo tarpu į mūšį buvo įtraukta antroji linija. Vy¬ 
tautas visą laiką lakstė kovojančių eilėse — įsakinėjo ir pats 
kovėsi. Jis buvo ir lenkų ir lietuvių tarpe, ir puikiai matė visą 
mūšio eigą; jis visada spėdavo paremti ten, kur buvo reikalinga 
pagalba. Jis ruošė įvairias kombinacijas. Be abejo, visa tai 


*) Kristus kėlėsi. 

vyko labai greitai, nes Vytautas lakstė smarkiai ir daug kartų 
keitė žirgus. 

Pasilikę lenkai su lietuvių likučiais atkakliai laikėsi. Tuo 
tarpu vijusieji lietuvius kryžiuočiai ėmė grįžti ir jungėsi prie 
kovojančių. Mūšis pasidarė labai žiaurus. Žuvo jame keletas 
žymesnių kovotojų. Jogaila žiūrėjo nuo kalnelio i verdančią 
kovą ir prašė Dievo pergalės. Ir vienos ir kitos pusės eilės re¬ 
tėjo, jėgos silpo, bet aiškios ir dabar pergalės dar nebuvo 
matyti. 

Netrukus atsitiko nepaprastas dalykas, šešiolika kryžiuo¬ 
čių vėliavų dar visai mūšy nedalyvavusių, ėmė slinkti i kovos 
lauką. Tų vėliavų priešaky jojo pats didysis magistras Ulrichas 
von Jungingenas. Tos vėliavos žygiavo ta pačia kryptimi, kur 
buvo dešinysis sąjungininkų sparnas. Jogaila pastebėjęs greitai 
besiartinintį priešą, labai nusigando. Kai vėliavos prisiartino 
netoli kovojančių, jos tuoj pasuko dešinėn. Tik viena vėliava, 
gal komandos nepastebėjusi, traukė tolyn, kaip tik į Jogailos 
pusę. Karalius pamanęs, kad jj pastebėjo, liepė nuleisti žemyn 
vėliavą. Tuoj pasiuntė Zbignievą Olesnickj į mūšio lauką, kad 
jis parūpintų jo apsaugai kelias vėliavas. Tasai kreipėsi i ar¬ 
timiausios vėliavos vadą. Vadas (Mykolas Kielbasa) atsakęs, 
kad dabar ne laikas esąs karalių gelbėti. Kelių vėliavų pasi¬ 
traukimas kryžiuočiams atrodytų bėgimas, o tai pakeltų jų dva¬ 
sią ir sąjungininkų kariuomenė su karalium atsidurtų pavojuj. 
Jogailos siųstasis Zb. Olesnickis grįžo be pagalbos — taigi, 
šiuo mūšio momentu jau buvo įtraukta ir paskutinė lenkų at¬ 
sarga. Bet tuo tarpu kryžiuočių vėliava pastebėjo savo klaidą 
ir pasisuko atgal. Vienas riteris iš jų tarpo išsiskyrė ir patrau¬ 
kė tiesiog į Jogailą. Jis buvo bebandąs pulti, kai staiga Zbignie- 
vas Olesnickis jam pataikė ietimi ir nuvertė jį nuo arklio. Nu¬ 
puolusį (Kokeritz) karaliaus palydovai nužudė. Jį pribaigė sa¬ 
vo ranka pats karalius. Minėtos šešiolika vėliavų tuojau stojo 
į mūšį. Iš pradžių lenkai manė, kad prie jų artinasi lietuviai pa¬ 
galbon (matyti apsiginklavimas ne kuo skyrėsi), bet greitai įsi¬ 
tikino, kad priešų esama. Ir lenkams, kurie pirmiau vos lai¬ 
kėsi, dabar pasidarė visai karšta. Jų dešini sparną kryžiuočiai 
visai supo ir buvo pavojaus, kad tuojau lenkams užeis iš už¬ 
pakalio. Jau buVo jaučiamas katastrofingas finalas, nes są¬ 
jungininkai pradėjo silpti ir krikti. Tik štai, visai netikėtai, pa¬ 
sirodė su savo sutvarkyta pabėgėlių kariuomene Vytautas ir už¬ 
puolė iš užpakalio kryžiuočių kairį sparną, kuris buvo apsupęs 

lenku dešinį sparną. Kryžiuočiams šitas puolimas pasirodė vi¬ 
sai netikėtas. Taip netikėtai išplėšė kryžiuočiams laimę ir per¬ 
galę, kuria jie buvo įsitikinę. įvyko žūtbūtinis mūšis. Lenkai, 
pamatę sugrįžusius lietuvius, atgavo dvasią ir ėmė smarkiau 
kautis. Kryžiuočiu didysis magistras jau buvo sužeistas, bet 
dar atkakliai kovojo — ryžosi gyvas nepasiduoti. Pagaliau, 
lietuvio pėstininko ietis pervėrė jam kaklą — jis nukrito nuo 
arklio ir mirė. Magistrui žuvus sąjungininkai visiškai mūšį lai¬ 
mėjo. Kryžiuočiai sumišimo ir baimės apimti pasileido bėgti. 
Vieni ją, bebėgdami žuvo, kiti pasidavė nelaisvėn ir prašė pasi¬ 
gailėjimo. Pabaiga šitos kovos buvo baisi — tiek bebėgą, tiek 
besiveją klupo ant žuvusiu lavonų. Buvo jau pavakarė. Tuo 
tarpu sąjungininkai įpuolė į kryžiuočiu stovyklą ir ją apiplėšė. 
Kiti vijosi priešininką toliau. Tačiau vijosi netoli. Po 4—5 va¬ 
landų atkaklaus mūšio reikėjo pasilsėti. Imta statyti palapinės 
ir sustota, kaip tų laikų karo papročiai reikalavo, trims dienoms 
pasilsėti ir susitvarkyti. Prieš naktį nepasirūpinta nei užmuš¬ 
tais, nei sužeistais — juos pribaigė šaltas lietus. 

Grįžkime dar prie vieno kovos epizodo ir paskui vėl kalbė¬ 
sime apie tolimesnį priešo vijimą. 

Pabėgusios lietuvių kariuomenės sugrįžimas ir stojimas mūšin 
tuo momentu, kai jau laimė sviro kryžiuočių pusėn, yra nepa¬ 
prastas karo strategijos reiškinys. Nepaprastas iš vienos pusės 
tuo, kad lietuviai taip greitai sugrįžo, o iš kitos pusės, kad sugrį¬ 
žo kaip tik laiku. Toliau. Šituos sugrįžusius veda Vytautas. 
Toks nepaprastas Vytauto su savais kritingu momentu atsira¬ 
dimas, reikia manyti, nėra pripuolamas dalykas. O jeigu šitas 
grįžimas nėra pripuolamas, tai turėjo būti nepripuolamas ir bė¬ 
gimas iš mūšio lauko. Tokiu būdu lietuvių pasitraukimą pirmoje 
mūšio fazėje tektų aiškinti, kaip sąmoningą kariškos Vytauto tak¬ 
tikos veiksmą. Apsvarstykime motyvus, kurie tokį tvirtinimą ga¬ 
lėtų paaiškinti. Visų pirma žinome, kad seniau lietuviai nelabai 
mėgdavo kautis atvirame lauke: jie stengdavosi priešą įsivilioti į 
nepatogias pozicijas, kuriose, aplinkybių padedami, dažnai lai¬ 
mėdavo mūšį net su stipresniu priešu. Tokia taktika galėjo būti 
panaudota ir čia. Pabėgimas iš mūšio ir išsisklaidymas gi¬ 
rioje suardė priešų eiles ir leido iš užpakalio ar iš šonų užpuldi¬ 
nėti besivejančius. Kryžiuočiai toli nesivijo ir greitai grįžo sa¬ 
viems padėti, todėl girioje susiremti neteko. Kai kryžiuočiai 
stojo vėl į mūšį ir kai įtraukė paskutinę atsargą, pabėgusieji su¬ 
sitvarkę grįžo ir puolė iš užpakalio. Čia dar turime prisiminti, 


87 


kad pabėgusių lietuvių tarpe buvo ir totorių. O totoriai šitokios 
taktikos beveik visuomet laikydavosi. Kad lietuvių bėgimas ga¬ 
lėjo būti padarytas karo taktikos sumetimais, liudija dar ir ta 
aplinkybė, kad spėjo greitai susitvarkyti ir laiku stoti į mūšį. 
Jei mūsų laikais, kada kariuomenė puikiai sutvarkyta ir gerai 
išmankštinta, būna labai sunku sugrąžinti bėgančią iš mūšio, tai 
ką bekalbėti apie sugrąžinimą bėgančios anų laikų kariuomenės 

— smarkiais arkliais jie galėjo po kiek laiko kažkur atsidurti, 

— kas juos bebūtų galėjęs sugaudyti? Bet su Vytauto kariuo¬ 
mene taip neatsitiko. Vadinasi, tenka manyti, kad genialusis 
Vytautas sąmoningai leido bėgti iš mūšio lauko. Gali dar čia 
kilti klausimas, kodėl Vytautas nepuolė kryžiuočių tuojau, kai 
jie paliko pabėgusius lietuvius ir grįžo prie kovojančių. Bet 
Vytautas greitai susigriebė — jis nenorėjo, kad jį, stojusį mū- 
šin, užpultų iš užpakalio kryžiuočių atsarga. Jis sekė kovos ei¬ 
gą bei kryžiuočių atsargos veiksmus ir laukė, kol ji stos į mūšį; 
pradėjus jai kautis, ji buvo netikėtai iš užpakalio užpulta. Ši¬ 
tas netikėtas užpuolimas, sukėlė didelį sumišimą priešo eilėse ir 
nulėmė sąjungininkų laimėjimą. Šitoki sumetimai parodo, kad 
lietuvių bėgimas iš mūšio ne kas kita, kaip kovos taktika, iš ank¬ 
sto Vytauto apgalvota, nustatyta ir sumaniai įvykdyta. 

Kitą dieną, nutilus kovos garsams ir praėjus šaltai lietingai 
nakčiai, sąjungininkai suruošė pamaldas už žuvusius ir paskui 
išėjo į karo lauką surinkt sužeistųjų ir laidot žuvusiųjų. Kiek 
kurioje pusėje buvo žuvusiųjų, sunku tikrai pasakyti. Patys 
kryžiuočiai, skųsdamiesi popiežiui šituo smūgiu, priskaito 18.000 
žuvusių. Sąjungininkų priskaitoma apie 4.000 — 5.000 nukautų ir 
apie 8.000 sužeistų 1 ). Sąjungininkams į nelaisvę pateko apie 
2.000—3.000 žmonių 2 ). 

Tik trečią dieną po mūšio sąjungininkai išsirengė į tolimesnį 
žygį — Marienburgo imti. Pirmąsias dvi dienas sąjungininkai 
nužygiavo apie 80 klm., iki Mohrungeno, o likusius 80 klm. ėjo 
per 7 dienas. Tokiu būdu Marienburgą pasiekė tik liepos 25 d. 
Per tą laiką Sviečės komtūras Henrikas von Plauenas, kuris apie 
mūšio padarinius galėjo sužinoti apie liepos mėn. 17 — 18 d., grei¬ 
tai nuvyko į Marienburgą, sudegino miestą, surinko apie 4.000 

*) Jeigu tiesa, kad kryžiuočiu nukautu 18,000, tai ir sąjungininku žuvu¬ 
siu skaičius turėtu būti didesnis. Ordinas, tur būt, norėdamas labiau są¬ 
jungininkus Įskųsti, žuvusių saviškiu skaičių, matyt, kiek padidino. 

2 ) Kiti priskaito 15.000—16.000, kas atrodo perdaug. 

vyrų gynėjų ir su jais užsidarė pily. Kad sąjungininkai būtų 
nedelsę, Marienburgan būtų suskubę atvykti anksčiau arba bent 
drauge su komtūru. Dabar jau buvo vėlu. Sąjungininkai apsu¬ 
po pilį, bet jos paimti neįstengė. Tuo pat metu atvyko Livoni¬ 
jos Ordino kariuomenė. Tą kariuomenę pasitiko Vytautas ir 
ėmė derėtis. Buvo susitarta įleisti Marienburgan Livonijos Or¬ 
dino magistrą su 300 palydovų. Jogaila dėl to priešinosi, bet 
Vytautas pareiškęs, kad magistras padėsiąs išsiderėti geresnes 
taikos sąlygas. įleistieji gavo iš kryžiuočių pinigų kariuomenei 
samdyti. Magistras dabar pasijuto tvirtesnis. Apsiautusiųjų 
kariuomenėje ėmė plėstis ligos. Tuo prisidengdamas, rugsėjo 
11 d. Vytautas pasitraukė ir išvyko su savo kariuomene Lietu¬ 
von. Jogaila taip pat IX. 20 pasitraukė, ir tokiu būdu Marien¬ 
burgas nebuvo paimtas. Bet kaip ten bebūtų, vis dėlto mes tu¬ 
rim čia konstatuot, kad Žalgirio laukuose pirmą kartą buvo su¬ 
duotas smūgis vokiečių siekimui — „Drang nach Osten“ — 
veržtis į Rytus. 

Baigiant tenka padaryti dar kelias apibendrinančias pa¬ 
stabas apie mūšio organizaciją, vadovybę ir vietą istorijoje. 

Gerai žinome, kad mūšį rengė Vytautas ir Jogaila susidėję. 
Sekdami mūšį galėjom pastebėti, kad vienam kuriam būtų bu¬ 
vę negalima atsispirti prieš gana stiprius kryžiuočius. Lietu¬ 
vių ir lenkų bendradarbiavimas čia išėjo naudon. Todėl mes ne¬ 
galime sakyti, kaip dažnai lenkai giriasi, kad šitą mūšį laimėjo 
vien lenkai ar lietuviai — tai būtų neteisinga. Čia bendras 
abiejų tautų nuopelnas, išėjęs iš abiejų tautų pastangų. O toms 
pastangoms impulsą davė ne kas kitas, kaip tik mūšio organi¬ 
zatoriai. Tie organizatoriai buvo Vytautas ir Jogaila — abu 
lietuviai. Kai kurie lenkų istorikai viso žygio iniciatorium ir 
vadu laiko vien Jogailą. Bet šitoks tvirtinimas dabar virto tik 
pasaka, skiriama naiviems vaikams; rimtesni istorikai čia di¬ 
džiausią nuopelną pripažįsta Vytautui, kaip faktinam karo vadui. 

Iš sąjungininkų pusės karui buvo tiksliai pasiruošta ir vis¬ 
kas iš anksto, slaptai nustatyta. Tikslus plano pildymas, punk¬ 
tualus kariuomenių susitikimas, tvarkingas žygiavimas, tiks¬ 
lingas susirikiavimas kovos lauke, nuoseklus puolimas bei gy¬ 
nimasis, — vis tai rodo nepaprastus vado sugebėjimus. Tasai 
vadas „per kautynes nuolat jodinėjo tarp vėliavų, pavargusius 
ir krintančius pakeisdamas naujomis jėgomis, su didžiausiu rū¬ 
pestingumu žiūrėjo, kaip tarp kovojančių svyravo laimė“ (Dlu¬ 
gošas). Tasai vadas lakstė karo lauke kaip viesulas, dažnai 

keitė pailsusius žirgus ir visur suskubdavo. Tasai vadas buvo 
Kęstučio sūnus. „Vytautas parodė, kad moka ne vien gudrius 
karo planus sudaryti, bet juos ir kovos lauke įvykdyti“. (Gorski 1 ). 

Žalgirio mūšis viduriniu amžių karu istorijoje užima žy¬ 
miausią vietą. Viduriniai amžiai, pasak didelio tu laiką karo is¬ 
torijos tyrinėtojo Koelerio, neparodė nė vieno žygio taip drąsiai 
ir sumaniai užsimoto, taip tiksliai ir energingai vedamo, kaip 
Žalgirio mūšis. Tobulas tos kovos planas iškalbingai liudija 
apie jo sumanytojo didelius gabumus. To sumanytojo, Vytau¬ 
to, vardas po šito karo išgarsėjo ne vien Lietuvoje ir jos kai¬ 
mynuose — jis pasklido visoje Europoje. Žalgirio mūšiui, la¬ 
biau kaip kokiam kitam, galima duoti tautą mūšio vardą, nes čia 



Kariuomenės koncentracija (lenkai, atvyksta į Cervinską iš pietų). 


*) 1429 m. F. de Comitibus Vytautui taip rašė: „Hanaud aliter ostendere 

poteras, quante fore magnitudinis“ tua virtus, nec darius edocere, nisi 
in illo triumphali bello iam olim inito cum Prutenis; quam gloriosus evaseris, 
obstupesco“. (Cod. ep. V. 881). 























dalyvavo beveik visos Europos tautos. Vytauto vardas nuskam¬ 
bėjo i rytus ir vakarus, nuo Uralo kalnų iki Atlanto vandenyno; 
į šiaurę ir į pietus, nuo Baltijos iki Kaspijos, Juodųjų ir Vidur¬ 
žemio jūrų. 

Simas Sužiedėlis 

Vytauto vaidmuo Lietuvos kristianizacijoj 

I. Lietuvos krikšto išvakarėse: a. Lietuvos krik¬ 
što aktualumas; b. Vytauto ir Jogailos krikštas. II. Lie¬ 
tuvos Krikštas ir Vytautas. Krikštas Vilniuje ir pirmosios baž¬ 
nyčios. Vilniaus vyskupijos įkūrimas. Vytauto vaidmuo Lie¬ 
tuvą krikštijant. Privilegijos bažnyčioms ir bajorams. Vy¬ 
tauto santykiai su popiežiais ir Vokiečiu Ordinu. III. Žemai¬ 
čių krikštas ir Vytauto laimėjimai Konstancijoje. Žemaičiu 
krikšto pavėlavimo priežastys. Vytautas Žemaitijoje ir jos 
krikštas. Vytauto delegacijos Konstancijos susirinkime. Kons¬ 
tancijos pasiuntiniai Žemaitijoj ir vyskupijos kūrimas. Rygos 
vyskupo ir Vok. Ordino pretenzijos į Žemaičiu vyskupiją. Vy¬ 
tauto sumanymas įkurti Lietuvos bažnytinę provinciją. Že¬ 
maičiu vyskupijos patvirtinimas ir politinė krikšto reikšmė. 

IV. Vytauto pastangos suvienyti Rytų ir Vakarų Bažnyčias . 

Kova dėl stačiatikiu bažnyčios nepriklausomybės Lietuvoj. Pa¬ 
stangos suvienyti abi Bažnyčias. Unijos nepasisekimo priežas¬ 
tys. V. Vytautas Didysis ir husitai. Čeku įtaka Lietuvoj. 
Vytauto parama husitams ir santykiai su popiežium. San¬ 
tykių finalas. VI. Išvados. Religinė Lietuvos būklė Vytauto 
laikais. Vytauto santykiai su Bažnytine Vyresnybe. Tikėji¬ 
mo panaudojimas valstybės reikalams. Vytauto nuopelnai Ka¬ 
talikų Bažnyčiai. 

1 . 

Prasidedant Vytauto Didžiojo laikams Lietuva buvo dar 
pagonių šalis. Visi iki šiol didžiųjų Lietuvos kunigaikščių mė¬ 
ginimai ir norai įvesti Lietuvoje krikščionybę nepasiekė savo 
tikslo. Lietuviai vis dar laikėsi senojo savo tikėjimo, kai tuo 
tarpu visos Europos tautos jų tarpe ir Lietuvos kaimynai — 
lenkai, vokiečiai ir rusai — išpažino Kristaus religijų. Su ja 
plito kartu ir aukštesnė kultūra, nes krikščionys buvo atgaivi¬ 
nę senovės mokslus ir per XIV-ką praėjusių amžių daug ką 
sukūrę naujo. Senasis gi lietuvių tikėjimas, skyręs Lietuvą 
nuo krikščionybės, skyrė ją ir nuo šios kultūros. Lietuva ne¬ 
galėjo būti ir kultūringų krikščioniškos Europos valstybių na- 

riu. Tad krikščionybės įvedimas Lietuvoje buvo neatidėtinas 
ir labai aktualus reikalas. 

Tuo metu lietuviai gyveno tarp dviejų krikščionišku pa¬ 
saulių: rytuose buvo stačiatikiai rusai, o vakaruose — katali¬ 
kiškos tautos. Lietuviai turėjo pasirinkti vieną iš dviejų: arba 
Rytų Bažnyčią, kuriai priklausė stačiatikiai, arba Vakarų Baž¬ 
nyčią, kurią sudarė katalikai. 

Mindaugo krikštas ir kitų didžiųjų Lietuvos kunigaikščių, 
kaip Gedimino, Algirdo ir Kęstučio mėginimai įvesti Lietuvoje 
katalikų tikėjimą, rodė, kad Lietuva linksta į Vakarus, į Ro¬ 
mos Bažnyčios prieglobstį. Nuo Gedimino laikų pranciško¬ 
nai ir domininkonai turėjo dvi bažnyčias Vilniuje ir vieną Nau¬ 
garduke, o Algirdui viešpataujant, vienas didikas Goštautas 
apgyvendino Vilniuje dar 12 pranciškonų ir įkūrė jiems vie¬ 
nuolyną. Tuo pačiu laiku pranciškonai įsikūrė ir Lydoje. Tad 
katalikų misijos Lietuvoje jau būta ir ji pamažu rengė lietu¬ 
vius prie tikrosios Kristaus religijos. Lietuviai taip pat žinojo, 
kad ją išpažįsta ir visos Vakarų Europos tautos, iš kurių jie 
ėmė geresnio visuomenės sutvarkymo ir kultūros pavyzdžius. 

Iš kitos pusės, Lietuvoje ir pačiame didž. kunigaikščio 
dvare Vilniuje buvo ir stačiatikių tikėjimo šalininkų, nes lietu¬ 
viai valdė didelius Rusijos plotus, iš kur stačiatikybės įtaka 
skverbėsi ir į grynai lietuviškus kraštus. Aukštesniuose lietu¬ 
vių visuomenės sluoksniuose buvo vartojama rusų kalba, pa¬ 
pročiai, raštas, virtęs net oficialiniu Lietuvos valstybės raštu. 
Abi Algirdo žmonos ir pirmosios pačios vaikai, buvo stačiati¬ 
kių tikėjimo. Tad ir esančiam dabar didž. Lietuvos kunigaikš¬ 
čiui Jogailai, Algirdo sūnui, kuris nebuvo priėmęs dar jokio 
krikšto, tiesesnis kelias buvo į Rytus, į savo motinos, daugelio 
brolių, dėdžių ir giminaičių tikėjimą. Jo motiną Julijoną rišo 
prie Rytų Bažnyčios praeitis, tradicijos, tautybė ir net tai, kad 
iš jos giminės buvo stačiatikių Bažnyčios šventųjų. 

Tačiau nė vienas iš didžiųjų kunigaikščių nemėgino Lietu¬ 
voje įvesti stačiatikių tikėjimo, nes tam daugelis lietuvių buvo 
priešingi. Mat, šis tikėjimas ėjo iš Lietuvos užkariautų ir val¬ 
domų rusų ir buvo pažįstamas, kaip sustingęs, bejėgis. Tuo 
tarpu katalikybė, einanti iš Vak. Europos tautų, imponavo savo 
didybe bei gajumu, ir lietuviams, kaip narsiems kovotojams, 
labiau patiko. Juos daugiau traukė katalikų aktyvumas ir drą¬ 
sa, negu stačiatikių pasyvumas ir rezignacija. Be to, matė, kad 

stačiatikybė nesulaikys Vok. Ordino karų, kurie ir toliau būtų 
buvę vedami prieš lietuvius, kaip eretikus. 

Pastarasis dalykas Lietuvai buvo labai svarbus, ir todėl 
jai krikštas buvo reikalingas ne tik dėl jo kilnumo ir kultūri¬ 
nės vertės, bet ir kaip priemonė atsiginti nuo įkyrėjusių Vok, 
Ordino karų. Gediminas, Algirdas ir Kęstutis daug ja nepasi¬ 
tikėjo, bet Jogaila, tapęs didž. kunigaikščiu ir, norėdamas nusi¬ 
kratyti Kęstučiu ir Vytautu, nukreipė akis į šią priemonę. Ji¬ 
sai susidėjo su Vok. Ordinu ir darė su juo slaptas sutartis prieš 
Kęstutį ir Vytautą. Tais pačiais metais, kai buvo nužudytas 
Krėvės kalėjime Kęstutis (1382), paskutinis garbingas kovoto¬ 
jas už tėvų tikėjimą, Jogaila pasižadėjo Vok. Ordinui per 4 me¬ 
tus įvesti Lietuvoje katalikybę. Tuo būdu politiniai sumetimai 
pastūmėjo Jogailą į Vakarų Bažnyčią: jis su visa Lietuva pa¬ 
siryžo priimti katalikybę. 

Taip iš tikrųjų būtų ir įvykę, jeigu šitiems Jogailos planams 
nebūtų stojęs skersai kelio Vytautas, kuris visai netikėtai, pa¬ 
bėgęs iš Krėvės kalėjimo, atsidūrė pas Vokiečių Ordiną. Čia 
jis ne tiktai Vok. Ordiną palenkė į savo pusę ir pradėjo su Jo¬ 
gaila karą, bet ir pirmiau už jį pasiskubino priimti katalikų ti¬ 
kėjimą. Tai įvyko 1383 m. spalių mėn. 21 d. Tapiau mieste¬ 
lyje Prūsuose. Jo krikštatėviu buvo Ragainės komtūras Vy¬ 
gandas von Baldersheimas, dėl to ir Vytautas apsikrikštijo Vy¬ 
gando vardu 1 ). Jis turėjo tada 33 metus, ir krikščionybė jam 
nebuvo svetima, nes savo tėvo Kęstučio dvare Trakuose susi¬ 
tikdavo su svečiais katalikais iš Mozūrijos, kur buvo nutekė¬ 
jusi jo sesuo Danuta, iš Malburgo ir kartais iš kitų Vakarų Eu¬ 
ropos kraštų, o per abi savo žmonas stačiatikes suartėjo su jų 
tikėjimu, nes mirus pirmajai žmonai Marijai, Vytautas vedė 
Smolensko kunigaikštytę Oną, taip pat stačiatikę. Pas Vokie¬ 
čių Ordiną per apskritus metus su katalikybe susipažino dar ar¬ 
čiau ir čia ji pakeitė Vytautui seną lietuvių tikėjimą. Buvo tai 
neišvengiamas reikalas, ieškant Vok. Ordino ir vak. Europos 
riterių pagalbos prieš pagonį Jogailą. Bet kadangi Vytautui 
buvo svarbu daugiau turėti šalininkų ir pačioje Lietuvoje, dėl 
to jis krikštą priėmė slaptai, kad vokiečių nekenčiantieji lietu¬ 
viai, ypač žemaičiai, tuo tarpu nieko nežinotų, kad jis priėmė 
krikštą iš vokiečių rankų. Nereikia tačiau manyti, kad Vytau¬ 
tas priėmė krikštą vedamas tik šių politinių motyvų: jis taip 


>) Scr. r. Pr. III, 127. 

pat buvo tos nuomonės, kad Lietuvai krikštas yra jau pribren¬ 
dęs ir būtinas reikalas, nes įvertino sunkią Lietuvos politinę ir 
kultūrinę padėtį, kurią sudarė izoliuotas nuo Vak. Europos lie¬ 
tuviu gyvenimas 1 ). 

Vytauto krikštas ir jo karai dėl savo tėviškės dar labiau 
apsunkino Jogailos padėtį, kurioj dabar galėjo jam padėti tik¬ 
tai pagalbai iš šalies arba taika su Vytautu. Ir vienu ir kitu at¬ 
veju krikštas turėjo daug padėti, nes visi Lietuvos kaimynai ir 
Vytautas buvo krikščionys. Jogailos akys pakrypo į Lenkus, 
iš kur kaip tik atėjo jo iš sunkios ir keblios situacijos išsigelbė¬ 
jimas, nes gavo kvietimą į Lenkijos karalius. Jau prieš tai su¬ 
sitaikęs su Vytautu, kuris persiskyrė su Ordinu bloguoju, Jo¬ 
gaila padarė Krėvės uniją, ir antrą kartą, tik šį kartą jau len¬ 
kams, pasižadėjo įvesti Lietuvoje katalikų tikėjimą. Šis pasi¬ 
žadėjimas (1385) buvo jau paskutinis ir lemiantis. 

1386 m. Jogaila su savo broliais, Vytautu, kaipo Gardino 
kunigaikščiu, ir būriu dvaro didikų išvyko į Krokuvą priimti 
krikšto, vesti lenką karalaitę Jadvygą ir karūnuotis Lenkijos 
karaliumi. Jo krikštas įvyko 1386 m.vasario mėn. 15 d. Kro¬ 
kuvos katedroje, kur jį pakrikštijo Gniezno vysk. Bodzanta 
Vladislovo vardu. Krikštatėviu buvo prašytas Vok. Ordino 
magistras Zollneris, bet šis atsisakė ir dar du kartu su Polocko 
kunigaikščiu Andriumi Jogailos krikštynų ir vestuvių proga 
suruošė žygį į Lietuvą. Vytautas Jogailos krikšto metu pada¬ 
rė katalikų tikėjimo išpažinimą, t. y., atnaujino savo pirmykštį 
krikštą, priimdamas naują Aleksandro vardą, nes tuo laiku, kai 
susitaikė su Jogaila ir skyrėsi su Ordinu, Jogailos verčiamas 
buvo priėmęs stačiatikių tikėjimą 2 ). Kartu su Jogaila ir Vy¬ 
tautu priėmė katalikų tikėjimą Jogailos broliai Karigaila, Vy¬ 
gandas, Švitrigaila ir daug lietuvių didikų. Tai buvo kaip ir 
pirmas Lietuvos krikšto aktas, atliktas Krokuvoje. 


*) Scr. r. Pr. V. 224. 

-’) Scr. r. Prus. II, 713. Čia yra Vytauto skundas, kad Jogaila vertė ji 
būti stačiatikiu. Lenku istorikas A. Prochaska tam netiki ir Įrodinėja, kad 
Vytautas stačiatikiu tikėjimą priėmė po 1386 m. (po Jogailos krikšto) ir 
to dalyko neatitaisė. — Taigi išeina, kad Vytautas visą laiką buvo schiz¬ 
matikas (žiūr. Proch., D. Wi. 55 p. post. scrip.). Bet kam tada 
Vytautas Krokuvoje darė tikėjimo išpažinti, lei vėliau nuo katali- 
kybis buvo atkritęs? Todėl lenku istorikai Fijalek ir Koneczny yra kitos 
nuomonės, — kad Vytautas priėmė stačiatikių tikėjimą 1384—1386 m. lai¬ 
kotarpy. Tą liudija ir pats Vytautas; taigi nėra pagrindo jam netikėti. 

Tokiu būdu politika ir vidaus neramumai galutinai išspren¬ 
dė Lietuvos krikšto klausimą. Vytautas ir Jogaila bei daugelis 
didikų buvo jau katalikai — reikėjo pakrikštyti ir visą Lietuvos 
liaudį. 

II. 

1387 m. pradžioje Jogaila ir Vytautas D. atvyko į Vilnių 
pradėti lietuvių tautos krikštijimo darbo. Kartu su jais atvyko 
keli Jogailos broliai, Cereteno 1 ) vyskupas Andrius Vosylius, 
didelis skaičius dvasininkų ir daug lietuvių bei lenkų didikų. 
Lenkų kronikininkas Dlugošas rašo, kad buvo atvykusi ir Lenki¬ 
jos karalienė Jadvyga, Jogailos žmona, bet tai nėra tikra, nes tuo 
pat laiku ji buvo Juodoje Rusijoje. Dvasininkų tarpe buvo pra¬ 
lotų, teologijos daktarų, vienuolių. 

Vilniaus pilyje Jogaila sušaukė didesnį didikų suvažiavi¬ 
mą, kuriame pareiškė, kad Lietuvoje įvedamas katalikų tikėji¬ 
mas, visiems lietuviams privalomas. Tad čia, didžiojo kuni¬ 
gaikščio dvare, ir prasidėjo iškilmingas Lietuvos krikšto aktas. 
Tie lietuvių didikai ir bajorai, kurie nebuvo priėmę krikšto Kro¬ 
kuvoj kartu su Jogaila, pasekė juo dabar ir pirmieji apsikrikšti¬ 
jo Vilniuje. Be jų ėjo krikštytis ir būriai lietuvių iš Vilniaus 
miesto ir artimesnių jo apylinkių. Tikėjimo tiesos buvo jiems 
aiškinamos vertėjų, nes iš atvykusių lenkų ir čekų kunigų nebu¬ 
vo užtektinai mokančių lietuviškai. Tik kai kurie lietuviai, mo¬ 
kėjusieji kalbėti rusiškai, galėjo be vertėjų pagalbos mažiau ar 
daugiau suprasti lenkų ir čekų kunigų pamokslus. Todėl ir Vy¬ 
tautui D. su Jogaila teko mokyti žmones pagrindinių kataliky¬ 
bės tiesų ne vien todėl, kad karališko žodžio žmonės labiau 
klausė, bet nebuvo kam lietuviškai aiškinti naujo tikėjimo. Jo¬ 
gaila šituo ar kuriuo kitu laiku išvertęs lietuvių k. „Tėve mū¬ 
sų“ ir „Tikiu Dievą“ 2 ). 

Žmonės buvo krikštijami būriais, atskirai vyrai ir atskirai 
moterys, kiekvienam būriui suteikiant vardą. Jogaila besi¬ 
krikštijantiems duodavo dar baltų vilnonių rūbų, bet ne tik kaipo 
dovaną, o ir tam, kad būtų išpildytas liturgikos reikalavimas — 
prie krikšto turėti baltą rūbą, nekaltybės simbolį. Tačiau dėl 
šių nežymių dovanų vargu kas iš lietuvių būtų išsižadėjęs savo 
seno tikėjimo, arba krikštijęsis keliskart, kad daugiau jų gautų, 


“) Valachijoje (dabartinėje Rumunijoje). 
a ) Kurcz., 163—169 p. 

kaip vėliau neteisingai Vok. Ordinas lietuvius skundė Vak. Eu¬ 
ropai. Per menkos buvo dovanos, kad būtų vertusios veidmai¬ 
niauti kad ir pagoniško tikėjimo lietuvį. Lietuviai krikštijosi 
Vytauto D. ir Jogailos paraginti ir pasiduodami jų įsakymams, 
nes buvo išleistas raštas, skelbiąs katalikybę Lietuvoje viešpa¬ 
taujančiu tikėjimu ir įsakąs visiems jį priimti 1 ). Laisvi liko tik 
stačiatikiai, kaipo krikščionys. Taip pat žmonės klausė kuni¬ 
gų, aiškinančių katalikybės kilnumą, ir tai dėl to, kad anksčiau 
ar vėliau ji turės pakeisti seną lietuvių tikėjimą; tą jautė ir pa¬ 
tys lietuviai, veržiantis krikščionybei iš Rytų ir Vakarų. 

Katalikybei sustiprinti kartu su žmonių krikštijimu buvo 
statomos ir bažnyčios. Be esančių jau Vilniuje nuo seniau šv. 
Mikalojaus, šv. Petro ir šv. Panelės bažnyčių, dabar buvo padė¬ 
ti pamatai Vilniaus katedrai ir šv. Martyno bei šv. Jono baž¬ 
nyčioms 2 ). Katedra, kaipo būsianti vyriausia Lietuvos bažny¬ 
čia, kad pabrėžtų seno lietuvių tikėjimo pakeitimą naujuoju, 
statyta toje vietoje, kur Vilniaus lietuviai kūreno savo šventąją 
ugnį. Tai buvo Šventaragio slėny prie pat pilies kalno. Yra 
išlikęs padavimas, kad jos didysis altorius įkurtas pačioj šven¬ 
toj ugniavietėj. Šv. Martyno bažnyčią Jogaila pastatė Aukš. 
Pilyje (Gedimino kalne), kur ji išbuvo iki XV amž. Šv. Jono 
bažnyčia statyta toje pat vietoje, kur ir dabar yra. Taip pat 
tuojau buvo pradėtos statyti bažnyčios ir provincijoje: Uk¬ 
mergėje, Maišiogaloje, Medininkuose (Viln.), Nemenčine, o kiek 
vėliau ir kitose rytinės Lietuvos vietose. 

Vilniaus katedrai ir steigiamajai vyskupijai Jogaila užra¬ 
šė (1387. II. 17) daug žemių Vilniaus apylinkėse (Malėtus, La¬ 
banoras, Verkus), Tauragnų pilį, kelis namus Vilniaus mieste, 
vienus mūrinius namus didžiojo kunigaikščio pilyje ir ten pat 
keturi medinius namus 3 ). Vytautas Didysis vėliau tas dova¬ 
nas žymiai padidino, pridėdamas dar žemių bei dešimtinę iš 
aplinkinių savo dvarų. Visose dovanotose žemėse vyskupas 
turėjo teisę imti nuomos mokesčius, rinkti duoklę, naudotis 
pelnu iš žuvų gaudymo, medžioklės, ežerų, malūnų. Neužim¬ 
tose Vilniaus miesto vietose leista statyti vyskupijai priklau¬ 
sančius namus. Tačiau pačios vyskupijos įkūrimas priklausė 
popiežiui, kuris turėjo užtvirtinti įvykusį Lietuvos krikšto fak- 

*) Kurcz., 610 p. 

2 ) Tai paskelbė Krokuvos teol. prof. Mg. Kazlauskas savo pamoksle 
prie Jogailos kaipo 1434 m. (C. ep. s., II. p. 326—327 p.). 

a ) Kurcz., 23 p. (nemini Verku). 

tą, paskirti vyskupą, kapitulą. Tuo reikalu pas popiežių buvo 
siunčiamas kanauninkas Mykolas Trombas (Trąb), bet Vokieti¬ 
joje Habsburgai jį sulaikė, keršydami Jogailai, kad buvo vedęs 
Vilhelmui Habsburgui pažadėtą lenkų karalaitę Jadvygą. Tad 
kiek vėliau pas popiežių Urboną VI buvo pasiųsti kiti pasiunti¬ 
niai su Poznaniaus vyskupu Dobrogosta, vieną kartą jau tar¬ 
pininkavusiu tarp popiežiaus Inocento VI ir didžiojo Lietuvos 
kunigaikščio Algirdo. Pasiuntiniai rado popiežių Perudžijoje 
(Š. Italijoje), kur jie buvo maloniai priimti ir gavo jo brevę 
(1388. IV. 8). Joje popiežius Urbonas VI išgyrė apsikrikštiju¬ 
sius lietuvius, o vysk. Dobrogostą įgaliojo sutvarkyti bažnyti¬ 
nius reikalus Lietuvoje ir įkurti Vilniaus vyskupiją pavedant 
ją Gniezno arkivyskupo valdžiai 1 ). 

Kadangi katedra jau buvo užbaigta statyti, tai sugrįžus 
pasiuntiniams, pirmiausia ji buvo ir pašventinta, suteikiant jai 
tris titulus: Šv. Trejybės, Šv. Stanislovo ir Šv. Vladislovo. 
Pirmasis reiškė lietuvių įtikėjimą į Dieviškąją Trejybę, antrasis 
simbolizavo lietuvių ir lenkų susivienijimą (šv. Stanislovas — 
lenkų tautos šventasis) ir trečias priminė Jogailą Vladislovą, 
katedros fundatorių. Bet ši katedra 1399 metais sudegė. Ta¬ 
da Vytautas buvo pastatęs naują gotiško stiliaus katedrą, 
bet ir ją gaisras sunaikino 1531 m. Pirmosios katedros tėra iš¬ 
likęs didžiojo altoriaus kryžius 2 * * ). 

Vilniaus vyskupu paskirtas vysk. Andrius Vosylius Jas- 
trzębiecas, kuris nuo pirmos Lietuvos krikšto dienos vadova¬ 
vo apaštalavimo darbui, nes mokėjo lietuviškai ir lietuviams 
nebuvo svetimas žmogus. Jis, būdamas dar pranciškonų ku¬ 
nigas, kartu su savo broliu prie Algirdo kurį laiką gyveno Vil¬ 
niuje, paskui ėjo kapeliono ir sekretoriaus pareigas Vengrų ka¬ 
ralienės Elžbietos, Jadvygos motinos. 1377 m. buvo paskirtas 
Cereteno vyskupu. Pažindamas gerai Lietuvą, o taip pat Len¬ 
kijos karališką dvarą ir arti prie jo būdamas, galima tikėti, 
kad jis prisidėjo ir prie Jadvygos sutuokimo su Jogaila 8 ). Šis 
jį pasiėmė į Lietuvą ir dabar pakėlė į pirmuosius Vilniaus 
vyskupus. 

Tais pat metais G388. V. 12) buvo įkurta ir Vilniaus vys¬ 
kupijos kapitulą, kurią sudarė 2 pralotai ir 10 kanauninkų; vi- 

*) Kurcz., 23 p. 

2 ) Kurcz., 153,163—169 p. 

a ) Kurcz., 24 p. 

Vytautas Didysis. 7 

si jie buvo Poznaniaus, Mozūrijos ir Čekijos dvasininkai. Iš 
lietuvių kapituloje buvo tik du: Trakų klebonas kan. Motiejus, 
vėliau Žemaičių ir Vilniaus vyskupas, ir vienas kunigas iš 
Kauno 1 ). 

Dar prieš vyskupijos įkūrimą Jogaila iš Vilniaus išvyko į 
rytų Lietuvą. Čia jis aplankė didesnius Lietuvos miestelius, 
kaip Ašmeną, Lydą, Krėvę, Eišiškius, Merkinę, Gardiną ir k., 
kur buvo sukviečiami vietiniai ir iš apylinkių žmonės ir, pamo¬ 
kius juos tikėjimo tiesų, krikštijami. I kitas mažiau apgyven¬ 
tas vietas, kur karalius neužvažiuodavo, buvo siunčiami žmonių 
krikštyti kunigai ir vienuoliai. Darbas, žinoma, negalėjo būti 
lengvas ir spartus, nes kunigai nemokėjo lietuviškai, o žmonės 
ne taip greitai su nauju tikėjimu galėjo apsiprasti. Tai įvyko 
tik per ilgesnį laiką, pastačius bažnyčias ir įkūrus parapijas. 
Kai mirė pirmasis Vilniaus vysk. Andrius (1398), bažnyčių Lie¬ 
tuvoj buvo labai nedaug. Jogaila buvo pastatęs bažnyčias Aš¬ 
menoje, Lydoje, Medininkuose (Vii.), Krėvėje, Nemenčyne, 
Bistricoje, Maišiogaloje, Ukmergėje 2 ). Daugiau Jogaila Lie¬ 
tuvoje bažnyčių ir nestatęs; tai atliko Vytautas ir Lietuvos 
didikai. 

Vytautas nuo pat pirmos krikšto dienos aktyviai daly¬ 
vavo krikštijimo darbe, aiškindamas žmonėms tikėjimą, ragin¬ 
damas juos krikštytis. Jo, kaipo Gardino kunigaikščio, ant- 
spaudos pridėtos privilegijų raštuose; taigi jis prisidėjo ir prie 
naujos visuomeninės tvarkos įvedimo. Tačiau viso šio darbo 
vadovu buvo Jogaila, kuris stengėsi Vytautą nustumti į šalį 
nuo rūpinimosi Lietuva ir krikšto reikalais. Lietuvą Jogaila 
pavedė savo broliui Skirgailai ir todėl Vytautui tuo tarpu la¬ 
biau parūpo Lietuvos ateitis, kaip jos krikštas. Jis, surinkęs 
Lucke savo šalininkus, puolė Vilnių (1389); tačiau turėjo pasi¬ 
traukti ir antrą kartą bėgti pas kryžiuočius ir pradėti su Jo¬ 
gaila karą. Šis karas, trukęs beveik trejus metus, jaunai Lietuvos 
bažnyčiai buvo labai skaudus. Tą jautė ir pats Vytautas. To¬ 
dėl jis, susitaikęs su Jogaila ir tapęs didžiuoju Lietuvos kuni¬ 
gaikščiu (1392), stengėsi padarytąsias Lietuvos bažnyčiai skriau¬ 
das atlyginti. Tuojau jis pastatė Vilniuje Šv. Onos 3 ), Dauguose 

') Kurcz., 105 p. 

*) Kurcz., 22 p. 

3 ) Nereikia jos maišyti su dabartine Vilniaus šv. Onos bažnyčia. Vy¬ 
tauto statytosios dabar jau nėra. 

(1393) Dievo Apveizdos bažnyčias, o kiek vėliau pastatė ir šiose 
vietose bažnyčias: Švenčionyse, Perlojoje, Trakuose, Gardine, 
Breste ir kt. Visas bažnyčias Vytautas gausiai apdovanojo žemė¬ 
mis ir pinigais. Žodžiu, po 1392 metų, kai Vytautas liko Lietuvos 
šeimininku, jis nuoširdžiai ėmė rūpintis bažnyčios reikalais ir 
vadovauti katalikų tikėjimo skleidimui lietuvių tautoje. Visos 
po to laiko pastatytos bažnyčios daugiausia yra jau Vytauto, 
visi beveik santykiai su popiežiais jo vedami, jis, kaip pamatysim, 
susirūpina ir Žemaičių krikštu, stačiatikių ir katalikų suvieniji¬ 
mu, Lietuvos metropolijos įkūrimu. Po 1392 metų bažnytinį 
Lietuvos gyvenimą ir bažnytinę politiką veda Vytautas. Jo¬ 
gaila palieka dabar nuošaly. Vytautas tik naudojasi jo parama 
ir karališku autoritetu. 

Tačiau teisinė bažnyčių padėtis buvo sutvarkyta dar prie 
Jogailos, t. y. pačioj krikšto pradžioje, pirmomis dienomis. Vi¬ 
sos bažnyčios buvo atleistos nuo mokesčių, natūralijų (javų pi- 
liavų), teismų, pilių statymo ir k. Tomis pat teisėmis naudojo¬ 
si ir dvasininkai. Tėvūnams buvo įsakyta aprūpinti klebonus 
žeme, mokėti jiems tam tikrą metinį mokestį (6 rub.), klausyti 
vyskupo. Katalikams buvo uždraustos mišrios su stačiatikiais 
vedybos ir, kad jas išlygintų, įsakyta nekatalikiškai pusei pri¬ 
imti katalikybę. Šiaip stačiatikių neversta būti katalikais, tik 
jiems nesuteikta jokių teisių ir privilegijų. Tas sulaikė stačia¬ 
tikybės plitimą ir jos vietoje į rytus plito katalikų tikėjimas. 

Katalikų tikėjimą įvedant, gavo daugiau laisvės ir bajorai, 
kurie jį priimdavo. Tokiems bajorams buvo duota teisė valdy¬ 
ti iš protėvių įgytą nejudomą turtą (miestus, apskričius, so¬ 
džius, namus, dvarus), jį parduoti, kitam perleisti. Buvo su¬ 
teikta laisvė savo dukteris ir giminaites leisti už joms tinkamų 
vyrų, tik kad jie nebūtų stačiatikiai. Anksčiau dėl šių dalykų 
bajorai turėjo atsiklausti didžiojo kunigaikščio, kuris žiūrėjo, kad 
dvarai ir kraičiai atitektų tik tokiems bajorams, kurie su savo vy¬ 
rais galėtų dalyvauti karuose ir atlikti privalomus jiems vals¬ 
tybės darbus. Dabar ir nuo jų bajorai katalikai buvo atleisti, 
paliekant tik pareigą statyti naujas ir taisyti senas pilis tais 
atvejais, kai į šį darbą stoja visi Lietuvos gyventojai. Privile¬ 
gijos greitai bajorus patraukė prie katalikų tikėjimo ir paskati¬ 
no aktyviai jį rqxnti, kas pasireiškė tuo, kad turtingesni didikai 
ir bajorai, sekdami kunigaikščių pavyzdžiu, taip pat statė baž¬ 
nyčias ir dovanojo joms žemių. Taip, Vytauto laikų didikai 
pastatė bažnyčias: Vilniuje, Gardine, Giedraičiuose, Trobose, 

7 * 

Vaviorkoje, D. Salečnikuose, Višneve. Po Vytauto laikų jie 
pastatė bažnyčių ir daugelyje kitų Lietuvos vietų. 

Sunkiau kiek iš karto buvo su liaudimi, kuriai neprieina¬ 
mos buvo bajoriškos teisės ir kuri visada esti konservatiškes- 
nė už savo vadus. Naujas tikėjimas reikalavo dar atsisakyti 
nuo kai kurių papročių ir, be to, jis buvo skelbiamas liaudžiai 
svetima lenkų kalba. Kunigai buvo svetimšaliai, nesavi žmo¬ 
nės, kurie turėjo prieš akis ne tik Dievą, bet ir uniją. Iš pra¬ 
džių tai nebuvo tiek žymu, bet vėliau lenkišką kunigų politiką 
lietuviai patirdavo labai aiškiai. Lietuviams kunigams rengti 
karalienė Jadvyga įsteigė Pragoję bendrabutį studentams, ku¬ 
rie mokėsi teologijos Pragos universitete, o Jogaila tuo pat 
tikslu atnaujino ir praplatino Krokuvos universitetą (1400). 

Taip įvedamas Lietuvoje krikštas griežtai pakeitė ir jos 
santykius su Vok. Ordinu, kuris nustojo teisės rengti prieš 
Lietuvą karo žygius, prisidengiant katalikų tikėjimo skelbimu. 
Popiežiai Urbonas VI, Bonifacas IX ir Inocentas VII trumpam 
laikotarpy (1388—1404) pasiuntė į Malburgą kelias bules, 
drausdami Vok. Ordinui pulti lietuvius, kaipo neofitus. Bet 
kadangi šituo laiku buvo Vakarų Bažnyčios schizma ir Romos 
popiežiai, turėdami savo rūpesčių, negalėjo Ordino gerai pa¬ 
spausti, todėl jis popiežių ir neklausė. Nežiūrint į tai, abiejų 
Ordinų pozicijos silpnėjo, nes jų pačių vyskupai, paklusdami 
popiežiams, atsakydavo savo paramą vedamiems prieš Vytau¬ 
tą karams. Vytautas buvo net su Livonijos vyskupais padaręs 
sutartį (1396), nukreiptą prieš abu Ordinus. Vytautas apsiėmė 
ginti juos nuo Ordinų pasikėsinimų ant vyskupų žemių ir jų 
laisvės, o šie — neremti karų prieš Lietuvą. Po to Rygos ar¬ 
kivyskupas palaikė artimus santykius su Vytautu ir Vilniaus 
vyskupu 1 ). 

Vok. Ordinas nenorėjo nusileisti. Apie Vytautą jis skelbė 
Vak. Europoje, kad tai yra labai pavojingas katalikams valdo¬ 
vas, nes visas pilis paveda stačiatikiams ir susideda su toto¬ 
riais, kurie veržiasi Europon. Lietuva tik iš vardo esanti ka¬ 
talikiška: bažnyčios joje nestatomos, kat. tikėjimas nesklei- 
džiamas. Ir pats Vok. Ordinas, derėdamasis su Vytautu 
(1396-7), juo nepasitikėjo ir reikalavo išreikšti Bažnyčiai išti¬ 
kimybę ir pažadėti, kad neatkris į seną tikėjimą 2 ). Žodžiu, Vok- 

’) L. E. K. U., IV, 1413, 1415, 1926 nr. 

') C. D. Prus. V., 87 nr. 

Ordinas stengėsi pažeminti Liet. krikštą ir Vytautą, nes ir vie¬ 
nas ir kitas jam buvo labai nemalonūs. Vytautas, priešingai, 
stengėsi krikštą iškelti ir juo atakuoti savo priešą, kaip nusto¬ 
jusį Pąbaltijoje reikšmės, nes Liet. krikštas jau įvykęs faktas. 
Tokiu būdu į Liet. krikštą atrėmė savo politiką ir Vytautas ir 
Vok. Ordinas. 

Europos visuomenė buvo dar Ordino pusėje, bet Apaštališ¬ 
koji Kurija — Vytauto. Popiežiai žinojo tikrą dalykų padėtį 
ne tik iš Lietuvos ir Lenkijos vyskupų, bet ir iš savo pasiunti¬ 
nių, kaip Neaopolio kan. Mareijaus ir riterio Liudviko; vėliau 
pasiuntinių lankėsi Lietuvoje ir daugiau. Kurija laikė Vytau¬ 
tą kataliku. Jo karą prieš totorius (1399) popiež. Bonifacas 
IX buvo leidęs skelbti, kaip kryžiaus žygį apginti katalikams, 
ir visiems kariams suteikė tokius pat atlaidus, kokiais naudo¬ 
josi tikrųjų kryžiaus karų riteriai 1 ). Taigi neofitą Vytautą 
Bažnyčios ganytojas gerbė ir rėmė, kaip kovotoją su katalikų 
priešais. Tas aukštino Vytautą tarp kitų tautų ir sklaidė Vok. 
Ordino gandus, kad Vytautas su turkais einąs prieš katalikus. 
Bonifacas IX parėmė Vytauto pastangas plėsti katalikybę ir 
stačiatikių tarpe, patvirtindamas Vytauto įkurtąją Vladimiro 
vyskupiją (Volynijoje) ir vyskupu paskirdamas domininkoną 
Gregorijų; tik dėl to kilo su lenkais nesusipratimų, nes ir jie no¬ 
rėjo tame krašte labiau įsigalėti. 

Iš čia matome, kad Liet. krikštas, kuris plačiai atvėrė Lie¬ 
tuvos vartus į Romą ir į Vakarų Europą, kartu tarnavo ir politi¬ 
kai, nors daug kur buvo dar kūrenama šventoji lietuvių ugnis 
ir nesigirdėjo bažnyčios varpų, šaukiančių melstis tikrajam 
Dievui. 


III. 

Įvedus katalikybę Aukštaitijoje ir pradėjus ten organizuoti 
bažnytinį gyvenimą, Lietuvos krikšto darbas tuo nebuvo dar 
baigtas, nes liko visai neliestas Žemaičių kraštas. Jame Vy¬ 
tautas D. įvedė katalikų tikėjimą tiktai praslinkus 25 metams 
po Aukštaitijos krikšto. Taip įvyko dėl to, kad žemaičiai buvo 
labiau prisirišę prie savo senojo tikėjimo ir didž. kunigaikščio 

l ) M. Pal. Lith., i, Nr. 1041. — Tikrieji kryžiaus karai buvo XI—XIII 
šimt. Vakaru Europos valstybės tada kariavo su turkais, iš kurių norė¬ 
jo atimti Šventąją Žemę. 

valdžia Žemaitijoje nebuvo taip didelė, kaip Aukštaitijoje, Bet 
daugiausia tam trukdė Vok. Ordinas. Vytautas jam buvo už¬ 
rašęs Žemaičių kraštą iki Nevėžio upės (1398) ir Vok. Ordinas 
visai nesirūpino žemaičių apkrikštyti. Taip bent skundėsi že¬ 
maičiai Konstancijos susirinkime (1415), pareikšdami, kad kry¬ 
žiuočiai nepastatė jų krašte nė vienos bažnyčios, nelaikė nė 
vieno kunigo; jiems svarbiau buvo paveržti žemaičių laisvę ir 
atimti jų žemes. Tą patį, tik kiek anksčiau (1401, 1409), rašė Vy¬ 
tautas ir Jogaila savo atsišaukimuose į Vak. Europą. Tiesa, Vok. 
Ordinas mėgino skelbti Žemaitijoje Kristaus tikėjimo tiesas, 
bet be vaisių, nes žemaičiai labai Ordino nekentė dėl daromos 
jiems prievartos. Nekęsdami Ordino, nekentė kartu ir jo iš¬ 
pažįstamo katalikų tikėjimo. Nesiskubino ir Vytautas jų kraš¬ 
te skelbti krikščionybės, nors ir buvo jį iš Ordino du kartu 
laikinai atėmęs (1401 ir 1409), nes, matyt, bijojo erzinti žemai¬ 
čius, kurių pagalba tuo tarpu prieš Ordiną buvo jam labai rei¬ 
kalinga. 

Bet štai Vytautas Žalgirio mūšyje (1410) palaužė Ordino 
galybę ir Žemaitijai grąžino laisvę. Torno taika (1411) įgijęs 
Žemaičių kraštą iki gyvos galvos, Vytautas jau nebesiskaitė su 
žemaičių prisirišimu prie savo tikėjimo ir pasiryžo juos ap¬ 
krikštyti. Tuo būdu Ordinas, pralaimėjęs Žalgirio kovą, pra¬ 
laimėjo ir čia, nes jo užsimojimas apkrikštyti visą Lietuvą ir 
plačiai garsintas pasauliui rytuose apaštalavimas, kurį jis vedė 
kardu, sudužo į Vytauto galybę. Vytautui, bet ne Ordinui, 
teko garbė laimėti Žemaičius Kristaus Bažnyčiai. Torno tai¬ 
koje Ordinui buvo priminta, kad pasistengtų atvesti į Katalikų 
Bažnyčią Prūsijos ir Livonijos netikinčiuosius, ko jis nepadarė 
per 200 metų 1 ). 

Taigi Žalgirio mūšis ir Torno taika galutinai išsprendė Že¬ 
maičių krikšto klausimą. Tačiau Vytautas dar dvejus metus už¬ 
truko su kitais reikalais (Horodlės unija ir Makro lankymasis) 
ir tiktai 1413 metų rudenį kartu su Jogaila atvyko į Žemaitiją. 
Keliavo jie Nemunu iš Merkinės į Kauną kartu su būriu kuni¬ 
gijos ir daug diduomenės, o iš čia Nemunu iki Dubysos upės ir 
ja iki Aukokalnio, buvusio ties dabartine Betygala. Nuo šios 
vietos ir buvo pradėtas apaštalavimo darbas Žemaitijoje. Vy¬ 
tautas ragino gyventojus krikštytis, aiškindamas jiems katali¬ 
kų tikėjimo tiesas ir tuo lenkdamas juos į katalikybę. Daug jų, 


0 C. ep. s., II., 41 p. 

klausydami savo valdovo žodžių ir sekdami jo pavyzdžiu, pri¬ 
ėmė krikštą. Krikštijo ir čia, kaip Aukštaitijoje, kunigai lenkai, 
bet tarp jų buvo jau ir vienas kitas mokąs lietuviškai. Dau¬ 
giausia darbavosi Trakų klebonas kan. Motiejus, kuris Vytauto 
buvo kviestas vyriausiu krikšto vykdytoju. Jam į pagalbą bu¬ 
vo paskirtas Žemaičių seniūnas Kęžgaila. Suteikęs dar kai 
kuriems apskričiams Lietuvos bajorų privilegijas, Vytautas 
Panevėžio apylinkėmis grįžo į Trakus, o iš čia į Vilnių 1 ). 

Katalikų tikėjimo skleidėjai ir tarp žemaičių, kaip ir aukš¬ 
taičių, sutiko įvairių sunkenybių. Čia pirmiesiems Kristaus 
darbininkams teko daug kovoti su žemaičių prisirišimu prie savo 
tėvų tikėjimo ir nenoru priimti naujos religijos. Jie bijojo katali¬ 
kybės, nes manė, kad reikės netekti laisvės, mokytis svetimos 
vokiečių arba lenkų kalbos, atsisakyti nuo savo papročių, dra¬ 
bužių, nors buvo įtikinėjami, kad nė vienas iš šių dalykų nebus 
pakeistas. Kaip uolesni pagonys už kitus lietuvius, žemaičiai 
ir priėmę krikštą atkrisdavo į savo seną tikėjimą, ir neklausy¬ 
davo kunigų. Tada Vytautas ir Jogaila nuvyko į Žemaičius 
antrą kartą (1416) ir pakrikštijo dar daugiau gyventojų. Da¬ 
bar buvo pastatyta Varniuose katedra ir astuonios parapijinės 
bažnyčios 2 ). 

Šituo pat laiku Lietuvai pasitaikė gera proga pasirodyti 
Vakarų Europai su sėkmingai vykdomu krikšto darbu, nes 
1414 m. buvo visuotinis bažnyčios susirinkimas. Kadangi jis 
turėjo ne tiktai pašalinti Vakarų Bažnyčios schizmą, išrišti 
daug tikėjimo klausimų, bet ir įvykdyti tarp krikščioniškų tau¬ 
tų taiką, — tai katalikiška Vak. Europos visuomenė labai juo 
domėjosi ir į Konstancijos miestą (dabart. Šveicarijoje), kur bu¬ 
vo šaukiamas susirinkimas, be aukštos dvasininkijos atstovų 
(kardinolų, vyskupų ir mokytų kunigų teologų), suvažiavo ir iš 
visos Europos labai daug kunigaikščių, diduomenės, būriai ri¬ 
terių 3 ). Todėl šis susirinkimas buvo labai panašus į visos Eu¬ 
ropos parlamentą, kurį sudarė krikščioniškųjų Europos tautų 
dvasininkai ir pasauliniai atstovai. 


*) WiOl., 21 §, 26 §. 

2 ) WoL, 25 §, 27 §. 

3 ) Konstancijos susirinkime dalyvavo 500 aukštos dvasininki¬ 
jos, kurios tarpe buvo 33 kardinolai, 47 arkivyskupai ir 145 vysku¬ 
pai; 37 universitetu atstovai, 173 kunigaikščiai ir grafai, 39 hercogai, 71 
didikas ir 1500 riteriu. (Oeorg. Webers W'eltgeschichte in zwei Banden, 
Leipzig 1918, 894 p.). 

Vytautas ir Jogaila, kaip žymūs to meto valdovai krikš¬ 
čioniškoje Europoje, popiežiaus Jono XXIII pasiuntinių taip pat 
buvo pakviesti į susirinkimą. Sumanus Vytautas tuojau suprato, 
kokią didelę reikšmę gali turėti Lietuvai toks visuotinis su¬ 
sirinkimas, kuriame geriausiai bus galima parodyti, kad Lietu¬ 
va jau katalikų šalis, kad Kristaus tikėjimas joje prigyja ir todėl 
be reikalo Ordinas ir toliau ją puola, skleisdamas Europoje vi¬ 
sokių neteisybių. 

Tais reikalais 1415 m. į Konstanciją buvo išsiųsta Lietuvos 
ir Lenkijos vyskupų delegacija, susidedanti iš Vilniaus vysku¬ 
po Petro, Lvovo arkivysk. Jono, Gniezno arkivysk. Mikalojaus 
ir Breslavo vysk. Jono. Kartu su jais vyko taip pat žymus 
lenkas Paulius Vladimiri, būrys dvariškių ir riterių. Susirinki¬ 
mas delegaciją priėmė labai entuziastiškai, nes buvo tai pirmo¬ 
ji Kristų pažinusios Lietuvos delegacija visuotiniame Bažny¬ 
čios susirinkime. O čia aplinkybės taip susidėjo, kad lietuvių 
tautai teko įstoti į katalikiškų tautų šeimyną kaip tik tuo laiku, 
kai iš jos pasitraukė čekai, pasekę savo tautiečiu Jonu Husu, 
Konstancijos susirinkimo pasmerktu 1 ). Bet dėl lietuvių tautos 
teisių delegacijai teko aštriai kovoti su Vok. Ordinu. Mat, jis 
nepripažino Lietuvos krikšto. Jo kronikos, išskyrus Vytauto ap- 
sikrikštijimą, kitų Lietuvos krikšto faktų visai nemini. Prie¬ 
šingai, kryžiuočiai paleido į Vak. Europos visuomenę gandų, 
kad Lietuvos krikštas yra tariamas, atliktas paviršutiniškai, 
be didesnio žmonių paruošimo ir net apsikrikštijusieji tai da¬ 
rė dovanų pavilioti 2 ). Vytautas, jų vadas, esąs grasinąs sa¬ 
vo arklius pagirdyti Reino upėje, vadinasi, katalikas būdamas, 
norįs užimti ir sunaikinti katalikišką Vokietiją. Vak. Europos 
visuomenė tikėjo Ordinui ir laikė tik jį tikėjimo gynėju Europos 
Rytuose. Lietuvių laimėjimas ties Žalgiriu jam taip pat atro¬ 
dė didelė nelaimė, nes per sulaužytą Ordino galybę Vytautas 
D., tas saracėnų karalius, kaip jį pavadino viena prancūzų kro- 

’) Jonas Husas (1360-1415), Pragos universiteto filosofijos ir teolo¬ 
gijos profesorius, skleidė klaidingą anglo Viklefo (1320—1384) mokslą, jį 
dar sustiprindamas. Jiedu nepripažino matomosios Bažnyčios, atmetė 
popiežiaus valdžią, išpažinti, celibatą, šventųjų ir relikvijų garbinimą, mi¬ 
šias už mirusius, Kristaus Dievystę Šv. Sakramente. Popiežius uždraudė 
Husui sakyti pamokslus, tad jis apeliavo į Konstancijos susirinkimą, kur 
jo mokslas buvo pasmerktas, o jis pats pagal to laiko papročius pasaulinės 
valdžios buvo sudegintas (1415), Čekai, priėmę jo mokslą, vad. husitai, 
su kuriais turėjo reikalu ir Vytautas. 

s ) C. ep. V., 1030 p. 

nika, pasidaręs sau tiesų kelią į katalikiškus kraštus. Todėl 
tokias ir panašias neteisybes lietuvių delegacijai reikėjo su¬ 
griauti Konstancijoje. 

Lietuvių delegacijai buvo tas gera, kad dar prieš susirin¬ 
kimą popiež. Jonas XXIII panaikino visas Ordino privilegijas 
ir teises kariauti Lietuvą. Paulius Vladimiri išleido dar raš¬ 
tą, išdėstydamas žalingą Lietuvai Ordino politiką, siekusią ap¬ 
krikštyti lietuvius kardu ir ugnimi. Tuo jis tik sulaikė lietuvius 
nuo krikšto, kurio negalima kardu skelbti 1 ). Tokie Paulio Vla¬ 
dimiri raštai veikė Konstancijos susirinkimą Ordino nenaudai. 
Bet Vytautas atėjo dar į pagalbą, pasiųsdamas susirinkimui 
gyvą Lietuvos apsikrikštijimo įrodymą — 60 žemaičių, bajorų 
katalikų delegaciją. Ši žemaičių delegacija, kuriai vadovavo 
paties Vytauto sekretorius Mykolas Sapienskis, vaivada 
Jurgis Geldgaudas ir žemaičių didikas Jurgis Boliminas, atvy¬ 
kusi į Konstanciją 1415 m. gale, susirinkimui padarė didžiau¬ 
sią įspūdį ir buvo tai geriausias žemaičių katalikiškumo įrody¬ 
mas. Pasiuntiniai įteikė susirinkimui raštą (Proposicio Samay- 
tarum), kuriame skundėsi, kad seniai norėjo priimti kataliky¬ 
bę, bet tam trukdė Ordinas, troškęs tik jų žemių ir laisvės, o 
krikštyti nekrikštijęs. Tai padarė Vytautas ir Jogaila. Prašo 
pasiųsti vyskupą įkurti vyskupijai ir sutvarkyti visus bažnyti¬ 
nius reikalus 2 ). 

Žemaičių prašymas buvo patenkintas. Susirinkimas nuta¬ 
rė pasiųsti prašomus vyskupus Žemaičių vyskupijai įkurti. At¬ 
sirado ir savanoris važiuoti į Lietuvą — kardinolas Jonas Do- 
micini iš Rogūzos; jam į pagalbą buvo paskirti dar du vysku¬ 
pai. Tačiau Ordinas nesutiko delegacijos praleisti pro savo 
žemes, įrodinėdamas, kad Žemaitija yra jo užkariauta ir todėl 
religiniai jos reikalai turi būti pavesti Rygos arkivyskupui. 
Susirinkimas, tai sužinojęs, patyrė dar vieną Ordino suktumą 
ir griežčiausiai uždraudė jam trukdyti susirinkimo pasiuntinių 
darbą. Bet pirmieji pasiuntiniai vis dėlto nebevažiavo ir jų vietoje 
buvo paskirti Vilniaus vysk. Petras ir Lvovo arkivysk. Jonas, 
kurie Konstancijon iš Lietuvos buvo atvykę su pirma delega¬ 
cija. Jie gavo iš Konstancijos susirinkimo plačiausius įgalioji¬ 
mus: įkurti Žemaičių vyskupiją, įšventinti vyskupą, pašvęsti 
katedrą, paskirti kapitulą. 

5 ) C. ap., V., 1006 p. 

J ) Wol., 28 §: C. ep. V., 1018—1024 p. 

Tokie lietuvių laimėjimai Konstancijos susirinkime Vok. 
Ordinui buvo labai skaudūs. Kryžiuočiai stengėsi sau padėti, 
iškeldami visus juos ginančius argumentus, bet šie buvo per 
silpni, kad pateisintų jų padarytas Lietuvai skriaudas, ilgai ją 
sulaikiusias nuo Katalikų Bažnyčios, po kurios vienuoliška vė¬ 
liava du amžius Ordinas žiauriai su lietuviais kariavo. Vienas 
iš kryžiuočių, Falkenbergas, stengėsi dar Vok. Ordinui padėti, 
išleisdamas Jogailą šmeižiančią knygą, bet ir ji susirinkimo 
dalyvių buvo pasmerkta. Taip Konstancijoje Vok. Ordinas vi¬ 
sai pralaimėjo. Šis smūgis jam buvo toks pat skaudus, kaip ir 
Žalgirio mūšis, nes Vok. Ordinas nustojo būti Rytų Europos 
tautų apaštalas. Tuo tarpu Vytautas ir čia laimėjo. Jis ne 
tik pažemino kryžiuočius prieš visą Vak. Europą, atitaisė klai¬ 
dingą apie Lietuvą katalikiškų tautų nuomonę, bet dar buvo 
susirinkimo už atliktą katalikybės darbą pagirtas. Konstanci¬ 
jos susirikimas Vytautą padarė Livonijos vyskupų globė¬ 
ju, nes šias vyskupijas Livonijos Ordinas, savo nepasotinama po¬ 
litika, dažnai nuskriausdavo. Popiežius Martynas V, Konstan¬ 
cijos susirinkime išrinktas, Vytautą ir Jogailą paskyrė 
(1417. V. 13) savo vikarais pasauliniuose dalykuose Lietuvai 
ir Rusijai, pavesdamas jiems kurti bažnyčias, lengvinti kuni¬ 
gams žmonių krikštijimą, globoti kunigiją ir tikinčiuosius, ginti 
tikėjimą. Popiežius ypač pabrėžė rusų prijungimą Kat. Baž¬ 
nyčiai Naugardo ir Pskovo apylinkėse, Vytautui priklausan¬ 
čiose 1 ). Tokiu būdu Vytautas suėjo su popiežium Martynu 
V į artimus santykius, kuriems pažymėti popiežius pasiūlė Vy¬ 
tautai atlikti ištikimybės pasižadėjimą Bažnyčiai per Vilniaus 
vyskupą, o Jogailai — per Gniezno arkivyskupą. Tai buvo 
neabejotinas Vytauto laimėjimas, jo didelis triumfas visos ka¬ 
talikiškos Europos akyse. 

Bet Vytautas ir buvo vertas jam suteiktos garbės, nes tuo 
pat laiku, kai jo pasiųsta delegacija Konstancijoje kovojo su 
Vok. Ordinu, jis pats darbavosi Žemaitijoje, stiprindamas ten 
katalikų tikėjimą. Kaip jau matėme, 1416 metais Vytautas 
Varniuose pastatė katedrą ir aštuonias parapijines bažnyčias: 
Viduklėje, Kaltinėnuose, Kelmėje, Raseiniuose, Luokėje, Kra¬ 
žiuose, Airiogaloje, Veliuonoje. Atvykę Konstancijos susirin¬ 
kimo pasiuntiniai—Lvovo vysk. Jonas ir Vilniaus vysk. Petras 
— buvo Vytauto sutikti ir su dideliu didikų būriu nulydėti į Že- 


*) M. Pol. Lith., I, 20—22 p. 

maičių kraštą. Būriai žemaičių, pastodami jiems kelią, prašė 
krikštyti. Tad tris mėnesius pasiuntiniai darbavosi Žemaiti¬ 
joje krikštydami žmones ir tvarkydami bažnytinius jos reika¬ 
lus. Varniuose, kur buvo Vytauto paskirta Žemaičių 
vyskupui buveinė ir praminta nuo tos apskrities vardo Medinin¬ 
kais, čia jo pastatytą bažnyčią pasiuntiniai pašventino į ka¬ 
tedrą, pavadindami šv. Aleksandro vardu, kad tuo primintų jos 
fundatorių Vytautą-Aleksandrą; taip pat paskyrė vyskupijos 
kapitulą. Iš Varnių pasiuntiniai aplankė visas iki šiol Vytauto pa¬ 
statytas bažnyčias, sutvarkė jų reikalus, ir nukeliavę į Trakus, 
nuolatinę Vytauto rezidenciją, įšventino Žemaičių vyskupą. 
Juo buvo Trakų klebonas kan. Motiejus, Vytauto pasiūlytas 
kandidatas, kuris jau nuo 1413 m. vadovavo žemaičių krikštui. 
Mokslus jis buvo ėjęs Krokuvoj ir įgijęs laisvųjų mokslų ma¬ 
gistro laipsnį; paskui buvo Trakų klebonu ir Vilniaus kapitulos 
kanauninku. Vytautas jį pasiėmė į Žemaitiją, kurios 
ir buvo įšventintas pirmuoju vyskupu (1417); nuo 1421 m. persi¬ 
kėlė į Vilnių ir 22 metus išbuvo Vilniaus vyskupu (mirė 1453). 

Apie Žemaičių arba Medininkų vyskupijos įkūrimą (1417. 
X. 24) pasiuntiniai pranešė Konstancijos susirinkimui; jų raštas 
1418 m. susirinkime buvo iškilmingai perskaitytas. Vytautas 
taip pat rašė nuo savęs popiežiui Martynui V, nušviesdamas 
atliktus bažnyčių tvarkymo darbus Žemaitijoje 1 ). Tuo būdu 
buvo įkurta antroji Lietuvos vyskupija, tik savo žemių plotu 
daug mažesnė už Vilniaus vyskupiją; jai priklausė visas Žemai¬ 
čių kraštas, esąs tarp Prūsų ir Kuršo sienų iki Nevėžio ir Nemu¬ 
no upių, ir Užnemunė (Virbalio dekanatas). Kad vyskupas ir 
kapitulos nariai turėtų iš ko pragyventi, Vytautas skirdavo 
jiems kasmet javų, medaus, pinigų 2 ), susilaikydamas tuo tarpu 
nuo didesnių donacijų. 

įkūrus vyskupiją, pasibaigė vienas Žemaičių krikšto eta¬ 
pas — bažnytinių reikalų tvarkymas, bet prasidėjo labai svar¬ 
bus kitas — katalikų tikėjimo įsamoninimas žmonėse. Tam rei¬ 
kėjo ne tik laiko, bet ramybės ir laisvės, o žemaičiams bent iš 
pradžių trūko ir vieno ir kito. Kitais metais po vyskupijos 
įkūrimo Žemaitijoje sukėlė daug neramumų sukilimas. Mat, 
kai kurių apskričių bajorai, įvedus katalikų tikėjimą, buvo ga¬ 
vę daugiau teisių į savo nuosavybę: kaip ir aukštaičių bajorai. 


*) C. ep. V., 744 nr., 394 p., Wiol., §. 30. 
») C. ep. V., 744 nr., 394 p., Wol„ 30 §. 

jie galėjo laisvai savo dvarus valdyti, juos parduoti arba per¬ 
leisti kitiems su visu turtu ir gyventojais. Dvarų žmonės tuo 
nepatenkinti sukilo. Prie jų prisidėjo taip pat ir uolesni seno 
lietuvių tikėjimo garbintojai, kurie buvo priešingi įvedamam ka¬ 
talikų tikėjimui. Sukilimas prasidėjo Raseinių apskrityje, kur 
buvo sudegintas Sudeikių dvaras, atsiliepė Airiogaloje, Kra¬ 
žiuose, pasiekė net Medininkus, kur gyveno vyskupas, ir kitas 
Žemaičių vietas. Daugiausia sukilėliai degino dvarus ir žudė 
jų savininkus; buvo užpuolę Klaipėdą ir sudegino Liepoją. Vy¬ 
tautas dukart malšino sukilimą, mirtimi nubausdamas 60 suki¬ 
limo vadų 1 ). Žemaičiai dėl to buvo labai nusiminę, ir kai ta 
žinia pasiekė popiežių, jis pažadėjo (1421) juos pas Vytautą už¬ 
tarti. Rašydamas apie sukilimą Vokiečių Ordinui, Vytautas 
nenurodė, kad sukilėliai būtų deginę bažnyčias ir žudę kunigus 2 ); 
sukilimas tik sukėlė krašte neramumų ir Vytautui buvo tuo ne¬ 
malonesnis, kad tais pat metais jis turėjo malšinti ir Švitrigai¬ 
los sukilimą rusų krašte. 

Daugiau Vytautui buvo rūpesčių ir vargo ginant Žemaičių 
vyskupijos nepriklausomybę nuo Vokiečių Ordino ir Rygos ar¬ 
kivyskupo. Kryžiuočiai vis dar nenorėjo pripažinti savo pra¬ 
laimėjimo Konstancijos susirinkime ir visokeriopais būdais sten¬ 
gėsi atgauti prarastą garbę. Martynas V jiems grąžino popie¬ 
žiaus Jono XXIII atimtas privilegijas valdyti užimtąsias žemes, 
o ciesorius Zigmantas savo sprendimu Breslave (1420) prisky¬ 
rė jiems ir Žemaitiją. Vytautui reikėjo ginti apkrikštytus že¬ 
maičius, ir tąs neapsiėjo be karo, kuris įvyko 1422 m. Be to, 
į Žemaičių vyskupiją pareiškė pretenzijų Rygos arkivyskupai 
(Gotszalk Schutte, Jonas Habundi) 3 ), remdamiesi tuo, kad prie 
Mindaugo Rygos arkivyskupui tarpininkaujant buvo įkurta Že¬ 
maičių vyskupija (1251), taigi dabartinė tėra senosios atnauji¬ 
nimas ir turi priklausyti Rygos arkivyskupo valdžiai. Vytau¬ 
tas griežtai stojo už tai, kad Žemaičių vyskupija netektų 
Rygos arkivyskupui ir kreipėsi į Kuriją, kad popiežius uždraus¬ 
tų Livonijos episkopatui kištis į Lietuvos bažnytinius reikalus. 
Buvo nurodyta, kad tas gali suerzinti žemaičius ir pakenkti ka¬ 
talikybei. 

Iš kitos pusės, Rygos arkivyskupo noras paimti Žemaičių 
bažnytinį gyvenimą į savo rankas aiškiai prieštaravo Vytauto 


‘) C. ep. V., p. 881 p. 

-) C. ep. V„ 411 p. 

’) L. E. K. U., V. 2460 ir 2461 nr. 

sumanymui turėti atskirą bažnytinę Lietuvos provinciją, kuri 
nepriklausytų nei nuo lenkų nei nuo vokiečių kunigų, bet tiesiog 
nuo popiežiaus. Apie tai Vytautas jau mąstė kurdamas Vladi¬ 
miro (vėliau Lucko) vyskupiją (prieš 1404), bet savo projektą 
nešiojo širdyje, laukdamas atgavimo Žemaičių krašto ir įvedi¬ 
mo jame katalikų tikėjimo. Dabar Vytauto norai buvo jau įvy¬ 
kę: savo rankose jis turėjo suvienijęs visas lietuvių žemes ir vi¬ 
sur jose buvo įvestas katalikų tikėjimas. lodei Vytautas krei¬ 
pėsi į popiežių Martyną V, prašydamas įkurti Lietuvoje me¬ 
tropoliją ir kartu skųsdamasis Lvovo arkivyskupu (Lenkijoje), 
kad jis Vladimiro vyskupui užmeta savo valdžią, ką prašė už¬ 
drausti 1 ). Mat, Vytautas buvo numatęs, kad bažnytinę Lietu¬ 
vos provinciją turėtų sudaryti abi Lietuvos vyskupijos — Vil¬ 
niaus ir Žemaičių, Vladimiro vyskupija ir atsiversiančiųjų sta¬ 
čiatikių vyskupijos. Vilniaus vyskupija būtų metropolija. 

Tokiems Vytauto planams stojo skersai kelio lenkai. Jų 
Gniezno metropolijai priklausė Vilniaus vyskupija, o Lvovo ar¬ 
kivyskupas, kuris jau turėjo savo valdžioj Vladimiro vyskupiją, 
galėjo dar tikėtis gauti ir Žemaičius, nes jis, kaip Konstancijos 
susirinkimo įgaliotinis, prisidėjo prie Žemaičių vyskupijos įkū¬ 
rimo. Be to, Vytauto noras atimti iš jo Vladimiro vyskupiją 
buvo sujungtas su ginču dėl Volynijos žemių, kur ta vyskupija 
buvo įkurta. Vytautas norėjo atitraukti tą kraštą nuo lenkų, 
kad jis labiau atsipalaiduotų nuo jų įtakos ir pretenzijų. Visa 
tai nesiderino su lenkų politika, siekusia sustiprinti tarp Lietu¬ 
vos ir Lenkijos uniją, ir jie, matyt, padarė popiežiui įtakos, kad 
Vytauto sumanymas nerado pritarimo. Priešingai, kai popie¬ 
žius parašė Livonijos episkopatui, drausdamas kištis į Žemai¬ 
čių vyskupijos reikalus, žemaičius katalikus jis pavedė Lietu¬ 
vos vyskupams ir Lvovo arkivyskupui 2 ); vadinasi, ir tam, 
kuriuo Vytautas skundėsi dėl Vladimiro vyskupijos. Vytautui 
nepasisekė išgauti leidimo kurti Lietuvos metropoliją, 
kas turėjo padidinti ir lietuvių savarankiškumą, jo karštai sie¬ 
kiamą. Vytauto norai išsipildė tik mūsų laikais, kai popiežius 
Pius XI įkūrė bažnytinę Lietuvos provinciją 3 ). 

Nors ir nepavyko Vytautui įkurti Lietuvai bažnytinės pro¬ 
vincijos, Žemaičių Vyskupija nuo Rygos arkivyskupo preten- 

>) c. ep. s., II, 109 p. 

? ) C. ep. V., 518—519 nr. 

3 ) Lietuvos bažnytinė provincija įkurta 1926. IV. 4 dabartinio popie¬ 
žiaus Pijaus XI bulla „Gens Lithuanorum”. 

zijų buvo apginta. Popiežius Martynas V, išklausęs Vytauto ir 
paties Žemaičių vysk. Motiejaus nusiskundimų, atsiuntė bulę 
„Mirabilis Deus” (1421. IX. II 1 ), kuria patvirtino savarankiš¬ 
ką Žemaičių Vyskupiją. Popiežius pareiškė, kad Žemaičius ima 
savo globon, kaip tėvas, ir pageidauja, kad visuose rūpesčiuose 
būtų prie jo kreipiamasi. Tuo būdu Žemaičių vyskupas liko 
priklausomas tik nuo popiežiaus. Vytautas galutinai Žemai¬ 
čius apgynė ir nuo Vok. Ordino, nes 1422 m. karu ir Melno tai¬ 
ka Žemaičius ant visados laimėjo Lietuvai. 

Dar prieš patvirtinimą vyskupijos tais pat metais (1421) 
Vytautas užrašė vyskupui ir kapitulai keletą valsčių (Viržuvė- 
nų, Moivėnų, Krakių, Medininkų) su žeme, sodžiais, gyvento¬ 
jais, ežerais; taip pat užrašė žemės ir gyventojų kai kuriuose 
apskričiuose (Kaltinėnų, Viduklės, Raseinių, Medininkų ir k.). 
Donacijos visiškai užteko vyskupijos reikalams 2 ). 

Taip buvo baigtas Žemaičių vyskupijos kūrimas. Nuo pir¬ 
mo Vytauto apsilankymo Žemaičiuose krikšto reikalais praėjo 
ištisi 8 metai. Tas jau rodo, kad Žemaičių krašto kristianiza- 
cija buvo nelengvas dalykas. Ji buvo artimai surišta su Vytau¬ 
to politika. Pasinaudodamas Žemaičių krikštu, Vytautas ata¬ 
kavo Vokiečių ir Livonijos Ordinus Konstancijoje, kovojo dėl 
savo ir Lietuvos garbės Vak. Europoje, norėjo atpalaiduoti Lie¬ 
tuvos bažnyčią iš lenkų įtakos, vedė platų susirašinėjimą su po¬ 
piežiaus Kurija. Bet svarbiausia yra tai, kad Žemaičių krikš¬ 
tas buvo sujungtas su jų galutiniu išvadavimu iš Vok. Ordino 
pretenzijų į šį kraštą. Jei Lietuvos krikštas buvo surištas su 
Krėvės unija, ir Lietuvą pastūmėjo į Lenkijos glėbį, tai Žemai¬ 
čių krikštas, priešingai, susijęs su Ordino galybės palaužimu, 
atnešė Žemaitijai laisvę. 


IV. 

Vytautas Didysis, besirūpindamas lietuvių katalikų reika¬ 
lais ir tvarkydamas bažnytinį jų gyvenimą, neaplenkė taip pat 
ir stačiatikių, kurie gyveno jo valdomuose rusų kraštuose. Ši¬ 
tuos kraštus Vytautas stengės paimti stipriai į savo rankas, kad 
jie neturėtų jokių ryšių su Maskva, jo konkurente rytuose. Ogi 

J ) C. ep. v. 530- 531 nr. 
s ) Vai. 35 §. 

Maskvoje gyveno stačiatikiu metropolitas, kuris tvarkė ir Lie¬ 
tuvos stačiatikiu reikalus. Tai buvo bulgaras Ciprijonas, kurį 
Algirdas per didelius vargus buvo išgavęs Lietuvai, kaip atski¬ 
rą Kijevo metropolitą, bet vėliau, mirus Maskvos metropolitui 
Pimenui, nusikėlė į Maskvą ir savo valdžioj suvienijo Rusijos ir 
Lietuvos stačiatikius. Vytautas tam nesipriešino, nes Ciprijo¬ 
nas buvo jam labai palankus ir prijautė Vakarų ir Rytų Bažny¬ 
čių suvienijimui. Bet kai Ciprijonas mirė (1406), tai Vytautas, 
kovojęs tuo laiku su Maskva dėl Okos ir Ugros aukštupiu, pa¬ 
siryžo turėti vėl atskirą metropolitą Lietuvos stačiatikiams ir 
jų reikalus tvarkyti nepriklausomai nuo Rusijos. 

Tuojau po Ciprijono mirties Vytautas Konstantinopolio pa¬ 
triarchui Eufimėjui pristatė Polocko vysk. Teodozijų, kaipo kan¬ 
didatą į Kijevo metropolitus, bet Konstantinopolyje rusai buvo 
painformavę apie Vytauto sumanymus atitraukti Lietuvos sta¬ 
čiatikius nuo Rusijos ir tampriai surišti juos su katalikiška Lie¬ 
tuva, kas sudarė pavoju pačiai stačiatikybei Vytauto valdomuo¬ 
se kraštuose. Todėl Vytauto kandidatas liko nepatvirtintas. Jo 
vieton Konstantinopolio patriarchas, iš tradicijos jau palaikąs 
rusus, metropolitu paskyrė Maskvos kandidatą graiką Focijų 
(1408), kuriam, kaip Maskvos metropolitui, pavesti buvo visos 
Rusijos ir Lietuvos stačiatikių reikalai. Bet šis dalykas kaip tik 
prieštaravo Vytauto siekimams turėti atskirą metropolitą, kuris 
Lietuvos stačiatikiams užtikrintų religinę nepriklausomybę nuo 
Maskvos. Tad Vytautas pastatė Focijui sąlygą, kad apsigy¬ 
ventų Kijeve, bet šis savo rezidencija pasirinko Maskvą, į Lietu¬ 
vos valstybę retai kada teužsukdamas. Lietuvos stačiatikiai vys¬ 
kupai apskundė jį Vytautui, kad smunka bažnyčios gyvenimas, 
kad Focijus išveža į Maskvą bažnytinius turtus. Remdamasis 
skundu, Vytautas užgynė Focijui lankyti Lietuvos stačiatikių 
bažnyčias, rinkti mokesčius, gabenti Maskvon bažnytinius daik¬ 
tus, išvijo iš Lietuvos Focijaus paskirtus rusų šventikus; Foci¬ 
jus nelaukė taip griežtų Vytauto sprendimų ir norėjo susitaikyti, 
bet, atvykus jam 1414 m. į Lietuvą, Vytautas jo nepriėmė. 

Po to Vytautas pasiryžo griežtai siekti savo tikslų. 1415 
m. jis sušaukė į Naugarduką Lietuvos stačiatikių vyskupus, vie¬ 
nuolynų perdėtinius, daug dvariškių ir kunigaikščių. Šv.Panelės 
Marijos cerkvėje, dalyvaujant pačiam Vytautui, Focijus iš Ki¬ 
jevo metropolitų tapo pašalintas ir jo vieton numatytas Cip¬ 
rijono giminaitis Gregorijus Cemblakas, unijos su Kat. Bažnyčia 
šalininkas. Vyskupai Cemblaką išsiuntė į Konstantinopolį pas 

patriarchą, o Focijui nurašė raštą, atsisakydami klausyti. Bet 
Konstantinopolio stačiatikių sinodas ne tik kad nepaskyrė Cem- 
blako metropolitu, bet atėmė iš jo žemutinius šventimus ir ji iš¬ 
keikė. Naugarduko susirinkimas pasiuntė delegaciją, kad išsi¬ 
rūpintų vietoj Cemblako kitą žmogų, patriarchui patinkamą, bet 
ir ji nieko nelaimėjo. Tada pats Naugarduko susirinkimas Cem- 
blaką paskyrė Kijevo metropolitu. Susirinkusieji stačiatikių 
vyskupai: Polocko, Smolensko, Lucko, Černigovo, Vladimiro, 
Cholmo ir Turovo išleido aplinkraštį, pažymėdami, kad nuo 
Konstantinopolio patriarcho nesiskiria, tik gina nuo Rusijos me¬ 
tropolitų savo teises. Taip Vytautas vėl atgaivino Kijeve at¬ 
skirą Lietuvai stačiatikių metropoliją. 

Vytautui kad ir buvo labai svarbu visą bažnytinį stačiati¬ 
kių gyvenimą suimti į savo rankas ir tuo atžvilgiu nepriklausy¬ 
ti Maskvos, kuri buvo prie pat didelės Vytauto valstybės sie¬ 
nų, tai čia dar nesibaigė jo politika, atgaivinant Kijevo metro¬ 
poliją; Vytautas ėjo toliau — jis siekė Lietuvoje įvykdyti reli¬ 
gijų vienybę katalikybės ir savo valstybės naudai, nes religi¬ 
nis skirtumas darė kliūčių artimesniam gyventojų bendradar¬ 
biavimui, būtinam valstybės galybei. Ir ta unija nebuvo nepa¬ 
matuotas dalykas arba tik graži Vytauto fantazija. Lietuvos 
stačiatikiai, kurie sudarė beveik pusę Lietuvos valstybės gy¬ 
ventojų, nebuvo dar taip nutolę nuo Katalikų Bažnyčios, kaip 
graikai ar Maskvos rusai, nes Kijevo metropolitai palaikė arti¬ 
mus santykius su popiežiais iki XIII šmt. vidurio, kai tuo tarpu 
graikai visiškai atsiskyrė XI šmt. (1054). Tik Kijevo metro¬ 
politams persikėlus į Maskvą, jų santykiai su popiežiais nu¬ 
trūko ir tikinčiųjų širdyse sustiprėjo antagonizmas. Nežiūrint į 
tai, tarp Lietuvos stačiatikių nestigo norinčių būti katalikais. 
Vytautas stengėsi padaryti taip, kad katalikybė dar labiau sprau- 
stųsi į stačiatikių .gyvenimus kraštus ir tam jis įkūrė Vladimiro 
(vėliau persikėlė vysk. Luckan) kat. vyskupiją. 

Ši Vytauto idėja suvienyti abi Bažnyčias Vak. Europoje 
buvo paplitusi jau prieš Vorsklos mūšį (1399), kai Vytautas 
skelbėsi einąs nuo totorių ginti krikščionybės, ir susilaukė po¬ 
piežiaus pritarimo. Dabar, kai tik buvo išrinktas Kijevo metro¬ 
politu Cemblakas, Vytautas ir Jogaila tuojau nurašė Konstan¬ 
cijos susirinkimui laišką, kad abu skubinasi įvykdyti Vakarų ir 
Rytų Bažnyčių uniją, bijodami, kad jų įpėdiniuose nenuslūgtų 
dievotumo dvasia. Iš tikrųjų gi Vytautas ir šiam dalykui no¬ 
rėjo panaudoti Konstancijos susirinkimą, kaip tatai darė su Že- 

maičių krikštu. Sulaukęs dar popiežiaus paskyrimo vikaru Ru¬ 
sijos kraštams, Vytautas ir pasiuntė Cemblaką į Konstancijos 
susirinkimą 1418 m. tartis unijos reikalais su popiežium ir Vak. 
Europos autoritetais. Vasario mėn. 19 d. Cemblakas gavo pas 
popiežių Martyną V iškilmingą audijenciją ir išdėstė jam Vy¬ 
tauto sumanymą suvienyti stačiatikius su katalikais. Cembla¬ 
kas tarėsi dar su popiežiaus paskirtais kardinolais. Susirinki¬ 
mas šj sumanymą pagyrė, bet prie unijos nepriėjo. Cemblakas 
grįžo Lietuvon be Konstancijos susirinkimo nutarimo vykdyti 
uniją Katalikų Bažnyčios vardu. Jis parsivežė tik pritarimą 
Vytauto planams, kiek jie galės būti vykdomi, patraukiant sta¬ 
čiatikius prie unijos ramiu būdu. Bet Cemblakas greitai mirė 
(1419), ir unijos reikalais Vytautas toliau nebeužsiėmė. 

Buvo daug priežasčių, kurios neleido Vytautui realizuoti sa¬ 
vo sumanymo. Konstancijos susirinkimas ir popiežius savo ap- 
robata neparėmė Vytauto dėl to, kad tai buvo greitomis iškeltas 
ir nepribrendęs klausimas. Susirinkimas 1418 metais turėjo iš¬ 
siskirstyti ir nebuvo galima unijos reikalą iš pagrindų svarstyti. 
Popiežius jį atidėjo sekančiam Bažnyčios susirinkimui, kuris tu¬ 
rėjo įvykti už penkių metų. 

Pakenkė Vytauto sumanymui ir tai, kad Cemblakas buvo 
du kartus iškeiktas Konstantinopolio patriarchų ir vieną kartą 
Eocijaus. Focijus skaitė save tikruoju Kijevo metropolitu, o 
Cemblaką — uzurpatorium. Lietuvos stačiatikiams Eocijus bu¬ 
vo išsiuntinėjęs raštus, kuriuose kaltino Cemblaką, skelbė jį nuo 
Rytų Bažnyčios esant atskirtą, reikalavo jį iš Lietuvos visai iš¬ 
tremti; pabėgusiems iš Lietuvos stačiatikiams žadėjo prieglaudą 
Maskvos kunigaikštijoje. Tie raštai, suprantama, kėlė tarp sta¬ 
čiatikių nesutikimų ir neramumų, nes vieni palaikė Gregorijų 
Cemblaką, o kiti — Focijų. Kai kurie stačiatikiai, ypač jų di¬ 
duomenė, buvo nepatenkinti ir tuo, kad nei 1387 m. privilegija 
nei 1413 m. Horodlės unija nesuteikia jiems jokių privilegijų, kai 
tuo tarpu bajorai katalikai buvo gavę plačių laisvių į nuosavybę 
ir buvo atleisti nuo daugelio pareigų valstybei. Savo nepasiten¬ 
kinimą Vytauto politika jie pareiškė 1418 metais, išleisdami iš 
Kremenco kalėjimo Jogailos brolį Švitrigailą tuo metu, kai Že¬ 
maitijoje buvo sukilę baudžiauninkai, ir Vytautas turėjo juos 
malšinti. Švitrigaila mėgino įsigalėti rusų kraštuose, bet tas 

Vytautas Didysis. 8 

jam nepavyko; tiktai po Vytauto mirties jisai buvo sukėlęs di¬ 
delę audrą Lietuvos Rytuose. Taigi tas rodo, kad ne visi sta¬ 
čiatikiai buvo palankūs Vytauto pageidaujamai Bažnyčių 
unijai. 

Unijos darbui nemažai sutrukdė ir totoriai, kurie, vadovau¬ 
jant Vorsklos nugalėtojui Edygai, 1414—1416 m. laikotarpyje 
dažnai puldinėjo Kijevo ir Podolės kraštus, smarkiai apgriauda¬ 
mi patį Kijevą ir Lucką. Cemblakas iš savo sostinės turėjo per¬ 
sikelti į Vilnių, o Vytautas, užimtas tada karu su Vok. Ordinu 
(1414) ir krikšto reikalais Žemaitijoje (1416), negalėjo tinkamai 
totorių sudrausti. 

Bet daugiausia Vytautas širdo ant Livonijos Ordino, kuris 
tuo pat laiku, kai Konstancijon buvo siunčiamas Cemblakas, pa¬ 
darė su Pskovu 10 metų sutartį, nukreiptą prieš Vytautą. Vy¬ 
tautas išmetinėjo Ordinui, kad negarbinga susidėti su nekatali- 
kais prieš jį kataliką, ir grasino pasiųsti skundą Konstancijos 
susirinkimui; bet ir tas nieko nepadėjo, nes po kelių metų Ordi¬ 
nas padarė amžiną taiką ir su Naugardu D. (1421). Livonijos 
Ordinas įtikinėjo Naugardą ir Maskvą, kad Vytauto planai 
jiems yra pražūtingi, kadangi jis siekiąs užvaldyti visas rusų 
žemes. 

Tokiose sąlygose, aišku, nebebuvo galima mąstyti apie Va¬ 
karų ir Rytų Bažnyčių suvienijimą Lietuvos žemėse. Po Cem- 
blako mirties Kijevo metropolitu Vytautas pripažino Maskvos 
Focijų (1421) ir prie unijos daugiau nebegrįžo, nors gyveno dar 
apie 9 metus. 

Ir taip Vytautui nepasisekė sukurti religiniu atžvilgiu vie¬ 
ningos Lietuvos valstybės ir katalikybės pastūmėti toliau į ry¬ 
tus, sustiprinant kartu savo valdžią rusų kraštuose. Tačiau pa¬ 
ti ši Vytauto idėja nežuvo. 1596 m. buvo padaryta Bresto unija 
ir Lietuvos ribose pradėjo veikti unitai, pasilaikę Rytų Bažny¬ 
čios apeigas, bet priėmę visas katalikų tikėjimo dogmas. Tiktai 
tuo laiku Lietuvos valstybė, netekusi daug rusų žemių ir sujung¬ 
ta Liublino unijos su irstančia Lenkija, neturėjo Vytauto Didžio¬ 
jo laikų galybės ir todėl vėliau unijai trūko to gajumo, kurį bū¬ 
tų turėjusi prie Vytauto, jeigu jam būtų pasisekę savo sumany¬ 
mą realizuoti. 

Vytautas Didysis, rūpindamasis Lietuvos ir Žemaičių krikš¬ 
tu, atsižvelgė į Bažnyčios ir katalikybės reikalus; siekdamas 
Lietuvos valstybėje suvienyti stačiatikius su katalikais, daugiau 
turėjo prieš akis Rytų politiką ir konkurenciją su Maskva; san¬ 
tykiuose gi su čekais, remiant husitus, vadovavosi grynai poli¬ 
tiniais motyvais. 

Čekai jo metu nebuvo Lietuvai svetimi žmonės. Jų kuni¬ 
gai kartu su lenkais dalyvavo Aukštaičių ir Žemaičių krikšte. 
Vienas čekų kunigas buvo Vilniaus kapituloje. Vytauto dva-e 
lankėsi abudu Pragos Jeronimai, kurių vienas (katalikas) buvo 
nuvykęs skelbti katalikų tikėjimo Žemaitijoje dar prieš 1413 m. 
Netrūko prie Vytauto dvaro ir pasauliečių čekų, kurie tokiose 
vietose, ypač Lenkijoje, kaip labiau išsilavinę, buvo mielai lai¬ 
komi. Čekai ir moravai, Vytauto pasamdyti, dalyvavo Žalgirio 
mūšyje. Todėl kai Čekijoje pasklido Katalikų Bažnyčiai prie¬ 
šingas Jono Huso mokslas, Konstancijos susirinkime pasmerk¬ 
tas, per čekus jis ėmė skverbtis Lenkijon ir Lietuvon. Čia hu¬ 
sitai rado sau pritarimo dar ir dėl to, kad jie buvo sukilę prieš 
vokiečius, bendrus lietuvių ir lenkų priešus, nenorėdami savo 
karalium pripažinti Vokietijos ciesoriaus Zigmanto Luksembur- 
giečio. Bet pirma Lenkijoje, o paskui ir Lietuvoje kilo prieš 
husitus opozicija — imta kovoti su jų mokslu, paliekant Bažny¬ 
čios pusėje. Ir kai čekai husitai pasiūlė karališką vainiką Jo¬ 
gailai, šis nesutiko jos priimti, nes tai buvo eretikų siūlymas. 
Tada su tuo pačiu siūlymu jie kreipėsi į Vytautą Didįjį. 

Iš pradžių Vytautas delsė, neduodamas tikro atsakymo, bet 
po kiek laiko sutiko rūpintis jų reikalais ir į Čekiją su kariuo¬ 
mene nusiuntė Zigmantą Kaributą padėti husitams kovose su 
ciesorium Zigmantu. Vytautas tai darė ne iš simpatijos pačiam 
husitizmui, bet iš pykčio ant ciesoriaus (in odium Sigismundi), 
kuris Breslavo sprendimu (1420) pripažino Ordinui Žemaičius ir 
rėmė agresingus jo žygius prieš Vytautą; pats gi kovojo su če¬ 
kais, kaip kandidatas į Čekijos sostą. Vytautas jį dabar ir pa¬ 
baidė, pasiųsdamas čekams husitams pagalbą. Tas, žinoma, su¬ 
kėlė didžiausią ciesoriaus Zigmanto ir Vok. Ordino nepasitenki¬ 
nimą. Pas popiežių ėmė plaukti skundai, kad Vytautas, bū¬ 
damas katalikas ir popiežiaus vietininkas Rusijos kraštams, 
taigi rytų tautoms, susideda su eretikais husitais ir savo pagalba 

stoja prieš paties popiežiaus remiamus kryžiaus žygius, nu¬ 
kreiptus prieš husitus. 

Vytautas tą pramatė. Jis gerai žinojo, kad sutikdamas 
su husitų siūlymu, rizikuoja gerais santykiais su popiežium, bet 
nenorėjo išleisti iš rankų geros progos atkeršyti ciesoriui Zig¬ 
mantui už jo Vok. Ordinui palankų sprendimą. Vytautas tad 
stojo vidury tarp husitų ir popiežiaus. Dar prieš Kaributo iš¬ 
siuntimą pranešė Martynui V, kad tai daro įsitikinęs, jog tai 
vienintelis kelias, kuriuo galima atvesti husitus atgal į katalikų 
Bažnyčią. Vėliau Vytautas popiežiui dar rašė, kad jis nenu¬ 
traukia ryšių su Bažnyčia, tik nori geruoju atversti husitus, iš¬ 
vengiant kraujo praliejimo; prašė sustabdyti kryžiaus karus ir 
nuimti ekskomuniką, nes griežtos priemonės gali nepasiekti sa¬ 
vo tikslo; čekai yra pažadėję grįžti iš klaidos ir tuo reikalu pa¬ 
siuntė pas popiežių savo pasiuntinius. Tą patį rašė ir Rygos 
arkivyskupui. Popiežius gal būtų ir palinkęs Vytauto pusėn, 
bet ciesorius Zigmantas ir Ordinas pasistengė Martyną V nu¬ 
kreipti prieš Vytautą. Popiežius draudė siųsti Kaributą, o kai 
Vytautas nepaklausė, grasė paskelbsiąs Lietuvai kryžiaus žygį, 
jei jo neatšauktų ir nenutrauktų su husitais santykių. Lenkų, o 
tikriausiai ir Lietuvos vyskupai gavo iš popiežiaus raginimą, 
kad bažnytinėmis bausmėmis priverstų Vytautą negloboti husi¬ 
tų. 1422 m. lapkričio mėn. Vytautas gavo popiežiaus įsakymą 
dviejų mėnesių bėgy atšaukti Kaributą, nes kitaip būsiąs eksko¬ 
munikuotas. 

Tačiau dėl husitų paramos nei popiežiui nei Lietuvos vys¬ 
kupams neteko taikyti Vytautui griežtų priemonių, nes kaip po¬ 
litinis dalykas politiškai ir išsisprendė. Mat, karas su Vok. Or¬ 
dinu užsibaigė, o jis grąžino Vytautui ant visados Žemaičių 
kraštą (1422), dėl kurio pyktasi su Ordinu ir jo palaikytoju cie¬ 
sorium Zigmantu. Tad Vytautas įsakė grįžti Kaributui į Lietuvą, 
o čekams husitams nurašė laišką, kad niekada nerėmė jų mok¬ 
slo, bet norėjo juos tiktai grąžinti Bažnyčiai; jeigu jie atsisakytų 
nuo erezijos, tai sutinka būti tarpininku tarp jų ir Zigmanto, kitaip 
turėsiąs padėti šiam pastarajam. 1424 m. Jogaila, Vytautas, jų 
didikai, riteriai ir miestai sudarė didelę prieš husitus opo¬ 
ziciją: nutarta su jais kovoti Lietuvoje ir Lenkijoje, vyti iš vals¬ 
tybės husitų šalininkus, konfiskuoti su Kaributu Cekijon išvy- 
kusiųjų turtą ir kt. 

Vytautas Didysis iš šių santykių su husitais išėjo nenuken¬ 
tėjęs. Jie parodo tik, kaip Vytautas religinius dalykus kartais 
pastatydavo j valstybinę tarnybą. Bet jeigu pripuolamai jam 
būtų pasisekę husitus atversti, kas jokia prasme nebuvo tiesio¬ 
ginis jo tikslas, tai jo vardas dar plačiau būtų pagarsėjęs Vak. 
Europoje, tik šį kartą ciesoriaus Zigmanto nešlovei. Zigmantas 
tą gerai jautė ir todėl ant Vytauto labai širdo. Kad Vytautas 
būtų simpatizavęs pačiam husitizmui ir norėjęs įkurti tautinę 
Lietuvos bažnyčią, kaip klaidingai kartais kitų rašoma, tai tam 
įrodymų nėra. Vytautas nėjo prieš Kat. Bažnyčią, kurią Lie¬ 
tuvoje savo rankomis kūrė. Prieš patį Lucko suvažiavimą po¬ 
piežius Martynas V net ragino Vytautą padėti Bažnyčiai įveikti 
husitus, nes jį ir Jogailą laikė galinčius tai padaryti, bet Vytau¬ 
tas jau negrįžo prie pirmykščių savo planų ir nesiėmė nei karu 
nei geruoju husitų taikyti su Bažnyčia. Vytautui rūpėjo savo 
reikalai, su kuriais husitai neturėjo nieko bendro: tai paaštrėję 
santykiai su lenkais ir rytų politika. 


VI. 

Jeigu prasidedant Vytauto Didžiojo laikams Lietuva buvo 
dar pagonių šalis ir tebebuvo garbinami jos šventi miškai ir 
tebekūrenama amžinoji ugnis, tai jau jo laikams baigiantis Lie¬ 
tuva buvo gerokai sukatalikinta ir daugelyje jos vietų skambėjo 
bažnyčių varpai. Vytautas tai pasiekė ne iš karto, bet po visos 
eilės tų didžių ir nelengvų katalikybės skleidimo žygių, apie ku¬ 
riuos iki šiol kalbėjom. Jais Vytautas seną religinę Lietuvos 
būklę bent oficialiai pakeitė nauja, kurioje viso religinio gyveni¬ 
mo centras buvo jau ne senojo lietuvių tikėjimo garbinama gam¬ 
ta, bet pats jos Kūrėjas. Reikia tik bendrai žvilgterėti, kiek 
daug Vytautas padarė Jo garbei Lietuvoje. 

Vytauto pastangomis, iš pradžių padedant ir Jogailai, 
krikštas buvo platinamas po visą Lietuvą, ir katalikų tikėjimas 
pamažu plito ir augo. Vytautas nebuvo jo palikęs pačių žmonių 
valiai, bet savo galia jį stiprino ir rėmė. Per visą savo valdymo 
laiką jis pastatė tiek bažnyčių, kiek jų, gal būt, niekas ir nieka¬ 
da Lietuvoje nėra pastatęs. Taip, pavyzdžiui, yra išlikusių ži¬ 
nių, kad Vytautas pastatė apie 35 bažnyčias įvairiose Lietuvos 
valstybės vietose: Vilniuje katedrą (1399) ir šv. Onos bažnyčią. 

Kaune parapinę bažnyčią ir pranciškonų (dabar Vytauto), Nau¬ 
juose Trakuose (kur yra išlikęs Vytauto numylėtas Šv. Pane¬ 
lės paveikslas, žmonių laikomas stebuklingu), Šen. Trakuose, 
Darsūniškyje, Dauguose, Punioje, Perlojoje, Švenčionyse, Du¬ 
bingiuose, Utenoje, Eišiškiuose, Gardine, Liet. Brastoje (pirmos 
žmonos Marijos Praksėdos atminimui), Volkoviske, Visoko 
Litevske, Gniondze, Naugardėlyje, Vitebske, Drahočyne, 
Pinske, Kamience (vyskupui katedrą); Žemaitijoje pastatė Var¬ 
niuose katedrą ir bažnyčias: Airiogaloje, Betygaloje, Kelmėje, 
Kražiuose, Kaltinėnuose, Luokėje, Raseiniuose, Viduklėje, Sen- 
varniuose, Veliuonoje. Iš čia matome, kaip platus buvo Vytauto 
statytų bažnyčių tinklas apėmęs ne tik Lietuvą, bet ir kraštus, 
esančius toliau nuo Lietuvos. Daug šių bažnyčių išliko iki mū¬ 
sų laikų. Be to, pažymėtina, kad Vytauto pastatytųjų bažnyčių 
skaičius buvo pustrečio karto didesnis už Jogailos ir Vytauto 
didikų pastatytas bažnyčias drauge. Taigi Vytautas buvo 
tikrasis Lietuvos bažnytinio gyvenimo kūrėjas, nes visą pagrin¬ 
dą sudarė bažnyčios, kurių buvo skelbiamas naujas tikėjimas. 
Įkurtąsias bažnyčias ir vyskupų katedras Vytautas gausiai 
apdovanojo žemėmis, javais ir pinigais. 

Be bažnyčių Vytautas taip pat statė Lietuvoje ir vienuoly¬ 
nų. Savo tėviškėn į Trakus parkvietė benediktinus, kuriems pa¬ 
statė vienuolyną ir bažnyčią, kad jie užsiimtų mokslu. Kaune ir 
Ašmenoje, po nenusisekusio Vorsklos mūšio, įkūrė vienuolynus 
pranciškonams; Breste įsteigė vienuolyną augustinijonams; 
juos taip pat gausiai apdovanojo Medininkuose (Viln.) ir Pane¬ 
munėje; domininkonus parėmė donacijomis Lucke, Gardine ir 
Naugardėlyje; pranciškonams pastatė jau minėtas bažnyčias 
Kaune, Gardine, Pinske, Drahočyne. 

Bažnyčios ir kunigai buvo atleisti nuo mokesčių, naturali- 
jų, teismo ir kitokių valstybinių prievolių. Horodlės unijos 
(1413) aktu užtvirtintos visoms bažnyčioms, parapijoms, kole¬ 
gijoms, vienuolynams ir kitoms dvasinėms įstaigoms visokios 
laisvės, privilegijos, imunitetai, kurie tik buvo iki tol išduoti. 
Tad prie Vytauto buvo apdraustos bažnyčios bei vienuolynai ir 
iš teisinės pusės. 

Visas šis bažnytinis gyvenimas buvo sukauptas keturiose 
vyskupijose. Dvi iš jų Vytauto ir Jogailos buvo įkurtos pačio¬ 
je Lietuvoje —- tai Vilniaus ir Žemaičių arba Medininkų vysku¬ 
pijos, kurios apėmė didelius Aukštaitijos, Žemaitijos ir Sūdą- 

vijos plotus; trečią Vytautas įkūrė Volynijoje (Vladimiro) ir 
ketvirtą Podolijoje (Kamienco). Šią paskutinę Vytautas įsteigė 
tik pabaigoj savo gyvenimo (po 1424). Iš pirmųjų trijų vysku¬ 
pijų Vytautas, kaip žinome, norėjo sudaryti nepriklausomą Lie¬ 
tuvos bažnytinę provinciją. Tai būtų buvęs Vytauto vaini¬ 
kas, uždėtas visam Lietuvos cliristanizacijos darbui, nes su Lie¬ 
tuvos metropolijos įkūrimu būtų pilnai užbaigtas buvęs bažny¬ 
tinio Lietuvos gyvenimo tvarkymas, ko Vytautas karštai siekė 
ir kas butų turėjęs didelės reikšmės, valstybei ir tautiniam gy¬ 
venimui. Bet kaip Lietuvos valstybei, taip ir jos bažnyčiai jam 
nepavyko iškovoti visiškos laisvės, tikro savarankiškumo. Baž¬ 
nytinis Lietuvos gyvenimas paliko lenkų įtakoje, nes jų metro¬ 
politų valdžiai priklausė Lietuvos vyskupai. 

Per visą savo valdymo laiką Vytautas palaikė su jais gerus 
santykius, bet kartu ir rūpinosi, kad Lietuvos vyskupais būtų 
jam pritariantieji asmens. Taip antai, ketvirtas iš eilės Vilniaus 
vyskupas Petras iš Kustynės (1414—1421), kuris buvo delega¬ 
tu Konstancijoje ir pasiuntiniu Žemaitijoje, jau minėtas pirmasis 
Žemaičių ir vėliau Vilniaus vysk. Motiejus ir antrasis Žemaičių 
vysk. Mikalojus Dziežgavičius (1421—1453), — Visi buvo pa¬ 
skirti vyskupais Vytautui juos rekomenduojant. Du paskutiniai 
prieš įšventinant juos į vyskupus buvo Trakų klebonai, taigi gy¬ 
veno Vytauto rezidencijoje. Juos Vytautas kviesdavosi į savo 
tarybą; jie užimdavo ten pirmų sekretorių vietas, padėjo rūpin¬ 
tis krašto reikalais, dalyvauti suvažiavimuose. Tuo būdu vys¬ 
kupai Lietuvos valdyme įgijo lygių teisių su žymiais didikais, 
kuriais Vytautas rėmėsi didesniuose savo žygiuose. Ypač Vy¬ 
tauto politikai buvo prielankus vysk. Motiejus, kuris jam buvo 
tas pats, kas lenkams vysk. Zbignievas Olesnickis. Kaip šis, 
kiek galėdamas stengėsi sutrukdyti Vytauto karūnaciją ir to 
pasiekė, taip Vysk. Motiejus karščiausiai ją rėmė. Tas pats 
vysk. Motiejus užmerkė Vytautui ir akis (1430. X. 27) ir jo kūną 
nulydėjo į paties Vytauto pastatytą katedrą. Po Vytauto mir¬ 
ties vysk. Motiejus rėmė Švitrigailą, kaip kovotoją už Vytauto 
sukurtąją Lietuvą, susilaukdamas Jogailos ir Zigmanto I, Vy¬ 
tauto brolio, nemalonės. Parčovo seime karštai ginčijosi su len¬ 
kais dėl Lietuvos nepriklausomybės ir Podolės žemių grąžinimo. 
Tai buvo didelis Vytauto politikos rėmėjas ir Lietuvos patriotas. 


*) Przgal., 47 p. 

kuris net kunigų, nemokančių lietuviškai, neleisdavo prie šventi¬ 
mų. Taigi, matome, kad Vytauto santykiai su bažnytine Lietu¬ 
vos vyresnybe buvo artimi ir ji veikė sutartinai su Vytautu, 
gerbdama jj, kaip savo dosnų valdovą ir katalikų bažnyčios kū¬ 
rėją Lietuvoj. 

Tvarkydamas bažnytinį Lietuvos gyvenimą, Vytautas tu¬ 
rėjo nemažai reikalų ir su popiežiais. Bonifacas IX rėmė Vy¬ 
tautą karuose su turkais (1399), draudė Ordiną kariauti Lietu¬ 
vą, padėjo įkurti Vladimiro vyskupiją, siuntė savo pasiuntinius į 
Lietuvą. Inocentas VII, Gregorijus XII ir Aleksandras V parem¬ 
davo Vytautą prieš Ordiną. Jonas XXIII atėmė Vok. Ordinui 
visas teises ir privilegijas, kuriomis jis pateisindavo savo už¬ 
puldinėjimus, ir pasiūlė Vytautui pavesti bylą su Ordinu Kon¬ 
stancijos susirinkimui. Tačiau visi žymesni Vytauto žygiai, ku¬ 
rie lietė bažnytinį Lietuvos gyvenimą, buvo surišti su popiežium 
Martynu V, kadangi su juo pasibaigė Vak. Bažnyčios schizma 
ir jo valdymo laikotarpis (1417—1431) supuolė su Vytauto įsi¬ 
galėjimu. Vytautas vedė su juo labai plačią korespondenciją vi¬ 
sais svarbiausiais Lietuvos krikšto klausimais. Martynas V pa¬ 
skyrė Vytautą vikaru Rusijos kraštuose ir Livonijos vyskupijų 
globėju, patvirtino Žemaičių vyskupiją ir apgynė ją nuo Rygos 
arkivyskupo pretenzijų, parėmė Vytauto žygius prieš totorius, 
uždedamas kunigijai kontribuciją (1 424) tiems reikalams, leido 
kurti Kamienco vyskupiją, suteikė indulgencijų jam ir jo pata¬ 
rėjams. Iš kitos pusės, Martynas V dėl kai kurių dalykų Vy¬ 
tautui ir nepritarė; jis neaprobavo Vytauto sumanymo suvie¬ 
nyti abi Bažnyčias, nesutiko įkurti atskiros Lietuvai metropoli¬ 
jos, draudė Vytautui remti husitus, nepritarė Vytauto karūna¬ 
cijai. Taigi Vytautas turėjo su Martynu V gerų ir blogų santy¬ 
kių. Ypač jie buvo susvyravę Vytauto amžiaus pabaigoj, kai 
Vytautas buvo susidėjęs su husitais ir į Poznaniaus vyskupus 
prisispyręs protegavo savo kandidatą St. Ciolką. Per Lucko 
suvažiavimą Vytautas nepalaikė Martyno V pageidavimo, kad 
Lietuva ir Lenkija aktyviai pradėtų malšinti husitus; jis labiau 
rėmė ciesoriaus Zigmanto sumanymą tiems reikalams sušaukti 
Bažnyčios visuotinį susirinkimą, kurio popiežius tuo tarpu ne¬ 
norėjo. Iš to viso matyti, kad Vytautas Didysis daug rėmėsi 
popiežių pagalba, palaikė su jais gerus santykius, paklusdavo jų 
autoritetui ir tiktai savo valdymo pabaigoj buvo besueinąs su 
popiež. Martynu V į konfliktą, bet ir jis likvidavosi gražiai, nes 

Vytautas Bažnyčios galvai nusileido, o popiež. Martynas para¬ 
šė Vytautui savo džiaugsmą išreiškiančią bulą, tačiau jos Vy¬ 
tautui jau nebeteko skaityti, nes buvo miręs. 

Vytautas Didysis, stengdamasis įdiegti Lietuvoje kataliku 
tikėjimą, kurdamas joje bažnytinį gyvenimą ir palaikydamas 
artimus ryšius su Romos popiežiais, prieš akis neturėjo vienų 
tik religinių tikslų, bet kartu jam rūpėjo ir kiti Lietuvos reikalai. 
Kaip jos valdovas, Vytautas steigės įveikti Lietuvos priešus ir 
padaryti ją didinga valstybe, panaudojant tam tikslui ir patį 
krikštą. Tokia bažnytinė Vytauto politika, žinoma, atsiliepė į 
pačią Lietuvos kristanizaciją kiek neigiamai, versdama kar¬ 
tais tikėjimo dalykus aukoti valstybei, bet ji buvo neišvengiama, 
turint galvoje Vytauto laikų Lietuvą, kurioje, kaip jau matė¬ 
me, religijos reikalai buvo labai tampriai susiję su visa jos po¬ 
litika. 

Vytautui per visą savo valdymo laiką teko gana įtemptai 
gintis nuo Livonijos ir Vokiečių Ordinų ne tik karais, bet ir Lie¬ 
tuvos krikšto faktu, nes su juo baigėsi visos Ordinų pretenzijos 
į lietuvių žemes. Lietuviams apsikrikštijus, Ordinai nebeturėjo 
kuo pateisinti savo karų ir pastangų užvaldyti Lietuvą, o karus 
vis dėlto vedė. Todėl Vytautui nebuvo nieko geresnio, kaip kovo¬ 
ti su Ordinais jų pačių Lietuvai taikytu būdu — pasiremiant ti¬ 
kėjimo dalykais. Vytautas atsišaukimais į Vakarų Europos ku¬ 
nigaikščius, delegacijomis į Konstancijos susirinkimą, raštais į 
popiežius ir, pagaliau, stiprindamas katalikų tikėjimą pačioje 
Lietuvoje, stengėsi išmušti iš jų rankų ginklą, nukreiptą prieš 
krikščionišką Lietuvą. Tokiu pat būdu Vytautas gynė save 
prieš popiežių ir sklaidė Vak. Europoje Ordino gandus, kad jis 
ir Lietuva nėra katalikybei nuoširdūs, kad krikštu lietuviai tik 
dangstosi nuo karų, rengdami didelį smūgį katalikiškai Europai. 
Pykdamas ant Vokiečių Ordino rėmėjo, ciesoriaus Zigmanto, 
Vytautas buvo susidėjęs net su husitais, Katalikų Bažnyčios pa¬ 
smerktais, ko nebūtų gal daręs arba būtų išmėginęs savo prie¬ 
mones ir autoritetą grąžinti juos Bažnyčiai, jeigu kiti būtų bu¬ 
vę santykiai su Ordinu. Ordinas šitą Vytauto žygį tuojau iš¬ 
naudojo apskųsti jį popiežiui Martynui V, kad jis nustotų po¬ 
piežiaus malonės. Livonijos Ordinas puolė dar Vytautą, pavy¬ 
dėdamas jam popiežiaus suteikto vikariato Pskovo ir Naugardo 
kraštuose, ir širdo, kad Vytautas buvo paskirtas globėju Livo¬ 
nijos vyskupijų, kurias Ordinas lenkė į savo valdžią. Todėl 

Livonijos Ordinas, kaip žinome, darė su Pskovu ir Naugardu 
sutartis, kurios kėlė rusų drąsą ir griovė Vytauto karštai sie¬ 
kiamą Bažnyčią uniją. Vytautas ir čia turėjo remtis krikštu, 
kad atsispirtą Ordinui. 

Neaplenkė Vytautas tikėjimo ir savo rytą politikoje, lenk- 
tyniuodamas su Maskva dėl įsigalėjimo rusą žemėse. Tik čia 
Vytautas tikėjimu negynė savęs, ką darė santykiuose su Ordi¬ 
nais, bet siekė sustiprinti savo įtaką, atgaivindamas Kijevo me¬ 
tropoliją, ir stengdamasis suvienyti stačiatikius su katalikais. 
Jeigu stačiatikią ir kataliką unija Lietuvos valstybės ribose bū¬ 
tą nutarta ir Vytautui būtą sekęsi ją realizuoti, tai, plėsdamas 
uniją toliau į rytus, būtą turėjęs pagrindo, kovojant su rusais 
stačiatikiais, laukti sau paramos iš Vak. Europos, kaip Ordinai 
jos gaudavo prieš lietuvius. Taigi Bažnyčią unija, kaip aukšta 
ir graži idėja, būtą turėjusi patarnauti ir Vytauto ekspansijai į 
Rytus. 

Taip pat ir santykiuose su lenkais Vytautas vienu kitu at¬ 
veju stengdavosi pasiremti kataliką tikėjimo reikalais, kad tu¬ 
rėtą laisvesnes rankas, valdydamas savo valstybę. Taip, pa¬ 
vyzdžiui, lenką sutrukdyta įkurti Lietuvos kataliką metropolija 
turėjo užtikrinti Lietuvos bažnyčiai nepriklausomybę ir atpalai¬ 
duoti ją nuo Lenkijos kunigą bei ją politikos, kas jau būtą silpni¬ 
nęs lietuvią ir lenką ryšius; Vytauto įsteigtos Volynijoje ir Po- 
dolijoje dvi vyskupijos palaikė jo įtaką tuose Palenkės kraš¬ 
tuose; net į Poznaniaus vyskupo sostą Vytautas daręs pas po¬ 
piežių rimtą žygią paskirti sau palanką St. Ciolką. Lenkai ši¬ 
tą Vytauto politiką jautė ir rūpinosi popiežių Martyną V palenk¬ 
ti į savo pusę. Iškilus Vytauto vainikavimo klausimui, jie tie¬ 
siog apeliavo Romon, kad tai žalingas dalykas Rytą taikai, 
ypač bruzdant husitams, ir popiežius Martynas V, pats pripa¬ 
žinęs Vytautą vertą karaliaus vainiko, patarė tuo reikalu nesi¬ 
skubinti. Vadinasi, lenkai kaip ir Ordinas, mokėjo geriau net už 
Vytautą pavartoti tikybinius argumentus, kad išeitą naudos 
valstybei. Dėl ko tad Vytautui, neofitui, tuo pačiu ginklu ne¬ 
sinaudoti? 

Pagaliau, Vytauto pažiūras j tikėjimo ir valstybės santykius 
vaizduoja ir kai kurie jo paties gyvenimo atsitikimai. Štai, jis, 
ieškodamas Maskvos paramos, savo dukterį Sofiją išleidžia už 
Maskvos kunigaikščio sūnaus, stačiatikio, nors pats buvo kata¬ 
likas; Jogailai atsisakius remti husitus dėl ją lieretikiškumo, Vy- 

tautas, keršto ieškodamas, to nežiūri; savo dvare leidęs skelbti 
husitizmą 1 ); katalikų tikėjimą, patekęs į rusų kraštus, kad ir 
pagonio Jogailos verčiamas, keitęs į stačiatikių tikėjimą. Šituos 
dalykus reikia paaiškinti tuo, kad Vytautas nepasižymėjo labai 
giliu tikėjimu, nors per visą savo valdymo laiką stiprino katali¬ 
kybę lietuvių tautoje, statė bažnyčias, kūrė vienuolynus, dova¬ 
nojo jiems daug įvairių gėrybių. Taip antai, prisikėlimo iš numi¬ 
rusių dogmą išpažino tik prieš pačią mirtį. 

Tačiau šie, palyginti, nežymūs dalykai, kaip ir visa Vytauto 
politika, kada jis stengėsi krikštą panaudoti savo galybei, ne¬ 
sudarė didelių nuostolių nei katalikybei Lietuvoje nei pačiai Kat. 
Bažnyčiai. Kat. Bažnyčiai, pav., daug daugiau padarė skriau¬ 
dų Prancūzų karaliai katalikai, kurie įtraukė popiežius į Avin¬ 
jono verguvę (1305) ir tuo davė pradžią Vak. Bažnyčios schiz¬ 
mai, pasibaigusiai tik Vytauto laikais (1415). Vytautas, kaip tik 
priešingai, Kat. Bažnyčiai labai daug nusipelnė, nes jo pastan¬ 
gomis lietuvių tauta pažino Kristaus mokslą ir tapo katalikiška. 

Vytautas senos kartos ainis pradėjo naujus laikus. Jis 
išvedė Lietuvą iš jo protėvių tikėjimo, kuriame pats gimė ir už¬ 
augo, bet kuris buvo jau atgyvenęs savo dienas. Jis turėjo nu¬ 
veikti seno tikėjimo tradicijas, senus papročius, senesniųjų kon¬ 
servatizmą ir visa tai pakeisti katalikybe ir jos etika. Už tat 
jo laikai — tai religinės Lietuvos aušros ir saulės patekėjimo lai¬ 
kai. Kristaus mokslo šviesa Lietuvai ėmė šviesti iš pastatytų 
Vytauto bažnyčių ir įkurtų vienuolynų. Tiesa, praėjo dar ne¬ 
maža laiko, kol ta šviesa pasiekė ir tolimesnius Lietuvos kam¬ 
pus. Bet taip buvo ir su kitomis tautomis, kurios iš karto priė¬ 
mė katalikybę. Vytautas gi padarė gražiausią pradžią Lietuvo¬ 
je katalikybės augimui ir padėjo jai tvirtus pamatus. Tai 
buvo jo didelis nuopelnas Lietuvai ir Katalikų Bažnyčiai, nes lai¬ 
mėjo jai dar vieną tautą. Atmetus jo politinius tikslus, nebergž- 
džios buvo ir jo pastangos suvienyti Lietuvoje Vakarų ir Rytų 
Bažnyčias, kas praskynė kelią ateities unijai. Vytautas sulai¬ 
kė totorių veržimąsi į katalikiškus kraštus. Šitais savo nuo¬ 
pelnais Vytautas atlygino pasitaikiusias jo gyvenime ir religi¬ 
niame veikime klaidas, ir iš popiežiaus Martyno V teisingai lai¬ 
mėjo katalikų tikėjimo skleidėjo ir dėl jo kovotojo vardą — pro- 
pugnator et augmentator fidei! 


') C. ep. V., 382 p. 



Simas Sužiedėlis 


Vytauto galybės laikai 

I. Vytauto varžytynės su Vok. Ordinu ir iškilimas Va¬ 
karu Europoje. Žalgirio atgarsiai Lietuvoje ir Rusijoje. Tor- 
no taika. Romos imperatoriaus arbitras Lietuvoje. Konflik¬ 
tas su Ordinu dėl Žemaitijos sienų. Horodlės unija. 1414 m. 
karas su Vok. Ordinu. Konstancijos susirinkimo nutarimas. 
Kultūrinis Vytauto darbas Lietuvoje ir jo kliūtys. Romos cie¬ 
soriaus sprendimas Breslave. Vytautos santykiai su čekais. 
1422 m. karas su Ordinu. Melno taika. 

II. Vytauto ekspansija į rusų žemes ir iškilimas Rytų 
Europoje. Vytauto pastangos įsigalėti Rusijoje. Karas su 
Pskovu. Vytautas — Maskvos kunigaikštystės protek¬ 
torius. Iškilmingas Vytauto žygis i Rusiją. Karas su 
Naugardu. Vytauto santykiai su totoriais. Aukso Ordos 
ir Krymo totoriai Vytauto įtakoje. Totorių kultūrinimas. 
Santykiai su turkais. Vytauto valstybės ribos. Vytauto 
galybė. 


I. 

Vytautas Didysis, kaipo žymus ir galingas Lietuvos val¬ 
dovas, pasireiškė jau prieš Žalgirio mūšį. Per aštuonioliką sa¬ 
vo laisvo valdymo metų jis buvo gerai įsistiprinęs Lietuvoje ir 
paskleidęs savo įtaką tolimuose rusų kraštuose, Lenkijoje ir net 
Aukso Ordoje. Bet Žalgirio mūšis, kuriame jis palaužė Vokie¬ 
čių Ordino galybę, Vytauto valdžią dar labiau sutvirtino ir pra¬ 
skynė kelią į tikruosius jo didybės laikus. Juose Vytautas pa¬ 
siekė aukščiausio savo įsigalėjimo laipsnio. 

Pirmiausia Žalgirio mūšio išdavos buvo jausti pačioje 
Lietuvoje. Lietuviai džiaugėsi Vytautu, padarius galą vokiečių 
užpuldinėjimams, trukusiems apie pusantro šimto metų. Jam 
vadovaujant jie pasidarė, pagaliau, nugalėtojai ir laisvi nuo di¬ 
desnių karų. Gyvenimas pasidarė ramesnis, daugiau galima 
buvo jį pakreipti kultūros reikalams, ką Vytautas ir darė, rū¬ 
pindamasis tikėjimo dalykais, švietimu, prekyba. Žemaičiai 

taip pat atsikvėpė po ilgų kovų dėl laisvės, nes po Žalgirio 
karo buvo prijungti prie Lietuvos. Vytautas, norėdamas geriau 
juose įsigalėti ir atstatyti Ordino nualintą kraštą, liepė atnaujin¬ 
ti Dubysos ir Nemuno krantuose pilis ir atstatyti sudegintą Ve¬ 
liuoną, kuri vėliau buvo mėgiamiausia Vytauto ir Ordino pa¬ 
sitarimų vieta po Kauno arba Trakų. Taigi Lietuvos ribos bu¬ 
vo praplėstos toliau į vakarus, apimdamos didesnius tikrų lie¬ 
tuviškų žemių plotus, kuriose vis didėjo Vytauto valdžia ir 
autoritetas. 

Panašiai buvo ir rusiškuose Lietuvos valstybės kraštuose, 
kur apie Vytauto pergalę skleidė žinias iš Žalgirio mūšio sugrį- 
žusieji rusų kareiviai ir vokiečių belaisviai, kalinami tų kraštų 
pilyse, kaip Vitebske, Kijeve ir kitur. Tos žinios kėlė Vytauto 
garbę, aukštino jį vietinių gyventojų akyse. Ir kada Vytautas, 
norėdamas dar labiau sustiprinti rusiškuose kraštuose savo per¬ 
galės įspūdį ir daugiau laimėti jų pasitikėjimo, 1411 metų pava¬ 
sarį kartu su Jogaila lankė Lietuvos Rytų pakraščius, tai jų ke¬ 
lionė buvo panaši triumfui. Vykstant Vytautui pro Polocką, 
Vitebską, Smolenską, Zaslavlių, Brianską, Černigovą iki Kijevo, 
jam lenkėsi visi tų kraštų kunigaikščiai, išreikšdami savo pa¬ 
klusnumą. Polocke pas jį atvyko ir užmezgė taikingus 
santykius Pskovo pasiuntiniai; Smolenskan atsilankė Ria- 
zaniaus kunigaikštis kartu su Vytauto dukterimi Sofija, di¬ 
džiąja Maskvos kunigaikštiene, pasiduodamas jo valdžiai ir 
prašydamas jam dovanoti, kad taip ilgai gyveno su Vytautu ne¬ 
santaikoje; taip pat ir Naugardas linko Vytauto pusėn ir ieško¬ 
jo paramos prieš Ordiną, bet Vytautas buvo ant jo užsirūstinęs, 
kad šis neteikė jam paramos per Žalgirio karą. Taip Vytauto 
įtaka, Žalgirio mūšį laimėjus, stiprėjo ir Rytuose ir Šiaurėje. 

Bet ši auganti Vytauto galybė negalėjo patikti nei vienam 
nei kitam Ordinui. Livonijos Ordinas bijojo Vytauto įsigalėji¬ 
mo Pskovo ir Naugardo respublikose, o Vokiečių Ordinas grau¬ 
žėsi paskutiniuoju pralaimėjimu. Malburgo pilyje išsilaikę kry¬ 
žiuočių likučiai, kurie buvo papildyti naujomis Pareinio kraštų 
jėgomis, padėjo jam pamažu atsigauti ir jis vėl galėjo kelti ne¬ 
ramumus Lietuvos vakaruose. Ypač tai jam buvo patogu dėl 
labai lengvos ir ne visai griežtos Torno taikos, padary¬ 
tos 1411 m. vasario 1 d. Pastaroji sutartis Vokiečių Ordinui 
paliko visas žemes, kurias jis valdė prieš karą, kaip savas; tik¬ 
tai nedidelį Dobrynės kraštą visam laikui grąžino Lenkijai, o 

Žemaitija buvo atiduota Vytautui ir Jogailai ir tai tik iki gyvos 
jų galvos; Lenkija dar gavo iš Ordino už išpirktuosius belais¬ 
vius, Silezijos kunigaikščius, 100.000 kapų grašių 1 ). Dobrynės 
ir Žemaičių kraštų sienos buvo paliktos nustatyti abiejų pusių 
pasirinktiems arbitrams, o didesniuose nesusipratimuose nutar¬ 
ta kreiptis j popiežių, kaip į superarbitrų 2 3 ). Ši tarpininko arba 
superarbitro rolė jau i antrų mėnesį buvo pavesta Vengrijos ka¬ 
raliui Zigmantui, neseniai tik tapusiam Romos ciesorium 2 ), pas 
kurį taikingiems santykiams užmegsti Vytautas buvo išvykęs dar 
prieš savo kelionę į rusų kraštus. Ordinui tas buvo dar patogiau, 
nes popiežiai jam draudė kariauti su Lietuva, o ciesorius Zig¬ 
mantas Ordinų prie to dar skatino. Jis, pasiremdamas savo 
autoritetu, 1412 m. rugpjūčio mėn. 12 d. patvirtino Torno taikų, 
o tų pačių metų pabaigoje pasiuntė į Lietuvų savo komisarų 
Benediktų Makrų, kad tas* ištirtų Žemaitijos sienas ir išspręstų 
kilusį dėl jų Vytauto ir Ordino ginčų. Mat, Vokiečių Ordinas, 
bijodamas Vytauto įsigalėjimo Žemaitijoje, kurių buvo gavęs 
iki savo mirties, draudė jam daryti Žemaičių krašte įvairius su¬ 
tvirtinimus ir nesutiko su Vytautu dėl šio krašto ribų. 

Vytautas Didysis, sulaukęs Makro Lietuvoje, pirmiausia 
pasistengė patraukti jį į savo pusę: jis gražiai Makrų priėmė, 
gausiai jį apdovanojo ir pakėlė į savo riterius. Po to Kauno 
saloje buvo sušauktas Žemaitijos sienų reikalu suvažiavimas, 
(1413), kuriame, neskaitant Vytauto ir Makro, dalyvavo dar 
Jogaila, Ordino pasiuntinys Mykolas Kūchmeisteris, lietuvių ir 
lenkų bajorai, Ordino riteriai. Ordino pasiuntinys įteikė Mak- 
rui reikalavimų, kad jis priverstų Vytautų sugriauti atnaujintų 
Veliuonų, kuri esanti Ordino žemėje ir atiduoti kryžiuočiams 
visas Nemuno ir Nevėžio krantuose Vytauto pastatytas pilis 4 ). 
Savo reikalavimus maršalka Kūchmeisteris rėmė tuo, kad Že- 


100.000 kapų grašiu = apie 1,5 mil. litu. 

~) Torno taikoje Vok. Ordinui buvo uždėta dar pareiga apkrikštyti 
savo pavaldinius, kurie buvo neapsikrikštiję, o Vytautui ir Jogailai ap¬ 
krikštyti žemaičius. C. ep. s., II, 40. 

3 ) Zigmantas Luksemburgietis ciesorium tapo 1411 m. Vengrijos ka¬ 
ralium jis buvo nuo 1387 m., kada vedė Vengrijos karalaitę Mariją, sese¬ 
rį Jadvygos, ištekėjusios už Jogailos 1386 m. Mirus pirmosioms ją žmo¬ 
noms, šie karaliai dabar vėl turėjo vedę seseris (Cileikaites). Taigi Zig¬ 
mantas ir Jogaila buvo ir kaimynai ir giminės. 

*) Ordino delegatai dar reikalavo iš Vytauto 40.000 gryviną, išleistu 
remiant jo karus su Jogaila, ir 1000 griviną, kažkada Vytauto pasiskolintu 
(C. ep. V., 517). Tai sudarė apie 615.000 litu. 

maitija daug kartų Ordinui buvo užrašyta. O Torno taika že¬ 
maičių kraštas atiduotas Vytautui ir Jogailai tik iki jų gyvos 
galvos, todėl ten jokie sutvirtinimai neturi būti daroma. Bet 
Vytautas mąstė apie visišką Žemaitijos krašto priskyrimą Lie¬ 
tuvai, nepaisant jokių terminų, ir todėl nebesutiko su reikalavi¬ 
mais, aprėžiančiais jo valdžią. Jis griežtai pareiškė, ne tiktai 
niekada neišsižadėsiąs savo tėviškės, Veliuonos, bet galįs siek¬ 
ti ir Prūsijos, nes ir tas kraštas seniau priklausė jo protėviams. 
Ordino gi pasiuntiniui, kuris dar kaltino Vytautą, kad jis nebeiš- 
duoda Torne žadėto rašto apie Žemaitijos grąžinimą po savo ir 
Jogailos mirties, dabar jis tokį raštą kartu su Jogaila parašė, bet 
labai neformalų. Ordino pasiuntinys, žinoma, jo nepriėmė. 
Juo labiau, kad kartu su juo Žemaičių bajorai įteikė Vytauto 
dukters Sofijos (Maskvos kunigaikštienės) ir Jogailos dukters 
Jadvygos (Lenkų karalaitės) vardu protestą prieš Žemaičių 
krašto atidavimą Ordinui po jų tėvų mirties. Prie šio teisėtų 
įpėdinių veto pridėjo savo žodį ir Žemaičių bajorai, pasisaky¬ 
dami neužleisią niekam savo krašto. 

Pasireiškus tokiems abiejų pusių skirtumams, Kauno salos 
suvažiavimas nutrūko. Ordino pasiuntinys grįžo į Malburgą 
aiškiai supratęs, kad Vytautas lengvai Žemaitijos neužleis, o 
Makras dar labiau palinko į Vytauto pusę. Jis apvažiavo Že¬ 
maičių kraštą, apklausė vietinių gyventojų, vokiečių liudininkų 
ir sudarė sienų raportą, kuriame į Žemaitijos ribas įskaitė ne tik 
Veliuoną, bet ir Klaipėdą. Visame krašte buvo pripažinta Vy¬ 
tautui teisė statyti pilis ir daryti įvairius sutvirtinimus. Vokie¬ 
čių Ordinas, aišku, šį Makro raportą atmetė. Todėl Makras, 
įteikdamas jį imperatoriui Zigmantui, pažymėjo, kad Ordinas 
nori su Lietuva karo. 

Ir tikrai, Ordino magistras Henrikas von Plaucnas tuojau po 
Makro raporto išvyko pas Čekijos karalių Vaclovą (Zigmanto 
brolį), Vokietijos elektorius ir Prancūzijos karalių Karolį VI 
prašyti pagalbos prieš Vytautą. Vak. Europoje buvo skelbia¬ 
ma, kad Vytautas susideda su stačiatikiais, sukelia slavų tau¬ 
tas, Nemuno ir Dubysos krantuose stato prieš Ordiną nukreip¬ 
tas pilis 1 ). Lietuvos ir Lenkijos pirkliams buvo draudžiama 
prekyba su Prūsija, jų prekės konfiskuojamos, o jie patys ir pa¬ 
tekę nelaisvėn pasienio gyventojai — žudomi 2 ). Tokie pat bu- 


’) C. ep. V., 148 nr. 

■) Scr. r. Prus., III, (Posilge), 333 p., C. ep. V., 279-281, 284 p. 

vo santykiai ir su Liv. Ordinu. Taigi vėl artėjo karas, nors po 
Torno taikos, kur! anų laikų papročiu buvo padaryta amžina, 
tepraėjo vos dveji metai. 

Kadangi naujas karas turėjo paliesti ir Lenkiją, atėmusią 
iš Ordino Dobrynės kraštą ir remiančią Vytautą, tai vėl, kaip 
ir prieš Žalgirio mūšį, reikėjo pagalvoti apie bendrą lietuvių ir 
lenkų frontą prieš vokiečius. Bet dabar jo negalima buvo su¬ 
daryti tais pačiais pagrindais, kaip anuomet, nes Žalgirio laimė¬ 
jimas buvo kiek pakeitęs Lietuvos ir Lenkijos santykius. Jis 
atnešė Lietuvai daugiau laisvės, sustiprino Vytauto valdžią, pa¬ 
kėlė jo galybę. O augant Vytauto galybei, reikėjo ir laisvesnio 
krašto jai pasireikšti — savarankiškesnės Lietuvos, kurią jis 
valdė: toliau negalėjo taip pasilikti, reikėjo santykiai su Len¬ 
kija keisti. Dar daugiau tuo buvo susirūpinę patys lenkai, 
tik visai iš priešingo atžvilgio, negu lietuviai. Jie nerimavo dėl 
Vytauto įsigalėjimo, bijodami, kad šis Žalgirio laimėtojas ne¬ 
panorėtų nuo jų atsiskirti ir visai sutraukyti unijos ryšius, nes 
Vytauto politika darėsi kaskart savarankiškesnė. Lenkų pa¬ 
geidavimu naujas lietuvių lenkų suvažiavimas turėjo pašalinti 
šitą pavojų ir dar labiau pabrėžti tai, kas buvo kitų unijų nu¬ 
statyta. Tokį suvažiavimą, kuriame abi pusės rengėsi laimėti, Jo¬ 
gaila sušaukė 1413 m. spalių mėn. 2 d. Horodlės miestelyje (prie 
Būgo upės). Suvažiavimo nutarimai palietė politinius Lietuvos 
ir Lenkijos santykius. Lietuva buvo pripažinta atskira valsty¬ 
be, galinčia turėti savo didįjį kunigaikštį ir po Vytauto mirties. 

Vokiečių Ordinas, pabijojęs tokios naujos lietuvių lenkų są¬ 
jungos, pašalino magistrą Henriką von Plaueną, karštą greito 
karo šalininką, ir atsiprašė Vytauto dėl padarytų jam skriaudų 
bei pirklių arešto. Vytautas patikėjo netikru vokiečių nuošir¬ 
dumu, kuris dengė jų norą geriau pasiruošti karui, leido jų pirk¬ 
liams laisvai prekiauti, siūlė pradėti naujas derybas sienoms 
nustatyti. Bet kada ir šios derybos Grabove nieko gero neda¬ 
vė, o naujas magistras Mykolas Kūchmeisteris ir toliau Vytautą 
įžeidinėjo savo raštais, tai Vytautas 1414 m. liepos mėn. paskel¬ 
bė Ordinui karą. Lietuvių ir Lenkų kariuomenė įsiveržė į Var¬ 
mijos ir Pomeranijos kraštus ir smarkiai juos nuteriojo; visa¬ 
me krašte neliko maisto nė kareiviams. Nežiūrint to. Ordinas 
nenorėjo taikytis ir nesutiko Lenkijai atiduoti Kulmijos ir Po¬ 
meranijos žemių. O tuo tarpu atvykęs popiežiaus Jono XXIII 
pasiuntinys, Lozanos vysk. Gvileris, Vytautą ir Jogaila kvietė 

Vytautas Didysis. 9 

j Konstancijos susirinkimą ir siūlė pavesti jam bylą su Ordinu. 
Tą patį patarė ir Romos ciesorius Zigmantas, uolus Konstanci¬ 
jos susirinkimo rėmėjas. Tad karas buvo pertrauktas ir pada¬ 
ryta 2 metų paliaubos. Lietuvos ir Ordino byla buvo perduo¬ 
ta susirinkimui. 

Taip buvo baigtas 1414 m. karas, Vytautui neatnešęs ap¬ 
čiuopiamos naudos, nes Žemaičių reikalas liko neišspręstas. 
Neišsprendė jo ir Konstancijos susirinkimas, į kurį kreipėsi abi 
šalys. Tiktai, kaip žinome iš bažnytinės Vytauto politikos ap¬ 
žvalgos, Konstancijos susirinkime buvo pasmerkta žalinga ka¬ 
talikybei Ordino politika ir uždrausta jam su Lietuva kariauti; 
Vytautas gi susilaukė susirinkimo pagyrimų, o popiežius Mar¬ 
tynas V suteikė garbės vardą generalio in temporalibus vikaro 
arba savo vietininko titulą Rusijos kraštuose ir padarė Livoni¬ 
jos vyskupijų globėju. Tai buvo didelis Ordinui smūgis, nes 
toliau jis nebegalėjo taip lengvai Vak. Europoje dangstytis įvai¬ 
riais gandais agresingų savo sumanymų ir dėtis Rytų apašta¬ 
lu. Tarp Ordino ir Rytų tautų iškilo Vytautas Didysis, įgijęs 
krikščioniškos Europos pasitikėjimo. Bet kadangi veržimasis 
į rytus jau nuo Otono D. (X a.) laikų buvo visų vokiečių tenden¬ 
cija, tai gaudamas sau iš jų paramos, Ordinas ir po Konstanci¬ 
jos susirinkimo nenorėjo Vytautui nusileisti. Padarytos pa¬ 
liaubos buvo kelis kartus pailgintos, vis atidedant pastovią tai¬ 
ką ; sušaukti trys suvažiavimai sienoms nustatyti praėjo be vai¬ 
sių: Vytautas reikalavo Žemaitijai plačių sienų, o Ordinas 
nneorėjo su tuo sutikti. Vienais metais (1418) Vytautas ir Jo¬ 
gaila buvo net išsirengę į karą ir savo kariuomenes sutraukę 
prie Červinsko, bet, įsikišus popiežiaus pasiuntiniams, paliaubos 
buvo dar metams prailgintos. 

Tokia netikra kelių metų padėtis nepaprastai trukdė kul¬ 
tūrišką Vytauto darbą, kuris šiuo laiku buvo labai intensyvus. 
Vytautas dėjo pastangų sujungti Vakarų ir Rytų Bažnyčias, 
Žemaitijoje skleidė katalikybę ir kūrė vyskupiją, rūpinosi įsteig¬ 
ti Lietuvoje bažnytinę provinciją, uoliai sekė Konstancijos su¬ 
sirinkimo eigą ir dažnai susirašinėjo su popiež. Martynu V, rė¬ 
mė pirklių ir amatininkų reikalus. Visi šie rūpesčiai reikalavo 
taikos, o jos nebuvo matyti. Be Vok. Ordino trukdė dar 
taikų Vytauto darbą totoriai, Livonijos Ordinas ir k. Totoriai, 
vedami seno Vorsklos nugalėtojo Edygos, 1414—1416 m. smar¬ 
kiai apgriovė Kijevą, Lucką ir nuniokojo jų apylinkes. Baž¬ 
nyčių unijos šalininkas Cemblakas turėjo bėgti iš savo sostinės 

Kijeve ir apleisti tikinčiuosius. Livonijos Ordinas padarė 
prieš Vytautą nukreiptą taiką su Pskovu (1417) ir Naugardu 
(1421), kas Bažnyčių unijai dar labiau pakenkė. 1418 m. suo¬ 
kalbininkai paleido iš Kremenco kalėjimo Jogailos brolį Švi¬ 
trigailą, kuris mėgino sukelti didelę audrą Lietuvos Rytuose, 
bet tas jam nepavyko. Tais pat metais Vytautui teko malšinti 
ir žemaičių sukilimą. 

Tad didieji kultūriniai Vytauto žygiai, atliekami paliaubų 
laiku, buvo trukdomi neramių įvykių. Vytautas dėl jų pagei¬ 
davo pastovios taikos ir nekantriai laukė Lietuvos ir Ordino 
byloje ciesoriaus Zigmanto sprendimo, žadėto tuojau po Kons¬ 
tancijos susirinkimo. Bet ciesorius Zigmantas vilkino jį iki 
1420 m. pradžios, kol Breslave buvo sušauktas visos Vokieti¬ 
jos kunigaikščių ir kurfiurstų suvažiavimas. Čia, dalyvaujant 
dar popiežiaus ir Anglijos karaliaus pasiuntiniams, Zigmantas, 
kaipo superarbitras, patvirtino Torno taiką, Žemaičių kraštą 
pripažindamas Vytautui iki jo mirties, bet užgindamas jame 
statyti pilis ir daryti kitokius sutvirtinimus; Lenkijos preten¬ 
zijas valdyti Pamario, Kulmijos ir Michalovo žemes paneigė. 
Taigi sprendimas buvo visiškai palankus Ordinui ir visai ati¬ 
tiko vieną slaptą Zigmanto pažadėjimą jo nenuskriausti. 
Vytautas ir Jogaila, išgirdę iš savo pasiuntinių tokį sprendimą, 
anot Dlugošo, graudžiai apsiverkė 1 ) ir tuojau pasiuntė ki¬ 
tus pasiuntinius — Zbignievą Olesnickį ir Mikalojų Cibulką — 
su protesto raštu, kuris buvo paskaitytas tame pat suvažiavi¬ 
me. Proteste Vytautas pareiškė, kad neįgaliojo Zigmanto būti 
arbitru ir spręsti jo reikalus 2 3 ). Po to parašė jam dar kitą raš¬ 
tą, kuriame labai gražiai išdėstė, kad Žemaitija ir Aukštaitija 
— tai dvi neatskiriamos Lietuvos dalys, tiktai žmonių vadina¬ 
mos įvairiai dėl jų geografinės padėties; o taip pat ir Sūdavi- 
ja su Jotvingija (Dzūkija) yra tokie lietuvių kraštai, dėl ku¬ 
rių ir ginčo negali kilti; tad jei sprendimas nebus atmainytas, 
kol gyvas bus, nepalaikys su Zigmantu taikos 8 ). Bet Zigman¬ 
tas, Vytauto protesto užgautas, sprendimo neatmainė. Ji pri¬ 
ėmė taip pat ir Jogaila 4 ), Vytautas tada norėjo susitarti su pačiu 


‘) Hist. Po)., XI, 246. 

2 ) Vytautas, mat, prikibo prie išduoto Zigmantui įgaliojimo būti su¬ 
perarbitru Lietuvos ir Ordino byloje, kuri pasirašė tik Jogaila, remdama¬ 
sis tuo, kad Lietuva jis valdo visai savarankiškai ir Jogailos parašas jo 
nesaisto. 

3 ) C. ep. V., 461 ir 468. 

*) Kiti istorikai tvirtina, kad ir Jogaila tą sprendimą atmetęs. Red. 

9 * 

Vokiečių Ordinu, bet šis tik šiaušėsi; jam pritariąs naujas Ry¬ 
gos arkivysk. Habundi (1418-1424) pareiškė pretenziją į Že¬ 
maičių vyskupiją, kurios taip pat netvirtino ir popiežius. To¬ 
kios tat buvo Zigmanto sprendimo išdavos. 

Tuo tarpu Vytautui pasitaikė gera proga už tai Zigmantui 
atkeršyti. Šį kartą ją patiekė Vytautui jau pažįstama slavių 
tauta — čekai, kurie, mirus jų karaliui Vaclovui (1419), nepri¬ 
pažino karalium jo brolio — ciesoriaus Zigmanto, iniciatoriaus 
Konstancijos susirinkimo, pasmerkusio jų tautietį Husą. Jie 
pradėjo su Zigmantu karą, nutarę į karalius kviesti Jogailą, 
bet šis atsisakė (1420). Čekai, nenustoję vilties, vėl išsiuntė 
savo pasiuntinį Hinką iš Valdšteino, kurį Jogaila su Vytautu 
priėmė 1421 m. Pirmiausia pasiuntinys pasiūlė karūną Jogai¬ 
lai, kuris atsakė, kad tuo reikalu sušauksiąs Liubline seimą. 
Čekai, nenorėdami laukti, kreipėsi tuojau į Vytautą, kuris pa¬ 
siūlymą priėmė palankiai, nežiūrint to, kad Jogaila su tuo ne¬ 
sutikęs. Tada čekai Kutnos Hožos seime (1421) ir išrinko 
Vytautą savo karalium, kuris pasiuntė jiems savo vietininku 
sūnėną Zigmantą Kaributą su keliolika tūkstančių kareivių. 
Pragos gyventojai Kaributą iškilmingai sutiko, įdavė jam mies¬ 
to raktus ir pavedė karo vadovybę. 

Ciesoriui Zigmantui šitoks Vytauto žygis buvo labai kar¬ 
tus. Jis pabijojo, kad Vytautas nepradėtų Čekijoje uoliai šei¬ 
mininkauti ir jos nepaveržtų. Todėl kurstė prieš Vytautą po¬ 
piežių, abu Ordinus, Hanzos miestus, Vokietijos kunigaikščius, 
— visus juos kviesdamas į karą su Vytautu, globojančiu hereti- 
kus 1 ). Lengviausia, žinoma, buvo įtraukti į karą Vokiečių Or¬ 
diną, kurio magistru buvo išrinktas jam palankus Povilas 
Russdorias, vietoje atstatyto Kūchmeisterio, nes Ordinas su 
Vytautu nuo 1414 m. buvo tik per plauką nuo karo. Popiežiaus 
pasiuntinys Zenonas norėjo dar Ordiną su Vytautu sutaikyti, 
bet neįstengė. Vytautas ir Jogaila, nelaukdami Ordino užpuo¬ 
limo, 1422 m. liepos mėti. gale išžygiavo prieš Ordiną tuo pat 
keliu, kaip ir į Žalgirio mūšį. Tačiau šį kartą Vytautui neteko 
su Ordino kariuomene susitikti atvirame mūšyje, nes vokiečiai 
buvo užsidarę pilyse ir reikėjo kiekvieną jų imti atskirai. Vi¬ 
sas Prūsijos kraštas apie Vislos ir Dresvenco upes pateko ka¬ 
ro sūkurin. Daugiausia buvo varginama Kulmijos šalis. Vy¬ 
tautas, numatydamas tokio karo sunkenybes, pasiūlė magistrui 


*) C. ep. V., 1001 nr. 

taikytis, bet jis laukdamas Zigmanto pagalbos, pareikalavo vi¬ 
sai atitraukti kariuomenę. Tada Vytautas ir Jogaila kariavo 
toliau, norėdami bent kartą suvesti su Ordinu savo sąskaitas, 
nežiūrėdami, kad Lietuvą ėmė pulti Livonijos kardininkai. Tik 
kada patys Prūsijos krašto gyventojai prieš kryžiuočius sukilo, 
o Zigmanto žadėtos pagalbos nesulaukė, magistras turėjo nu¬ 
sileisti. 

Taika buvo padaryta 1422 m. rugsėjo mėn. 27 d. prie 
Melno ežero (netoli Vislos) 1 ). Lenkija gavo Niešavo žemę su 
keliais sodžiais ir viena pilimi, o Lietuva — Žemaitiją ir Sūda- 
viją su Vytauto nustatytomis ribomis. Jos buvo pravestos nuo 
Mozūrijos sienos upe aukštyn į Grajevo ir Ragordo ežerus, iš 
čia pro Vištyčio ežerą i Leipūnos upę, toliau Leipūnos ir Šir¬ 
vintos upėmis iki Šešupės ir nuo jos tiesiai j Nemuną prie Sma¬ 
lininkų; iš čia — j Palangą, paliekant Ordinui dviejų mylių 
pakraštį prie Nemuno ir trijų mylių pakraštį prie Jūros. Tuo 
būdu Klaipėda buvo palikta Ordinui, o Palanga — Lietuvai; ji 
skyrė Vokiečių ir Livonijos Ordinų žemes, kas apsaugojo Lie¬ 
tuvą nuo didesnės vokiečių įtakos 2 ). Kad Ordinas neturėtų 
daugiau prie Lietuvos jokių pretenzijų, visi išduoti jam raštai, 
dovanojant Žemaičių kraštą, buvo pripažinti be vertės ir su¬ 
grąžinti atgal. Tik tas dalykas, kad taika buvo preliminarinė 
— nepatvirtinta abiejų pusių antspaudomis, ir neišvestos na¬ 
tūralinės sienos, — leido dar Ordinui kelti ginčų. 

Tačiau Vytautas, ilgai nelaukdamas, susitarė su Ordinu dėl 
išvestų pagal taiką sienų, suteikė laisvę prekybai, užmezgė su 
juo visai draugingus santykius. Iš Žemaičių krašto ir dalies 
Sūdavijos (Užnemunio) Vytautas įkūrė Žemaičių seniūniją, ku¬ 
ri gavo lygias teises su Lietuvos vaivadijomis. Taip pat po¬ 
piežius Martynas V galutinai patvirtino ir Žemaičių vyskupiją. 
Taigi šito Lietuvos krašto reikalai buvo visiškai sutvarkyti. Vy¬ 
tautas Didysis, užrašęs jį savo valdymo pradžioje Ordinui, da¬ 
bar grąžino Lietuvai ir užbaigė daugiau negu šimto metų 
(1283—1422) trukusius dėl jo karus. Ilgam jie buvo sulaikę 
žemaičius ir bendrai lietuvius nuo krikšto ir Vakarų kultūros; 
Vytautas ir tą jiems suteikė. 

Po to buvo susitaikinta ir su ciesorium Zigmantu, kuris 
Kėzmarko suvažiavime (1423) panaikino Breslavo sprendimą, 

J ) C. D. Pol., I, 110 p. 

"’) Melno taikoje išvestos sienos išsilaikė 500 m., nes Klaipėda bu¬ 
vo atvaduota tiktai 1923 m. 



134 


netekusį po Melno taikos savo reikšmės, o Vytautas nutraukė 
ryšius su čekais, atšaukdamas į Lietuvą Kaributą ir patardamas 
jiems susitaikyti su Bažnyčia. Kaributas savo valia buvo dar 
kartą išvykęs į Čekiją ir, susidėjęs su čekų vadu Prokopu, ka¬ 
riavo su Zigmantu, bet husitų eilėms retėjant, pradėjo derybas 
su popiežium ir už tą buvo išvytas iš Čekijos. Tuo ir užsibaigė 
šie lietuvių santykiai su husitais. Vytautas, tur būt, niekada 
nuoširdžiai nemanė būti čekų karalium, nes tam reikėjo ilgų 
karų su vokiečiais ir popiežium, o Vytautui buvo reikalinga tai¬ 
ka Vakaruose ir geri santykiai su Bažnyčia. Jis ilgai jau ne¬ 
lankė rusų kraštų, kur mielai kreipdavo savo žirgą; pasibaigė 
ir lenkų draugingumas, nes karaliaus dvare įgijo daug įtakos 
Krokuvos vysk. Zbignievas Olesnickis — didelis nepriklauso¬ 
mos Vytauto politikos priešas. Todėl gerus santykius su Va¬ 
karais Vytautas ėmė labai branginti. 

Taip praėjo dešimts su viršum metų nuo Žalgirio laimėji¬ 
mo, besirūpinant Vytautui padaryti Lietuvą kultūringą ir laisvą 
nuo vokiečių ir lenkų. Kultūrą krašte sustiprino, plačiau pa¬ 
skleisdamas ir sustiprindamas katalikų tikėjimą, o laisvę 
įveikdamas galutinai Ordiną ir Horodlės aktu susilpnindamas 
unijos ryšius. Nuo Žalgirio mūšio Vak. Europoje jis buvo žino¬ 
mas, kaip sumanus vadas, nuo Konstancijos susirinkimo — 
kaip gudrus politikas. Tuo metu jo galybė buvo pasiekusi aukš¬ 
čiausio laipsnio, ką jis parodė savo žygiais į plačiąsias Rusijos 
lygumas. 


II. 

Vytautas Didysis dėl Rusijos žemių sielojosi tiek pat, kiek 
ir dėl Žemaitijos. Per visą savo valdymo laiką jis nepraleido 
nė vienos progos daugiau jų užimti ir gerai jose įsigalėti. Al¬ 
girdo užkariautųjų Rusijos kraštų plotą Vytautas buvo jau per¬ 
žengęs prieš Žalgirio mūšį, bet tolimesnį jo įsigalėjimą sutrukdė 
ilga nesantaika su Vok. Ordinu ir kultūros darbas pačioje Lie¬ 
tuvoje. Ypač jo įtaka buvo susilpnėjusi Pskovo ir Naugardo 
respublikose, kurios daugiau šliejosi prie Livonijos Ordino ir 
Maskvos, t. y. dviejų galybių, labiausiai priešingų Vytauto įsi¬ 
galėjimui Rytuose. Liv. Ordinas su abiem miestais buvo pada¬ 
ręs ilgametes sutartis 1 ) ir palaikė prieš bajorus Naugardo liau- 


') L. E. K. U. V, 2328. C. ep. V.. 763 ir 764 nr. 


135 


dies sukilimą, kame žuvo daug Vytauto šalininkų. Maskva nuo 
1416 m. Pskove turėjo savo kunigaikštį. Vytautas Didysis 
skersakiavo į šitą, Livoniją ir Maskvą jungiančią grandį, bet 
nieko negalėjo daryti dėl gresiančio 1422 m. karo. Taigi šiam 
karui pasibaigus, Vytautas visą savo energiją nukreipė į Psko¬ 
vo ir Naugardo miestus ir į Rusijos kraštus. 

Gudrūs Pskovo ir Naugardo pirkliai, pajutę Vytauto pyk¬ 
tį, keletą kartų siuntė pas jį su dovanomis savo pasiuntinius, 
bet Vytautas nenorėjo klausyti jų taikių pasiūlymų ir atvirai 
rengėsi karui, kuris įvyko 1426 m. Tų metų vasarą, rugpiūčio 
mėn. surinkęs didelę iš lietuvių, lenkų, čekų ir totorių kariuomenę, 
Vytautas užpuolė Pskovą, nes Dorpato vyskupas, kuris Vytautą 
turėjo savo globėju, skundėsi, kad pskoviečiai vargina jo že¬ 
mes 1 ). Karas truko tris savaites, bet Pskovo paimti nepasise¬ 
kė. Tada Vytautas pasitraukė su dideliu grobiu, apiplėšęs kraš¬ 
tą ir paėmęs 1000 rublių kontribucijos. Padarytąja taika (1426. 
VIII. 25) Pskovas turėjo pripažinti Vytauto viršenybę ir neteikti 
pagalbos jo priešams. 

Daug didesnį žygį sekančiais metais surengė Vytautas į 
Maskvos apylinkes. Ten jis žygiavo, norėdamas suvaldyti ne¬ 
paklusnius jam Okos ir Dono aukštupių kunigaikščius, kurių 
vienas kitas, kaip, pav., Odojevo, buvo nuo Vytauto atsimetę. 
Vytautas ruošėsi gerai juos nubausti. Bet dar Minske jį sutiko 
duktė Sofija, Maskvos kunigaikštienė su nepilnamečiu savo 
sūnumi Vosylių II ir, pildydama savo mirusio vyro valią, prašė 
paimti sūnų savo globon, paliekant jam jo valstybę 2 ). Šis daly¬ 
kas neleido Vytautui eiti prieš Maskvą, kurios jis, be abejo, ne¬ 
būtų aplenkęs, tačiau, iš kitos pusės Vytautas, tapdamas savo 
duktėno globėju, tuo pačiu ir Maskvos kunigaikštijos prorekto¬ 
rium, iškilo aukščiau kitų rusų kunigaikščių, kas vertė juos dar 
labiau lenktis Vytauto galybei. Savo laiške jis rašo, kad su vi¬ 
sa kariuomene ir pulku dvariškių pasiekė net 100 mylių už Smo¬ 
lensko, palikdamas kairėje Maskvą, iki kurios tebuvo trijų die¬ 
nų kelio; toliausiai Vytautas nuėjo iki Okos prieupio Zna, už 
Pronsko (visai netoli dabartinės Penzos). Čia Vytautą sveiki¬ 
no ir jam lenkėsi Riazaniaus, Perejaslavlio, Pronsko, Novosiels- 


0 L. E. K. U., VII, 222 nr. 

2 ) Vosylius 1 (1389—1425), Dimitro Donskoj sūnus, Vytauto žen- 
tas, mirdamas antrą kartą buvo pareiškęs norą, .kad Vytautas globotą įo 
sūną (įpėdini) Vosylių II, žmoną ir vaikus. Pirmą kartą jis tai padarė 
prieš 1422 m. 

ko, Odojevo ir Vorotino kunigaikščiai. Kaip savo senjorui, Vy¬ 
tautui Didžiajam, vieni iš jų tuojau pasidavė su visomis savo že¬ 
mėmis ir gyventojais, kiti — kiek vėliau. Pasidavimo sąlygas 
vaizdžiai rodo Riazaniaus ir Pronsko kunigaikščių sutarčių raš¬ 
tai, kuriais pažadėjo Vytautui ištikimai, be apgaulės, tarnauti, 
padėti jam karuose ir su nieku nedaryti sutarčių be Vytauto ži¬ 
nios; Vytautas jiems paliko jų valdomas žemes. Pasidavusieji 
mokėjo Vytautui duoklę. 

Kaip iškilmingai Vytautas Didysis buvo sutinkamas ir ap¬ 
dovanojamas, žinome iš vieno laiško, parašyto keliavusio kartu 
su Vytautu juokdario Henne Vokiečių Ordino Magistrui 1 ). Ta¬ 
me laiške be kitų dalykų jisai rašo: „Kai aš atvykau pas didįjį 
kunigaikštį, tai jis kelionėje iš Trakų į Smolenską ilsėjosi jau 
ketvirtą kartą. Bekeliaujant jam atvedė 2007 žirgus be tų, ku¬ 
riuos dar atves Smolenskan. Pasiekus gi kunigaikščio Zigman¬ 
to žemę (Vytauto brolio. Aut.), jis atvedė didžiajam kunigaikš¬ 
čiui 10 žirgų, o sulaukęs jo savo rūmuose — dovanojo dar 200 
žirgų, brangių sabalų kailių ir daug totoriškų pinigų; man ku¬ 
nigaikštis Zigmantas padovanojo šilkinę skarą. Po to, nuvy¬ 
kus pas Švitrigailą, šis davė 90 žirgų, daug kailių, sabalų ir ki¬ 
tokių gėrybių. Iš čia didysis kunigaikštis nukeliavo į Minsko 
rūmus, kur atėjo pas jį iš Lietuvos valstybės pietų daug toto¬ 
rių su kupranugariais, žirgais, vilyčiomis ir kitomis dovano¬ 
mis. Toliau vykome į vieną pilį, kurią kunigaikštis pavedė vie¬ 
nam savo karo vadui; čia kažkoks kitas vadas padovanojo 200 
žirgų, kailių ir pinigų, o jo žmona su vaikais taip pat atnešė 
daug dovanų. Mano geradariui didž. kunigaikščiui keliaujant 
toliau, Riazaniaus kunigaikštis sutiko jį drauge su kitais 5 ku¬ 
nigaikščiais, kunigaikštiene ir minia žmonių. Jie prisiekė bū¬ 
sią jo pavaldiniai ir dovanojo žirgų, sabalo kailių ir totoriškų 
pinigų. Toliau dažnai pasitikdavo kiti kuingaikščiai bei didi¬ 
kai, dovanodami po 30, 20, o kai kurie po 12, 10, 5, 6, 8 žirgus, 
kailių ir pinigų; sunku visą ir aprašyti. Daugiausia buvo apdo¬ 
vanojama mano geradarė didž. kunigaikštienė ... Kad tamsta 
žinotum, didįjį kunigaikštį lankė pasiuntiniai iš D. Naugardo, 
Maskvos, Smolensko ir dar pas jį lankosi totorių valdovo, tur¬ 
kų sultono ir daugelio kitų krikščionių ir pagonių kunigaikščių 
pasiuntinių, vis atveždami su savim brangių dovanų, ką sunku 
ir aprašyti. Kai sugrįšiu, visa papasakosiu žodžiu“. Visa tai 

9 C. ep. V., 1329 n r. 

rodo šio milžiniško Vytauto žygio didelį pasisekimą ir didžiojo 
Lietuvos kunigaikščio galybę, kuriai nė vienas iš rusų kunigaikš¬ 
čių, kur tik jis keliavo, neišdrįsdavo pasipriešinti. 

Tokiu pat būdu Vytautas norėjo palenkti sau ir Naugardą, 
kurio nebuvo dar lietęs, kariaudamas su Pskovu, nors turėjo 
mintyje ir jo neaplenkti. Naugardo pasiuntiniai keletą kartų 
kreipėsi į Vytautą, pirma Smolenske, o paskui Trakuose, įteik¬ 
dami jam brangių dovanų ir siūlydami užmegsti draugingus san¬ 
tykius, bet Vytautas atsakydavo jiems labai griežtai, nenorėda¬ 
mas apie tai ir užsiminti. Su Pskovu ir Maskva jis turėjo su¬ 
tartis, kurios draudė remti Vytauto priešus ir teikti jiems pa¬ 
galbos; taigi Vytautas jau buvo izoliavęs Naugardą nuo arti¬ 
miausių kaimynų. 1428 metų vasarą jis surengė į Naugardą di¬ 
delį žygį, pritraukdamas į jį daug kunigaikščių ir kariuomenės 
iš Lenkijos ir Rusijos. Kariuomenė buvo labai gerai ginkluota; 
viena didelė kanuolė, vadinama Halka, buvo vos patraukiama 
20 porų arklių. Tačiau žygiuoti į Naugardą buvo nelengva, nes 
vasarą trukdė sunkiai perbrendamos pelkės ir miškai, kuriuos 
kirto ir klojo kelią. Šias gamtos kliūtis Vytautas nugalėjo, bet 
pats Naugardas liko neįveiktas, nors ir buvo apsiaustas. Mat, 
Naugardo taikos prašymą parėmė Vytauto kariuomenės rusiš¬ 
kos dalys. Naugardo ir Porchovo miestai sumokėjo Vytautui 
10.000 rublių kontribucijos ir 1000 rublių už belaisvius. Šito žy¬ 
gio Vytautas negalėjo sėkmingai baigti ir dėl artėjančio Lucko 
suvažiavimo. Naugardas tačiau pripažino Vytauto suverenitetą 
ir mokėjo jam duoklę. Taigi ir antroji šiaurės pirklių respubli¬ 
ka — Naugardas, kaip ir Pskovas, nusilenkė Vytauto galybei. 

Vytautas Didysis, įsigalėdamas Rusijos žemėse, nuolat su¬ 
sidurdavo ir su totoriais, kurie buvo užėmę didelius plotus apie 
Dono ir Volgos upes. Jau nuo Gedimino ir Algirdo laikų Lietu¬ 
va lenktyniavo su jais dėl Rusijos žemių, kurias didieji Lietuvos 
kunigaikščiai, taigi ir Vytautas, išvaduodavo nuo slegiančio to¬ 
torių jungo. Nepavykęs Vorsklos mūšis kuriam laikui buvo 
sustabdęs šį Vytauto įsigalėjimą Rusų pietuose. Bet jau 1409 
m. artimose totorių žemėse Vytautui pavyko įkurdinti paklusnų 
jam chaną, vyriausią Tochtamyšo sūnų Saladiną, kuris jo tėvui 
mirus, buvo pas Vytautą prisiglaudęs. Žalgirio karo metu ir jisai 
siuntė Vytautui pagalbos 1 ). Vytautas per jį norėjo įsigalėti ir 
tolimesnėse totorių žemėse — Užvolgyje, palaikydamas savo 


*) C. ep. V., 393 ir 243 nr. 

pretendentus į Aukso Ordos chanus, bet čia Vytautas susidūrė 
su Vorsklos mūšio laimėtoju Edyga. Šis jam už tai keršyda¬ 
mas, sumušė Saladiną (t 1412) ir puldamas Vytauto žemes 1414 
—1416 m. laikotarpyje, smarkiai nuteriojo Kijevo ir Lucko apy¬ 
linkes. Vis dėlto ir šituo laiku Vytautas netrūko pas totorius sa¬ 
vo šalininkų, kurie 1414 m. karui su Ordinu atsiuntė jam savo 
kariuomenės. Daugiau Vytautui kliudė įsigalėti totorių žemėse 
jo nesantaika su Vokiečių Ordinu ir skundai Vak. Europoje, kad 
Vytautas susidedąs su barbarais, grasančiais visam krikščioniš¬ 
kam pasauliui, nes į savo viešpatavimo pabaigą Edyga (+1421) 
jau ėmė siuntinėti Vytautui brangių dovanų ir reikšti jam savo 
pagarbą 1 ). 1422 m. kare Vytautas taip pat savo kariuomenės 
eilėse turėjo nemažai totorių (apie 8000). O kada pabaigė 1422 
m. kovą ir galėjo drąsiai atsidėti Rytų politikai, tai Vytauto įsi¬ 
galėjimas pas totorius buvo užtikrintas. 1424 m. Vytauto pa¬ 
siųstoji kariuomenė smarkiai sumušė Užvolgio totorius, kurie, 
vedami jų chano Chudandacho, buvo užpuolę Riazaniaus ir Odo- 
jevo kunigaikščius; pasėkos buvo tos, kad Aukso Ordos chanu 
tapo Vytauto palaikomas Machmetas. Jis savo sūnų pasiuntė 
auklėtis į Vytauto Didžiojo dvarą, o pačiam didžiajam kuni¬ 
gaikščiui davė paramos jo žygiams į Pskovą bei Naugardą, ir 
per savo pasiuntinius teikė jam dovanų Smolenske ir Lucko su¬ 
važiavime 2 ). Taigi paskutiniais savo valdymo metais Vytautas 
Aukso Ordą turėjo visiškoje savo įtakoje. Taip pat buvo jam 
paklusnūs ir Krymo totoriai, kur įsigalėjo su Vytautu susitaikęs 
chanas Devletberdi, vėliau Machmeto nužudytas. 

Be šių Vytautui paklusnių totorių, jis turėjo jų ir tiesiog jam 
priklausančių, nes daug jų gyveno Podolijoj, Kijevo apylinkėse, 
o kai kurie net etnografinėje Lietuvoje. Vytautas juos privertė 
mesti bastūnų gyvenimą ir užsiimti sėslių gyvenimu; taigi iš že¬ 
mesnio gyvenimo būdo pakėlė į aukštesnį. Kai kurie iš jų priė¬ 
mė ir krikščionybę. 

Apie savo įtaką totoriams Vytautas pats gyrėsi Ordino ma¬ 
gistrui Russdorfui, kad totorių žemes valdė penki chanai, bet 
tas, kuris valdo iš jo malonės (Machmetas) yra visų galingiau¬ 
sias 3 ). Gi Pranciškus de Comitibus yra užrašęs, kad Vytauto 
bijojo ir jį gerbė ne tiktai totorių ciesorius (vyriausias chanas). 


b C. ep. V., 443 ir 1011 p. 

2 ) T. p., 660, 730, 759 p. 

3 ) T. p., 259 p. 

bet ir visi kiti totoriai 1 ). Ir tikrai, kada Gilbert de Lannoy, Ang¬ 
lijos karaliaus Henriko VI pasiuntinys važinėjo i Krymą (Kaffą), 
tai jo kelionėje užteko Vytauto kepurės, kaip „lydimojo rašto“ 
per totorių žemes. Jau minėtas vokietis Henne rašė Ordino ma¬ 
gistrui, kad totorių pinigai būdavo su Vytauto Didžiojo atvaizdu. 
Vadinasi, taip stipriai Vytautas buvo užatakavęs šiuos stepių 
gyventojus, kurie nuo Aukso Ordos įkūrimo laikų (1273) vargi¬ 
no rusus duoklėmis ir baidė Europą 2 ). 

Vytautas turėjo neblogus santykius ir su kita mongolų šaka 
— turkais, kurie jo valdymo metu vis daugiau spraudėsi į Bal¬ 
kanų pusiasalį. Kai jie vieną kartą puolė Bosniją (prie Adrijati- 
kos jūros), o Konstancijos susirinkimas ragino Vytautą ir Jo¬ 
gailą padėti besiginantiems vengrams, tai abiem valdovam pa¬ 
rašius grasinantį sultonui laišką, turkai iš Bosnijos pasitraukė. 
Vytautas rėmė prieš turkus Moldavijos Aleksandrą — savo švo- 
gerį ir Konstantinopolio ciesorių Manuelį, už kurio sūnaus Jono 
Paleologo buvo išleidęs savo dukraitę — Maskvos kunigaikš¬ 
tytę, bet tas nepakenkė geriems Vytauto santykiams su turkais, 
apie ką jis pats gyrėsi Zigmantui. Turkų sultonas Muradas II 
siuntė Vytautui į Smolenską dovanų. 

Žvilgterėję dabar bendrai į Vytauto Didžiojo veikimą po 
Melno taikos, matome, kad šituo laiku (1422—1428) veik visa jo 
energija buvo sunaudojama įsigalėjimui Rytuose. Savo eks- 
pansiškais žygiais jis pasiekė tolimus rusų kraštus, prieidamas 
net totorių žemes, ir taip nukėlė Lietuvos valstybės ribas toli už 
Maskvos (dešinėje) ir Dniepro. Jo valstybė patapo viešpatau¬ 
janti galybė Rusijoje, kadangi ji daugiau turėjo rusų žemių, ne¬ 
gu pati didžioji Maskvos kunigaikštija. Naugardo ir Pskovo 
respublikas šiaurėje ir Aukso Ordos bei Krymo totorius pietuose 
Vytautas privertė nusilenkti savo galybei — mokėti jam duokles 
ir teikti dovanų. Taip pat Tveriaus kunigaikštis, turėjęs savo že¬ 
mes Maskvos kairėje, su Vytautu buvo užmezgęs taikius santy¬ 
kius (1427). Taigi Maskvos kunigaikštija buvo apsupta žemių, 
tuo ar kitu būdu pripažinusių Vytauto autoritetą. Ji pati vadina 
Vytautą savo globėju ir turėjo krašte ramybę, o kai Vytautas mi¬ 
rė, Maskvos kunigaikštijoje kilo ilgi sumaiščiai dėl sosto. 

Taip išsiplėtusi Lietuvos valstybė siekė šiaurės ir pietų ma¬ 
rias — Baltijos ir Juodąsias — plačiausioje Europos kontinento 


J ) C, ep. V., 881 p. 
s ) T. p., 799 p. 

vietoje. Ji apėmė visą aukštutinę ir vidurinę Dauguvą, Nemuno, 
pietą Būgo, Dniepro ir aukštutinės Okos upynus, kas sudarė apie 
1.000.000 kv. kilometrų plotą. Kraštutinės jos ribos buvo Pa¬ 
langa ir Dniepro žiotys, Mozūrijos siena (ties Drahočynu) ir 
Pronskas. Tokiai didelei Vytauto valstybei anais laikais 
galėjo prilygti tik Vokiečių imperija. Liuksemburgiečių di¬ 
nastijos valdoma, bet ji valdžios atžvilgiu nebuvo tiek vieninga, 
kaip Lietuva. Taigi Vytauto laikų didžiajai Lietuvos kunigaikšti¬ 
jai galėjo visai tikti imperijos, o jos valdovui Vytautui — impe¬ 
ratoriaus vardas. 

Nors Vytautas ir neturėjo šito titulo, pro jo išaugusią galy¬ 
bę, kaip jau matėme, Vak. Europos valdovai patylomis negalėjo 
praeiti, ypač, kad nuo Lietuvos krikšto laikų jis atsistojo šalia 
kitų krikščionių valdovų. Pas Vytautą lankėsi daug pasiuntinių 
iš įvairių kraštų, kaip antai, Anglijos, Italijos, Vokietijos, Čeki¬ 
jos, Hanzos miestų, Konstantinopolio, Maskvos, Konstancijos 
ir k. Vytautą kvietė karalium čekai, jį išsirinko savo globėju 
Maskva ir Lenkija, popiežius paskyrė savo vietininku rusų kraš¬ 
tuose; ieškojo jo paramos ir Romos ciesorius Zigmantas, norė¬ 
damas sušaukti naują visuotinį Bažnyčios susirinkimą, o Ang¬ 
lijos karalius Henrikas VI klausė jo nuomonės dėl manomų Baž¬ 
nyčioje permainų. Taigi Vytautas buvo žymus asmuo visoje 
Europoje. Vienas vokiečių istorikas (K. Lohmeyer, Brockhau- 
zo enciklop., Litauen) sako, kad jis buvo ir vienas žymiausiųjų 
vyrų viso pasaulio istorijoje. Romoje būta įsitikinimo, kad tik 
Vytautas pajėgtų Jeruzolimą atimti iš netikinčiųjų rankų, o po¬ 
piežius Martynas V, kuris ragino Vytautą stoti su savo galybe 
prieš husitus 1 ), rado Vytautą vertą esant karaliaus vaini¬ 
ko. Ir tikrai, Vytautui trūko tik šio išviršinio nepriklauso¬ 
mybės ir didybės ženklo. Tačiau, neslepiant tiesos, dėl savo 
ekspansijos žygių į Rytus ir plačių valstybės ribų, jis buvo len¬ 
kams labai daug nusileidęs ir tas dalykas pastojo jam kelią į Lie¬ 
tuvos karalius, nors savo didžiais darbais to buvo ir visiškai 
užsipelnęs. 


*) C. ep. V., 881. C. ep. s.. H, 165 nr, Al., 78 p. 

Vytauto santykiai su Lenkija 

I (1385—1392). Krėvės unija bei santykiu su Lenkija pra¬ 
džia. Vytauto dalyvavimo unijoj prasmė. Naujoji Lietuvos 
santvarka ir Vytauto ja nepasitenkinimas. Jogailos ir Skirgai¬ 
los išsišokimai. Vytauto pastangos sukilimo keliu užimti 
Vilnių. Antras Vytauto bėgimas į Prūsus ir laimėjimai. 

II (1392—1401). Ostrovos sutartis. Vytauto bendradar¬ 
biavimas su Jogaila. Vytauto pasisekimai rytuose — tiesioginė 
konflikto su Jadvyga priežastis. Salyno taika bei santykiu su 
Lenkija nutraukimas. Vorsklos nelaimės itaka santykiu pa¬ 
gerėjimui. 

III (1401—1413). Vilniaus - Radomo unija. Nauju san¬ 
tykiu linkmė. Lenku nepasitikėjimas Vytautu. Kauno sutar¬ 
tis — sulaužymas unijos nuostatų. Santykiu sušvelnėjimas 
Žalgirio mūšio akivaizdoje. Vytauto iš Žalgirio lanku staigaus 
pasitraukimo ir Torno taikos prasmė. 

IV (1413—1430). Horodlės unija. Vytauto itaka Lenkijoj. 
Abieju pusiu bendradarbiavimas Breslavo sprendimo metu. 
Lenku nepasitenkinimas Vytauto sutikimu priimti čeku karūna. 
Bendras karas su vokiečiais ir Melno taika. Kivirčai dėl Liu- 
bičo. Ginčas dėl nauju Jogailos vedybų ir įpėdinystės. Vy¬ 
tauto noras pasidaryti Lenkijos karalium. Vytauto san¬ 
tykiai su lenku bajorija ir Jogila. Lietuvos ir Lenkijos 
valstybių santykiu forma. 


Patogi geografinė padėtis ir pačių slavų žygiais išminti ta¬ 
kai, lyg pirštu rodė lietuviams kelią į plačius ir derlingus Euro¬ 
pos Rytus. Jau XII šm. jie ima užpuldinėti slavų gyvenamus 
plotus, su tikslu juos apiplėšti ir užvaldyti. Užtat jau Mindau¬ 
go laikais Lietuvai atitenka Polocko, Minsko, Pinsko kunigaikš¬ 
tijos, Juodoji Rusija su Naugarduko, Slonimo ir Volkovisko 
miestais ir kitos žemės. Šita ekspansija j rytus nebuvo su¬ 
stojusi ir vėliau. Ypač ji sustiprėjo Algirdo laikais. Jo sukurtą 
valstybę buvo galima aptarti trumpu posakiu; nuo marių lig 

marių. Jai atiteko ir derlingi Volynijos bei Podolijos plotai, ku¬ 
rie žadino ir lenkų apetitą, ypač smarkiai jį sukeldami po to, 
kai jų karalius Kazimieras D. 1343 m. Kalyšiaus sutartimi atsi¬ 
sakė nuo Pamario ir kitų kraštų Ordino naudai. Jau anksčiau 
prasidėjęs didelis spaudimas vakaruose lenkus dabar automatiš¬ 
kai atgręžė į rytus. Šitą atsigręžimą lenkų istorikas Kocha- 
novskis vadina nemirštama Kazimiero D. politikos idėja, nes 
ji parodžiusi Lenkijos istorijos raidai plačius horizontus rytuo¬ 
se 1 ). Bet ta idėja, kad ir didelė, sutiko sunkias kliūtis, nes ry¬ 
tuose jau senokai buvo įsigalėję lietuviai, kurie, be abejo, užka¬ 
riautų plotų geruoju lenkams atiduoti nė nemanė: turėjo gink¬ 
lai spręsti ginčus. Pirmos ilgos kovos lietuvių su lenkais dėl 
rytų žemių pasibaigė Galicijos pasidalinimu. Bet mirus Kaz. 
D. trečioji dalis jo užkariautų žemių rytuose vėl atiteko Jogai¬ 
los valstybei. Šis lenkų pralaimėjimas ir Lenkijos gyventojų 
perteklius iškėlė ekspansijos į rytus bei svetimų žemių koloni¬ 
zacijos problemas ir vertė lenkus ieškoti išeities. Prieš akis 
jiems stovėjo derlingi Podolijos ir Volynijos plotai, kurie ribo¬ 
josi ir su Lenkija. Tik čia tvirtai stovėjo Lietuva, ir dėl tų žemių 
reikėjo kaip nors su ja susitarti. 

Susidėjo tokios aplinkybės, kad dėl to ilgai galvos laužyt 
niekam nereikėjo. 

Tuo laiku mirė lenkų karalius Liudvikas, nepalikęs nė vieno 
įpėdinio. Bet jam pavyko dvi savo karalystes — Vengrų ir Len¬ 
kijos — paskirti savo dviem dukterim: Jadvygai ir Marijai. Abi 
jos, tėvui mirštant, jau buvo sužieduotos: pirmoji (11 metų) su 
Austrijos hercogu Vilhelmu ir antroji (12 metų) su Brandenbur¬ 
go markagrafu, vėliau tapusiu ciesorium Zigmantu. Pirmiausia 
Lenkijai buvo paskirta Marija, kuriai jau 1383 m. sausio 18 d. 
susivažiavę lenkų bajorai padarė priesaiką, tik pridėdami sąly¬ 
gą, kad Lenkijos karūna nebūtų sujungta su Vengrijos ir kad Ma¬ 
rija nuolat gyventų Lenkijoj; nes jie nenorėjo, kad jų kraštas, lyg 
provincija, būtų valdomas iš Budapešto. Bet kai atsirado nesu¬ 
sipratimų su Marijos sužieduotiniu, vėliau jos vyru, ir kai paaiš¬ 
kėjo, kad Marija pasilieka Vengrijoj, lenkai atsisakė ją bepriimti 
savo valdove ir pareikalavo jiems atsiųsti kitą karalaitę — Jad¬ 
vygą. Karalienė Elžbieta su tuo reikalavimu sutiko ir pažadėjo 
po 1383 m. Velykų ją išsiųsti, bet su ta sąlyga, kad ji apsikarū- 
navusi vėl grįžtų trims metams į Vengriją. 


J ) Koch. 57. 

Nuo to laiko spėjo prabėgti apie pusantrų metų, bet karalie¬ 
nė Elžbieta savo pažadų vis neištesėjo. Lenkai ėmė nekantrauti 
ir vėl susivažiavę ir sudarę laikiną valdžią, pranešė karalienei, 
kad, jei ji neatsiųs Jadvygos, jie ieškosis kito sau valdovo. Ka¬ 
ralienė Elžbieta bijodama nustoti Lenkijos, pasiuntė savo ketu¬ 
riolikos metų dukterį Jadvygą, kuri 1384 m. spalių 13 d. iškilmin¬ 
gai įvažiavo į Krokuvą ir po dviejų dienų buvo karūnuota „Lenki¬ 
jos karalium“. 

Dabar tam „jaunam karaliui“ reikėjo paieškoti atitinkamo 
vyro. Nors ji ir buvo sužieduota dar kūdikystėj (4 metų) su 
Austrijos kun. Vilhelmu, bet mažlenkiams ši kandidatūra, kaipo 
Habsburgo, labai nepatiko ir išeidami iš savo interesų, jie ryžosi 
karaliaus pasiieškoti kur kitur, šiuo atveju Lietuvoj. Kandidatu į 
jaunos ir gražios Jadvygos vyrus buvo be jau minėto Vilhelmo, 
dar Vladislovas iš Opolijos, kadaise mylimas karaliaus Liudviko, 
bet lenkams jis nepatiko todėl, kad paėjo iš jiems nemėgiamų Si¬ 
lezijos kunigaikščių giminės; reiškė savo pretenzijas ir Mozūrų 
kunigaikštis Ziemovitas, palaikomas Gniezno arkivyskupo ir bu¬ 
vęs net dukart savo šalininkų išrinktas Lenkijos karalium. Vi¬ 
sų tų kandidatų šalininkai kėlė krašte neramumų, ardė tvarką, 
viena partija kilo prieš kitą ir kiekviena jų naudojosi įvairiomis 
priemonėmis pakelti į sostą savo kandidatą, o iš oro pusės kraš¬ 
tą naikino sileziečiai ir lietuviai 1 ). Tos anarchijos metu padidėjo 
ir pavojus iš Ordino šalies, kuris po Kalyšiaus taikos ir dabar 
matydamas lenkų vidaus tvarkos pąirimą, vis darėsi drąsesnis ir 
drąsesnis. Tada tai, kaip sako Kochanovskis, kažkeno galvoj ir 
kilo geniali mintis, pralenkianti ištisus amžius ir kartas 2 ). Tai buvo 
unija su Lietuva. Tas sumanymas, pasidaręs net mažlenkių obal- 
siu, kuris pagal tų laikų valstybinės teisės supratimą, galėjo būti 
įgyvendintas, vieninteliu būdu, būtent, vedybomis arba dinastine 
Lietuvos ir Lenkijos valdovų rūmų bei jų kraštų unija. Žodžiu, len¬ 
kai buvo gyvai suinteresuoti savo likimu, o tvirtos sau pagalbos 
laukė iš Lietuvos, į kur jie pirmiausia ir kreipėsi 3 ). Čia tada ir Jo¬ 
gailos padėtis nebuvo tvirta. Apie tai galima spręsti iš to, kad 
jisai 1382 m. padarė su Ordinu sunkiomis sąlygomis sutartį, 
pasižadėdamas atiduoti Žemaitiją iki Dubysos, per ketverius me¬ 
tus su visa tauta apsikrikštyti, remti Ordiną visuose jo karuose 
su visais jo priešininkais ir niekam neskelbti karo be Ordino 
patarimo, tuo lyg pasidarydamas Ordino vasalu 4 ). Pasižadė- 

>) Sk. D. 415 nr. ’) Koch., 58. 3 ) Kol., 30—32, 

') Sk. D., 480, 481, 482 nr., C. ep. V., 6 nr. 

damas priimti katalikų tikėjimą ir kovoti su Vytautu, tikruoju 
Kęstučio tėviškės paveldėtoju, Jogaila sukėlė prieš save ne tik 
lietuviškąjį elementą, bet ir pravoslavus. 

Nors ir susitaikino Jogaila su Vytautu po pirmojo jo pabė¬ 
gimo ir sugrįžimo iš Prūsų (1384), bet vis dėlto Jogaila, matyt, 
nelabai tvirtai jautėsi Lietuvoj, nes kai jam lenkai pasiūlė sa¬ 
vo karūną, jis paskubomis, be jokių iš savo pusės sąlygų pada¬ 
rė tokią sutartį su Lenkija, lyg jis būtų norėjęs kuo greičiau¬ 
siai atsikratyti Lietuvos reikalais. Tiesa, tokiam skubotam bei 
Lietuvai nenaudingam susitarimui įtakos galėjo turėti ir reika¬ 
las kovoti už būvį su germanų, šiuo atveju kryžiuočių, užplūdi¬ 
mu, kuris grėsė tada tiek Lietuvai, tiek ir Lenkijai; be to, ne- 
antraeilinės reikšmės turėjo ir dinastinis momentas, t. y. Jo¬ 
gailos noras kartu valdyti Lietuvą bei Lenkiją, pagaliau ir re¬ 
liginis momentas, nes Lietuvos krikštas jau seniai buvo pri¬ 
brendęs. Tai ir bus buvusios visos priežastys, vertusios Jogai¬ 
lą padaryti Lietuvos-Lenkijos susijungimą. Pirmasis to susi¬ 
jungimo aktas ir buvo padarytas Krėvėje (1385). Tuo aktu Jo¬ 
gaila pasižadėjo pats apsikrikštyti su visa savo tauta; savo 
turtais atgauti Lenkijai visas jos prarastas žemes,; užmokėti 
Jadvygos sužadėtiniui Austrijos kun. Vilhelmui I 200,000 florenų 
pabaudos, kuri buvo paskirta tuo atveju, jei su juo iširtų len¬ 
kų karalaitės moterystės sutartis; paleisti visus lenkų belais¬ 
vius, paimtus per karus ir prijungti (aplicare) amžinai visas 
Lietuvos ir Rusijos žemes prie Lenkijos 1 ). Tai tokia buvo pada¬ 
ryta su Lenkija Lietuvos sutartis, dėl kurios Jogaila susilaukė 
tiek daug neapykantos iš lietuvių tautos. 

Paskutinysis unijos punktas, kad Jogaila pasižada amži¬ 
nai prijungti Lietuvos ir Rusijos žemes prie Lenkijos, žiūrint iš 
juridinės pusės, pažymi, jog tai ne unija, bet inkorporacija, 
Gediminaičių valstybės įjungimas į Lenkijos valstybę, nes uni¬ 
jos aktas yra toks aktas, kuris reguliuoja dviejų valstybių san¬ 
tykius taip, kad tos valstybės, pasilikdamos nepriklausomos, 
jungiasi tuo būdu, kad turėtų bendrą valdovą (personalinė uni¬ 
ja) arba ir kitas bendras institucijas (realinė unija). Krėvės 
unijos aktas kalba tiktai apie Jogailos pareigas ir, tarp kitko, 
apie Lietuvos ir Lenkijos santykių sureguliavimą. Jau šių mo¬ 
mentų pakanka, kad to akto negalima vadinti unijos aktu. Klau¬ 

simas pasilieka atviras, kaip tuos abiejų valstybių santykius 
aptarti 1 ). Patį Krėvės aktą bus teisingiau vadinti ne unija, bet 
Lietuvos inkorporacija ar aneksija. 

Dėl tos inkorporacijos Lietuvos didžioji kunigaikštija, su¬ 
daryta iš dviejų didžiųjų Vilniaus ir Trakų kunigaikštijų, nusto¬ 
jo egzistuoti, kaip atskira valstybė. Ir nuo to laiko be Jogailos 
niekas kitas nebegalėjo tapti didžiuoju Lietuvos kunigaikščiu: 
jis pats, būdamas Lenkijos karalium, turėjo juo ir pasilikti. 

Mes kiek ilgiau apsistojom ties Krėvės aktu tam, kad pas¬ 
kui būtų aiškiau, ką Jogaila yra padaręs su Lietuvos valstybe 
ir ko Vytautas yra pasiekęs, vaduodamas ją iš Lenkijos in¬ 
korporacijos, geriau aneksijos, 1401 ir 1413 m. unijomis. Bet 
šis Lietuvos vadavimas ėjo ir ne vien darant naujas unijas, o ir 
ta savarankiška politika, kurią sumaniai vedė Vytautas, įsigi¬ 
jęs daug galybės. Tuo tarpu bus svarbu išspręsti ir Vytauto 
Krėvės unijoj dalyvavimo prasmę — santykių su Lenkija 
pradžią. 

Kokį vaidmenį suvaidino Vytautas Krėvėje, formališkai už¬ 
baigtame Jogailos ir lenkų ponų susitarime, tikrų žinių neturim. 
Reikia manyti, kad jis ir ta proga suprato ir įvertino susidaran¬ 
čią politinę situaciją, kuri jam galėjo padėti realizuoti savo pla¬ 
nus: siekti savarankiškos politikos ir galingos Lietuvos. To¬ 
dėl ir nenuostabu, kad jis, kiek tai teisinga, yra parėmęs norus 
mažlenkių didikų, besistengiančių išgaut iš Vengrijos rūmų su¬ 
tikimą suardyti Jadvygos vestuves su Habsburgu ir atiduoti jau¬ 
nos ir gražios Jadvygos ranką Lietuvos valdytojui. Dlugošas 
net yra užrašęs žinią, kad Krokuvos ponai, nors bendrai imant, 
ir norėję savo Jadvygą išleisti už Jogailos, didžiojo Lietuvos 
kunigaikščio, bet jų tarpe radosi ir tokių, kurių akys buvo nu¬ 
kreiptos į Vytautą, kaip į „gudresnį“. Gilesnė priežastis, kodėl 
Jadvygos ranka neatiteko Vytautui, bus buvusi ta, kad Lietuvos 
savininkas ne jis buvo, o Jogaila. Vis dėlto Vytautas, galima 
sakyti, pertraktacijose dalyvavo aktyviai; neatsižvelgdamas 
nei vokiečių kurstymų, nei grasinimų, 1385 m. rugpiūčio mėn. 
14 d., kai dar Krėvėj tebebuvo Vengrų pasiuntiniai, Vytautas 
kartu su kitais kunigaikščiais patvirtino savo antspaudais Krė¬ 
vės aktą, tuo patikrindami Vengrų karalienei Elžbietai, kad pa¬ 
reikšti Lietuvos atstovų pasižadėjimai bus Jogailos įvykdyti. To¬ 
kiu būdu Vytautas, pripažindamas Krėvės aktą, sutiko būti lėni- 

ninku naujos valstybės, kurią turėjo sudaryti Lietuvos ir Lenkijos 
žemės, neišskiriant nė Kęstučio tėviškės, t. y. Trakų kunigaikšti¬ 
jos ir pasirašydamas Krėvės aktą, prisidėjo prie Lietuvos inkor¬ 
poracijos j Lenkiją. Vytautas galėjo tam ir nepritarti, ką jis, 
kaip matysim vėliau, ir darė. Jeigu jis tai unijai solidarizavo, 
tenka manyti, kad jis iš to turėjo kokių nors išskaičiavimų: ma¬ 
tyt, jis norėjo savarankiškai valdyti Lietuvą. Iki tol tam kliudė 
Jogaila, didysis Lietuvos kunigaikštis. Tuo tarpu pasitaikė ge¬ 
ra proga — Krėvės aktu Jogailą pašalinti iš Lietuvos, t. y. ati¬ 
duoti jį Lenkijai, pasodinant jos soste. Iš karto už šį tarpininka¬ 
vimą Vytautas gavo pažadą, kad bus jam grąžinta tėviškė lė- 
nininko teisėmis santykiuos su Lenkija. Gavo, kaip matom, 
nedaug. Bet jis, būdamas mitrus politikas ir turėdamas galvoj 
toli siekiančius planus, suprato, jog šiandien reikia džiaugtis 
tuo žvirbliu rankoje, kad rytoj galėtų sugauti ir karvelį ant sto¬ 
go. Kitaip mes negalėtumėm suprasti Vytauto santykių su maž- 
lenkiais ir jo dalyvavimo unijoj, pridedant prie akto savo ants¬ 
paudą. Juo pačiu tenka konstatuoti ir pirmuosius politinius Vy¬ 
tauto santykius su Lenkija. Kuo jie virto vėliau, netrukus pa¬ 
matysime. 

Kaip jau žinoma, dar Jogailai besirengiant į Krokuvą, kilo 
Lietuvoj maištas tų kunigaikščių, kurie neprisidėjo prie Krėvės 
unijos. Pavojus buvo nemenkas, nes jį rėmė Ordinas ir pats 
puolė Lietuvą. Krokuva su Jogaila priešaky susirūpino kraš¬ 
to likimu. Nieko jiems kito nebeliko daryti, kaip paleisti iš Kro¬ 
kuvos Vytautą, kuris buvo vienas įkaitu Lenkijai, kad Jogaila 
ištesės savo duotus pasižadėjimus. Vytautas drauge su Skir¬ 
gaila, taip pat paleistu iš įkeitimo, skubiai parvyko į Lietuvą ir, 
surinkę kariuomenes, sumušė sukilėlius prie Vechros upės. Tuo 
sukilimas ir buvo baigtas. 

Tai buvo pirmas Jogailos parėdymas iš Krokuvos ir pradžia 
Vytauto bendradarbiavimo tiek su Lenkija, tiek ir su jos kara¬ 
lium. Žinoma, tai buvo tik pradžia, iš kurios tuo tarpu nebuvo 
galima nieko tikro pasakyti apie ateitį. 

Vytautas, numalšinęs sukilimą, nebegrįžo į Krokuvą, bet 
pasiliko Lietuvoj ir darbavosi šalia Skirgailos: tvarkė krašto 
reikalus, atlikinėjo Jogailos pavestus darbus. Ypatingą jam mi¬ 
siją Jogaila paskyrė 1387 m. vasarą: pasiuntė jį su kariuomene 
atimti Haličą iš Vengrijos kašteliono Benedikto. Žygis buvo 
reikšmingas. Matyt, karaliui ypač rūpėjo Vengrams pade¬ 
monstruoti, jog ir Lietuva padės-jėga grąžinti Karūnos sritį. Ne- 

žiūrint didelių pastangų, pilis jėga nebuvo paimta. Vienok Vy¬ 
tautas privertė Benediktą kitu būdu atiduoti Haličą Jogailai, ža¬ 
dėdamas pastarojo vardu grąžinti jam už tai žemės plotą Ru¬ 
sijoj 1 ). Po šito susitarimo Vytautas atsitraukė nuo Haličo, ku¬ 
rį atidavė karaliui, o Benediktas pagal sutartį gavo žemių Ru¬ 
sijoj 2 ). 

Šitame žygyje Vytautas atsistojo rusų kunigaikščių prieša¬ 
ky ir pasireiškė vado savarankiškumu. Žygio pasisekimas pa¬ 
kėlė ir Vytauto ambiciją, kurios, tiesą pasakius, jam niekad ir 
netrūkdavo. 

Kaip matom, pradžia Vytauto santykių su karaliumi ir 
drauge su Lenkija buvo gera. Vytautas ne tik rėmė savo pus¬ 
brolio planus Lenkijoj, bet ir vykdė jo pavestus parėdymus. Bet 
nuostabiai greit tie santykiai pasikeitė ir ėmė augti nepasitikė¬ 
jimas Vytautu, ką mes matom tuojau po to, kai Jogaila grįžo iš 
Krokuvos į Lietuvą. Reikalaudamas ištikimybės priesaikų iš 
kitų Lietuvos sričių kunigaikščių, Jogaila jų skaičiun įtraukė 
ir „įtariamą“, tik nežinia dėl ko, Vytautą, kuris 1386 m. geg. mėli. 
10 d. turėjo iš naujo Jogailai savo lojalumą žodžiu patvirtinti. 
Tiesa, tų jo priesaikų buvo duota nemaža ir vėliau, kas rodo, 
kad Vytauto lenkai bijojo, juo nepasitikėjo ir tomis priesaikomis 
jie manė „trumpai“ jį laikyti. Galimas daiktas, kad toks juo 
nepasitikėjimas ir jo įtarinėjimai bus nekartą jį pastūmėję pa¬ 
daryti nelojalių žygių, nukreiptų ne tik prieš Krėvės akto pa¬ 
ragrafus, bet ir prieš pačią Lenkiją, kuriai net karu grasino. 
Bet tuo tarpu teks pakalbėti apie Jogailos darbus, sugrįžus jam 
į Lietuvą. 

Jogaila, lenkų bajorų ir kunigų lydimas, atvyko Lietuvon ir 
pradėjo lietuvius krikštyti. Dėl krikščionybės lietuviai maišto 
nekėlė: tas reikalas jau seniai buvo pribrendęs. Tačiau Jogai¬ 
la susilaukė visai kitokių vaisių, kai pradėjo vykdyti lietuvių 
pareinamybę nuo lenkų. Nieko nepadėjo nė duotos privilegijos 
ir sulyginimas teisių su lenkų bajorų teisėmis. Tauta, kuri tiek 
amžių buvo laisva ir sukūrė savo nepareinamą, galingą valsty¬ 
bę, nepritarė Jogailos darbams. Krašte kilo didelis nepasiten¬ 
kinimas, kas pagaliau Jogailą įtikino, kad iš Krokuvos negalės 
Lietuvos valdyti. Todėl paskyrė jai savo vietininku tikrąjį bro¬ 
lį Skirgailą, kuriam jau anksčiau buvo davęs vaidyti vasalo tei¬ 
sėmis Trakų kunigaikštiją. Tai buvęs menkos vertės žmogus, 

girtuoklis ir ištvirkėlis, todėl jam atidavimas Lietuvoj valdžios 
ne tik nenuramino krašte kilusio nepasitenkinimo, bet, priešin¬ 
gai, jį dar padidino. 

Skirgailai buvo pavesta valdyti Vilniaus sritis. Jo valdžia 
nesiekė kitų kunigaikščių (Ged. giminės) teritorijų. Ji buvo la¬ 
bai apribota. Sutartyse su svetimomis valstybėmis Skirgaila 
dalyvaudavo tik šalia Jogailos: taip, pav., Smolensko kun. Jur¬ 
gis Sviatoslavas rašo traktate, kad jį padaręs ne tik su Jo¬ 
gaila, bet ir „s bratom s ieho so kniaziom vielikim Skirihailom“. 
Kiek liečia santykius su Ordinu, Skirgaila su juo vedė tiktai per- 
traktacijas, tarėsi dėl belaisvių, darė paliaubas ir 1.1., tačiau tai¬ 
kos darymas priklausė Jogailai. Bet ir vidaus politikoj Skirgai¬ 
la neturėjo visiško savarankiškumo. Matom, kad 1387 m. že¬ 
mės privilegiją bajorams ir bažnyčioms bendrai, o Vilniaus ka¬ 
tedrai atskirai išdavė pats Jogaila, Skirgailai visiškai nedaly¬ 
vaujant. Net kai ėjo reikalas apie miesto lokaciją, tai ir tokią 
vieną žinomą lokacijos privilegiją išdavė Jogaila, ir tai Kroku¬ 
voj, o ne Skirgaila. Tokiu būdu išeina, kad Skirgaila negalėjo 
davinėti privilegijų, kas buvo tikroji kunigaikščių žymė. Ma¬ 
tyt, jam priklausė tik krašto valdymas. Bet jei iš jo buvo atim¬ 
ta valdymo sritis, liečianti privilegijas, tai jam dar turėjo likti 
krašto finansai ir karinė administracija. Apie finansų adminis¬ 
travimą nieko nežinom. Dėl karo dalykų, tai ir šioj srity jis 
neturėjo laisvų rankų. Kaip žinoma, net jo nuosavioj srity, ro¬ 
dos, buvo pilių su Jogailos lenkų įgulomis, gynusiomis tas pilis. 
Skirgailos valdymo metu Lietuvoj buvo „Vilniaus ir Lietuvos se¬ 
niūnas“, kaip jį vadina Dlugošas; juo buvo Mikalojus Masko- 
ževskis, pasiųstas į Lietuvą 1389 m. ir savo pareigas ėjęs 
vienus metus. Kokis buvo to seniūno vaidmuo, nėra visiškai 
aišku, bet tikra, kad visų pirma buvo karinis. Jo rankose buvo 
aukštoji Vilniaus pilis ir jam priklausė ginkluotos lenkų jėgos. 
Nors Skirgaila ir turėjo krašte vyriausią valdžią, bet karinę tu¬ 
rėjo dalintis su Maskoževskiu. Po jo 1390 m. tą vietą užėmė 
Jonas Olesnickis. Ir jis čia pasirodė pirmiausia, kaip kariuome¬ 
nės vadas 1 ). 

Skirgaila buvo Jogailos vietininkas, bet ne su tuo titulu ir 
ne tais atributais, kuriuos gavo vietininkas Vytautas (1401). Jis 
tada gavo didžiojo kunigaikščio titulą, o Skirgaila po 

1386 m. turėjo Lietuvoj tiktai seniūno valdžią, kaip tai 
buvo Rusijos kraštuose. Pati Lietuva buvo traktuojama, 
kaip Lenkijos dalis, ir todėl ji manė, jog teisingai elgiasi, 
siųsdama į mūsų kraštą savo valdininkus ir j jų rankas atiduoda¬ 
ma jiems kariuomenės vadovavimą, o gal net ir krašto admi¬ 
nistraciją 1 ). 

Taip buvo sutvarkyti Lenkijos santykiai su Skirgaila, t. y. 
su Lietuva. Ne kitoki santykiai buvo ir Vytauto: tik šis sugrį¬ 
žęs iš Krokuvos, elgėsi laisviau, kas daro įspūdžio jį turėjus dau¬ 
giau valdžios. 

Bet Vytautas greit ima nebepasitenkinti nei savo padėtim, 
nei tokia krašto santvarka, ypač po to, kai jis įsitikino, kad Jo¬ 
gaila nori jį visiškai, kaip pavojingą sau konkurentą, pašalinti 
nuo Lietuvos reikalų ir nuo jos atitolinti. Tą mes matom Jo¬ 
gailą darant tuoj po Haličo paėmimo, vos praslinkus porai mė¬ 
nesių: tuo metu Skirgaila padarė Lydoje Jogailai priesaiką, 
kaip Polocko kunigaikštis. Jogaila iš savo pusės, be Jadvygos 
ir savo ponų žinios, išdavė jam slaptą dokumentą (1387), ku¬ 
riuo užrašė Skirgailai Trakų kun. plotus, Vitebsko sritis ir Vil¬ 
nių su apylinkėmis. Be to, dar tenai buvo įrašytas labai cha¬ 
rakteringas posakis: laikyti Skirgailą aukščiau kitų Jogailos 
brolių 2 ). 

Vytautas, šitą sužinojęs, negalėjo nepareikšti savo nepasi¬ 
tenkinimo ir įsižeidimo, nes aiškiai matė, ko siekia Jogaila, bū¬ 
tent, izoliuoti jį nuo Lietuvos, kurioje, be abejo, augo jam simpa¬ 
tijos, kaip tikrajam Kęstučio įpėdiniui. 

Jogaila, matyt, norėdamas šiek tiek pataisyti Vytautui pa¬ 
darytą blogą įspūdį pastaruoju susitarimu su Skirgaila, atidavė 
jam Volyniją su Lucko 8 ) ir Vladimiro kunigaikštijoms. Nors 
su tuo ir sutiko lenkų ponai, nors jie, ypač mažlenkiai, Vytau¬ 
tą palaikydavo, bet Jogaila neišdavė jam jokio dokumento, net 
nė privatiško, kas padarė Vytautą visiškai pareinantį nuo Jogai¬ 
los malonės ar nemalonės. Bet ir šito Vytauto pažeminimo ir 
suvaržymo Jogailai nepakako. Lyg tyčia, norėdamas dar la¬ 
biau jį įžeisti, 1389 m. geg. mėn. 29 d. pakvietė Vytautą kartu 
su Skirgaila į Liubliną, kame Jogaila iš Vytauto išreikalavo 
raštą, kuriuo tas pasižadėjo Skirgailą mylėti, kaip savo brolį ir 
jam padėti prieš visus jo priešus, išskyrus Lenkijos karalių 4 ). 

*) Kutrz., 480. 

•‘) C. ep. V. 33 nr. 

150 — 


Be to, Jogaila čia pat, prie Vytauto akių, dar kartą patvirtino 
teisę Skirgailai valdyti Trakus, kurie pagal susitarimą, atgavus 
Polocką, turėjo atitekti Vytautui. Jogaila aiškiai sulaužė 1384 
m. sutartį, padarytą su Vytautu, sugrįžus jam iš pirmo pabėgi¬ 
mo, kas turėjo dar labiau tarp jų santykius paaštrinti. O pa¬ 
reikšdamas, kad Vytautui duotas žemes galįs atimti kada tik 
panorės, Jogaila tuo pačiu pasakė, kad Vytautas prie did. Lie¬ 
tuvos kunigaikštijos jokių teisių neturi. Kada šis, neturėdamas 
jokių raštų tas žemes valdyti, nenustojo Jogailos jų prašęs per 
savo pasiuntinius, tai jis, lyg dar labiau pasityčiodamas, liepė 
jo pasiuntinius apkalti geležimis ir įmesti į kalėjimą. Dar dau¬ 
giau: Jogaila apstatė Vytautą šnipais ir ėmė sekti kiekvieną jo 
žingsnį, kontroliuoti laiškus, atvykstančius ir išvykstančius iš jo 
dvaro pasiuntinius; uždraudė jam ir savo tikrąją dukterį išleisti 
už vyro be jo žinios. Persekiojo ir Vytauto šalininkus: iš Taut- 
vilos, Vytauto brolio ir jo (V.) giminaičio Jono Algimanto bu¬ 
vo atimtos žemės. Dabar Vytautas turėjo pagalvoti: ar ir jo, 
iš visų pusių suvaržyto, nelaukia jo giminaičių likimas? Kol 
dar ne vėlu, Vytautas ryžosi gelbėtis. Susišaukęs savo šalinin¬ 
kus nutarė slapčia užimti Vilnių. Bet jų sumanymas liko iš¬ 
duotas. Nepavykus paimti Vilniaus ir dar labiau po to pasun¬ 
kėjus padėčiai, Vytautui su savo šalininkais nieko kito nebeliko 
daryti, kaip vėl eiti tuo pačiu keliu, jau kartą išmėgintu: pa¬ 
traukti į Prūsus. Tiesa, kelias buvo pilnas rizikos: galėjo Ordi¬ 
nas ne tik jo neremti, bet priešingai, atsikeršydamas už pirmą¬ 
jį Vytauto nedėkingumą, jį suimti ir grąžinti Jogailai. Bet, ma¬ 
tyt, ir šiuo momentu pasirodė Vytautas labai naudingas kry¬ 
žiuočiams, kad jį tiek rėmė, kol šis po sunkių kovų ne tik at¬ 
gavo savo tėviškę, bet ir visą Lietuvą. 

11 . 

Vytautui antrą kartą pabėgus į Prūsus, ne visi lenkai beno¬ 
rėjo su juo taikintis: kai kurie iš jų siūlė nutraukti net uniją su 
Lietuva. Bet buvo ir tokių, kurie įrodinėjo, kad blogumų prie¬ 
žastis glūdi ne pačioj unijoj, tik nevykusioj formoj, kurioje ji bu¬ 
vo padaryta. Todėl buvo nutarta sudaryti atskirą Lietuvos did. 
kunigaikščio valdžią. Šita mintis, spėjama, buvo Jogailai maž- 
lenkių pasiūlyta 1 ). į tą vietą buvo numatytas skirti kitas Jo- 


J ) Kon., 142—147. 

gailos brolis, Aleksandras Vyguntas, Kernavos kun., katalikas, 
kas Skirgailai, kaip schizmatikui, nepatiko . Vyguntas, būdamas 
Vladislovo iš Opolės žentas, gavo Dobrynės žemes iki gyvos 
galvos, nes pati Kernavės kunigaikštija buvo maža. Kad šito¬ 
kia reforma buvo manoma padaryti, rodo ir šis faktas. 1391 m. 
liepos 22 d. Jogaila išdavė Skirgailai dokumentą, kad Vilniaus 
ir kitų miestų be jo žinios niekam neatiduos, net ir tikram savo 
broliui, ir kad Vilnių ir kitus miestus valdys tiesiog pats Jogaila 
ir jo palikuonys. Iš to matyt, kad Skirgaila sužinojo aukščiau 
minėtą projektą, kuriam jis skubinos užbėgti už akių. Pati re¬ 
forma nepasisekė, nes Vygunto mirtis (1392 m. birželio 28 d.) 
suardė tuos planus. Yra gandų, kad jis buvo nunuodytas, bet tie 
gandai neturi pamato. Vygunto mirtis praskynė kelią tam, 
kuris po dviejų savaičių, neatsižvelgiant į pasižadėjimus, kurie 
buvo duoti Skirgailai, gavo Vilnių ir įvedė nemaža radi- 
kalinių atmainų į lietuvių-rusų žemių valdymą; tai buvo 
Vytautas. 

Vygunto mirtis privertė kviestis ir Vytautą į Lietuvą. Dar 
1392 m. pavasarį niekas negalėjo įspėti tokio Jogailos pasikei¬ 
timo politikoj, nes dar tų pačių metų bal. 16 d. išdavė Lvove pri¬ 
vilegiją, kuri taip pat, kaip ir N. Korčino aktas, stojo skersai 
kelio Vytauto siekimams Lietuvoj, ypač buvo aiškiai atkreipta 
prieš jo pretenzijas į Lucką 1 ). Vytauto grąžinimo reikalas ir po 
to pasiliko aktualus, nes tiek Lietuvoj, tiek ir Lenkijoj nebuvo 
tvarkos. Reikėjo gelbėtis, o ta tikroji pagalba — taika su Vy¬ 
tautu. Jogaila pagaliau įsitikino, kad jau savo konkurento įveik¬ 
ti nebegalės ir, šiaip ar taip, reikės pasidalinti su juo valdžia 
Lietuvoj; taip pat negalėjo Lenkų karalius nematyti, kad ir pa¬ 
čioj Lietuvoj Vytauto šalininkų skaičius buvo gana didelis ir vis 
augo. Visuotinis bruzdėjimas prieš lenkus, pilių įgulų kariuo¬ 
menę darėsi kas kartą smarkesnis. O pati Lenkija pasijuto 
beveik prie bedugnės krašto. Lenkijoj ėjo nuo seniau ginčas 
dėl Dobrynės žemės. Tą žemę Kazimieras III buvo atidavęs 
Vladislovui iš Opolės. Tas pats Vladislovas buvo paskirtas 
Lenkų ir Vengrų karaliaus Liudviko valdyti Galiciją. Kadangi 
Liudvikas norėjo tą žemę prijungti prie Vengrijos, tai Vladis¬ 
lovą iš čia pavarė: jam už tai davė Valdyti Kujaviją, esančią 
kitame Vislos krante priešais Dobrynę. Padėtis Vladislovo, 
pareinančio nuo Lenkijos ir Vengrijos, pasidarė dvilypė, todėl 


) H ai., 136. 

ir kilo dėl tų žemių suverenumo ginčas tarp Lenkijos ir Vengri¬ 
jos karaliaus Zigmanto Liuksemburgiečio, kuris, būdamas Bran¬ 
denburgo kurfiurstas, dalį savo žemių, esančių tarp Branden¬ 
burgo ir Poznanės, būtent Naująją Marchiją, pardavė Ordinui. 
Dabar Vengrų karalius, laikydamas Kujaviją ir Dobrynę pri¬ 
klausančias jo suverenitetui ir būdamas valdovas savo vasalo 
Vladislovo, panoro ir Dobrynę, ir Kujaviją parduoti Ordinui. 
Su tuo sutiko ir patsai Vladislovas ir jo žmona. Visą Dobry- 
nės žemę Vladislovas įkeitė už 30,000 vengriškų dukatų 1 ). Tai 
sukėlė visoje Lenkijoje didžiausią pasipiktinimą, nes ji laikė tas 
žemes savo nuosavybe. Kadangi tos žemės neturėjo aiškių sie¬ 
nų, tai jų pardavimas davė progos Ordinui kištis į Lenkijos rei¬ 
kalus. 

Be šito Lenkijai atsirado dar naujas pavojus. Tas pats 
Vladislovas iš Opolės buvo pasiūlęs Vengrų karaliui, Mozūrijos, 
Galicijos ir Austrų kunigaikščiams pasidalinti Lenkijos žemes 2 ). 
Ordinas to plano nepriėmė, bet ir griežtai nuo jo neatsisakė. Vis¬ 
kas turėjo pareiti nuo to, kaip į tai reaguos imperatorius. Jei 
jis paskelbtų Lenkijai karą, Ordinas žinoma, prisidėtų 3 ). 1392 
m. mėginta ir koalicija prieš Lenkiją sudaryti; jos vyriausi va¬ 
dai buvo Ordinas ir du Luksemburgiečiai: Zigmantas Vengrie- 
tis ir Vaclovas Cekietis 4 ). Todėl Vytauto ginčas su Lenkija la¬ 
bai toli siekė: jis ėmė grėsti 1343 m. Kazimiero D. Kalyšiuje pa¬ 
darytai su Ordinu taikai. Maža betrūko, kad iškiltų karas, kuris 
būtų tą valandą buvęs didelė nelaimė Lenkams, nes Vytautas, 
susijungęs su Ordinu, kas kart vis daugiau tikėjosi pasisekimų 
Lietuvoj, o rytuose galėjo sulaukti ir rimtos pagalbos iš savo 
žento Maskvos kun. Vosyliaus. 

Taigi, tokiose sunkiose aplinkybėse Lenkijai neberūpėjo 
kariauti su Lietuva, bet pati turėjo visomis jėgomis vengti pa¬ 
vojaus. Ta sunki Lenkijos būklė ir padeda mums išaiškinti Jo¬ 
gailos ir Lenkijos Vytautui padarytus nusileidimus. 

To pavojaus metu ir iškeliavo į Prūsus Mozūrų kun. Henri¬ 
kas. Vytautą rado jis Rittersverdery, berengiantį planus toli¬ 
mesniems žygiams. Būdamas Jogailos pasiuntinys, pasiūlė jis 
savo valdovo vardu Vytautui grįžti, žadėdamas jam grąžinti 
Lietuvą. Šitą Jogailos ir lenkų kapituliaciją padiktavo ne jų 
simpatijos Vytautui, bet, kaip mes matėm, sunki Lenkijos ir 

*) Tuo klausimu žiūr. C. ep. V. 81—85 nr., 88—91 nr., 93, 95 nr. ir 
104 nr. 

2 ) C. ep. V. 94, 96 nr. nr. °) Jon., 46, 47, 4 ) Kon., 157. 

sustiprėjusi Vytauto padėtis. Ir Vytautas, nesitikėdamas tuo 
tarpu daugiau laimėti bei Henriko prikalbėtas, sulaužė antrą 
kartą sutartį su Ordinu ir su savo šalininkais sugrįžo į Lietuvą. 
Vytautui grįžus, tarp jo ir Jogailos rugpiūčio mėn. 5 d. Ost- 
rovoje (Gard.) įvyko taika. Jogaila dovanojo Vytautui ir jo 
šalininkams jų nusikaltimus, paėmė iš visų ištikimybės priesai¬ 
ką ir grąžino Vytautui visą jo tėviškę: Trakus, Gardiną ir dar 
pridėjo kitas žemes, jų tarpe — Lucką, kuris vos neseniai, t. y. 
tų pačių metų bal. mėn. 16 d. buvo patvirtintas Lenkijai. Vy¬ 
tautas dėkojo Jogailai ir Jadvygai už „suteiktas“ dovanas ir 
išdavė raštą 1 ), pasižadėdamas ir vieno ir kito neapleisti, neieš¬ 
koti kitokios valdžios, išskyrus gautąją, ir visokiais būdais juos 
remti: kariuomene, turtu, ginklais; kovoti su jų visais priešais 
ir ginti juos; visus ligšiolinius savo priešus Lietuvoj laikyti sa¬ 
vo draugais. Čia turėta galvoj Skirgaila. Iš savo pusės išdavė 
raštą ir kun. Ona, tvirtindama, kad jos vyras sutartį ištesės 2 ). 
Tai gryni vasalystės pažadai. Tuo būdu Vytautas gavo iš Jo¬ 
gailos Lietuvą didž. kunigaikščio teisėmis, kaip lėną. Si sutar¬ 
tis grąžino jam Lietuvos valdžią. Ar ta valdžia jam buvo suteik¬ 
ta tik iki gyvos galvos, ar ji buvo ir visiems laikams garan¬ 
tuota, nežinia, nes pats aktas apie tai nieko nekalba. Tik 
pastaruoju aktu buvo padėtas pagrindas Lietuvos savaran¬ 
kiškumui atstatyti 3 ). 

Jogaila kartu su Vytautu apleidę Ostrovą, atvyko į Vilnių. 
Čia bebūdamas Jogaila, kaip tai aiškiai liudija Dlugošas ir kiti, 
ne tik pasodino Vytautą J. Olesnickio vietoje, tuo būdu atiduo¬ 
damas jam vietininko valdžią Vilniaus did. kunigaikštijoj, bet 
dar tą valdžią išplėtė ir, apskritai, visose Lietuvos ir Rusijos 
žemėse 4 ). 

Dabar kyla klausimas, ar Ostrovos sutartim Vytautui buvo 
suteikta Lietuvos did. kun. titulas? Lenkų istorikas Prochaska 
išrodinėja, kad jis to titulo ta sutartimi nėra gavęs, apie tai ne¬ 
kalba ir pats aktas 5 ). Pirmas neabejotinai autentiškas raštas, 
Vytautą vadinąs did. Lietuvos kunigaikščiu, tai yra su magistru 


J ) C. ep. V., 959—960, 2 ) T. p., 92 nr. (Jogailai) ir C, ep. s., I, 18 nr. 
(Jadvygai). 3 ) Liub. 45. *) Hal., 138. 

6 ) Bet minėtame akte Vytautas, kaip ir vėliau, save tituluoja: Ale- 
xander alias W'itowdus dei gracia magnus dux Litvvanie. — O jo žmona 
minėtame jos rašte Vytautą tituluoja ... principe domino Alexandro alias 
W‘itowdo... Iš to norėtųsi spręsti, kad jis d. kun. titulą jau tada vartojęs. 

sutartis, kurioje kalbama apie suvažiavimą prie Dubysos, tik de¬ 
ja, be mėnesio ir dienos datos iš 1395 m., bet tikriausiai būsiąs 
iš tu metu pirmosios pusės. Galima prileisti, kad 1394 m. pa¬ 
baigoj ar 1395 m. pradžioj Jogaila bus perleidęs Vytautui didžią¬ 
ją kunigaikštiją 1 ). Kad Ostrovos taika Vytautas netapo did. 
Lietuvos kun. ir nebuvo atnaujinta atskira senoji Lietuvos did. 
kunigaikštija, nors ir nuo Lenkijos priklausanti, taip samprotauja 
ir Haleckis. Trakų, Lucko nevykusiai išskirstytose srityse Vy¬ 
tauto valdžia turėjo tiktai vietininko charakterį, kokia buvo 
Vilniuje Skirgailos ir lenkų seniūnu 2 ). Bet šitos teritorijos val¬ 
džios kompetencija žymiai išsiplėtė, apimdama ne tik tikrąją 
Lietuvą, ne tiktai kai kurias sritis Rusijoj, pripuolamai susietas 
su pačiu kunigaikščiu, bet ir visas rusiškas žemes, matyt, 
išskiriant tik tas, kurios pasiliko betarpiškoj Lenkijos val¬ 
džioj. O tai, atidavus Lucką Vytautui, apėmė tik Raudonąją 
Rusiją, kuri ir prieš uniją nepriklausė Lietuvos valstybei, ir todėl 
1392 m. tas valstybės plotas, koks jis buvo prieš 1385 m. ir tos 
„Lietuvos bei Rusijos žemės“, prijungtos Krėvėje prie Lenki¬ 
jos, vėl susijungė į vieną administratyvinį vienetą' 1 ). Iš čia ten¬ 
ka padaryti išvada, kad Vytautas Ostrovos taika ne tik atgavo 
ko siekė, bet ir laimėjo tas žemes, kuriu savo valdžioj anksčiau 
neturėjo. Priežastys, kuriomis vadovavosi karalius ir jo pata¬ 
rėjai, buvo dvejopos. Svarbiausios jų, kurios pažymėta Ostrovos 
akte, tai panaikinimas nesutarimo viduj, patikrinimas Lietuvos 
valstybės gyventojams ramybės, kurios Jogaila ir Skirgaila 
nebegalėjo išlaikyti, o antra Lietuvos gynimas grėsė net pa¬ 
čiai Lenkijai padalinimu 4 ). 

Nors teoretiškai Lietuva ir priklausė lenkams, bet Krokuva 
nuo jos buvo per toli, kad galėtų krašto likimą diriguoti. Tuo 
tarpu netvarkos šaly jau buvo perdaug. Buvo baimės, kad Lie¬ 
tuva neatkristu. Todėl reikėjo rasti išeitis iš susidariusios kraš¬ 
te anarchijos. Skirgaila su Vytautu nesutiko. Bet pirmasis 
maža ir simpatijų teturėjo Lietuvoj. Kas kita Vytautas, kurį 
ir patys lietuviai pripažino tikruoju Kęstučio įpėdiniu. Jis vie¬ 
nas ir tegalėjo išvesti kraštą iš netvarkos, sugrąžint jam visų 
išsiilgtą ramybę. Tam buvo reikalinga tvirta, net plieninė ran¬ 
ka, didelis protas. Šitas ypatybes kaip tik ir turėjo Kęstučio 
sūnus. Todėl nenuostabu, kad jam ir atiteko Lietuva, ir jos 


’) Procli. I). W., 06, pastaba. *) Hal., 138. 
a ) Hal., 138, 139. 4 ) T. p., 140. 

valdžia. Nors paskutiniąja sutartim Krėvės aktas ir nebuvo pa¬ 
keistas, t. y. Lietuva ir toliau buvo laikoma inkorporuota į Len¬ 
kiją, bet faktiška padėtis, Vytautui ėmus valdyti, pasidarė kito¬ 
kia: Lietuva tapo autonomiška valstybė, o pats Vytautas — ne 
koks „Storasta“ ar Jogailos vietininkas, bet faktiškasis Lietuvos 
valdytojas. Tik Jogaila šiaip taip sugebėjo išvengti tą padėtį 
juridiškai formuluoti, nenorėdamas, kad Vytautas būtų laikomas 
tikruoju Lietuvos suverenu. Todėl savo rašte Jogaila pažymėjo, 
kad Vytautas yra kviečiamas padėti valdyti bendros Lietuvos 
— Lenkijos valstybės dalies — Lietuvos. Tačiau ir tos sutar¬ 
ties, kaip ir visų kitų, galia parėjo ne nuo pergamento, kuriame 
buvo surašytas jos tekstas, bet nuo faktiškųjų jėgų santykiavi¬ 
mo ir nuo diplomatinių sugebėjimų 1 )- Vėlybesni įvykiai parodė, 
kad Vytautas naudojasi daug didesnėmis laisvėmis ir teisėmis, 
negu Ostrovos aktas pripažino; jis ne kartą ir pačiai Lenkijai 
pagrūmodavo, kas turėjo reikšti jo galybę, turinčią savarankiš¬ 
ką pamatą. 

Susitaikinęs Jogaila su Vytautu, stengėsi jį, pagaliau, su¬ 
taikinti ir su Skirgaila 2 ), didžiausiu Vytauto priešu, kas jam ir 
pavyko padaryti 3 ). Vytautas pasižadėjo padėti Skirgailai pa¬ 
imti Kijevą ir atiduoti jam Kremencą ir Stožką vietoj Trakų 
kunigaikštijos. Po metų, kai vėl kilo tarp jų nesusipratimai, 
juos sutaikino Jadvyga. 

Tuo būdu Vytautas ir iš antro pabėgimo į Prūsus grįžo lai¬ 
mėtojų su aiškiau apibrėžtomis teisėmis Lietuvoj ir pareigomis 
su Lenkija, ko taip trūko po pirmojo pabėgimo sugrįžus. Ir da¬ 
bar pabėgėlio Vytauto būklė ir autoritetas ne tik kad nesusilp¬ 
nėjo, bet priešingai, dar labiau pakilo. Reikia stebėtis, kokių 
gabumų ir apsukrumo turėjo būti Vytautas, kad išbėgęs iš tė¬ 
vynės beveik tuščiom rankom, galėtų grįžti nugalėtoju ir pri¬ 
versti lenkus su juo teisingiau sunormuoti santykius, Lietuvai 
suteikti'daugiau savarankiškumo ir nors laikinai pamiršti Krė¬ 
vės akto nuostatus. Bet Vytautas negalėjo pasitenkinti tuo, ką 
buvo gavęs: būdamas realus politikas, sutiko šį kartą ir su Os¬ 
trovos sutartim, bet tik tam, kad sustiprėjęs ir toje būklėje bū¬ 
damas, galėtų eiti ištikimai savo keliu; išlaisvinti Lietuvą. Kaip 
jam tai sekėsi, tuojau pamatysim. 

Kiek žinoma, dėl 1392 metų atmainų iš lenkų pusės nekilo 
beveik jokia opozicija: juos patenkino, kaip sako Dlugošas, Vy- 

*) J on„ 48, 49. 2 ) C. ep. V. 97 nr. 3 ) C. cp. V. 98. 

tauto priesaika, kad jis valdysiąs visas gautas žemes „pro rege 
et regno Poloniae“. Bet tai buvo žodžiai — gyvenimas siekė 
daug toliau. Vytautas ir dabar, kaip ir visi žmonės, nepasiten¬ 
kino tuo, ką turi, nes jo paties ir valdomo krašto siekimai bei in¬ 
teresai ir tas vaidmuo, kuris jam atiteko Ostrovos sutartim Lie¬ 
tuvos ir Rusijos žemėse, — iškėlė reikalą savarankiškos politikos 
tiek krašto viduje, tiek ir užsieny. Jis ją ir ėmė vesti. O tai ne¬ 
galėjo patikti Lenkijai, kuri budriai sekė kiekvieną jo užsimoji¬ 
mą ir stengėsi kliudyti. Vytautas tam negalėjo nesipriešinti, 
dėl ko ir kilo konfliktas su Lenkija. Kad suprastumėm jo ge¬ 
nezę (kilmę), pažvelkime i jo didelius užsimojimus politikoj. 

Vytautas, susitaikinęs su Lenkija, visu užsidegimu pasuko 
i rytus. Priežastis — nereikia manyt, ją buvus svarbiausią — 
atgavimas Skirgailai Kijevo, kuris jam pagal sutartį buvo paža¬ 
dėtas atiduoti. Kad išpildytų tą sutartį, Vytautui reikėjo iš Ki¬ 
jevo pašalinti Algirdo sūnų Vladimirą. Tuo pat metu, kaip ži¬ 
nom, jis jau naikino ir atskiras kunigaikštijas, kad sustiprintų 
krašto viduje savarankiškumą. Ir, be to, Vytautui reikėjo kovoti 
rytuose, nes naminio karo metu Rusijos kraštai buvo patekę 
Maskvos įtakon. Reikėjo juos atgauti. Tuojau buvo pašalinti 
nepaklusnūs kunigaikščiai nuo valdžios, o jų vietoj palikti di¬ 
džiojo kunigaikščio vietininkai. Sutvarkė reikalus su Smo¬ 
lensku, kuriame irgi paliko savo vietininkus. Tą padarė ir su 
Didž. Naugardu ir Maskva. Teko dabar jam ir naujų Rusijos 
žemių. 

Toks Vytauto pasisekimas prijungiant rusų žemes įvyko 
dėl stipriai įsigalėjusių tradicijų nuo Algirdo laikų; tai sustiprino 
ir jo būklę, ir galybę Lietuvoj, kas negalėjo neatsiliepti į 
jo elgesį su Lenkija. Ši auganti Vytauto, kaip Jogailos 
pagelbininko, galybė nebeatitiko jo padėtį, ir todėl su¬ 
kėlė konfliktą su lenkais dėl Lietuvos valstybės teisinių 
santykių su Lenkija. Paaiškėjo tarp Vytauto bei Jogailos 
ir kitoks ginčas, būtent, senas Lietuvos Lenkijos ginčas dėl Ru¬ 
sijos žemių pasidalinimo. Šis ginčas neturėjo pagrindo kol vi¬ 
sos Rusijos žemės buvo atskirtos nuo Lietuvos, bet jis, nežiūrint 
unijos, turėjo atgyti nuo tos valandos, kai vėl sena Gediminaičių 
valstybė buvo sujungta į vieną administracinį vienetą (1392 m.). 

Pavojus santykiams kilo jau tada, kai Vytautas gavo Luc¬ 
ko žemes; tačiau jis ėmė dar labiau didėti, kai Vytautas nuo 1393 
m. pradėjo rūpintis paimti įsavo rankas visą Volyniją — tikslą 
tiekos lenkų pastangų siektą nuo Kazimiero D. laikų; ypač tas 

pavojus padidėjo, kai Vytautas panoro Podolijos, paskutiniojo 
Piasto laikais labiau surištos su Lenkija, negu su Lietuva, o vė¬ 
liau tam tikrą laiką ir visai nepriklausė nei vienai, nei kitai 1 ). 
Todėl iš Lenkijos pusės, nors ir labai silpna, ėmė reikštis opozi¬ 
cija: juk lenkai norėjo Krėvės unija tuos žemės plotus laimėti 
sau, t. y. kolonizuoti, o dabar dalykai ėmė krypti priešingon 
pusėn. 

Apie Volynijos ginčą liudija tiktai Jadvygos dokumentas, 
duotas 1393 m. lapkr. mėn. 4 d. Jame tais pačiais jos vyro žo¬ 
džiais, patikrinusiais prieš septynerius metus 2 ) Ostrogo kuni¬ 
gaikštį, pasakyta, kad jis kartu su visu Ostrogo apskričiu turi 
klausyti Jadvygos ir Lenkijos. Bet šis bandymas atplėšti Vo¬ 
lynijos dalį nuo Vytautui priklausančios Lucko srities, pasirodė 
be pasekmių: 1396 m. Ostrogo kunigaikštis Feodoras turėjo iš 
Vytauto rankų priimti privilegiją, tvirtinančią ir išplečiančių jo 
žemes 3 ), o tuo pačiu pripažįstančią Lucko viršenybę. Tai pasi¬ 
sekė dar lengviau įvykdyti, kai mirė Skirgaila (1395 m.). Kre- 
meniecas vėl susijungė su Volynija 4 ). Šis naujų žemių prie 
Lietuvos prijungimas vis didino Vytauto galybę ir tuo pačiu sa¬ 
varankiškumą. Po tų visų pasisekimų, paties Vytauto iškovotų, 
nors jis ir buvo tik vietininkas Lietuvoj, bet jo padėtis, kaip 
mano prof. Haleckis, buvo daug tvirtesnė, negu nepriklausomos 
Lietuvos kunigaikščio prieš uniją 5 ). Jo galybės sustiprėjimas 
aiškus ir iš rytų politikos, kurią jis ėmė vesti sunormavęs santy¬ 
kius su Lenkija ir padaręs taiką su Ordinu, besistengiančiu po Os- 
trovos akto užkariauti tikrąją Lietuvą; bet po visos eilės žygių ir 
paskutiniojo nepasisekusio Vilniaus apsiautimo, Ordinas savo 
grobuoniškus planus nukreipė prieš Žemaitiją. Bet ir dėl to 
krašto įvyko tarp Vytauto bei Ordino, nors ir labai nepastovi 
taika, bet vis dėlto taika, kas padėjo Vytautui vesti savo politi¬ 
ką rytuose. Apie tą politiką mes kalbame todėl, kad ji atsiliepė 
į lietuviu — lenkų politinius santykius: sukėlė konfliktą, kuris 
grėsė net ir visišku unijos nutraukimu. 

Jadvyga nepalankiai žiūrėjo į Vytauto politiką rytuose ir 
jo elgesį su Volynija ir Podolija: Jogaila gi prijautė Vytautui, 

') Hal., 146, 147. 

2 ) C. ep. V. 31 nr. 

3 ) C. ep. V. 127 nr. „Iž zapisuįem i zapisaly jesmo kniaziu Fedoru 
Danyloviču Ostrog kak otec įeho deržal i z sėly i zo vsim što ktomu pryslu- 
šajet, kak pry otci jeho bylo. Takže što prydaly iešmo kniaziu Fedoru 
Brodov, a takže Radoselki, Radohošče, Meziryčie, Dyakov, takže Sviščov 
iz pryšelki Ozierany, Morodnica, Dvastavky“. 

4 ) Hal., 147. 6 ) T. p., 150. 

gal iš apsivylimo Lenkija, kur jam teko antraeilis vaidmuo, arba 
tikėjosi, — kad ateity galinga Lietuva ir jam bus reikalinga. 
Šiaip ar taip, toks nepaprastas Vytauto galybės augimas nugąs¬ 
dino ir Jadvygą, ir jos lenkus; jie aiškiai pamatė, kad Krėvės 
akto pagrindai ima smarkiai svyruoti, kas negalėjo nesukelti jų 
tarpe susirūpinimo; nežiūrint Lenkijos teoretinės viršenybės, jos 
interesai vis kas kartą labiau bluko, turėdami užleisti pirmą vietą 
Lietuvos reikalams. Lenkai stengėsi pastoti tam kelią. 1398 m. 
pirmą kartą pasigirdo iš Lenkijos protesto balsas prieš tokią 
Lietuvos su Lenkija santykių eigą. Tą balsą, kaip ir pirma dėl 
Podolijos, pakėlė Jadvyga, kuri rūpinosi, kad jos padaryta au¬ 
ka nenueitų niekais, ir ponų taryba, kuri sumanė visos unijos 
reikalą 1 )- Žodžiu, lenkai norėjo, kad kas teorijoj buvo užfik¬ 
suota, būtų ir gyvenime realizuojama. Tada Jadvyga „mylimam 
broliui“ (taip ji rašė) Vytautui laišku priminė, kad tos Lietuvos ir 
Rusijos žemės, kurias valdė Jogaila prieš ją vesdamas, užrašy¬ 
tos jai kraičiu 2 3 ), ir todėl už jas reikalauja iš jo mokėti jai metinį 
činšą’). 

Kiek toks reikalavimas buvo teisingas, sunku pasakyti, bet 
tokių mokesčių mokėjimas būtų buvęs lenkams įrodymu, kad 
tos žemės priklauso Lenkijai. Todėl Vytautas tokio prašymo iš¬ 
pildyti nė nemanė. Jis ne tam kovojo už Lietuvos savarankišku¬ 
mą, kad jo dabar lengvai išsižadėtų. Todėl Vytautas griežtai pasi¬ 
priešino tokiam Lenkijos užsimojimui. Tam tikslui pirmą kartą 
sušaukė jis savo visuomenės atstovus į susirinkimą; susirinko 
žymiausi lietuvių ir rusų bajorai. Jiems buvo paskelbtas Jad¬ 
vygos laiškas, žeminantis lietuvių didikus. Tie, žinoma, dar 
Vytauto pakurstyti, griežtai atmetė tokius reikalavimus, įrodi¬ 
nėdami, kad tai yra pasikėsinimas prieš jų laisvę ir tradicijas. 
Šitoks Jadvygos išsišokimas, įžeidęs Vytauto bei jo bajorų am¬ 
biciją ir Lietuvos savarankiškumą, pastūmėjo lietuvius ieškotis 
paramos tiek viduj, tiek ir svetur. Lietuva ėmė labiau artintis 
su Ordinu 4 ), tuo grasindama Lenkijai, kad ji yra laisva ir ji be jos 


') H ai., 152. 

Mes žinom iš Krėvės akto, kad Lietuva Jadvygai nebuvo užrašyta 
kraičiu. Ji galėjo reikšti tokių pretenzijų dėl Podolijos, kuri seniau, kaip 
lėnas, Lenkijai priklausė. 

3 ) Scr. r. Prus., III, 219. „czins gebin alle jerlichin“. 

') T. p., 220. „... der briff der konigynne von Polan ... die groste 
šache sy, das sieli Wytowt czu dem Ordin weder hat geworfcn und vor- 
sunet...“ 

žinios galinti sau ieškotis draugų. Pirmuoju tokiu draugu vi¬ 
suomet būdavo Ordinas. Bet ir pastarasis, bauginamas Vytau¬ 
to laimėjimų rytuose, verčiamas buvo ieškotis taikos Lietuvoj. 
Kryžiuočiai gerai suprato, kad Vytauto galybės išaugimas ne 
tik jam padės atsiskaityti su Lenkija, bet ir jų pačių norams — 
užkariauti Žemaitiją, kaip tiesioginį sausažemiu susisiekimą su 
Livonijos Ordinu ir įsigalėti rytuose — padarys galą. Todėl 
jie ir juto reikalą kaip nors susiartinti su Lietuva, kad nors tuo 
tarpu iš jos ką nors laimėtų. Momentas buvo labai sumaniai pa¬ 
sirinktas: dabar kaip tik Vytautui buvo labai reikalinga parama 
prieš Lenkijos pretenzijas, pareikštas karalienės Jadvygos laiš¬ 
ke ir totorius. Tuo tikslu, t. y. gauti iš Ordino pagalbos ir įvyk¬ 
sta 1398 m. spalių mėn. 12 d. Salyne Vytauto ir kryžiuočių ma¬ 
gistro suvažiavimas 1 ). Vytautas atvyko su puikia ir gau¬ 
sia svita. Čia jisai, laikydamas save aukščiausiu Lietuvos kun. 
(nors tas titulas priklausė tik Jogailai; jo vartojimas, sako Kocli., 
yra aiškus Vytauto stokojimas lojalumo Jogailai ir Lenkijai), 
atidavė Ordinui visą Žemaitiją 2 ), o iškilmingai patvirtindamas 
visus reikalavimus kryžiuočių, besigrumiančių tuo metu su Len¬ 
kija dėl Dobrynės, nutraukė visus ryšius su Karūna, žinodamas, 
kad savarankiškumas, o ypač nedraugingas Lietuvos pasielgi¬ 
mas su Lenkija, negalėjo būti jos toleruojamas. Šiaip ar taip Vy¬ 
tauto užsimojimai, grasinimai Lenkijai, buvo jo galybės ženklas. 
Tą jis pareiškė ir tame suvažiavime, tituluodamas save „aukščiau¬ 
siuoju Lietuvos ir Rusijos kun.“, ir kas labiausiai ypatinga, kad 
leido savo kunigaikščiams ir didikams paskelbti save Lietuvos ir 
Rusijos karalium. Visa tai buvo Vytauto galybės gestas Len¬ 
kijos pusėn, grasinimas unijai. Jis parodė lenkams, kad jų ne¬ 
taktiškumas veda prie visiško santykių nutraukimo, iš kitos pu¬ 
sės — Vytauto galybė negalėjo nepasireikšti atvirai, sie¬ 
kiant to, ką mes vadiname Nepriklausoma Lietuva, nors už tai 
ir buvo mokama pačia Žemaitija... Bet reikia nepamirš¬ 
ti, kad siekiant tautos ar valstybės didžiųjų tikslų, tenka ne kartą 
jų sąskaiton išleisti iš akių mažuosius ir tai tik šiandien, kad 
rytoj, nauja galybe pasiremiant, būtų vėl išpirktos tautai ar 
valstybei padarytos skriaudos. 

Salyno sutartis — tai Vytauto galybės kumštis, grasinąs 
Jadvygai, jos didikams ir unijai už pasikėsinimą prieš lietuvių 


') c. ep. V., 179, 187, 188 nr. ’) T. p., 179 nr. 

laisvę, kuriai atgauti yra tiek kovojęs ir vargęs su savo tauta. 
Ir Vytautas, norisi manyti, tuo momentu, puotoj, prie puikaus ir 
turtingo stalo tarp bedžiūgaujančių ir puikių savo didikų, kurių jis 
buvo paskelbtas karalium, svajojo ne tik apie laisvą ir galingą 
Lietuvą, bet ir apie didžiulę Rytų Europos valstybių sąjungą, 
prijungiant prie jos ir Maskvos žemes. Gal būt, tik netikėtas ir 
baisus prie Vorsklos pralaimėjimas Vytauto kortas sumaišė. Ir 
visad taip su mūsų tautos genijum: kai jis artinasi prie savo 
siekimų viršūnės, pačioj veik jos aukštumoj, nepasiekęs jos, esti 
kažkokio likimo nubloškiamas žemyn. Taip ir visoj mūsų 
istorijoj. 

Prochaska mano, kad Salyno sutarties Vytautas nelaikęs 
separatiniu aktu. Jis remiasi tuo, kad, nežiūrint tų nesusiprati¬ 
mų, kilusių tarp Jadvygos ir Vytauto, geri jo santykiai ir toliau 
pasiliko su Jogaila. Ir toji pati taika įvykusi žinant abiem val¬ 
dovam, nors Posilge rašo, kad ji buvo Vytauto slapčia padary¬ 
ta. Bet tas pats Posilge savo kronikoj mini, kad Salyno suva¬ 
žiavime dalyvavo ir lenkų. Juos turėjo atsiųsti Jogaila. Išeitų, 
kad šį Vytauto triumfavimą būtų rėmęs ir Lenkijos karalius 1 ). 

Dabar tenka iš eilės išspręsti, kokios reikšmės galėjo turėti 
tas Vytauto paskelbimas Lietuvos Rusijos karalium. 

Kai kurie istorikai, kaip Caro ir Gruševskis, šiame fakte 
įžiūri Lietuvos nepriklausomumą nuo Lenkijos ir net Krė¬ 
vės unijos panaikinimą. Gruševskis savo tvirtinimą remia tokiu 
samprotavimu. 1398 m. pradžioj slaptu keliu Ordiną pasiekė 
žinia, kad Jogaila ir Vytautas rūpinasi iš popiežiaus išgauti Lie¬ 
tuvai ir Rusijai karūną, ko dėliai Vytautas turėtų pasidaryti 
Lietuvos karalium. Vytautas gi, pasinaudodamas Salyno taikos 
nuotaika, paveikė savo kun. ir didikus, kurie ir paskelbė jį kara¬ 
lium. Pagalba iš Ordino pusės buvo patikrinta, o nuo Maskvos 
taip pat buvo apsidrausta; ir jei ne Vorskla, Lietuvos savaran¬ 
kiškumas būtų buvęs apkarūnuotas ir su Lenkija būtų buvusi 
unija nutraukta. Panašiai galvojo ir Caro. 

Dabar dar tenka išspręsti klausimą: kokią reikšmę galėjo 
turėti Vytauto paskelbimas karalium santykiuose su Lenkija? 

Be abejo, kad šis paskelbimo aktas turėjo atsiliepti ne tik į 
vidaus Lietuvos ir Rusijos teisinį bei visuomeninį išsivystymą, 
bet reikia pažymėti, kad tas išrinkimas turėjo suteikti toms že¬ 
mėms atskirą valstybės išraišką ir kartu pakeisti jų valdovą iš 


] ) Kol., 65—67. 

vietininko, Lenkijos duoto, atskiru monarchu 1 ). Tai būtų buvusi 
didelė pažanga padaryta atsipalaiduojant nuo Lenkijos, ko taip 
Vytautas troško. Todėl ir nenuostabu, kad po Ostrovos sutarties, 
t. y. d. Lietuvos kunigaikštijos žemių rekonstrukcijos, logiškai is¬ 
torijos faktams besivystant, turėjo iškilti ir jos valstybiškumo at¬ 
naujinimas. Tegul šį kartą, Salyno taikos proga, buvo iškelta tik 
faktiškas atnaujinimas, nes atliktas tiktai vienos pusės prieš ri¬ 
šančias su Lenkija juridines sutartis 2 ). Bet šiaip ar taip, toji 
„elekcija” turėjo Lietuvai didelės reikšmės dėl to, kad buvo 
įvykdyta iš tikro be Lenkijos sutikimo, bet tyliai pritariant jos 
karaliui ir kartu vieninteliam iki tol d. Lietuvos kunigaikščiui Jo¬ 
gailai, kuris apie Salyno taiką žinojo, nes ji, kaip sako Posilge, 
buvo padaryta, „kai kuriems lenkams” dalyvaujant. Taip pat yra 
žinių, kad jau prieš tai Jogaila kartu su Vytautu rūpinos pas po¬ 
piežių karališkos karūnos, tuo norėdami iš Lietuvos ir Rusijos 
žemių sudaryti atskirą valstybę, Vytauto valdomą ir betarpiškai 
priklausančią Apaštalų sostui. Tuo reikalu jų abiejų susitarimas 
turėjo įvykti 1397 m. pavasarį, būnant Jogailai Lietuvoj. Rodos, 
kad Jogaila su Vytautu ir Vilniaus vysk. Andriejum susitarė pa¬ 
daryti ir taiką su Ord., su kuriuo tų metų pradžioj buvo padarytos 
ginklų paliaubos. Karalius tik nesutiko su tuo, kad būtų susitar¬ 
ta taip, jog Lietuva pareitų nuo imperatoriaus, o ne nuo popie¬ 
žiaus, kaip kad ir Lenkija 3 ). Žodžiu šitas Vytauto karalium pa¬ 
skelbimo faktas turėjo į Lietuvos santykius įnešti labai svarbių 
pakeitimų, sutinkančių su Vytauto planu—'Sukurt savarankišką 
Lietuvą. Lietuvos atskyrimo planas, kaip savarankiškos vals¬ 
tybės, tariamai taip priešingos Jogailos elgesiui po Krėvės sutar¬ 
ties, randa visišką paaiškinimą kitoje žinioje, tuo laiku paplitu¬ 
sioje, būtent, apie rimtus nesusipratimus tarp karaliaus ir kara¬ 
lienės. Jų priežastis, be abejo, buvo ne tik skirtumas pažiūrų 
į kryžiuočių reikalus, bet ypač Jadvygos ilga bevaikystė, kuri 
griovė visas viltis, su kuriomis Jogaila darė Krėvės aktą. 

Iš čia ir kilo Jogailos siekimas, kad, atnaujinant atskirą, 
seną Gediminaičių valstybę, laimėtų ją savo giminei. Taip pat 
pirmą kartą unijos istorijoj grėsė pagrindinis konfliktas, liečiąs 
jau ne asmeniškus reikalus vieno iš Lietuvos kunigaikščių, bet 
pačią esmę Lietuvos santykių su Lenkija 4 ). 

Bet, iš karto metus akį, dalykas keistai atrodo — konfliktas 


‘) Hal., 153. 2 ) T. P., 153—154. 3 ) T. p., 154., 4 ) T. p., 155. 
Vytautas. 11 

buvo beveik nepastebėtai likviduotas. Vos porai mėnesių pra¬ 
ėjus po Salyno įvykių, Vytautas išsirengė į žygį prieš totorius. 
Tiesa, karalienė jam pranašavo nelaimingą galą, vis dėlto sunku 
tikėti, kad ne be savo intereso bei Vytauto sustiprėjimo baimės. 
Po Vytauto vadovybe susirinko riterių iš visų Lenkijos sričių, 
net iš tolimos Didlenkės ir Mozūrijos, su savo žymiausiais va¬ 
dais priešaky. Matyt, ne tik karalius karštai rėmė tą kryžiaus 
karą, kuris buvo paskelbtas jo visoj karalystėj, bet taip pat tu¬ 
rėjo dar prieš Vorsklos mūšį įvykti susipratimas bei susitari¬ 
mas tarp Vytauto ir Karūnos ponų. 

Reikia manyti, kad tas susitaikinimas įvyko tuoj po Salyno 
sutarties. Apie tai galima spręsti iš to, kad Jogaila, kartu su 
„brangiausia žmona“, taikos vardan pasiuntė į Vilnių per jo se¬ 
ną gynėją Klemensą iš Moskoževo, papuoštą knygą apie Kris¬ 
taus kančias, padėtą Vilniaus Katedroj jos patronų garbei (bu¬ 
vo ir tam tikras raštas). 

Kuo būdu stengtasi išlyginti nesusipratimas, apie tai 
liudija ir Vytauto titulas: „ex parte Regni Poloniae supremi du¬ 
ris Lituaniae“, kokį duoda Vytautui anas raštas iš 1398 m. pa¬ 
baigos. Padarytas kompromisas, kuriuo einant buvo pripažinta 
Vytautui didžiojo kunigaikščio valdžia, bet pareinanti nuo Len¬ 
kijos. Tą atmainą patvirtina ir Dlugošas, ir kad didžiąją Lietu¬ 
vos kunigaikštiją Vytautas gaunąs tik iki gyvos galvos. Jogai¬ 
la ne tik norėjo tuo būdu patenkinti Vytauto ambiciją, bet ir 
pats atsikratyti unijai pavojingu vaidmeniu, kurį prieš metus 
vaidino. Tam įtakos, be abejo, padarė viltis susilaukti įpėdinių, 
kas netikėtai jam pasirodė po trylikos jo žmonos bevaikystės 
metų. Vildamasis įpėdinių, galėjo sugrįžti ir prie pirmųjų Krėvės 
unijos laikų planų, nusileisdamas Lietuvos savarankiškumui tik¬ 
tai ligi Vytauto gyvos galvos 1 ). 

Šis nemenkas konfliktas šiaip taip buvo likviduotas. Nea¬ 
bejotina, kad tam turėjo nemažos įtakos ir Vytauto rengimasis 
į didelį žygį prieš totorius. Kaip būtų Vytautas pasielgęs su 
Lenkija, jei būtų iš to žygio grįžęs nugalėtoju, sunku pasakyti. 
Bet deja, jam tokiu iš jo grįžti neteko: didelių užsimojimų žygis 
buvo prie Vorsklos pralaimėtas. To išdavoj Vytauto taip auk¬ 
štai iškilęs autoritetas krito ir jo kai kurie priešai pamatė da¬ 
bar gerą progą pakelt savo galvas. Turėjo pasikeisti ir jo pla¬ 
nai su Lenkija. Bet apie tai teks kalbėti vėliau. 

*) Hal., 156, 157. 

III. 

Vytauto pralaimėjimas ties Vorskla buvo baisus, sukrėtęs jo 
likimą iš pamatų: jo galybė sumažėjo ir Lietuvoj ir Rusijoj. Tą 
Vytauto susilpnėjimą pajutęs neramusis Švitrigaila, tuojau pa¬ 
reiškė savo pretenzijas į Lietuvą. Ramybės dėliai jam buvo pa¬ 
vesta valdyti Podolija. Ordinas, tiesa, įgavęs dar didesnės vil¬ 
ties pasilikti Žemaitijoj, savo politikos su Vytautu nepakeitė. 
Tik lenkai, matydami jo pasilpimą, laikė gera proga užmegsti 
artimesnius ryšius su Lietuva. Tuo būdu po 1398 m. susitarimo 
eita prie naujo. Pastarąjį susiartinimą pagreitino labai netikėta 
Jadvygos mirtis, ištikusi pora savaičių prieš Vorsklos mūšį. 
Tada Jogailos padėtis, kuri rėmėsi Lenkijoj tiktai žmona, su¬ 
svyravo. Vytauto būklė Lietuvoj taip pat pašlijo. Ir Jogaila 
dabar galėjo grįžti į Lietuvą, nes abejojo, ar po savo žmonos 
mirties begalėsiąs pasilikti Lenkijoj. Jis buvo jau ir besirengiąs 
grįžti. Toks klausimo išsprendimas, žinoma, Vytautui buvo 
visiškai neparankus, nes jei Jogaila sugrįžtų ir užimtų buvusią 
prieš 1386 m. savo padėtį, tada kiekvienam kitam Gediminai- 
čiui būtų išnykusios visokios galimybės naudotis d. kunigaikščio 
valdžia nors ir iki gyvos galvos. Matyt, susirūpinęs tokia ga¬ 
limybe, Vytautas tuojau po paskutinio savo pralaimėjimo nu¬ 
vyko į Krokuvą ir, nežiūrint geriausių iš pažiūros santykių su 
karalium, greitai sugrįžo į Lietuvą 1 ). Šitas jo skubus sugrįži¬ 
mas daug pasako: matyt, tikrai pajuto sau pavojų iš Jogailos 
pusės. Bet iš kitos pusės, susitikimas su mažalenkiais galėjo jį 
įtikinti, kad Lenkija neišsižadės ir dabar tos naudos, kurią jai 
galėjo suteikti Lietuvos susilpnėjimas. Todėl lenkai ir šį kartą 
buvo gudrūs: jie gerai žinojo, kad Jogailos grįžimas į Lietuvą 
suardytų uniją, jų siekimų tikslą, nes netikėjo, kad Jogaila, bū¬ 
damas Lietuvoj d. kunigaikščiu, paklustų kokiam nors kitam jų 
karaliui. Todėl palikdami jį Lenkijoj ir sužieduodami su Kazi¬ 
miero D. dukraite, parodė, kad unija jiems po Jadvygos mirties 
ir toliau brangi ir reikalinga. O Jogailos gestą, esą jis norįs 
sugrįžti į Lietuvą, taip pat reikėtų suprasti, kaip gražų ir vy¬ 
kusį diplomatinį manievrą, darytą su tikslu daugiau laimėti Len¬ 
kijoj — laimėti tai, ko iš pat pradžių troško: paveldėjimo teisės 
Lenkijos karalystėj, kas jam ir buvo suteikta antroj jo elekcijoj, 
kuri jau buvo ne tik jo paties, kaip tai įvyko 1386 m., bet ir nau- 


*) Hal., 158. 

jos, paveldimos dinastijos išrinkimas. Dabar tik reikėjo sunor- 
muoti Lietuvos ir Rusijos žemių teisinius bei valstybinius san¬ 
tykius su Lenkija 1 ). 

Vytautas gerai suprato, kad, šiaip ar taip, jau prisiartino 
momentas peržiūrėti iš naujo santykius su Lenkija. Svarbu jam 
dabar buvo, kad ta revizija įvyktų jam kiek palankesnėse sąly¬ 
gose ir aplinkybėse. Todėl nenuostabu, kad šiuo laiku jis pasi¬ 
darė šiek tiek mandagesnis su lenkais, lyg norėdamas tuo la¬ 
biau nukreipti jų dėmesį nuo savęs: jis ėmė tarpininkauti tarp 
Lenkijos ir Ordino dėl Dobrynės ir Zlotorijos, nors sąžiningas 
tos pareigos pildymas ir buvo priešingas jo tikriesiems intere¬ 
sams. Bet kad ir nuduotas to vaidmens vaidinimas, galėjo jam 
turėti nemaža naudos. Tai Vytautas gerai suprato ir todėl sten¬ 
gėsi, kad ir mažais patarnavimais, palenkti tiek lenkų, tiek ir 
Ordino simpatijas savo pusėn, kas šiuo laiku jam taip buvo rei¬ 
kalinga. Naudodamasis gerais santykiais su Didžiuoju Ma¬ 
gistru, jis norėjo apsaugoti savo šiek tiek susilpnėjusią įtaką 
Rusijoj, ypač Tverio kunigaikštijoj. Jis vėl ėmė artėti su toto¬ 
riais ir stengėsi su jais atnaujinti gerus santykius 2 ); o norėda¬ 
mas įsiteikti pačiam Ordinui, 1400 m. padarė žygį prieš Žemai¬ 
čius. Toks spartus Vytauto padėties stiprėjimas viduje ir už¬ 
sieny negalėjo patikti Lenkams, kurie jo galybės pašlijimu no¬ 
rėjo pasinaudoti. Todėl jie pasiskubina jo sustiprėjimą sulai¬ 
kyti. Lenkija tuojau pareikalavo iš Lietuvos Rusijos kunigaikš¬ 
čių, kurie iki tol išimtinai priklausė Vytautui, priesaikos ir 
pripažinimo savo sričių lėniškos priklausomybės Lenkijai. Ne¬ 
trukus atėjo ir Vytautui eilė: 1401 m. sausio 18 d. buvo vėl at¬ 
naujintas aktas Lietuvos priklausomybės Lenkijai, kas paskutinį 
kartą buvo pareikšta 1392 m. 3 ) ir nuo to laiko toji priklausomy¬ 
bė buvo gerokai apardyta. 

Kalbant dar apie tiesiogines vilniškės unijos priežastis, ten¬ 
ka neišleisti iš akių ir vieno jau aukščiau minėto fakto — Švitri¬ 
gailos pasirodymo 4 ). 

Kaip žinoma, Vorsklos mūšy žuvo geras Vytauto prietelius 
Spytkas iš Melštyno, kuris valdė Podoliją. 

Šita žemė ir buvo pavesta valdyti Švitrigailai, pavojingiau¬ 
siam Vytauto priešininkui, kuris, būdamas tikrasis Algirdo sū¬ 
nus, turėjo pirmenybę į Lietuvos d. kunigaikščio sostą: Vy¬ 
tautas tos pirmenybės neturėjo, jis tik ją išsikovojo. Švitrigai- 

J ) Hal., 158. 

■’) Koch., 111. a ) C. ep. V., 233 nr. ‘) Kol., 77—78. 

lai buvo atiduota ne tik Podolija, bet jam buvo dar pridėtos ir 
kitos Rusijos žemės (1400), kad jį dar labiau sujungtų su Len¬ 
kija. Šitokiu būdu buvo iš Vytauto atimta vakarinė Podolija 1 ). 

Šitą apgalvotą lenkų žygį, — 1 Švitrigailos įkurdinimą Lie¬ 
tuvos pasieny, Vytautui priklausančios Vakarų Podolijos jam 
atidavimą ir tokį jo iškėlimą, — reikia laikyti tam tikra prievar¬ 
ta, spaudimu, pavartotu prieš Vytautą, kad šis būtų nuolaides¬ 
nis ir sukalbamesnis tariantis dėl naujos unijos formos, nes Vy¬ 
tautas ir po skaudaus Vorsklos smūgio spėjo atsigauti ir susti¬ 
printi silpnesnes savo valstybės puses. Todėl toks Švitrigailos, 
Vytauto didžiausio konkurento, iškėlimas gali būti suprastas kaip 
priemonė Vytautui pagrasinti: jei nenusileisi, mes tavo vietoj 
pasodinsim Švitrigailą. Su tuo, žinoma, daugiau ar mažiau rei¬ 
kėjo Vytautui skaitytis. 

Bet ar šiaip ar taip kalbėtumėm, reikia sutikti, kad be kitų 
priežasčių, kurios praskynė kelią į naują uniją, buvo svarbiau¬ 
sia — tai Vytauto pralaimėjimas prie Vorsklos, dėl ko susilpnė¬ 
jęs Vytautas ir ieškojo glaudesnių santykių su Lenkija. Bet 
šią pažiūrą Kutrzeba, nagrinėdamas Lietuvos unijas su Lenkija 
iš teisinės pusės, tik iš dalies laiko teisingą. Jo samprotavimu, 
toji pažiūra būtų ir visiškai teisinga, jei Lenkija būtų su Lietuva 
anksčiau susijungusi unija, kurią Vytautas būtų suardęs, ir po 
pralaimėjimo būtų ją iš naujo sustiprinęs. Bet mes žinome, kad 
buvo kitaip. 1385 m. buvo ne unija padaryta, bet Jogaila, bū¬ 
damas did. kunigaikštis ir remdamasis savo valdžia ir teisėmis, 
Lietuvą inkorporavo Lenkijon. 1401 m. unijos aktas yra pasi¬ 
priešinimas Jogailos siekimams, yra atskyrimas dviejų valsty¬ 
bių santykių. Todėl šis aktas reikia kitoniškai suprasti 2 ). 

Tas 1401 m. unijos sudarymas yra žingsnis atgal Jogailos 
siekimuose, yra atskyrimas dviejų valstybių santykių. Bet ir toji 
padėtis būtų perdaug kraštutinė, nes nesiskaito ji su faktais, su 
įvykių raida Lietuvoj paskutiniais šimtmečio metais. 1401 m. 
unija buvo kompromisas tarp Vytauto siekimų, iš vienos pusės 
ir Jogailos, iš kitos. Jogaila norėjo inkorporuoti (kiek norėjo, 
nežinia: jis greičiau, kaip kiti mano, norėjęs tik valdyti Lenki¬ 
ją ir Lietuvą), matyt, su ta mintim, kad jis ir jo vyriškosios ei¬ 
lės įpėdiniai bus Lenkijos valdovai. To sumanymo negalėjo 
įvykdyti; gyvenimas pasuko kitu keliu: jo jėgos pasirodė per 
menkos, kad tąjį gyvenimą suimtų į tokių santykių rėmus, ko- 


*) Hal., 160. 

-*) Kutrz. 482. 

kius norėjo sukurti. Suprato Jogaila, jog turi nusileisti ir sutikti 
su mažiau, kad tik sutūrėtų tą sujungimą, kurį privedė prie galo. 
Jogaila ryžosi patvirtinti tą Vytauto valdžią, kurią jis buvo įgi¬ 
jęs, būtent, did. kun. valdžią, kuri pašalina Jogailos betarpišką 
kišimąsi (ingerenciją) į Lietuvos vidaus reikalus. Šis Jogailos 
nusileidimas nuėjo toli: vietoj inkorporacijos, beliko tiktai 
unija 1 ). 

Bet kompromisą darė ne vienas Jogaila; į kompromisą linko ir 
Vytautas. Tik tojo užsimojimas ėjo tiesiog priešinga kryptim, 
negu Jogailos. Kai šis norėjo Lietuvos prijungimo prie Lenki¬ 
jos — padaryti ją Lenkijos provincija, Vytautas siekė nuo jos 
Lietuvą atpalaiduoti, padaryti ją savarankišką, kokia ji buvo 
prieš Jogailos pakvietimą į Lenkijos sostą. Norėjo paskutinių 
metų santykius sugriauti, bet ir jo užsimojimai nepavyko: po 
Vorsklos nelaimės suprato, kad Lietuva be Lenkijos per silpna, 
kad be jos negalės apsiginti nuo tiekos priešų, kurie Lietuvą iš 
visų pusių apspito. Sutiko jungtis su Lenkija ta sąlyga, kad ko 
mažiausiai Lietuvos savarankiškumas būtų apribotas (unija) 2 ). 
Bet vis dėlto buvo padaryta unija, nors ir Lietuvai palankesnė¬ 
mis sąlygomis, negu 1385 m. Tada įvyko Lietuvos aneksija, 
dabar personalinė unija. Pirmosios unijos netinkamumą parodė 
ir pats gyvenimas: visiškas Lietuvos įjungimas į Lenkiją prak¬ 
tiškai pasirodė negalimas. Tojo dokumento interpretacija buvo 
neaiški ir todėl sukeldavo nemaža ginčų, kad būtų buvę galima 
ją padėti į pagrindą politiniam valstybės kūrimui. Todėl Halec- 
kis mano, kad naują, tikrai kūrybišką ir gyvenimišką koncep¬ 
ciją davė Vilniaus aktas. Jame subrendo anas kompromisas, 
kuris jau buvo iškilęs 1398-9 m. Reikėjo tik Vytautą palenkti, kad 
jis jį pripažintų formaliai, išsižadėdamas aspiracijų nepriklau¬ 
somo monarcho valdžios, kurios Jogaila neturėjo jokio tikslo 
dabar paremti 3 ). Bet kaip tik Vytautas šitų aspiracijų niekad ir 
neišsižadėjo: dėl jų iki mirties kovojo, nes tat buvo svarbiausias 
jo politinės programos punktas. Ir pati paskutinė unija toms 
aspiracijoms davė daugiau laisvės, nes ji kalba apie Vytautą, 
kaip savarankišką valdovą, ir suteikia jam teisę dalyvauti su 
savo bajorais ir naujo Lenkijos karaliaus rinkimuose. Tiesa, tas 
teises Vytautas gavo iki gyvos galvos. Bet tai juk buvo nepa¬ 
skutinė unija. Vytautas, be abejo, laukė valandos, kad galėtų 


’) Kutrz., 482, 483. Pfitz. 110—111. 

2 ) Kurtz., 483. 3 ) Hal., 160. 

padiktuoti Lenkijai savo teises. O dabar ne taip jau buvo baisu. 
Lenkiją valdė lietuvis Jogaila, su kuriuo Vytautas paskutiniuoju 
laiku prieteliškai sugyveno. Tarp jų galėjo kilti nesantarvė 
dėl įtakos Lietuvoj, bet ne dėl jos visiško išsižadėjimo svetimos 
tautos ir valstybės naudai. Kad Vytauto lenkai bijojo ir 1401 m. 
aktą darant, rodo faktas — Lietuvos bajorų dalyvavimas unijoj. 
Jie bijojo, kad jis, gerai progai pasitaikius, nesugriautų ką tik 
sulipdyto rūmo. Todėl patraukdami bajorus prie unijos, kad šie 
turėtų jai įtakos, lenkai siekė, taip sakant, realinės unijos ir no¬ 
rėjo suvaržyti Vytautą jo bajorų pasižadėjimais. Bet Vytau¬ 
tas ir po to kietai laikė savo bajorus; šis jų prisidėjimas prie 
unijos nesuvaržė jo rankų ir tolimesniuose žygiuose. 

Iš eilės dabar tenka peržvelgti 1401 m. aktus. Jų yra išli¬ 
kę — trys 1 ). Trūksta Jogailos dokumento. Ar jis tokį dokumen¬ 
tą davė ar ne, tuo tarpu nežinoma: nesurasta nei originalas, nei 
kopija. Jeigu, davus lietuvių bajorams, buvo duota ir lenkų ba¬ 
jorų, tai toks aktų paralelizmas norėtųsi matyti ir abiejų val¬ 
dovų pusėse. Vis dėlto norėtųsi manyti, kad toks dokumentas 
Jogailos buvo išduotas. 

Paskutinę uniją mes įpratę vadinti vilniške, kas ne visiškai 
teisinga, nes dėl tos unijos buvo susitarta Vilniuj ir Radome. 
Todėl ir tas aktas vadintinas Vilniaus-Radomo unija. 

Pirmiausia susipažinsim su Vytauto duotu dokumentu 2 ). 

Vytautas pradžioj savo akto primena, kad kai lenkai pasi¬ 
kvietė į savo sostą Jogailą, tada jis jam kaip karaliui Vladislovui, 
lenkų Karūnai ir tos karalystės didikams gryna mintimi, neatšau¬ 
kiamu noru, nei priverstas, nei suklaidintas, abiem pusėm sutin¬ 
kant, tvirtai bei laisvai prižadėjo ir tai dokumentu patvirtino, kad 
niekados Jogailos karalystės ir karūnos gyventojų neapleis, bet 
visados visa galybe ir jėga jų laikysis ir juos nuo priešų gins. 
Ir dabar, kada Jogaila jam atiduoda aukščiausią savo valdžią 
iki gyvos galvos (ad tempora vite nostre) visose Lietuvos kuni¬ 
gaikštijos žemėse, jis, norėdamas dar labiau gerbti jį, karūną, 


’) a) Vytauto dokumento, duoto 1401 m. sausio 18 d. Vilniuj, yra išli¬ 
kęs iki mūsų laikų originalas (kun. Cartoriškių archyve). 

b) Lietuvių bajorų dokumentas išduotas tais pačiais metais ir tą pačią 
dieną Vilniuj; originalas žuvęs. 

c) Lenkų karališkos tarybos dokumento, duoto 1401 m. kovo 11 d. Ra¬ 
dome, išlikęs originalas su 49 antspaudomis, yra Radvilų archyve Niesvyžiuj. 

2 ) C. ep. V., 223. 

karalystę ir jos gyventojus, atnaujina ir patvirtina savo anksčiau 
duotą dokumentą 1 ), ir pasižada su dideliu tikėjimu, neveidmai¬ 
niaudamas, pagal to dokumento turinį, ją laikytis. Kitoj doku¬ 
mento daly kalba: kai Vytautas numirs, tai d. Lietuvos kun. 
(principatus supremus terre Littwanie), ir visos jos dominijos 
turi tekti Jogailai ir Lenkijai. Gi visi turtai, žemės, kunigaikš¬ 
tijos ir visos Lietuvos dominijos, ką Vytautas valdo kaip tėviš¬ 
kę, irgi turi tekti Jogailai, jo įpėdiniams, karūnai ir lenkų kara¬ 
lystei (debent reverti, adiungxi plenarie et redire). Iš to punk¬ 
to išskirtos tos žemės ir turtai, kurie paliekami Zigmantui ir 
jo žmonai, kas jai buvo užrašyta kraičiu. Tuos turtus ji turi tei¬ 
sę valdyti iki savo mirties, paskui taip pat turi būti grąžinti Jo¬ 
gailai, jo įpėdiniams ir lenkų karalystės karūnai. Iš čia eina, 
kad Vytautas, būdamas Gedimino dinastijos narys, gavo Lie¬ 
tuvą kaip dalį (sritį). 

Lietuvių bajorų dokumentas skiriasi nuo Vytauto: jame 
yra suminėti tie dalykai, kurių pasigendame Vytauto akte. Jų 
dokumentas nutyli, tyčia ar ne tyčia, tą punktą, kuris kalba, 
kas atsitiks Vytautui mirus su jo tėviške; tai, matyt, buvo 
kunigaikščių ir d. kunigaikščio reikalas, nerūpėjęs bajorams. Bet 
užtat jų akte yra ir naujas punktas, kurio nėra Vytauto doku¬ 
mente, pav.: jei Jogaila numirtų nepalikęs įpėdinių, Lenkija nega¬ 
li rinktis sau karaliaus be Vytauto ir jo bajorų žinios 2 ). Šis punk¬ 
tas praplatino Lietuvos teises ir tartum paruošė dirvą tam, kad 
Jogailai mirus anksčiau už Vytautą, Lenkijos sostas galėtų ati¬ 
tekti Vytautui. 

Lenkų bajorų dokumentas 3 ) yra beveik lietuvių bajorų ak¬ 
to nuorašas, todėl apie jį atskirai ir nebekalbėsim. 

Svarbiausi 1401 m. unijos punktai yra šie: 

1) Lietuva ir Lenkija turi viena kitai teikti pagalbos arba 
patarimų. Bet tai dar nėra unijai charakteringa: pagalba duo¬ 
dama tik priešui užpuolus. 

2) Vytautas, bendrai, prileidžiamas prie valdžios ir jis iš 
Jogailos gauna d. kunigaikščio valdžių Lietuvoj. Šis punktas 
ir suteikė Vilniaus aktui unijos pobūdį. Bet Vytautui mirus, vėl 
jo valdžia turėjo atitekti į Jogailos ir karūnos rankas. Kitokios 
institucijos minėtais dokumentais nebuvo įsteigtos. Vilniaus - 

') Vytautas, matyt, čia kalba apie savo vasalystės dokumentą, iš¬ 
duotą 1386 m. gegužės 10 d. Žiūr. A. Prochaska, Nieznany akt homogialny 
Witotda, Kvvartalnik liistor. IX t., 234 p. 

f ) C. ep„ V., 234 nr., :i ) Žerb. - Lab., 176—178. 

Radomo, trumpiau vilniškė, unija yra todėl tikra ir visiškai per¬ 
sonalinė, Tiesa, pastarojoj sutarty nerandame jokio teoretinio 
santykiu apibrėžimo, kokie nuo to laiko turėjo susidaryt tarp 
Lietuvos ir Lenkijos; Vytauto gi santykiai su Lenkija buvo api¬ 
brėžti, kaip valdomojo su aukštesniu perdėtiniu 1 ). Lenku ponu 
taryba Radome davė garantiją, kaip lietuv. bajorai Vilniuj len¬ 
kams, kad Vytautui nebus atimta d. Lietuvos kunigaikštija. Lie¬ 
tuvių bajoru aktas leidžia jiems daryti spaudimą į Vytautą, jei 
šis nesilaikytu unijos; taip pat lietuviai, mirus Vytautui, gauna 
teisę dalyvauti naujo kun. elekcijoj. Lenkų bajorija turėjo tą 
teisę seniau. Netenka abejoti, kad Vytautui, siekusiam absoliuti¬ 
nės tvarkos viduje, toks jo bajorų iškėlimas galėjo nepatikti. 

Šiaip ar taip kalbant, paskutinioji unija patikrino Lietuvai 
su Lenkija daugiau lygybės, ko iki tol teisiškai nebuvo, ir be to, 
tg dvieju valstybių sąjunga buvo paremta abipusiška visuome¬ 
nės vadovaujančiu luomų taika. Lietuvių bajorija valstybės rei¬ 
kaluose gavo balsą, kuris lig šiol išimtinai tepriklausė valdovui, 
t. y. did. kunigaikščio valiai, reguliuojant valstybės reikalus. 
Dabar toji visuomenė davė unijai savo sankcija 2 ). 

Šią uniją ir mūsų ir svetimi istorikai ne visi vienodai vertina. 
Kaip matėm, Kutrzeba yra tos nuomonės, kad Ši unija mūsų 
valstybę beveik sulygino su Lenkija; Vytautas gavo did. kuni¬ 
gaikščio valdžią 3 4 ) Lietuvoj iki gyvos galvos; mūsą bajorija įgijo 
balsą krašto valdyme, rinkti d. kun., ir be jų, kaip ir be Vytauto 
žinios, lenkai negali rinktis sau valdovo Jogailai mirus. Šito mes 
nerandam Krėvės unijoj, kas ir verčia nesutikti su ta nuo¬ 
mone, kuri tvirtina, kad vilniškė unija yra žingsnis at¬ 
gal Lietuvos nenaudai 1 ). Negalima sutikti ir su ta nuomone, 
kuri tvirtina, kad vilniškė unija santykiu su Jogaila ir Lenkija 
nė kiek nepakeitė 5 ). Šitas tvirtinimas priešingas unijos nuosta¬ 
tams ir aukščiau išdėstytiems faktams. Turime atvirai pasisa¬ 
kyti, kad 1401 m. aktas yra didelis žingsnis pirmyn Lietuvos 
nuo Lenkijos atsipalaidavimo kely, ir didelis „remontas“ Krė¬ 
vės unijoj, vadinamoj Lietuvos inkorporacija ir net aneksija. 
Paskutinis aktas gavo jau personalinės unijos vardą. Lietuva, 
kad ir ne visai, pasidarė lygi Lenkijai. Tiesa, mes norėtumėm 

') Kutrz., 490. 

2 ) Kutrz., 495. 

3 ) Koliankovskis yra priešingos nuomonės (žiūr. jo veikalo 76—77 p.), 

4 ) Jon., 67, 68. 

5 ) Proch. D. W„ 97. 

iš Vytauto, kad jis būtų ta kryptimi padaręs daugiau ir po to, kai 
jis iš Vorsklos grįžo pralaimėjęs, nes jo padėtis krašte, žuvus 
daugeliui kunigaikščių ir ju žemėms jam atitekus, dar labiau su¬ 
stiprėjo. Bet reikia neužmiršti, kad tarptautinėj politikoj jo padė¬ 
tis po Vorsklos dar buvo silpna. Tenka manyti, kad Vytautas tiek 
padarė, kiek jautė savy galybės ne tik santykiuose su Lenki¬ 
ja, bet ir su kitais kaimynais. Kaip kiekviena sutartis 
taip ir ši pasiliko sutartimi: galingi gyvenimo faktai toliau už 
jas nužengia arba jas padaro be vertės, tylinčiais popieriais. 
Apie tai leisime kalbėti Vytauto politikos faktams, naujoj susi¬ 
dariusioj situacijoj. 

Teisiškai nustatęs santykius su Lenkija, Vytautas, tartum 
atsikvėpęs, vėl ėmė ieškoti aplink sau draugu, padedančių jam 
toliau vykdyti savo siekimus: jis buvo per gudrus ir per lanks¬ 
tus politikas, kad su viena valstybe surištų savo valstybės liki¬ 
mą, pamiršdamas ieškoti kitur sau talkininku. O iš šalies žiūrint 
atrodo, kad jis, padaręs tokią sąjungą su Lenkija, pasižadėjusia 
jį remti prieš visus jo priešus, turėjo tuo pasitenkinti; reikėjo tik 
bendrai dirbti taikos darbą, sodinti ir ugdyti savo krašte Vakarų 
Europos kultūros diegus, nes Lietuva, tiek ilgai kovojusi dėl sa¬ 
vo žemės ir tikybos laisvės, pailso ir atsiliko. Ši sritis labai bu¬ 
vo dėkinga kiekvienam mūsų valdovui. Bet tokiam kultūriniam 
darbui svarbiausias yra valstybės saugumas ir ramybė. Ir Vy¬ 
tautas, matyt, nepasitikėdamas gerais santykiais su Lenkija, ta¬ 
rytum pabūgo jos kultūrinės ir politinės hegemonijos ir ėmė 
ieškoti tuose santykiuose pusiausvyros — atsverti tai gerais 
santykiais su kaimynais. Bet tuo tarpu su Lietuvos priešu Or¬ 
dinu susitarė Lenkija. Vytautas, negalėdamas pakęsti jų są¬ 
jungos, apskundė patį Ordiną pasauliui, stengdamasis tuo ju 
santykius suardyti. Jis gerai žinojo, kad jų prietelystė gali pa¬ 
kenkti ne tik jo vidaus politikai, bet ir užsieniu. Tada Vytautas 
ėmė daryti nepalankiu žygiu prieš Ordiną. Išvijo ji iš Žemaičiu 
krašto (1401 m.), vėl jam sumaišydamas kortas: nuo Mindau¬ 
go laikų dėtos pastangos užkariauti Žemaitiją, kad galėtą sau- 
sažemiu susijungti abu Ordinai, vėl liko sutrukdytos. Dabar 
kryžiuočiai, užmokėję už gerus santykius su Lenkija Žemaičiu 
kraštu, ėmė taikintis su Vytautu (1402). Tos sąjungos tuojau 
pabūgo lenkai ir jų, be abejo, pakurstytas Jogaila 1403 m. vėl 
pareikalavo iš Vytauto naujo pasižadėjimo, kad jis nei su kry¬ 
žiuočiais, nei su kardininkais nedarytą jokių sutarčių be kara- 

liaus žinios ir valios 1 ). Iš to galima spręsti, kad Vytauto artė¬ 
jimas su Ordinu buvo tikrai pavojingas Lenkijai, kad ji, nors ir 
turėjo iš Vytauto ir jo bajoru Vilniaus unijos aktus, bet jais nepa¬ 
sitikėjo ir vis reikalavo nauju pasižadėjimu. Vytautas ir šj kar¬ 
tą nusileido, gal būt, kokiais nors sumetimais, kad galėtų, pro¬ 
gai pasitaikius, pasiteisinti prieš Ordiną, jei būtu tai reikalinga, 
kad jis negali tai ir tai daryti be Jogailos sutikimo. O kad to 
pasižadėjimo nemanė laikytis ir nesilaikė, tuojau pamatysim. 

Sekančiais metais Vytautas su kryžiuočių diplomatais su¬ 
važiavo i Kauną ir, be Lenkijos žinios, suteikė Vokieč. 
Ordinui teisę abipus Nevėžio statytis malūnus 2 ) ir atskiru aktu 
pasižadėjo eiti jam į pagalbą prieš visus jo priešus. Ordinas irgi 
sutarty pasižadėjo ginti Vytautą nuo jo priešininku 3 ). Nors 
Vyt. ir pažymėjo, kad jam esą netinka kelti rankos prieš lenkų 
karalių 4 ), bet ši nauja sutartis aiškiausiai prieštaravo jo praeitu 
metu pasižadėjimams. Šita taika su Ordinu Vytautui buvo ne 
tik reikalinga rytu politikai, bet ir lenkams parodyti, kad jis yra 
laisvas valdovas savo kraštuos ir savo politikoj. Bet kartu tas 
jo savarankiškas žygis buvo ir neseniai pasirašytos unijos su¬ 
laužymas 5 ). Ta kryptimi buvo nueita dar toliau: rytojaus die¬ 
ną po susitarimo Ordinas išdavė atskirą dokumentą, kuriuo 
pasižadėjo Vytautui mirus globoti jo pačią Oną ir ginti jos 
teises į jos dalį 6 ). Tai buvo aiškus nepasitikėjimas Lenkija, ku¬ 
riai buvo Vilniaus aktu pažadėta kunigaikštienės dalis po jos 
mirties Lenkijai grąžinti. 

Šie Vytauto nedraugingi žygiai Lenkijos atžvilgiu negalėjo 
nepasiekti Krokuvos ausų. Vytautą už tai pradėjo įtarinėti neiš¬ 
tikimybe ir separatizmu. Po Kauno suvažiavimo lenkai ėmėsi 
įvairių pastangų pastot kelią tam pavojui, kuris pradėjo grėsti 
pačiai unijai dėliai tokios Vytauto vedamos užsieniu politikos. 
Aktyviai dirbo lenkai ištisus po suvažiavimo metus, bet nepa¬ 
darė jokio juridinio akto; kaip ir visada tokiais baimės momen¬ 
tais, taip ir dabar lenkai nieko gudresnio nesugalvojo, kaip pa¬ 
reikalauti iš Vytauto nauju priesaikų, patvirtinančių senus pa¬ 
žadus ir ištikimybę Lenkijai. Vytautas tai ir padarė atskiru 
aktu, pasižadėdamas nedaryti jokios sutarties, nukreiptos prieš 


’) C. ep. V., 248 nr„ “) T. p., 296 nr., 3 ) T. p., 297 nr., “) T. p., 297 nr, 

5 ) Proch,- D. W„ 106 nr. 6 ) C. ep„ V., 300 nr. 

Jogailą ir Karūną, ir prieš juos nekilti 1 ). Tokių ištikimybės prie¬ 
saikų tuo laiku iš viso buvo padarytos trys 2 ). 

Prochaska yra tos nuomonės, kad aukščiau minėtu priesai¬ 
kos aktu Kauno sutartis, kiek ji buvo nukreipta prieš uniją, nu¬ 
stojo savo galios 3 ). Gal lenkai taip ir manė, bet Vytautui Kau¬ 
no taika, būdama apsigynimo ir puolimo sutartis, nenustojo sa¬ 
vo vertės ir jam buvo labai naudinga politikai rytuose. 

Vytautas, naujais pasižadėjimais nuraminęs lenkų galvas 
ir susiderinęs su Ordinu, pasuko į rytus sutvarkyt Smolensko 
reikalų. Čia jam ir sekėsi: atsiėmė Smolenską, o su D. Naugar- 
du sureguliavo santykius. Tuo metu pagerėjo reikalai ir su 
Lenkija: ji dabar nekliudė Vytauto planų, — gal bijojo kry¬ 
žiuočių, kurie iš abiejų kraštų nesantaikos galėjo tik pasinaudoti. 
Juk vokietis niekad nebuvo atsisakęs nuo pretenzijų į Lenkiją, 
taip pat niekad nebuvo atsižadėjęs ne tik nuo įtakos ir net užka¬ 
riavimo Žemaitijos, bet ir visos Lietuvos. Tai buvo bendras ir 
pavojingas priešas vakaruose. Kitas priešas, ne mažiau pavo¬ 
jingas, buvo Maskva, kuri diena iš dienos augo ir darėsi rimta 
Rytų Europos jėga. Žodžiu, Lietuva ir Lenkija stovėjo tarp 
priekalo ir kūjo, kitaip sakant — grėsė joms peilio ir šakutės 
„filosofija“. Tat ir nenuostabu, kad kalbamuoju metu tikrai 
tarp Vytauto ir lenkų santykiai ėmė gerėti: lenkų riteriai akty¬ 
viai dalyvavo visoj eilėj Vytauto žygių prieš Maskvą 4 ). Tai, ži¬ 
noma, buvo daryta ne vien iš meilės Vytautui, bet ir dėl to pa¬ 
vojaus, kuris grėsė, kaip minėjom, ir jiems iš Rusų pusės. Kita 
priežastis santykių gerėjimo — tai Žalgirio karas su kryžiuo¬ 
čiais, su kuriais Vytautas ir Jogaila nesusitarė, o dar pirmasis 
anų įžeistas, atėmė vėl iš jų Žemaitiją. Dabar Lietuva su Len¬ 
kija ir ėmė rengtis į karą, kad galutinai sulaužytų vokiečių ga¬ 
lybę. Tuo metu Ordinas paskleidė gandų, esą Vytautas su vi¬ 
sa Rusija ir bendrai su visu Rytų pasauliu rengiasi prislėgti 
kryžiuočius. Aišku to pasirengimo momentu tarp Vytauto ir 
Lenkijos turėjo visokie nesusipratimai pasitraukti į šalį: prieš jų 
akis stovėjo didi ir lemianti valanda, viliojanti nepaprastu 
laimėjimu, o Vytautas, be abejo, pro šio mūšio dūmus regėjo vėl 
naujus savo pasisekimus rytuose, visiškai laisvą Žemaitiją, ir 
kartu su tuo unijos pagrindų susilpninimą, nes tai patvirtino 
kiekvienas jo laimėjimas. 


’) C. ep. V., 302 nr. 5 ) Hal., 178. 

3 ) Proch., D. W... 107. ') 1406, 1407, 1408, m. m. 

Kryžiuočiai dar stengėsi šią lietuvių ir lenkų vienybę su¬ 
ardyti, ypač po to, kai iš jų buvo atimta Žemaitija. Tada jie 
kreipėsi į Jogailą, klausdami: ar jis padės „išgamai“ Vytautui, 
jei jie kovotų dėl Žemaitijos susigrąžinimo. 

Bet 1409 m. visuotiname Lenčicos suvažiavime, kur turėjo 
būti tas klausimas išspręstas, gavo viršų bendradarbiavimo idė¬ 
ja su Lietuva. — Ordinui buvo trumpai atsakyta: jei jis pultų 
Žemaitiją, tada Jogaila užpultų Prūsus, nes „Lietuvos priešus 
laikome savais’”). Tuo būdu Ordinui nepavyko suardyti esamų 
santykių tarp Vytauto ir Jogailos. Toks bendradarbiavimas, 
kaip minėjom, buvo reikalingas jų dideliam žygiui. Po kiek lai¬ 
ko Ordinas pradėjo karą su Lenkija. Bet įsikišus Čekų kara¬ 
liui Vaclovui, buvo tarp kariaujančiu pusių padarytos viene- 
riems metams paliaubos. Toj sutarty Lietuva nebuvo aiškiai 
pažymėta. Jogaila tik pasižadėjo neremti ginklu žemaičių ir tų, 
kurie jų pusę laikytų. Ginčas tarp Vytauto ir Jogailos, iš vienos 
pusės ir Ordino, iš kitos pusės, buvo pavestas galutinai išspręsti 
Vaclovui Pragiečiui, kuris jį išsprendė Lietuvos nenaudai: Že¬ 
maitija buvo atiduota kryžiuočiams; Jogailai ir Karūnai buvo 
uždrausta remti Vytautą ir Lietuvą kovose su kryžiuočiais. Ne¬ 
nuostabu, kad toks aiškiai tendencingas sprendimas Lenkijoj su¬ 
kėlė gandų, esą jai uždrausta kada nors ateity kviestis į savo 
sostą karalių iš Lietuvos ar bendrai iš Rytų Europos, bet tik iš 
Vakarų Europos valdovų tarpo. Toks neteisingas klausimo iš¬ 
sprendimas tiek lietuvių, tiek ir lenkų atstovų griežtai buvo at¬ 
mestas, ir jie užsigavę apleido Pragą. 

Vytautas šiuo laiku atmetė ir gundymą suardyti uniją, ka¬ 
da jis buvo nuvykęs į Kėzmarką pas Vengrų karalių Zigmantą, 
norėdamas jį palenkti, kad ištesėtų paliaubas su Lenkija. Zig¬ 
mantas atsisakė išpildyti tuo atveju, jei kiltų karas tarp Lenki¬ 
jos ir Ordino. Užtat slaptai, nedalyvaujant lenkų ponams, ku¬ 
rie kartu buvo atvykę su Vytautu, pasiūlė jam karaliaus karū¬ 
ną, žadėdamas visišką nepriklausomybę nuo Jogailos ir Lenki¬ 
jos ir net pagalbą prieš juos, jeigu jie priešintųsi. Bet Vytau¬ 
tas, ką jis priminė vėliau lenkams, nesileido į jokias derybas 
tuo klausimu, bet priešingai, sugrįžęs tuojau pranešė Jogailai 
tuos pasitarimus * 2 ). 

Atsižvelgiant į Vytauto galybę, mums rodos, kad jis tu¬ 
rėjo su mielu noru priimti Zigmanto pasiūlymą karūnuotis ir tap- 


‘) Hal., 191—193. 

2 ) Lai., 191—193. 

ti visiškai savarankišku Lietuvos valdovu, lygiu su Lenkijos ir 
kitu kraštu valdovais. Jei su tuo Vytautas nesutiko, tai šito jo 
žygio negalima išaiškinti vien jo simpatijomis Lenkijai, kas bū¬ 
tų ir neteisinga. Jam, matyt, dar nebuvo atėjusi valanda visiš¬ 
kai atsipalaiduoti nuo Lenkijos: prieš jo akis stovėjo neišspręs¬ 
ta didelio Lietuvos priešo, Vokiečio Ordino, likimo problema. 
Tai ir bus buvusi svarbiausia priežastis, kad Vytautas savo ka¬ 
rūnaciją atidėjo kitam laikui, patogesnėms aplinkybėms. Iš ki¬ 
tos pusės tai rodo, kiek Vytautas nesinaudojo asmeniškais su¬ 
metimais politikoj. Jam dabar tik rūpėjo kartą visiems laikams 
sulaužyti Ordino galybę, kad tuo savo būklę sutvirtintą viduje, 
o rytuose kartą amžinai apsaugotu savo valstybės sienas; kad 
įvestų savo krašte taiką ir suteiktų piliečiams ramybę, kurios 
jie jau seniai buvo išsiilgę. Ir tuo būdu prisiartino Vokiečių 
Ordinui lemianti valanda: 1410 m. liepos 15 d. Žalgirio laukuo¬ 
se ištiko didelė ir žiauri kova lietuvių ir lenkų suvienytų jėgų — 
su Ordinu ir jo gausingais Vakarų Europos svečiais. Kryžiuo¬ 
čių galybė buvo sutriuškinta. Rytai ginklų kovoje nugalėjo 
Vakarus, vadovaujant genialiam Vytautui, kuris neveltui vadi¬ 
namas Didžiuoju. Norėdami būti objektyvūs, turime pasakyti, 
kad vargiai vieni lietuviai be lenkų sąjungininkystės, kad ir to¬ 
kiam gabiam Vytautui vadovaujant, būtų nugalėję kryžiuočius. 
Žalgiris — tai abiejų tautų santykių laimėjimas. Bet tuo dar 
nenorime pateisinti unijos ir tvirtinti, kad Lietuva viena nebūtų 
galėjusi apsiginti nuo savo priešų. Kad galėdavo apseiti be lenkų 
pagalbos, įrodo daugelio dešimtmečių kovos su abiem Ordinais ir 
su kitais priešais. Žalgirio kova, kaip žinom, pasibaigė Torno 
taika (1411), ir žinom, kad tas laimėjimas nugalėtojų nebuvo vi¬ 
siškai išnaudotas. 1 Torno taikos sutartį 1 ) įsiskaitęs, gauni įspū¬ 
džio, kad ne kryžiuočiai pralaimėjo ... Lietuva ta sutartimi ga¬ 
vo Žemaitiją, ir tai tik iki Vytauto ir Jogailos mirties, o paskui 
vėl turėjo grįžti Ordinui. Lenkija gavo, ir tai už belaisvius, 
100.000 kapų grašių ir nedidelės reikšmės Dobrynės sritį. Tai 
ir visa. Dabar ir kyla klausimas, kodėl taip maža tebuvo išsi¬ 
derėta? Šis klausimas tik tada paaiškės, kai bus atsakyta į 
kitą klausimą: kodėl Vytautas taip skubiai pasitraukė iš kovų 
lauko? Kadangi šito klausimo išsprendimas įneštų ir šiek tiek 
šviesos į Vytauto santykius su Lenkija, todėl ir teks šioje vie¬ 
toje nors trumpam apsistoti. 


0 C. ep„ s., II, 35 nr. 

Šis klausimas — Vytauto staigus pasitraukimas, įvairiai 
aiškinamas. Pats Vytautas savo laiškuose tą žygį teisina tuo, 
kad jo kariuomenė ėmė smarkiai sirgti ir todėl nebegalėjęs to¬ 
liau kovoti su kryžiuočiais. Prochaska gi mano, kad jis tai pada¬ 
ręs verčiamas ne ligos, bet to pavojaus, kuris ėmė grėsti iš In- 
flantų pusės Lietuvai, ir Vytautas tame savo žygyje neturėjęs 
jokių užpakalinių minčių ir nesiekęs sau asmeniškos naudos. 
Jei jis to butų geidęs, būtų tik sau kenkęs, nes Vytautas jau tuo 
metu buvo Lenkijos ir jos būsimos karalienės Jogailos duk¬ 
ters globėjas, ir jam, kaipo tokiam, prisiekė lenkų bajorai. Mi¬ 
rus Jogailai, be abejo, jis būtų valdęs Lenkiją. Vadinas, kaip 
jis būtų galėjęs daryti skriaudą tai valstybei, su kurios augimu 
buvo surištas Lietuvos klestėjimas ir Vytauto likimas. Jau dėl 
to, sako Prochaska, reikia pašalinti tą perdėtą ir tendencingą 
įtarimą 1 ). 

Nenorėtume su Prochaskos išvadžiojimais sutikti, turėdami 
galvoj tai, kad į Lenkiją, kaip ir po Liublino unijos, ėjo kelias per 
Lietuvą: galinga Lietuva buvo tikriausia garantija įsistiprinti ir 
Lenkijoj. Ir juo ši pastaroji palyginti su Lietuva buvo silpnesnė, 
juo Vytautui ir kitiems mūsų krašto valdovams buvo geriau. To¬ 
dėl, šiaip ar taip kalbėtumėm, toks staigus Vytauto pasitrauki¬ 
mas ir Torno taikos sąlygų lengvumas po tokio didelio laimėji¬ 
mo, verčia mus galvoti, kad jis taip elgėsi ne be tikslo ar pripuo¬ 
lamai; galima manyti, kad jis skubėjo ir kažko vengė, būtent — 
Lenkijos įsigalėjimo 2 ). Kad Vytautas, išsiderėdamas Torno tai¬ 
kos sąlygas, vadovavęsis išimtinai partikuliariniais tikslais, tei¬ 
gia ir Haleckis. Pakako, sako jis, Vytautui iš Ordino pusės tik 
vieno pasižadėjimo, kad grąžintų jam Žemaitiją 3 ). Kochanovs- 
kis 4 ) Torno taikos diplomatines sąlygas, Vytauto patvirtintas 
raštu, laiko ne kuo kitu, kaip tiktai dirbtine, kadaise buvusio Or¬ 
dino, baidykle, kuria Vytautas buvo pasirengęs gąsdinti Lenkiją 
ateity, jei tai Lietuvos interesams būtų naudinga. Kad kryžiuo¬ 
čių baidyklė nebegalėjo slėgti Lietuvos, Vytautas aiškiai suprato. 
Jis galėjo priversti Ordiną daugiau nusileisti derybose, bet jis, 
matyt, bijojo, kad tada galėtų ir Lenkija daugiau laimėti iš kry¬ 
žiuočių. Jei ji būtų gavusi Pamarį, tada ji būtų įsigijusi persva¬ 
rą ir Lietuvos reikaluose. Šito Vytautas niekad nenorėjo ir jo 


’) Proch. D. W„ 148, 202, Kol. mano Vytautą pasitraukus dėl kariuo¬ 
menės susilpnėjimo ir dėl pavojaus iš Livonijos Ordino pusės (106 p.). 
0 Taip mano ir Lohmeyer (žiūr. 269 p.). 3 ) Hal. 195, 4 ) Koch. 145. 

pati ambicija neleido. Aišku viena, kad Vytautas negalėjo ne¬ 
žinoti, ką jis daro. Reikia visiškai sutikti su tuo, kad jis vengė 
tos persvaros, kurią galėjo įgyti lietuvių-lenku sąjungoj Lenkija 
visiško laimėjimo metu Prūsuose. Vis dėlto manoma, kad 
Vytautas savo žygiu pakenkė ne tik Lenkijai, bet ir Lietuvai. 
Čia kyla klausimas: ar daug yra atsitikimų, kada norima ki¬ 
tiems pakenkti, sau skriaudos nepadarius? Vis tik, sako Halec- 
kis, sunku nepatikėti Dlugošui, kad Torno sutartis atsižvelgė iš¬ 
imtinai į Lietuvos interesus. Lenkijai, po tiekos aukų ir pergalių, 
ji jokios naudos nesuteikė, o Lietuvai — nors Žemaitija buvo 
grąžinta 1 ). Iš viso to, kas pasakyta, tenka padaryti išvada, 
kad Vytautas šiuo savo žygiu norėjo Lietuvos gerovės, kry¬ 
žiuočių likučių išgelbėjimas buvo jam reikalingas tęsti tolimes¬ 
nei savarankiškai politikai su Lenkija. Už tai nesmerkia Vy¬ 
tauto ir Kochanovskis dėl to, kad Lenkijos ir Lietuvos negali¬ 
ma buvo laikyti viena valstybe. Kitaip, anot jo, Vytautas užsi¬ 
trauktų prakeikimą už tą žygį. Visiškas tų valstybių skirtin¬ 
gumas ir jų individualiniai siekimai būdami tarpusavy aiškiai 
priešingi, visiškai pateisina Vytauto elgesį ir už tai jį ir jo gilų 
to laiko Lietuvos reikalų supratimą apšviečia istorijos perspek¬ 
tyvoj politinio talento aureole 2 ). 

Nieko nelaimėjusiai Lenkijai, kuriai tuo laiku grėsė pavojus 
ir iš Zigmanto Luks., didelio jos priešo, Vytautas galėjo jai išties¬ 
ti savo pagalbos ranką ir už tai ką nors laimėti Lietuvai. Net 
nuostabu, kad lenkų bajorai ne tik sutiko su nusileidimais Ordi¬ 
nui, bet dar labiau nuo to laiko pasidarė Vytautui artimesni, 
tartum nujausdami jo paramos reikalingumą ir, be to, būdami 
jam dėkingi už tarpininkavimą gaunant iš karaliaus privilegijų, 
pasidarė karšti savo protektoriaus šalininkai. Kaip tik tuo laiku 
Vytautas paima ir Podoliją ir įgyja įtakos aukščiausiai Lenkijos 
valdžiai, kurios kancleris, Poznaniaus vyskupas Vaitiekus Jas- 
trzembiec, buvo aiškiai jo reikalams atsidavęs 3 ). Pašauktas jis 
buvo į tą aukštą vietą ir apdovanotas Krokuvos katedra, sulau¬ 
žant lenkų papročius ir tradicijas. Pagalbos reikalas iš Lietu¬ 
vos pusės Lenkijai dar labiau padidėjo, kai Zigmantas L. tapo 
Romos imperatorium, nes jis buvo sąjungoj su Ordinu. Šita 
sunkia Lenkijos būkle Vytautas ir naudojos, kas kartą vis la- 

‘) Hal.. 196, =) Kodu, 142, 143. 

*) Koch. sako, kad tuo metu Vyr. ir lenku bajoru santykiai buvę labai 
nuoširdūs. Žiūrėk aukščiau. 

biau jai rodydamas savo reikalingumą, o artindamasis į Ordiną, 
dar labiau norėjo pakelti Lenkijos akyse savo įtakos ir pagalbos 
vertę bei reikšmę. Todėl nenuostabu, kad po Torno taikos 
įvyko dar labai įdomus faktas: kitą dieną, taikos susivažiavimui 
pasibaigus, Jogaila išsprendė lietuvių-lenkų dėl Podolijos gin¬ 
čą, kuris vargais buvo likviduotas 1403 m. Jogaila, neatsižvelg¬ 
damas gyvo lenkų nepasitenkinimo 1 ), davė Vytautui lėno teisė¬ 
mis taip pat tos žemės vakarinę dalį su Kamieniecu, išstumdamas 
iš čia karūnos seniūną. Jau 1409 m. Jogaila žadėjo Vytautui 
atiduoti Podoliją, kad jį labiau patrauktų į artimesnį politinį 
bendradarbiavimą prieš kryžiuočius; dabar jam atiduodamas 
tą žemę, į kurią reiškė pretenzijų ir Vengrų karalius, susiejo Vy¬ 
tautą stipriu bendrumo ryšiu santykiuose su Zigmantu, ir su 
Lenkija, kurioj tos pačios pretenzijos grėsė raumumui valdant 
Raudonąją Rusiją. Tuo būdu Jogaila apsistatę sargyba nuo 
Vengrų pusės 2 ). Ir tos žemės buvo atiduotos Vytautui, matyt, 
todėl, kad jų patys lenkai nepajėgė apginti . Dabar Zig¬ 
mantas turėjo reikalą nebe vien su Lenkija, bet ir su ga¬ 
linga Lietuva, kas dar labiau kėlė ir Vytauto reikšmę 
tiems santykiams. Kita priežastis, paskatinusi atiduoti 
Lietuvai Podoliją, buvo dar ta, kad Zigmantas Liuks., 
tapęs tuo metu Romos imperatorium, ne tik ragino Ordiną to¬ 
liau kariauti, bet ir pats pradėjo karą Lenkijos pasieny. Šiaip 
ar taip, tų žemių atidavimas Vytautui rodo, kad Lenkija iš Žal¬ 
girio mūšio neišėjo su dideliais laimėjimais. Priešingu atveju 
tokio dosnumo nebūtų susilaukta iš lenkų. Todėl Vytauto elge¬ 
sys po Žalgirio pergalės gali būti ne kitaip suprastas, kaip bai¬ 
mė, kad Lenkija nepasidarytų visiškai savarankiška santykiuos 
su Lietuva, kad nereiktų jam prieš lenkus lenktis, ko taip jis ne¬ 
mėgo. O Podolijos dovanojimas rodo, kad lietuvių-lenkų są¬ 
jungoj Lietuvai ir toliau atiteko vadovaujamasis vaidmuo, ku¬ 
rio dėka Lenkija galėjo būti apginta nuo Vengrijos pretenzijų. 

Po šitų visų įvykių mes prisiartinam prie naujos Lietuvos 
su Lenkija unijos, kurioj vėl Vytautas išgavo juridišku doku¬ 
mentu Lietuvai daugiau savarankiškumo ir lygybės su Lenkija. 

IV. 

Unijų kely pradėtas darbas nebesustojo: jis, tartum ak¬ 
muo paleistas į pakalnę, ritosi vis žemyn ir žemyn, kol pasiekė 

*) Kochanovskis sako, kad tuo metu Vytauto ir lenku bajorų santykiai 
buvę labai nuoširdūs. Žiūrėk aukščiau. 

2 ) Hal., 198, 199. 

Vytautas Didysis. 12 

galą — Liublino uniją (1569). Nors lietuviai į tuos aktus ir žiū¬ 
rėjo kaip j beverčius popierius, padarytus tais momentais, kada 
Lietuvai iš Lenkijos buvo reikalinga didesnė parama ar neitra- 
lumas, bet visi tie raštai, kaip ir kiekvienos sutartys, negalėjo 
anksčiau ar vėliau neatsiliepti į Lietuvos likimą. Tegu jos poli¬ 
tika ar interesai turint savy galybės ir nepaklusdavo tų unijų pa¬ 
ragrafams ir ėjo savarankišku keliu, bet laikui bėgant visa tai 
neišėjo Lietuvai į naudą ir ypač tuo metu, kai ji susilpnėjusi nu¬ 
stojo tos įtakos ir persvaros lietuvių lenkų sąjungoj, kokią kad 
turėjo Vytauto laikais. Tie patys aktai buvo geriausias lenkų 
ramstis įvairiausiais momentais pareikšt pretenzijas į Lietuvą. 
Tą aiškiai mes matom Liublino unijos sudarymo metu. Pasta¬ 
roji unija ir buvo pagrįsta anksčiau padarytomis unijomis ir jų 
dvasia. Ir kol Lietuva pakankamai turėjo viduje savo jėgų, tai 
visas realus valstybės gyvenimas lengvai pasipriešindavo len¬ 
kų užgaidoms, nors ir unijų paragrafais pagrįstoms. Bet kai 
Lietuva ėmė prarasti savo jėgas ir todėl anksčiau turėtą persva¬ 
rą į Lenkiją, tada unija lenkų rankose patapo realiais įrankiais 
ir visai pakirsti Lietuvos savarankiškumą. 

Tai konstatavę, mes susipažinsime su paskutiniąja Vytau¬ 
to gyvenime padaryta taip vadinama Horodlės unija. Pirmiau¬ 
sia panagrinėsime jos atsiradimo priežastis, kurios vertė Vytau¬ 
tą ją pasirašyti. 

Jų, tų priežasčių, žinoma, buvo ne viena. Svarbiau¬ 
sia —- tai Vytauto rytų politikos planai. Kad turėtų jis 
tam laisvas rankas ir materialinės paramos, reikėjo apsidrausti 
nauja unija nuo Lenkijos, kuri buvo bepradedanti artintis su 
Zigmantu L., vokiečių imperatorium, kas didino lenkų savaran¬ 
kiškumą santykiuose su Lietuva ir kas galėjo jam skersai kelio 
statyti kliūtis. Peikia dar čia atsiminti ir tai, kad ir kryžiuo¬ 
čiai negalėjo užmiršti 1410 m. smūgio ir pažeminimo. Henrikas 
von Plauenas, kuris tada išgelbėjo Ordino galybės likučius, atsi¬ 
dėjęs rengėsi prie revanšo: stropiai rinko jėgas iš visos Vaka¬ 
rų Europos. Nors kryžiuočiai po paskutinio pralaimėjimo ir 
nebuvo tokie pavojingi, bet ir dabar reikėjo skaitytis ne tiek su 
jų pačių jėga, kiek su Vakarų Europos pagalba, kuri nors ir bu¬ 
vo sumažėjusi, bet visiškai nebuvo išnykusi. Šitą pavojų kon¬ 
statuoja ir pats unijos aktas 1 )- Trečia priežastis, reikia many¬ 
ti, taip pat nebuvo antraeilinės vertės ir, pasiskaičius pačią uniją, 
atrodo teisinga, būtent, kaip mano Voigtas ir Lohmeyeris, kad 


*) žerb. - Lab., 182. 

Vytautas tikėjosi pats šauti Lenkijos sostą, nes Josaila, jau su¬ 
laukęs 71 metų, dar neturėjo sūnų įpėdinių, kuriems būtų salė¬ 
jęs pavesti Lenkijos sostą. Vytautas si buvo už Josailą kele- 
riais metais jaunesnis, ir Josailai mirus, jo karūna, kaip manoma, 
būtų Vytautui atitekusi, ir tada jisai būtų prijunsęs Lenkiją prie 
Lietuvos. Bet apie tai plačiau teks apsistoti, kai bus kalbama 
apie sinčą kilusį dėl Josailos įpėdinių, gimusių iš ketvirtosios 
žmonos. 

Dėl pastarosios unijos buvo susitarta dideliame lietuvių ir 
lenkų suvažiavime Horodlėje, kur taip pat atvyko Vytautas, Jo¬ 
gaila su žmona ir karalaite Jadvyga, Jogailos dukterim. Kadangi 
nei Vytautas, nei Jogaila neturėjo įpėdinių, todėl manoma, kad 
pirmiausia buvo aptartas lenkų susirinkime įpėdinystės klausi¬ 
mas, kame ir Vytautas dalyvavęs. Čia buvo nutarta karalaitę 
Jadvygą, kuriai jau ir pirmiau Jedlne lenkų šlėkta buvo pada¬ 
riusi ištikimybės priesaiką, pripažinti Lenkijos sosto įpėdine, o 
Vytautą jos globėju. Dėl tos priežasties Vytautas, kaipo globė¬ 
jas, po Jogailos mirties laimėtų ne tik pirmą vietą Len¬ 
kijos karališkoj-taryboj, bet ir dominuojantį vaidmenį visoj ka¬ 
rūnoj 1 ). Ta kryptimi buvo nueita tiek toli, jog vėliau karūnos se¬ 
natoriai, kreipdamiesi į Jogailą ir Vytautą, galėjo pasakyti, kad 
jie abu yra jų Viešpačiai. Šitą teisinę valdžią Vytautas, be abejo, 
įgijo nuo tada, kai buvo Horodlėj prisiekta ir Vytautui, kaip bū¬ 
simos Lenkijos karalienės globėjui. Ta pačia proga ir lietu¬ 
viai padarė priesaiką Vytautui, Jogailai ir jų įpėdiniams. Taip 
buvo išspręsti įpėdinystės abejojimai 2 ). Kadangi buvo pačios 
aplinkybės atsimainiusios, tai ir lenkai turėjo lietuviams žymiai 
nusileisti. 

Dabar iš eilės teks susipažinti su pačiais aktais, kurių iš viso 
buvo išduota keturi: Vytauto ir Jogailos bendras aktas dvejuo¬ 
se originaluose ir atskirai po vieną išdavė lietuvių ir lenkų ba¬ 
jorai. Tuose visuose aktuose nėra vienodumo: vienuose jų yra 
tai, ko kituose nerandame. Todėl čia ir reikia padaryti vieną 
pastabą, būtent: jei vienos pusės raštas kalba apie sau uždeda¬ 
mas pareigas, tai tos pareigos tik jai ir privalomos, nes jeigu 
priešingoji pusė uždeda kitai pusei pareigų, tai dar iš to neiš¬ 
plaukia, kad ji turėtų tas pareigas vykdyti. Šitą pastabą pada¬ 
rius, tenka eiti prie pačių dokumentų nagrinėjimo. 

*) Bet Jogailai dar gyvam esant Vytautas toki vaidmenį vaidino Len¬ 
kijoj. 

s ) Proch., D. W„ 156. 


12 * 

Jogailos ir Vytauto aktas turi dvejopą charakterį: unijos 
akto, normuojančio Lietuvos santykius su Lenkija, ir žemės 
privilegijas. Šis dokumentas taip surašytas (stilizuotas), jog 
iš karto atrodo, kad jis duotas abiejų valdovų. Bet paskaičius 
pirmą paragrafą: nuo to laiko Lenkijos karalijos karūną priė¬ 
mėm (quam vis eo tempora ... coronam regni Poloniae asump- 
simus) 1 ), rodo, kad šis dokumentas yra duotas Jogailos. To¬ 
liau, kaip ir 1401 m., kalbama apie Lietuvos susivienijimą su 
Lenkija ir tam tikslui pavartojama daugybė žodžių, reiškiančių 
sujungimą: appropriavimus, incorporavimus, conjunximus, uni- 
vimus, adjunximus, confoederavimus 2 ). Panašaus punkto ne¬ 
randame lietuvių ir lenkų ponų išduotuose raštuose. Minėtas 
aktas maišo uniją su inkorporacija, ypač šią pastarąją akcentuo¬ 
damas. Tie išsireiškimai, kaip Lietuvos įjungimas (incorpora- 
re...) į Lenkiją, vėliau virsta tarp lietuvių ir lenkų nesantaikos 
obuoliu, nes mūsų bajorai matė tame savo pažeminimą, todėl 
dažnai prieš tai protestavo, kol pagaliau laimėjo iš Lenkijos jų 
savarankiškumo pripažinimą. Devintame tos unijos paragrafe 
kalbama apie lietuvių bajorų Jogailai, Vytautui ir jų įpėdiniams 
ištikimybę, ką jie jau seniau buvo priesaika patvirtinę 3 ). 

Horodlės unijos abiejų pusių pagalbos reikalas eina daug 
toliau, negu buvo numatyta Vilniaus unijoj, kurioje kalbama 
tik apie pagalbą priešui užpuolus; naujoj sutarty kalbama jau 
ir apie puolimo karą abiem pusėm susitarus ir sutikus 4 ). Šis 
punktas (10 §) atrodo gana keistas, nes karo skelbimo teisė Lie¬ 
tuvoj ir Lenkijoj priklausė valdovams, ir tuose aktuose jie nuo 
tos teisės neatsisako. Tame pačiame akte dar kalbama ir apie 
bendrus lietuvių ir lenkų Liubline arba Parčiove suvažiavimus 
bei seimus (conventiones et parlamenta), kurie galėjo įvykti 
sutikus ir leidus valdovams, t. y. parėjo nuo jų valios. Tuo nebu¬ 
vo jokia nauja institucija įsteigta. Tokių bendrų susivažiavimų 
bei seimų būdavo, bet kiekviena pusė sau tarėsi atskirai; laikas 
nuo laiko, žinoma, reikalui esant, ir vieni kitus lankydavo. 

Jogailos ir Vytauto dokumente kalbama ir apie amžiną įve¬ 
dimą dignitorių (aukštų valdininkų), krėslų ir vietų (dignitates, 
sėdės et officia), kokios kad yra įsteigtos Lenkijoj, būtent, vai¬ 
vada ir kaštelionas Vilniuj, Trakuose ir kitose vietose (12§) 5 ), 

’) Žerb. - Lab., 181, 182. 

2 ) T. p„ 182. 

*) T. p., 185. *) T. p., 185—186. 

s ) T. p., 186. 

Pridėta sąlyga, kad tokias vietas tegali užimti tik katalikai, kas, 
žinoma, sukėlė didelio nepasitenkinimo Lietuvos rusų didikų 
tarpe. 

Visi tie, kurie tos rūšies privilegijas ir laisves gauna, turi 
amžinai pasilikti ištikimi taip Jadvygai, taip Vytautui ir jų įpė¬ 
diniams 1 ). Šito punkto mes nerandame vilniškėj unijoj, kurioje 
taip pat minima, kad Vytautas Lietuvą gauna tik iki gyvos gal¬ 
vos. 1413 metų unijoj kalbama jau ir apie jo įpėdinius, kas reiš¬ 
kia, kad mirus Vytautui, Lietuva nebeatitenka Lenkijai, bet ji 
ekzistuoja ir toliau, valdoma jo įpėdinių 2 ). Ši mintis dar aiš¬ 
kiau yra pabrėžta sekančiame paragrafe (14 §). Mirus Vytau¬ 
tui, Lietuvos didikai ir bajorai turi priimti tokį sau kunigaikštį, 
kokį Jogaila ir jo įpėdiniai, lenkų ir lietuvių pralotų bei didikų 
patariami, išrinks ir paskirs. Bet ir lenkai mirus Jogailai be Vy¬ 
tauto ir jo didikų žinios neturi rinkti sau karaliaus 3 ). Tą pat 
patvirtina ir lietuvių bajorų aktas 4 ), kas buvo neaiškiai pažymėta 
1401 m. unijoj. Remiantis dokumentais, šituo vėl buvo žingsnis 
padarytas į priekį — didesnio Lietuvos savarankiškumo ir lygy¬ 
bės kryptimi; taip pat buvo jai dokumentališkai patikrinta ir 
toliau turėti sau atskirą valdovą, kunigaikštį 5 ). Tik jo paskyri¬ 
mas, kaip ir pirma, priklausė lenkų karaliui, kaip aukščiausiam 
Lietuvos kunigaikščiui. Bet ir šita jo valdžia bei teisė buvo ap¬ 
ribota lietuvių ir lenkų bajorų pritarimu ir sutikimu. Jeigu to 
iš kurios nors pusės stokotų, aišku, kad ir valdovo paskyrimas 
negalėtų įvykti. Todėl šis paragrafas ir apsaugo tiek vienos, 
tiek ir kitos pusės teises ir laisves rinkti sau valdovu tinkamą as¬ 
menį. Šis punktas, be abejo, nustotų tos vertės tuo atveju, jeigu 
Lenkijoj įsiviešpatautų nebe Jogailos dinastija. 

Minėtas nuostatas randamas abiejų valdovų ir lietuvių ba¬ 
jorų dokumentuose, bet jo pasigendame lenkų bajorų akte. Iš to 
galima spręsti, kad su tuo jie nesutiko ir norėjo, kad Lietuva po 
Vytauto galvos grįžtų Lenkijai: nepripažino nuolatinės ir at¬ 
skiros lietuvių valstybės. Taip galvojo Kutrzeba 6 ). Su šituo jo iš¬ 
vedžiojimu yra pagrindo nesutikti ir štai kodėl: lenkų pralotų ir 
didikų išduotame akte yra tokia vieta, kur kalbama, kad lietu- 

*) 2erb. - Lab., 187, 

~) Koliaiikovskis įrodinėja, kad ir Horodlės unija patvirtino iš naujo 
Lietuvos inkorporaciją i Lenkiją (žiūr. Kol. 118—121); su ta nuomone mes 
irgi nesutinkame. 

■’) 2erb. - Lab., 187. 

4 ) T. p., 207. ") Piitz., 120. 

®) Kutrz., 501. 

vių bajorai ne tik turi būti ištikimi lenkų karaliui Jogailai ir Vy¬ 
tautui, d. Lietuvos kunigaikščiui, bet ir jų teisėtiems įpėdiniams, 
—lenkų karaliams ir didiesiems Lietuvos kunigaikščiams (dučes 
Litvaniae magnos 1 ). Šis lenkų minėjimas „Lietuvos įpėdinių“ 
daugiskaitoj rodo, kad jie rašydami savo aktą, turėjo galvoj ir 
tolimesnę Lietuvos, kaip atskiros valstybės, ekzistenciją, valdo¬ 
mą jos pačių kunigaikščių, priešingai — jie būtų šito sakinio į 
savo aktą neįtraukę. Pagaliau, šito punkto buvimas ar nebuvimas 
lenkų didikų dokumente neturi jokios reikšmės, nes Lietuvos ku¬ 
nigaikščio skyrimas parėjo nuo Jogailos, kaip aukščiausio jos 
kunigaikščio, kas ir atsitiko Vytautui mirus: Jogaila, nieko ne¬ 
atsiklausdamas, į jo vietą paskyrė savo brolį Švitrigailą. 

įdomu iš viso, kodėl taip lenkų bajorai pasielgė? Mes ži¬ 
nom, kad toks punktas, kurio dabar trūksta jų dokumente, bu¬ 
vo įrašytas Vilniaus unijoj. Kutrzeba mano, kad tokį lenkų el¬ 
gesį reikia suprasti, kaip grasinimą Lietuvai už pirmąjį unijos 
punktą, kuriame kalbama, kad tose žemėse (Liet.) visados turė¬ 
jome ir turime visišką valdžią ir visokias teises iš savo protė¬ 
vių ir savo įpėdinystės tvarką, kaip teisėti šeimininkai (easdem 
terras quas semper cum pieno dominio ac jure mero et mixto 
hactenus habuimus et habemus usque modo a progenitoribus 
nostris et ordine geniturae, tamųuam domini legitimi) 2 ); tą lenkų 
gestą reikia suprasti, kaip pareiškimą, kad jie, neatsižiūrėda¬ 
mi Lietuvos, eis savo keliu, jei išmirtų Jogailos dinastija. Bet 
šis prileidimas labai abejotinas, nes lenkai ir vėliau niekad ne¬ 
rodė noro atsitraukti nuo Lietuvos — jie visą laiką stengėsi siū¬ 
lų siūleliais susirišti su Lietuva ir ją visiškai prijungti prie savo 
valstybės. Kita priežastis atrodo kiek teisingesnė. Mat, Lenkija 
dar nebuvo išspręndusi, t. y. pripažinusi Jogailos sūnums even- 
tualinių įpėdinystės teisių po jo mirties. Tik po keliolikos me¬ 
tų galutinai paaiškėjo, kad jie tų teisių į sostą neturi ir kad 
juos Lenkijos valdovais gali padaryti tik elekcija (išrinkimas). 
Todėl Kutrzeba ir samprotauja, kad dėl tos priežasties ir nebuvo 
minėtas punktas į jų aktą įtrauktas, nes bijota, kad tokioj for¬ 
moj sudarytas aktas bus Jogailos sūnų prejudikatas 2 ). 

Lenkų ponų dokumente nėra paminėto ir Lietuvos dalyva¬ 
vimo renkant karalių, jei Jogaila mirtų nepalikęs įpėdinių. Šito 
punkto įtraukimas Jogailos, Vytauto ir lietuvių bajorų aktuose 

‘) Žerb.-Lab., 199, 200. 

s ) Žerb.-Lab., 182. 

3 ) Kutrz., 501. 

neturėjo juridinės vertės, nes nei lietuviai, nei Jogaila to deci- 
duoti negalėjo, bet tik tie, nuo kurių galėjo pareiti Lietuvos pri- 

leidimas tartis elekcijos reikalais, t. y. nuo tų, kurie išdavė tre¬ 
tį dokumentą (šlėkta) 1 ). . 

įdomiausias unijos paragrafas (18) tai tas, kuriuo buvo su¬ 
teikta 47 lietuviams bajorams 47 lenkų bajorų herbai 2 ). Tuo bu¬ 
vo padarytas lietuvių lenkų giminystės bei moralinis ryšys, pa¬ 
daręs tiek daug žalos Lietuvai ištautėjimo pavidale. Kiekvienas 
bajoras, kuris turėjo herbą, su to pačio herbo bajoru skaitėsi gi¬ 
minėmis; buvo suteikta teisė ir abipusėms vedyboms. Tuo keliu 
liko abiejų valstybių aukštasis luomas suartintas. Iš čia prasi¬ 
dėjo bičiulystės, kurios padėjo mūsų bajorijai sulenkėti, dėl 
ko Lietuva ir neteko savo tautiškos aristokratijos. Šis unijos 
punktas ir bus buvęs vienas iš žalingiausių mūsų kraštui. 

Dar turime pastebėti, kad Horodlės unija buvo padaryta ne 
vien lenkų karaliaus tarybos, kaip tai buvo 1401 m., bet ir visos 
lenkų šlėktos, taip pat ir visos lietuvių bajorijos. Bet ir toje uni¬ 
joje mūsų bajorai nebuvo sulyginti su lenkų bajorais: lietuviai 
buvo surišti ištikimybe ir paklusnumu ne tiktai savo d. kuni¬ 
gaikščiui ir jo įpėdiniams, bet taip pat Jogailai ir būsimiems 
Lenkijos karaliams. Lietuvių bajorai liko suartinti ir sulyginti 
su lenkų bajorais dviem atžvilgiais: giminių herbais ir nauja pri¬ 
vilegija, kuri buvo organiškai įjungta į paskutinį unijos aktą 3 ). 

Iš viso, kas buvo apie tą naują Lietuvos sutarti su Lenkija 
pasakyta, turime sutikti, kad ir ją, kaip ir 1401 m. uniją, reikia 
vadinti personaline unija. 

Kaip mes bevertintumėm Horodlės aktą, vis tiek tenka pri¬ 
eiti prie tos išvados, kad visiškas Lietuvos su Lenkija susijungi¬ 
mas, 1385 m. padarytas, faktinai neįvyko: paskutiniuoju aktu 
buvo įsteigta atskira Lietuvos kunigaikštija, kaip nuolatinė ins¬ 
titucija. 1401 m. Vilniaus - Radomo aktu Lietuva išsiderėjo sau 
Vytautą d. kunigaikščiu tik iki jo gyvos galvos. Šį kartą, t. y. 
Horodlės unijos aktu, nueita daug toliau: dabar buvo garantuo¬ 
ta, kad ir po Vytauto mirties Lietuva turės savo atskirus d. ku¬ 
nigaikščius ir ji toliau egzistuos, kaip savarankiška valstybė, nors 
ir pasilikdama sąjungoj su Lenkija. Negalima nutylėti, kad 
šitas pasikeitimas nebūtų buvęs padiktuotas Vytauto sustiprė- 


*) Kutrz., 501. 

! ) 2erb. - Lab., 189. 
’) Hal., 213. 

jimo po Žalgirio mūšio. Haleckis ši lenkų „nusileidimą“ norė¬ 
tų išaiškinti Zigmanto L. figūra, kuri norėjusi suteikti Vytautui 
karaliaus karūną, kad tuo suardytų esamus tarp Lietuvos ir 
Lenkijos santykius 1 ). Tai viena. Kita priežastis — tai dinasti¬ 
jos reikalas, kuris buvo ir 1399 m. kilęs. Jogaila galėjo Lietuvą 
atiduoti savo įpėdiniams, jei Lenkijoj nebūtų vietos. O jeigu 
Lenkija jų teisių nepripažintų, sudarytų pavojų pačiai unijai 2 ). 
Dar daugiau — tuo atveju ji būtų ir visai nutraukta. 

Ne visi vienodai šį Vytauto aktą vertina. Lenkų istorikai, 
netenka ir abejoti, jį su pasigėrėjimu mini. Rusai—žiūri į jį nepa¬ 
lankiai ir mato jame Lietuvos nelaimę. Platonovas sako, kad 
Horodlės aktas pasitarnavo, kaip pradžia galutinio išsiskyrimo 
ir nesantaikos Lietuvos su Rusija, ir po to Lietuva, vis labiau ir 
labiau patekdama į Lenkijos įtaką, pagaliau visiškai susilieja su 
ja į neperskiriamą valstybę (po Liublino unijos. Aut.). Su ta iš¬ 
vada nėra reikalo sutikti, nes ir po Liublino unijos Lietuva pasi¬ 
liko savarankiška. Aktai sau, gyvenimas nuėjo sau. 

Negiria Vytauto už Horodlės uniją ir mūsų istorikai. Nes 
iš šalies žiūrint ir tikrai atrodo, kad šis aktas nesuderinamas su 
ta jo būkle ir galybe, kurią buvo laimėjęs po Žalgirio pergalės, 
todėl jie norėtų iš Vytauto tuo metu griežtesnių ir savarankiš¬ 
kesnių žygių santykiuos su Lenkija: Vytautas šiuo momentu 
galėjęs ir visiškai nutraukti santykius su Lenkija. 

Visi klysta; nelaisvas buvo nuo klaidų ir Vytautas didžiulėj 
savo politikoj: juo didesnis žmogus, juo didesnes ir klaidas gali 
padaryti ir tuo labiau, kad Vytautas, kaip ir daugelis kitų valdo¬ 
vų, buvo žymus savo dideliu individualumu: kartais darė tai, kas 
jam patiko, o ne tai, kas buvo sveika ir naudinga visai valstybei. 
Jei ir sutiktumėm su ta mintimi, kad Horodlės unija—didelė Vy¬ 
tauto klaida, tai vis tik norėtųsi manyti, kad jis ją padarė ne iš 
prielankumo Lenkijai, bet iš prielankumo tai Vak. Europos kultū¬ 
rai, kuri ėmė skverbtis per Lenkiją į Lietuvą jau nuo Krėvės 
unijos ir, gal būt, nuo ankstyvesnių laikų. Kochanovskis yra tos 
nuomonės, kad paskutine unija Vytautas nenorėjęs Lietuvos len¬ 
kinti, bet ją civilizuoti 3 A Ir nenuostabu, nes Vytautas, pats bū¬ 
damas Vakarų Europos žmogus, keletą metų joje išbuvęs, jos 
auklėtas, negalėjo nepastebėti ir nejausti to didelio savo krašto 
atsilikimo, ko jis ir negalėjo ilgiau toleruoti. Klaida yra tokia. 


*) Hal., 209. 

2 ) T. p.. 212, 213. 

3 ) Koch., 155. 

kad Lietuvai, kaip tam ilgai tamsoje išbuvusiam augalui, iš kar¬ 
to buvo duota per didelė doza šviesos —< jos jėgos buvo dar per 
silpnos, kad būtų galėjusi tinkamai, nepakenkus sau, ją sunaudo¬ 
ti: čia nauja religija, t. y. dvasinė kultūra, o čia ir materialinė 
kultūra... Ir mūsų jauna tauta, turime galvoj tik bajoriją, ap¬ 
svaigo ir paskendo svetimoj įtakoj. Bet už tai Vytauto kaltinti 
netenka: jau buvo labai pribrendęs laikas atidaryti duris į Vaka¬ 
rų Europą. Bloga tik, kad mes perdaug buvom atsilikę ir pasivė¬ 
lavę, o Vakarai, palyginus su mūsų kraštu, per toli buvo nužen¬ 
gę, todėl ir tos kultūros įsiveržimas buvo perdaug galingas, ne 
pagal mūsų jėgas. Šis Lietuvos kultūrinimas, jei būtų buvęs pra¬ 
dėtas nors Mindaugo laikais, nebūtų mums padaręs tokių ištau- 
tėjimo nuostolių. Tai mūsų visos istorijos nelaimė. Kita priežas¬ 
tis, be abejo, bus buvusi ta, kad Vytautas perdaug jėgų eikvojo 
rytų politikai. Jei tos jėgos būtų sukauptos savo kraštui, gal ir 
būtumėm išvengę tų visų smūgių, kurie sekė iš unijos su Lenkija. 
Čia ir norisi paklausti, kam Vytautas taip aistringai siekė Vors- 
klos mūšio, kuriame jis tiek daug savo jėgų palaidojo? Kuo tuo 
norėta pasitarnauti Lietuvai? Tik klausiame, nemanydami į tai 
dabar atsisakyti. 

Šiaip ar taip kalbėtume, mes turime konstatuot, kad Horod¬ 
lės unija — tai didelis Lenkijos laimėjimas, ypač kultūrine pras¬ 
me. Lietuv. ji buvo žalinga ypač tuo punktu, kuriuo buvo suteik¬ 
ta mūsų bajorijai lenkų ponų herbai, teisės ir laisvės; giminystės 
ryšiais buvo suartintas dviejų tautų aukštasis luomas, kuris dau¬ 
giausia turėjo įtakos krašto likimui. Iš pradžių, Vytautui tvirtai 
valdant, lietuvių bajorija neturėjo tokios reikšmės, kaip kad Len¬ 
kijos, bet ilgainiui jos įtaka ir reikšmė kas kartą vis labiau augo 
ir stiprėjo. Tai būtų nebėda, jei mūsų bajorija, kaip atskiras 
luomas, būtų išlaikiusi savitą lietuvišką dvasią, tradicijas bei 
kultūrą, ir jei būtų buvusi mūsų tautinių bei valstybinių idealų 
reiškėją ir nešiotoja. Bet taip nebuvo. Mūsų kilmingieji greit 
sulenkėjo, pasidavė lenkiškajai kultūrai ir kadangi ji vėliau tu¬ 
rėjo lemiančios reikšmės Lietuvos valdymui, todėl nenuostabu, 
kad Liublino unija Lietuva beveik nustojo savarankiškumo. To¬ 
dėl mes ir sakome, kad Horodlės unijos aktu lietuvių ir lenkų 
santykių sienoj buvo iškirsti vartai, pro kuriuos be paliovos ir be 
kliūčių slinko vis didesnė ir didesnė lenkų kultūrinė įtaka, kuri 
(ką pripažįsta ir patys lenkų istorikai) per visą unijų laiką 
nepadarė nė žingsnio atgal, nors pačios unijos buvo nekartą nu- 

traukiamos ir sulaužomos. Štai kur ir gludi didžiausias lenkų 
laimėjimas. 

Baigiant ir čia reikia pasakyti, kad unijos likimas glūdėjo 
ne tame juridiniame akte, bet tų valstybių abipusiame sugyveni¬ 
me. O tai parėjo nuo Lietuvos ir Lenkijos jėgų santykio: katra 
buvo galingesnė, ta ir buvo viešpats antrosios pusės, arba tik¬ 
riau savo krašto ir situacijos. 

Pastarosios unijos dokumentas, nors ir labai skambių žo¬ 
džių prirašytas, pasiliko dokumentu, o gyvenimas savo logikos 
raida nuėjo kitu keliu. Lenkai laukė iš naujo akto abipusės pa¬ 
ramos ir sutarimo bendruose abiejų valstybių reikaluose. Bet 
to nesulaukė, nes abi tautos turėjo skirtingų reikalų. Lenki¬ 
jai labai rūpėjo atgauti Pamario, Kulmijos ir Michalovos že¬ 
mės, o lietuviams — Žemaitija, kurią ir taip faktiškai valdė. 
Tikslas, be abejo, lengvesnis ir todėl nereikalaująs didelių jė¬ 
gų įtempimo. Kas kita Lenkijai: ji buvo reikalinga didesnio pa¬ 
siruošimo ir daugiau jėgų. Todėl nenuostabu, kad tas nesuta¬ 
rimas pasireiškė ir 1414 m. kare. Karas buvo paskelbtas Vy¬ 
tauto drauge su Jogaila. Susijungusios lietuvių, rusų, totorių 
jėgos su lenkų kariuomene prie Zakračimo (prie Vislos) padėjo 
nuniokoti Prūsus. Vytauto bajorai irgi dalyvavo kovose, kaip 
antai, kun. Zigmantas Kaributas vadovavo kai kurioms lenkų 
kariuomenės dalims. Bet Vytautas ir dabar, kaip ir 1410 m., 
ėmė greit rodyti norą grįžti į Lietuvą, visiškai neatsižvelgdamas 
nei į lenkų bajorų, ypač didžlenkių, pasipriešinimą, kurie ypa¬ 
tingai buvo žygio pasisekimu suinteresuoti. Vytautas skubiai 
įvykdė savo pasiryžimą. Pametė Jogailą ir lenkų būrius prie 
Brodnicos mūrų, o pats paskubom sugrįžo į Lietuvą 1 ). Todėl 
nė kiek netenka abejoti Vytautą prisidėjus prie to, kad to karo 
rezultatai buvo menki. Už tai Jogaila ant jo smarkiai supyko, 
lenkų bajorai pasistengė jį nuraminti, už ką Vytautas, žinoma, 
gausiai jiems atsilygino, kai jie sekančiais metais drauge su ka¬ 
ralium atvyko į Lietuvą. Čia susitaikino ir Vytautas su Jogaila, 
nes abiem rūpėjo kryžiuočių klausimas sąryšy su įvykstančia 
suvažiavimų Konstancijoj 2 ). Bet ir po tos taikos, vokiečiams pa¬ 
geidaujant, Vytautas padėjo išaiškinti kilusius tarp Lenkijos ir 
Ordino nesusipratimus: jis tartum advokatas buvo savo ir lenkų 
reikaluose. Tas ginčas ėjo dėl Žemaitijos, Sūdavijos, Miclia- 

*) Prochaska kitaip mano (Žiūr. Proch., D. Wu, 180). 

a ) Hal., 218, 219. 

lovos, Niešavos su puse Vislos vagos ir dėl Dancigo Pamario 1 ). 
Šiam ginčui išspręsti 1416 m. Veliuonoj įvyko susivažiavimas 
Vytauto, Jogailos ir Ordino. Bet derybos baigėsi be jokių re¬ 
zultatų. Vytautas ir po to savo vaidmens laikėsi: jis stengėsi 
laiškais ir dovanomis susikivirčijusias puses sutaikinti, tuo nors 
laikinai sustabdydamas ginklus. Bet jų susikirtimo pavojus vis 
dar tebegrėsė. Taip buvo sulaukta ir 1418 m., kada vėl kelis 
kartus buvo suvažiuota derėtis su Ordinu. Bet Ordinas ir da¬ 
bar parodė dar didesnį užsispyrimą ir nenorą nusileisti. Abi 
pusės išvažinėjo labai susierzinusios ir išsiskubino su skundais 
pas Zigmantą L., kuris kaskart vis labiau stengėsi paimti į savo 
rankas kryžiuočių ginčą su Lietuvą ir Lenkija. Galop paaiš¬ 
kėjo, kad ginčą išspręsti gali padėti tik ginklas. Buvo 
jau net suruoštas ir žygis, bet Zigmantui ir popiežiaus legatams 
tarpininkaujant, ginklai buvo laikinai sustabdyti. Dabar laukta 
teisingo ginčo išsprendimo taikos keliu. Taip buvo sulaukta 
1420 m. Breslavo suvažiavimo, kuriame turėjo būti paskelbtas 
galutinis sprendimas, kas čia ir buvo padaryta: Zigmantas L. 
patvirtino Torno sutartį (1411). Ordinui buvo paliktos Pamario, 
Kulmijos ir Michalovos žemės; tik Zlotorijai atstatyti jis tu¬ 
rėjo lenkams sumokėti 25,000 vengriškų dukatų. Žemaitija pa¬ 
gal Torno sutartį turėjo būti Lietuvos valdoma tik iki Vytauto 
gyvos galvos. Be to, jis neturėjo teisės tame krašte statyti pilių 
ir daryti sustiprinimų 2 3 ). Kai šį sprendimą sužinojo Vytautas ir 
Jogaila, kurie tada viešėjo Dauguose, abu taip balsiai pra¬ 
virko, kad jų verksmas, kaip sako Dlugošas, iš tolo buvo 
girdėti. Toks įžeidžiantis ir neteisingas klausimo išsprendimas 
suglaudė abi valstybes į bendrą kovą. Vytautas kartu su karū¬ 
nos pasiuntiniu Zbignievu Olesnickiu pasiuntė ir savo atstovą, 
sekretorių Mikalojų Cebulką, kuris jo vardu pareiškė Zigmantui 
nepasitenkinimą“). Lietuvių ir lenkų atstovai bendrai pareiškė 
protestą ir griežtai atmetė sprendimą 4 ). Maža to. Vytautas su 
Jogaila išvien kovodami prieš Breslavo sprendimą, pasistengė 
iškelt Ordinui bylą ir pas popiežių Martyną V. Ordinas norėjo 
tam užbėgti už akių, bet pasivėlavo. Galų gale prieita prie išva¬ 
dos, kad teisingiausiai gali išspręsti ginčą tik ginklas. 1422 m. ir 

') Proch. D. W., 183. 

-') Proch. D. W„ 205. C. ep. s., II, 35 nr. 

3 ) H ai., 223. 

*) Prochaska sako, kad Jogaila priėmęs Breslavo sprendimą, jį tik 
Vytautas atmetęs (Žiūr. Proch. D. W., 207 p.). 

įvyko kova. Ordinas liko nugalėtas, o Vytautas atgavo Žemai¬ 
tiją be jokių sąlygų. Atgavo savo žemes ir Lenkija. Tuo būdu 
buvo baigtas ilgas nesutariančių pusių ginčas. 

1 lietuvių ir lenkų santykius įnešė disharmonijos ir husitų, 
t. y. čekų klausimas. Kaip žinoma, 1420 m. husitai pasiūlė Jo¬ 
gailai Šv. Vaclovo karūną. Karalius jiems atsakė, kad negalįs 
priimti pasiūlymo be susitarimo „su brangiausiu broliu, Lietuvos 
kunigaikščiu Vytautu”. Ir iš tikrųjų, Vytautas, patikrinęs sau 
taiką rytuose su totoriais ir Maskva, ėmė gyvai dalyvauti tame 
Vakarų Europos reikale, kuris iš pažiūros atrodė ne tik sveti¬ 
mas didžiajam kunigaikščiui, bet ir priešingas anksty- 
vesniems unijos uždaviniams bei tikslams. Čia Ordinas laikė 
Vytautą nemažesniu priešu, kaip ir Jogailą, todėl jis ėmė ieško¬ 
ti pagalbos prieš juos abu 1 ). Vytautas su Jogaila irgi nedelsė: 
padarė su elektoriu Fridriku Brandenburgiečiu puolimo ir apsi¬ 
gynimo sutartį prieš kryžiuočius. Kad ši sutartis būtų dar tvir¬ 
tesnė, nutarta buvo elektoriaus sūnų Fridriką sutuokti su lenkų 
karalaite Jadvyga, kuris (Fridr.), nesant Jogailos vyriškos gi¬ 
minės, būtų užėmęs Lenkų sostą 2 ). Šį sumanymą, kaip sako 
Prochaska, smarkiai rėmęs ir Vytautas; jis priėmė jauną Fridri¬ 
ką savo dvare ir jį vaišino. Kuriuo tikslu buvo rodomas toks pa¬ 
lankumas šiam naujam kandidatui į lenkų karalius ir į Lietuvos 
siuzerenus, sunku pasakyti. Galima tik spėt: arba Vytautas 
manė atsikratyti Lenkija su visa jos unija, ėmus valdyti kitai, ne 
Gedimino dinastijai; arba dar labiau norėjo sustiprinti savo tei¬ 
ses globoti Lenkiją? Juk dabar Vytautas visur dalyvavo ir gy¬ 
nė tiek savo, tiek ir Lenkijos reikalus; visur jo pasiūlymai lenkų 
buvo gerbiami ir priimami. Tiek jau to. Svarbu tik konstatuoti, 
kad šiuo metu Vytauto reikšmė lietuvių lenkų sąjungoj iškilo į 
pirmą vietą. Tą rodo ir tuo laiku čekų kreipimasis į jį sosto rei¬ 
kalais, t. y. Vytautui pasiūlė karūnuotis jų karaliaus karūna. 

Nesusitarę čekai su Jogaila, kreipėsi į Vytautą, kuris buvo 
pažįstamas ne tik riteriams iš kovų — jie jį matė po savomis 
vėliavomis, bet ir mokslininkams, kuriuos mielai savo dvare 
priimdavo. Vytautas ėmė su čekais tartis. Tas labai nepatiko 
lenkams, kurie, suprasdami iš tos pusės gresiantį pavojų, pra¬ 
dėjo Vytautą nuo tos sąjungos atkalbinėti. Tvirta Lietuvos 
būklė varžė Lenkiją pavartoti kitą būdą prieš Lietuvą — pa- 


*) Hal., 225. 

“) Proch. D. W„ 209, 210. 

spausti ją jėga; todėl sumanyta pagrasinti jai, kad mirus Jogai¬ 
lai lenkai išsirinksią sau karalių be Vytauto ir lietuvių dalyva¬ 
vimo, kas buvo numatyta Horodlės akte. Pirmas toks grasini¬ 
mo aktas buvo padarytas 1421 m. — tai Jogailos dukters Jad¬ 
vygos sužieduotuvės su devynerių metų Fridriko, Brandenbur- 
gijos markgrafo, sūnum. Galingam Vytautui, kaip mano Ha- 
leckis, Hohencolerno kandidatūra Lenkijoj buvo neparanki, ne¬ 
žiūrint ir to pavojaus, kuris turėjo iš ten kilti Liuksemburgiečiui. 
Taip galvoja Haleckis. O mes matėm, kad Jogaila šį žygį darė 
ne vienas, bet pasitaręs kartu su Vytautu, kuris šį sumanymą 
mielai parėmė. Kokiais išskaičiavimais tai darė, mes nežinom. 
Kad lenkai bijojo Vytauto susitarimo su Čekais, nieko nuosta¬ 
baus: jie su savo unija, kaip su kokia opia žaizda, nešiojos ir, 
pamatę iš kur nors jai kad ir mažą pavojų, imdavo šaukti, kad 
viskas griūna... Be abejo, Vytautui susiartinus su Praga, pa¬ 
darius su ja uniją, apsikarūnavus jos karaliaus karūna, Lenkija 
jam nebebūtų buvusi taip reikalinga savo tikslams siekti. Ši 
aplinkybė ir meta šiek tiek šviesos, kodėl Vytautas taip mielai 
pritarė ir rėmė Jogailos dukters piršlybas. 

Kaip ten bebūtų, mes žinom, kad Vytautas, nežiūrint lenkų 
pasipriešinimo, sutiko čekų karūną priimti ir pasiuntė į Pragą 
savo vietininku Zigmantą Kaributą. Tik vėliau, pasikeitus ap¬ 
linkybėms, Vytautas nuo to sumanymo atsisakė. 

Jei tuo laiku, t. y. Čekų karūnos klausimo metu, neįvyko di¬ 
desnių nesusipratimų, būtent karo tarp Vytauto ir Lenkijos, rei¬ 
kia manyti, kad čia daug padėjo tie geri santykiai Vytauto su 
Jogaila, kurie, „nežiūrint visokiausių intrigų“, jau 1423 m. pa¬ 
siekė kuo didžiausio solidarumo prieš husitus 1 ). 

Su kryžiuočiais ir po Breslavo sprendimo reikalai nebuvo 
baigti — karas nenustojo ir toliau grėsęs. Vytautas, numaty¬ 
damas tą karą, su dideliu užsimojimu prie jo rengėsi; rengės 
ir lenkai. Galų gale abiejų pusių nesusipratimus turėjo išspręsti 
ginklai. Prie Červiensko susijungė Vytauto kariuomenė su 
lenkų kariuomenės jėgomis, čia įvyksta vienas faktas, charak¬ 
terizuojąs Vytauto elgesį su Lenkų bajorija. Lenkijos didikai, 
būdami amžinai išalkę privilegijų, nepamiršo ir šia proga jų 
pareikalauti. Vytautas šičia suvaidino tarp jų ir Jogailos tar¬ 
pininko rolę. Kad ir nenorint karaliui, privilegijos buvo suteik- 


*) Hal., 228. 

tos ir patvirtintos. Tik po to prasidėjo mūšiai su kryžiuočiais. 
Karas sąjungininkams sekėsi. Prūsai vaitojo nuo karo sunke¬ 
nybių. Nežiūrint ir tų pasisekimų, Vytautas pertraukė mūšius ir 
pasiūlė magistrui savo taikos sąlygas. Lietuva visiškai atgavo 
Žemaitiją ir Sūdaviją su tomis ribomis, kurių reikalavo Vytau¬ 
tas; Lenkijai buvo grąžinta Niešava su trimis sodžiais ir kitos 
žemės 1 ). Tuo buvo panaikintas ir Breslavo sprendimas. Bet 
Pamario, Kulmijos ir Michalovos sritys, į kurias Lenkija 
pretendavo, turėjo ir toliau pasilikti Ordinui, nes tai sutiko su 
senomis Vytauto pažiūromis, kuris ir šį kartą nenorėjo, kad įvyk¬ 
tų visiškas Lenkijos susitaikinimas su Ordinu. Jau karo me¬ 
tu Vytautas, kaip jam buvo įprasta, pareiškė noro be laiko grįž¬ 
ti namo, kai pamatė, kad Lietuva savo tikslą pasiekė, ir su¬ 
pyko, kai derybų metu lenkai, ypač Zbign. Olesnickis, nenorėjo 
nusileisti — atiduoti kryžiuočiams Liubičo malūno 2 ); šis ma¬ 
lūnas buvo labai naudingas vienai ir kitai pusei strateginiu at¬ 
žvilgiu, todėl ir nenuostabu, kad jis ir vėliau kėlė nemaža nesusi¬ 
pratimų tarp lietuvių ir lenkų. Vokiečiai norėjo sau tą malūną 
pasilikti, lenkai — sau. Tada Ordinas kreipėsi tuo reikalu tie¬ 
siog į Vytautą, kuris ir palaikė jų pusę. Lenkų užsispyrimas, 
trukęs net ketverius metus, suerzino Vytautą dar labiau, kai 
1422-23 m. skirstant į karūnos dignitorių vietas, nežiūrint tos 
įtakos, kurią jis turėjo tame dalyke, aukščiausios vietos atiteko 
žmonėms, kurie, kaip kad ir naujasis Krokuvos vyskupas Zb. 
Olesnickis, buvo priešingi jo turimai persvarai bendroje valsty¬ 
bėje ir jo politikai. 

Būdamas pilnas nemalonės naujiems karūnos politikos vai¬ 
rininkams, kancleriui Jonui Šafrancui, vėliau pakeltam pakanc- 
leriui Vladislovui Oporovskiui, kurie darė kliūčių jo siekimams, 
— Vytautas grasino, neatsižiūrėdamas net gyviausių Lietuvos 
interesų, kad vietoj Liubičo atiduos kryžiuočiams Palangą. Šis 
užsimojimas, kaip mano Haleckis, pavojingas buvo dviem at¬ 
žvilgiais: Lietuva, kuriai Vytautas neseniai troško atgauti Klai¬ 
pėdą, būtų buvus visiškai atkirsta nuo jūros ir būtų buvęs suteik¬ 
tas kryžiuočiams taip seniai trokštamas galimumas susijungti 
su Livonijos Ordinu. Jogailos ir lenkų pažiūros buvo tokios, 
kad Vytautas neturi teisės atiduoti kam nors Lietuvos dalies. Tą 
nuomonę viešai pareiškė Prūsuose Oporovskis, kas dar labiau 
supykino ambicingą Vytautą ir pajudino be galo jautrų ir opų 


*) C. ep. V., 1004. 
3 ) Hal., 227. 

klausimą — juridiškus Lietuvos valstybės santykius su Ka¬ 
rūna 1 ). 

1426 m. vėl įvyksta Lietuvos Brastoj suvažiavimas; kartu 
su Vytautu ir Jogaila atvažiavo ir jų didikai. Čia vėl buvo iš¬ 
keltas Liubičo klausimas. Lenkų didikai stengėsi Vytautui už¬ 
bėgti už akių, sukelti jį prieš Ordiną. Sekančiais metais ta įky¬ 
rėjusi byla, pavesta lenkų tarybos išspręsti Vytautui 
ir Jogailai, kaip abiem savo viešpačiam, buvo baigta ir tuo 
lenkai apsaugojo pačią uniją nuo pasikėsinimų 2 ). Bet lenkai 
ieškojo vis glaudesnių santykių su Lietuva. Tuo tikslu 1428 m. 
iš Lenčicos suvažiavimo, kur buvo baigtas spręsti Liubičo klau¬ 
simas, lenkai pasiuntė į Lietuvą pasiuntinius su Olesnickiu prie¬ 
šaky. Vytauto jie buvo labai iškilmingai priimti. Ta proga 
lenkai pareiškė, kad ir jie nori dalyvauti Lietuvos sumanytame 
žygy į Pskovą 3 ). Tuo būdu buvo vėl sustiprinti abiejų valstybių 
pairę santykiai ir reikalai, kas vėl stiprino pačią uniją. 

Žinoma, nereikia tikėti, kad toks didelis lenkų pasiprieši¬ 
nimas Liubičo klausime ir dėl atidavimo Ordinui Palangos rodė 
jų tikrą susirūpinimą Lietuvos reikalais: jie visa tai darė to¬ 
dėl, kad bijojo artimesnio Vytauto bendravimo su Ordinu, ku¬ 
ris jau seniai varė agitaciją prieš uniją. Ta baimė ypač didėjo, 
kai jo įtaka dar labiau ėmė stiprėti rytuose: tuo metu totoriai, 
kurių chanai kėlė ginčus tarp savęs, kreipėsi į Vytautą pagal¬ 
bos, nes paskutiniuoju dešimtmečiu Vytauto valdžia buvo 
smarkiai sustiprėjusi 4 ). Tuo pačiu metu dar įvyko vienas svar¬ 
bus faktas, kuris dar aukščiau iškėlė Vytauto autoritetą ir ga¬ 
lybę, — tai būtent tas, kad 1425 m., mirdamas Maskvos kun. 
Vosylius, paliko savo nepilnametį sūnų Vosylių jo seneliui Vy¬ 
tautui globoti. Tuo būdu Vytautas atsistojo visų Rusijos ku¬ 
nigaikščių priešaky ir faktiškai įgijo jų tarpe aukščiausią valdžią 
ir galybę 6 ). Nuo to laiko Vytautas galėjo kasmet be kliūčių plėsti 
Lietuvos valstybę į rytus, į ginčijamus iki tol Rusijos plotus 6 ). 

‘) HaL 227, 228. 2 ) Ha!., 229. 3 ) Hal., 230. 

4 ) Hal., 231. 6 ) Proch. D. W., 243. 

s ) Tuo laiku todėl buvo surengta visa eilė žygiu i Rusiją. 1426 m. — 
Žygis i Pskovą. Dalyvavo ir lenkai. 1427 m. — žygis 100 myliu už Smo¬ 
lensko. Ar lenkai dalyvavo — nežinia. 1428 m. — i Naugardą D., dalyvau¬ 
jant ir lenkams (Hal., 232, 233; Proch., 246, 249, 252). Sąryšy su tais žy¬ 
giais, ypač su paskutiniuoju, buvo lenku riteriai Vytauto labai gausiai ap¬ 
dovanoti, kas, matyt, ir davė Haleckiui progos pasisakyti, kad Vytautas 
jokios kitos tautos žmonių, be lenku, taip aukštai nevertino per visą savo 
gyvenimą. (Hal., 233). 

Bet šie į rytus Vytauto žygiai, kuriuose nors ir dalyvaudavo 
patys lenkai, už ką jie būdavo Vytauto gausiai apdovanojami, 
vis tik sukeldavo tarp Vytauto ir Lenkijos nesusipratimų. Tas 
Lenkijos nepasitenkinimas visiškai suprantamas, nes jai nega¬ 
lėjo patikti Vytauto vedama savarankiška politika, be jokio 
ryšio su lenkų politika, vis didinanti jo galybę ir kas kartą vis 
labiau gilinanti tą skirtumą tarp jo faktiškos ir juridinės būklės, 
sąryšy su Lenkijos karalium. Šis aiškus skirtingumas turėjo 
būti išreikštas Vytauto apsikarūnavimu Lietuvos ir Rusijos ka¬ 
ralium, kas ir buvo iškelta vėliau Lucko suvažiavime, kuriame 
vėl smarkiai paaštrėjo santykiai Vytauto su Lenkija; ėjo reika¬ 
las ne vien apie Lietuvos ir jos d. kunigaikštijos santykius su ka¬ 
rūna, bet buvo ir kitas momentas, neišspręstas Horodlės unijos 
aktu, — įpėdinystės ir dinastijos teisės Lenkijoj. Bet šitie klau¬ 
simai buvo tiek aštrūs ir opūs, kad jų iškėlimas vos neprivedė 
prie ginkluoto susirėmimo. 

Iki 1429 m. rūpintasi tik abiejų pusių solidarumu ir nesirū¬ 
pinta juridiškai valstybiškais Lietuvos santykiais su ka¬ 
rūna, nesigilinta į ginčus dėl Horodlės unijos nuostatų. Vie¬ 
nintelį Vytauto pastangų pėdsaką dėl Lietuvos atskirumo ran¬ 
dame bažnyčios santykiuose, būtent, jo plane, kad d. kunigaik¬ 
štija, kurios žemės dalinai priklausė Gniezno ir dalinai Lvovo 
metropolijoms, sudarytų atskirą metropoliją su arkivyskupo 
sostine Vilniuj, tuo būdu iš jos padarant atskirą bažnytinę pro¬ 
vinciją (1418) 1 ). Aišku, kad toks sumanymas negalėjo lenkams 
patikti, nes tai būtų buvę lygu nutraukimui ryšių su Lenkija, dėl 
ko jie tiek rūpinosi, drebėjo ir kovojo. Taip pat buvo neliečia¬ 
mi Lietuvos ir Lenkijos ginčijami rusų žemės klausimai. Len¬ 
kai žinojo, kaip sako Haleckis, kad Kamienieco Padolija, atiduo¬ 
ta iki Vytauto gyvos galvos, todėl ir taip kantriai laukta 2 ). Len¬ 
kų „kantrybė“ visiškai aiški: jie gerai suprato, kad prieš vėją 
nepapūs, ir nedrįso Vytautui pasipriešinti, nes jis buvo per galin¬ 
gas. Bijojo lenkai ir dar vieno dalyko: atsiradus Vytauto ne¬ 
santaikai su Lenkija, didėjo jo draugiškumas su Ordinu, ko taip 
lenkai niekad netroško, bet visad dėjo pastangų geriems jo san¬ 
tykiams suardyti. 

Baigiant apie tai kalbėti, tenka konstatuoti, kad Vytauto 
įtaka po Horodlės unijos visiems Lenkijos tiek vidaus tiek užsie¬ 
nio reikalams didėjo. Be jo įtakos neapsiėjo svarbesnės nomi¬ 
nacijos Lenkijoj; svarbiausiais krašto reikalais visados ar Jo- 
‘) C. ep. s., II, 89 nr. ! ) Hal., 235. 

gaila, ar karališkoji taryba kreipdavosi į Vytautą, ieškodami jo 
protingų patarimų. Tiems santykiams teisišką pagrindą sutei¬ 
kė tas faktas, kad Vytautas buvo išrinktas karalaitės Jadvygos 
ir Lenkijos globėju. O jei tuo metu būtų miręs Jogaila, Vytau¬ 
tas būtų tikriausiai paėmęs į savo rankas visų Lenkijos valdžių 
ir būtų įvykęs Lenkijos prijungimas prie Lietuvos. 

Dabar dar tenka keletą žodžių pasakyti apie nesusiprati¬ 
mus, kilusius dėl naujų Jogailos vedybų ir Vytauto noro tapti 
Lenkijos karalium, kas šiek tiek paaiškintų jo elgesį su pačiais 
lenkais. 

Jadvygai mirus lenkai, nenorėdami, kad unija būtų nu¬ 
traukta, Jogailai pažadėjo, jog Lenkijos sostą turės teisę užimti 
jo vaikai, neatsižvelgiant iš kurios jie būtų žmonos. Bet Ho¬ 
rodlės unija šį klausimą, kaip žinom, nutyli; buvo tik pripažinta 
Lenkijos karalaitė Jogailos duktė Jadvyga ir jai padaryta išti¬ 
kimybės priesaika: matyt, nenorėta tos teisės išplėsti ant tų 
Jogailos vaikų, kurie būtų kilę ne iš Piastų dinastijos. 1417 m. 
Jogaila vedė trečią žmoną. Dėl to iškilo konfliktas, nes kai kurie 
didikai, ypač didžlenkiai, pasipriešino jo paskutiniosios žmonos 
karūnacijai, remdamiesi padaryta priesaika Jadvygai. Tada Jo¬ 
gaila pareiškė, kad jis paliksiąs Lenkiją savo dukteriai ir jos 
vyrui, kurį jai išrinks lenkai, pats gi su žmona išsikelsiąs į pa¬ 
veldimą Lietuvą, kame pagal tą įpėdinystės teisę viešpatautų 
ir jo sūnūs, sulaukti iš paskutinės žmonos. Pasikartojo 1399 
metų situacija; lenkai vėl, bijodami unijos suardymo, susigriebė 
ir nusileido, nes karalienės karūnacija nedavė jokių jos vaikams 
paveldėjimo bei įpėdinystės teisių. Šis faktas įdomus ir tuo, 
kaip Jogaila žiūrėjo į uniją su Lenkija; jam pasitraukus nuo 
sosto, turėjo baigtis visokie ryšiai su karūna. Tuo būdu Lietu¬ 
va su Lenkija buvo susirišusi tik asmenine unija, kitaip — di¬ 
nastija, kuriai pasibaigus turėjo nutrūkti ir visokie santykiai. 

Bet kai Jogaila susilaukė iš ketvirtos žmonos sūnų, minė¬ 
tas ginčas vėl atsinaujino ir truko nuo 1425 iki 1430 metų. Gin¬ 
čas pagaliau buvo išspręstas taip, kad Jogailos sūnus neturi įpė¬ 
dinystės teisės, bet tik luomų išrinktas patampa Lenkijos kara¬ 
lium 1 ). Šitame abiejų pusių nesusipratime svarbų vaidmenį su¬ 
vaidino ir pats Vytautas: jis jam ir priklausė. Ištikimybės prie¬ 
saikos aktuose dėl Lenkijos įpėdinių lenkai prisiekė, kad, mirus 
Jogailai, jo vaikų globėjas bus Vytautas. Bet lenkai, atsidūrę į 
keblią padėtį — Vytautui ir Lietuvai daug daugiau žadėjo: buvo 


*) Hai., 238. 
Vytautas Didysis. 

suteiktas patariamasis balsas Lenkijos karaliaus rinkimuose, 
kas sutiko ir su unijos aktais 1 ). Šis vaidmuo Lietuvai pagal uni¬ 
jos aktus, turėjo atitekti tuo atveju, jei pasibaigtų Jogailos pa¬ 
likuonys, ko Vytautas, aišku, nesitikėjo susilaukti. Kadangi vie¬ 
toj įpėdinystės teisės Lenkijoj gavo viršų elekcija, tai jos luomai, 
norėdami palaikyti su Lietuva ryšius, paremtus laisvu Vytauto ir 
lietuvių didikų sutikimu, pripažino jiems teisę dalyvauti elekcijoj, 
neatsižiūrint į tai, ar eis reikalas apie dinastijos pakeitimą ar ne. 
Juk jau 1425 m. viename suvažiavime šlėkta pasirinko karalai¬ 
tį Vladislovą, Jogailos sūnų, kaip būsimą savo valdovą, karalių 
„de speciali consilio et voluntate Vitoldi ipsiusąue praelatorum, 
baronum ac militum“ 2 ). Tai paaiškina mums, kodėl Vytautas, 
kuris Lietuvoj saugojo monarchinę valdžią, Lenkijoj uoliai rėmė 
šlėktą, kai ji ieškojo naujų privilegijų. 

Vytauto siekimai sutiko su Jogailos siekimais — kad lenkų 
sostas atitektų Jogailos įpėdiniams, ant kurių turėjo išsiplėsti 
jo, kaip globėjo pareigos. Bet sosto paveldėjimo teisės klausi¬ 
me Vytautas neturėjo reikalo remti Jogailos. Lietuvai kaip tik 
buvo duotas balsas lenkų karaliaus elekcijoj visokiais atvejais. 
Taip pat, kai 1430 m. Jedlne Lenkijos luomai panaujino savo pa¬ 
sižadėjimus, kad Jogailos vieną sūnų priims, kaip jo įpėdinį, — 
pakartojo tikrai, kad tai daro „de speciali consilio et voluntate“ 
Vytauto ir lietuvių 3 ). 

Nežiūrint visų tų nutarimų, tarp lietuvių ir lenkų ėjo ginčai, 
kuriuos jau buvo sukėlusi 1425 m. L. Brastos privilegija. Jos 
įžangoj aiškiai pasakyta, kad Jogailos įpėdinis bus ne tik Len¬ 
kijos viešpats, bet lygiai ir Lietuvos ir Rusijos žemių, kurios 
Vytautui atiduotos iki gyvos galvos 4 ). Mes žinom, kad tas nuo¬ 
statas, pažymėtas Vilniaus unijoj, t. y., kad po Vytauto mirties 
Lietuva ir Rusija turi atitekti Lenkijai, Horodlės unijoj ne¬ 
beminimas. Todėl dabar vėl buvo pakartotas pasenęs nuosta¬ 
tas, nebeatitinkąs nei Vytauto, nei Lietuvos padėtį ir, kaip 
priešingas Horodlės sutarties paragrafams, aišku, negalėjo ne¬ 
sukelti nepasitenkinimo lietuvių tarpe. Todėl ir šituo momentu 
mes nematom visiškas taikos, tarp Vytauto ir Lenkijos. Len¬ 
kai vis manė, kad jiems Lietuva Jogailos atiduota, o Vytautas 
su savo bajorais ją valdė visiškai savarankiškai ir ne tik gyvi 

') Hal., 238, 239. 

2 ) T. p., 239. 

“) C. ep. s., II, 178 nr. 

4 ) T. p., H9 nr. 

būdami nemanė tos valdžios su bet kuo pasidalinti, bet ir jiems 
mirus, Lietuva turėjo pasilikti laisva ir atskira valstybė, su 
savo valdovais ir įstaigomis. 

Dabar mes norime keliais bruožais aptarti tą Vytauto 
norą tapti Lenkijos karalium, apie kurį kartais kitų istorikų, kad 
ir neaiškiai, yra prasitariama. 

Apie tai, kad Vytautąs vertas karūnuoti visų Lietuvos ir Ru¬ 
sijos žemių karalium, jau buvo kalbama ir keturiolikto am¬ 
žiaus pabaigoj: jį turėjo karūnuoti pats popiežius; nuo to, ra¬ 
šė tada Ordinas, saugojo pats Dievas, nes jis tada būtų nebe¬ 
galėjęs kariauti su Rusija. Vėliau ėmė eiti gandai, kuriems, ma¬ 
tyt, bus davę pamato Vytauto galybė ir jo santykiai su Lenkija, 
kad jis norįs pasidaryti Lenkijos karalium. Tokioms žinioms 
platintis vakarų Europoj galėjo būti šitos priežastys: Vytauto 
pasidarymas ne tik lenkų karalaitės Jadvygos, bet ir visos Len¬ 
kijos globėju. Panašiu globėju jis tapo ir Maskvos kuni¬ 
gaikštijos. Tokia jo galybė ir autoritetas, be abejo, galėjo su¬ 
kelti ir jo paties galvoj mintį, — tapti ne tik savo valstybės, bet 
ir Lenkijos karalium . Su ta intencija, kaip mano kiti istorikai, 
buvo daroma ir Horodlės unija. Ypač ta intencija aiškėja po 
tos unijos: Vytautas vis labiau ėmė kištis ne tik į Lenkijos vi¬ 
daus, bet ir į užsienio politikos interesus — nė vienas svarbes¬ 
nis politinis žygis nebuvo daromas be Vytauto žinios. \ tą jo 
elgesį iš šalies žiūrint ir atrodė, jog jis siekia Lenkijoj ir visiš¬ 
kos hegemonijos. Šiek tiek tai nušviečia ir Jogailos šeimynoje 
kilęs įtarimas dėl jo pasisekimų žiloje senatvėje 1 ). Silvijaus Pi- 
colomini raštuose, kurių faktus reikia vertinti su dideliu atsar¬ 
gumu, randama tokia žinutė, kad Jogaila „mirdamas paliko du 
vaiku: Vladislovą ir Kazimierą, ir jų vienam paliko Lenkiją, 
kitam — Lietuvą. Betgi yra kalbų, kad jie buvę vieno kario, 
ne karaliaus sūnūs“ 2 ). Kiek toji žinia tikra, sunku pasakyti, 
bet vis dėlto yra žinių, kad tuos gandus palaikė ir patys lenkai 
ir Vytautas. Pastarasis tokiu netikėtu Jogailos šeiminiu pasi¬ 
sekimu buvo labai nustebintas, ir tai blogai atsiliepė į jo nuo¬ 
taiką. Jis nuo to laiko liko užsidarėlis, retai teišvykdavo iš na¬ 
mų. Tiesa, tas nepasitenkinimas jau buvo kiek anksčiau pra¬ 
sidėjęs. Nors Jogaila ir vedė jo pripirštą Alšėnų kunig. Zofi- 

*) C. ep. V., 1397, 1417 nr. nr. 

2 ) Cit. iš prof. A. Janulaičio „Enejus Silvijus Picolomini bei Jeroni¬ 
mas Pragiškis ir jų žinios apie Lietuvą X1V-XV a.”, Kaunas 1928 m., 
35 pusi. 

ją Algimantaitę, Vytauto dvare išauklėtą ir, be to, giminaitę, 
bet jos karūnacijoj kažkodėl Vytautas nedalyvavo; nebuvo jis 
ir Vladislovo karalaičio krikštynose, tik atsiuntė jam dovanų 
— sidabrinį lopšelį. Nerandame Vytauto vardo ir Vladislovo 
krikštatėvių sąraše, nors jame užtinkame popiežių Martiną V, 
karalių Zigmantą, kardinolą Brandy, Prūsų magistrą ir daug 
kitų, o Vytautas juk buvo Lenkijos, jos karalaitės ir vaikų glo¬ 
bėjas. Nejaugi jis tyčia būtų praleistas? Sunku tikėti, nes tuo 
laiku, t. y. 1425 m. nebuvo jokios priežasties tokiam jo įsižei¬ 
dimui, kadangi dar nebuvo paaštrėjusių santykių dėl Liubičo. 
Ar tik ir nebus ta priežastis buvusi, kad Jogailos įpėdinio su- 
silaukimas padarė galą tai vilčiai, kurią jis, gal būt, daugelį me¬ 
tų nešiojos, būtent, —• tapti ir Lenkijos valdovu. Kiti 
mano tą jo nepasitenkinimą kilus dėl to, kad naujoji Jogailos 
žmona nenorėjo remti jo sumanymų 1 ). Betgi ir šitai minčiai 
prieštarauja kitas faktas: kai ėmė plisti gandai apie Zofijos ne¬ 
ištikimybę, Jogaila tada kreipėsi į Vytautą su skundais, ir šis 
energingai ėmėsi bylos. Horodlės teisme, kuriame jis pats da¬ 
lyvavo, ją išteisino, o kaltininkus nubaudė. Jis tuo pačiu tikslu 
sušaukė pralotų ir didžiūnų susirinkimą, kuriame pareiškė, kad 
jie netikėtų tiems gandams. Ir tuo būdu buvo užkirstas kelias 
apkalboms 2 ). Jeigu Vytautas nebūtų turėjęs geros širdies Zo¬ 
fijai, tada vargiai ar jis būtų ėmęsis taip uoliai ginti jos garbę. 
Tad norisi manyti, kad tokiam Vytauto atšalimui reikia ieškoti 
gilesnių priežasčių, kaip, pav., jo siekime karūnuotis Lenkijos 
karalium, ką sukliudė Jogailos įpėdiniai, kurių jis net dvejeto 
susilaukė. Ir jei dar tikėti tam, kad Vytautas pats tokius gan¬ 
dus buvo paleidęs ne tik apie Jogailos ketvirtąją, bet ir apie 
antrąją žmoną, jog ji turinti santykių su dvariškiais, aišku, kad 
čia jis ėjo ne tik moralisto pareigas, bet dar turėjo ir kitokių 
paslėptų tikslų. O kai pamatė, kad tos jo viltys yra žuvusios, tada 
jis ir ėmė šalintis ir atšalti nuo Lenkijos. Šitoks Vytauto atša¬ 
limas nuo Jogailos ir jo šeimynos savo amžiaus pabaigoj ir pa¬ 
stūmėjo jį drąsiai elgtis su lenkais ir galutinai pasiryžti karū¬ 
nuotis nors Lietuvos karalium. Bet šito klausimo gvildenimas 
išeina iš šio rašinio ribų. Mes tik galim konstatuot, kad genialiam 
mūsų politikui Vytautui ir paskutiniuoju užsimojimu nepavyko 
visiškai atskirti Lietuvos nuo Lenkijos, kas sudarė svarbiausią 
punktą jo politikos programoj. Bet ta kryptim jo buvo labai daug, 


*) Proch. D. W,., 262. 2 ) T. p., 262, 263. 

kaip matėm, padaryta. Dabar teks iš eilės pakalbėti apie Vytauto 
santykius su lenkų bajorais ir Jogaila. 

Vytauto santykiai su lenkų didikais ligi Lucko suvažiavimo 
buvo, galima sakyti, geri. Jis buvo net jų mylimas: su juo jie 
dalyvaudavo beveik visuose jo žymesniuose žygiuose: pav., 
Vorsklos, Pskovo, Maskvos, Naugardo ir kituose žygiuose. 
Taip pat lenkų didikai paremdavo ir jo reikalus, kaip Spytkas iš 
Melštino, vysk. Jastrzębiec ir k. Lenkų bajorija, susipykus 
Vytautui su Jogaila, pav., kad ir po mūšio (1414 m.) su Ordinu, 
vaidina taikintojos vaidmenį. Vytautas už tai jiems nepasilik- 
davo skolingas — atsimokėdavo, kaip matėm, palaikydamas ir 
paremdamas jų interesus, kurie pasireikšdavo reikalaujant iš 
karaliaus privilegijų, nors pats tokių laisvių savo bajorams ne¬ 
duodavo, laikydavo juos kietai, neatsižvelgdamas net i unijų 
pasižadėjimus 1 ). Ypač Vytauto padėtis pasikeitė po Horodlės 
unijos: jis tuo laiku tapo Lenkijos ir jos karalienės globėjas ir, 
kaip toksai, turėjo įtakos ir Lenkijos interesams. Sugyvenda¬ 
mas su Jonušo broliu Ziemovitu ir jo sūnum, net tos linijos gin¬ 
čijamus su karalium klausimus gindavo pats dalyvaudamas. 
Bet tai ne vienas dalykas, ypač labai žymų vaidmenį jis suvai¬ 
dino, kai iškilo klausimas Jogailos vedybų arba išleidimas jo 
dukters už vyro 2 ). Ir kai Jogaila 1417 m. be jo ir jo didžiūnų ži¬ 
nios bei valios vedė Elžbietą Granauskaitę, Vytautas taip supyko, 
kad karalius, norėdamas vėl įsigyti jo prielankumą, turėjo tam 
sušaukti atskirą suvažiavimą. Lemiančios reikšmės turėjo jo 
balsas ir ketvirtosiose Jogailos vedybose su kun. Zofija, Alšė¬ 
niške; šiuo tarpu buvo pasipriešinta visai kitoniškam Lenkijos 
tarybos projektui. Nemažesnės svarbos turėjo jo balsas išlei¬ 
džiant karalaitę Jadvygą už Fridriko Brandenburgiečio, kuris, 
kaip žinom, net buvo apsilankęs jo dvare 3 ). 

Pagal Horodlės unijos konsekvenciją Vytautas, o su juo 
ir jo taryba, gavo teisę dalyvauti lenkų karaliaus elekcijoj, da¬ 
vinėjo savo sutikimą visoms atmainoms, kaip, pav., įpėdinystės 
reikaluose, gimus Jogailos dukteriai, paskui sūnums. Turėjo 
įtakos ir į dignitorių paskyrimą. Kai gimė iš ketvirtosios žmo¬ 
nos Jogailai sūnūs, jis tapo ir jų globėju ir jam ta proga lenkų 
didikai prisekė savo ištikimybę 4 ). Tais metais, kai buvo duo¬ 
ta Jedlno privilegija, o Jogaila jau turėjo du sūnų, Paudono- 


’) Proch. D. W„ 311. ! ) Hal., 236. 
a ) T. p., 236, 237. 4 ) Proch. D. Wį, 306. 

sios Rusijos ir Podolijos bajorija, pripažindama vieną iš sūnų 
Lenkijos karalium, padarė jam priesaiką, aiškiai savo akte pa¬ 
žymėdama, kad tai daro Vytautui ir bajorams lietuviams su¬ 
tinkant. 1425 m. Bresto (Kujavijoj) seime lenkų didikai nuta¬ 
rė, kad karalaitį Vladislovą pripažįsta sosto įpėdiniu pačiam 
Vytautui, jo bajorų tarybai ir riteriams patariant. Tą pat mes 
randame ir 1430 m. visuotiniame Jedlno seimo suvažiavime 1 ). Vi¬ 
sa tai rodo, kad Vytautas ėmė šeimininkauti Lenkijoj, dėl ko ir 
patys lenkai pripažįsta jį savo viešpačiu greta Jogailos. Tą 
mes žinom iš pačių lenkų didikų pareiškimo Liubičo bylos me¬ 
tu: jūs abu (Vyt. ir Jog.) esate mūsų viešpačiai: k a toje byloje 
nuspręsite, bus ir įvykdyta'). 

Svarbiausiuose lenkų reikaluose, kokie tik Lenkijoj kil¬ 
davo, pradedant nuo aukščiausių vietų užėmimo, net iki pa¬ 
grindinių reikalų, kai ėjo klausimas apie karalijos santvarką, 
apie vyriausią valdžios kryptį, — Vytauto įtaka, prasidėjusi 
nuo tos valandos, kai jis buvo pašauktas būti karalaitės Jad¬ 
vygos globėju, buvo tiek ryški, jog galima visur ją pastebėti. 
Iš anų laikų lenkų karūnos kanceliarijos raštų matome, kad to 
meto žymūs politikai: pakancleriai, vyskupai, senatoriai kreip¬ 
davosi į Vytautą svarbiausiais karūnos reikalais, prašydami pa¬ 
tarimo, dažniausiai jo paramos. Dėl jo energingos paramos 
Mozūrų kancleris Žiemovitas gavo Plocko vyskupo sostą; ka¬ 
rūnos pakancleris Stanislovas Ciolek turėjo būti kunigaikščiui 
Vyt. dėkingas už Poznaniaus mitrą. Šis pastarasis, kaip karū¬ 
nos kanceliarijos globėjas, tose knygose mums pasirodo, kaip 
nuoširdus Vytauto valios pildytojas, įvairiausiuose jo reika¬ 
luose 1 3 ). Vienas pakancleris atvirai pripažįsta, kad jis ir sa¬ 
vo tėvo įsakymų nepildytų, jei jie būtų nukreipti prieš Vytau¬ 
tą 4 ). Toks buvo didelis prie Vytauto prisirišimas. 

Lenkai ir savo suvažiavimus stengdavosi daryti arti Lietuvos 
sienos, nes neabejojo, kad dalykai eis ta kryptimi, kuria Vy¬ 
tautas panorės. Mat, jie būdavo įsitikinę, kad tais reikalais, 
kurie būdavo sprendžiami pagal Vyt. patarimą ir nuomonę, bū¬ 
davo galima pasidžiaugti ir iš jų Karūna turėdavo naudos, o 
kame to patarimo stokodavo, 'tai jiems retai kas nors pasisek¬ 
davo 5 ). 


*) Proch., D. W„ 306, 313. 

*) Proch. D. W„ 307, C. ep. s„ 177, 178 nr. nr. 

3 ) Proch., D. W„ 307, 308. 4 ) T. p., 308. 5 ) T. p.. 

Vytautas lenkų luomų reikalus, kur salėdamas, palaikyda¬ 
vo. Tą mes matom ir 1422 m. Červinsko stovykloj, kame Jo¬ 
gaila, lenkų bajorų spaudžiamas, nenorėjo duoti jiems reika¬ 
laujamų privilegijų. Bet Vytautui šlėktą karštai užtariant ir 
jam tarpininkaujant, kaip tai aiškiai pažymėta pačioje privile¬ 
gijoje, Jogaila padidino bajorijos luomo teises 1 ). Lenkų sena¬ 
toriai kreipdavosi i Vyt. ir tais atvejais, kai reikėdavo išdalinti 
pasaulietiškus vakansus (vietas) ir vyskupų sostus, kad jis 
prikalbėtų Jogailą nesiskubinti su paskyrimais, nepasitaręs su 
karūnos pralotais ir didžiūnais. Žodžiu, visur Vytautas buvo 
reikalingas, pageidaujamas ir laukiamas. 

Bet buvo ir tokių reikalų, kur Vytautas pasireikšdavo ne 
vien patarėju, bet ir teisėju. Kartą buvo kilęs ginčas tarp Vloc- 
lavo Vyskupo Jono Kropidlos ir Jogailos, taip pat tarp kara¬ 
liaus bei Mozūrų Ziemovito. Ir šitas nesusipratimas buvo iš¬ 
spręstas ne keno kito, kaip Vytauto 2 ). Vienu žodžiu, kaip už¬ 
simena ir pats Dlugošas, kad beveik visa Lenkijos valdžia ati¬ 
teko i Vytauto rankas, — pasakymas, kuris sutinka ir su isto¬ 
rijos faktais. 

Bet keisčiausia tai, kad toji pati bajorija, kuri be Vytauto, 
kaip be druskos, neapseidavo ir kuriai jo nuopelnai buvo dideli, 
beveik visa, kartu su Olesnickiu priešaky, pasipriešino jo suma¬ 
nymui karūnuotis. Iškilo dideli ginčai, kurie vos neišprovokavo 
karo. Tat ir nenuostabu, nes abiejų pusių siekimai buvo nevieno- 
ki Lietuva su Vytautu priešaky siekė nepriklausomumo, dėl to ir 
susidūrė su lenkų nusistatymu: Vytautas Lietuvą valdo iki gy¬ 
vos galvos. Todėl pabaigoj jo viešpatavimo geri santykiai su len¬ 
kais ir visiškai suiro. 

Vytauto ir Jogailos santykiai, neminint pradžios ir dalimi 
pabaigos, buvo broliški: abu sutartinai valdė Lietuvą ir Lenkiją, 
Jogaila niekad neužmiršo Vytautui pagelbėti jo darbuose, kad 
Lietuva sustiprėtų ir nedarė be jo žinios svarbesnio žingsnio, 
tiek vidaus, tiek ir užsienio Lenkijos politikoj. Net tokiais reika¬ 
lais, kaip vedybos, buvo atsiklausta Vytauto, o to nepadarius, 
reikėdavo skubėt atsiprašyt. Tą mes jau matėm anksčiau. Jis ir 
1399 ir 1429 m. Lucko suvažiavime rėmė Vytauto karūnaciją, 
kad tuo jam ir Lietuvai suteiktų daugiau savarankiškumo. Tie¬ 
sa, Lucko suvažiavimo pradžioj jis pritaręs jo karūnacijai, vė- 


*) C. ep. V., 1013 nr. 
=) Proch. D. \V., 308. 

liau šį savo sutikimą atšaukęs ir parašęs Vytautą užgaunantį 
laišką, kas smarkiai pablogino abiejų valdovų santykius ir dar 
labiau sustiprino Vytauto pasiryžimą, žūt būt, karūnuotis. Ši¬ 
čia reikia atsiminti du dalyku: viena, kad pats Jogaila nemokė¬ 
jo nei rašyti nei skaityti, todėl toks piktas laiškas galėjo išeiti 
ir be jo žinios, prie ko jis ir pats vėliau Vytautui prisipažino. 
Antra — reikia neužmiršti ir to, kad ir Jogailai rūpėjo savo di¬ 
nastijos likimas. Turėjo jau keletą sūnų, kurie visi negalėjo su¬ 
tilpti Lenkijoj: reikėjo tam numatyti ir kitur sostus. Vienas 
toks sostas, net geresnis už Lenkijos, buvo Lietuvos valstybė. 
Geresnis todėl, kad čia d. kun. turėjo daugiau teisių ir laisvės, 
negu Lenkijos karalius, suvaržytas duotomis luomams privile¬ 
gijomis. Bet prieš Vytauto mirtį, pačiam Jogailai atvykus į 
Lietuvą, ir tas paskutinis nesusipratimas buvo pašalintas ir bu¬ 
vo susitaikinta — galima sakyti, kad Vytautas mirė ant jo rankų. 

Jogaila niekad nebuvo visiškai nutraukęs santykių nei su 
Vytautu, nei su Lietuva—jis dažnai čia viešėdavo: ar tai pasita¬ 
rimų, ar tai poilsio, ar, pagaliau, medžioklių progomis. Sunkiau¬ 
siomis Lietuvai valandomis, pav., kad ir bado metu, ištiesdavo 
jis savo duosnią ranką. 

Vytautas, be abejo, būdamas gabus politikas ir valdovas, 
darė didelės įtakos pačiam Jogailai ir todėl nenuostabu, kad šis 
be jo nedarydavo jokių svarbesnių žygių, tiek vidaus, tiek ir 
užsienio politikoj. Iš kitos pusės, kad Vytautą anų laikų 
žmonės lygino su Cezariu, Aleksandru Didžiuoju ir vadino skydu, 
krikščionybės vadu ir net apaštalu, mes nė kiek nesuklysime pa¬ 
sakę, jog už tai jis pirmoj eilėj skolingas Jogailai, kuris jį rėmė 
didesniuose jo žygiuose. Be tos paramos vargu jis būtų taip pa¬ 
garsėjęs. Galime tvirtinti, kad abiejų geri santykiai, viens kito 
rėmimas atnešė gerų vaisių Lietuvai—ji buvo priimta į kultūringų 
tautų tarpą, jos vardas pagarsėjo visoj Europoj. Todėl į Jo¬ 
gailą nereikėtų žiūrėti, kaip į mūsų tautos atsimetėlį, bet ly¬ 
giai su Vytautu mylėjusį Lietuvą ir dirbusį jos gerovei, tik kiek 
kitokiu keliu, negu Vytautas. Jogaila irgi yra mūsų tautos 
sūnus. Jei tektų kalbėti apie ydas, būtų galima jų abiem ne¬ 
maža priskaityti. 

Vytautui ir Jogailai bendrai dirbant Lietuva pasidarė galin¬ 
ga ir plati, tik deja, kad pirmajam mirus, nebuvo jo vietoj 
tokio kito, kurs būtų galėjęs jo politiką toliau varyti — lietuvių 
- lenkų santykiuose vaidinti vadovaujamą vaidmenį. Bet Vy- 

tauto šitoji įtaka ėmė galop silpnėti. Mat, tuo metu Lenki¬ 
joj iškilo naujas, gabus ir energingas politikas, didelis Vy¬ 
tauto užsimojimų priešas, Zb. Olesnickis, kuris, patekęs į 
kanclerius be Vytauto žinios ir pritarimo, pastojo jo įtakai 
kelią į Lenkiją. Vytautas tuo buvo labai užgautas. Jogailos 
paskutinioji žmona Zofija stengėsi gražiais žodžiais jį per¬ 
prašyti, bet jis su ironija atsiprašymą atmetė. Olesnickis be Vy¬ 
tauto pritarimo ėmė savarankiškai vesti Lenkijos politiką—ieš¬ 
kojo būdu susitaikinti su Zigmantu D., rengė lenkų bajorų suva¬ 
žiavimą su vengrais, kuriuos neseniai Zigmantas buvo įtraukęs 
į koaliciją prieš Karūną. Tuo būdu Olesnickiui pasisekė Vy¬ 
tauto planus suparaližuoti. Ir nenuostabu: jų pačių jėgos bu¬ 
vo jau nebe lygios — Vytautas senelis, Zbignevas pačioj savo 
jėgų aukštumoj. Todėl nė kiek netenka stebėtis, kad Vytautas 
lyg ir pralaimėjo Lucko suvažiavime, kame Olesnickis len¬ 
kams vadovavo ir sukurstė juos prieš Vytauto siekimą. Bet ir 
šį kartą Vytautas, nežiūrint net gilios jo senatvės, dar smar¬ 
kiai savo paskutiniais gyvenimo metais apgriovė unijos pa¬ 
grindus, iš naujo iškeldamas Lietuvos nepriklausomybės vėlia¬ 
va; toji nepriklausomybė turėjo pasireikšti iš viršaus — apsi- 
karūnavimu Lietuvos ir Rusijos žemių karaliaus karūna, impe¬ 
ratoriaus Zigmanto atsiųsta. Tą planą suardė Lenkija, neįleis¬ 
dama į Lietuvą karūnos. Šis faktas, t. y. sutikimas karūnuoti 
Vytautą, su kuo vėliau sutiko ir lenkai, juridiškai, kaip mano 
Kutrzeba, uniją paliko galioje, bet faktiškai ji buvo smarkiai iš 
naujo suardyta 1 ), suduotas jai didelis smūgis. Vytautas tuo 
parodė, kad jis Lietuvą valdo savarankiškai ir nepriklausomai, 
nuo Lenkijos ir kad ji, kaip manė lenkai, nėra jų valstybės dalis. 

Baigdami šį skyrelį ir norėdami būti objektingi, tvir¬ 
tiname, kad Vytauto valdymas buvo pilnas įžymių dar¬ 
bų politikoj; iš kitos pusės, kartu su Plotonovu turime pasa¬ 
kyti, kad Lenkija vis daugiau ir daugiau įgijo įtakos Lietuvoj 2 ). 
Tai bus jo valdymo, t. y. santykiavimo su Lenkija neigiamoji 
pusė, kuri ypač atsiliepė į tolimesnį Lietuvos likimą. 

Svarbu čia dar konstatuoti, kad paskutinį Vytauto užsimo¬ 
jimą — karūnuotis Lietuvos karalium nors ir pakirto mirtis, 
bet nepakirto jo santykių su Lenkija separatizmo dvasios: ji 
pasiliko gyva ir buvo pavyzdys ne tik jo mokyklą išėjusiems 
mokiniams, bet ir vėlesnėms kartoms. Tos dvasios buvimą 

') Kutrz., 504. 

-) ripoį). C. O. Hmtohobt,, JleKuiH no pyccKoil HCTopiH. VIII- C. fleT. 1910. 

Lietuvoj, nekalbant apie XV ar XVI a., tenka konstatuoti dar 
ir XVII a., kai Jonušas Radvila pareiškė lenkų didikams, gra¬ 
sindamas, jog ateis laikai, kada lenkai, nepataikę į duris, bus 
pro langus išmėtyti, o lietuviai buvo ir bus laisvi 1 ). Tegu šitie 
žodžiai ir nebuvo ištarti šių dienų prasme patrioto lūpomis, bet 
svarbu tas, kad nors to separatizmo dvasia, kitaip provinciali- 
nis patriotizmas, buvo gyvas mūsų vadovaujančiame luome, kas 
ilgai sulaikė nuo per greito pasidavimo lenkų įtakai. O kai ir šito 
patriotizmo nustojo mūsų bajorija, nenuostabu, kad tada ji vi¬ 
siškai sutapo su Lenkijos šlėkta, ir kartu žuvo Lietuvai ir jos 
didžiausiai nelaimei. Bet Vytauto dvasia vėl atgimė, kai pa¬ 
budo tautinė sąmonė mūsų liaudyje, pirmą kartą pasirodančio¬ 
je istorijoj. Ir šitoji liaudis, jo idealų ir dvasios vedama, ėjo 
į visas kovas dėl savo ir krašto laisvės. Ir, apskritai, galime 
drąsiai tvirtinti, kad Vytauto didingumas, genialumas, didvy¬ 
riškumas jaudins ir žavės mus, kels didybės laisvės troškimą, 
stiprins mūsų patriotizmą ir savo praeities meilę bei jėgas ko¬ 
voje „vardan tos Lietuvos“ visais laikais, kol bus žemėje lietu¬ 
vių tauta. 

Baigdami šį darbą norėtume dar išspręsti vieną klausimą, 
būtent, kas atsitiko su tuo Lietuvos valstybės valdymo dualiz¬ 
mu 2 * * ), geriau diarchija 5 ), t. y. dviejų asmenų valdymo sistema, 
kuri buvo susidariusi Algirdo ir Kęstučio valdymo laikais, ka¬ 
da Jogaila nuėjo į Lenkiją jos karalium, o Lietuvą pasiliko val¬ 
dyti Vytautas? Tuo pačiu bus aptarta ir tų santykių forma, 
kuri buvo susidariusi tarp Lietuvos ir Lenkijos, kad ir Vytau¬ 
to laikais. 

Mes žinom, kad Lietuvą savo laiku valdė du didžiuoju ku¬ 
nigaikščiu: Algirdas Vilniuj, Trakuose Kęstutis. Toks Lietu¬ 
vos žemių dviejų kun. valdymas istorijoj vadinamas vienų is¬ 
torikų dualizmu, kitų — diarchija nežuvo ir kai mirė Algirdas 
(1377). Jam mirus Vilniaus d. kun. tapo Jogaila, kuris, spren¬ 
džiant iš 1379 m. sutarties su Ordinu, Kęstučio atžvilgiu buvo 
tiktai supremus dux (aukščiausias kunigaikštis). Bet iki Vy¬ 
tauto laikų nebuvo kreipta dėmesio į titulus: tas klausimas visu 

*) Pamiętniki Albryclita Stanis!awa Radziwitta, kancl. w Litwy, wy- 
dany z rękopišmu przez Ed. Raczynskiego, w Poznaniu 1839, t. 1 — 326, 
327 p. (1636 m.). 

2 ) Žiur.AHTOHOBHm,, B.O^epK^HCTopiHBeJiHK. Khhik TlHTOBCKaro, KIeBT>.1878 

8 ) Žiūr. Kolankowski, L., Dzieje VVielkiego Księstwa Litevvskiego za Ja- 

gielton6w. Tom. I. 1377 —1490. Warszawa, 1930. Termino „diarchija*, kaip la¬ 

biau atitinkančio šiam reikalui už „dualizmą“ ir toliau laikysimės 

griežtumu iškilo Vytauto ir Jogailos laikais jų santykiuose. 
1382 m. žuvus Kęstučiui liko panaikinta ir ta dualistinė siste- 
ma—nuo to laiko Lietuvą turėjo valdyti tik vienas d. kun., o Tra¬ 
kų kun. turėjo būti panaikinta. Tai buvo laikinis reiškinys. 

Dabar įdomu atsakyti, kas atsitiko su ta sistema, kai Jo¬ 
gaila išsikėlė į Lenkiją? Teigiame, kad, nors Trakų kunigaikš¬ 
tija ir nebebuvo atstatyta, Lietuva ir toliau pasiliko valdoma 
dviejų kunigaikščių ir net tada, kada Jogaila nuėjo į Lenkiją ir 
karūnavosi jos karalium, nes jis pagal Krėvės aktą, atsižvel¬ 
giant į Vytautą, liko supremus dux, o Vytautas, atsižvelgiant 
Jogailos buvo magnus dux (didysis kunigaikštis), nors, tiesą pa¬ 
sakius, pradžioj to titulo ir neturėjo — jį gavo, kaip mano 
Kutrzeba, 1401 m. Vilniaus unijos aktu. Faktiškai jis tuo ti¬ 
tulu ir seniau vadinosi, bet juridinį pagrindą įgijo minėtoj uni¬ 
joj 1 ). Šis santykiavimas pasiliko ir toliau. 

Užsienio politikos reikaluose Vytautas, įsižiūrėjus į kai ku¬ 
rias sutartis, būtent į 1403, 1404, 1411, 1422 m. m., atrodo, kad 
jis neturėjęs visiškai laisvų rankų — turėjęs priklausyti nuo Jo¬ 
gailos ir Lenkijos. Bet mes taip pat žinom, kad jis tas sutartis 
panaudodavo savo politikai, pav., su vokiečiais ir su Lenkija; o 
kai jam būdavo reikalas savarankiškai veikti, pav., kad ir Kauno 
sutartis su Ordinu, jis pasielgdavo savarankiškai: visi tuo at¬ 
žvilgiu pasižadėjimai žadu keliais ir nueidavo. Nes Vytautas 
ir visų sutarčių, pasižadėjimų bei unijų tik tiek laikydavosi, 
kiek jam tai būdavo naudinga ir reikalinga. Bet už tai 
vidaus reikaluose jis turėjo visai laisvas rankas, — ką 
norėjo, tą ir darė; skyrė vietininkus, teikė miestams pri¬ 
vilegijas, jomis apdovanodavo vyskupijas, kaip Medininkų, 
Lucko ir t. t., atleidinėjo bajorus nuo pareigų valstybei, 
steigė miestus ir t. t. 2 ). Tokie tat santykiai ir buvo 
Vytauto su Lenkija. Todėl, šiaip ar taip, reikia sutikti su tuo, 
kad Jogaila ir Vytautas vėl atnaujino Algirdo ir Kęstučio laikų 
Lietuvos valstybės diarchinę sistemą, kuriai buvo suduotas 
smūgis nužudžius Kęstutį ir panaikinus Trakų kunigaikštiją. 
Bet šis atnaujinimas, jei atsiminsime antrąjį Vytauto pabėgimą 
į Prūsus ir visas vėlyvesnes unijas, pergyveno įvairius santy¬ 
kius, atsižvelgiant į naująją aukščiausiąją kunigaikštiją, kurios 
sostinė buvo jau nebe Vilnius, bet Krokuva. O tas Jogailos titu¬ 
las, supremus dux, kaip žinom iš faktų, buvo daugiau garbės, 

*) Kutrz., 518. 2 ) Kutrz., 520, 521. 

o ne teisės titulas — Lietuvą faktiškai valdė vienas Vytautas, jei 
nekalbėti apie tai, kad savo laiku jo buvo valdoma ir Lenkija. 
Bet, kaip ten bebūtų, teigiame, kad Lietuvos valstybė buvo val¬ 
doma dviejų kunigaikščių, t. y. kad ir šiuo laiku išliko valsty¬ 
bės diarchija, tik jau daugiau asmeniško pobūdžio, negu sričių 
pasidalinimu, kaip kad buvo Algirdo ir Kęstučio laikais, ir ga¬ 
vusi, kaip minėjom, kitokį persigrupavimą. 


I 



Paulius Šležas 

Vytauto konfliktas su Lenkija dėl 
karūnacijos 

Vytauto karūnacijos klausimo praeitis. Lucko suvažiavi¬ 
mas ir Vytauto karūnacijos sumanymo iškėlimas. Jogailos 
pritarimas ir lenkų bajorų pasipriešinimas. Jogaila, lenkų pri¬ 
kalbėtas, palieka Lucką. Lenkų laiškas Zigmantui ir Vytauto 
įžeidimas. Atsakymas Jogailai. Lenkų įkalbėjimas Vytautui 
atsisakyt nuo sumanymo. Vytauto delegatų griežtas Lenčicoj 
pareiškimas karūnuotis. Sandomiro suvažiavimo nutarimas 
— atiduot Jogailos karūną Vytautui. Vytauto atsisakymas 
nuo jos. Lenkų pastangos per Romos kūriją sutrukdyti ka¬ 
rūnaciją. Juristų ginčas, kas turi teisę karūnuoti. Karūna¬ 
cijos sutrukdymas. Ordino suvažiavimas ir nutarimas. Vy¬ 
tauto ruošimasis i karą. Vytauto griežtas nusistatymas karū¬ 
nuotis ir Jogailos pritarimas. Jogailos atvykimas i Lietuvą ir 
jo planas. Susitarimas su Vytautu. Vytauto mirtis. 

Vytauto karūnacijos klausimas, iškeltas 1429 m. Lucko su¬ 
važiavime, buvo nebe naujas. Žinom, kad jau 1398 m. Vytau¬ 
tas su Jogaila tuo reikalu rūpinosi Romos kurijoj. Tų pačių 
metų pabaigoj Salyne Vytautą jo bajorai paskelbė Lietuvos ir 
Rusijos žemių karalium. Po dvylikos metų šis klausimas vėl iš¬ 
kyla aikštėn ir, būtent tuo metu, kai Vytautas lankėsi Kėzmar- 
ke, pas karalių Zigmantą. Pastarasis ta proga jam ir pasiū¬ 
lė užsidėt karaliaus karūną. Bet Vytautas, turėdamas prieš 
akis svarbius valstybės reikalus ir juos statydamas aukščiau 
savo asmens interesų, atsisakė priimti tą nors ir labai svarbų 
siūlymą. Tai buvo prieš pat Žalgirio mūšį. Vytautui tada daug 
labiau nekaip karūna rūpėjo pabaigt mūšio lauke nuolatinius 
ginčus ir susirėmimus su Ordinu, kuris jau nuo seno nedavė 
Lietuvai ramybės. Praėjus dvidešimt metų nuo Kėzmarko su¬ 
važiavimo, beveik užmirštam klausimui vėl buvo lemta kilti į 
viešumą ir sujudinti visą Europą. Tai atsitiko 1429 m. Lucke 1 ). 

1 ) Dar prieš Lucko suvažiavimą, 1428 m., Vytauto karūnacijos klau¬ 
simas buvo pakeltas paties Jogailos, kai jis buvo Vilniuj. Ypač tai užak¬ 
centuoja lietuviu metraštis šiais žodžiais: „Patariu tau kreiptis i ciesorių ir 
pačiam rūpintis, kad galėtum tapti karalium; o aš noriu tau padėti ir pas 
ciesorių ir pas popiežių“. „Budučy korol Jogajlo u Vitolta u Vilnie, y 
počnet movity bratu svojemu kniaziu velikomu Vitoltu: ražu tebe, abys slal 
do Cesara, y oto bys štai štoby iesi moh korolem. byty, a ja tobie choču 
dopomočy u cesara y v papeža ". (Pol. sobr., XVII, 525 p.). 

Dabar Vytauto karūnacijos klausimas pasiekė ne tik Europos 
valdovus, bet ir mokslo vyrus, universitetus, atkreipdamas į sa¬ 
ve net Italų humanistų dėmesį. Žodžiu, tuo klausimu tada susi¬ 
rūpino visas kultūringas pasaulis, nes ėjo kalba apie didelį Eu¬ 
ropos vyrą, pagarsėjusį savo darbais genijų. Iš to matyti, kaip 
svarbi buvo Vytauto karūnacija. 

Tuo tarpu žymiai paaštrėjo santykiai su Lenkija, mat, da¬ 
bar aiškiai imta statyti klausimas: ar Lietuva laisva, ar ne? 
Jei laisva, tai Vytautas turi teisę užsidėt karaliaus karūną; jei 
ne, tai jam ir toliau tenka pasilikti Lenkijos vasalu. Vytauto 
karūnacija Lenkijai kėlė didelį pavojų 1 ), nes per ją Lietuva ga¬ 
lėjo visiškai išsivaduoti iš Lenkijos, o Lenkija dėl to būtų nete¬ 
kusi Europoj tos galybės ir reikšmės, kurią turėjo susijungusi 
su Lietuva. Be to, tuo pat metu paaiškėjo ir lietuvių pažiūra į 
uniją su Lenkija. Kol buvo nekeliamas Lietuvos savarankišku¬ 
mo klausimas, tol atrodė, kad unijos rūmas gana tvirtas ir svei¬ 
kas. Bet vos pradėta jis kelti, tas rūmas bežiūrint subyrėjo, ir 
tuoj pasirodė, kad visi unijos aktai buvo arba tik prideanga 
Lietuvai nuo Lenkijos, arba Lenkijai įkaitas už Lietuvos inte¬ 
resų rėmimą. Tuo tarpu toj vietoj ilgiau nesustodami eikime, 
nors trumpam, prie Lucko suvažiavimo, kuris davė progos 
iškilti kalbamiems klausimams. 

Garsusis Lucko suvažiavimas buvo sušauktas tada Euro¬ 
poj aktualiam husitų ir kitiems klausimams aptarti. Popie¬ 
žius Martynas V jau kelis kartus stengėsi laiškais palenkti Jo¬ 
gailą ir Vytautą 2 ), kad jie susitarę paskelbtų karą husitams, 
ardantiems Europos ramybę, nes pats Zigmantas L. su savo 
kariuomene neįstengė jų numalšinti. Visi malšinimai taip hu- 


*) Nesusitarę dėl husitų, Zigmantas ėmė rūpintis gauti iš Jogailos 
sutikimo — „aby šie pozvolil krolem Litewskim oglosič“. A tak ponovit 
ten niebezpieczny i zgubny dla Polski zamiar ktory juž przed dwudziestu la- 
ty Wito\dowi byl poddawal (acz mu go wtedy inni dobrze myšlący wybili z 
glowy) žywiąc w nimi podniecając panowania žądzę. Tą nową zdradziecko 
vvymyšloną ponętą korony zamierzyt porožnič i zwašnič dwoch braci, az 
nimi dwa zjednoczone ludy, aby rzuconem między nich ziarnem nienawišci 
rozervvač ir zniweczyč ich związek i nie dla pomnoženia dobra i slawy Wi- 
totda ojczyzny jego Litwy, ale dlatego, aby pozornie niby w slodkim na- 
poju jemu i wielu innym zgubną podač truciznę; a rozlączywszy niezgodą 
Polskų, Ruš i Litwę, pobudzie je do \vzajemych wojen i mordow. (Dlug., IV 
340—341). 

*) C. ep. s., II, 164, 165, 171, 173 nr. nr. 

situs sukiršino ir įdrąsino, jog jie, nepripažindami nei bažny¬ 
tinės nei pasaulinės valdžios ir linkdami prie komunizmo, grė¬ 
sė ne tik viduje galutinai įsigalėti, bet savo tendencijomis ir 
ginkluotais puldinėjimais pasidarė gana pavojingi kaimyni¬ 
nėms valstybėms. Šis pavojus ir turėjo būt aptartas suvažia¬ 
vime, kurį paskyrė popiežius, o Vytautas sušaukė 1429 m. sau¬ 
sio mėn. 6 d. Lucke 1 ). 

į šį nepaprastą Vytauto kviečiamą susirinkimą gausiai su¬ 
plaukė svečių tiek iš Vakarų, tiek ir iš Rytų Europos. Atvyko 
Jogaila su savo šimtais palydovų, Romos ciesorius Zigmantas 
su savo žmona Barbora Cyleikaite, Jogailos antrosios žmonos 
giminiete, — lydimi daugelio savo baronų; ir pats Vytautas su 
gausybe savo lėnininkų pasiuntinių, didikų ir kunigaikščių. 
Buvo čia taip pat Vokietijos pasiuntiniai, Silezijos kunigaikš¬ 
čiai ir Hanzos atstovai. Atkeliavo ir Vytauto giminaičiai, Mo- 
zūrijos kunigaikščiai, Maskvos d. kunigaikštis, Tverio-Riaza- 
niaus, Naugardo, Pskovo kunigaikščiai, Bizantijos imperato¬ 
riaus, Ordos, Moldavijos, danų karaliaus ir Kazanės pasiunti¬ 
niai 2 ). Visi svečiai dosnaus ir vaišingo šeimininko buvo nuošir¬ 
džiai priimti. Vytauto dvaruose apie Lucką ir pačiame Lucke 
buvo paruošta nebuvėliams svečiams butai. Visur jie galėjo 
pastebėt šeimininko prabangą ir apstą. Šitas suvažiavimas dar 
labiau iškėlė Vytauto vardą ir garbę. 

Suvažiavę svečiai nekantriai laukė atvykstant Zigmanto, 
kuris, paprastai pratęs vėluotis, atvažiavo vos sausio 23 d. Jo 
atsilankymo kaip kokios sensacijos smalsiai laukta, nes buvo 
tikėtasi, — kaip tat dažnai atsitikdavo, —< kad jis iškels kokių 
netikėtų klausimų. Neapsirikta ir šį kartą. 

Ypatingai sekė jo užsimojimus Romos kurija, teisingai iš 
anksto numatydama jį veiksiant Lucke prieš Martyno V planus 
dėl Čekų husitų reikalo. Roma buvo tvirtai įsitikinusi, kad tik 
abu lietuviai, t. y. Vytautas ir Jogaila kaip reikiant galės iš¬ 
spręsti šį husitų klausimą, dėl kurio tiek daug nerangumo ir ne¬ 
pajėgumo parodė imperatorius Zigmantas L. 3 ). į tą suvažiavi¬ 
mą atsiuntė popiežius savo legatą Andriejų su plačiausiais įga¬ 
liojimais, gerai pažįstantį Rytų klausimus. Bet nežiūrint visų 


‘) Dlug., IV, 338—339. 

2 ) C. ep. V., 1337 nr. Dlug., IV, 337. 

3 ) Proch. D. Wu, 267. 

pastangų, husitų klausimo nepavyko išspręsti, nes Zigmantas 
nebuvo palankus popiežiaus planui. Be to, jis iškeldamas Vy¬ 
tauto karūnacijos klausimą, dar labiau supainiojo reikalą, nes 
tuo savo sumanymu du valdovus — Vytautą ir Jogailą, kurie 
buvo visa Martyno V viltis, tarp savęs supykdė. Atsitiko taip. 
Dvi dienos prieš Jogailos išvažiavimą iš Lucko, Zigmantas už¬ 
ėjo pas Jogailą ir pasiūlė jam karūnuoti Lucko suvažiavimo šei¬ 
mininką, kuris nemažai vargo padėjo sušaukdamas čia valdo¬ 
vus ir tiek daug nusipelnė ne tik Lietuvai, įvesdamas joje krikš¬ 
čionybę, bet ir visai Europai, sulaikydamas totorių užplūdimą 
ir iškeldamas bažnyčių unijos problemą. Jogaila, išgirdęs, kad 
Vytautas apie tą sumanymą nieko nežino, pasiuntė į jį patį Zig¬ 
mantą apie tai pasikalbėti. Nors buvo jau vakaras, Zigmantas 
aplankė Vytautą. Rado čia ir Vytauto sekretorių ar kanclerį 
Mikalojų Sapienskį 1 ). Tuojau Romos ciesorius ir patiekė Vy¬ 
tautui jo karūnacijos projektą. Vytautas jam atsakė, kad apie 
tai iki šiol nieko nežinojome ir negalvojome („de qua deo teste 
aute nihil scivimus nec cogitavimus 2 ). Tie žodžiai nesutinka su 
tiesa, jei atsiminsime 1398 m. Šis reikalas esąs labai svarbus, 
ir tokiuose atvejuose jis visados pasitariąs kartu su Jogaila 3 ). 
Tada Zigmantas pareiškė savo sutikimą pasikalbėti ir su Jogai¬ 
la. Vytautas gi jam atsakė: tai Jūsų valia (stet hoc in vestra 
voluntate) 4 ). Ir daugiau šiuo klausimu tą dieną nieko nebuvo 
kalbėta. 


*) Zigmantas, kaip rašo Dlugošas, prikalbėjo Liet. bajorus, kad sutiktų 
karūnuot V. karalium. Reikėjo gauti ir Jogailos, kaip aukščiausio Lie¬ 
tuvos kunigaikščio, sutikimas. Tuo tikslu Zigmantas ir atėjo vieną rytą 
pas Jogailą. Jj teberado gulinti lovoj. Išėjus jo tarnams, Zigmantas taip 
prabilo į Jogailą: 

„Uwaž, najmilszy bracie, že kiedy ja i ty swietnemi blyszczym koro- 
nami, ujmą to jest i niesprawiedliwošcią wielką dla ksiąžęcia Aleksandra 
Witolda spolnego brata naszego, aby jemu samemu przeczyč krolewskiej 
godnošci. Chciej się zgodzič na to, okaž mu swoję przychylnošč, i pozuok 
aby prze ze mnie, ktory jako krol Rzymski posiadam tę vvtadzę, mianoua- 
ny nowym krolem, štai się mnie i tobie rownym; niechaj korona nie tilko 
twoję ozdabia gIowę, ale i ojczyznę twoję Litwę". I tai šiaip Jogaila at¬ 
sakė: „Miluję, najmilszy bracie, ksiąžęcia Aleksandra Wito\da, žyczę 
mu wszelkiej godnošci i zaszczytu, i nie tylko w krblewskiej ale w cesars- 
kiej chcialbym go widzieč w koronie; sam chętnie ustąpilbym mu kro- 
lestvva Polskiego i na jego glovę koroną vvtasną ztožyl”. (Dlug., IV, 
341—342). 


s ) C. ep. V., 815 p. 3 ) T. p., ') T. p. 815—816 p. 

Kitą rytą Vytautas, eidamas pas Jogailą, — kaip kad pa¬ 
prastai jis kasdien darydavo, — susitiko Zigmantą su žmona. 
Jie jam pranešė, kad Jogaila pritaria jo sumanymui, ir visi kar¬ 
tu suėjo i Jogailos miegamąjį. Čia Zigmantas pasakė dar tebe¬ 
gulinčiam lovoje Jogailai, kad ir Vytautas pritariąs karūnacijos 
projektui. Karaliui ši žinia patiko, ir jis apsidžiaugė (placeret 
et gauteretis) 1 ). Tada Vytautas jam lietuviškai išsitarė (in lit- 
vanico dieimus), kad nereikėtų esą su tuo reikalu skubintis, bet 
pirmiau pasitarti abiem su savo baronais ir pralotais 2 ). Jogaila 
vėl atsakė, kad su viskuo sutinkąs ir todėl jis stengsis šį suma¬ 
nymą įgyvendinti (immo ad hoc nimium essetis affecti) 3 ). 

I'uo tarpu, kai Zigmantas su savo žmona ir Vytautas, dė¬ 
kodami karaliui už sutikimą, atsisveikinę skirstėsi, pas Jogailą 
ėmė rinktis posėdžio jo pralotų ir baronų taryba. Tarybai va¬ 
dovavo Zb. Olesnickis. Vytautas taip pat sušaukė savo didikus 
Zigmanto pasiūlymui apsvarstyti. Netenka abejot, kad jų nusi¬ 
statymas dėl to klausimo buvo aiškus: priimt Zigmanto suma¬ 
nymą ir išaukštinti garbės vertą asmenį, kuris už savo nuopel¬ 
nus turi gerą vardą tiek Rytuose, tiek Vakaruose. Gal tame 
projekte ir nebuvo pasakyta, kad Vytauto karūnacija padarys 
ir Lietuvą savarankišką valstybę, bet pati jau karūnacijos logi¬ 
ka tai sugestionavo. Taip tada suprato ją ir lietuviai 4 ), o kaip pas¬ 
kui matysim, pats Vytautas tuo norėjo pataisyt paskutinę jo pa¬ 
darytą uniją, būtent Horodlės aktą (1413). J'ik lenkų ponai ir 
mirtis jo sumanymą sukliudė. 

Zigmanto projektas, paties Jogailos priimtas, kad karūna 
papuoš ne tik Vytauto galvą, bet ir Jogailos tėvynę — Lietuvą, 
lenkų tarybos posėdy buvo vispusiškai išnagrinėtas, ypač atsi¬ 
žvelgiant į lietuvių-lenkų padarytą uniją ir į jos abiem pusėm 
dedamas pareigas. Lenkų tarpe kilo nemaža ginčų ir įvairių 
aiškinimų. Negalėdami tarp savęs susitarti, nutarė jie pasi¬ 
kviesti į bendras diskusijas Vytautą ir jo bajorus. Matyt, gal¬ 
vojo, kad tuo būdu jiems pasiseks lengviau patiektą klausimą 
išspręst. Bet iš to susilaukta visai priešingų pasėkų. Gniežno 

*) C. ep. V. 8)6 p. '-) T. p. 

s ) M. Sapienskis. Vytauto atstovas, lenku didikų susirinkime pasa¬ 
kė: „Nalega na pana mojego, ksiąžecia Wito\da", lygmunt Jego Milošč 
krdl Rzymski, prošba, radą i namowq, ažeby z ksiąžęeej dozwolil się 
vyniešč na krolewską godnošė, a z księstvva Litewskiego nowe uczynit 
krolewstwo. ') Dtug., IV, 3425. 

Vytautas Didysis. 

arkivyskupas savo ilgoj kalboj nei teigė nei atmetė projekto 1 ); 
tačiau karingas ir be takto Zb. Olesnickis 2 ), Krokuvos vysku¬ 
pas, griežtai stojo prieš karūnacijos sumanymą, pastebėdamas, 
kad tai esąs naujas dalykas, reikalaująs didelio apgalvojimo. 
Žinoma, nepraėjo lietuviams nepriminęs Jogailos padarytos 
unijos, kuria jis amžinai prijungęs Lietuvą prie Lenkijos. Tas 
projektas esąs kaip tik nukreiptas prieš tą uniją ir norįs atskirt 
Lietuvą nuo Lenkijos 3 ). Vytautas, priimdamas Zigmanto pasiū¬ 
lymą, t. y. apsikarūnuodamas, „tik suteps savo garbę, kurią jis 
begyvendamas įsigijo”. Panašiai kalbėjo ir kiti lenkai. Po tokių 
kalbų, įžeidžiančių Lietuvos ir jos gyventojų laisvę, lietuviai pa¬ 
kėlė didelį triukšmą. Kuo būtų tas triukšmas baigęsis, sunku 
pasakyti, jei Vytautas šypsodamasis jo nebūtų sulaikęs, nebe- 
leisdamas daugiau kalbėti 4 ). Tas jo elgesys ir šypsena turėjo 
reikšti ne ką kitą, kaip tik tvirtą nusistatymą: kad jei jis pa¬ 
norės apsikarūnuot, niekas jo negalės sulaikyti. Paskui pri¬ 
siartino prie karaliaus, padėkojo jam, kad jis, nežiūrėdamas sa¬ 
vo tarybos opozicijos, vis dėlto savo sutikimo neatsiėmė, ir iš¬ 
ėjo iš susirinkimo 5 6 ). Čionai buvo tik nesusipratimų pradžia. 
Vėliau jie dar labiau paaštrėjo. 

Lenkų taryba, matyt, bijodama tolimesnių įvykių, nutarė 
pertraukti derybas su Zigmantu ir išvažiuot iš Lucko. Taip jie 
ant rytojaus ir padarė. Kartu išsivežė su savim ir Jogailą“), kad 
jis nepadarytų ko prieš tarybos nusistatymą, visaip jam prikai¬ 
šiodami, kam sutinka su Vytauto karūnacija 7 ). O Vytautas 
tuo tarpu nė nemanė, kad karūnacijos reikalas būtų baigtas. 
Jis išvažiuojančiam Jogailai dar kartą padėkojo už palaikymą. 


*) Dlug., IV, 344. 2 ) T. p., 344. 

s ) Olesn. žodžiai pasakyti Lucke, lenku susirinkime: „...ty (Vytau¬ 

tas P. S.) L Krol W!adyslaw usitujecie od krolestwa Polskiego oderwač kra- 

je vvieczyšcie z niem ztączone, i cialo panstwa naszego potwornie rozctąč 
na dwoje?“ Dlug., IV, 344). 

*) — Išeidamas iš susirinkimo Vytautas kalbėjo: „kiedy tak, užyję 
ja innych šrodkovv do dopięcia celu“. (Dlug., IV, 344). 

6 ) C. ep. V., 816 p. 

9 ) Dlug., IV, 345. 

7 ) Lenkai dėl Vytauto karūnacijos labai nerimo ir todėl, įkalbinėdami 
Jogailą išvažiuot iš Lucko taip šnekėjo: „Tenže-to ma byč owoc zjazdu, na 
ktčry nas povvolateš, aby tak ogromne dziedziny od krolestwa twojego 
odryvvano? Ktož-to šmial, Milošciwy krolu, namiawiač cię, owszem sklo- 
nič do zezwolenia na tak vvielką krzywdę? Poddales glowę twoję pod. mlot, 
od Jrtorego razow polžesz... Opušč i ty, blagamy cię, jak najrychlej to 

Po kelių dienų, išvyko iš Lucko ir Zigmantas, gavęs iš Vy¬ 
tauto geležinį raštą, be kurio jau būtų buvę pavojinga važiuot 
per Lenkiją. Prieš išvažiuodamas Zigmantas apdovanojo vai¬ 
šingą Lucko suvažiavimo šeimininką, o šis, nenorėdamas pa¬ 
silikti skolingas, jį taip pat su dovanomis išlydėjo 1 ). Galų gale 
iš Lucko išvažiavo ir pats Vytautas. 

Taip tad garsus Lucko suvažiavimas, kuris, be kitų klau¬ 
simų, turėjo tikslą išspręsti ir krikščionims labai svarbų husitų 
pavojaus klausimą, iškeltą Martyno V, nuėjo niekais. 

Zigmantas, važiuodamas namo, pakelėj buvo apsistojęs 
Lancutoj. Čia jis gavo iš Jogailos jam rašytą laišką, kuris vi¬ 
saip Lietuvą įžeidinėjo ir žemino. Tai buvo lyg alyva į Ugnį. 
Šitame laiške Jogaila atkalbinėjo Zigmantą nuo sumanymo ka¬ 
rūnuoti Vytautą. Jis sakosi pats gerai neapgalvojęs buvo da¬ 
vęs sutikimą ir nurodo, kad iš to galįs kilti tarp Lietuvos ir Len¬ 
kijos naminis karas. Be to, ši karūnacija prieštaraujanti ir uni¬ 
jai (inscriptiones, uniones, federa), kur pasakyta, kad tuo atve¬ 
ju, jeigu mirtų vienas iš valdovų—Jogaila ar Vytautas, įpėdinio 
rinkimas turėtų įvykti žinant ir sutinkant antrajai pusei. O jei¬ 
gu Vytautas apsikarūnuotų, tai jam mirus išdidūs jo bajorai 
esą galėtų ir be lenkų baronų ir pralotų pritarimo išsirinkti sau 
atskirą karalių. Tuo tarpu Vytautas kaip tik „valdo iki savo 
gyvos galvos visas mūsų žemes 2 ), kurios, jei Vytautas užsi¬ 
dėtų karūną, būtų nuo Lenkijos atplėštos 3 ). 

Šiam laiškui tenka padaryti vieną pastabą, būtent tam jo 
punktui, kuris kalba, kad Vytautas unijomis yra gavęs iš Jogai¬ 
los ir Lenkijos valdyti Lietuvą iki gyvos galvos. Jei to laiško 
autoriai turėjo galvoj paskutinės unijos aktus, padarytus Ho¬ 
rodlėj (1413), tai jie kartu klysta su Prochaska, kuris, kalbėda¬ 
mas apie tą patį punktą, laiko jį Horodlės unijos punktu 4 ). Pa¬ 
starojoj unijoj tokio paragrafo jau nebebuvo: jis buvo įrašytas 
miejsce, z ktorego my niezw!ocznie, uciekamy. Nie možemy bowiem šcier- 
pieč ani obecnošcią naszą ušwięcač zamachow tak chytrze uknowanych, 
na twoję i potomkow twoich, do następstwa poi tobie przeznaczonych, 
zgubę. Povvstan! oto wisi nad naszemi gIowami burza srogiej i strasz- 
liwej wojny. Widzisz chmurę brzemienną w pieruny, ktorą wszystko 
krwawą zaleje powodzią, ježeli do jej rozpędzenia nie obmyšlą się za po- 
mocą Božą wczesne i skuteczne šrodki“. (Dtug., IV, 340). 

*) Dlug., IV, 345-6. 

*) C. ep. V., 1341 nr. multos hereditarias terras nostras ad vite 
sue tempora“. 

3 ) T. p., a nobis et corona nostra Polonie alienari possent", 

*) Žiūr. Proch., D. W. 273. 


14* 

tik Vilniaus unijoj (1401). Horodlės unija, kaip matėm, buvo 
įsteigta nuolatinė d. Lietuvos kunigaikštija. Lenkų priminimas 
pasenusios unijos punkto dabar ne tik įžeidė ir supykdė patį Vy¬ 
tautą, bet ir jo bajoriją, nes tuo laišku buvo pasikėsinta ir prieš 
jų visų laisvę bei savarankiškumą. 

1 tą Jogailos, geriau lenkų, pagarsėjusį laišką Zigmantas 
parašė atsakymą Jogailai, pareikšdamas jame savo didelį nu¬ 
sistebėjimą, kad Jogaila pats davęs sutikimą dekoruoti Vytau¬ 
tą karaliaus karūna, dabar vėl jį atsiima ir dar įkalbinėja patį 
sumanymo autorių nuo to atsisakyt. Tačiau Zigmantas nė ne¬ 
manė to padaryti. Jis tą reikalą gerai apsvarstęs, pasiūlė su¬ 
šaukt kur nors Prūsų pasieny suvažiavimą, žadėdamas dėl jo 
vietos ir laiko pasitarti kartu su Vytautu 1 ). Tuo pačiu laiku 
Zigmantas pasiuntė lenkų laiško nuorašus ir Vytautui, taip pat 
ir Ordinui, kurį nuo to laiko Romos ciesorius informuodavo apie 
kiekvieną žingsnį, liečiantį karūnacijos reikalą, siekdamas su 
kryžiuočių pagalba sudaryti iš Lietuvos, Prūsijos, Vengrijos ir 
Čekijos sąjungą prieš Lenkiją. Ne dėl ko kita, kaip sako Pro- 
chaska, rūpintasi ir Vytauto karūnacija 2 ). Žinoma, čia aiškiai 
matosi lenkų istoriko tendencija pabrėžti, būk Vytautas tapęs 
Zigmanto ir Ordino rankose tik politiniu žaislu. Iš tikrųjų gi 
taip nebuvo. Kita vertus, sunku ginčytis, kad tiek Ordinas, tiek 
ir Zigmantas nebūtų siekę savo naudos ir tikslų. Vytautas, 
kaip visada, taip ir šį kartą mokėjo įvertinti susidariusią situa¬ 
ciją. Jei jis šiuo metu su jais abiem — su ordinu ir Zigmantu, 
palaikė gerus santykius, tai iš vienos pusės tą jo elgesį reikia 
suprasti kaip aiškų grasinimą Lenkijai, kam ji pasipriešino jo 
karūnacijai, dėl kurios pats Jogaila buvo davęs sutikimą, o iš 
antros pusės — Vytautas tuo parodė lenkams, kad jis, siekdamas 
sau karūnos, kitaip sakant, savarankiškumo, laisvai, pagal rei¬ 
kalą, gali pasirinkti sau sąjungininkus, neatsižiūrėdamas į Len¬ 
kijos norą. Kitaip Vytauto elgesio šiuo momentu mes nesupran¬ 
tame. Jei dar pridėsime apsikarūnavusio Vytauto ir visiškai nu¬ 
trauktų unijos santykių perspektyvas, tai toks Lenkijos politikų 
susinervavimas ir susirūpinimas mums nebus tiek nuostabus. 
Lenkija visa tai jautė ir matė. Reikėjo iš paskutiniųjų gelbėtis, 
kad unija pasiliktų nesuardyta. 

Tą paaiškinus, vėl tenka grįžti prie tolimesnės Vytauto ka¬ 
rūnacijos klausimo raidos. 


’) C. ep. V, 1342 nr. ~) Proch., D. W„ 274. 

Vytautas, grįždamas iš pagarsėjusio suvažiavimo, apsi¬ 
stojo Eisiškiuose, kur jį sutikti ir pasveikint susirinko su Vil¬ 
niaus vyskupu priešaky lietuviu senatoriai, kurie ar tai dėl se¬ 
natvės ar tai dėl darbu negalėjo kartu su savo valdovu dalyvau¬ 
ti Lucke 1 ). 1 Eišiskius atvyko ir Zigmanto pasiuntinys su minė¬ 
tu lenkų laiško nuorašu. Vytautas įsakė jį perskaityt. Laiško tu¬ 
rinys sukėlė didžiausią lietuvių nepasitenkinimą ir protestą. Juk 
tai buvo visos Lietuvos pažeminimas ir nepasitikėjimas jos ba¬ 
jorą taryba. Tuojau iš čia Vytautas nurašė Jogailai laišką, 
su pasipiktinimu pabrėždamas, kaip jį skaudžiai jis įžeidė, 
pasisakęs nenorįs todėl palaikyti jo karūnacijos, kad Lie¬ 
tuvos bajorai ir gyventojai neturi teisės laisvai išsirinkti valdo¬ 
vo be Lenkijos baronų sutikimo 2 ). 

Toliau Vytautas pabrėžia, kad šis punktas galės būt pritai¬ 
kintas tik jam mirus 3 ). Pagaliau išmetinėja Jogailai, kam jis 
kreipėsi į Zigmantą su juo nieko nepasitaręs. Visa tai jis laiko 
jo pažeminimu pavaldinių (kunigaikščio, bajorijos) akyse 4 ). 

Bet ypač pilnas nepasitenkinimo jo antras laiškas 5 ), rašy¬ 
tas, berods, iš Trakų. Jame aiškiai išdėstytos jo pažiūros į uni¬ 
ją su Lenkija, kaip jis žiūri į karūnacijos faktą ir nedviprasmiš¬ 
kai kelia klausimą: ar Lietuva laisva ar ne? Tame laiške Vy¬ 
tautas taip pat prikaišioja Jogailai, kad jis jam neieškojusiam 
nei karūnos nei karūnacijos sutikimo pats kelius kartus apie tai 
buvo užsiminęs, o dabar štai ne tik atkalbinėja Zigmantą nuo 
jo patiekto projekto, su kuriuo pats anksčiau sutiko, bet dar ana¬ 
me savo laiške niekino viso pasaulio akyse jį patį, jo didikus 
(barones), traktuodamas jų žemes kaip lėną. Dėl laiško įdomu¬ 
mo negalime susilaikyt jo kiek nepacitavę. Vytautas rašo: 

„Pagalvok, šviesiausias Viešpatie, ar Tavo patarėjų nuo¬ 
monė yra teisinga? Ar reikėjo apie tuos klausimus rašyti Ro- 


‘) C. ep. V., 816. 2 ) T. p. 1344 nr. „quod barones et incole terrarum Li- 

thwanie nori possent libere dominum sibi eiligere, sine consensu et requisi- 
cione baronum regni sui Polonie". 

3 ) T. p., „quod verum ėst, nobis decedentibus, sėd virtute 
aitissime nobis vita comite, inscripciones super eo inter nos alternatim 
factc, quod hoc nobis non repugnant, cum iam simus in magnum ducern 
prefatarum terrarum et dominum dudum electi, et einsdem possessionem 

firmam realem et pacificam habeamus“. 

4 ) T. P., *) T. p., 1345 nr. 

mos imperatoriui ir jį trukdyti tokiais dalykais? Ar galima bu¬ 
vo išsižadėti imperatoriui duoto savo žodžio? Ar geriau 
būtų buvę atsiųsti delegatai pas mane, ir kaip aš būčiau nutaręs 
su savo senatu, to šventai ir laikytis? Ar tai negeriau būtų bu¬ 
vę, negu žeminti mus, mūsų bajorus ir visą Lietuvą! O Jūs, Ka¬ 
raliau, pasielgėt visai priešingai; su mumis nepasitarę pasisku- 
binot mus, mūsų didikus ir lietuvių tautą paniekinti — paskel- 
bėt visam pasauliui tokį reikalą, kurį mes tiktai savo tarpe tu¬ 
rėjom svarstyti. Juk anksčiau buvome pasižadėję, kad jeigu 
kils kokie nesusipratimai, tai mudu rūpinsimės patys juos paša¬ 
linti; ir jeigu jau užmiršai mudviejų sutartį, tai bent ar nege¬ 
riau būtų buvę pasitarti su savo senatoriais, pralotais ir baro¬ 
nais, o ne taip skubiai ir be pagalvojimo elgtis. Jūsų Karaliaus 
Didenybė juk turėjot žinoti, kad aš nemaniau karūnuotis be Jū¬ 
sų ir Jūsų senato sutikimo. Jūsų Karaliaus Didenybė paklausėt 
daktaro pakanclerio 1 ), naujo padėjėjo, — tegul jis žino ir mato, 
kokios vertės yra jo patarimas. 

Dėl klausimo apie mūsų valstybių unijas Jūsų Karaliaus 
Didenybė turite žinoti, kad tų unijų nuostatai nėra mums prie¬ 
šingi. Tų unijų tekstuose yra kalbama apie abiejų šalių viešpa¬ 
čių rinkimus, kuriam nors mūsų mirus. Kadangi aš esu dar 
gyvas, man nėra reikalingas Lenkijos ponų rinkimas. Manąs 
karūnavimas neprieštarautų traktatams ir po mano mirties. Esu 
juk seniai išrinktas Didžiosios Lietuvos Kunigaikštijos viešpa¬ 
čiu. Jų valdau ramiai ir stipriai. Jei tikrai panorėčiau vaini¬ 
kuotis karaliaus karūna, tai nežinau ar Jūsų Karaliaus Dideny¬ 
bės patarėjai galės eiti prieš mano norus. 

Jūsų Karialiaus Didenybės elgesys tuo labiau mane nuste¬ 
bina, nes Patys daug kartų esate man sakę: „Mylimasis brolau, 
myliu tave, kaip pats save, meldžiuos prie Dievo daugiau už ta¬ 
ve kaip už save, linkiu tau ilgo gyvenimo, garbės ir laimės dau¬ 
giau kaip sau”. O dabar! Nežinau dėl kurios priežasties ne¬ 
beturite tos geros širdies, kurią pirma turėjote. Tegul Dievas 
bus liudininkas, kad aš su imperatorium Zigmantu nieko nesu 
kalbėjęs, kas galėtų kenkti Jūsų Karaliaus Didenybės gerovei. 

Pareiškiu dar, kad Jūsų laiško spėliojimas apie tai, kad mū¬ 
sų baronai po mano mirties gali mėginti išsirinkti sau valdovą. 


’) Oporovskis — decretorum doctor. 

nesiklausdami lenkų senatorių, — įžeidžia mane ir mūsų bajo¬ 
rus. Jūs mus žeminat ir mumis nepasitikit, jūs nepripažįstat 
lygios garbės mūsų bajorams. Laiško pabaigoj Jūsų Karaliaus 
Didenybė liepėt pareikšti, kad visi tie kraštai, kuriuos aš valdau, 
yra man duoti tik iki mano gyvos galvos. Tokiu savo pareiški¬ 
mu Jūs mane žeminat ir žeidžiat mano garbę. To sakyti viešai 
nereikėjo, apie tai visa galėjom pasikalbėti ir padaryti bendrus 
nutarimus“ 1 ). 

Su šituo laišku santykiai tarp lietuviū ir lenkų dar labiau 
paaštrėjo. Lenkija ėmė ginkluotis; tiesa, kad nukreiptų Vytau¬ 
to akis, buvo paleista kalba, kad tai daroma prieš husitus. Taip 
pat pasklido gandai, kad Zigmantas turįs su keliais vokiečių ku¬ 
nigaikščiais užpulti Lenkiją 2 ). Žodžiu, ėjo iš visų pusių neramūs 
gandai keldami dar daugiau Lenkijai susirūpinimo. Vytautas tuo 
tarpu stengėsi savo santykius sustiprinti su Ordinu, uoliai re¬ 
miančiu jo karūnacijos reikalą. Mat, Ordinas, anot Prochaskos, 
buvo piktoji dvasia, priešinga unijai 3 ). Tuo metu, kai Jogaila pra¬ 
dėjo derybas su Torno komtūru, Vytautas laikydamasis savo 
pozicijų, skatino magistrą Russdorfą nenusileisti Lenkijai dėl 
Drezdenko sienų klausimo, o Jogailai iš savo pusės darė visą ei¬ 
lę užmetimų. Vėliau pats Vytautas rašė, kad karalius Jogaila, 
jei jis panorėtų, kad visi tie jam parašyti po Lucko suvažia¬ 
vimo laiškai, pilni išmetinėjimų ir visokių skundų, būtų skaito¬ 
mi, tai jis tris dienas turėtų ko klausyti 4 ). Visa tai tik rodo, kaip 
Vytautas atkakliai gynė visos Lietuvos interesus, reikalauda¬ 
mas iš Jogailos išlaikyti iki galo kartą duotą žodį, kaip ir pridera 
karaliui. 

Tuo tarpu Vytautas gavo iš Jogailos atsakymą, kuriame jis 
teisinasi, kad anas laiškas Zigmantui buvo parašytas be jo ži¬ 
nios: jam nežinomas net ir jo turinys. Ir nenuostabu, nes jis 
nemokėjo skaityti. Iš kitos pusės tai rodo, kiek Jogaila jau bu¬ 
vo nustojęs savo valios Lenkijoj ir patekęs visokių patarėjų įta¬ 
kon ir net valdžion, kad be jo žinios ir sutikimo galėjo jo vardu 
rašinėti raštus. Kad Jogaila buvo pasidavęs savo patarėjų įta¬ 
kai, tai jam primeta ir Vytautas, atsakydamas į jo paskutinį 

*) C. ep. V., 1345 nr. Cituota iš Dr. A. Alseikos: „Vytauto D. sumany¬ 
mas vainikuotis Lietuvos karaliaus vainiku”. Vilnius, 1924 m. 10 p. Citatos 
kalba šiek tiek pataisyta. 

*) Proch. D. W„ 275; C. ep. V., 825 p. 3 ) Proch. D. W„ 275. 

') T. p. 

laišką'). Vėliau Vytautas dar parašė laišką lenkų šlėktai — sa¬ 
vo draugams (amici nostris), kuriame aiškina, kad jis niekad 
netroškęs karūnos ir kad pats Jogaila jam karūnuotis leido, o 
dabar tiek Zigmanto tiek Apaštalų Sosto akyse jį juodina ir lau¬ 
žo duotą žodį, traktuodamas jį ir jo pavaldinius nelaisvais žmo¬ 
nėmis. Tam reikalavo iš jo pasiaiškinimų, bet iki tol nieko 
nesulaukęs*). 

Nors Vytautas ir palaikė santykius su Ordinu, bet buvo su 
juo ir atsargus: jis nelabai kryžiuočiais pasitikėjo, įtardamas 
juos slaptai derantis su lenkais. Kai sužinojo, kad kryžiuočių 
pasiuntinys, Tomo komtūras, atvyko pas Jogailą į Lenčicą, pa¬ 
siuntė ten ir Vytautas savo delegatus: Vilniaus vaivadą (palati- 
num) Gedgaudą (Gedigoldum) ir maršalką Rumbaudą (Rum- 
poldum). Atvykę jie į Lenčicą (1429 VI. 18), įteikė Jogailai Vy¬ 
tauto laišką. Jogaila, užimtas pasitarimais su kryžiuočiais, nesi¬ 
skubino atsakyti Lietuvos delegatams. Pagaliau, kai išvažiavo 
Ordino pasiuntinys, tada ir Vytauto pasiuntiniai buvo Jogailos 
priimti ofieiališkoj audiencijoj (VI. 21), kurioj jie ir išdėstė žo¬ 
džiu savo valdovo reikalavimus ir paprašė iš jo, besitariančio su 
taryba, galutino atsakymo: ar jis sutinka ar nesutinka su Vy¬ 
tauto karūnacija. Jogaila dar kartą pasitaręs su savo didikais, 
atsakė, kad apie tokį svarbų reikalą, kuris liečia Lenkiją ir Lie¬ 
tuvą, suvažiavime per mažai esą didikų ir riterių ir dėl to negalįs 
nieko galutinai atsakyti. Tada lietuvių delegacija Vytauto vardu 
griežtai pareiškė: ar Jogailai patiks ar nepatiks — Vytautas vis 
tiek karūna, priims ir ant savo galvos užsidės * * 3 ). Paskum Vy¬ 
tauto pasiuntiniai greit išvyko iš Lenčicos. O Jogaila susirinku¬ 
siems saviškiams dar pasakė ilgą kalbą, pareikšdamas Vytautui 
savo brolišką meilę ir pabrėždamas, kad jis laikąs jį ir lietuviu 
bajorus visiškai laisvus. Jis tik priminė, kad Vytautas kur tik 
viena turėtų galvoj padarytas priesaikas bei nuostatus ir savo 
sielą ir kad pasielgtų visur kaip reikiant 4 ). Ši jo kalba rodo, kad 
jis nebuvo taip nepalankus karūnacijai, kaip kad Olesnickis, nes, 


>) C. ep. V. 1352. 

*) T. p., 1358 nr. 

3 ) T. p., 1352, ex quo S-tas V-ra assentire non vult in corona- 
cionem domini nostri nec nobis finaliter respondere, ex tune dominus noster 
mainus dux S-ti V-re mandavit referre, quod sive placeat sive etiam displi- 
ceat V-re S-ti ipse vult coronam recipere et habere“. (Ištrauka iš Jogai¬ 
los laiško). Dlug., IV, 346. 

*) Proch. D. W. 277. 

matyt, pats Jogaila buvo suinteresuotas Lietuvos suverenumu 
— paveldima Lietuvos valstybe, pakelta į karalystę. Bet apie 
tai kitoj vietoj daugiau pakalbėsime. 

Šiaip ar taip, toks griežtas Vytauto delegatų pareiškimas 
padarė Lenkijoj didelį įspūdį ir įvarė nemaža baimės bei susi¬ 
rūpinimo dėl ateities. Paskelbti šiuo metu Lietuvai karą būtų 
per daug neapgalvotas ir neapskaičiuotas žygis, nes pati viena 
Lietuva buvo už Lenkiją galingesnė ir, be to, nereikia užmiršti, 
kad Lietuva dar turėjo sąjungininkų: Romos ciesorių Zigmantą, 
Ordiną, gal būt, ir husitus, kurių nusistatymas buvo nelabai aiš¬ 
kus. Vadinas, pradėt ar išprovokuot karą, reiškė vis tiek jį Len¬ 
kijai pralaimėt. Tokiu tat laiku Jogaila vėl sukvietė visus 
savo senatorius į pasitarimą Sandomire (1429 m. rugsėjo 8 d.). 
Čia turėjo būt išspręstas karūnacijos klausimas. Tuo laiku pa¬ 
sklido gandai, būk Zigmantas jau greit turįs išsiųsti Vytautui 
karūną. Reikėjo pagaliau suformuluoti jam galutiną atsakymą. 
Pasiuntė tada į Lietuvą delegaciją iš didžiausių Vytauto ka¬ 
rūnacijos priešininkų, būtent: Zb. Olesnickį ir Joną Tarnovs- 
kį. Jų tikslas buvo atitraukt Vytautą nuo karūnacijos. Tuos sve¬ 
čius Vytautas priėmė savo dvare, Gardine (1429. IX. 29). Čia 
Olesnickis pasakė ilgą kalbą, nurodinėdamas tuos visus blogu¬ 
mus, kurie galėtų kilti tarp Lietuvos ir Lenkijos, jei Vytautas 
priimtų iš Zigmanto karūną, kurios Jogaila su ginklu rankoj 
neįeisiąs užsidėti 1 ). Priminė visas Lenkijos padarytas Lietuvai 

*) Lenkai jau kiek anksčiau i Lietuvą buvo pasiuntę delegatus: — Zb. 
Olesnickj ir Mikalojų iš Michalovičų. Šie atvykę i Gardiną per pačias Ve¬ 
lykas (1429), pareiškė, kad Vytautas atsimintų padarytus pažadus ir prie¬ 
saikas ir kad gerbdamas Lenkijos teises, nepriimtų karūnos: „...i zvvažyl, 
že takowe przyjęcie umniejszyloby mu raczej niželi przydalo chwaly. Gdy 
bowiem teraz piervvszym byl między ksiąžęty, straciwszy blask obecny i 
znaczenie, staiby się ostatnim i najmniejszym z .kroI6w. Ahy nie dopuszczal 
grožącego w przysztošci krwi rozlewu między dwotna ludami i bračmi, 
ktorzy od mlodzienczych lat \v najlepszej žyjąc zgodzie kwitnęli blogoslo- 
v/ienstwem Božem i pomyšlnošcią“. 

Baigdami pagrasino Vytautui: „Niechajby bowiem wiedzial, že Wladys- 
taw krol Polski i Polacy oręžem jego dūmę ukrocą“. (Dlug., IV, 351). 

Vytautas į tai atsakė: „že nigdy nie mial myšli sięgania po krolewską 
koronę, nigdy nie ludzil go blask majestatu; ale juž od wielu lat namiavval 
go do tego Zigmunt krol Rzymski; že sam aniby na to byl zezwolit, ani tak 
dawnego zamiaru postanawiat przyvviešč do skutku, gdyby nie prošby i 
rady W\adys\awa krola Polski. Tym uiegając dat juž wyražne zezwolenie 
i niegodzi mu się cofač swojego s!owa, ani porzucač zaczętej sprawy, o 
ktorej rozeszla šie juž vviadomošč między ludzmi bez sciągnienia na siebie 
najzelžywszej obmowy i niestavvy. (Dlug.., IV, 301-2). 

„geradarybes“, už kurias dabar Vytautas jai atsimokąs skriau¬ 
domis ir nedėkingumu, ir pridėjo, kad karo laimė visada abejo¬ 
tina, kad pats Dievas visados palaikąs teisingųjų pusę ir kad 
Vytautas gali susilaukti bausmės už pakėlimą rankos prieš sa¬ 
vo karalių ir viešpatį 1 )... Tai tikras pamokslas, kuriuos jis 
vėliau sakydavo, kaip kokiam mažam vaikui, Kazimierui, Lie¬ 
tuvos d. kunigaikščiui ir Lenkijos karaliui. Šaukimasis Dievo 
teisingumo ir Jo bausmės, rodo, kad lenkai jau griebėsi pasku¬ 
tinių priemonių, atbaidyt Vytautą nuo tokio baisaus Lenkijai su¬ 
manymo. Iš visko matyti, kad lenkai nelabai tvirtai jautėsi ir 
bijojo karo su Lietuva, kurios pusę laikė ir Zigmantas ir Vok. 
Ordinas. Nors Olesnickis, turėdamas galvoj Lenkiją ir tvirti¬ 
no, kad Dievas teisingųjų pusę remia, bet kartu turėjo ir abe¬ 
joti, katra iš dviejų susiginčijusių pusių šiuo atveju teisingesnė. 
Mums, rodos, kad Lietuva. Nes siekt savo laisvės — yra aukš¬ 
čiausias teisingumas. Vytautas to ir siekė: apsikarūnuot ir 
ir tapt savarankišku ir visiškai nepriklausomu nuo Lenkijos val¬ 
dovu. Tad ir kilęs karas, galvojant taip, kaip galvojo Olesnic¬ 
kis, kažin keno naudai būtų pasibaigęs. 

Pasakęs tokį ilgą ir griaudingą pamokslą, Olesnickis pa¬ 
siūlė Vytautui Jogailos karūną 2 ). Toks sumanymas, matyt, bu¬ 
vo priimtas paskutiniame Sandomiriaus suvažiavime. Ar tas 
sumanymas buvo priimtas pritariant Jogailai, kyla abejonių. 
Juk Jogaila taip lengvai negalėjo išsižadėti savo dinastinių sie¬ 
kimų, dėl kurių tiek buvo kovojęs tiek su Vytautu, tiek ir su len¬ 
kais. Greičiausiai tai buvo padaryta be jo sutikimo. Lenkai 
griebėsi paskutinių priemonių visą reikalą kaip nors užlyginti, 
o gal ir patys tikėjo, kad Vytautas jų pasiūlymą atmes. Taip ir 
atsitiko. Vytautas atsisakė nuplėšt senam Jogailai nuo galvos 
karūną 3 ), tuo parodydamas savo kilnumą ir sugėdindamas pa- 


’) Dlug., IV., 354—356. 

*) „Abyš więc nasycil się tą krolewską godnošcią, ktorej tak bardzo 
pragniesz, a nie potargal związkow milošci i braterstvva między sobą a 
W\adis\awem krolem Polskim , tenže krol W\adis\aw daje ei i ofiaruje 
wlasną koroną“. „...Chętnie ustępuįe ei swojej stolicy, i zezwala, abyš ją 
objąl i przywdzial koronę krolestwa Polskiego; niewątpi albowiem že Ie- 
piej i chvvalebniej sprawowač będziesz rządy tak w krolestvvie jako i 
księstwie, ty, ktory zachovujesz dotąd wiekszą czerstwošč i šilę, niželi on, 
juž \viekiem sędziwym osfabiony i do panovvania niezdolny, a ktorego po- 
tomek jest jeszcze nieletni“. (Dlug., IV, 354). 

3 ) „Odbierač zaš koronę krolestvva Polskiego bratu, byloby z jego 

čius lenkus Jis atsisakė nuo Lenkijos karūnos, bet neatsisakė 
nuo savo pasiryžimo — apsikarūnuot. 

Nežiūrint visų nesusipratimų su lenkais, Vytautas ir dabar 
atvykusiems pasiuntiniams buvo malonus ir vaišingas: nesigai¬ 
lėjo jiems visokių dovanų, o išvykstant, pats palydėjo iki Vol- 
kovisko. Čia su jais atsisveikindamas, jis diplomatiškai pareiš¬ 
kė, kad pats nedėsiąs pastangų gauti karūnos, bet atsiųstos — 
ncatmesiąs 1 ). Apie karą su Lenkija, jis nemanąs, bet kiekvieną 
jos puolimą atremsiąs 2 ). 

Kai Vytautas atsisakė priimti Jogailos karūną, patys len¬ 
kai nustojo vilties geruoju beatkalbėti jj nuo savo užsimojimo. 
Tada jie kreipėsi j Romą 3 ), prašydami, kad Martynas V savo 
autoritetu paveiktų ir Vytautą ir karūnacijos sumanytoją Zig¬ 
mantą. Čia jiems ir pasisekė. Popiežius parašė Zigmantui la¬ 
bai mandagų laišką 4 * ), pagirdamas Vytauto karūnacijos sumany¬ 
mą ir pažymėdamas, kad Vytautas jau krikšto dieną buvo ver¬ 
tas karūnos; kad jis buvo tikinčiųjų gynėjas, botagu tikėjimo 
neplatino ir naikino pagonybę; kad platino krikščionybę toli¬ 
miausiuose kraštuose ir už tai turi būti dekoruotas karūna. Bet 
šis žygis turi įvykti apgalvotai, taikos keliu, nes kitaip gali blo¬ 
gai atsiliepti visai krikščionybei. Iš savo pusės dar pasiūlė, kad 
ir Vytautas ir Jogaila pas jį atsiųstų išmintingus pasiuntinius 
kartu su kardinolais aptarti tą reikalą taip, kad karūnacija pa¬ 
didintų Vytauto jėgas ir kad ji kitų kunigaikščių ir tautų būtų 
pripažinta 6 ). Panašų laišką popiežius parašė ir Vytautui 6 ). 

Po to Vytautas susilaukė ir iš kurijos narių, humanistų, pav. 
iš Pr. de Comitibus Aųuae Vivae, laišką. Jis pilnas Vytautui 
pagyrimų, palyginimų su didžiausiais pasaulio vyrais — Alek¬ 
sandru Didžiuoju, Cezariu ir kitais, giria jo nuopelnus kultūroj, 
kovose ir t. t. Bet šalia to jis irgi atkalbinėja Vytautą nuo su¬ 
manymo karūnuotis, primindamas, kad per tai sumažėsianti jo 

strony, rzeczą ohydna i niesprawiedliwą. Wszyscy mogliby mu wyrzucač 
nievvczesną dūmę, že dla osięgnienia godnošei krolewskiej, z krzywdą bra- 
ta, zdarl mu nie mal z g!owy koronę, aby nią skronie \vlasne ozdobil“. 
(Dlug., IV, 357). 

*) „...Že nie będzie wcale nelegal o przyslanie mu korony; lecz ježeli 
jq otrzyma, przyjęcie jej nie odm6\vi“. (Dlug., IV, 357). 

2 ) C. ep. V., 1383 nr. 

3 ) T. p., 1454 nr. 4 ) Dlug., 358-360 (1429, XI. 13). 

5 ) C. ep. V., 1061 p. „...et magis apud alios principes et sermone homi- 

num publico probarentur”; Dlug., IV, 358-360 (1429, XI. 13). 

«) Dlug., IV, 360-361. 

garbė, užeisiančios kraštą nelaimės, žodžiu, padarysią blogą ir 
jam ir jo šaliai 1 . Bet Vytauto pasirižymas paliko nė judite ne¬ 
pajudintas. Nepakeitė savo nusistatymo ir Zigmantas. Klau¬ 
simą, ar jis turi teisę karūnuoti Vytautą, pavedė išspręsti ži¬ 
novams. 

Tuo tarpu ir susipažitisim nors trumpai su ta raštų kova, 
kuri buvo pavartota minėtam klausimui išspręsti. 

Pirmieji tuo klausimu susirūpino Krokuvos profesoriai, iš¬ 
leisdami raštą, kuriame jie įrodinėjo, kad Zigmantas, Romos 
karalius, neturįs teisės niekam suteikt karūnos, nes jis pats nė¬ 
ra gavęs iš popiežiaus ciesoriaus titulo. Teisę karūnuot tetu- 
rįs tiktai pats popiežius. | tą Krokuvos profesorių, be abejo 
Zb. Olesnickio, to universiteto rektoriaus, inspiruotą nuomo¬ 
nę, atsakė Zigmanto pavedamas Dr. Baptistą Cigala. Šis įro¬ 
dinėjo, kad ir neapkarūnuotas ciesorius turįs teisę teikti inves¬ 
titūras į karalius; o Zigmanto valdžia paeinanti ne iš karūna¬ 
cijos fakto, bet iš elektorių rinkimo. Po jo atsiliepė ir Vienos 
universiteto profesoriai, pakviesti Zigmanto pareiškti savo 
nuomonę. Jie taip pat įrodinėjo, kad Romos karalius, turįs vi¬ 
sas ciesoriaus teises ir nekarūnuotas Romoj. Praktikoj jau 
tokia padėtis seniai įsigalėjusi, sutinkąs su ja ir pats popiežius, 
todėl ir Romos karalius, jei yra popiežiaus patvirtintas, gali ir 
kitus karūnuoti. 

Bet Krokuvos profesoriai Romos karalių teisę kitų karū¬ 
nuot pripažino nepakankama, nes tuo atveju ji esanti žemesnė 
už popiežiaus teises. Cigala antrame savo atsakyme gina, kad 
karūnacijai atlikti nereikalingas popiežiaus patvirtinimas. Ro¬ 
mos karalius turįs teisę karūnuot ir kurti karalystes be popie¬ 
žiaus, jis galįs atlikt viską, kas liečia išviršinę pusę — dekoraci¬ 
ją, į klausimą, ar po karūnacijos turi įvykti ir konsekracija, tas 
pats Cigala atsako, kad pastaroji, būdama bažnytiniu aktu, ne¬ 
priduoda daugiau valdžios, o tiktai pašventina, padaro kilnesnį 
karūnacijos aktą 2 ). 

Šis ginčas iš dalies buvo ir senas viduramžių ginčas, t. y. 
dviejų universalinių galybių — popiežiaus ir ciesoriaus — kat¬ 
ras katrą viršija. Kaip ten bebūtų, vis dėlto reikia sutikti, kad 
Cigalos paliesti klausimai sukėlė ir neaiškumų. Tegu 
Zigmantas ir turėjo teisę suteikti karūną, bet tada ky- 

*) C. ep. V., 1394 n r. 

5 ) Proch. A. Wu 337-338, K. Pfitz. 203-205, C. ep. V., 1424 nr. 

la klausimas, kaip tą idėją praktiškai įgyvendinti? Kas 
tuo atveju turi teisę karūnuot ir kaip išvengti karūnacijos 
ceremonijų? Priėmus tą nuomonę, kad konsekracija yra būti¬ 
na, iškyla vėl neaiškumas, kas turi teisę suteikti konsekraciją? 
Vienos profesoriai aiškino, kad į tai mokslininkai įvairiai atsa¬ 
kinėja; vieni, kad popiežius, kiti, kad arcivyskupas arba vys¬ 
kupas. Apskritai, saugodami popiežiaus teises, galį konse¬ 
kruoti vyskupai. Tada popiežius pasiskubino ir tam pavojui už¬ 
kirsti kelią: jis uždraudė Lietuvos vyskupams ir Ordinui pri¬ 
klausančiam Kulmijos vyskupui karūnuoti Vytautą 1 ). Tokį pat 
uždraudimą pasiuntė ir Zigmantui, perspėdamas jį, kad neuž¬ 
sitrauktų savo sielai nuodėmės, padėdamas karūnuotis Vytautui, 
kuriam karūnos priderėjimą neginčija, randa jį jos vertą, bet 
Vytautas negalįs priimti karūnos to krašto, kuris priklauso Jo¬ 
gailai ir Lenkijai 2 ). Pasiunčia ir Vytautui perspėjantį laišką, kad 
jis nenutrauktų unijos ir nieko nedarytų nepasitaręs su popie¬ 
žium, „kad paskui mes nepareikalautume ištirt reikalą ir atšaukt 
neteisėtai įvykusią karūnaciją“ 3 ). 

Visa tai tik rodo, kiek jau buvo galinga lenkų įtaka popie¬ 
žiaus kurijoj, kurią visokiais būdais informavo apie tą pavojų, 
būk galintį kilti visam krikščioniškam pasauliui, jei Vytautas 
apsikarūnuotų ir atsiskirtų nuo Lenkijos. Įtikinti jiems Roma 
buvo nesunku, viena, kad lenkai turėjo unijos dokumentus, pa¬ 
gal kuriuos Vytautas buvo ne visai savarankiškas Lietuvos val¬ 
dovas, bet priklausęs Jogailos ir Lenkijos, kita, kad tuo metu 
popiežius ypač buvo susirūpinęs husitų pavojum, kurie vis da¬ 
rėsi drąsesni ir laukė tik geros progos pakelti ginklą. Užtat 
nenuostabu, kad popiežius, norėdamas atitolint tą pavojų bažny¬ 
čiai iš čekų pusės, dėjo pastangas, kad tarp Vytauto ir Jogailos 
neįvyktų nesantaikos ir kad tas pavojus dar labiau nepadidėtų. 
Popiežiaus legatas važinėjo tai į Lietuvą, tai į Lenkiją stengda¬ 
masis sutaikint abu brolius ir suteikti prieš husitus, kurie Lenki¬ 
jos pasieny pasirengę laukė ženklo ką nors pulti. Tuo pat metu 
ateina ir iš Italijos laiškų, jį atkalbinėjančių nuo karūnacijos su¬ 
manymo. Kad labiau popiežius patrauktų Vytautą į savo pusę, 
paskiria jį ir Rygos arcivyskupijos protektorium. Po šito fakto 
Zigmantas kreipiasi į Milano kunigaikštį, prašydamas jį pada¬ 
ryt įtakos į kuriją, kad ši patvirtintų Vytauto karūnacijos su- 

*) C. ep. S., II, 186 nr. 5 ) Proch. A. W., 347-348. 

3 ) Proch. A. W<., 348. 

manymą, netikėtų lenkų argumentacija ir įrodinėja, kad pati ka¬ 
rūna nėra nukreipta prieš lietuvių - lenkų uniją, ir visam krikš¬ 
čioniškam pasauliui išeitų į gerą 1 ). Zigmantas dažnai klausinėja 
Vytautą apie karūnacijos terminą ir skatina jį negaišt. Jis rū¬ 
pinasi vis labiau patraukt į savo pusę Ordiną ir sukelt visus ki¬ 
tus Lenkijos priešus. Damoklo kardas tikrai pakibo ant unijos, 
kurią taip smarkiai gynė lenkai ir, ieškodami plačiausios para¬ 
mos prieš šį pavojų, Jogailos pašaukti, susivažiavo į Jedlną 
(1430. III). Čia susirinkusi bajorija, taip sakant dėl drąsumo 
ir karingesnio ūpo prieš Vytautą, pareikalavo iš savo karaliaus 
naujų privilegijų, kurių jau geidavo nuo 1425 m. ir už kurias pa¬ 
sižadėjo išrinkti vieną Jogailos sūnų sau į karalius, kuris iš jų 
jiems labiau patiks ir išrinktasis sutiks patvirtinti jų privilegijas. 
Be to, šlėkta pasižadėjo jungtis prieš visus tuos, kurie tai elek- 
cijai pasipriešintų arba apskritai keltų neramumus krašte ar už 
jo sienų darytų ginkluotus pasiruošimus ir sąjungas prieš jo 
taiką ir tvarką 2 ). Tame suvažiavime, nors ir neoficialiai, daly¬ 
vavo ir Vytauto pasiuntinys Maldžykas. Vytautas laukė, kad 
čia bus išspręstas jo ginčas su Jogaila. Bet ir tada nebuvo iš¬ 
spręstas. Sužinojęs iš savo pasiuntinio apie suvažiavimo pa¬ 
sekmes Vytautas įsitikino, kad geruoju su Lenkija nesusitars, 
Vytautas dabar laukė karūnos, kaip ženklo, kuris turi išgelbėti 
valstybę 3 ) ir jos laisvę 4 ). 

Jedlnos nutarimai buvo priešingi ir Horodlės unijos ak¬ 
tams, nes juose pasakyta, kad valdovus renka viena pusė su 
žinia kitos pusės, dabar lenkai išsirinko sau Jogailos įpėdinį be 
Vytauto ir lietuvių bajorų žinios ir pritarimo. Tuo patys lenkai 
sulaužė uniją. į šitą lenkų pasielgimą, nukreiptą tiesiog prieš 
Lietuvą 5 ), Vytautas atsakė kariniu pasiruošimu: norėdamas ap- 
sisaugot nuo to pavojaus, kuris gali kilti tuo metu iš Lenkijos 
pusės, ėmė stiprinti karo jėgas, įsakė visoms savo žemėms ir pa¬ 
sienių pilių seniūnams atnaujinti jam priesaikas 6 ). Nepasitikė- 

‘) C. ep. V., 1393 nr. (1429. XII pr.). 

s ) C. ep. S., II, 177, 178 nr., Dlug., IV, 362-368. 

3 ) Proch. O. L. W., 277. 

*) C. ep. V., 1402 nr. (1430. III. 15), „sindemale das die egenannten Po- 
Ien uns nicht werden die crone czuliben und werden uns unser landė 
vvellen und eigen machen, so werden dėsto rischer die crone mussin nemen 
unser freihet begerende“. 

s ) C. ep. V., 1402 nr. „Wir vormuten uns, das šie das leich weder uns 
und unser landt getlian liabin“. 

e ) Dlug.. IV, 368-369. 

damas vien savo jėgomis, susitaria ir su Ordinu veikti išvien 
prieš Lenkiją 1 ). 

Tuo tarpu įvyksta tarp lenkų ir čekų susikirtimai, kurie 
pasibaigė derybomis. Jogaila šaukdamas prie ginklų lenkus, 
sukėlė įvairių gandų. Gal iš dalies jis grasino Lietuvai. Kaip 
ten bebūtų, reikia manyt, kad tiek Lenkija, tiek ir Lietuva rūpi¬ 
nosi kariniu pasiruošimu, ginklavosi, prisidengdami husitų pa¬ 
vojum, kurį abi šalys sujungę jėgas turėjo pašalinti. Bet tai bu¬ 
vo tik priedanga. Greičiausiai, kaip galima numanyt ir iš aukš¬ 
čiau cituoto Vytauto laiško 2 ), vieni kitus rengėsi pulti 3 ). Bežiū¬ 
rint Lenkija ir Lietuva sudarė dvi ginkluotas įgulas. Popiežiaus 
legatas, buvęs lenkų ginklavimosi liudininkas, apskaito, 
kad lenkų pusėj buvę apie 150 tūkstančių ginkluotų raitų, o Vy¬ 
tauto pusėj stovėjusios dar didesnės jėgos 4 ). Būk gąsdindamas 
čekus, Vytautas pasiuntė jiems grasinantį laišką. Bet į tą laiš¬ 
ką reikia žiūrėt, kaip į diplomatinį žingsnį pateisint karo pasi¬ 
ruošimus ir nukreipt nuo savęs lenkų akis. Juk kovai su husi¬ 
tais, kaip teisingai pastebi ir pats Prochaska, nereikėjo atnaujint 
seniūnų priesaikos Vytautui 5 ). Šiaip ar taip kalbėtume, reikia 
sutikt, kad vienoj ir kitoj pusėj atmosfera buvo labai tvanki, ir 
reikėjo tik mažos kibirkštėlės, kad kiltų audra. Tuo tarpu Vy¬ 
tauto karūnacijos klausimas pavedamas išspręsti popiežiui. 
Pasiuntė ir Vytautas į Romą laiškus, pasižadėdamas pulti visa 
savo galybe husitus. Jis labai stebisi, kad Jogaila nuolat da¬ 
ro sutartis su husitais. Bet apie savo karūnacijos teisių atida¬ 
vimą Martyno V teismui, jis nė neužsiminė. Popiežiaus legatas 
žinojo, kad tuo metu eiti per Lenkiją buvo pavojinga: Vytautą 
lenkai galėjo įžeisti arba net suimti. 


*) C. ep. V., 1402 nr. „Dorumme wiewol wir der unser gewiss sein 
und sicher, idoch wir mussen auch uns desgleichen mit den selbigen unse- 
ren ienen entkegen bevveren und befestigen... das die egnannten Polan 
segen, das wir eins sein mit euch und euwern orden”...; V. ep. S., II, 183 nr. 

2 ) C. ep. V., 1402 nr. 

“) Kai Vytautą paklausė lenku delegacija, ką reiškia jo toks karui pa¬ 
siruošimas, jis paaiškino, kad tai daroma ne prieš Lenkiją, bet prieš 
čekus. Dlugošas su tuo irgi nesutinka: „Taką odpowiedž, racžej chytrą 
i podstępną, niželi szczerą a prawdziwą, dal ksiąže WitoId postom krolews- 
kim, dla zaslonienia pozorem tego, co juž dawno w myšli uktadat, to lest 
zamiaru przyięcia korony į wy\amanie šie z pod zwierzchnictwa krolestuva 
Polskiego". Dtug., IV, 369, Proch. A. W., 344. 

*) Proch., D. W. 280. 

°) T. p., 281 

Išvykstančiam iš Krokuvos popiežiaus pasiuntiniui Jogai¬ 
la pareiškė, kad žygiui prieš čekus reikia dviejų sąlygų: taikos 
su Vytautu ir pinigų ištekliaus. Taip pat neužmiršo jo papra¬ 
šyt, kad popiežius uždraustų Vytauto karūnaciją, nes sužinota, 
kad pagal Vienos mokslininkų nuomonę, karūnuoti gali ir Ro¬ 
mos karalius, kad Niurnberge jau nusistatyta išsiųsti pasiun¬ 
tinius su karūnomis ir kad ruošiami dokumentai sąjungai, kuri 
susidėsianti iš Vytauto, Russdorfo ir Zigmanto ir apsimsianti 
pastarajam priklausomus kraštus: Čekiją ir Vengriją 1 ). Ši są¬ 
junga, be abejo, buvo steigiama prieš Lenkiją. Šitokie dalykai 
dar labiau vertė lenkus budėti ir, matydami, kad atviros kovos 
su Vytautu ir jo sąjungininkais nelaimės, jie pasirinko kitokią 
taktiką: ėmė ir apstatė savo kariuomene tas pasienio vietas, 
kuriomis tikėjosi keliausiant Zigmanto pasiuntinius su karū¬ 
nomis. 

Tuo tarpu Lietuvoj buvo ruoštasi karūnacijai. Ji turėjo 
įvykti 1439 m. rugpjūčio 15 d. 2 ), didelėj Lietuvos valstybės šven- 


*) Proch. D. W., 282; C. ep. S., II, 183 nr.; Dlug. IV, 371-372. 

“) Dabar norim tarti keletą žodžių dėl terminų, t. y. karūnacijos datų. 
Ypač sukelia didelių abejonių pirmoji karūnacijos data (rugp. 15 d.). Kyla 
klausimas, ar ji kada buvo paskirta, nes tuo reikalu nei Vytautas nei kitų 
jam tuo laiku rašyti laiškai, nieko apie tai neužsimena; ją tik trumpai mini 
Dlugošas 1 ). Priešingai, antrajai datai, t. y. rugsėjo 8 d. paremti randame 
nemaža medžiagos. Ji prasideda jau nuo 1430 m. liepos 4 d. Taip antai 
Zigmantas, rašydamas Vytautui laišką, žada karūną jam atsiųsti Šv. Ma¬ 
rijos gimimo dieną 2 ). Kitame laiške tą pačią datą vėl nurodo 3 ). Vytau¬ 
tas kviesdamas i tas iškilmes Ordiną, taip pat mini tą dieną 4 ). Jogailos 
pasiuntinys Andreika, atvykęs pas Vytautą prašo nukelti iškilmes iš tos 
dienos į kitą 6 ). Apie trečiąjį karūnacijos terminą taip pat maža turime žinių; 
mini ji tik Ordino delegacija, būdama pas Vytautą 6 ). Todėl būtumėm linkę 
manyt, kad pirmoji data visiškai nebuvo skirta, nes prieštarauja aukščiau 
pacituotiems laiškams. Juk negalimas daiktas, kad rašytų liepos mėn. apie 
naują terminą, nežinodami, ar ivyks ar neįvyks pirmasis terminas. 

Kad tą dieną galėjo susirinkti svečių, neginčijame. 

*) „Do koronacyj ksiažęcia Wito\da i jego žony Julianny naznaczo- 
ny byl dzien \Vniebowzięcia N. Mary i, (rugp. 15 d.); ale gdy poslowie z ko- 
ronami nie nadjechali, przyznaczono inny dzien, to jest švięto Narodzenia 
N. Maryi (rūgs. 8 d.) w Wilnic Dlug., IV, 370); 

J ) C. ep. V., 1424 nr. 1430 m. liepos 4 d. vobis super prefato testo 
nativitatis beate Marie virginis (rugsėjo 8 d.) indubie et infalenter 
transmittemus“. 

3 ) T. p., 1425 nr. liepos 24 d., „...coronas regias super f esto beate Ma¬ 
rie virginis V. F., iudubie et indilitate mittemus“. 

tėj, kuri turėjo dekoruoti „šviesiausius, tikruosius, garbinguo¬ 
sius ir laisvuosius“ Lietuvos karalius 1 ). I iškilmes buvo pa¬ 
kviesti visi Lietuvos vasalai, rytu Rusijos kunigaikščiai, Vytau¬ 
to anūkas, d. Maskvos kunigaikštis Vosylius, Tveriaus, Riaza- 
nės, Odojevo didikai ir totorių chanas Machmetas 2 ) ir daug 
mažesniu chanų. 

Tačiau veltui Vytautas ir jo svečiai laukė pasiuntiniu, at¬ 
gabenančiu karūnas. Jas vežė iškilminga Zigmanto dele¬ 
gacija. Pirma jos važiavo kaip ciesoriaus reprezentantai 
Zig. Rothas ir jau mums pažįstamas dr. Cigala, kuriuos Zig¬ 
mantas siuntė Vytautui supažindinti su įvairiais klausimais dėl 
karūnacijos ir išsklaidyt jo abejones 3 ). Jie vežėsi su savim ir 
Vytauto karūnacijos projekto dokumentą 4 ). Ši pirmoji delega¬ 
cija, kaip mano kai kurie istorikai, ir buvo lenkų pasienio sargy¬ 
bos sučiupta 6 ). Iš jos atėmė visus ir visus dokumentus. Bet pas ją 
karūnų nerasta. Jas turėjo vežti iš paskos kita delegacija, kuri, 
susižinojusi apie įvykį, pasitraukė atgal 6 ). Reikia manyti, kad 
tą pirmąją delegaciją sudarė daugiau žmonių, o ne du. Ji ve¬ 
žėsi su savim ir nemaža gėrybių. Kartu su ja važiavo ir Vytau¬ 
to delegatai 7 ). Visus suimtus pasiuntinius lenkai smarkiai ap- 

4 ) T. p., 1426 nr. rugpjūčio 5 d. „Vort als ir euch dirboten habit, uff 
•dem tag nativitatis Marie czu der unser vorsamelung czu uns komen“. 

®) T. p., 1427 nr. rugp. 8 d. „... das ir wellet czu uns uff nativitatis 
Marie nehistkommende czu der unser vorsamelunge komen”. 

e ) a) T. p., 1431 nr. (pažymėta 1427 nr.) rugpiūčio 17 d.pleisiclich 

begerende das wir den tag unser kronunge uff unser frauve nativitatis tag, 
die vornamen hette das do geschah sulde, vort vorczichen und hinlegen 
■welden“. 

b) Rugsėjo 5 d. Didysis magistras rašo laišką Livonijos magistrui, 
atkalbinėdamas ji nuo kelionės i iškilmes: „Als euch wol wissentlich ist 
von der cronungen dės grossfursten czu Littovven das die solde gescheen 
wesen umb nativitatis Marie nehetskomende“. (T. p. 1437 nr.). 

7 ) T. p., 1443 nr. rūgs. 10 d. „Ouch haben wir eigentlich geredt mit 
dem vilgenannten, herren grossfursten von der cronunge wegen, die uff 
sendte Michelstage nestkomende solgescheen, ap der herre ewir er- 
Avirdikeit welde haben uff den selben tag, das er ewren czog dornoch 
geruchen welde czu vorlengern und vorczien”. 


*) C. ep. S., II 246. „Serenisimi, veri. gloriosi et liberi“. 2 ) Dlug. IV, 370. 
3 ) C. ep. V., 1424 nr., Dlug., IV, 370-371. *) C. ep. s., II, 182 nr., ®) Kol. 
159, Dlug., IV, 371. 

6 ) Dlug., IV, 373. 

7 ) C. ep. V., 1433 (1430. VIII. 19). „Dės allir irluchesten herren Ro- 
mischen koniges und unsers herm Witowds sendeboten sind gekomen ken 

Vytautas Didysis. 15 

daužė ir apiplėšė. Toks nedoras lenkų žygis labai skaudžiai 
atsiliepė Vytautui ir visai Lietuvai. Lenkai klasta sutrukdė Vy¬ 
tautą tapti savarankišku valdovu ir padaryt savo valstybę ne¬ 
priklausomą bei lygią kitoms valstybėms. Kodėl po to įvykio 
nebuvo karo su Lenkija, sunku pasakyt. Juk čia buvo 
aiškus jėgos pavartojimas, smurtas prieš dviejų valdovų pa¬ 
siuntinius, sulaužyta tarptautinė teisė — pasiuntinių neliečiamy¬ 
bė. Matyt, tuo metu abu valdovai turėjo dar svarbesnių reikalų 
ir negalėjo į tai reaguot. 

Vytautas ir po šio smūgio neatsisakė nuo karūnacijos. Iš¬ 
kilmės dabar reikėjo kiek atidėt, būtent rugsėjo 8 d. Drąsino jį 
čia B. Cigala su Z. Rothu, kurie lenkų paleisti, tuoj per Prūsus 
atvyko į Lietuvą 1 ) painformuoti Vytautą apie karūnaciją, nes 
patys būdami legistai, nežiūrėjo popiežiaus sutikimo 2 ). Lenkai ir 
dabar vėl ryžosi pastot karūnacijai kelią. Jie atidžiai išskirstė 
kariuomenę ir saugojo visą Prūsų pasienį, kad kas į Lietuvą ne¬ 
įeitų. Kaip praneša Naujosios Marchijos šaltyšius, lenkų ten 
per kelias mylias buvę išsirikiavusių apie 40.000 3 ). Ta pačia 
proga tas šaltyšius praneša ir apie savo pilių sustiprinimus ir 
prašo magistro pagalbos. Toks lenkų elgesys buvo labai įtarti¬ 
nas. Jų bijojo, matyt, ir kryžiuočiai, nes nekartą Vytautas, 
kviesdamas magistrą į rugsėjo 8 d. iškilmes, ramino, kad iš Len¬ 
kų pusės nėra jokio pavojaus 4 ). Vėliau tas pats šaltyšius vėl 
praneša apie naujus persigrupavimus lenkų pasieny, kad lenkai, 
apleidę savo senas stovyklas, kuriose buvo nuo seno, prisiartino 
prie Prūsų sienos ir apsistojo ant kelio tarp Jastženbio ir Landy- 
ko. Jų jėgos diena iš dienos augančios. Visa tai kliudyte kliudė 
Vytauto karūnaciją. Ir dabar lenkai paliko kalti, kad Vytautas, 
sulaukęs svečių, nesulaukė karūnos, nesulaukė ir Zigmanto pa¬ 
siuntinių. Dėl to Vytautas viename savo laiške net Zigman¬ 
tui daro priekaištų 5 ) ir skundžiasi tuo reikalu Ordinui 6 ). Mat, 

Slochow in gebunge dises briffes. Si sint gewund, geslagen unde beroubt, 
alle ir pferd sind in genomen, sundir czwer pferd haben in di Polen wedir- 
gegeben iclichin boten ein pferd, di andir louffen alle czu fusze; ir knecht 
in ist genomen nicht obirich kostliehe gabe. Sundir dės lierrn koniges von 
Ungern ist genomen an golde, cleinod, buchir also ghud, also tusend dogka- 
then. Ich wiel si euwern gnaden senden nicht czu fusze, sundir czu waghe- 
ne und czu pferd, das si nicht sullen czu fusze komen 44 . Dlug., IV, 371. 

*) Dtug., IV. 371. 2 ) Proch. A. W. 348. 

3 ) c. ep. V. 1446 nr. *) T. p. 1435, 1439, 1441, 1442. 

°) C. ep. V. 1456 nr. a ) T. p. 1448 nr. 

keliaujanti delegacija, sužinojusi apie pirmąjį įvykį (rugp. 
19 d.) ir kas dabar dedasi prie Lenkijos sienos, buvo atsar¬ 
gesnė ir pasitraukė atgal 1 ). Vytautas tada turėjo labai ne¬ 
kantrauti, nes svečių jau buvo privažiavę į iškilmes 2 ). Taip 
ir vėl, nieko nesulaukus iš Zigmanto, reikėjo karūnacijos iš¬ 
kilmes nukelt toliau, — į rugsėjo 29 d. (į šv. Mykolą) 8 ). Bet 
ir ligi to termino nieko nesulaukta. Vytautas, atsisveikinęs 
su svečiais, susirgo 4 ). Vis dėlto jis ir dabar dar nenustojo 
vilties karūnuotis. Nenusileisti jį ypač įkalbinėjo jo bajorai 
ir pati Julijona 8 ). Tuo tarpu atvyko į Vilnių ir lenkų dele¬ 
gacija 6 ). Oia dar tebebuvo ir Cigala ir Rothas, kurie nesi¬ 
liovė Vytautą įkalbinėt karūnuotis, patardami kaldinti Vilniuj 
karūnas ir jomis karūnuoti. Tą ir pats Zigmantas esą patvirtintų. 
Bet atvykusi lenkų delegacija su Jogaila priešaky ir bus tą pata¬ 
rimą sutrukdžiusi. Apie tos delegacijos, geriau, Jogailos tikslus 
ir planus teks kalbėti kiek vėliau. Šiuo tarpu tik pasvarstysime, 
kokios priežastys vertė Vytautą taip atkakliai laikytis dėl karū¬ 
nacijos klausimo. Jei pripažinsime, kad apskritai karūnacijos 
faktas yra valdovo bei valstybės atskirumo bei savarankiškumo 
ženklas, tai tiesioginė šito kieto Vytauto laikymosi priežastis 
buvo ne kas kita, kaip jo paties senas, nuo Lietuvos atgavimo 
(1392) turimas širdyje siekimas tapti visiškai savarankišku val¬ 
dovu savo valstybėj ir pačią Lietuvą padaryti nepriklausomą. Ši¬ 
to pasiryžimo griežtai laikytis skatino ir jo paties galybė ir ben¬ 
dra Europos valdovų, kaip popiežiaus Martyno V, Romos kara¬ 
liaus Zigmanto Liuksemburgiečio, Vokiečių Ordino magistro ir 

') C. ep. V. 1446 nr. (1430. IX. 15). „Und das komet andirs nirne von, 
wenn von den fursten herrn und gesten, die czu dės herrn groszfursten 
czu Littauwen kronunge gesant wurden von unserm gnedigen herrn Ro- 
mischen konige, die czurucke gentczlich sein geczogen“. 

2 ) T. p. 938 p. Vytautas 1430 m. rūgs. 17 d. Ordinui rašo, kad jau sve¬ 
čiai suvažiavę ir jis pats nekantriai yra laukiamas: „Sundir wir beiten eu- 
wir hier mit guttem gemutte init den gesten, als mit dem grossenfursten 
von der Moskaw und von Twere, die gestern czu uns komen sint, und 
sust mit vii andern die sich itczund meiste czu uns gar vorsamelt habin, 
und so frewen wir sich euwer czu uns czukumpft“. 

*) T. p. 1443 nr. 1430 m. rugsėjo 10 d. 

4 ) Dlug., IV, 374 .sam zaš zbytecznego smutku i zmartwienia wpadl 
w chorobę, ktorą vvrzodem albo bolączką zowią“... „Witold... cierpial na 
wrzod czyli bolączkę, ktorą fistulą zowią, a ktorą mu się utworzy!a mię- 
dzy lopatkami, czy-to dziedziczną slabošcią, czy z martvvienia i gniewu> 
že go ominęla korona“ (T. p., 379). 

B ) Dlug., IV, 374. 6 ) C. ep. V. 1443 nr. 


15 

kitu opinija, kad Vytautas už visus savo didelius nuopelnus yra 
tikrai vertas pagerbti tokiu išviršiniu ženklu —< karūna. Netie¬ 
sioginės arba antraeilės priežasties reikia ieškoti Vytauto pra¬ 
laimėjime, dėl kurio jis Lenkijoj neteko beveik visų savo pozicijų. 
Tas pralaimėjimas prasidėjo su Zb. Olesnickiu, Vytauto planų 
bei siekimų didžiausiu priešininku, kuris Lenkijoj sėdėjo tiek prie 
vidaus, tiek prie užsienio politikos vairo. Tai viena. Antra, Vy¬ 
tautas, išpiršdamas Jogailai savo giminaitę Zofiją, tikėjos, kad ji 
rems ir užstos Krokuvoj jo politiką. Bet ir ja turėjo greit apsi- 
vilt: Zofija pasirodė esanti tvirto charakterio, mėgstanti valdžią 
ir savarankiškumą, todėl nė nemanė pasidaryti keno nors įran¬ 
kiu. Vadinas, Vytautas ir čia prakišo. Bet dar ne viskas buvo. 
Jo reikalai dar labiau pablogėjo, kai Jogaila su Zofija susilaukė 
net dviejų įpėdinių. Tas visiškai atėmė jam viltį kada nors 
palikti Lenkijos karalium, ko pirma galėjo tikėtis ir ko patys 
lenkai laukė. Dabar buvo numanu, kad Jogaila dės visas pa¬ 
stangas vienam savo sūnų pavesti Lenkiją, o kitam — Lietuvą. 
Tik toks samprotavimas padeda išaiškinti Jogailos nuolaidumą 
dėl Vytauto karūnacijos. Tos visos aplinkybės ir nušviečia Vy¬ 
tauto ir jo bajorų sumanymą šį kartą, žūt būt, įvykdyt karūna¬ 
cijos projektą. Šis projektas ir turėjo išspręst dviejų atskirų 
Lietuvos dinastijų likimą, kad Algirdo šaka pasiliktų Lenkijoj, 
o Kęstučio — Lietuvoj. Taigi išeina, kad Vytauto karūnacija 
būtų buvusi ne kas kita, kaip atskiros dinastijos įsigalėjimas Lie¬ 
tuvoj. 

Šiuo tarpu ir norėtume kiek ilgėliau apsistoti ties klausimu, 
kodėl Jogaila palaikė Vytauto karūnacijos sumanymą. Ži¬ 
nom, kad dar Lenčicos suvažiavime, kai Vytauto pasiuntiniai 
Jogailai stačiai pareiškė, ar jam patiks ar nepatiks, Vytautas 
vis tiek apsikarūnuos, — jis rado gražių žodžių ir pasisakė Vy¬ 
tautą laikąs visiškai laisvu, by tik viskas gerai būtų padaryta. 
Iš čia matyti, kad Jogaila pats buvo suinteresuotas Lietuvos 
valstybe, paveldima ir pakelta į karalijas. Tą nusistatymą bu¬ 
vo pareiškęs ne tik po pirmosios savo žmonos mirties, bet ir 
1417 m., kai lenkai nenorėjo karūnuot antrosios jo žmonos. Prieš 
tokį jo užsimojimą, kaip mano Haleckis, Vytautas būtų griežtai 
stojęs. Bet dabar ir taip buvo galima pasinaudot Vytautu, nes 
jis neturėjo vaikų. Senu Gediminaičių papročiu Vytautas būtų 
paskyręs naujos karalijos įpėdiniu vieną iš savo giminės atstovų, 
galimas daiktas, vieną iš Jogailos sūnų, kuriuos jis globojo 1 ). 


‘) Hal. 243. 

Matysime, kad Jogaila tikrai turėjo galvoj tokią kombinaci¬ 
ją. Bet ją apsunkino Vytauto ir Jogailos santykiai, kurie buvo 
smarkiai pablogėję besiginčijant lietuviams su lenkais dėl ka¬ 
rūnos. Lenkai bijojo, kad Lietuva per karūnaciją neatsiskir¬ 
tų nuo Lenkijos ir kad jų sosto įpėdiniai netektų teisės tapti 
Lietuvos valdovais. Iš tikrųjų Vytautas, pasiremdamas įpėdi¬ 
nystės teise, būtų galėjęs savo sostą pavesti kam kitam, arba jo 
bajorai, jam mirus, pasiremdami ta teise, būtų visai savarankiš¬ 
kai išsirinkę sau naują karalių. Tą ir patys lenkai nurodinėja 
garsiame laiške, kurį parašė išvažiavę iš Lucko 1 ). 

Dėl tos baimės lenkai ir padarė daug netakto su Vytautu. 
Norėdami gelbėt situaciją, t. y. bijodami, kad Lietuva nuo jų ne¬ 
atskiltų, jie net pasiūlė savo karaliaus karūną. Bet nei Vytau¬ 
tas, nei jo visuomenė tam nepritarė. Lenkai tada gelbėjosi Jedl- 
nos suvažiavimo nutarimais, išrinkdami Jogailos vieną sūnų 
jo įpėdiniu ir žadėdami be atvangos kovoti su visais, kas 
tam pasipriešintų. Aišku, kad viskas buvo nukreipta prieš 
Vytautą, kuris tikėjosi, kad tas suvažiavimas išspręs jo ginčus 
su Jogaila. 

Gal tuo Jedlnos suvažiavimu ir buvo patenkinti lenkai, 
bet negalėjo būti patenkintas Jogaila. Mat, lenkų bajorai 
nutarė laisvai pasirinkti įpėdinį iš jo abiejų sūnų, išgaudami 
1425 m. sąlygą, jog pripažinimas ir jo įpėdinio elekcija gali įvykt 
tiktai patvirtinus bajorų privilegijas, taigi ir Lietuvos prijungimą. 
Tokiu būdu Jedlno suvažiavimas neišrinko Jogailos dinastijos, 
bet tik pripažino laisvą ir sąlyginę elekciją 2 ). Jogaila su savo 
įpėdiniais atsidūrė visai nuo lenkų didikų priklausomoj padėty. 
Ne dinastijos teisė, bet elekcija sodina į Lenkijos sostą valdovus. 
Todėl nenuostabu, kad po to Jogaila dar labiau ryžosi įvykdyti 
savo planą — sudaryti iš didžiosios Lietuvos kunigaikštijos at¬ 
skirą karaliją. Tuo metu, kai lenkai atsidėję saugojo kelius, ku¬ 
riais laukta gabenant Vytauto karūnos, Jogaila per pasiuntinius 
ir savo seserį, Mozūrijos kunigaikštienę, baigė susitarti su Vy¬ 
tautu dėl karūnacijos 3 ). Pagal naująjį projektą Vytautas būna 
Lietuvos karalium iki gyvos galvos ir išduodamas raštą pasiža¬ 
da, kad po mirties jo karūna turi atitekti vienam Jogailos sūnų 


l ) C. ep. V. 1341 nr. 
*) Kol., 159 p. 
a ) T. p., 152. 

— „jaunam karaliui“ 1 ). Šis projektas — sudarymas atskiros ir 
paveldimos karalijos, buvo dinastijos reikalas, spiriamas pačių 
lenkų Jedlnos nutarimų, kurie grėsė Jogailos dinastijai. Jogaila, 
gelbėdamas savo dinastiją ir ryžosi sudaryti atskirą Lietuvos 
karaliją, kur laisvai, įpėdinystės teise pasiremdami, Vytautui 
mirus, galėtų viešpatauti jo vaikai. O jei Vytautas pats vienas, 
be Jogailos, būtų apsikarūnavęs ir paskyręs savo nuožiūra sau 
įpėdinį, tad aišku, Jogaila ir jo vaikai nebūtų turėję jokių teisių 
į Lietuvos sostą. Jogaila pastaruoju projektu, jei būtų jis įvy¬ 
kęs, kaip tik būtų apsaugojęs savo dinastijai Lietuvos sostą. Tas 
projektas buvo naudingas dar ir tuo, kad, sudarius atskirą Lie¬ 
tuvos karaliją, nors ir būtų pasilikusi unija, vis dėlto abi valsty¬ 
bės būtų lygios buvusios 2 3 ), ir apie inkorporaciją kalbos būtų 
nebegalėję būti, nes karūna su karūna negali bū¬ 
ti sujungta — inkorporuota s ). Be to, Jogaila labai 
gerai suprato, kad laisva ir paveldima Lietuvos karalija 
būtų buvusi tikra garantija tvirtai laikytis Lenkijoj ir ją valdyt, 
išlaikant dinastijos teises savo rankose. 

Norėdamas savo projektą įgyvendinti, Jogaila pats ryžosi 
atvykti j Lietuvą ir prašė Vytauto dar nesikarūnavus palaukti 
jo 4 ). Lenkai bijojo leisti vieną Jogailą į Lietuvą ir prisiprašė, 
kad leistų kartu su juo vykti ir kai kuriems jų atstovams. Tais 
atstovais ir pasisiūlė Zb. Olesnickis, pakancleris Oporovskis ir 
kiti 5 ). Matyt, jie buvo pasiryžę vietoje nustumti į šalį naująjį 
klausimą. 

Jogaila su lenkų atstovais atvyko į Vilnių spalių 9 d. Jį 


*) C. ep. V. 1453 nr. 1430. IX. 23, 941 p. „.. .der konig (Jogaila) 
seine boten gesant hot czu Wytvuden (sic) und (sk. in) czu frogen, arb 
her der kronungen begerende wil sein czu seine leben, so welle im is 
der konig wol gunen, sundir wen her gestorvve, solde is wedir komen als 
is denne vor gewest ist, und sulde sich mit vorschreiben, wenn her gestorbe 
das di krone an den iungen konig storwe.“ 

a ) Haleckis samprotauja, kad šis planas garantavo Lietuvai, kaip ir 
pirma, pasilikti sujungta su Lenkija, bet tik jau personalinėje unijoj, — 
kaip lygi valstybė su lygia. Toks projektas būtu apsaugojęs ne tiktai lig¬ 
šiolinę valstybės vieningumo koncepciją, bet kartu būtu ir privertęs lenkus 
rinkti savo valdovais paveldimus Lietuvos karalius (245, 246 p.). 

3 ) Kol. 152. 

4 ) Hal. 245, 246; C. ep V. 1439 (923 p.) nr., 1456 (945 p.) nr.; Dtug., IV, 
375—376. 

5 ) Dtug., IV, 375—376. 

pasitiko Vytautas 1 2 ) su savo svečiais, kurie buvo atvykę į jo ka- 
1 rūnacijos iškilmes. Ant rytojaus įvyko didelis pasitarimas, ku¬ 
riame Jogaila griežtai stojo už Vytauto karūnaciją ir nurodė 
Zb. Olesnickio ir lenkų ponų užsispyrimą, kaip didžiausią kliū¬ 
tį 3 ). Dabar Lietuvoj susidūrė dvi pažiūros: vieną atkakliai gy¬ 
nė Zb. Olesnickis, kitą — Jogaila ir Vytautas. Pastarieji dar 
kartą bandė lenkų delegatus patraukti į savo pusę. Vytautas 
jiems nė dovanų nesigailėjo. Ypač stengėsi patraukti į savo pu¬ 
sę didžiausį savo priešininką Olesnickį, nes žinojo, kad jį į savo 
pusę patraukus, karūnacijos klausimas būtų kaip reikiant iš¬ 
sprendžiamas. Olesnickiui ir nesigailėta dovanų. Negalėdamas 
nieku gyvu išgaut jo sutikimo dėl karūnacijos, Vytautas ėmė 
grasinti su juo pasielgsiąs taip, kaip pasielgęs su vysk. Petru 
Vyšu, t. y. ir jį pašalinsiąs nuo vyskupo sosto 3 ). Bet jis ir dabar 
pasiliko užsispyręs savo nusistatyme lig galo, nors ir pripažino 


*) C. ep. V., 1460 n r. 

2 ) Dlug., IV, 380. 

3 ) T. p., 381. Kaip dalis lenku žiūrėjo i Vytauto karūnaciją gražiai 
charakterizuoja Dlugošas: „Pod 6wczas bowiem kilku znakomitych panow 
Polskich W\adis\awa krola dworzan i domownikow, ktorych on vvzględami 
swemi obdarzal i powynosi! na znaczne godnošci, przylgnęlo bylo do dworu 
Witolda ksiąžęcia Litewskiego: tych przeto ani mitošč ojczyzny, ani odebra- 
ne od krola dobrodziejstwa, ani bojažn Boga, nie odstręczyly od podlego 
rzemiosla pochlebcow; utrzymyvvali ksiąžęcia w powziętym zamiarze; a ižby 
rady swoje pochlebcze oslonili pozorem tem większej przychylnošci, zobowią- 
žali się dobrowolną przysięgą: „že stač mieli wiernie przy ksiąžęciu prze- 
ciw krolowi wlasnemu osobIiwie w sprawie uzyskania korony; a ježeliby 
koniecznosč wskazala, gotowi byli porzucič w Polsce swoje rodziny i 
majątki i resztę žycia w Litwie przepędzič“. Žądzą botiem lakomstwa 
i wielkiemi Wito\da darami i obietnicami usidleni, odstąpiwszy cnoty i 
uczciwošci, i zapomniawszy milošči ojczyzny, oraz hanby, jaka ich cze- 
kala i vvdecznie hydzič będzie ich pamięč, podsycali nadzieje i knowania 
ksiąžęcia, a raczej wlasnym služyli widokom chciwem okiem patrząč na 
bogactwa Wito\da , a przedając się nikczemnle za myto hojnego davvcy. 
2ony, dzieci, ojczyznę swoję i rodzinę, w!asnego nakonieč poswiecając kro¬ 
la, podžegali prožnošč ksiąžęcia Witolda, wynosili z uwielbieniem jego 
wielkošč i potęgę, rozum, szczęšcie į dostatki, wszystkie nareszcie czyny i 
postępki, aby na nich lakomcow z tem większą szczodrotą się wylewal; 
przez co okazali się nie synami Polski ale jej posierbcami. wrogami szarpią- 
cami lono w4asnej matki, gdy względy i szczodrotę ksiąžęcia Aleksandra 
Wito\da przyniesli nad dobro i swobodę ojczyzny godni byli žaiste, 
aby za taką nieprawnošč ponosili karnie wieczystego vvięzienia, acz 
litošciwy krol W\adys\aw po uciszeniu zatarg6w domowych, wszystkim 
przestępcom winę odpušcil (T. p. 355—356 p.). 

Vytautą visiškai vertą esant karališkos karūnos, kartu pastebė¬ 
damas, kad Lietuva iš to gali turėt daugiau negarbės negu gar¬ 
bės; vietoj taikos — karą, kraujo praliejimą, o ne džiaugsmą, ir 
vietoj Lietuvos didybės — jos žuvimą. Zigmantas tyčia iškėlęs 
Vytauto karūnacijos problemą, kad tuo suardytų abiejų kraštų 
uniją ir kad vėl kryžiuočiai galėtų triumfuoti Lietuvoj’). Sis žmo¬ 
gus visad pamokslus sakė, pasakė ir tą kartą, bet Vytauto neįti¬ 
kino: jis ir toliau pasiliko savo nuomonės. Kitus Jogailos pa¬ 
lydovus Vytautui pasisekė patraukti savo pusėn 2 ). Bet ir tai nie¬ 
ko nepadėjo. Tada dar kartą nutarta kreiptis į likusią Lenkijoj 
karališką tarybą 3 ) ir, matyt, jau tikrai tikėtasi gauti iš jos su¬ 
tikimą, nes tuo laiku Vytautas viename savo laiške Zigmantui 
rašo. kad jis dabar galėsiąs jam siųsti karūną tiesiog per 
Lenkiją 4 ). 

Tačiau šitą Jogailos ir Vytauto susitarimą stengėsi sukliu- 
dyt lenkų didikų delegacija. Jogaila tada pasiryžo iš jų išsiva¬ 
duoti: įsakė jiems palikti Lietuvą ir grįžti į Lenkiją. Nors jie 
jam ir visaip išmetinėjo ir priešinosi 5 * ), jis nuo savo nusistatymo 
neatsisakė, ir lenkai spalių 16 d. buvo priversti palikti Vilnių ir 
Trakus. Iš to reikėtų spręst, kad Jogailos projektas gavo viršų ir 
dabar tąja linkme turėjo būt susitarta su Vytautu. Susitarimas, 
kaip manoma, ir įvyko. Tik, deja, Vytauto nebeilgas buvo gyve¬ 
nimas. Pamažu geso jo jėgos, pakėlusios tiek daug ligų bei sun¬ 
kių kovų ir dabar lenkų ponų silpninamos. 

Tą pačią dieną, t. y. spalių šešioliktą, kai lenkų delegacija 
iškeliavo iš Vilniaus, Jogaila, išklausęs pranciškonų bažnyčioj 
mišių, Vytauto lydimas, išvažiavo į Trakus. Kelyje Vytautas 
nusilpęs nukrito nuo arklio, ir važiavo gulomis savo žmonos 
vežime. Atvažiavęs į Trakus iš lovos nebesikėlė"). Paskutines 
jo gyvenimo dienas nuodijo ir įvairios žinios apie Švitrigailos ir 
jo šalininkų žygius 7 ). 

Savo paskutinę gyvenimo dieną (spalių 27 d.) Vytautas 
liepė saviškiams susirinkti aplink jo lovą ir pirmiausia, kaip 
sako Dlugošas, atsisveikinęs su Jogaila ir atidavęs į jo rankas 


‘) Dtug., IV, 380. ■') T. p., 385. 

3 ) T. p.; C. ep. V., 1458 nr.; T. p. 1456 nr. 

4 ) DIur., IV, 382. 

5 ) T. p. 

“) Dlug., IV, 382-3, 7 ) T. p., 383. 

savo didelę valstybę 1 ); pavedęs jam globoti savo žmoną, pralo¬ 
tus, bajorus 2 ). Visi susirinkę prie savo valdovo gailiai verkė. 
Jogaila su ašaromis akyse pasižadėjo išpildyti visus Vytauto 
prašymus ir, visa iš širdies atleisdamas, priminė jam susirūpin¬ 
ti sielos išganymu. Kelis kartus Vytautas išpažino savo nuodė¬ 
mes Vilniaus vyskupui Motiejui; priėmė Švenčiausiąjį ir pa¬ 
skutinį patepimą. Paklaustas vyskupo apie tikybos tie¬ 
sas, jis atsakė, kad tiki į jas, taip pat ir į iš numirusių 
atsikėlimą, nors seniau dėl tos tiesos ir paabejodavęs. Ne tiktai 
tikėjimu, bet ir protu suprantąs tos tiesos tikrumą, jog kiekvie¬ 
nas žmogus kelsis iš numirusių ir susilauks atlyginimo pagal 
savo darbus. Jei jis negerai suprantąs tą tiesą, prašo pamo¬ 
kyti, nes esąs pasiruošęs išpildyti visus Katalikų Bažnyčios 
nuostatus ir savo vyskupo pamokymus 3 ). 

Taip tad Vytautas, didysis mūsų valdovas, kaip geras ka¬ 
talikas, susitaikinęs su Dievu, užmerkė akis ir paliko Lietuvą 
didelėms nelaimėms. Jo kūnas per aštuonias dienas buvo vie¬ 
šai išstatytas, kad galėtų žmonės paskutinį kartą atsisveikinti 
su savo dideliu valdovu. Tris kartus per dieną—rytą, per pietus 
ir vakare, buvo apraudojamas didelis mūsų tėvynės vyras, jos 
laisvės ir savarankiškumo gynėjas. Mirė tikrai mūsų tautos 
garbė. 

Gailiai jį apraudojo ir žmona, kun. Julijona, verkė jo visi ba¬ 
jorai, jo visų žygių dalyviai ir bendradarbiai, karžygiai. Vy¬ 
tauto mirties diena tikrai buvo liūdna ir ūkanota visai Lietuvai. 
Ir ne tik ta diena. S. Daukantas yra parašęs apie Mindaugo 
mirtį šiuos žodžius: „Kas aprašys tą rūstą dieną, ant kurios 
tuokart pažvelgus alei vienam lietuviui širdį gėlė.“ O kokia be¬ 
turėjo būti rūsti diena ir kaip širdį begelti kiekvienam lietuviui, 
kai Vytautas mirė?!.. 

Vytauto mirtis buvo minima ir už Lietuvos sienų. Kroku¬ 
voj per egzekvijas Šv. Jonas Kantas pasakė pamokslą, kuria¬ 
me gyrė Vytauto teisingumą, tvarkingumą, kilnumą ir jį statė 

*) Apie Vytauto pasiūlimą Jogailai Lietuvos rašė ir pats Jogaila d. 
Ordino magistrui: „ipsc dux Vytholdus maiestati nostre, velud huic, a quo 
habuit prefatum magnum ducatum, terras et dominia integraliter resigna- 
vit, cessit et renunciavit. (C. ep. s.. H, 191 nr., 1431. VII. 14). 

2 ) Dėl Vytauto įpėdinio, t. y. dėl Švitrigailos buvo taip pat jų abiejų 
susitarta. Tuojau, Vytautui mirus, Jogaila ir atiduoda Lietuvos d. kuni¬ 
gaikščio valdžią Švitrigailai (Žiūr. Kol. 164—165 p.). 

a ) Dlug., IV, 383-384. 

šalia žinomų visam pasauliui vyrų. Jo atminimo — kalbėjo 
pamokslininkas — niekas neišplėš iš mūsų širdžių, nes mirė val¬ 
dovas, kuris tikrai per 40 metų padarė didelę įtaką Rytų Europos 
likimui, Prūsų ir Livonijos Ordinams ir savo genijum nekultū¬ 
ringą Lietuvą padarė europejišką, surišo ją su katalikų Bažnyčia, 
Vakarais ir Europos kultūra. Tiesa, pamokslininkas nemini 
to fakto, kad Vytautas ir Lenkijos likimui turėjo didelės įtakos. 
Iš Lietuvos ji pasiėmė daug jėgų ir ją apsaugojo nuo toto¬ 
rių ir kryžiuočių naikinimų. Žodžiu, mirė vyras, kuris turėjo di¬ 
delių nuopelnų ne tik savo kraštui, iškeldamas jį į kultūringų 
kraštų tarpą, bet ir Lenkijai ir visai Europai. 

Apie Vytautą jo bendralaikis Aeneas Silvijus Picolomini, 
vėliau popiežius Pijus II, taip atsiliepia: savo laiku Vytauto 
vardas buvo didelis. „Didelėj garbėj ir šlovėj gyveno garsus val¬ 
dytojas Vytautas ir jo tėvynė“ — kalba apie jį vienas kroniki¬ 
ninkas; „kunigaikštis kilnios širdies ir garsios garbės“—tvirtina 
kitas kronikininkas Mechovita; „vyras, už kurį didesnio Lie¬ 
tuva neturėjo“ —i išsireiškia šimtą metų vėliau Herberšteinas'). 
Ir tikrai Vytautu yra kuo mūsų tautai didžiuotis, yra kuo ir 
džiaugtis, ir kartu su šviesia viltim žiūrėt į ateitį, belaukiant to¬ 
kių genijų ir kitose mūsų gyvenimo srityse. 


*) Žiūr. Kol. 161—162 p. 



Simas Sužiedėlis 


Vytauto ekonominė politika 

L Žemės ūkis ir mokesčiai. L. D. Kunigaikščio žemės 
ir dvarai. Vytauto dvaru sritys. 1387 m. privilegija ir didž. 
kunigaikščio žemiu praplėtimas rusiškuose kraštuose. Vytau¬ 
to dvarų administracija. Dvaru ūkis: javu ir gyvuliu augini¬ 
mas. Dvaru pelnas. Vytauto žemės bajoru ir laisvųjų gyvento¬ 
jų valdomos. 1413 m. privilegija ir bajoru pareigos. Žemių 
dalinimas. Kolonizacija. Mokesčiai. Duoklės. Mezliavos. 
Vytauto pinigai. Kontribucijos. Vytauto turtingumas. Išvada. 

II. Prekyba ir pramonė. Geografinė Vytauto laiku Lie¬ 
tuvos būklė ir prekyba. Prekybos centrai Lietuvoje. Išveža¬ 
mosios ir įvežamosios prekės. Ordino trukdymai prekiauti. 
Salyno ir Racionžo taikos suteikia prekybai laisvės. Po¬ 
locko ir Rygos pirkliu sutartis. Prekyba prieš Žalgirio mūšį. 
Prekyba paliaubų metu ir pirkliu represijos. Niešavo prekybi¬ 
nė sutartis 1424. Vytauto prekybiniai santykiai su Pomerani¬ 
ja, Rygos ir Dorpato vyskupais. Prekybiniai santykiai su Len¬ 
kija ir Krokuva. Ginklu gabenimas. Prekybinė Kijevo pozicija. 
Prekyba su Aukso Orda. Vytauto nuopelnai prekybos pažan¬ 
gai. Vytauto laikų pramonė. Amatninkai. Bažnyčių statyba. 

Ginklu gaminimas. Varpų liejimas. Išvados. 

Vytautas Didysis, iškėlęs Lietuvą i aukščiausią politinės 
galybės laipsnį ir suartinęs ją su krikščionybe ir Vakarų Euro¬ 
pa, per visą ilgą savo valdymo laiką — trisdešimts aštuonis me¬ 
tus, uoliai kėlė taip pat ir materialinę jos kultūrą. Žemės ūkis, 
mokesčiai, prekyba ir pramonė — buvo tos ekonominio gyve¬ 
nimo arba materialinės kultūros sritys, kuriomis Vytautas rūpi¬ 
nosi tiek pat, kiek ir kitais Lietuvos valstybės reikalais, steng¬ 
damasis tai dažnai palenkti savo politiniams tikslams. Ypač 
stropiai Vytautas žiūrėjo žemės ūkio ir mokesčiu, kadangi tuo 
rėmėsi visas jo valstybės išlaikymas ir karo reikalai; be to, že¬ 
mės ūkis buvo glaudžiai susietas ir su krašto administracija. 
Prekyba teikė kai kurių reikmenų karui ir pragyvenimui, pra¬ 
monė kėlė šalies amatus ir statybą. Vytautas visus šiuos eko¬ 
nominius didelės savo valstybės reikalus stengėsi naudingai 
tvarkyti, globoti ir ginti, kiek tai jam leido to laiko sąlygos ir 
kultūra. Taigi pravers apie tai ir plačiau pakalbėti. 

I. 

Jau prieš Vytautą Didįjį Lietuvos valstybėje, kurios svar¬ 
biausią ekonominio gyvenimo atramą sudarė žemės ūkis, 
buvo prigijusi tokia šio ūkio tvarka, kurioje didieji Lietuvos 
kunigaikščiai buvo vyriausieji valdomųjų žemių savininkai. 
Vienos tų žemių priklausė jiems tiesiog: jose jie turėjo didelius 
savo dvarus — ekonomijas, administruojamas tam tikrų jų ski¬ 
riamų valdininkų, vad. vietininkais; kitas žemes valdė sričių 
kunigaikščiai, kariai-bajorai, laisvieji gyventojai. Be senesnių¬ 
jų lietuvių ir rusų kunigaikščių — tėvynainių (otčici) į savo val¬ 
domas žemes turėjo visišką nuosavybės teisę ir Žemaitijos ba¬ 
jorai nuo senų laikų, ką mes sužinom iš jų skundo prieš Ordiną 
Konstancijoj (1416) 1 ). Visi kiti žemvaldžiai priklausė nuo di¬ 
džiojo kunigaikščio malonės. Taigi didysis Lietuvos kunigaikš¬ 
tis buvo didžiausias visoje valstybėje žemvaldys ir turėjo pla¬ 
čiausių teisių žemės valdymo srityje. 

Vytautas Didysis, ėmęs valdyti Lietuvą, taip pat pasidarė 
didelis žemvaldys, paveldėdamas didž. kunigaikščiui priklau¬ 
sančias žemes ir jų dvarus. Jo laikais tokių dvarų - ūkio centrų 
gausiai buvo pačioje Lietuvoje—Vilniaus, Trakų ir iš dalies Že¬ 
maičių žemėse, ir Volynijoje bei Podolijoje, nes tai buvo labiau 
apgyventos vietos; be to, Trakų ir Vilniaus žemės buvo taip pat 
arčiau didž. Lietuvos kunigaikščio būstinės. Suvalkų kraštas 
tada buvo beveik negyvenamas, apaugęs tankiais miškais 
(Wildnis), pro kuriuos į Prūsiją ėjo tik du keliai 2 ), o Lietuvai 
priklausančios rusų žemės — retai gyvenamos: taigi ir Vytauto 
dvarų juose buvo mažiau. 

Įvedant Lietuvoje katalikybę, didž. kunigaikščio nuosavių 
dvarų bei žemių plotas buvo kiek susiaurėjęs, nes 1387 m. va¬ 
sario mėn. privilegija priėmusiems katalikų tikėjimą bajorams 
buvo suteikta nuosavybės teisė į nejudomą turtą (žemę, mies¬ 
tus, apskričius, sodžius), iš palikuonių įgytą; taip pat dovano¬ 
ta žemių ir katalikų bažnyčioms. Bet jų vietoje Vytautas jau 
savo valdymo pradžioje (1392—1395) įgijo didelius žemių plo¬ 
tus rusiškuose kraštuose, kur vasario privilegijos nesiekė. Tai 


*) C. ep. V., 1019 p.: „Nam Iicct a primordiis nostre originis fuimus 
prout sumus ingenui et liberi, bona nostra ex successione paterna iure he- 
reditario et modis licitis cum pieną perfecta libertate possiderimus pacifi- 
ce et quiete, nec cuipiam ad aliguam ligati fuimus servitutem.. 

2 ) Scr. r. Prus., II, 662-711 (Wegeberichte). 

įvyko panaikinant tokias didžiąsias kunigaikštijas, kaip Poloc¬ 
ko, Vitebsko, Smolensko, Novgorodo-Sieversko, Kijevo, Voly- 
nijos ir Podolijos. Visi šių kunigaikščių, daugiausia jau minėtų 
tėvynainių, dvarai su visa dirbama ir nedirbama žeme, žmonė¬ 
mis, gyvuliais ir padargais pateko į tiesioginę Vytauto valdžią. 
Gaunamos iš jų pajamos ėjo dabar tiesiai į Vytauto iždą; pir¬ 
miau jos sudarydavo didesniųjų rusų kunigaikščių pelną, kurio 
tiktai dalį jie skirdavo uždėtiems mokesčiams. Taip pat iš tų 
žemių Vytautas galėjo be jokių tarpininkų rinktis kariuomenę, 
kurią pristatydavo tose srityse dabar įkurdinti vietininkai 1 ). 
Tiktai mažesniesiems kunigaikščiams buvo paliktos jų žemės, 
įpareigojant juos su ginkluotais ir raitais vyrais stoti į kariuo¬ 
menę ir mokėti paskirtus mokesčius. Tai buvo tam tikra žemės 
valdymo reforma, Vytauto įvykdyta rusiškuose kraštuose, ir 
praplėtusi jo nuosavų žemių plotą, susiaurėjusi Lietuvoje. 

Vytauto dvarus administravo jo skiriami vietininkai. Jie 
rūpinosi visais dvaro ūkio reikalais, stengėsi padidinti jo pro- 
duktingumą, išplėsti jį naujose, neapgyventose žemėse, įkur¬ 
dinant juose dvaro žmones, arba nuomininkus. Jų priežiūroje 
dvarų darbus atlikinėjo baudžiauninkai, vergai ir laisvieji gy¬ 
ventojai, kurie nėjo karo tarnybon ir gyveno artimose apylin¬ 
kėse. 

Dvaruose, kiek galima spręsti iš negausių šaltinių, buvo 
auginami daugiausia javai ir gyvuliai. Iš javų labiausiai buvo 
išsiplatinę rugiai, avižos ir kviečiai, nes jais buvo mokamos ku¬ 
nigaikščiui duoklės. Vytautas taip pat, kurdamas Žemaičių 
vyskupiją, kol dar nebuvo užrašęs jai žemių, per ketverius me¬ 
tus skyrė 50 statinių kviečių (siligo) vyskupui ir 60 statinių ka¬ 
nauninkams kasmet. Kartu gaudavo jie ir 20 statinių medaus 2 3 ). 
Tas rodo, kad dvaruose buvo vedamas ir bičių ūkis; apie tai dar 
liudija ir vaško bei medaus prekyba. 

Iš gyvulių Vytauto dvaruose buvo auginama labai daug 
arklių: mat, jie buvo ypač reikalingi kariuomenei. Nors bajo¬ 
rai ir eidavo į karą su savo arkliais, bet didelei Vytauto kariuo¬ 
menei visada jų prireikdavo, o iš kitur arklių gauti būdavo ne¬ 
lengva. Ordinas, pavyzdžiui, drausdavo juos įvežti į Lietuvą, 
panašiai, kaip ir ginklus 8 ). Be to, kaip Vytautas vertino ark- 

>) Liub., I, 51-53 p.; Al., 63, 105 p. 

2 ) C. ep. V., 743 nr., W\af., 57; Valančius daro klaidą, rašydamas ru¬ 
gius, vietoj kviečių. 

3 ) C. ep. V., 425, 389 nr. 

liūs ir kaip tas ūkis buvo Lietuvoj platus, aišku jau iš to, kad 
keliaujant jam 1427 m. po Rusiją, dar nepasiekus Smolensko, pa¬ 
kelyje jis gavo dovaną 2007 arklius; toliau jo brolis Zigmantas 
dovanojo 210 arklių, kaž koks pasienio vaivada 200, kiti po ma¬ 
žiau 1 ). Arklių ūkis labiau buvo paplitęs Žemaitijoje ir apie Tra¬ 
kus; žemaičiai net ir duoklę Vytautui dažnai arkliais mokėda¬ 
vo 2 3 ). Be arklių buvo dar auginami jaučiai, kuriais ardavo že¬ 
mę, karvės, kiaulės, naminiai paukščiai ir k. Jaučių daugiau 
buvo laikoma Vilniaus ir Gardino apylinkėse 8 ). 

Iš taip vedamo dvarų ūkio Vytautas gaudavo didelių paja¬ 
mų. Kiekvienu atveju jis galėjo laisvai, nuo nieko nepriklausyda¬ 
mas naudoti jas savo valdžiai stiprinti ir valstybės reikalams. 
Tuo būdu, įvedant Lietuvoje katalikybę, kuriamoms vyskupi¬ 
joms, vienuolynams, bažnyčioms jis teikdavo iš dvarų resursų 
paramos arba apdovanodavo tais pačiais dvarais. Juose gy¬ 
vendavo ir misdavo jo giminaičiai, artimieji, tarnai. Gautu pel¬ 
nu padengdavo didžiąją dalį karo išlaidų, išlaikydavo krašto 
administraciją. Todėl didž. kunigaikščio nuosavus dvarai bu¬ 
vo tvirčiausias Vytauto materialinės galybės ramstis. 

Tačiau ne vieni tik šie dvarai stiprino Vytauto Didžiojo val¬ 
džią ir padėjo jam realizuoti plačius politinius užsimojimus. 
Kaipo didžiajam Lietuvos kunigaikščiui, šalia dvarų Vytautui dar 
priklausė ir kitos žemės, kurios taip pat teikė realios naudos. 
Tai buvo bajorų ir laisvųjų gyventojų valdomi dvarai bei sody¬ 
bos. 1387 m. krikšto ir 1413 m. Horodlės unijos privilegijos su¬ 
teikė bajorams į šituos nejudomus žemės turtus amžino naudo¬ 
jimo, valdymo ir paveldėjimo teises 4 ). Tačiau toki laimingi bu¬ 
vo tik bajorai katalikai ir turėję lenkų šlėktos herbus. Visi ru¬ 
siškųjų kraštų bajorai stačiatikiai ir šiaip laisvieji, nemokantieji 
aukštesniems ponams mokesčių, o turintieji žemės — tų privi¬ 
legijų negavo; jų žemės ir toliau paliko Vytauto, kaipo vyriau¬ 
siojo savininko, priklausomybėje. Tai buvo ir vienintelis skir¬ 
tumas tarp privilegijuotų ir neprivilegijuotų karių-bajorų, ka¬ 
dangi visi lygiai turėjo mokėti mokesčius, naujinti ir statyti pi¬ 
lis, dalyvauti raiti karuose. Vytautas, brangindamas labiausiai 
šią pastarąją pareigą, nedarė čia jokių nusileidimų, nors lenkų 


J ) C. ep. V., 1329 nr. 

') T. p., 410 nr. 

3 ) Scr. r. Prus., 573, 592, 594. 

4 ) Voi. L, I, 66-71. 

šlėkta, kurios pavyzdžiu buvo sekama duodant privilegijas, tu¬ 
rėjo ir šiose pareigose daugiau laisvės. 

Kaip vertino Vytautas karines pareigas už žemę, rodo ir 
tai, kad gausiai dalino žemių visai ne bajorų kilmės žmonėms, 
kurie už tai turėjo raiti tarnauti kariuomenėje. Jiems suteikda¬ 
vo Vytautas bajorų titulus ir teises, neatsižiūrėdamas į Horod¬ 
lės unijos nuostatus, kurie turėjo bajorus išskirti iš kitų luomų 1 ). 
Kartais ištisų sodžių gyventojus, padidindamas jų žemes ir įpa¬ 
reigodamas kare dalyvauti, sulygindavo su bajorais 2 ). '1 uo jis 
didino savo kariuomenės būrius, įtraukdamas į ją platesnius gy¬ 
ventojų sluoksnius. 

Taip pat ir kitais sumetimais Vytautas stengdavosi įkur¬ 
dinti neužimtose, bet jam priklausomose žemėse, plėsdamas jose 
dvarų ūkį ir {kurdamas darbininkus, kuriuos atleisdavo nuo lažo 
ir padarydavo laisvus nuomininkus, arba tos žemės būdavo 
duodamos turtingesniems, nes iš jų tikėtasi geresnės karinės 
prievolės atlikimo. Taip buvo kolonizuojama ir Žemaitija ir ki¬ 
ti kraštai. Kai kas mano, kad naujose žemėse žmonės buvo 
įkurdinami sodžiais, tiksliai suskirsčius jų žemes, kas padėjo su¬ 
sidaryti vėlesnei Zigmanto Augusto valakų sistemai 3 ). 

Kita reali nauda, kuri tekdavo Vytautui — tai mokesčiai, 
renkami iš žmonių už valdomas žemes, miškus, vandenis. Tai 
buvo antroji svarbi gyventojų pareiga šalia karinės prievolės, 
kurią ne visi galėdavo atlikti. Mokesčius turėjo mokėti ir ma¬ 
žiausių žemės sklypelių valdytojai, ar iš amatų mintą žmonės. 
Juos rinkdavo Vytauto dvaruose gyvenantieji vietininkai ir 
kartu su dvarų pelnu pristatydavo didž. kunigaikščiui. Mokes¬ 
čiams rinkti Vytautas turėjo vietininkų ir ten, kur ir nebuvo jo 
dvarų, kaip Uždauguvio ir Padnieprės srityse. 

Kadangi Vytauto laikais vyko persilaužimas tarp natūrali¬ 
nio ir piniginio ūkio, tai mokesčiai buvo mokami natūra ir pi¬ 
nigais. Daugiau buvo mokama natūra: duoklėmis ir mezliavo¬ 
mis, pirmosios javais, antrosios — gyvuliais. Štai yra užsi¬ 
likęs vienas dokumentas iš Kazimiero laikų (artimų Vytautui), 
kur vienas valstietis dėl imamų jų kaime mokesčių pasisako: 
„Aš, Viešpatie, Algirdo nebeatmenu, bet atmenu Didįjį Kuni¬ 
gaikštį Vytautą, Tavo dėdę, o taip pat, Viešpatie, atmenu, kad 


*) Ibid. 66-71. Jar., 11, 47—48 p. 

-*) Rim., 30 p., II P. 47—48. 

3 ) Rim., 31 p. 

mes duodavome 50 kiaunių Didžiajai Kunigaikštienei Vytautie- 
nei, po vieną kiaunę nuo „dūmų“ 1 ) ir rugių duoklę, po 3 grašius, 
o virtuvei po vieną vištą, 10 kiaunių ir pusę „grašio“ 2 3 ). Žemai¬ 
čiai, kaip jau minėjome, kartais atsilygindavo Vytautui arkliais. 
Aukš. Dauguvos bei Dniepro sričių gyventojai, kur menkiau 
už lietuvių buvo išsivystęs žemės ūkis, mokesčius mokėjo lau¬ 
kinių žvėrių kailiukais, medumi 8 ). Kad žvėrių kailiukai buvo 
vertinami, galime spręsti iš to, kad Vytautas jais būdavo gau¬ 
siai apdovanojamas 4 ). Tokias dovanas ir jis kitiems teikdavo, 

Duoklėmis ir mezliavomis atsilygindavo daugiausia pa¬ 
prastieji žmonės, kunigaikščiai — pinigais, kaip paklusnybės mo¬ 
kesčiu, ypač rusiškuose kraštuose. Apie mokesčius pinigais 
(tributum) kalbama ir Horodlės unijoje. Vadinamas jis įvai¬ 
riose vietose skirtingais vardais, bet daugiausia žinomas sida¬ 
brinės (serebsčina) vardu. 

Pinigai, kuriais buvo mokami mokesčiai Vytauto valdymo 
laikais, taip pat buvo įvairūs. Jogailos ir Vytauto rūmuose bu¬ 
vo kartais mokama rubliais, patekusiais iš slavų kraštų; bet tai 
dar nebuvo monetos, o paprasti sukapoti sidabro gabalai 5 ). Taip 
pat jau nuo Algirdo ir Kęstučio laikų Lietuvoje kursavo ir Čeki¬ 
jos grašiai — tikros monetos, kurių 60 sudarydavo vieną rublį 
(rublis — V 2 svaro gryno sidabro). Vytauto laikais čekų gra¬ 
šiai buvo kalami ir Lietuvoje. 

Šalia jų kursavo ir lietuviški denariukai, atsiradę 1387-1390 
m. Jų vienoje pusėje yra ieties galas, o antroj vad. Gedimino 
stulpai; arba vienoje pusėje su smaigaliu, nulenktu žemyn ir 
greta ieties viršuje iš kairės pusės kryžius, o antroje tie patys 
stulpai; arba vienoje pusėje tas pats ieties galas ir greta jo iš 
kairės pusės kryžius, kurio vienas galas ilgesnis, o po kryžium 
bukas trikampis, panašus tai į raidę V šonu pastatytą ir la¬ 
bai išskėstą, tai į apverstą raidę L. Šios pastarosios rūšies pi¬ 
nigai labai retai pasitaiko. Iš 27 variacijų, vos vienas egzem¬ 
pliorius turi tariamą raidę. Šis pinigas ir pagimdė legendą apie 


J ) Dūmas — atskiras ūkis, turįs vieną kaminą ar aukštini, pro kur 
išeidavo dūmai. Red. 

2 ) A. Veryha - Darevskis, Lietuvos mokesčiai, 19 p., (Cit. iš Liubavski, 
Oblastnoe delenie L.R.G. Moskva 1892, p. 321). 

3 ) J. Jakubowski, Opis Księstvva Trockiego (Kwartalnink hist. 1907 m.). 

4 ) C. ep. V., 1298, 1329 nr. 

6 ) Kapoti — rusiškai — rubit, iš čia — rub — rublis. Red. 

Vytauto ženklą. Jei bukasis trikampis iš tikrųjų reiškė raidę 
V, tai galėjo būti Vilniaus inicialas. Kiti Vytauto pinigai, kurie 
buvo kalami jo įsakymu Kaune, turėjo Gedimino stulpus ir raidę 
K, kuri, kaip spėjama, reiškia Kauno inicialą. K pinigėliai buvo 
du kartu didesni už aukščiau minėtus pinigėlius ir daugiausia jų 
rasta Kaune (1844 m.). Viename Jogailos ir Vytauto dokumen¬ 
te pabrėžta, kad mokesčiai būtų mokami kaltais Lietuvoj si¬ 
dabriniais pinigais; matyt, grašiais arba denariukais. Vytau¬ 
tas, teikdamas per pirmus keturis metus Žemaičių vyskupys¬ 
tei pašalpą, mokėjo jai lietuviškais grašiais (latorum gros- 
sorum 1 ). 

Be mokesčių Vytautas didindavo dar savo pajamas ir kon¬ 
tribucijomis. Yra žinoma, kad jis, kariaudamas su Pskovu, pa¬ 
sitraukė nuo jo tik sutikus sumokėti 1000 rublių kontribucijos, 
o už belaisvius — pridėjus dar 450 rublių. Naugardo ir Por- 
chovo miestai, nebenorėdami kariauti, sumokėjo Vytautui 
10.000 rublių kontribucijos (1428). Kontribucijos ir bausmės bu¬ 
vo imamos ir nuo nepaklusnių bei atkritusių rusų kunigaikščių, 
kurių žemės vėl būdavo užkariaujamos. Žodžiu šios kontri¬ 
bucijos ir, bendrai, mokesčiai bei duoklės didino Vytauto iždą. 
Gavęs po Torno taikos iš Jogailos Podoliją, pasiuntė jam iš sa¬ 
vo iždo 20.000 grašių 2 ), kurie lenkams buvo reikalingi mokėti 
kariuomenei. 

Taip maždaug atrodo Vytauto žemės ūkis ir jam mokami 
mokesčiai. Tai sudarė Vytauto turtą, rėmė jo valdžios galybę. 
Per visą savo valdymo laiką jis stengėsi žemės ūkį tvarkyti dar 
taip, kad iš to būtų daugiau naudos ir karo žygiams. Tam, ma¬ 
tome, daug auginta arklių; tam ir katalikai bajorai nebuvo at¬ 
leidžiami nuo karinės pareigos; tam jis dalindavo žemes ir ne- 
bajorams, kad turėtų daugiau karių. Jo laikais, suteikus bajo¬ 
rams privilegijų, mažta didž. kunigaikščio nuosavių žemių plo¬ 
tas. Bet Vytautas įstengė išlikti stiprus ir galingas žemvaldys, 
įgydamas sau žemių ne Lietuvoje ir kolonizuodamas neapgy¬ 
ventus plotus. Daug kur žemės ūkyje bei mokesčiuose jo lai¬ 
kais prigijusi tvarka vėliau buvo laikoma, kaipo pavyzdys 
(„senovė“). Tas rodo, kokią didelę įtaką Vytautas turėjo že¬ 
mės ūkiui. 


>) C. ep. V., 743 nr. 

’) C. ep. V., 751 nr. 

Vytautas Didysis. 16 

II. 

Kita Lietuvos ekonominio gyvenimo sritis, kuri Vytautui 
Didžiajam rūpėjo ne mažiau, kaip ir žemės ūkis bei mokesčiai, 
buvo prekyba. Mat, ji ne tiktai teikė lietuviams kai kurių 
būtinų gyvenimui bei karui reikmenų, bet kartu artino Lietuvą ir 
su Vakarų Europos kultūra. Vytautui Didžiajam buvo vieno¬ 
dai svarbūs abu šie prekybos momentai — grynai ekonominis ir 
kultūrinis, ir todėl jis daug dėjo pastangų, kad prekybą sutvir¬ 
tintų ir ją išplėstų visoje savo valstybėje. Bet šioje srityje Vy¬ 
tautas Didysis neturėjo tiek laisvės, kaip žemės ūkyje, nes pre¬ 
kybos reikalai siekė jau už Lietuvos valstybės ribų, susidurda¬ 
mi su kitų kraštų interesais. Tad Vytautas čia labiau pareida¬ 
vo ir nuo geografinės valstybės būklės ir nuo politinių bei kul¬ 
tūrinių sąlygų. 

Geografinė jo didingos valstybės būklė prekybai buvo gana 
patogi, nes jos teritorija siekė Baltijos ir Juodųjų jūrų, su ku¬ 
riomis ją jungė platūs Nemuno ir Dniepro baseinai, Pietų Būgo, 
Dniestro ir kitos upės. Nuo Lietuvos buvo taip pat netoli tokie 
anų laikų prekybos centrai, kaip D. Naugardas, Dorpatas, Psko¬ 
vas, Ryga, Dancigas, Krokuva ir k. Taigi, Vytauto laikų Lie¬ 
tuva, jungianti Rytų ir Vakarų Europos kraštus, iš visų pusių 
buvo apsupta pirklių gyvenamų ir lankomų žemių. Ji buvo 
kraštas, kurio negalėjo aplenkti Hanzos ir k. pirkliai, ir jau prie 
Vytenio, Gedimino ir kitų didžiųjų Lietuvos kunigaikščių turė¬ 
jo su ja prekybos santykius, kurie Vytauto laikais dar labiau 
išsiplėtė ir sutvirtėjo. 

Jo valdymo metu pačioje Lietuvoje jau buvo du dideli pre¬ 
kybos centrai — Kaunas ir Polockas. Juose buvo daugiausia 
įsigalėję vokiečių pirkliai, turėdami čia savo kontoras. Lankė 
jie ir kitus Lietuvos miestus, kaip Vilnių, Krėvę, Trakus, Gardi¬ 
ną ir kitus. Kaunas buvo Lietuvos prekybos židinys, nes į jį 
ėjo daug vandens ir sausumos kelių. Todėl nenuostabu, kad 
jame be vokiečių pirklių draugijos, buvo dar dvi ir vietinių pirk¬ 
lių draugijos. Vokiečiai Kaune turėjo savo atskirą būstinę, pre¬ 
kių sandėlius, malūną, vaško fabriką ir miesto svarstykles. Po¬ 
locke daugiau buvo įsigalėję Livonijos pirkliai, sudarydami 
taip pat savo atskirą koloniją, valdomą renkamų oldermanų. 
Vytauto laikais toji kolonija taip išaugo, kad jos reikalais teko 
rūpintis net dviem oldermanam, padedant dviem pagelbi- 
ninkam 1 ). 

*) Žiūr. Hild., 22 nr.; Stein., 22 t. 

Apie šiuos du miestu, t. y. Kauną ir Poloeką, koncentravosi 
visa Vytauto laikų prekyba, vedama svetimtaučių ir lietuvių 
pirklių. Pirmieji pirkliai jau kitų didžiųjų Lietuvos kunigaikš¬ 
čių, o dabar Vytauto, pakviesti iš svetur — daugiausia iš Vo¬ 
kietijos, savo rankose turėjo visą stambiąją prekybą (urmo) ir 
jų sandėliai būdavo užversti prekėmis. Taip, Brandenburgo 
komtūras Kauno sandėliuose turėjo įvairių prekių už 300 gri¬ 
vinų ir daug skolininkų Vilniuje, Trakuose, Kaune, Krė¬ 
vėje 1 ). Iš tų sandėlių stambūs prekių transportai buvo siunčiami 
j visas žymiąsias Lietuvos vietas. Lietuviai gi galėjo verstis 
tik smulkesne prekyba, pirkdami prekes iš vokiečių pirklių. Sa¬ 
vąsias prekes jie taip pat pristatydavo į vokiečių laivus, atplau¬ 
kiančius daugiausia j Kauną pavasarį ir rudenį, o lydimi žemai¬ 
čių ir lietuvių laivyno, kuriuo gabendavo savo prekes: medžius, 
pelenus, medų (midų), vašką, kailius, odas, linus ir verpalus — 
grįždavo pro Klaipėdą ir Karaliaučių į Dancigą, vieną artimiau¬ 
sių ir didžiausių Hanzos sąjungos centrų. Čia taip pat atvyk¬ 
davo pirkliai ir iš, Švedijos, Danijos, Norvegijos, Anglijos ir k. 

Prekybos objektai Vytauto laikais buvo gana įvairūs. (Lie¬ 
tuviai, kurie daugiausia vertėsi žemės ūkiu ir mišku, parduo¬ 
davo medžių pelenų, linų, verpalų, žvėrių bei naminių gyvulių 
kailių ir odų, medaus ir vaško). Medžius, paprastai, plukdy¬ 
davo Nemunu ir jo intakais: Šešupe, Nerimi, Nevėžiu. Jų dau¬ 
giausia parduodavo Vokiečių Ordinui ir Dancigo miestui, o kai¬ 
lius Karaliaučiaus, Dancigo ir Breslavo pirkliams. Pastarieji 
turėjo artimų santykių su Vilniumi, kur Vytautas juos maloniai 
priiminėdavo. Taip, žemaičiai vieną kartą pardavė Dancigui 
50 laukinių stumbrų odų. Ypač buvo brangūs sabalų kailiukai, 
ką žinome iš to, kad jais lyg pinigais buvo mokama už prekes. 
Vytautas kartais šiuos miško žvėris medžiodavo ne vien dėl 
pramogos, bet ir dėl pasipelnymo 2 ). Vaškas, nors šaltiniuose 
retai minimas, taip pat buvo, matyt, svarbi prekė, nes Kaune 
vokiečiai turėjo vaško apdirbimo fabriką. 

Iš svetur lietuviai pirkdavosi labai įvairių prekių. Taip į 
Lietuvą pirkliai svetimtaučiai atgabendavo maisto produktų: 
cukraus, druskos, miltų, javų, įvairių šilko audinių, šilko, gelum¬ 
bės; geležies ir metalinių daiktų: varinių katilų, cininių ąso¬ 
čių, kirvių, bažnyčioms varpų 3 ). Visi šie dalykai buvo daugiau- 

>) C. ep. V., 275—277. 

=) C. ep. V., 276, 469, 614. 

3 ) C. ep. V., 820, 72 nr., L. E. K. U., VII, 736 nr. 

šia gabenami Vokiečių Ordino ir Dancigo pirklių. Ginklus ir 
arklius, kuriuos Ordinas draudė Lietuvon įvežti, Vytautas gau¬ 
davo iš Rygos ir Krokuvos. 

Iš Lietuvos geografinės būklės ir minėtų čia prekybos san¬ 
tykių galime jau pastebėti, kad Vokiečių Ordinas Vytauto laikų 
prekybai turėjo didžiausios įtakos, nes per jo žemes ėjo svar¬ 
biausi keliai į Vakarų Europą ir Dancigą, su kuriuo lietuviai tu¬ 
rėjo daugiausia reikalų. Taip pat Ordinas buvo ir turtingiau¬ 
sias Vytauto kaimynas. Taigi Vytautas negalėjo išvengti su 
juo nuolatinių prekybos santykių susijusių su visa eile politinių 
įvykių, kuriems gerėjant arba blogėjant, atitinkamai keitėsi ir 
prekyba su Ordinu. Tokia padėtis Lietuvos prekybai buvo ža¬ 
linga, ir todėl daugiausia Vytautui teko su Vokiečių Ordinu ko¬ 
voti dėl jos laisvės. 

Jau Salyno taikoje (1398) buvo paliesti prekybos reikalai, 
kuriais abi šalys pasirodė labai užinteresuotos. Joje buvo nu¬ 
tarta, kad lietuvių pirkliai Ordino žemėse — Prūsijoje ir Livo¬ 
nijoje, o šio pirkliai Lietuvoje, nevaržomi naujų muitų, išsky¬ 
rus senuosius, galės laisvai prekiauti. Taip pat buvo susitarta 
užkariauti savarankiškus, turtingus ir prekybai patogius Psko¬ 
vo bei Naugardo miestus ir pasidalyti juos taip, kad pirmasis 
tektų Ordinui, o antrasis — Vytautui 1 ). Tačiau ši sutartis pirk¬ 
lius neilgai džiugino, nes 1401 metais, sukilus prieš Ordiną Že¬ 
maičių kraštui, prekyba su juo suiro, ir ji buvo atgaivinta tik 
1404 metais, pasirašant Racionžo taiką, kurioje jau ir Jogaila 
dalyvavo. Bet šį kartą nukentėjo Žemaičiai, nes Vytautas dėl 
pageidaujamos su Ordinu patvaresnės taikos sąryšyje su Rytų 
politika pasižadėjo metus neleisti savo pirkliams prekiauti su 
Žemaičių kraštu* ir įvežti druskos, javų, geležies, kad Žemaičiai 
vėl nesukiltų prieš Ordiną. 

Šituo pat laiku, kai buvo vedamos Racionžo taikos dery¬ 
bos, tarėsi tarp savęs ir Rygos bei Polocko pirkliai. Jie buvo 
labai nepatenkinti, kad Vytauto karai ir nesantaikos su Vokiečių 
bei Livonijos Ordinais trukdo prekybą, ir todėl 1405 m. Rygoje 
padarė sutartį laisvai prekiauti, jei net ištiktų ir karas tarp Li¬ 
vonijos Ordino ir Vytauto, nes pasak jų, prekyba nieko bendro 
neturinti su karu 2 ). Metais vėliau ir pats Vytautas šią sutartį 
patvirtino ir, bendrai, suteikė Polockui daugiau laisvės; anks- 


9 C. e. V., 52 p.; L.E.K.U., IV, 1478, 1479 nr. 
! ) Nap., 154 nr. 

čiau jis drausdavo be jo žinios prekiauti su Ryga ir turėt san¬ 
tykių su Livonijos Ordino pirkliais. 

Bendrai, laikotarpis po Racionžo taikos prekybai buvo gana- 
palankus. Kaune Vytautas suteikė Magdeburgo teises (1408 
m.) vokiečių pirkliams. Prekyba pasidarė daug gyvesnė. Lie¬ 
tuvių pirkliai dabar nuvykdavo toli j Prūsus, pasiekdavo Danci¬ 
gą, Rygą. Taip pat šiuo laiku Nemunu buvo plukdoma ir daug 
medžių. Žemaičiai, kurie pirmaisiais metais neturėjo teisių pre¬ 
kiauti su Aukštaičiais, jas dabar vėl atgavo. 

Tačiau šie geri prekybos santykiai neilgai truko. Jau vie¬ 
nais metais anksčiau prieš Žalgirio mūšį Vokiečių Ordino se¬ 
niūnas Žemaitijoje uždraudė to krašto gyventojams prekiauti su 
Lietuva, užgindamas lietuviams parduoti arklius, galvijus, ver¬ 
gus (ludzi nievvolnych) ir medų 1 ). Vėliau tą patį padarė ir Vo¬ 
kiečių Ordino magistras, uždrausdamas Lietuvai prekiauti ir 
su Prūsija. Vytautas dėl to net pasiskundė Vakarų Europos ku¬ 
nigaikščiams, kad Ordinas neleidžia pirkliams susisiekti su Lie¬ 
tuva ne tik per jo teritoriją, bet ir jūromis 2 ). 

Šitie pablogėję santykiai nepasitaisė ir po Torno sutarties 
(1411), nors joje ir buvo vėl susitarta dėl laisvos savitarpio 
prekybos. Kadangi Henrikas von Plauenas ruošėsi į naują karą, 
aišku, kad nuoširdžių santykių su Vytautu negalėjo būti. Pa¬ 
vyzdžiui, yra žinoma, kad per tris metus po Žalgirio mūšio į 
Prūsiją nenuvykdavo nei lenkų nei mozūrų pirkliai 3 ). Taip pat 
galėjo atsitikti ir su lietuvių pirkliais. Šitokie netikri preky¬ 
bos santykiai su Vokiečių Ordinu trūko beveik visą karų ir pa¬ 
liaubų laiką iki Melno taikos (1422). Šituo laiku ir Ordinas ir Vy¬ 
tautas darė stiprių represijų vieni kitų pirkliams. Dar Žalgirio 
karo metu buvo suareštuotos lietuvių pirklių prekės ties Ragai¬ 
ne, už ką buvo konfiskuotos Rygos vokiečių pirklių prekės Po¬ 
locke. Vytautas sutiko jas grąžinti tik ta sąlyga, jei magistras 
grąžins lietuvių prekes 4 ). Dėl to rygiečiai kėlė balsą Hanzos 
sąjungoje (Liubeke, Rostoke), skųsdami Vytautą sulaužius jų 
patvirtintą sutartį su Polocku. Bet Vytautas jiems atsakė, kad 
jis pats su jais jokios sutarties nedarė. Be to, kai Vytautas 
areštavo vokiečių pirklius pagal Būgą, Ordino magistras Henri- 


’) C. ep. V., 389, 390, 391 nr. 

s ) C. ep. V., 327 nr. 

3 ) Scr. r. Prus., III, 333 p. 

Ą ) C. ep. V., 578 nr. 

kas von Plauenas sulaikė lietuvių prekes Dancige 1 ); kai kurie 
lietuvių pirkliai iš Lietuvos Bresto, Draliočyno ir kitur Ordino 
žemėse buvo net nužudyti. Vytautas nemaža Dancigo ir Kara¬ 
liaučiaus pirklių, atėmęs iš jų prekes, pasodino į kalėjimą ir rei¬ 
kalavo didelių sumų jiems išpirkti. Jis sutiko grąžinti laisvę jiems, 
jei Ordinas paleis jo žmones iš kalėjimo. Nors lietuviai ir buvo 
paleisti, bet Vytautas vokiečių pirklių nepaleido ir Grabovo 
suvažiavime pareikalavo iš Ordino atsilyginti už paimtas pre¬ 
kes ir nužudytų pirklių šeimoms 2 ). O kai Vokiečių Ordino ma¬ 
gistras uždraudė į Lietuvą įvežti druskos, supykęs Vytautas įsa¬ 
kė visiems vokiečių pirkliams iki Sekminių iš Lietuvos išsineš¬ 
dinti"). Tai buvo po nenusisekusių Veliuonos (1418) derybų nu¬ 
statyti Žemaitijos sienas. Šiose derybose dalyvavo ir Hanzos 
miestų atstovai (Liubeko ir Stralsundo), kaipo suinteresuoti 
Vytauto ir Ordino nesantaika, trukdžiusia Hanzai susisiekti su 
Lietuva Vokiečių Ordino žemėmis. Atvyko jie Ordino kviečia¬ 
mi, kad palaikytų jo pusę. Ordinas ragino Hanzą prisidėti ir 
prie 1422 m. karo. Bet ši atsisakė eiti prieš Vytautą, nes, ma¬ 
tyt, nenorėjo pagadinti tų santykių, kurie buvo tarp Vytauto ir 
Hanzai priklausančio Dorpato, kad tuo pačiu nepakenktų savo 
prekybiniams interesams šiaurėje. 

Tiktai po Melno taikos, prasidėjus geriems Vytauto 
santykiams su magistru Russdorfu, nebepasitaikė daugiau su¬ 
varžymų ir represijų, kurios būtų palietusios vokiečių arba Lie¬ 
tuvos pirklius. 1424 metais buvo dar padaryta prekybos sutar¬ 
tis Niešavo miestelyje. Čia aktu, pavadintu „liber transitus“ 
(laisvas tranzitas), nustatyta, kad Lietuvos, Žemaičių, Lenkijos, 
Maskvos ir Rusijos pirkliai galės visai laisvai prekiauti Vokie¬ 
čių ir Livonijos Ordinų žemėse, o šių pastarųjų pirkliai — aukš¬ 
čiau išvardintuose kraštuose 4 ). Tuo būdu buvo užbaigti painūs 
ir daug lietuvių prekybą trukdę neramumai. Lietuvos pirkliai 
dabar galėjo laisviau atsikvėpti Vytauto dėka, kuris įveikė Or¬ 
diną ir galutinai atėmė iš jo Žemaitiją. Dabar buvo laisvas pri¬ 
ėjimas ir prie Baltijos jūrų. 

Visą tą kovos su Ordinu laiką Vytautas stengėsi praplėsti 
lietuvių prekybą ir kituose kraštuose. Dar savo valdymo pra¬ 
džioje jis palaikė jau Jogailos užmegstus prekybos santykius su 


*) C. ep. V., 573, 574 n r. 

*) T. p., 284-286 p. 3 ) T. p., 828 nr. 

*) Voi. L, I, 38 p.; L. E. K. U., 553 nr. 

Pomeranijos miestais, į kuriuos ėjo kelias per Lietuvos ir Lenki¬ 
jos žemes, aplenkdamas Ordiną. Mat, lietuvių, lenkų ir Lietu¬ 
vos valdomų rusų žemių pirkliams Boguslavas VI buvo suteikęs 
privilegijas (1390) laisvai prekiauti visoje Pomeranijoje 1 ). Tai 
buvo kraštas, esąs prie Oderio žemupio Baltijos pakraštyje. 
Taip ir Hanzos miestai, kaip Anklamas, Stralsundas, Greifsval- 
das, Greifenbergas suteikė lietuvių ir lenkų pirkliams panašias 
privilegijas 2 ). Kiek vėliau (1396) pats Vytautas padarė laisvos 
prekybos sutartis su Štetino (Pomeranijos) hercogu—Rygos ar¬ 
kivyskupu elektu ir Dorpato vyskupu Ditrichu III Damerau. 
Mat, pirmasis, kilęs iš Pomeranijos, suteikusios lietuvių pirk¬ 
liams privilegijos, panorėjo turėti artimų santykių su Vytautu 
ir kaip Rygos arkivyskupas. Kartu jis patraukė prie sutarties 
ir jam palankų minėtą Dorpato vyskupą. 1403 m. Pomeranijos 
Boguslavas VIII anksčiau duotąsias privilegijas vėl pakartojo. 
Tuo būdu Vytautas laimėjo iš karto tiesioginius prekybos san¬ 
tykius su Pomeranijos pirkliais vakaruose ir su Rygos bei Dor¬ 
pato vyskupais šiaurėje. Dorpatas visą Vytauto valdymo lai¬ 
ką buvo jam palankus ir rėmė jį konfliktuose su D. Naugardu. 
Kiek kartų Vytautas susipykdavo su D. Naugardu, tiek pat kar¬ 
tų Dorpatas su šiuo miestu nutraukdavo visus santykius, rem¬ 
damas Lietuvos interesus. Vieną kartą, kai Dorpatas uždraudė 
prekybą su Naugardu (1416), buvo įsikišusi į tą reikalą Hanzos 
vadovybė, kuri turėjo tačiau Dorpatui nusileisti ir su jo draudi¬ 
mu sutikti. Ir šis žygis buvo padarytas ne be Lietuvos politinės 
įtakos 3 ). Taigi Vytautui buvo didelis pliusas turėti gerus san¬ 
tykius šiaurėje su šiuo galingu Hanzos atstovu, kuris vedė pre¬ 
kyba su Rusija ir Lietuva. 

Jau minėjome, kad į Pomeraniją ėjo kelias per Lenkiją. Bet 
ji, būdama unijoje su Lietuva, nebuvo vien tik tarpininkė, bet ir 
pati per savo pirklius tiesiog santykiavo su Lietuvos valstybe. 
Žymiausias jos prekybos centras Krokuva, Vytautui buvo tuo 
svarbi, kad iš jos jis galėjo gauti ginklų, kuriuos drausdavo įvež¬ 
ti į Lietuvą Ordinas. Taip, pav., prieš Vorsklos mūšį Krokuvos 
pirkliai Vytautui parūpino šarvų, šalmų. Jie pristatinėdavo jų 
Lietuvai ir kitomis progomis. Narevo ir Būgo upėmis, kurios 
įteka į Vislą, būdavo plukdomi medžiai. Taip pat iš Lenkijos 


*) Hohl., VI, 1017 nr. 

s ) T. p. 1044, 1018, 1022 nr. 

3 ) Proch. D. W(., 341—342. 

lietuviai Vytauto laikais gaudavo ir audimo išdirbinių. Kroku¬ 
vos pirkliams Vytautas (1403) užtikrino visoje savo valstybėje 
apsaugą, leisdamas jiems laisvų laisviausiai prekiauti Lietuvo¬ 
je ir Rusijoje. 

Rusiškuose kraštuose Vytautas stengėsi atgaivinti prekybą, 
remdamas Kijevo miestą, kuris Dniepro upe turėjo susisiekimą 
su Juodosiomis jūromis, o sausuma — su Volynijos ir Podoli- 
jos miestais, kuriuos lankydavo Krokuvos ir vokiečių pirkliai. 
1 Kijevą atvykdavo totorių, armėnų, Maskvos, Genujos, Vene¬ 
cijos pirkliai. Tiktai totorių chano Edygos užpuolimai (1416) 
naikino šj miestą ir trukdė jo prekybą. 

Su totoriais Vytautas taip pat buvo užmezgęs prekybos 
santykius. Mat, per jų žemes pirkliai iš Lietuvos ir Rusijos vyk¬ 
davo į Kaffos miestą (Kryme), kur susitikdavo su Genujos ir Ve¬ 
necijos pirkliais. Čia prekiauta vergais ir rytų prekėmis, 'ro¬ 
torių pirkliai turėjo Lietuvoj laisvę ir visas teises, kurias jiems 
teikė Vytautas, įkurdamas juos net savo žemėse. Taip pat lie¬ 
tuviai naudojosi didele laisve Aukso Ordoje Tochtamyšui ir 
Machmetui valdant. 

Iš viso, kas pasakyta, matome, kad Vytautas prekybai, 
kaip ir kitiems savo valstybės reikalams, atsiduodavo su tuo 
pat uolumu bei energija. Tiesa, Lietuvos gyvenime prekyba tiek 
daug nereiškė, kiek žemės ūkis, bet Vytautas, kaip krašto val¬ 
dovas, rūpindamasis visais jo reikalais, nepamiršdavo ir jos. Jis 
kviesdavo iš užsienio pirklių, teikdavo jiems įvairių lengvatų, 
duodamas Magdeburgo teises, kad tuo būdu patrauktų jų dau¬ 
giau į savo kraštą ir užmegstų glaudesnius santykius su Vak. 
Europos kultūra. Ypač daug jis kviesdavo vokiečių, kurių ran¬ 
kose tada buvo visa Baltijos kraštų prekyba, (kurdino taip pat 
Lietuvoje žydus, totorius. Mat, žydai ir vokiečiai buvo žmonės 
su kapitalu, kurie galėjo vesti platesnę prekybą ir skolinti pini¬ 
gų. Darydamas su jais atskiras sutartis, jis didino savo iždą 
auksu, sidabru, audimais, brangiais kailiais, ką vėliau duosniai 
dalindavo 1 ). Jis gynė pirklių reikalus, padėjo išieškoti skolas, 
reikalavo atlyginti nuskriaustų pirklių šeimynoms 2 ). 

Toliau Vytautas prekybos reikalus gynė beveik visose su 
Ordinu padarytose sutartyse (Salyno, Racionžo, Torno), pasita¬ 
rimuose paliaubų metu 1414—1418 (Grabove, Brodnicoje, Ve- 


*) Mirt. Pol., (XI, 416. 

3 ) C. ep. V. 1010, 573 nr. ir k. 

liuonoje) ir darė net specialinę prekybos sutartį Niešavo mies¬ 
telyje (1424). Visų tų sutarčių ir pasitarimų tikslas, kiek tai 
lietė prekybą, buvo garantuoti lietuviams laisvą prekybą Prūsijos 
bei Livonijos žemėse ir užtikrinti per jas nevaržomą susisiekimą 
su kitų šalių pirkliais. Ne visada tos sutartys duodavo pirk¬ 
liams gerų vaisių, bet beveik visada Vytautas jų nepamirš¬ 
davo savo pasitarimuose. 

Vytautas kėlė Lietuvos prekybą ir kitais būdais, būtent, pa¬ 
laikydamas miestus bei suteikdamas jiems daugiau laisvės Mag¬ 
deburgo miesto pavyzdžiu. Taip, pav., minėjome, kad 1408 
metais Vytautas suteikė Magdeburgo teises Kauno vokiečiams; 
tokias pat teises turėjo jau Vilnius (1387) ir kiti miestai. Jo 
valdymo metu buvo dar žymūs Trakai, Gardinas, Luckas. 
Steigdamas daugiur Lietuvoje bažnyčias jau tuo pačiu spietė 
apie jas žmones, nes tose vietose prasidėdavo judresnis apylin¬ 
kės žmonių gyvenimas, palankus prekybai. 

Net Vytauto karai kai kuriais sumetimais buvo pirkliams 
naudingi, ypač rusiškuose kraštuose. Štai, jis žygiuodamas į 
Naugardą, (1427) skynė per miškus kelią ir klojo jį medžiais; 
tas pats teko daryti ir kitose rusų kraštų vietose. Gi tokiais 
karo keliais paskui pirkliai pasinaudodavo, nes Lietuvoje ir Ru¬ 
sijoje nebuvo tada patogių susisiekimui kelių (miškai, pelkės). 
Hanzos ir lenkų pirkliai būdavo suinteresuoti tokiais Vytauto 
žygiais. 

Tačiau Vytauto laikų Lietuvos prekybos politika turi ir 
silpnų pusių. Kviesdamas į Lietuvą svetimtaučius—vokiečius, 
žydus, totorius, jis pavedė jiems didesnę dalį prekybos. Vo¬ 
kiečiai, antai, turėjo savo rankose stambiąją prekybą ir Dancige 
draudė lietuviams sueiti į tiesioginius santykius su užsienio pirk¬ 
liais: jie turėjo naudotis vokiečių tarpininkavimu. Žydams da¬ 
vė daugiau palengvinimų, negu vietiniams lietuviams miestie¬ 
čiams. Tai buvo nesuderinama su tautine prekybos politika. 
Bet jeigu atsiminsime, kad užsieniečius pirklius reikėjo kviesti 
į Lietuvą, — jie skynė kelią Lietuvos pirkliams, nešė kraštan 
kapitalą. Tai šie dalykai — kėlimas krašto kultūros — ir pa¬ 
teisina tokį Vytauto elgesį. Kita silpnoji Vytauto komer¬ 
cinės politikos pusė buvo ta, kad jis vieną kartą pasirodė 
nebranginąs Palangos, norėdamas ją dovanoti Ordinui, nors 
kiek anksčiau prieš tai (prieš Melno taiką) jis griežtai reikalavo 
priskirti Klaipėdą prie Lietuvos; tai buvo ir Makras pareiškęs 
savo raporte. 

Aplamai imant, Vytauto laikais prekyba buvo labai išsiplė¬ 
tusi ir sutvirtėjusi. Ji siekė juk tolimiausius kraštus: rytuose 
Kaffą, pietuose Krokuvą ir Breslavą, vakaruose Stralsundą, 
šiaurėje Dorpatą ir Naugardą 1 ). Lietuvą Vytauto laikais paži¬ 
no Hanzos, Venecijos, Genujos, totorių pirkliai. Su daugeliu iš 
jų Vytautas Lietuvoje ar Rusijos kraštuose arti susitikda¬ 
vo, globodavo juos, darė su jais sutartis. Kaunas, Polockas, 
Vilnius, Trakai, Kijevas — buvo tai žymiausi prekybos centrai. 
Ciesorius Zigmantas prašė Vytautą užstoti Breslavo pirklius. 
Vytautas sprendė Krokuvos ir Torno pirklių ginčą, jis užstojo 
Livonijos pirklius Naugarde, kur jie būtų buvę areštuoti. 

Taigi, Vytautas turėjo pirklių tarpe autoritetą ir glaudžius 
prekybinius santykius su jais Lietuvoje. Nežiūrint jo karų, ku¬ 
rie trukdė prekybai vystytis ir kenkė pirklių interesams, Vytauto 
laikai buvo prekybos žydėjimo, jos aukso laikai, apie ką ypač il¬ 
gai atsimindavo vokiečių pirkliai 2 ). Bet tai kaip tik ir tiko jo 
didžiajai ir galingai valstybei — imperijai, buvusiai atvirai Va¬ 
karų Europos kraštų dvasinei ir medžiaginei kultūrai. 

Tačiau Vytauto pastangos kelti Lietuvos medžiaginę kul¬ 
tūrą neapsiribojo viena prekyba; jis rūpinosi taip pat joje ugdy¬ 
ti ir pramonę. Yra žinoma, kad jis kvietė Lietuvon ne tik 
pirklių, bet ir amatininkų, suteikdamas jiems tokių pat teisių bei 
laisvių, kaip ir pirkliams. Iš šių daugiausia jam reikėjo mūri¬ 
ninkų, nes ir jo laikais nebuvo sumažėjęs reikalas turėti sti¬ 
prias mūro pilis. Be to, įvedus krikščionybę, buvo statoma 
daug ne tik medinių, bet ir mūrinių bažnyčių, kurių gotiškasis sti¬ 
lius liudija dar ir dabar mums apie vokiškų meistrų darbus Lietu¬ 
voj. Tokia yra gotiško stiliaus Vytauto bažnyčia Kaune; to paties 
stiliaus buvo antroji Vytauto pastatyta Vilniaus katedra ir ki¬ 
tos mūro bažnyčios. Lietuviai jau iš seno statė mūro pilis ir 
mokėjo šio amato, bet Vytautas, susidūręs su naujais reikalais 
— bažnyčių statymu, kvietėsi mūrininkų ir iš Prūsijos 3 ). 

Vokiečių pirkliai Vytautui viešpataujant turėjo Kaune savo 
rankose miesto svarstykles, malūną ir audimo bei vaško ap¬ 
dirbimo dirbtuves 4 ). Čia galėjo būti ir pinigų dirbtuvė, nes de- 


‘) Žiūr. Putz. 80 p. 

2 ) Hild., 345 p. 

:l ) C. ep. V., 600, 607 nr. 

) Rem., 28 p. 

nariukų su raide K yra rasta (1844) daugiausia Kaune, kuriam 
Vytautas rodė daug susirūpinimo. Ghillebcrt dc Lannoy liudi¬ 
jimu, Kaunas buvęs apsuptas tvirta mūro siena. 

Vytauto laikais lietuviams nebuvo svetimi ir parako ginklai 
bei patrankos. Jau Kęstutis 1382 m. per Velykų šventes ataka¬ 
vęs Jurbarko pilį, pasinaudodamas patranku baterija. Juo pat 
laiku ir Jogaila gavo iš Ordino maršalkos Kūno von Hatten- 
šteino dovanu keletą patranku, kurios anksčiau buvo pačių vokie¬ 
čių išmėgintos imant Trakų pilį, o Jogaila 1384 m. mūšyje prie 
Maricnverderio nukreipė jas prieš patį Ordiną. Vytautas savo 
karuose taip pat naudojo parako ginklus ir patrankas. Tačiau 
šie, palyginti, dar nauji karo technikos pabūklai buvo tokie ne¬ 
tobuli, kad Žalgirio mūšyje jie neturėjo jokios lemiančios reikš¬ 
mės. Vytautas turėjo patrankų ir savo žygiuose į Pskovą 
(1426) bei Naugardą (1428). Žymiausia ju buvo Halka, kurią 
veždavo 20 porų arklių prieš piet ir tiek pat po piet. 

Mykolas Brenšteinas 1 ), remdamasis įvairiomis kroniko¬ 
mis, mano, kad Vytauto amžiaus gale lietuviu artilerija buvo jau 
nemenka ir kad to amato lietuviai išmokę iš kryžiuočiu; iš ju 
retais atsitikimais gaudavę ir patranku. Vytautas Vilniuje tu¬ 
rėjo įsteigęs tu pabūklų dirbtuvę. Jų gaudavo taip pat iš Ry¬ 
gos ir Krokuvos. Tačiau visi šie parako ginklai nebuvo kurio 
nors metalo liejiniai, bet sulenkti ir sunituoti paprastos geležies 
vamzdžiai. Lietų patranku buvo tada tik Vakarų Europoje; bet 
jos dėl savo aukštų kainu lietuviams buvo neįperkamos. 

Lietuvos bažnyčioms reikėjo nemažai varpu. Lietuviai ju 
parsigabendavo iš vokiečių. Tai rodo ne tik šaltiniai, bet ir išli¬ 
kę seniausi Lietuvoje varpai, kuriuose įspaustos gotiškos raidės 
ir kiti ženklai. Tiktai XVI šiint. prie Vilniaus arsenalo buvo 
įsteigta savo varpų liejykla. 

Vytauto dvaruose turėjo būti nemažai ir amatininku, kurie 
atlikdavo dailidžių, šaltkalvių, kalvių, siuvėju ir k. amatų dar¬ 
bus. Tačiau apie tai liudija tik vėlesni šaltiniai, kurie yra per 
daug kuklūs, kad būtų galima pasisemti daugiau žinių apie Vy¬ 
tauto laikų pramonę. Išvadoje tenka tik pabrėžti, kad ji buvo 
gyva ir kai kuriose srityse (bažnyčių statyme, patranku liejime) 
visai nauja ir prasidėjusi Vytauto laikais. 


•) Plg. Bren. I, 7-14 p. 

Esame apžvelgę visas keturias Vytauto laikų ekonominio 
gyvenimo sritis: žemės ūkį, finansus, prekybą ir pramonę. Vy¬ 
tautas, kaip matėme, nė vienos iš šių sričių neišleido iš savo 
akių, nepanaudodamas jų Lietuvos valstybei stiprinti ir jos kultū¬ 
rai kelti. Pirmajam tikslui labiau buvo laikomas žemės ūkis ir 
finansai, o antrajam — prekyba ir pramonė. Todėl žemės ūkio 
jis neišleido iš savo rankų ir duodamas bajorams privilegijas, 
o prekybai jis sugebėjo rasti Ordinus aplenkiančių kelių arba 
sutartimis su jais užtikrinti pirkliams ramesnius laikus. Ypač 
pastarojoj srity Vytautas pasireiškė kaip toli pramatąs po¬ 
litikas, siekęs suartinti Lietuvą su Vakarų Europos kraštais. 
Tam tikslui tarnavo ir jo ugdomoji pramonė. Bendrai imant, 
šių Vytauto pastangų rezultatai buvo toki, kad žemės ūkyje jis 
įvedė tvarką, kuri vėlesniems laikams buvo pavyzdžiu, o preky¬ 
ba pasiekė gana aukšto laipsnio. Tai, savo ruožtu, kėlė ir Vy¬ 
tauto, kaipo Lietuvos valdovo, galybę. 


Dr. M. Krasauskaitė 


Vytauto charakteristika 

Istorinė charakteristika. Aplinkuma. Auklėjimas. Smulkesnė 
asmens charakteristika. Kova dėl valdžios ir jai reikalingos 
būdo savybės. Ko išmokė Ordinas? Valdžios siekimas. Vy¬ 
tautas ir tauta. Vytautas kaip politikas. Energija. Veiklu¬ 
mas. Platus užsimojimas. Sugebėjimas panaudoti susida¬ 
riusia būklę. Karingumas. Vytautas ir katalikybė. Jo šei¬ 
myniniai santykiai. Išvados. 

Istorinė charakteristika kiek skiriasi nuo gyvų žmonių cha¬ 
rakteristikos. Mat, čia turima reikalo su baigtu gyvenimu, ma¬ 
tosi priešaky visas žmogaus veikimas, gyvenimas daugiau nie¬ 
ko nauja jau nebeprideda, nes yra aiški jo pradžia ir galas. Čia 
todėl lengviau galima išskirti pagrindinės charakterizuojamojo 
savybės, kurios kartojosi ir pasireiškė visuose jo veiksmuose. 
Praeitis j istorinį asmenį leidžia pažvelgti objektingiau, negu į 
amžininką, kurį charakterizuojant daugiau veikia simpatijos ir 
antipatijos jausmai. Turint prieš akis visą žmogaus gyvenimą, 
lengviau yra nustatyti būdą, gyvenimo įtakoje vykstančius jo 
pasikeitimus, nes juk jaunatvėje ir senatvėje žmogus daug kuo 
skiriasi. Greta šitų lengvinančių darbą momentų yra ir visa 
eilė jį sunkinančių dalykų. Pirmiausia dažnai būna sunku rasti 
pakankamai žinių. Pilnai asmens charakteristikai reikia turėti 
daug medžiagos. Nepakanka žinoti tik patys svarbiausieji jo 
veiksmai. Tiesa, juose dažnai ypač ryškiai matosi būdo savy¬ 
bės, tačiau ne visos. Tikrai svarbių, iš kasdieninio gyvenimo 
išsiskiriančių veiksmų kiekvieno žmogaus gyvenime yra ma¬ 
žiau, negu paprastų, atsikartojančių. Dažnai dramatiškais mo¬ 
mentais žmogus sugeba atlikti uždavinių, kurių paprastose apy- 
stovose nepadarytų. Taigi norint pilnai žmogų suprasti, rei¬ 
kia žinoti jo elgesį įvairiose jam galimose aplinkybėse. Kaip 
tik tokių žinių apie istorinius asmenis esti dažnai labai nedaug. 
Be to, istorinės žinios kai kada būna tendencingos, netikros, 
stačiai melagingos. Jei istorinio šaltinio autorius turi simpati- 

jos aprašomajam asmeniui, tai rašo jam panegyrikas; jei antipa¬ 
tija vyrauja — charakteristika pasidaro panaši j šmeižtų rinki¬ 
nį. Retai pasitaiko, kad istoriniai šaltiniai nurodytų veiksmų 
motyvus, dar rečiau būna, kad jie tuos motyvus teisingai su¬ 
prastų. Tas pasakymas ypač tinka viduramžio chronikoms, ka¬ 
da asmens kulto beveik nebuvo ir amžininkams trūko asmeniš¬ 
ko elemento supratimo ir vertinimo. Dėl to jeigu ir mėginama 
charakterizuoti, tai charakterizuojama labai trumpai ir pavir¬ 
šutiniškai. Tiesa, ne visada tik amžininkų nuomone tenka va¬ 
dovautis, kartais istoriniai asmens patys palieka žinių apie sa¬ 
ve. Naujausiais amžiais galima užtikti labai daug memuarų, 
laiškų. Nors memuarai dažnai būna tendencingi, tačiau kontro¬ 
liuojant juos objektingesnių žinių pagalba, jie yra nepavaduojami 
šaltiniai charakteristikoms. Viduriniais amžiais memuarų ne¬ 
rašydavo, o laiškai būdavo rašomi pagal šabloną ir juose as¬ 
menį liečiančio elemento tėra labai nedaug. Taip pat kronikose 
ir dokumentuose tokio elemento paprastai nedaug tepasitaiko. 

Be tų kliūčių, surištų su žinių gausumu ar rūšimi, yra ir ki¬ 
tų istorinės charakteristikos sunkumų. Žmogaus būdas pasi¬ 
reiškia santykiuose su aplinkuma. Kaip tik ta aplinkuma daž¬ 
nai būna neaiški. Kokie buvo artimiausieji asmeniui žmo¬ 
nės, kokie jo padėjėjai ir priešai ir kokia buvo jų vienų ki¬ 
tiems įtaka — dažnai galima tik spėlioti, numanyti, o ne tikrai 
konstatuoti. Kiekvienas žmogus gyvena glaudžiai susijęs su 
savo laiko kultūra, jis yra iš dalies tos kultūros padarinys. Tai¬ 
gi norint tinkamai istorinį asmenį suprasti, reikia gerai žinoti 
tai, kas istorikų yra vadinama laiko dvasia. Ir materialinė ir 
dvasinė kultūra laikui bėgant keičiasi. 

Juo didesnis yra pasikeitimas, juo sunkiau yra stebėtojui 
suprasti praeitis. Dažnai pasitaiko, kad istorikas savo laikų 
idėjas ir pažiūras perkelia į tuos laikus, kada jų dar visai nebu¬ 
vo, ir matuoja istorinį asmenį savo laiko mastu. Ne pilnai su¬ 
sipažinus su to laiko kultūra, negalima atskirti asmens indivi¬ 
dualinių savybių nuo to laiko amžininkų bendrų ypatybių. 

Su visais tais keblumais tenka susitikti charakterizuojant 
Vytautą. Čia bus labiau atsižvelgiama į Vytauto veikimą kaip 
Lietuvos didžiojo kunigaikščio. 

Vytauto vaikystė yra labai mažai žinoma. Gimęs apie 
1350 met., jis augo sunkiais Lietuvai laikais. Vokiečių Ordinas 
vis smarkiau veržėsi į Lietuvą. Kasmet, kai kada ir kelis kar- 

tus per metus, darydavo jisai žygius. Kęstučiui reikėjo nuolat 
budėti, atmušti puolančius vokiečius ir pačiam ruošti žygius į 
Prūsus. Tai reikalavo didelio energingumo, kariškų gabumų, 
sugebėjimo vartoti kovoje su priešais jų pačių ginklą. Taip 
dažnai susidurdamas su vokiečiais, Kęstutis turėjo progos su¬ 
sipažinti arčiau ir su jų kultūra. Sunku yra faktais įrodyt, kaip 
didelė buvo jam tos kultūros įtaka. Tikėjimo klausimuose jisai 
jai nepasidavė ir tvirtai laikėsi savo protėvių palikimo. Jis gy¬ 
nė lietuvių tikėjimą ir nepriklausomybę. Lietuva tais laikais 
gyveno savišką gyvenimą, skirtingą ir nuo Vakarų Europos ir 
nuo Rusijos. Svarbiausias skirtumas buvo tas, kad Lietuvos 
kultūroje trūko krikščioniško elemento, taip charakteringo ir 
svarbaus Europos viduramžių kultūroje. Kęstutis buvo gal pats 
lietuviškiausias iš visų to laiko Lietuvos kunigaikščių, kurių 
daugumas buvo pasidavę rusų įtakai. Jis vedė lietuvę, Birutę, 
ne kokią rusų kunigaikštytę, kaip tai darydavo kiti jo gimi¬ 
naičiai. Jo susidūrimas su kitomis tautomis nedarė jam tiek 
gilios įtakos kaip kitiems. 

Palaikydamas gerus santykius su Algirdu, turėjo progos 
pažinti rusų reikalus. Susitikęs su lenkais, jis ir jiems nenusi¬ 
leidžia: priverstas pažadėjo krikštytis, bet nuo to pasižadėjimo 
atsisakė pirmą progą radęs. Taigi Kęstučio dvaras buvo vie¬ 
ta, kur daugiausia turėta žinių apie visus kaimynus. Netenka 
abejoti, kad tokiose sąlygose beaugąs Vytautas galėjo anksti 
susipažinti su valstybės reikalais. Nesibaigią karo žygiai iš 
mažens auklėjo jame karingumą, kuriuo jis vėliau taip pasižy¬ 
mėjo. Atkakli jo tėvo kova dėl gimtojo krašto turėjo žadinti ir 
Vytauto sieloje didelę tėvynės meilę — nors apie patriotizmą 
dabartine žodžio prasme kalbėti netenka. 

Tikrai lietuviškas Trakų dvaras, kuris daug santykiauda¬ 
vo su kaimyninėmis valstybėmis, buvo tinkamiausia dirva Lie¬ 
tuvos įžymiausiam kunigaikščiui išaugti. Tikslesnių žinių apie 
Vytauto auklėjimą nėra, taigi sunku ir pasakyti, kurie kiti veik¬ 
sniai turėjo reikšmės jo būdui susidaryti. 

Kaip užsilikusios žinios sako, Vytautas buvo neaukšto ūgio, 
dailių ir energingų veido bruožų. Turėjo dideles, gyvas ir pro¬ 
tingas akis. Iš veido atrodė moteriškas; nieks nepažino, kai jis 
apsitaisęs savo žmonos palydovės rūbais pabėgo iš kalėjimo. 
Visa Vytauto figūra atsišvietė pasitikėjimu savim, energija, gy¬ 
vumu, drąsa, rizikingumu ir savigarba, žodžiu, — kažkokia di- 

dingo valdovo šviesa. Nors iš pažiūros mažo augumo, bet sa • 
vyje slėpė didžia dvasią. Buvo protingas ir žmoniškas. įsidė¬ 
mėtinas jo susivokimas ir orientacija: iš karto jis išspręsdavo 
kelius reikalus. Dejuodavo net kryžiuočiai, nespėdami jo žygių 
ir elgesių observuoti. 

Didelis ir darbininkas. Mokėjo laiką taip suvartoti, jog nė 
minutė nenueidavo niekais. Pasižymėjo stropiu valdymu: savo 
pareigų neužmiršdavo nei namuose nei kelionėje. Ar klausy¬ 
damas žmonių skundų ir prašymų, ar duodamas atsakymus ir 
patarimus — visur vadavosi teisybe. Ta savybe jis užsipelnė 
didelės apgarbos tiek savųjų, tiek svetimųjų tarpe. Laisvesnį 
laiką, jei jo kiek atlikdavo, praleisdavo medžioklėje arba eida¬ 
mas šachmatais. Bet visur kur matėsi saikas. Vytautas ne¬ 
protingu laikė tokį monarchą, kuris dėl medžioklės mesdavo į 
šalį valstybės reikalus. 

Palaikė gerus santykius ir su pirkliais. Jų padedamas įsigi¬ 
jo didelius turtus: aukso, sidabro, brangių akmenų, audeklų, kai¬ 
linių ir kitokių brangenybių, kurias paskui kitiems dalindamas 
rodė didelį duosnumą. Valgydamas ir gerdamas susivaldė, per 
visą savo gyvenimą nevartojo vyno ir jokio kito gėrimo, o tik 
gryną vandenį. Savo proto didingumu ir apsukrumu pranešė 
visus savo laiko valdovus. Su saviškiais elgėsi gana rūsčiai: nė 
vieno nusikaltėlio nepalikdavo nenubaudęs ir kaltė buvo sunku 
nuo jo paslėpti. Svečius priimdavo vaišingai ir gražiai. 

Nuo pat jaunystės Vytautas mėgo karo dalykus, ginklus. 
Šioje srityje nauji išradimai ypač jį domindavo. Visokių karo 
dalykų mielai mokydavosi ir lengvai juos pasisavindavo. Ypač 
jis sekdavo Vakarų Eurpos išradimus ir papročius. 

Kiekviename jo svarbesniame žygyje galima pastebėt ka¬ 
ro dalykų, kultūros, mokslo pamėgimas. Čia ir paaiškėja, dėl 
ko jis iš vienos pusės gerbė kariškius, riterius, o iš kitos — mok¬ 
slo vyrus; ir vienų ir kitų jo dvare netrūkdavo ir iš įvairių kraš¬ 
tų atsilankydavo. 

Mokėjo ne tik vokiečių, bet ir lotynų kalbą. Galėjo mokėt 
ir rusų, nes su jų kunigaikščiais vedė daug reikalų ir giminia¬ 
vosi. Galimas daiktas, kad Vytautas mokėjęs ir totorių kal¬ 
bos, nes jo dvare totorių daug pasimaišydavo ir nuolat būdavo 
kun. tarnyboj; o iš kun. kanceliarijos, kaip užsimena Ghillebert 
de Lannoy, buvo siuntinėjami totorių kalba raštai. 

Visi mokslai kunigaikščiui tiek turėjo reikšmės, kiek juos 
buvo galima pritaikinti praktikos gyvenime. Vytautas tuo at¬ 
žvilgiu buvo tikras kryžiuočiu mokinys, realistas ir praktikas. 

Kalboje buvo trumpas ir šykštus, bet žinodamas reikalus, 
dažnai griebdavosi sąmojaus ir lakoniškumo. Kai ant Dniepro 
saviškiai jį atkalbinėjo dėl didelių šalčių mesti kovą su totoriais, 
Vytautas atrėmė: todėl ir reikia kariauti, nes jeigu nugalėsim, 
gausime triumfą ant dviejų priešų; jei būsime nugalėti, kalbės 
apie mus, kad mus nugalėjo du priešai: šaltis ir totoriai. Kai 
kartą jam kažkas priminė jo didelį duosnumą dalinant toto¬ 
riams žemes Lietuvoje ir Rusijoj, Vytautas atsakęs, kad gerumu 
galima ir laukinius žvėris sušvelninti. O kai vėl kartą jo akyse 
kažkas gyrė vieną iškalbingą kunigaikštį, Vytautas trumpai ta¬ 
rė, kad jam patinkąs mažiau iškalbingas, bet užtatai tiesa- 
kalbis. 

Istoriniai reikšmingas Vytauto veikimas prasideda Kęstu¬ 
čio kovos metu su Jogaila. Jis atsidūrė sunkioje būklėje: abu 
buvo jam artimi — Kęstutis kaip tėvas, Jogaila kaip draugas 
— pusbrolis. Jo veikime reiškėsi svyravimo: jis norėjo prie¬ 
šus sutaikinti, tarpininkavo. Kovai paaštrėjus, jis palaiko dau¬ 
giau tėvą. Bet jo veikime nežymu dar didelio veiklumo, savos 
iniciatyvos jis nereiškė, pildė tik Kęstučio įsakymus. Kai Jo¬ 
gaila grįžo iš Vitebsko, Kęstutis, skubiai parvykęs Lietuvon, or¬ 
ganizuoja pasipriešinimą, Vytautas jam tik padeda. Stačiai 
keistai atrodo Vytauto pasitikėjimas Jogaila, nors jau ne kartą 
buvo paaiškėję, kad Jogaila neteisingai elgėsi. Vytauto per di¬ 
delis pasitikėjimas buvo Kęstučio mirties priežastis. Tie tragin- 
gi pergyvenimai turėjo Vytautui padaryti didelį įspūdį. Jogai¬ 
la kovą laimėjo klastingu būdu. Vytautas, nusivylęs draugu, 
išmoko žmonių žodžiais nepasitikėti ir būti atsargesnis. Tėvo 
mirtis ir paties gyvybei gresiantis pavojus sužadino jo energi¬ 
ją. Nuo to laiko jis jau nebe tėvo palydovas, o kovoja sava- 
rankiškaį, savo iniciatyva. Pasiryžęs Jogailai nepasiduoti ir 
pabėgęs iš kalėjimo, jis įtempė visas savo jėgas, parodė ne¬ 
paprastą veiklumą ir gabumus. Jo priešas — Jogaila: jis 
jam keršija už Kęstučio mirtį ir tėviškės pagrobimą. At- 
gaut tėviškę — vyriausias šiuo metu jo siekimas ir vei¬ 
kimo akstinas. Turėdamas per mažai jėgų, ieško talkininkų. 
Kas jam padės toje kovoje — vis vien, kad tik ta pagalba būtų 
naudinga. Naudingiausias šiuo momentu galėjo būti Vokiečių 

Vytautas Didysis. 17 


258 


Ordinas. Nepaisydamas to, kad vokiečiai buvo Lietuvos prie¬ 
šai, jis dėjosi su jais. Tėviškės atsivadavimo reikalas jį vertė 
susidėti ir su svetimaisiais prieš savuosius. Jis kovojo dėl sa¬ 
vo teisių, bet ne visai teisėtu būdu. Tikslas pateisino prie¬ 
mones. Ta kova trūko dešimtį metų. Ji ėjo ne tik atvirame 
lauke, bet dažnai ir aplinkiniais keliais. Vytautas daug iš¬ 
moko. Jis susipažino su įvairiais žmonėmis: draugais nusivylė, 
iš priešų gavo pagalbos. Jisai išmoko žiūrėti į žmones su di¬ 
desniu nepasitikėjimu, pasidarė atsargesnis — išmoko diploma¬ 
tijos. Pasižadėjimų laikėsi tik kol jam tai buvo naudinga, dėl to 
net du kartu apvylė Ordiną ir vieną kartą Jogailą. Per tą de¬ 
šimtmetį turėjo progos gerai susipažinti su vokiečiais ir lenkais. 
Jis patyrė, kad Ordinas žiūri į jį tik kaip į Lietuvai silpninti 
įrankį, ir kad jis kiekvienu momentu būtų jį atstūmęs nuo sa¬ 
vęs, jeigu tas Ordinui būtų naudinga buvę. Vytautas tai su¬ 
prasdamas negalėjo kęstis. Jis matė, kad būdamas Ordino va¬ 
salu, didesnės ateities negalės tikėtis. Be to, reikia manyti, kad 
iš mažens įkvėptas lietuviškumas jį traukė atgal Lietuvon. Jis 
visą laiką stengėsi palaikyti gerus santykius su Lietuvos visuo¬ 
mene ir rado joje daug pritarimo. 

Vytautas, dukart iš Lietuvos pabėgęs, išbuvo apie ketve¬ 
rius metus Prūsuose. Tenai, kryžiuočių tarpe, jis išėjo gerą ir 
drausmingą gyvenimo mokyklą, kuri jam padėjo atsivaduoti 
tėviškę. Ordino valstybė, gyvenusi keletą šimtų metų krikščio¬ 
niškos Vakarų kultūros įtakoj, labai teigiamai galėjo atsiliepti 
sumaniam Vytautui: jis čionai rado savo tikslams ne tik mate¬ 
rialinės, bet ir dvasinės paramos. Tas kraštas jį ir politiškai iš¬ 
lavino. Per tiek metų jis išmoko gerai vokiečių kalbos, kry¬ 
žiuočių disciplinos, jų administracijos, karo mokslų ir daug kitų 
dalykų. Kryžiuočiai, kuriuos daugybė svečių lankydavo pastu¬ 
dijuoti jų valdymą, kariuomenės organizaciją ar šiaip pasivie¬ 
šėti, drąsiai galėjo pasakyti, kad tokio pasiryžusio, supratingo 
ir gabaus mokinio, kaip Vytautas, Prūsuose nebuvo ligtol buvę. 
Ar nagrinėti pavyzdinga krašto administracija, ar tvarkyti sku¬ 
būs Malburgo finansai, ar kelti genialūs karo dalykų sumany¬ 
mai, diplomatija — viskas, visos tos gudrybės Vytautą inte¬ 
resavo. 

Prūsuose Vytautas turėjo progos ir su įvairių kraštų žmo¬ 
nėmis susitikti ir išsišnekėti. Jam buvo įdomu, kokia kitų kraštų 
politika, siekimai, kultūra. Svečiai Vytautui buvo atviri, nes 

matė, kad jį gerbia kryžiuočiai, pavesdami jam net tarpusavio 
ginčus spręsti. Žodžiu, jis Prūsuose mito Vakarų kultūros vai¬ 
siais, ypač materialine kultūra, kurią paskui kėlė savo krašte, 
statydamas bažnyčias, pilis ir t. t. 

Išmoko čia ir tos suktos, bet realios Ordino politikos, ku¬ 
rios vėliau pats griebdavos santykiaudamas su kaimynais. Da¬ 
lyvavimas tarpe riterių, kurie išdidžiai pūtėsi, dėdamiesi esą 
tikrosios religijos nešėjai ir skelbėjai, turėjo ir Vytauto būdui 
atsiliepti. Jau iš prigimimo nemenka jo ambicija čionai dar la¬ 
biau sustiprėjo. Apskritai imant, Vytautas būdamas gabus, 
tvirtos valios, be galo energingas ir labai darbštus, iš šitos mo¬ 
kyklos išėjo tikras tų laikų europietis, susipažinęs su Vakarų 
siekimais ir politinėmis bei diplomatinėmis pinklėmis. 

Paviršutiniškai pažvelgus atrodo, kad Vytautas blaškosi, 
yra nepastovus: tai bėga pas vokiečius, tai grįžta atgal. Iš 
tikrųjų taip nėra. Visais savo veiksmais jis siekia vieno tikslo 
— tėviškės. Jis nė valandai neužmiršta, ko jis nori. Kiekvie¬ 
nas jo veiksmas rišasi su vyriausiuoju tikslu. Jis naudojasi 
įvairiomis priemonėmis: kariauja, derasi, politikuoja, ieško ša¬ 
lininkų (Ordinas, Maskva). 

Visur pasireiškia jo nepaprastai stipri, nukreipta į vieną 
tikslą valia. Be to, jau tą dešimtmetį pasirodo nepaprastas Vy¬ 
tauto sugebėjimas nepaprastai lanksčiai derinti siekimą su vie¬ 
nu tikslu. Tikslas duoda jo veiksmams pastovumo ir nuoseklu¬ 
mo, o lankstumas nurodo smulkesnius uždavinius, lyg laipsnius 
į tikslą, ir priemones, vartotinas atitinkamu momentu. Smulk¬ 
menos niekad nenustelbė jame didesniųjų uždavinių, o kartais 
tolimi tikslai nesumažino jo sugebėjimo naudotis momentu ir 
taikintis prie esamų aplinkybių. 

1392 metai Vytauto gyvenime yra persilaužimo metai — 
jis galutinai atsisakė nuo sąjungos su Ordinu, susitaikė su Jogai¬ 
la ir lenkais ir gavo valdyti ne tik tėviškę, bet ir visą Lietuvą. 
Jo santykiai su tauta pasikeitė. Jo asmeniški reikalai suside¬ 
rino su tautos ir valstybės reikalais: tautos priešai yra ir jo 
priešai, tautos draugai —< jo draugai. Savo tautai jis pasiliko 
ištikimas iki gyvos galvos ir dešimteriopai atsilygino už visus 
padarytus jai nuostolius. Nuo 1382—1392 m. jis lyg medis, netu¬ 
rįs kur suleisti šaknis, po 1392 jis grįžta į gimtąją dirvą, ir visas 
medis puikiai išbujoja. Jis jau nebe pabėgęs, nuskriaustas ku¬ 
nigaikštis, kovojąs dėl tėviškės, bet galingos Lietuvos valdy- 

tojas. Atitinkamai keičiasi ir jo elgesys. Jeigu iki tol Vytautas 
atrodė nepastovus, besiblaškantis, avantiūristas, tai nuo 1392 me¬ 
tų jis virsta rimtu, pilno masto valdovu—monarchu. Jis įgyja 
didesnio pastovumo. Tiesa, jam jau ir laikas buvo nusistovėt: jis 
jau tada turėjo apie 40 metų. Šitokiame amžiuje gavo valdžią, 
kurios taip siekė ir kurios pasirodė tikrai vertas. Jo veiksmuose 
jaučiamas didesnis atsakomingumas. Tik nuo to laiko galėjo jis 
imti reikšti ir vartoti savo gabumus. Dabar atsirado daugiau 
uždavinių, ir tie uždaviniai vis buvo įvairesni ir sunkesni. Atrodo, 
kad pamažu susikristalizuoja lyg ir pagrindiniai jo veikimo pro¬ 
gramos punktai. Jie duoda jo darbams tam tikro tvirtumo, 
pastovumo. Geri santykiai su Jogaila ir lenkais, kova su Or¬ 
dinu ir rytuose su rusų kun. ir totoriais, kunigaikščio valdžios 
stiprinimas ir kultūros kėlimas krašto viduje — štai vedamo¬ 
sios Vytauto politikos mintys. 

.Beveik visa ta programa pavyko jam įgyvendinti. To rei¬ 
kalavo pats Lietuvos gyvenimas. Vytautas tatai suprato ir vi¬ 
sus savo gabumus ir energiją atidavė tiems uždaviniams. O 
kliūčių buvo daug. Jis paėmė valdžią gana sunkiose aplinky¬ 
bėse. Nutraukęs gerus santykius su vokiečiais, turėjo gintis 
nuo jų puldinėjimų, kurie buvo daromi vis didesniu smarkumu. 
Po Ostrovos sutarties santykiai su lenkais ir Jogaila taip pat buvo 
įtempti, ypač kai Jadvygai duoklės pareikalauta (1398). Viduje 
teko malšinti kunigaikščių sukilimus. Visoms toms sunkeny¬ 
bėms nugalėti reikėjo, be kariškų gabumų, dar daug ir politinių 
sugebėjimų. Bene sunkiausias uždavinys buvo santykiuose su 
lenkais: jų pozicijos buvo stačiai diametraliniai prie¬ 
šingos. Lenkai žiūrėjo į Vytautą kaip į priklausomą kunigaikštį 
kuris turi jų klausyti ir ginti jų interesus. Jis atrodė jiems 
įrankis inkorporuoti Lietuvą Lenkijos valstybėm Vytauto 
tikslas — Lietuvos savarankiškumo išlaikymas. Aplinkybių 
verčiamas lenkams nusileidžia, bet žiūri į juos tik kaip į sąjun¬ 
gininkus, naudingus jo užsienių politikai. Kaip realus ir gudrus 
politikas, jis suprato, kad jo jėgos buvo persilpnos kovai ir su 
Ordinu ir su lenkais. Abi tos valstybės trokšta Lietuvos ir jos 
kunigaikščio nepriklausomybės panaikinimo. Vytautui reikėjo 
padaryti kompromisą su viena jų, kad galėtų kovoti su kita. 
Bet tas kompromisas buvo tik priverstas, reikėjo padaryti taip, 
kad ir nusileidžiant galėtų turėti maksimumą naudos iš susidė¬ 
jusių aplinkybių. Su lenkais susitaikęs, dėjo visas jėgas kovai 

su Ordinu, kad, apsigynęs nuo jo, vėl galėtų atsispirti prieš 
lenkų reikalavimus. 

Tą Vytautas puikiai suprato ir to pasiekė. Ilgainiui tai 
pasidaro Vytauto politikos charakteringu pažymiu — naudoti 
vienų pagalbą prieš kitus ir atvirkščiai, nors čia jam naudinges¬ 
ni buvo lenkai. Palaikydamas labai gyvus politinius santykius 
su lenkais ir Ordinu, Vytautas turėjo visą laiką kreipti daug 
dėmesio ir į rytus. Per metų metus rytų reikalai jam vyrauja; 
jis taikosi ir su vakarų kaimynais, kad tik turėtų laisvas rankas 
rytuose, kur jam ir priešų ir draugų buvo daug: Pskovas, Nau- 
gardas, Maskva, Tveris, Riazanė, Okos aukštupio kunigaikš¬ 
čiai, totoriai. Vytautas nori visus juos paimti savo valdžion 
ar bent turėti jiems didelę įtaką. 

Vienus jis galėjo veikti diplomatiniu keliu, su kitais reikė¬ 
jo kariauti, bet nė vieno momento negalima buvo kurių nors 
užmiršti. Kiekvieno nusistatymas ir interesai reikėjo įspėti, 
suderinti, išnaudoti. Čia ne vieta dėstyti smulkiau tie santy¬ 
kiai. Bet reikia įsivaizduoti, kaip plataus dvasinio akiračio,, 
kiek gabumų ir energijos reikėjo visiems tiems uždaviniams. 

Bet tai dar ne visa: Vytautas turi reikalų dar su ciesorium 
Zigmantu, popiežiais, bažnytiniu susirinkimu, čekais, valakais, 
danais. Tais laikais nebuvo Europoje kito taip plačiai užsimo¬ 
jusio valdovo. Tose painiose aplinkybėse reikėjo mokėti orien¬ 
tuotis, apsvarstyti kiekvieną žingsnį, atsisakyti nuo mažesnio 
pasisekimo, kad būtų galima pasiekti didesnis. Reikėjo prisi¬ 
taikyti prie esamų sąlygų, pasinaudoti kiekviena pasitaikiusia 
proga, o aplinkybėms pasikeitus — mokėti prie naujų prisitai¬ 
kinti. Svarbu buvo greitai veikti ir sugebėti įvertinti savo ir 
savo priešų jėgas. Vytautas, gudrus diplomatas, nuolat veda 
derybas, siunčia ir priima pasiuntinius, rašo laiškus, kur reikia 
pats vyksta, dalyvauja suvažiavimuose. Jam tenka politikuot, 
slėpti savo planus, nežiūrėti sutarčių, žodžiu, — elgtis taip, kaip 
kiti anų ir šių laikų valdovai kad elgiasi. Pamatęs, kad jo jė¬ 
gos nebesutinka su užsimojimais, jis atsisako nuo sumanymo: 
taip buvo su čekais, kai suprato, kad husitų siūlyta karūna ga¬ 
lėtų jam per brangiai kaštuoti, taip buvo su bažnytinės unijos 
mėginimu, kai paaiškėjo, kad ją sunku įgyvendinti. Pastebė¬ 
jęs, kad kuris pasirinktas kelias netinka, jis keičia kryptį, neat¬ 
sisakydamas tuo nuo savo vyriausiųjų uždavinių. Būdamas 
tvirtos valios, jis vis tik be reikalo neužsispirdavo ir buvo nuo- 

laidus. Jo veiksmuose dažnai pasireikšdavo didelis atsargu¬ 
mas, kuris tačiau nevirsdavo laiko gaišinimu. Jei Vytautas 
delsia, tai visada tas yra tikslinga: jis tuo arba priverčia prie¬ 
šus nusileisti, arba stengiasi sudaryti kokią naują kombinaciją. 
Vytauto politika lyg koks didelis tinklas: jis jo akis tai suverta, 
tai paleidžia, tai naujai sumezga. 

Jo politika buvo neįmanoma be tinkamų padėjėjų. Vy¬ 
tautas pažinojo žmones, mokėjo sau surasti tinkamų bendra¬ 
darbių. Per mažai jie yra žinomi, kad būtų galima spręsti apie 
tai, koks buvo jų vaidmuo ir jų dalyvavimas Vytauto veikime. 
Jeigu jie ir turėjo didelių nuopelnų, tai, be abejonės, iniciatyva 
ėjo iš paties Vytauto. Energija, darbštumu ir sumanumu jis 
pasiekė tokios galybės, kokios neturėjo nei prieš jį, nei po jo 
nė vienas Lietuvos kunigaikštis. Jo padėjėjais buvo daugiau¬ 
siai lietuviai bajorai. Jis teikė jiems turtų ir teisių, o jie padėjo 
jam valstybę valdyti. Tačiau jis nedavė jiems įsigalėti, jie 
tik paklusnūs įrankiai jo rankose. Nors vyriausieji jo padėjė¬ 
jai ir buvo lietuviai, bet jam tarnavo daug ir nelietuvių: lenkų, 
vokiečių. Visi jie, kaip ir pats kunigaikštis, buvo praktiškai nu¬ 
siteikę žmonės: juristai, diplomatai, technikai, vertėjai. Jiems 
rūpėjo ne teorija, bet praktika. Net ir svetur Vytautas mokė¬ 
jo įsigyti pagalbininkų ir šalininkų. Ilgą laiką jis turėjo ienkų 
ponų tarpe stiprią partiją, pasidavusią jo įtakai. 

Kaip puikus diplomatas jis buvo geras ir karo vadas. Vy¬ 
tautas daug kariavo, — reti metai praeidavo be žygio. Jis pats 
karuose vadovaudavo. Rūpindavosi kariuomenės sutvarkymu, 
techniškais išradimais, įsteigė arinotų liejyklą. Vytautas buvo 
geras strategas; pats mūšių nevengė, priešingai, juose aktin¬ 
gai dalyvaudavo. Žinomas tik vienas žymesnis jo pralaimėtas 
mūšis —i ties Vorskla. Bet ir tada Vytautas nenusiminė, ne¬ 
nustojo energijos. Jo vaidmuo Žalgirio mūšyje yra taip pat 
žinomas. 

Sakoma, kad vyriausias Vytauto veikimo akstinas buvęs 
garbės ir valdžios troškimas. Kaip ten bebūtų, žinome viena, 
kad jis buvo pilna to žodžio prasme „Machtmensch“. Dažnai 
kalbama apie Vytauto ambiciją. Tiesa, jis daug apie save ma¬ 
nė, aukštai statė savo valdžią, įžeidimų nedovanojo, norėjo vis 
daugiau galybės turėti. Bet vienos ambicijos neužtenka jo bū¬ 
dui suprasti. Jis mėgo valdžią kaip tokią. Jame veikė ne tuš¬ 
čia ambicija, bet jis gyveno noru valdyti. Jame pasireiškė pati 

valdžios esmė. Valdžia, mat, turi tendencijos vis didėt, plėto¬ 
tis. Vytautas negali sustoti, pasakyti — gana galybės. Turi¬ 
ma valdžia pati stumte stumia jį tolyn, verčia ją vis didinti. 
Tas ypač pasireiškia jo santykiuose su lenkais. Bendras jo 
galybės didėjimas verčia jį laisvintis iš naujų uždedamų suvar¬ 
žymų. 1401, 1413, 1429 m. to proceso etapai. Faktinai jis 
daug daugiau pasiekė, negu unijų aktuose pažymėta. Jogai¬ 
los dukters globėjas, jis kurį laiką turi tiek įtakos Lenkijoje, 
kad tuo sukelia net nepasitenkinimo. Galingu tapęs, jis pradėjo 
nesiskaityti su lenkais, kaip tatai parodo kad ir Liubičo klausi¬ 
mas. Ir dėl to jo politika sukėlė Lenkijoje reakciją, kurios re¬ 
zultatas buvo santykių pablogėjimas ir konfliktas dėl karū¬ 
nacijos. 

Vytautas buvo žymus ir kaip savo krašto tvarkytojas. 
1392 m. gavo suirusią, neramią šalį. Jis pasirodė kaip nepa¬ 
prastai gabus organizatorius. Greitai numalšino sukilusius ku¬ 
nigaikščius, sustiprino savo valdžią. Jis valdė kraštą kietai, 
nepakęsdamas jokio pasipriešinimo: be pasigailėjimo šalino sa¬ 
vo giminaičius kunigaikščius nuo užimamų vietų, sukilusius že¬ 
maičius žiauriai numalšino. Net jo artimesnieji pagalbininkai 
jo pykčio bijodavo. Pasireiškiąs jo veiksmuose žiaurumas su¬ 
tinka su tų laikų supratimu ir negali būti laikomas vien indivi¬ 
dualine Vytauto ypatybe. 

Vytautas buvo geras šeimininkas ir finansistas: pinigų jam 
netrūkdavo — jis galėdavo net žymias sumas skolinti Jogailai. 
Jis nebuvo šykštus, priešingai reikale pinigų nesigailėdavo. 
Šiaip, kaip minėjom, labai paprastas ir neišlaidus privatiniame 
gyvenime, Vytautas nesigailėdavo jokių išlaidų, kad reikėdavo 
parodyti savo galybę, užimponuoti: siunčia brangių dovanų, 
kelia puikias puotas (Lucke). 

Toks yra Vytautas kaip politikas, valstybės vyras. Tai 
yra svarbiausioji jo asmenybės veikimo ir pasireiškimo dalis. 
Asmenybės vieningumas visur pasilieka, bet jis gali įvairiose 
aplinkybėse įvairiai pasireikšti. Reagavimo būdai visur turi 
tą patį pagrindą. Istorija mums parodo žmonių pasižymėjusių 
savo kilniu būdu, aukštomis moralinėmis ar estetinėmis, ar 
mokslinėmis idėjomis. Vytautas liko įamžintas ne dėl to, kad 
būtų pasižymėjęs tose srityse, bet tik kaip pavyzdingas ir ga¬ 
bus valdovas. 

Vytautas yra be galo įdomus, ir mums būtų svarbu jisai pa¬ 
žinti, kaip tam tikro laikotarpio ir tam tikros visuomenės atsto- 

vas. Tai yra besibaigiančiu viduramžių žmogus, to laikotarpio 
sūnus, kada viduramžio idealai nusileidžia, o iškyla naujieji. 
Kaip jis i tai reagavo, sunku bepasakyti. Jis yra mišrios kul¬ 
tūros žmogus, todėl ir ne visas Vakarų Europos viduramžis jj 
veikė. Nežinia kurios kultūros krypčiai jisai reikia skirti: va¬ 
karų ar rytų Europos. O tai juk yra skirtingos kryptys. Lie¬ 
tuva geografiniu atžvilgiu užėmė pereinamą vietą, tai ir jos 
valdovas, susidurdamas su abiem, daugiau už bet kurį savo val¬ 
dinį, yra mišriosios kultūros atstovas. Jis iš dalies yra įtrauk¬ 
tas į besibaigiančio viduramžio kultūros krizį. Bet tik iš dalies, 
nes jis ne visa savo asmenybe tai kultūrai priklauso. Taigi nė¬ 
ra jame kultūrinio renesanso pėdsakų ir riteriškųjų idealų griu¬ 
vimo. Vien religiniuose klausimuose tėra daugiau sąryšio su 
vakarų Europa. Konsilijų ginčai jį liečia kiek daugiau, jam ten¬ 
ka susidurti su popiežiais ir susirinkimais. Bet ir čia apie gi¬ 
lesnį krizį kalbėti nebetenka, nes Vytautas yra tuose klausi¬ 
muose naujas žmogus, su jais dar labai nesusigyvenęs. Tie 
klausimai, kurie daugumai vakarų Europos žmonių buvo gi¬ 
lūs ir skaudūs sąžinės reikalai, Vytautą paliečia daugiau iš pa¬ 
viršiaus. Vytautas turi lyg du veidu: vienu jis žiūri į vakarus, 
kitu daugiau į rytus. Jo aplinkuma turi daugiau bendra su ry¬ 
tais. Politikos klausimais jis irgi ta kryptimi traukiamas. Tai¬ 
gi įvairiais atžvilgiais Vytautas yra asmuo, kuriame keitėsi 
įvairios tų laikų srovės. 

Naujai įėjusią į vakarų Europos tautų šeimą Lietuvą tik 
iš tolo tepaliečia jaudinančios visuomenę problemos. Pats svar¬ 
biausias klausimas buvo bažnytinės reformos reikalas. Lie¬ 
tuvoje bažnyčia vos tik prigijusi, žmonės katalikiškumu dar 
nepersiėmę ir klausimai: popiežius ar susirinkimas — nejau¬ 
dina taip jų, kaip vakariečių — jie žiūri šalčiau, ypač kad jie 
neofitai daugiau iš reikalo, negu iš įsitikinimo. Charakterin¬ 
ga, kad ir Vytautas pats panašiai šaltai žiūri. Jam atrodo 
lengva padaryti rytų ir vakarų bažnyčios uniją, nesunku sugrą¬ 
žinti čekus Bažnyčiai. Kaip jam pačiam nebuvo sunku pakeis¬ 
ti tikėjimą, taip pat manė jisai, kad ir kitiems bus lengva. 

Tuo atžvilgiu Vytautas daugiausia skiriasi nuo Jogailos, 
kuriam tikėjimo pakeitimas turėjo daug didesnės įtakos ir 
reikšmės. Taigi krikščionybė Vytauto būdui maža tepadarė 
įtakos: jis ir toliau pasilieka gana žiaurus ir kerštingas. Kovo¬ 
se su Naugardu jis pasirodo labai kietas, neužmirštąs padarytų 

jam įžeidimų. Nors Eneas Silvius Picolomini ir perdeda, pa¬ 
sakodamas apie jo žiaurumą, bet švelniu valdovu Vytauto ne¬ 
galima vadinti. Sunku jį už tai kaltinti: juk ir labiau persi- 
ėmusioje krikščionybės dvasia vakarų Europoje žiaurumų bu¬ 
vo labai daug, tai dar daugiau jų turėjo būti mažiau kultūrin¬ 
guose rytuose. Žiaurumų ir dabar juk pasaulyje yra kiek reik, 
tik jie dabar dažniausiai ne vieno asmens užsigeidimų išdava. 
Daug ir kitų Vytauto savybių mums šiandien keistokos atrodo, 
sakysim, jo pamėgimas juokdarių, kurių įžymiausias buvo 
Henne, drauge ir vokiečių agentas. Vytautas čia yra tų laikų 
vaikas. 

Maža žinome apie Vytauto šeimyninius santykius. Jis bu¬ 
vo keletą kartų vedęs, jo vaikai anksti išmirė. Jo šeimyniniai 
santykiai buvo geri. Galima spręsti iš to, kad, žmonai susir¬ 
gus, jis rūpinasi jai gydytojų, nesigaili jai papuošalų ir p. Ma¬ 
tyt, kai kurios, kaip Julijona, turėjo jam žymios įtakos, nes Or¬ 
dino magistras deda nemažai pastangų, kad jai įtiktų. Be to, 
jo priešai neturi nieko bloga pasakyt apie jo šeimyninį gyve¬ 
nimą. Tas jų vienas tylėjimas yra savo rūšies gerų santykių 
įrodymas. Greičiausia, ir su kitais šeimos nariais gerai sugy¬ 
veno, kaip su Zigmantu, nors žymios vietos jam nepavedė. 
Tolimesni giminės jam dažniausiai tik kliudė užsimotą darbą, 
dėl to su savo pusbroliais daugiau kovoja, negu kad geruoju 
gyvena. Išimtį čia sudaro Jogaila. Nepaisant visų intrigų ir 
nesusipratimų, po 1392 m. juodu sugyvena ir jų santykiuose ma¬ 
tome draugiškumo, kuris išliko iki pat gyvenimo pabaigos. 

Baigdami šį darbą, mes norėtume pastebėt, kad Vytauto 
asmuo, kaip žmogaus ir kaip valstybės vyro — politiko ar di¬ 
plomato, kultūrininko ar karininko — nėra galutinai mums pa- 
aiškėjęs, nors apskritai yra galima susidaryti apie patį asmenį 
ir jo veikimą visai aiškų vaizdą. Vytauto asmeny ir jo plataus 
masto veikime slepiasi dar daug neaiškumų, kurie ir sukelia 
nemaža abejonių ir svyravimo, kas iš kitos pusės ir sulaiko 
mus tarti apie jį galutiną žodį. Todėl mes ir manom, kad mū¬ 
sų istorikai šioj srity dar nemaža ras sau gražaus ir dėkingo 
darbo. Tuo tarpu mes mėginome tik bendrais bruožais, nesi¬ 
gilindami į visas smulkmenas ir jų prasmę, charakterizuoti 
Vytautą. 


Adolpas Šapoka 


Vytauto vieta musų istorijoje 

/. Vytauto valdymo reikšme Lietuvos santykiuos su Or¬ 
dinais. Vokiečiu Ordinų būklė ir kovų su Lietuva pobūdis. 
Kritiška Lietuvos padėtis. Ordinas visas pastangas deda pa¬ 
sigrobti Žemaitija. Tos Ordino pastangos ir Vytautas. Ga¬ 
lutinas Žemaitijos likimo ir santykių su germaniškuoju pasauliu 
išrišimas. 

//. Vytauto vaidmuo Lietuvos santykiuos su Lenkija. 
Lietuvos - Lenkijos santykių pradžia bei jungiamieji veiks¬ 
niai. Santykių forma, įų kitimai ir Vytauto nusistatymas dėl 
to klausimo. 

UI. Vytauto vaidmuo Lietuvos valstybės ekspansijai ry¬ 
tuose. Rusų kunigaikštijų prijungimas. Santykiai su totoriais. 

IV. Pakitimai valstybės vidaus gyvenime. Didžiojo ku¬ 
nigaikščio valdymo pobūdis prieš Vytautų ir prie jo sričių 
kunigaikštijų panaikinimas. Naujos institucijos krašto admi¬ 
nistracijoje. ^Bajorijos iškilimas ir to priežastys. Vytauto 
pastangos sutvarkyti katalikų ir pravoslavų bažnyčių reikalus. 

V. Vytauto vaidmuo ekonomiško Lietuvos gyvenimo vys- 
tynuiisi. Privilegijos žydams. Magdeburgo teisės miestams. 

VI. Bendroji Vytauto istoriško vaidmens charakteristika. 

Gražią ir garbingą turime tautos praeitį. Ji gaivino, stip¬ 
rino pirmuosius tautos budintojus. Ja žavėjosi svetimšaliai 
romantikai Atskirais romantikų padalintais epizodais gėrė¬ 
josi pasaulis. Bet mums svarbu ne vien tas. — Svarbu pažinti 
tautos gyvybės šaknys, suprasti tautos gyvenimo kelią, rasti 
atskiriems istorijos epizodams, reiškiniams ir asmenims vietą 
bendrajam kely, susekti priežastingą tarp jų ryšį. 

Nurodyti istorijoje vietą asmeniui ne taip lengva. Tuo 
sunkiau, kad reikšmę istorijoje ne visi vienodai vertina. Kraš- 
tutinieji individualistai tvirtina, kad istorijos reiškinius sukūrė 
individai, o kraštutinieji kolektivistai priešingai — kad isto¬ 
riški asmenys yra epochos dvasios įrankiai, kurie privalo veik¬ 
ti būtinai atsiliepdami epochos dvasiai. 

Gilintis į tas istorijosofijos problemas ir kurios nors jų įsi¬ 
kibti mums nėra reikalo. Žinome, kad ilgametis Vytauto valdy¬ 
mas mūsų tautos gyvenime nėra tuštuma. Tais laikais Lietuva 
pergyveno ypatingai daug, tada buvo išrišta ne vienas pir¬ 
maeilės svarbos klausimas. Taigi mums ir pakaks apžvelgti 
tuos anais laikais įvykusius pakitimus. Pažiūrėsime, kokius 
naujus kelius tauta pasirinko, ar buvo priversta pasirinkti ir 
kaip jais pradėjo eiti. 

I 

Pačioje savo istoriškojo gyvenimo jaunystėje lietuvių tau¬ 
tai teko vesti didelę kovą su germanais, kurie buvo pasiva¬ 
dinę Prūsijoje kryžiuočiais, o Livonijoje kardininkais. Nuo 
1237 mt. abu Ordinai buvo susijungę į vieną, veikė vienos va¬ 
dovybės valdžioje. Keturioliktas amžius, ypač jo antroji pusė 
—Ordino (labiausiai kryžiuočių, kuris iš tikrųjų ir buvo svar¬ 
biausioji jėga) klestėjimo laikotarpis. Jo hochmeisterio 1 ) didžio¬ 
jo Vinricho von Kniprodės laikais (1351 — 1382) Prūsų Ordino 
valstybė buvo visos Europos nusistebėjimo bei pasigėrėjimo 
objektas. Jei tais laikais norėjai pamatyti valstybę keliančią 
savo piliečių švietimą, pavyzdingai savo pareigas einančią ad¬ 
ministraciją, valstybės organų rankose klestinčią prekybą, 
aukso kupiną iždą — turėjai važiuoti Ordino valstybėm 2 ) Tu¬ 
rėdamas pakankamai medžiaginių resursų ir nuolat sulauk¬ 
damas iš vakarų Europos svečių, Ordinas galėjo puldinėti Lie¬ 
tuvą be perstojo. Ir veikiama buvo planingai, Lietuva buvo 
apleista Ordino šnipais, kurie jam pranešdavo kiekvieną Lie¬ 
tuvoje pastebėta įsidėmėtiną reiškinį ir darė čia visokias intrigas. 
Visų patogiausiųjų į Lietuvą vedančių kelių aprašymai buvo su¬ 
rinkti pasienio pilyse. 3 ) Lig mūsų laikų jų užsiliko visas 100. 

Per visą Algirdo - Kęstučio valdymą Ordinas nuolatos pul¬ 
dinėjo. Kasmet po kelis syk Ordinas su savo svečiais pada¬ 
rydavo didesnes ar mažesnes kaip ir lietuvių medžiokles, 
įsiverš į kraštą, paplėšikaus, padegins, paims belaisvių, už¬ 
grobs turto — ir vėl išsikrausto sau atgal su visu grobiu, jei 
lietuviai nespėja pastoti kelio. Bet reikia pastebėti, kad ko¬ 
vos tada jau buvo kitoniško pobūdžio, negu seniau būdavo. 

’) Hochmeisteris — didysis magistras. 

2 ) Yčas, 29 p. 

3 ) Scr. r. Prus. 662—711. 

Nieks negailestingai vietos gyventojų nebetnušdavo, ir kovose 
prisilaikydavo tam tikrų tarptautinių taisyklių. Tur būt, la¬ 
biausiai riteriškojo Kęstučio dėka Ordino riteriai su belaisviais 
ėmė maždaug skaitytis, kaip su vertais priešais. 1 ) 

Algirdo - Kęstučio valdymo metu Ordinas yra padaręs 
apie 100 užpuolimų. Kiekvienas jų atėmė iš Lietuvos nemaža 
medžiaginio turto ir kraujo. Kai kurie gi susidūrimai buvo 
net katastrofiški. Plačiai žinomi 1348 Strėvos ir 1370 mt. 
mūšiai ties Rudava. Čia, jei galima tikėti vokiečių kronikinin¬ 
kams, žuvę lietuvių apie 5000, o Ordino apie 300 žmonių. 2 * ) 

Apskritai šiuo laikotarpiu, nežiūrint nepaprasto Kęstučio 
veiklumo ir pastangų, nė iš vieno didesnio susirėmimo lietu¬ 
viai nugalėtojais neišėjo. Riteriai 1362 mt. išgriovė Kauną, 
pradėjo siekti net Trakų ir Vilniaus (1365, 1375, 1377 mt. ir kt. s ). 
1377 met. čia atėjusius riterius matome puolant ir patį Vytautą. 
Tai yra pirmas žinomas Vytauto savarankiškas pasirodymas ka¬ 
ro lauke. Kęstučio lieptas jis tada labai vikriai sunaikino visą 
Ordino kariuomenės traukimosi kely paruoštą maisto atsargą, 
jog grįžtanti kariuomenė turėjo badauti. Kai kurie kareiviai, 
sako, nematę duonos bent po šešias dienas. 4 ). 

.lokios taikos, jokių paliaubų Ordinas nedarė niekad, nes 
jam ir regulos draudė gyventi taikoje su pagonimis. Lietuvai 
išsigelbėti visą laiką buvo rodomas vienas kelias — krikštas. 
O tas vokiečių Dievas lietuvių masėms buvo taip pat baisus, 
kaip ir jie patys. Broliai kunigaikščiai, Kęstutis su Algirdu, 
iš krikšto nematė turėsią kokios nors naudos. Tiesa, 1358 met. 
jie patys Niurnbergo imperijos seimui buvo pasisiūlę 
apsikrikštyti, bet to nepadarė, o tik pasiuntė imperatoriui Ka¬ 
roliui IV raštą, kuriame nurodo savo krikšto sąlygas: teati- 
duoda Ordinas Lietuvai Prūsų kraštą iki Deinės ir Alės upių, 
o pats tegu persikelia į Rusijos pietus kovoti su totoriais, nes 
Lietuvai apsikrikštijus, Ordinui Pabaltėje būti nebėr pras¬ 
mės. 5 ). Žinoma, abu kunigaikščiai iš kalno labai gerai žinojo, 
kad tokios sąlygos deryboms netinka. Tai buvo jų tik tam 
tikras politikos manevras. 


*) Pfitz, 34. 

2 ) Lohm. 77—93. 

°) Pfitz. 34. 

*) Proch. D. W„ 23—24. 

®) Kol. 8—9, Pfitz., 35. 

Su pagoniškąja Lietuva pirmąsias nuolatinio karo paliau¬ 
bas Ordinas padarė 1379 m. Labai įdomios ir viduramžiui 
charakteringos jų sąlygos: paliaubos daromos 10 metų. Abu 
magistrai pasižadėjo nepulti krikščioniškų Trakų kunigaikšti¬ 
jos sričių (Gardino, Volkovisko, Drahočyno, Mielniko, Bielsko, 
Brastos, Kamienco) Lietuvos gi kunigaikščiai — Jogaila su 
Kęstučiu, — pasižadėjo nepulti prie tų pat sričių prieinančių 
Ordino apskričių (Osterodės, Ortelsburgo, Wartenburgo ir 
Varmijos) 1 ). Paliaubos buvo padarytos Kęstučio iniciatyva, 
kuris puldinėjamas jau vos bepajėgė atsispirti, nes jam žvai¬ 
ruojąs Jogaila pagalbos neduodavo. 

Dar didesnio Lietuvos nuovargio liudijimas yra 1382 mt., 
po Kęstučio mirties Jogailos įgaliotinių (Skirgailos ir Hanu- 
lono) Dubysos įtakoje padarytieji trijų atskirų sutarčių aktai. 
Pagal tas sutartis didysis kunigaikštis Jogaila, — pritariamas 
motinos Julijonos ir brolių: Kaributo, Lingvenio, Karigailos, Vy- 
gunto ir Švitrigailos — pasižadėjo 4 metus laikytis su Ordinais 
taikos, per tuos pat 4 metus „su visais saviškiais“ apsikrikš¬ 
tyti ir kas svarbiausia — užleidžia Ordinui pusę Žemaitijos: 
visą dešinį Dubysos krantą, nuo pat ištakos iki įtakos. Ordi¬ 
nas gi pasižadėjo duoti Jogailai per tuos 4 met. karo paramos, 
bet už tai Jogaila pasižada nepradėti jokio karo be liochmeis- 
terio žinios. 2 ) Taigi šiuokart Lietuva kapituliavo visais punk¬ 
tais. Bet, žinoma, svarbiausios reikšmės turėjo vokiečiams to¬ 
kios žymios Žemaičių dalies užleidimas. Lig tol jiems dar 
nebuvo pasisekę užimti nė vieno jų apskričio. 

Matydamas, kad Lietuva metais vėliau ar anksčiau taps 
krikščioniška ir kad jos visos užgrobti nesuskubs, Ordinas da¬ 
bar sujudo kaip nors prisijungti sau Žemaitiją, kuri buvo lyg 
koks barjeras kyliu įsispraudusi susijungusių Ordinų tarpan. 
Užvaldyti Žemaitiją jiems buvo jų valstybės gerovės ir net 
egzistencijos klausimas. Jei ligtol jų dėmesį dar kreipė visa 
Lietuva, tai nuo dabar jų visos jėgos buvo koncentruojamos 
Žemaitijai pajungti. 

Pradžia buvo gera. Sekėsi ir toliau. Norėdami pagelbėti 
savo mylimojo Kęstučio sūnui, 1384 mt. vasario 4 d. Žemaičiai 
padarė su kryžiuočių Ordinu formališką sąjungos sutarti, o tų 

'») Proch., D. W. 27 p. 

■) Heinl, 15, Proch., D. W„ 37. 


271 


pat metų birželio 14 d. pats Vytautas prisipažino pasauliui 
pasiduodąs Ordino lėnan su visomis Kęstučio valdytomis že¬ 
mėmis, taigi ir su Žemaitija 1 ). 

Kai Vytautas Ordinui išdavė Žemaitiją, tai ji pasidarė nuola¬ 
tinių kovų arena. Jei tikėtumėm Ordino kronikininkams, kurie 
paduoda išžudytų ir belaisvėn paimtų skaičių, reikėtų manyti, 
kad tada ne kiek žemaičių beliko, nes kiekvienam riterių už¬ 
puolimui kronikos skiria po kelioliką tūkstančių aukų. 2 ) Vy¬ 
tautas, antrą kartą pabėgęs Ordino prieglobstin, vėl pa¬ 
traukė žemaičius savo ir Ordino pusėn ir vėl buvo sudaryta 
prieš Jogailą ir Skirgailą nukreipta sutartis. 3 ) Bet Vytautas 
nesidrovėjo apvilti Ordino ir antrą kartą. Po keleto keršto 
žygių Lietuvon Ordinas vėl visą energiją nukreipė prieš Vy¬ 
tautą ir atkritusius nuo jų Žemaičius, o tie, kovose užsigrūdinę 
miškų barzdylos, ne blogai laikėsi, nors kartais Vytautas už¬ 
imtas darbais jiems ir nepadėdavo 4 5 ). To dar negana. Savo 
nuolatiniams rėmėjams Vytautas davė dar didesnį smūgį. 
1398 mt. Salyno sutartimi jis pats užleido Ordinui visą Žemai¬ 
tiją, net iki Nevėžio"). O 1400 inet. net ginklu padėjo Ordinui 
suvaldyti ją 6 ). 

Vytauto būta, kaip sakoma, politiko „be prietarų ‘. Rei¬ 
kale jis galėjo paaukoti viską, kas jam brangu ir suspausta 
širdimi palūkuriuoti patogaus momento atsigriebti su palūkano¬ 
mis. Ir vargšams žemaičiams teko įsivelti į jo prieš nieką 
nesudrebančių rankų politikos objektą. Kiek kartų gavęs jų 
paramos, jis niekad nesidrovėjo palikti juos kuriam laikui vie¬ 
nus ir net pavesti visiškai vokiečiams. Bet tais laikais jis 
kitaip negalėjo. Rytuose jį viliojo gražiosios viltys paimti 
savo įtakon Europos baubą — totorius, stipriai įsigalėti rusų 
žemėse. Bet tam reikėjo turėti saugų užnugarį. Iš Lenkijos 
garantijos negalėjo laukti, nes kaip tik tada Vytautas buvo su 
jo savarankumu nepatenkintais lenkais susipykęs 7 ). Jį garan¬ 
tuoti, ne tik garantuoti, bet ir paremti prieš lenkus, tegalėjo pats 
Ordinas. Reikalaujamą kainą Vytautas jam ir davė. Bet ne- 

9 Kocli., 52, 53. 

s ) Proch. D. W„ 54. 

3 ) Heinl 68, 69. 

4 ) T. p. 104—5. 

5 ) C. ep. V., 187, 188 nr.; Heinl 167—9. 

6 ) Koch., 112. 

7 ) Koch. 104. 

galima manyti, kad jis kada nors būtų užleidęs savo motinos 
kraštą nebemanydamas jo atgauti. Kaip tik po Vorsklos ka¬ 
tastrofos jo būklė kiek pagerėjo, jis tuojau atsigręžė prie tų 
pačių žemaičių ir pradėjo ilgą diplomatišką kovą, apskųsda- 
mas 1401 m. Ordiną imperijos kunigaikščiams, kad jis Žemaitijos 
suvereno padėtį išnaudojąs Lietuvos ir krikščionybės nelabui. 1 ) 
Tos ilgos ir labai įdomios diplomatiškos kovos metu (jos metu 
buvo ne vienas ir ginkluotas susirėmimas) Vytautas 
pasistatė kadaise Gedimino turėtą tikslą — diskredituoti Ordiną 
vakaruose. Viena įdomesniųjų tam tikslui pamatuotų priemo¬ 
nių buvo suorganizavimas pačių vargstančių žemaičių skundo, 
kurį jie išsiuntinėjo imperijos kunigaikščiams ir popiežiui 1402 m 
Tas graudus visų kryžiuočių dangaus keršto šaukiančių nusi¬ 
dėjimų dorovei ir savo pašaukimui išskaičiavimas ir dabar 
skaitant šiurpulį sukelia. Ir Vytautui dalinai pasisekė. Tos 
akcijos vaisius—1403 mt. vasarą buvo išleista popiežiaus Boni¬ 
faco IX bula draudžianti kryžiuočiams Lietuvą pulti 2 ). 

1404 mt. Racionže buvo padaryta taika maždaug Salyno 
sutarties sąlygomis 3 ). Ji galiojo be didelių konfliktų iki 1409 
metų. Žemaičiai vargo Ordino pastatyto šaltyšiaus globoje. 
Pagaliau neiškentė ir nugirdę, kad Vytautas žada rugeliams 
nokstant ateiti išvaduoti, sukilo. Sulaukęs momento Vytautas 
paskyrė Žemaitijai savo seniūną 4 * ). Karas su Ordinu buvo 
neišvengiamas. Jis įvyko ir ginčas buvo išrištas Tannenbergo 
ir Grūnwaldo laukuose 1410 mt. liepos 15 d. Žemaitijos ginčas 
dar, tiesa, nebuvo galutinai baigtas, bet klausimas, kaip sako 
J. K. Kochanovskis, „ar Europos Rytuose nuo germanų pasaulio 
spaudimo dar galės kas nors likti, ar viskas turės sugriūti nuo 
jo tuolaikinės galybės smūgių”, jau buvo išspręstas 6 ). Ordino 
galybė buvo palaužta amžiams. Tik Vytauto dar ne visai iš¬ 
aiškinto elgesio dėka Ordinas užsiliko gyvas. Jis pats nepa¬ 
noro dabar įvykdyti savo grasinimo tuos „atėjūnus” „sugi¬ 
nęs paskandinti jūrų bangose“ 0 ). 


9 Koch. 115. 

2 ) Koch. 119 Kol. 82 . 

3 ) Proch. D. W„ 104. 

*) T. p. 120, 121. 

6 ) Koch. 138. 

V Proch. D. W„ 327. 

1411 mt. Torno taika Ordinui buvo nepaprastai lengva. 
Net Žemaitijos jis atsižadėjo tik lig gyvos Vytauto ir Jogailos 
galvos 1 ). Buvusios galybės šmėkla buvo palikta. Vytautas 
bus ją palikęs tam, išvedžioja Kochanovskis, kad neleistų iš 
jos griuvėsių perdaug pasinaudoti antram Lietuvos nedraugui 
— Lenkijai 2 ). Prieš Ordiną toliau Vytautas kartu su Lenkija 
vedė tai ginklų, tai diplomatišką kovą siekdamas išgauti amžiną 
atsisakymą nuo Žemaitijos. Tos kovos metu jis vėl pagarsino 
savo darbus ir sukompromitavo katalikiško pasaulio akyse 
Ordiną. Jis 1415 mt. gruodžio 15 d. į visuotinį Bažnyčios 
sinodą Konstancijoje nusiuntė net 60 apkrikštytų žemaičių ba¬ 
jorų, kurie įteikė sinodui ilgą memorialą — skundą „Propo- 
sitio Samaytarum” kurio dėl graudingumo, kaip sako prof. 
kunigas Dr. J. Fijalek, ir šiandien dar negalima sausomis akimis 
skaityti 3 ). Nežiūrint Ordino prokuratoriaus pasiteisinimų, si¬ 
nodas palaikė kaltintojus. —i Visam pasauly Ordino visaip šmeiž¬ 
tą „saracėną“ pripažino krikščionybės platintoju. 

Pagaliau 1422 mt. Melno taikos sutartimi Ordinas tarp 
kitko buvo priverstas atsisakyti nuo Žemaičių amžiams. 

Kaip liko Ordinas po 1410 met. katastrofos, taip jis dar 
užsiliko gyventi ir po Vytauto. Bet Lietuvos gyvenime svar¬ 
baus vaidmens jis nebevaidino niekad. Tik Livoniškė Ordino 
šaka Švitrigailos - Zigmanto kovų metu buvo pradėjusi nau¬ 
dotis Lietuvos vidaus netvarka, betalkinėdama Švitrigailai, 
bet to paties Zigmanto sūnus Mykolas 1435 mt. Šventosios 
krante ir jiems sudavė paskutinį smūgį. 

Taigi Vytauto laikais Lietuvos santykių su germanais 
klausimas buvo išrištas. Abi Ordino šakos vos bevegetavo, 
pavyzdinga susiklausanti valstybė pakriko. Ir mūsų tautai 
yra didelis nuostolis, kad vėliau neatsirado, kas iš tos bevys¬ 
tančios germanų pasaulio atžalos tinkamai būtų pasinaudojęs. 
Tauta jiems sukrauti padėjusi tiek turto, energijos ir kraujo iš to 
nepasinaudojo. Ji tik apgynė save. 

II 

Lietuva su Lenkija turėjo bendrų tikslų ir prieš uniją. Tai 
buvo kova su tuo pačiu kryžiuočių Ordinu. Kadaise jų pačių 

*) Koch. 144—145. 

’) T. p. 145. 

3 ) Fijalek 79—30. 

Vytautas Didysis. 18 

atkviestas Ordinas jiems buvo virtęs veik tokiu pat priešu 
kaip ir Lietuvai. Tarp jų, žinoma, nebuvo ginčo dėl tikybos, 
bet tik dėl žemių. Žymiausią rolę čia vaidino Pamario žemė, 
kurią kryžiuočiai buvo užgrobę betalkinėdami Vladislovui Lo- 
kietkai prieš Brandenburgo markgrafą Valdemarą. Pakviesti 
pagalbon brandenburgiečius jie išvarė, bet nebeišėjo iš tos 
žemės patys 1 ). Jau tada bekovodamas su Ordinu Lenkų kara¬ 
lius Vladislovas Lokietka sau tinkamu sąjungininku buvo nu¬ 
žiūrėjęs Gedimino valdomą Lietuvą. Ir tarp jų 1325 buvo pa¬ 
daryta sutartis, kurią sutvirtino Gedimino dukters Aldonos ir 
Vladislovo sūnaus Kazimiero (busimojo Kazimiero didžiojo) 
jungtuvės 2 * ). Bet ta sąjunga nieko gero nedavė. 1343 mt. Kališiaus 
taika lenkų - Ordino ginčas kuriam laikui buvo išrištas. Už 
gautą Kujavų ir Dobrynės žemę Kazimieras didysis sutiko 
Pamarį palikti Ordinui"). Bet vilties atgauti Pamarį Lenkija 
nepametė niekad. O tam buvo reikalinga kova. Naturale gi 
sąjungininke čia galėjo būti amžinai su Ordinu kovojanti Lie¬ 
tuva. Tai ir buvo vienas iš faktorių, vertusių Lenkijos ponus 
savo karaliumi pasikviesti plačiosios Lietuvos valdovą Jo¬ 
gailą. 

Bet to laiko dienos rūpesniu Lenkijoje dar labiau buvo der¬ 
lingųjų Volynijos žemių priklausomybės klausimas. 1340 met. 
pasimirus Haličo Boleslovui Jurgiui Traidenaičiui, dėl Haličo 
ir Volynijos susivaržė Boleslovo giminaitis Kazimieras did. ir 
Gedimino sūnus Liubartas, kuris su išmirusią Romanaičiu gi¬ 
mine buvo susigiminiavęs vesdamas paskutinio Volynijos ku¬ 
nigaikščio vienturte dukterį 4 * ). Po ilgų kovų daugiau laimėjo 
Lietuva 6 ). Tų kraštų kaimynams mažlenkiams ir atėjo į galvą, 
pasak lenkų, gudri, ištisus amžius peršokanti geniali mintis 6 ) iš¬ 
spręsti ginčijamų, bet taip masinančių, kraštų klausimą, pasi¬ 
kviečiant savo sostan Lietuvos valdovą Jogailą. 

O tuo metu jis gyveno sunkias dienas. Iš vienos pusės 
jam sunkiai bepakeliama buvo kova su kryžiuočių remiamu 
Vytautu, o iš antros —i valstybės rytuose buvo pasireiškę ex- 


*) Smolenskis, 63. 

s ) Abraham, 10. 

’) Smolenskis, 65. 

') Smolenskis, 66, Kutrz., 465. 

8 ) Koch., 57, Pfitz. 41—42. 

6 ) Koch., 58. 

centrinės kunigaikštijų tendencijos ir net veiksmai. Prieš ji 
rengė koaliciją vyriausias brolis Andriejus. Žmogus plataus maš¬ 
tabo norų, bet netinkąs kurti bei vykinti planams, Jogaila grie¬ 
bėsi mažlenkių ponų pakištos minties kaip išganymo. 

1385 mt. rugpjūčio 14 d. Krėvės pilyje buvo pasirašytas aktas, 
nurodąs sąlygas, kuriomis Jogaila, vesdamas karalaitę Jad¬ 
vygą, sutiko užimti Lenkijos sostą. I arp kitų pasižadėjimų 
svarbiausias yra tas, kad Jogaila pasižada prijungti Lenkijai 
visas Lietuvos žemes 1 ). Nuo šito prasideda visa Lietuvių — 
Lenkų santykių pynė. Bet terminas „prijungti” (applicare), 
kaip labai teisingai pastebėjo profesorius dr. St. Kutrzeba 2 3 ), 
nėra juridiškas ir nieko aiškaus nepasako. Pasakymas, kad 
Lietuva prijungiama prie Lenkų karalijos, tų dviejų valstybių 
santykių visiškai dar nepaaiškina. Klausimas kaip Lietuva 
bus valdoma, pasiliekama to paties Jogailos nuožiūroje. Jis 
gi bando ją valdyti per savo vietininką (iki 1392 mt.) broli 
Skirgailą, kurį, kaip sako Dlugošas, buvo paskyręs „pro prin- 
cipali duče“, „ut summe rerum in Lithuaniae praeesset 8 ). 
Greta jo, tur būt, labiausiai karo reikalams buvo paskirtas len¬ 
kas, Vilniaus seniūnas (Storasta). 1392 met. Skirgailos vietą 
užima Vytautas. Jo būklė iš pradžių buvo visiškai panaši i 
Skirgailos. Ir jį Dlugošas pavadino „rector”, o kryžiuočiai 
net 1403 mt. vienam oficialiam rašte, prisiminę jo senąją teisiš¬ 
ką padėtį, pavadino jį „grossir amptmann“ 4 ). Bet tokia būkle 
jis pasitenkinti negalėjo, — jam permaža būtų buvę erdvės. 
Ne ko nors klausyti, bet valdyti jis buvo gimęs. Jis tuojau 
ėmė vesti savarankišką politiką ir iš Jogailos pavaldinio tapo 
jam lygus valdovas. Krėvės akte buvo pasirašęs ir jis, bet 
tas jam nė kiek nekliudė 1398 met. sudaryti su Ordinu prieš 
savo juridiškąjį suvereną sutartį ir pasirašyti ją titulu: „Dei gra- 
tia supremus dux Lithuaniae et Russiae“. O kai karalienė Jad¬ 
vyga pareikalavo už jai aprašytąsias žemes duoklės, jis pasa¬ 
kė savo bajorams: „Jūsų tėvai buvo laisvi karžygiai ir Len¬ 
kams duoklės nemokėjo niekad; taip pat ir jūs norite pavel- 


') Žerb.-Lab., 166. Krėvės aktu tvirtinama ir šie Jogailos pasiuntiniu 
Jadvygos motinai pasakyti žodžiai: „Demum eitiam Jagalo, saepedictus 
dux, promittit terras suas Litvaniae et Russiae coronae regni Poloniae per- 
petuo applicare“. 

s ) Kutrz., 457. 

3 ) T. p., 474. 

4 ) Kol., 56, 57. 


18 ( 

dėtą laisvės ir nepriklausomybės principą užlaikyti ir apsau¬ 
goti” 1 ). Jau tada jis jautėsi visiškai savarankiškas. 

Po Vorsklos katastrofos, kad sutvirtintų Lenkijoje susiū¬ 
bavusią Jogailos padėtį ir gautų iš jos paramos kovai su Or¬ 
dinu dėl jo paties jam užleistų žemaičių, 1401 met. jis davė Len¬ 
kijai naujų pasižadėjimų. Jiems labiau sutvirtinti buvo pri¬ 
traukta ir Lietuvos bajorija 2 ). Lenkams neužteko to, ir kad il¬ 
gai nereikėtų kalbėti, jis panaujindavo priesaiką tiek kartų, kiek 
kartų iš jo reikalavo ir, žinoma, jei tuo laiku jam buvo svarbu 
turėti Lenkiją savo pusėje. Pagaliau 1413 met. jis kartu ir revi¬ 
davo uniją ir vėl davė lenkams naują savo ištikimybės paža¬ 
dą. Šiuo aktu Lietuva laimi tiek, kad lenkai jau pripažįsta ją 
būsiant atskira kunigaikštija ir po Vytauto mirties, ko pagal 
1401 met. aktus neturėjo būti. 1401 metų unijos aktai paliko 
Lietuvą tik lig gyvos Vytauto galvos 3 ). 

Bet iš visų Horodlės unijos punktų lenkų labiausiai yra 
garbinamas tas, kuriuo 47 pirmaeilinės Lenkijos giminės „susi- 
broliavo” su žymesniais Lietuvos bajorais sutiekdami jiems 
savo nobiliteto pažymius — herbus. Lenkų istorikai toje adap¬ 
tacijoje įžiūri vieną svarbiausių Lietuvos kultūrinimo fakto¬ 
rių 4 ), bet tie glaudesnieji Lietuvos - Lenkijos didikų santykiai 
be abejo, tautiniu atžvilgiu lietuviams buvo labai ir labai kenks¬ 
mingi. Keno iniciatyva ir kuriais sumetimais tas buvo pada¬ 
ryta, nežinome, lygiai kaip nežinome daugybės smulkmenų, 
kurios mums paaiškintų daugelį mūsų didžiojo kunigaikščio 
darbų. 

Bet savo paskutinį Jogailai priklausomybės pareiškimą 
Vytautas vėl greit pamiršo. Ne tik pamiršo, bet bandė ją vi¬ 
siškai panaikinti. Tai matyti iš jo dedamų pastangų apsikarū- 
nuoti. Šis paskutinis didelis jo sumanymas nepavyko dėl griež¬ 
tai priešingų lenkų žygių. Didysis kunigaikštis savo darbų 
apvainikuoti nespėjo. Aštuoniasdešimtmetis senelis mirė nuo 
sunkios ligos, iš desperacijos įpuolęs rezignacijon. 

Tiesa, santykių su lenkais palankiai mūsų tautos intere¬ 
sams Vytautui nepasisekė sureguliuoti. Bet ir čia jo valdymas 
turėjo nepaprastai svarbios reikšmės. 


*) Heinl 160 psl. 

2 ) Žerb: - Lab. 168—173. 

3 ) T. p„ 178—203. 

4 ) Koch., 155. 

Vytautas 1392 mt. paėmė valdyti Lietuvą, kaip Lenkų ka¬ 
raliaus Jogailos žemių dalį. Iš karalijos dalies jis padarė ją ly¬ 
giareikšmę pačiai Lenkų karalijai, su kuria ginčydamasis dėl 
karūnacijos net grasė prieiti iki ginkluoto konflikto. Jo laikais 
Lietuva faktiškai buvo visiškai savarankiška. Jos aukščiau¬ 
sias suverenas, Lenkų karalius Jogaila, kaip pastebi prof. Kut- 
rzeba 1 ), Lietuvoje nebeturėjo jokios valdžios. Vienintelis dar 
užtinkamas jo darbas tai 1413 met. duotoji žemės privilegija. 
Bet ir ji duota kartu su Vytautu. 

Bet teisiškai Lietuva buvo su Lenkija surišta ir buvo visiškoje 
jos supremacijoje. Ir tai buvo išdava vieno charakteringiau¬ 
sių Vytauto kaip politiko bruožų, būtent rašytų pasižadėjimų 
neįvertinimas. Tiek Lenkijai, tiek Ordinui jis buvo davęs 
daug pasižadėjimų ir priesaikų, bet jis tarytum vėlyvojo vidu¬ 
ramžio Italijos „princeps“ jais nė kiek nesivaržė, o skaitėsi 
tik su faktišku jėgų santykiavimu. Dėl to, kai pasitaikė reika¬ 
las apmalšinti Lenkijoj kylantį jam nepasitikėjimą ir nepalan¬ 
kumą, jis nė kiek nesidrovėjo atnaujinti jau kelis syk užmirštą 
priesaiką. Svarbesniuose atsitikimuose jis darydavo naują 
unijos aktą, visai mažai tebūdamas, kad kiekvienam atvejy 
uniją darą kontragentai nestoja į lygią platformą ir visuomet 
supremacija paliekama lenkams. Ir jam mirus, kai nebuvo kam 
taip vikriai laviruoti tarp tų susipynusių santykių tinklo, Lie¬ 
tuva susilaukė nemaža bėdų. Paskutinysis jo padarytas uni¬ 
jos aktas, kurio juridiškai sulaužyti jis nesuspėjo ir buvo ta 
jungė, kuri privedė prie dar glaudžiau Lietuvą su Lenkija su- 
liejančio 1569 metų akto. 

Laikytis sąjungos su Lenkija Vytautui buvo naudinga ko¬ 
vojant su Ordinu ir su totoriais ir stiprinantis Rusų žemėse. 
Jogailos parama buvo labiausiai reikalinga suvaldant nepa¬ 
klusnius jo brolius. Bet nelaimė, ta sąjunga juridiškai buvo pri¬ 
klausomybė. Tiesa, per uniją Lenkija neprimetė Lietuvai jokios 
pajungiančios institucijos. Kaip valstybė Lietuva plėtojosi sa¬ 
varankiškai, bet amžiams bėgant užsimezgę kultūriniai ryšiai 
įtraukė Lietuvą Lenkijos orbiton. Vytautas gi, pats buvęs 
savarankiškas, nepaliko Lietuvai nei asmens, nei institucijos, 
kuri tą savarankiškumą būtų laidavusi ateičiai. Jis paliko tik 
savarankiškumo ir tautiškos savigarbos tradiciją. 


J ) Kutrz. 521. 

III. 

Rytuose Vytautas varė senąją Lietuvos kunigaikščių poli¬ 
tikos liniją — rinko savo valdžion pakrikusias rusų kunigaikš¬ 
tijas. Šitoje srity nieko labai nepaprasta jis nepadarė, nors se¬ 
niai pramintais keliais pasiekė gražių rezultatų. 1395 met. jis 
jėga prijungė Lietuvai stiprią. 16 amž. Lietuvos valstybės gy¬ 
venime tokį didelį vaidmenį turėjusią Smolensko kunigaikštiją. 
Tiesa, po Vorsklos katastrofos senosios Smolensko kunigaikš¬ 
čių šeimos vienas narys buvo grįžęs į savo tėvų sostą (1401), 
bet neilgam, nes 1405 mt. Vytautas užėmė Smolenską antrąsyk 
ir galutinai 1 ). Tuo pat metu jis praplėtė savo valdžią Okos 
aukštupio kunigaikštėlių tarpe. Čia jam pasidavė Liubutsko, 
Mcensko, Novosielsko, Peremišlio, Vorotinsko, Odojevo ir kit. 
kunigaikštijos 2 ). Kad ir po didelių pastangų, bet į gyvenimo galą 
jam pasisekė paimti savo įtakon ir Pskovą su išdidžiuoju Nau- 
gardu 3 ), nes Didž. Maskvos kunigaikštija, kurioje viešpatavo 
nuo 1425 metų Vytauto globojamas jo anūkas, dukters Sofijos 
sūnus Vosylius, atsparumo nerodė. 

Vytauto autoritetą rytuose liudija jo juokdario, Ordino 
agento Hennės, pranešimas apie triumfatorišką Vytauto kelionę 
— ekspediciją savo valstybės rytiniu pakraščiu 1427 met. Sako 
jis buvęs nukeliavęs 100 mylių į rytus nuo Smolensko. Tos ke¬ 
lionės metu jam prisiekė ištikimybę bei pagalbą Maskvos hege¬ 
monijoj buvę Tveriaus, RezanLs, Pskovo, Vorotinsko ir kit. 
kunigaikščiai. Jie pasižadėjo duoti karo paramos net prieš bu¬ 
vusį savo protektorių Didž. Maskvos kunigaikštiją 4 ). 

Rytų Europos pietuose Vytauto laikais turėjo didelę galybę 
totoriai, kurie kadaise buvo užkariavę veik visus didžiulius ru¬ 
sų gyvenamus plotus ir pasidarę jų suverenais. Daugelis rusų 
kunigaikščių tebemokėjo jiems duoklę dar ir Vytauto laikais. 
Bet kadaise Europą drebėti vertųsi jų galybė jau buvo žuvusi, 
puolama Algirdo ir Maskvos kunigaikščio Dimitro. Vytauto 
laikais totorių valstybė kaip tik pergyveno krizį. Orda buvo 
suskilusi, atskiri „saarai“ vedė nuolatinius karus. Pereskopo 
(Krymo) ordos chanui Tochtamyšui buvo pasisekę sujungti 
Ordą vėl, bet paskui jis buvo sumuštas ir išvytas Timur Kotlogo 
0395 mt.). Išvytasis chanas, kuris dar tebesiskaitė visos Ru- 

') Liub., 1, 30. 5 ) T. p.. I. 31 p. 

3 ) Proch., D. W„ 245—247. 4 ) Kol., 140—141. 

sijos suverenu, atbėgo pagalbos prašyti Lietuvon 1 ). Vytautas 
padėti neatsisakė, nes gerai suprato, kad, turėdamas chaną sa¬ 
vo protežė, laimės nepaprastai daug ne tik santykiuose su pa¬ 
čiais totoriais, bet ir su visa Rusija. Rusų kronikos aiškina, kad 
su Tochtamyšu jis sutaręs šitaip: „Aš tave pasodinsiu saaro 
Kotlogo vietoj, o pats tada atsisėsiu Didžioj Maskvos kunigaikš¬ 
tijoje ir valdysiu visą Rusiją 2 ). Galima manyti, kad tokio 
samprotavimo priskyrimas būtų anachronizmas, bet esmėje jis 
yra teisingas. 

'Kaip visur, taip ir čia Vytautas veikė labai energingai ir drą¬ 
siai, bet pirmos pastangos pasibaigė Vorsklos katastrofa, kur 
žuvo visa jo armija, o jo valstybę užplūdę totoriai pasiekė net 
Kijevą 3 ). 

Bet totorių žemės iš savo akių Vytautas neišleido ir po to, 
tik veikė jau daug atsargiau ir ne taip greit. Jis ir toliau visą 
laiką gelbėjo Tochtamyšams. Nuolat remdamas juos per 30 me¬ 
tų jis sulaukė totorių tarpe sau visiškai paklusnių „saarų“. Dėl 
vidaus nesutikimų perėjo jų visa eilė į Vytauto pusę, bet nuo 
1411 met., kada įsiviešpatavo Dželad-Eddinas, nė vienas jų, 
kaip sako „Vytauto panegirika” 4 ), „niekad nedrįso galingajam 
gaspadoriui pasipriešinti“. Kai 1422 met. Devletas pabandė iš 
to protektorato išsivaduoti, neteko sosto ir vos gyvas pats 
paspruko. 1426 met. iš Konstantinopolio jis rašė Vytautui at¬ 
gailaudamas, kad „prie nesantaikos su kunigaikščiu jį prikal¬ 
bėję tik blogi žmonės“ 5 ). Pagaliau valdovų kaitaliojimasis pa¬ 
sibaigė 1424 met., kai Kipčako sostan Vytauto pagalba atsisėdo 
Didysis Machmetas, kuris išsilaikė net iki 1437 ar 1438 metų, 
nors Timur Kotlogo ainiai jį pašalinti visaip dar vis stengėsi. 
Buvo laikai, kad jo būklė būdavo labai kritiška. Iš karto atsi¬ 
rasdavo net keli „saarai“ (pav. 1427 mt. pradžioje jų buvo dar 
5), bet 1427 met. gale Vytauto palaikomasis Machmetas įsiga¬ 
lėjo galutinai. Jis suima savo valdžion visus Pavolgio, Juod- 
marių pakraščio ir Krymo totorius. Ir taip Vytautas į viešpata¬ 
vimo galą savo planus dėl Totorijos buvo gangreit įvykdęs. To¬ 
torijos „imperatorius“ taikėsi prie jo diplomatiškų siekimų ir 
net gelbėjo ginklu. Pav., dar 1426 met. jam talkininkavo ekspe¬ 
dicijoje prieš Pskovą“). 


') Pfitz., 147—148. ') Kol., 67, 70. “) Proch., D. W., 79-81. 

*) Olšos nuoraš. Poln. sobr. XVII. 460 p. 5 ) C. ep. V., 1223 nr. 
6 ) Kol., 142—143. 

Kad ir brangia kaina, bet jau XIV a. gale Vytautas pasidarė 
tam tikros totorių visuomenės dalies draugas ir globėjas. Jo 
kviečiami tūkstančiai jų iš kruvinai audringų savo šalies sūku¬ 
rių kraustėsi į saugią jo valstybę apsigyventi. Jis gi juos apgy¬ 
vendino labiausiai pietų Rusijos stepėse, nors nemaža įkurdino 
ir tikrojoje Lietuvoje, kur jų ainių pasitaiko ir šiandien. Iš plė¬ 
šikaujančių stepių klajoklių padarė sėslius, žemdirbius 1 ). Pats 
Vytautas iš jų susilaukė dėkingų atsidavusių tarnų ir plėšikų 
drąsumo karių, kuriais ilgai naudojosi ne tik jis, bet ir visi jo 
įpėdiniai. 


IV. 

Lietuva prieš Vytautą tai nėra vienalytis valstybiškas kū¬ 
nas, o daugelio didesnių ar mažesnių su sava istorija bei savo¬ 
mis tradicijomis ir dažnai nevienoda juridiška padėtimi valsty¬ 
bėlių — kunigaikštijų junginys. Visas tas valstybėles vienijo 
tik priklausomybė didžiajam kunigaikščiui. Šiaip kiekviena jų 
gyveno savo gyvenimą ir nebuvo suglausta į vieną glaudų politiš¬ 
ką vienetą. Vienos tų kunigaikštijų buvo valdomos rusų kilmės 
kunigaikščių (Riurikaičių), kitos Gediminaičių ir pagaliau keletą 
smulkių kunigaikštijėlių valdė įvairūs lietuvių kilmės kunigaikš¬ 
čiai, kurių giminių pradžia nyksta amžių glūdumose. Visų tų 
kunigaikščių priklausomybė didžiajam kunigaikščiui buvo nedi¬ 
delė. Didysis kunigaikštis tenkinosi gaudamas iš jų kasmeti¬ 
nes duokles ir disponuodamas militarines jų jėgas. 1 jų vidaus 
gyvenimą jis visiškai nesikišo. Centrinės valdžios nusilpnėjimo 
momentais dažnai pasienio kunigaikštijos pradėdavo vesti ats¬ 
kirą savo užsienio politiką, dėdavosi su Maskva ir t. t. Tai, 
kas būdavo likę centrinės valdžios kompetencijai, nebuvo daro¬ 
ma vieno didžiojo kunigaikščio, o dažniausiai žymios dalies vi¬ 
sos jo šeimos — dėdžių, brolių ir brolvaikių. Taip pav., 1352 
met. paliaubas su lenkais ir mozūrais „za velkoho kniazia 01- 
kirta i za Kariata i za Patrikija i za ich syny“ ir už save padarė 
Kęstutis, Liubartas, Jaunutis ir du Jurgiai — Narimanto ir Ka¬ 
rijoto sūnūs 2 ); 1366 met. taikos sutartį su lenkais daro didysis 
kunigaikštis Algirdas su broliais: Kęstučiu, Jaunučiu, Liubartu 


') Pfitz., 150. 
J ) Kutrz., 469. 

ir su vaikais 1 ). Taigi didžioji kunigaikštija priklausė visai Ge- 
diminaičių šeimai, o didysis kunigaikštis tik priekyje stovėjo. 

Jei Algirdo - Kęstučio diarchijos metu šeima gyveno susi¬ 
klausydama ir dar lengvai pajėgė išlaikyti savo valdžioje kitas 
kunigaikštijas, tai visai kitokia atmosfera pasirodė didžiojo ku¬ 
nigaikščio sostan atsisėdus Vytautui. Po Algirdo mirties visų 
suiručių metu valstybėje tvarka visiškai pakriko, provincijų ku¬ 
nigaikščiai centrinės valdžios ėmė neklausyti, nes tuo laikotar¬ 
piu dar nebuvo visų pripažino autoriteto. Dažnas Gediminaičių 
jautėsi turįs tokių pat teisių, kaip valdžią paitnąs Vytautas. 
Perspektyvos sukliūti į griežtas jo rankas jų visiškai neviliojo. 
Daugumas Gediminaičių dėl to pasirodė jam nepaklusnūs pa¬ 
čioje valdymo pradžioje. Bet Vytautas su jais nedarė ilgų ce¬ 
remonijų. Pritariamas Jogailos, jis pirmiausia atėmė valdomą 
Sievero žemę iš Dimitro Kaributo, vėliau suvaldė nepaklusnų 
Podolijos kunigaikštį Karijoto sūnų Teodorą, Volynijos kunigaik¬ 
štį Liubarto sūnų Teodorą, Kijevo kunigaikštį Algirdo sūnų Vla¬ 
dimirą ir pagaliau kelis kartus turėjo ramdyti (net laikyti kalė¬ 
jime) neramųjį Jogailos brolį Švitrigailą 2 ). Apskritai Gcdimi- 
naičiais Vytautas nepasitikėjo, jais nesirėmė ir kiek leido apy- 
stovos, jų valdžią silpnino. Kokiu nors būdu gavęs tiesioginėn 
savo valdžion kokią kunigaikštiją, jis nepavesdavo jos valdyti 
Gedimino giminės kunigaikščiams, o statė kokį savo vietininką 
iš kitų antraeilių kunigaikštėlių arba dažniausiai iš bajorų. Taip 
pav., mirus Kijevą valdžiusiam Skirgailai, jis savo vietininku 
ten paskyrė sau artimą kunig. Joną Algimantaitį (Alšėniškį) 3 ). 
Tuo būdu Vytautas panaikino stipriąsias Polocko, Vitebsko, 
Smolensko, Severo, Naugardėlio, Kijevo, Volynijos ir Podolijos 
kunigaikštijas. Gediminaičiai beliko nepajudinti tik Mstislavly 
ir Pinske.Visi gi kiti gavo valdyti palyginti smulkutes kunigaik¬ 
štijas ir priklausė valsčių, o ne sričių kunigaikščių rūšiai 4 ). 

Valdant sritis per savo vietininkus Vytautui laikyti jas sa¬ 
vo žinioje buvo daug lengviau, nors sričių savarankiškumas ir 
nebuvo naikinamas. Didžiojo kunigaikščio valdžia tapo nepa¬ 
lyginamai stipresnė, gavo daugiau medžiaginių išteklių palai¬ 
kyti valstybės vidaus vienybei bei vienodumui. Didžiojo kuni- 


‘) Kutrz., 469. 

-J Koch., 93—95. 

3 ) Liub., I, 50; Koch. 98. 

*) Liub., I, 51. 

gaikščio iždan dabar plaukė ir visų buvusių sričių kunigaikščių 
pajamos, tiek iš jų valdytų dvarų, tiek iš srities mokesčių bei 
duoklių. Taip sustiprėjusiam d. kunigaikščiui buvusieji sričių 
kunigaikščiai tegalėjo pareikšti tik nuolankumą, o ne opoziciją. 

Tokiu būdu nuo Vytauto laikų sričių kunigaikščių vaidmuo 
Lietuvoje jau galima sakyti užsibaigia. Jų vietoje greta kuni¬ 
gaikščio pradeda įgauti kas kart daugiau ir daugiau įtakos sri¬ 
čių vietininkai, kuriuos vėlesniais laikais pakeitė iš Lenkijos at¬ 
vežti vaivados ir seniūnai. 

Reikia pastebėti, kad pirmos lenkiškos instrukcijos atsirado 
ir įgijo pilietiškų teisių kaip tik Vytauto laikais. 

Pirmas lenkų urėdas atsiradęs Lietuvoje vadinosi seniūnu 
(lenk. starosta). Tai buvo 1386 met. Jogailos Vilniun atsiųstas 
jau minėtas vad. „Vilniaus seniūnas“. Paėmus Lietuvą valdyti 
Vytautui, tas seniūnas išnyko. Vytautas, matyt, pajėgė apseiti 
ir be jo pagalbos. Savo pašonėje svetimo agento jis be abejo 
pakęsti negalėjo. Bet Vytauto visiškai nebūta priešingo pa¬ 
čiam tam lenkiškos institucijos principui bei vardui. 1411 m. jis 
pats paskyrė seniūną iš Ordino atgautai Žemaitijai')- Tai buvo 
bendro valstybės valdymo organas su teismo valdžia ne tik d. 
kunigaikščio domenuose, bet ir visos apylinkės bajorų ir Baž¬ 
nyčios dvaruose. Jis naudojosi visomis vietininko teisėmis ir 
paprastomis jo pajamomis. 

1413 met. Jogaila su Vytautu unijos akto 11 § pažadėjo, kad 
„dignitates, sėdės et officia, prout in regno Poloniae institutą 
sunt, instituentur et locabantur in Vilna scilicet palatinus et cas- 
tellanus vilnensis et demum in Trokky“.. , * 2 ). 

Naujai įvesti urėdai buvo pirmieji krašto žmonės. Tas pir¬ 
mąsias lenkiškas institucijas sekė kitos, kol XVI amž. atėjo 
momentas, kada Lietuvos administracijos aparatas visiškai 
susilygino su lenkiškuoju. 

Kaip minėta, prieš Vytautą valstybės suverenu skaitėsi ne 
vienas didysis kunigaikštis, bet ir su juo priešaky visa šeima. 
Visi žymesnieji valstybės aktai buvo daromi jei ne visos šeimos, 
tai nors žymios jos dalies. Ir 1385 met. Krėvės aktą darė ne 
vienas Jogaila, bet ir keletas jo brolių. Jo broliai buvo ne liudi- 


J ) Liub., I, 71. 

2 ) Žerb. - Lab. 186. „dignitoriįas, kėdes ir urėdus, kokie yra įsteigti 
lenku karalijoje, bus įsteigta ir įkurdinta Vilniuje, būtent Vilniaus vaivada 
ir kaštelionas, taip pat ir Trakuose...” 

ninkai, ne patarėjai, o aktą darą veiksniai 1 ). Bajorija tą aktą 
darant nedalyvavo visiškai. Jos nesiklausė niekas. 

Kitaip dalykai virto prie Vytauto. Kaip jau minėjom, ku¬ 
nigaikščiais, ypač giminaičiais, Vytautas nesirėmė, nes natūra¬ 
liai jie buvo greičiau jo rivalai, o ne rėmėjai. Prie jo kas kart 
didesnės ir didesnės reikšmės įgyja ir pasirodo viešumoje bajo¬ 
rija. Viena to priežastis, žinoma, buvo unija su Lenkija, kur 
aukštesniosios šlėktos (ponų) reikšmė valstybės gyvenime jau 
tada buvo labai didelė, o antra — prie to vedė paties Vytauto 
įsigalėjimo apystovos. Jį iškėlė vis dėlto visuomenės masės, ir 
jis negalėjo vėliau laikyti bajorų nuo savęs nuošaly. 

Jau pirmą kartą pabėgęs pas Ordiną Vytautas susilaukė pri¬ 
sidedant nemaža bajorų iš tikrosios Lietuvos ir ypač ir Žemai¬ 
čių 2 ). 1384 met. palikęs Ordiną ir grįžęs Lietuvon, gyvendamas 
Gardine, Brastoje, Lucke ar kurioje nors kitoje savo pilyje, dalį 
tų ištikimųjų savo šalininkų visada turėjo su savim, nes tiesą sa¬ 
kant, Algirdaičių valdomose srityse jiems vargu ar galima buvo 
rasti sau vietos. Tą faktą Vytautas užfiksavo pats 1388 met., 
duodamas savo valdomų sričių žydams privilegiją, kurioje mi¬ 
ni ir prie visų svečių kunigaikščių buvusią tarybą. Tos privile¬ 
gijos gale rašo: „O prie šito buvo liudininkais kunigaikštis 
Teodoras, Lucko vaivada, prie to buvo bajorai arba riteriai — 
iš Lietuvos Rymantas, taip pat Mingaila iš Ašmenos, o taip pat 
iš Lietuvos kiti bajorai” 3 ). 

1389 met. darydamas sukilimą prieš Jogailą, jis nedarė ne¬ 
pasitaręs su tais visais savo šalininkais ir negavęs jų pritarimo. 
Vilnių puolė patariamas sukviestų lietuvių kunigaikščių ir bajo¬ 
rų 4 ). Taip pat neapsėjo be jų paramos nei kovodamas su Jogai¬ 
la, nei vėliau grįžęs valdyti Lietuvą. Veik išimtinai juos jis te¬ 
skyrė tiek nuolatiniais, tiek extraordinariškais savo agentais. 
Jie gi 1398 met. Salyne puotos metu net apšaukė jį savo kara¬ 
liumi. Taip pat jo parama jie buvo ir 1429— 1430 met., kai 
dėjo pastangas apsikarūnuoti. 

1401 met. darant su Lenkija unijos aktą bajorija jau pašau¬ 
kiama dalyvauti kaip aktingas uniją darančių veiksnys 5 ). O 

‘) Kutrz., 474 5 ) Heinl, 31 

3 ) Janui. „Žydai Lietuvoje“. Privilegija atspausta 1 priede 169—173. 

4 ) Liub., 1. 44. 5 ) 1401 mt. Lietuvos ponu unijos akte yra paminėta 
vardais 53 Lietuvos bajorai, prie kuriu daugelio yra pastabos: „su sūnu¬ 
mis”, „su broliais”. Žerb.-Lab. 168—173 p. 

1413 inet. bajorijos dalyvavimo politiškam gyvenime faktas bu¬ 
vo tiek pripažintas, kad Jogaila jau sakosi jų klausęs ir inkor¬ 
poruodamas Lietuvą Lenkijos karalijon 1385 m., nors tai visiškai 
netiesa. 1413 m. akte sako tą padaręs, „de consensu unavimi nos- 
tro et aliorum fratrum nostrorum et omnium baronum, nobilium, 
procerum et boyarorum ejusdem terrae Litvaniae voluntate 
accedente et assensu )”. Tas pats 1413 mt. Jogailos ir Vytauto 
duotas uniją tvirtinąs aktas pašaukė Lietuvos bajoriją politiškan 
gyveniman, nustatydamas Lietuvos ir Lenkijos bajoriją pasi¬ 
tarimus apie valstybės reikalus (conventiones et parlamenta). 
Liubline ar Parčiove 2 ). 

Kaip minėta, pačioje Vytauto valdymo pradžioje greta jo 
jau matome grupę didikų — tarybą, kurie kartais yra liudininkai, 
kartais patarėjai. Jie pirmi yra aukštieji oficialistai. Taip pav., 
1398 met. darant sutartį su Ordinu matome ten visą eilę vietinin¬ 
kų: Vilniaus, Ašmenos, Krėvės, Trakų, Kauno, Ukmergės ir t. t., 
o greta jų —kiemo maršalka ir arklininkas. Taip pat panašų są¬ 
statą matome ir prie kitų tarptautiškų aktų, kaip pav. 1411 ir 1425 
met. sutartys su Ordinu, arba 1419 met. sutartis su Danų Eriku 
ir kt. ! ). Tik po 1413 met. prieš visus tuos urėdus eina du vai¬ 
vados ir kaštelionai, o patys pirmieji visada vyskupai. Darant 
Melno taiką (1422 m.) matome greta urėdų dalyvaujant šiaip 
didikų, neužimančių jokio urėdo vietos'). Gediminaičiai prie 
tokių aktų XIV amž. išnyksta visiškai, o Vytauto valdymo pra¬ 
džioje kad ir dalyvauja, bet nevisada ir neskaitlingai. Jų vietą 
užima nauja sociališka jėga, kuriai lemta buvo iškilti jau XV 
amž. ir ypatingai įsigalėti XVI — XVIII amž. 

Pagaliau dar pastebėtina, kad Vytauto laikais Lietuvos ba¬ 
jorija ne tik išėjo į viešąjį gyvenimą, kaip nauja socialė jėga, ji 
dar įgijo naujų savybių. Ji gavo europeiško nobiliteto pažymius 
— herbus ir nuo tų laikų palengva įgijo luomo savygarbos, at¬ 
siskyrė nuo kitos visuomenės, iš visuomenės sluogsnio virto 
luomu. 

Žinoma mes negalime patikėti Dlugošu, kad iki 1413 met. 
Lietuvos bajorija apie taurumą (nobilitetą) nežinojusi nieko 5 ). 
Aišku, kad apie „mėlynojo kraujo” sąvoką tų laikų Lietuvoje 
kalbos nebuvo, bet taip pat aišku, kad su miniomis bajorija, 

*) 2erb.-Lab., 132 p. *) T. p., 188, 17 §. 3 4 ) Kutrz., 546. 

4 ) Kutrz., 547, 6 ) Jis sako: „ani szlachetstwa nie znali, ani tež odznak 

jego czyli herbow nie nosili”... Cituoja Semkovvicz, 418. 

ypač aukštesnioji, nesimaišė, nors griežtos ribos tarp liaudies ir 
bajorijos nebuvo net iki XVI amž. 


Dar svarbų valstybės vidaus darbą yra padaręs Vytau¬ 
tas, aptvarkydamas bažnyčios reikalus. 

Kaip žinome, iki pat Vytauto laikų senajai Lietuvai apginti 
savąją pagonybę pasisekė. Ji kapituliavo tik XIV amž. gale. 
Dėl paties Lietuvos apkrikštijimo Vytautas vargu ar daug ką 
yra nudirbęs, bent to šiuo tarpu nežinome. Iniciatyva čia tikrai 
ne jo buvo. Bet taip pat niekas negali užginčyti, kad pats uo¬ 
liausias christianizatorius ir daugiausia jai nusipelnęs buvo tik 
jis. 

1392 met. ėmęs valdyti Lietuvą Vytautas rado katalikų baž¬ 
nyčios pagrindus Lietuvoje jau užvestus. Toje srityje jis tik 
plėtė toliau organizacijos veikimą, kurdamas naujas parapijas, 
duodamas bažnyčioms pašalpų, dažniausiai apdovanodamas že¬ 
me ir rūpindamasis, kad lietuviai eitų kuniguos. Na, prie šito, ži¬ 
noma, tenka priskirti visos Žemaičių diocezijos sutvarkymą. Bet 
tuo Vytautas dar nepasitenkino. Jis gerai suprato, kad tuolaikinė¬ 
mis sąlygomis valstybė per bažnyčią daug ko gali pasiekti, ir 
jog labai svarbu, kad valstybėje esanti bažnyčia nepriklausytų 
nuo ko nors už jos sienų (žinoma, be popiežiaus). Kaip kadaise 
Mindaugas numatė pavojų, jei Lietuvos bažnyčia priklausytų Ry¬ 
gos metropolijai, taip dabar Vytautas susirūpino, kad jaunutės 
Lietuvos bažnyčios nepaimtų savo globon bet kuri iš dviejų Len¬ 
kijos metropolijų—Gniezno ar Lvovo arkivyskupijos. Kad valsty¬ 
bės dalys glaudžiau susijungtų i vieną vienetą ir neatsirastų 
maišačių, ekscentriškų jėgų, Vytautas sumanė įkurti atskirą sa¬ 
vo bažnytinę provinciją. Dėl to jis pirmiausia pasipriešino Lvo¬ 
vo arkivyskupo pretenzijoms pasidaryti Lietuvos metropolitu. 
Kadangi Lietuvos-Lenkijos ginčas dėl Podolijos ir Volynijos visą 
laiką nebuvo baigtas, tai stengdamasis tuos kraštus (ir Lenkijos 
valdomas dalis) bent kiek su Lietuva surišti, jis norėjo, kad 
tuose kraštuose esančios Kameneco, Kijevo, Vladimiro ir Kulmi- 
jos vyskupijos nuo tos pačios Lvovo metropolijos būtų atskir¬ 
tos ir priskirto? naujajai Lietuvos metropolijai. Tuo klausimu 
1418 m. vasar. 3 d. jis parašė naujai išrinktam popiežiui Marty¬ 
nui V laišką, bet nenugalimų kliūčių sutiko kurijoj, kuri steigda¬ 
ma naujas metropolijas arba vyskupijas, griežtai laikėsi princi- 

po: „neįžeidžiant kitų teisių” (sine praeiudicio aliorum) 1 ). Tai¬ 
gi įsteigti atskirą Lietuvos bažnyčios provinciją Vytautui ne¬ 
pasisekė. Lietuvos bažnyčios priklausomybės klausimas taip 
ir liko visą laiką neišspręstas. Lietuvos bažnyčia jokiai me¬ 
tropolijai nebuvo priskirta. Vėliau Lietuvos metropolitu pradė¬ 
jo skaitytis Gniezno arkivyskupas, bet iš tikro nei Vytauto 
laikais, nei kada nors vėliau Lietuvos bažnyčia tai metropolijai 
formališkai priskirta nebuvo 2 ). Dėl to tai XVII amž. gale Vil¬ 
niaus vyskupas Bžostovskis, atsisakydamas klausyti Gniezno 
arkivyskupo (tais laikais rzeczpospolitos primo) juridiškai buvo 
visiškai teisus. 

Apie pusę tų laikų didž. Lietuvos kunigaikštijos gyventojų 
buvo rusų kilmės ir graikų tikybos arba, kaip paskutiniais am¬ 
žiais pradėta vadinti, pravoslavai. Jie priklausė Konstantino¬ 
polio patriarchatui ir kadaise buvo valdomi vieno Kijevo metro¬ 
polito. Kai totoriai senąjį Kijevą sunaikino ir metropolitas per¬ 
sikėlė į saugesnį Vladimirą, o iš ten — į iškilusią Maskvą. Lie¬ 
tuvai rivalizuojant su Maskva dėl subūrimo apie save rusų že¬ 
mių buvo labai nepatogu, kad aukščiausias vietinis jų bažny¬ 
čios autoritetas yra Maskvos pusėje, kad rusai į Maskvą žiūri, 
kaip į savo tikybinį centrą. Dėl to jau Algirdas buvo dėjęs daug 
pastangų, ir jam pagaliau buvo pasisekę įkurti Lietuvos kuni¬ 
gaikštijos ribose gyvenantiems pravoslavams atskirą metropo¬ 
liją, nes senąjį metropolitą grąžinti į Kijevą jau buvo nebegalima. 
Vytautas tą savos metropolijos svarbą suprato labai gerai ir po 
visokių pertraktacijų su Maskva, nepajėgęs kaip reikiant išrišti 
klausimo susitarimu, pasekė Algirdu, ir nebodamas patriarcho 
priešinimosi 1415 met. sušaukęs Naugardukan pravoslavų aukš¬ 
tuosius dvasiškius ir didikus, Kijevo metropolitu paskelbė Jurgį 
Cemblaką. Patriarcho tas metropolitas buvo iškeiktas, bet iš¬ 
silaikė savo soste iki mirties. Jam mirus, Vytautas susitaikino su 
Maskvos „visos Rusijos“ metropolitu Focijumi 3 ) ir Kijevo me¬ 
tropolija nebebuvo atnaujinta. Kaip daugely sričių, taip ir čia 
titano planams užstojo kelią apystovos, amžiais augusios tra¬ 
dicijos. 

Tapęs katalikiškos Lenkijos karaliumi Jogaila ir Lietuvą 
įvedė į griežtai katalikiškų valstybių tarpą. 1387 met. krašto 


') Dėl pastangų įsteigti atskirą Lietuvos metropoliją žiūrėk: Fijalek 
93—95 psl., Pfitz. 169—171 *) Fijalek 94. 8 ) Pfitz., 173—175; Koch., 124. 

privilegijoj greta bajorams duodamųjų teisių statoma būtina są¬ 
lyga tapti kataliku. Graikų tikybos žmonės negauna jokių nau¬ 
jų teisių, griežčiausiai draudžiamos mišrios jungtuvės 1 ). Pati 
graikų bažnyčia, kuri turėjo seną organizaciją, ilgą praeitį ir bu¬ 
vo turėjusi svarbios reikšmės net didžiojo kunigaikščio šeimoje 
bei dvare, dabar buvo nustumta į užpakalį, paneigta, o jos vieton 
atsistojo tuo pat laiku kaip ir bajorija pirmąja privilegija ap¬ 
dovanota katalikų bažnyčios organizacija. 1413 met. antroji 
Jogailos ir Vytauto bendrai duotoji privilegija irgi turi griežtai 
katalikišką atspalvį. Jinai Lietuvos „ponams, nobiliams ir ba¬ 
jorams“ suteikia visas lenkų ponų šlėktos turimas teises, bet 
tik tiems, kurie yra katalikai ir turi herbus: „...duntaxat catho- 
lici et romanae ecclesiae subjecti, et ųuibus clenodia sunt con- 
cessa“ 2 ). 

Visa tai sukėlė tarp pravoslavų nepasitenkinimą bei anta¬ 
gonizmą. Vytautas tai matė ir negalėjo nedėti pastangų atitai¬ 
syti. Jis nebandė to antagonizmo sušvelninti praplėsdamas pra¬ 
voslavų teises, kaip tai darė jo brolis Zigmantas, bet suprasda¬ 
mas tautos vieningumo religišku atžvilgiu svarbą, jis iškėlė rytų 
ir vakarų bažnyčių unijos idėją. Jai realizuoti Vytautas buvo 
daręs žygių 1418 met. pasiųsdamas Kijevo pravoslavų metropoli¬ 
tą Jurgį Cemblaką į visuotiną bažnyčios sinodą Konstancijon 3 ). 
Bet, kaip žinome, visi jo rūpesčiai vaisių nedavė. Ta pati Vy¬ 
tauto proponuota idėja buvo dar atnaujinta 1432 mt. visuotinam 
bažnyčios sinode Bazilejoje ir 1439 mt. tokiam pat sinode Flo¬ 
rencijoje, bet vis liko be vaisių iki XVI amžiaus pabaigos. 
Vytauto gi laikams tokia didelė reforma buvo perdaug radikali, 
kad galėtų rusuos prigyti. Pravoslavijos ir katalikybės santy¬ 
kių klausimą Vytautas paliko neišspręstą. 


Prieš Vytautą Lietuva ekonomišku atžvilgiu buvo natūra¬ 
laus ūkio stadijoje. Pinigas buvo retas dalykas, nors, reikia pa¬ 
stebėti, ir tais laikais sava valiuta jau turėta. Bet visuomenėje, 
apyvartoje pinigų kursavo labai maža. Mainai (prekyba) sto¬ 
vėjo ne per aukštai, viena dėl to, kad Lietuvos parduodamųjų 
produktų skaičius ir jų vertė retumo atžvilgiu nebuvo didelė, o 

! ) Liub., I. 59, Kutrz., 527, 529. 

5 ) Žerb.-Lab., 183 3 ) Koch., 16, Pfitz., 176. 

antra dėl to, kad ji labai buvo suvaržyta tikrąją Lietuvą iš dviejų 
pusių supančių Ordinų. Ir Vytautas čia labai daug padaryti ne¬ 
galėjo. Tiesa, savo sutartimis su įvairiais prekybos centrais 1 ) ir 
energinga pirklių parama jis padarė daug, bet, kad laiduotume 
tautai prekybos klestėjimą amžiams, sutarčių neužtenka. Tam 
reikia palankių geografiškai politiškų sąlygų. Lietuva gi tuo 
atžvilgiu nebuvo labai laiminga. Vytautas šioje srity padarė 
tiek, kad suteikė tautos prekybai ir bendrai ekonomiškam inten¬ 
syvesniam gyvenimui potencijos sudarydamas tam tikrą, iš tos 
visuomenės produktų cirkuliacijos gyvenantį, visuomenės luomą. 
Tai buvo žydai ir miestelėnų luomas. 

Žydai tais laikais visoje vakarų Europoje buvo žinomi kaip 
tinkamiausi žmonės visoms kredito operacijoms vesti. Tai bu¬ 
vo profesionalai „bankininkai“. Kaip tik XIV amž. pusėje, su¬ 
laukus vakarų Europoje didelių persekiojimų, daugybė jų buvo 
palikę savo senąsias vietas ir persikraustė tarp kitko į Lenkiją, 
o iš jos vėliau, jau Vytauto laikais, organizuotai persikėlė ir Lie¬ 
tuvon. Jų palaidų Lietuvoje buvo ir anksčiau. Kada jų pirmie¬ 
ji Lietuvon atsikraustė, istorija tikrai nežino. Bet Gedimino, Al¬ 
girdo laikais jų Lietuvoje jau būta. Galimas dalykas, kad jų 
daugelis bus atsikraustę Gediminui kviečiantis įvairių amatinin¬ 
kų iš vakarų. Bet lig Vytauto jie gyveno taikindamies prie esa¬ 
mų sąlygų, pakeldami lygią konkurenciją su visais kitais. Atskirą 
įstatymą, normuojantį jų darbo sąlygas, privilegijas, pirmasis 
jiems suteikė Vytautas. Tai buvo 1388 met. Vytautas tada dar 
tebevaldė tik dalį savo tėvonijos — Gardino, Brastos ir kit. sritis 
— ir lūkuriuodamas momento iškilti tvarkė savo sritį. Rūpinan¬ 
tis, kad jo kraštas kuo greičiausiai pereitų prie intensyvesnio pi¬ 
niginio ūkio, jam reikėjo atrasti kokių nors kredito įstaigų. Tam 
reikalui jis ir panaudojo žydus. Ar jis juos pasikvietė, ar jie pa¬ 
tys įsiprašė, ar pagaliau jau jie anksčiau buvo ten apsigyvenę, 
tikrai nežinoma, bet gerai žinoma, kad 1388 met. Vytautas su¬ 
teikė Brastos ir Trakų, o 1389 met. ir Gardino žydams privilegiją. 
Privilegijos buvo duotos čekų karaliaus Otokaro 1254 met. ir 
lenkų karaliaus Boleslovo Maldingojo 1264 m. privilegijų pavyz¬ 
džiu. Tose privilegijose nustatytais dėsniais žydai gyveno Lie¬ 
tuvoje ilgus šimtmečius. Privilegijų žydams skiriamas užsiė¬ 
mimas pirmon galvon buvo įvairios piniginės operacijos (labiau- 


*) Vien 1403 met. tokias sutartis jis padarė su Ryga, Polocku ir Kro¬ 
kuva, o 1405 met. su D. Naugardu (Koch. 118, 122). 

šiai skolinimas pinigų), toliau prekyba ir amatai. Jiems garan¬ 
tuojama savos iš vakarų Europos atsineštos organizacijos ir 
kulto laisvė 1 ). Tokiais pinigų skolintojais, muitų išpirkėjais, 
smuklių bei bravarų nuomotojais, pirkliais ir pan., žydus mes ma¬ 
tome ir per visą Lietuvos valstybės gyvenimą. Smuklių nuomi¬ 
ninkų žydų jau turėjo ir Vytautas 2 ). 

Miestelėnų luomo susikūrimui irgi Vytauto laikais buvo pa¬ 
dėti pagrindai, kai miestams buvo suteiktos pirmos savivaldy¬ 
bės arba taip vad. magdeburgijos. Pirmasis miestas gavęs Mag¬ 
deburgo teises buvo Vilnius. Tas teises jis gavo 1387 met. iš 
Jogailos 3 ). O Vytautas Magdeburgo teises suteikė Brastai ir 
Kaunui 1408, Tykocinui 1426, Drachočynui 1429, Bielskui 1430 
metais 4 ). 

Apskritai, Vytautas norėdamas pagreitinti ūkio gyvenimo 
tempą, kaip kadaise Gediminas, ieškojo tinkamų žmonių svetur. 
Valstybiškai-ūkiškais sumetimais jis leido plaukti į Volyniją len¬ 
kams, i pietų Rusiją totoriams, į miestus vokiečiams. Kaip kiek¬ 
vienas kolonizatorius jis nežiūrėjo ateinančio žmogaus tauty¬ 
bės ar konfesijos, o pajėgumo dirbti, gabumų, turto ir dvasinių 
privalumų. Totorius su vokiečiais jis kolonizavo ne iš meilės, 
o tik dėl to, kad matė iš to kraštui naudos. Jo tarnyboje mes ga¬ 
lime užtikti Įvairių svetimšalių, o labiausiai lenkų ir vokiečių. 

Aiškus dalykas, kad nemažą Įtaką Vytautas bus padaręs že¬ 
mės eksploatacijai per savo dvarus, o jų jo laikais didysis kuni¬ 
gaikštis įsigijo labai daug, nes jo tiesioginėn žinion perėjo buvu¬ 
siųjų sričių kunigaikščių dvarai, bet apie tą tiesioginių žinių mes 
veik neturime. 

Taip pat gerai nežinome jo valstybės finansų tvarkymo si¬ 
stemos, tik žinome, kad jie visada buvo geram stovy. Pinigų 
jam niekad netrūko, o Jogaila jam visada buvo įsiskolinęs. 

VI. 

Vytautas mūsų tautos istorijoje stovi kaip tik pačioje įdo¬ 
miausioje vietoje. Tai buvo kryžkelių, persilaužimų laikotarpis. 
Tais laikais Lietuvos politika ir visas gyvenimas paima kaip tik 


1 ) Brastos žydams privilegijas paduoda atspaudęs A. Janulaitis, Prie¬ 

das I, 169—173. 

3 ) Liub., II, 27. 

3 ) Liub., II, 54. *) Kutrz. 54. 

naują kursą, naują kryptį. Ligtol užsidariusi nuo vakarų kul¬ 
tūros Lietuva prie Vytauto atidarė jai duris ir pati prie tos va¬ 
karų kultūros prisijungė. Tai didelis tautos persilaužimas, dėl 
kurio reikėjo padėti didelių pastangų, kad ji nepamestų lygsva¬ 
ros, kad priimant naujas vertybes nekiltų tautoje sumaiščių. Ir, 
be abejo, tik dėka Vytauto pereinamasis laikotarpis buvo toks 
ramus, kaip niekur kitur. 

Taip pat Vytauto laikais Lietuvai jau buvo pavojaus visiš¬ 
kai netekti politiško savarankiškumo. Jis tą atitaisė. Daugiau 
ko pasiekti esamose politiškose sąlygose vargu ar buvo ga¬ 
lima. Išsilaisvinęs iš svetimos priklausomybės, jis Lietuvos var¬ 
dą padarė žinomą visam pasauly iškėlė ją į rytų Europos pir¬ 
mąją galybę. Lig Vytauto lietuvių tauta buvo užkariautojų tau¬ 
ta. Dėdama nepaprastų pastangų atsilaikyti vakaruose, ji 
plėtėsi rytuose. Buvo jau atėjęs metas iš užkariautojų virsti 
kultūros tauta. Reikėjo stiprios rankos valdovo, kuris šitą rei¬ 
kalą suprastų ir panorėtų įkūnyti, kuris būtų ne tik momentą 
gražiai išnaudojąs užkariautojas bei narsus vadas, bet ir su¬ 
prastų ir siektų aukštesnių interesų. Vytautas šitą istorinę savo 
padėtį suprato, pajuto, — tai čia ir yra jo istorinė reikšmė, jo 
didybė’). 

Bet nei viena istorijos asmenybė, nei vienas genijus nėra at¬ 
siskyręs nuo savo aplinkos, nėra išaugęs be savo tėvų darbų ir 
siekimų. Genijų išaugina tauta. Jis visuomet remiasi ant savo 
tėvų pečių. Taip ir Vytautas savo darbo 4 pagrindines kryptis 
buvo paveldėjęs iš tėvų: 1) galutinai garantuoti lietuvių gimi¬ 
nėms saugumą nuo germanų pasaulio agresijos arba išrišti žie¬ 
mos vakarų sienos klausimą, kuris sugriaudavo visas pastangas 
pirmųjų valstybės kūrėjų; 2) Lietuvos valstybės sienas išplėsti 
į rytus tiek, kad apglobtų visas rusų gyvenamas sritis; 3) su¬ 
tvirtinti valstybę viduje, panaikinti visas ekscentrines bei de- 
struktyvines jėgas ir 4) lietuvių tautą išvesti į visoms vakarų 
Europos tautoms bendrą katalikiškosios kultūros platformą * 2 ). 
Visus, tuos uždavinius suprato ir visi prieš Vytautą buvę Lietu¬ 
vos valdovai. Tai dar karaliaus Mindaugo nurodyti keliai. Bet 
nei vienas iš visų Vytauto pirmtakūnų nesuprato šito taip aiškiai, 
nei vienas neturėjo tokio gabumo išdirbti į tuos tikslus didelio 


T Lohm. 262 — 263 . 

2 ) Heinl 1, Kol. 162. 

plano ir taip konsekventiškai, nežiūrint kliūčių ir ilgai neren¬ 
kant priemonių, jį vykinti. 

Šitos Vytauto energijos ir planingų darbų dėka tauta stai¬ 
ga sužibo kaip jauniausia vakarų civilizacijos atstovė. Pasau¬ 
lis pamatė, kad savo žygiais kunigaikštis atvėrė civilizacijai du¬ 
ris į Europos stepių gilumas ir mases klajoklių pavertė sėsliais. 
Tai buvo, tiesa, tik didelio darbo pradmens, bet tuo metu nie¬ 
kas Europoje negalėjo net bandyti prilygti savo darbais didžia¬ 
jam lietuviui. Dėl to savo laikų Europos visuomenės viršūnes 
gerai pažįstąs Kujavų vyskupas, kunigaikštis Jonas Kropidla, 
Breslave per puotą prie daugybės kunigaikščių ir atstovų drą¬ 
siai galėjo pasakyti imperatoriui Zigmantui į akis, kad, jo nuo¬ 
mone, karaliaus vardo vertas tik vienas Vytautas ir kad, jeigu 
jis galėtų, kurtų pačius Vytautus 1 ). Europoje gi tais laikais bu¬ 
vo visuotina suirutė. Imperijoje feodalai piovėsi su miestais, 
imperatorius negalėjo suvaldyti savo kunigaikščių. Jis pats bu¬ 
vo jų net numetamas nuo sosto, kalinamas. Vienu laiku ten bu¬ 
vo net du imperatoriai. Suirusi Prancūzija tebekariavo su Ang¬ 
lija. Bažnyčioje ilgą metą buvo net trys popiežiai. Popiežių val¬ 
džia vedė kovą su bažnyčios sinodais. Žodžiu, ten visuomenės 
vadovų tarpe nebuvo nei asmenybių, nei net gražių idėjų. To¬ 
kioms idėjoms, kaip kad didžiulius, barbarų valdomus plotus 
imti kultūrinti, arba kaip bažnyčių unija, ten prilygstančių ne¬ 
buvo. Dėl to ir bendralaikiai Vytautą įvertino, kėlė jį į padan¬ 
ges. Romos kurija labai teisingai manė, kad tik abu iškilę lie¬ 
tuviai (Jogaila ir Vytautas) tepajėgtų tinkamai išspręsti husitų 
klausimą, dėl kurio tiek daug negalės parodė imperatorius Zig¬ 
mantas. Tų laikų visuomenė taip pat nematė Europoje kito žmo¬ 
gaus, kaip tik Vytautą, kuris dar galėtų išgelbėti Europą nuo 
turkų ir net atimti iš jų šventąją žemę. Tai buvo viešai užak¬ 
centuota Klivijos kunigaikščio Vilhelmo ir kitų visuotinam baž¬ 
nyčios sinode Konstancijoj 2 ). Kaip Europos visuomenė vertino 
Vytauto nuopelnus, turime nemaža užsilikusių amžininkų liudi¬ 
jimų, kurių tarpe bene pirmą vietą tenka priskirti šv. Jono Kan¬ 
to pamokslui, pasakytam Vytautui mirus per ekzekvijas Kroku¬ 
voje 3 ) ir Pranciškaus de Comitibus 1429 met. Vytautui rašytam 
laiškui 4 ). 

Reikia pasakyti, kad Vytautas viešosios Europos opinijos 
reikšmę suprato labai gerai ir visokiais būdais stengėsi ją pada- 

*) Procli. D. W. 380. 2 ) T. p. 379. 3 ) Pamokslas ruošiamas spausdinti. 

*) C. ep. V. 880. 

ryti sau palankią. Tam tikslui jis pirmiausia išnaudojo Lenki¬ 
jos padėtį ir ryšius vakaruose. Jis visada pasistengdavo, kad 
kiekvieną jo propoziciją vakaruose paremtų jau išseno katali¬ 
kiškos Lenkijos karalius Jogaila. Ir tas jam visada padėjo. Pa¬ 
dėjo net tada, kai tam priešingi buvo veik visi Lenkijos didikai, 
kurie buvo ten faktiški padėties viešpačiai. Labai aukštai 
savo ir visos Lietuvos vardą pakėlė sudarydamas kompaniją 
prieš Ordiną, kuri galutinai savo tikslo pasiekė. Ordinas tapo 
deskredituotas. Krašto viduje savo valstybės garsui jis visaip 
globojo atvykstančius apsigyventi ar prakeliaujančius svetimša¬ 
lius. Pasak flamando riterio Ghileberto de Lannoy, jis buvęs įve¬ 
dęs Lietuvos kunigaikštijoje tokią tvarką, „kad joks svetimša¬ 
lis į ją atvykęs arba ją pervažiuodamas neturėtų jokių išlaidų” 1 ). 

Dėl visų jo pastangų Lietuva Europoje atsistojo pilna pėda 
greta kitų valstybių. Be Lietuvos nebuvo rišamas joks svar¬ 
besnis ne tik rytų, bet ir centralinės Europos klausimas. Ir ten 
Vytautas buvo centralinis asmuo, kurio pritarimo ieškojo visos 
besigrumiančios galybės. 

Valdžią Vytautui buvo lemta įgauti tik per sunkią kovą. 
Ir teisingai pastebi K. Heinl: „Nei vienam jo pirmtakūnų tą pa¬ 
daryti nebuvo taip sunku, bet nei vienas jų taip puikiai nepasie¬ 
kė savo tikslo kaip jis“ 2 ). Krašto viduje jis tapo absoliutišku 
valdovu, kurio supykinti bijodami valdiniai net patys ėjo kartis, 
kaip pasakoja Enejas Silvijus Picolomini, o užsieny jo įtaka 
taip pat buvo didžiausia. Prieš jį drebėjo visi Europos rytai, 
Maskvos kunigaikštis titulavo jį savo globėju ir protektoriumi, 
o vakarai su pagarba jį vadino čekų viešpačiu ir karaliumi. 

Bet, stebėtinas dalykas, tas gražusis Vytauto pastatytas 
rūmas po jo mirties tuojau pradėjo irti, valstybė pakriko. Tai 
yra ne jo klaidingų metodų ir darbų kaltė, o kaltė tų ardančių 
fermentų, kurie įėjo į valstybinį ir tautišką gyvenimą. 
Tuos aštrumus Vytautas švelnino, bet po jo mirties kai kurie jų 
pasireiškė labai ryškiai. Lietuvos nelaimė buvo ta, kad tam 
gražiajam sukurtam rūmui Vytautas nespėjo padėti juridiškų 
pamatų. Jis neįsteigė institucijų, kurios būtų galėjusios atstoti 
jo asmenį ir nepaliko asmenybių, kurios būtų pajėgusios pava¬ 
duoti jį darbe. Kaip pastebi Pfitzneris 3 ), jis panašus karo vadui, 
kuris pats daro planus, pats juos vykdo ir nė vieno savo gene- 

') Koch., 152. 2 ) Heinl, 2. 

3 ) Pfitz. 221—222. 

rolų nepadaro savo išrinktu patikimuoju. Dėl to jam mirus ne¬ 
liko žmogaus, kuris būtų paveldėjęs visą jo galingos dvasios lo¬ 
byną. Tas per visą Vytauto gyvenimą ėjęs nuo visų atsiskyri¬ 
mas jo didybei meta šešėlį. Lietuva tą pajuto labai skaudžiai. 
Jis nusinešė su savim į grabą labai daug Lietuvos laimės. Ir visa 
Lietuvos tragedija glūdi tame, kad Vytautas buvo paskutinysis 
talentingųjų jos valdovų. Paskui nebeliko kam jo darbų dirbti. 
Lietuvos galios buvo išjudintos, ji išėjo kultūringojo pasaulio 
arenon, bet nebuvo kas jai vadovautų. Teko laikytis Lenkijos. 
Einant greta jos teko laikytis kiek užpakaliau, o visa tai prive¬ 
dė prie mums gerai žinomų skaudžiųjų vaisių. Bet Vytauto 
paliktų tautiškos savygarbos ir savarankumo tradicijų dėka 
Lietuva vis dėlto darė žygių iš Lenkijos „tėviškos” globos išsi¬ 
vaduoti, vedė ilgą ir griežtą kovą prieš jų pretenzijas ir tas tra¬ 
dicijas pamiršo labai negreit. 

13 „ 

kas 

kuri 

18 „ 

sankcija 

sankciją 

Pusi. 

Eil. iš 

176 

185 

20 virš. 

186 

5—4 ap. 

194 

13 

198 

15 ap. 

199 

H „ 

201 

9 „ 

» 

3 „ 

203 

2 virš. 

206 

2 išnašos 

•1 

5 „ 

Vt 

5 „ 

« 

6 

n 

8 

m 

H 

n 

11 

208 

6—5 ap. 


n 

4 ap. išnašoje 

1 » n 

• 

209 

7 virš. 

n 

8 „ 

» 

2 išnašos 

i* 

5 „ 

210 

10 . 

ll 

4 „ ap. 

n 

3 » » 

M 

2 „ „ 

» » 

5 

n 

211 

>» 

7 

213 

2 virš. 

»» 

5 „ 


17 „ 

M 

3 išnašoj ap. 

217 

5 

11 

7 „ 

•• 

9 

ii 

17 

N 

19 

218 

6 

n 

8 

2 19 

2 . 


Atspausta 

Išnaša — 2 ) Koch. 

sako, kad... 
atsisakyti 

įvykstančia suvažia¬ 
vimų 

L. Brastos 
Žiemovitas 
nevienoki 
Plotonovu 
jo santykių su Len¬ 
kija 

dualistinė 
aby šie 
nimi 
nową 
az 

pomnoženia 
pobudzie do wzaje- 
mych 
Dlug., 

Tie žodžiai nesutin¬ 
ka su tiesa, jei atsi¬ 
minsime 1398 m. 

ksiąžęcia 

zložyl.“ (Dlug., 

gauteretis 

dieimus 

Miloše 

krolewstwo 

cialo 

ktčry 

Milošcivvy 
Poddales glowę 
polžesz 

pieruny, ktorą 
340 

Eisiškiuose 

Eišiskius 

kunigaikščio 

einsdem 

že 

Ahy 

žyjąc 

juž vvyražne 

juž 

že 

niželi 

že 


Turi būt' 

3 ) T. p. 145, 146 
atsakyti 

įvykstančiu suvažia¬ 
vimu 

Bresto (Kujavijoj) 

Žiemovitas 

nevienoki. 

Platonovu 
santykiuose su Len¬ 
kija išaugusios 
diarchiška 
aby się 
nim i 
nową i 
a z 

pomnoženia 
pobudzič do wza- 
jemnych 
Dlug., 

(Tiežodžiai nesutin¬ 
ka su tiesa, jei atsi¬ 
minsime 1398 m.) 

ksiąžęcia 

zložyl.“ (Dlug., 

gauderet s 

dieimus i 

Miloše 

krolestvvo“ 

cialo 

ktory 

Milošciwy 

Poddaleš glowę 

polęžesz 

pioruny ktčra 

345 

Eišiškiuose 

Eišiškius 

kunigaikščių 

eiusdem 

že 

Aby 

žyjąc 

juž vvyražne 

juž 

že 

niželi 

že 

Pusi. 


Eil. iš 

223 

3 

išnašos 

n 

4 

M 

H 

8 

» 

224 

1 

ap. 

M 

7 

1 

„ išnaš 

M 

M >1 

225 

6 

»» 


6 

n " 

227 

14 


225 

10 

» 

M 

2 

n 

230 

2 

virš. 

232 

12 

ap. 

267 

11 

» 

270 

13 

virš. 

279 

18 

ji 

281 

9 

M 

M 

9 

ap. 

284 

4 

virš. 


Atspausta 

egnannten 
euwern orden“. 

V. ep. s., 
odpowiedž, racžej 
1439 
poslowie 
iudubie 
visus ir visus 
veri. 

karūnuoti 

vilgenannten, 

herren 

arb 

ligų 

padalintas 

mirties 

perėjo jų visa eilė 
į Vytautą pusę, 
pripažino 
Severo 
unavimi 


Turi būti 

egenannten 
euwer orden“,..; 

C. ep. s., 
odpowiedž, raczej 
1429 
postowie 
indubie 
ir visus 
veri, 

karūnuotis 

vilgenannten 

herrn 

ab 

ilgų 

padailintas 

mirties, 

perėjo jų visa eilė, 

pripažinto 

Sievero 

unanimi 


„Sakalo“ b-vės išleistos knygos: 


Plati monografija apie Vytautą Didįjį. 

Vytauto Didžiojo 500 jubiliejaus metų proga „Sakalo“ B-vė išleido apie 
Vytautą Didįjį plačią monografiją. Ją parašė istorikų būrelis, redagavo 

S. Daukanto mok. Sem-jos istorijos mok. P. Šležas. Monografiją peržiu¬ 
rėjo ir patikrino prof. A. Alekna. 

Veikalo turinys: 

1. Lietuva iki Vytauto, 

2. Vytauto jaunystė ir jo veikimas iki 1392 m., 

3. Vytauto vidaus ir užsienio politika iki Žalgirio mūšio, 

4. Žalgirio mūšis, 

5. Vytauto vaidmuo Lietuvos christianizacijoje, 

6. Vytauto galybės laikotarpis, 

7. Vytauto santykiai su Lenkija, 

8. Vytauto karūnacijos klausimas ir mirtis, 

9. Vytauto ekonominė politika, 

10. Vytauto charakteristika. 

11. Vytauto vieta mūsų istorijoje. 

Monografijoje yra 320 puslapių. Išleista gerame popieriuje su Vytauto 
Didžiojo portretu ir to laiko Lietuvos žemėlapiu. 

J. E. M. Remarko „VAKARU FRONTE NIEKO NAUJO“. Iš originalo 
vertė J. Kalnėnas. Viršelį piešė J. Burba. 1929 m. 256 psl. Kaina Lt. 4,—. 

Šią knygą skaito visas pasaulis, jos jau kitomis kalbomis išpirk¬ 
ta su viršum milijonas egz. Šioje knygoje visai tikrai atvaizduotos 
visos Didžiojo karo baisybės: baisios atakos, nuodingos dujos, tan¬ 
kai, mirtis, šiurpulingi ir neužmirštami vaizdai, įstrigę į šių laikų 
žmonijos širdį. Kas nori žinoti, kas buvo Did. karas, turi būtinai 
šią knygą perskaityti. Knyga parašyta taip vaizdžiai ir gerai, kad 
jos autorius net įtrauktas į kandidatus Nobelio premijai gauti. 

2. Kari. May PER DYKUMĄ. I, II ir III tomai. IŠ originalo vertė J. 
Vadeikis. Vertimą kalbos atžvilgiu žiūrėjo J. Talmanas. Kaina I ir II to¬ 
mų po Lt. 2,50, III-čio t. — Lt. 3. — 

Sensacingiausias kelionių romanas. Labai vaizdžiai ir gyvai ap¬ 
rašyta vieno keliautojo kelionės su įvairiausiais nuotykiais ir pavojais 
po Arabiją, Afriką, Mezopotamiją. Norintieji pažinti tų kraštų gam¬ 
tą, žmones, jų gyvenimo būdą ir papročius, būtinai turi šias knygas 
perskaityti. Čia skaitytojas pamatys tu tautų tarpusavines aštrias 
kovas. Arabijos moterų pasiaukojimą, meilę, pagaliau jų žiaurų 
kerštą. Mokiniui šios knygos palengvins išmokti istorijos pamokas 
apie tas tauteles ir geografiją apie minėtus kraštus. 

Prie romano pridėta: 1. trumpas geografiškas ir istoriškas pa¬ 
aiškinimas apie arabus, turkus, kurdus ir kitas šiame romane pa¬ 
liestas tauteles; 2. nesuprantamų žodžių žodynėlis ir 3. žemėlapis su 
pažymėjimu, kuriais kraštais autoriaus keliauta ir kuriuose miestuo¬ 
se butą. 

3. Seimą Lageriof KRISTAUS ROŽĖS LEGENDA IR KITI PASAKO¬ 
JIMAI. Vertė J. T. 

Didžiojo karo įtakoje žmonės tartum pasidarė žiauresni; netei¬ 
singumas ir įvairios suktybės dar labiau, rodos, įsivyravo, negu tai 
buvo pirmiau. Šeimos Lagerlof raštuose dvelkia žmoniškumas. Jos 
raštus perskaitęs, žmogus jauti, kad širdis Švelnėja, atsiranda dau¬ 
giau meilės, ne tik geriems, bet ir nusižengusiems žmonėms. Auto¬ 
rė už savo gražius ir sentimentalius raštus yra gavusi Nobelio pre¬ 
miją, taigi matyt, kad jos raštai yra labai didelės literatūrinės vertės. 

4. E. Mnišek „RAUPSUOTOJI” (Trędowata) trijose dalyse vertė P. 
Jurgelevičius. Kiekvienos dalies kaina. Lt. 3,50. Išleista gerame popieriu¬ 
je, su iliustracijomis. 

Šis romanas savo siužetu giliai sujaudina ne tik moteris, bet 
ir vyrus. Tikrajai meilei nėra skirtumo tarp aristokrato ir papras¬ 
tos mergaitės, nėra tos bedugnės, kuri yra tarp dvieju griežtai skir¬ 
tingu luomų. Nekalta meilė paveikia blogus žmogaus palinkimus, 
Įpročius, priverčia nusilenkti visoms galybėms, nugali visas kliūtis, 
tačiau reikalauja aukos ir tragedijos. 

5. Sveti Hedin’o KELIONE PO TIBETĄ, versta J. Kazėno. Kalbą 
taisė St. Dabušis. Gausiai iliustruota, spalvotu viršeliu. Kaina Lt. 4. — 

Čia nepaprastai idomiai aprašoma didžiojo keliautojo Sven He- 
dino kelionė į Azijos širdį — Tibetą, įvairūs nuotykiai, kovos su vie¬ 
tos tautelėmis, kurios žūt būt neįsileidžia nė vieno europiečio, nė vie¬ 
no ne savo krašto žmogaus į savo krašto gilumą, i ju šventąjį mies¬ 
tą — Lhasą. 

6. Vysk . Valančiaus, VAIKI] KNYGELĖ. L. Kuodžio redaguota, su 
dailininko K. Šimonio spalvotomis ir grafiškomis iliustracijomis ir spalvo¬ 
tu viršeliu; labai gražiai išleista. Kaina Lt. 5.—-. 

Knygelė skiriama visiems: vaikams ir suaugusiems. Vaikai ras 
gražiu gražiausiu paveikslėliu ir pasaką, o suaugusieji galės pasimo¬ 
kyti gražiausio mūsų gimtosios galbos stiliaus. 

7. Seimą Lageriof, PETERIS NORDAS. Išvertė J. T. 1929 m. 65 
pusi. Kaina 1 litas. 

A. Jakštas „Ryto” Nr. 25, 1930 m. rašo:... „Autorė, garsi švedų 
rašytoja, parodo čia daug gyvos vaizduotės, pirmaeilio talento ir 
didelės užuojautos savo pasirinktam didvyriui. Visas jos pasakoji¬ 
mas padaro skaitytojui gilaus įspūdžio...” 

Ši knygelė yra tikras pavyzdys, kaip meilė nugali net ir mirtį, 
ir kaip teisybė pagaliau viršų gauna. 

8. Vinco Krėvės Raštai VIII t. Misterijos „LIKIMO KELIAIS” II da¬ 
lis, su priedu — V. Bičiūno tos misterijos pastabos ir komentarai. Abieju 
knygą kaina Lt. 8, — 

„Likimo kelių” turinį sudaro savotiškai pasakiškas pasakoji¬ 
mas apie Vincą Višvilį — prastą kaimo bernaitį piemenėli, kuris pri¬ 
siklausęs motinos pasaką apie karalių Žvaigždikį ir karalienę Panikę, 
ryžtasi prikelti iš miego Žvaigždikį, atseit, pačią Lietuvą. Tie visi 
Vinco Višvilio sunkūs ieškojimai, klajonės, nuostabus nuotykiai ir il¬ 
ga kelionė — tai giliai prasmingas visos mūsą tautos kelias nuo pat 
pradžios ligi šią dieną. 

Labai reikšmingą priedą prie „Likimo keliu” sudaro V. Bičiūno 
pastabos ir komentarai. Be ju daugeliui nebūtą aiškios nei paties au¬ 
toriaus intencijos, nei tikslas bei veikalo idėja Komentarai daro vei¬ 
kalą suprantamą net ir mažiau išsilavinusiam skaitytojui. 

(„Karys” Nr. 22, 1930 m.). 

9. Rakšties , RAKŠTYS. Satyros ir juokai. 96 pusi. Kaina Lt. 2, — 

Čia yra labai aštrios mūsų dienų satyros. Apie šią knygelę A. Jakštas 

š. m. „Ryto” 98 nr. rašo... 

Šioj, dailiai išleistoj knygelėj pateikta satyriška mūsų gyvenimo 
apžvalga iš pastarųjų (1926—1930) metų. Autorius, matyt, gan aky¬ 
lai yra sekęs neigiamus tojo gyvenimo apsireiškimus mūsą literatū¬ 
roj, teatre, visuomenėj, politikoj... 

Autorius temas semia iš bėgančiojo gyvenimo laikinoj musu sos¬ 
tinėj, o vasarą — iš lietuviškiausio mūsų kurorto — Palangos. Rašo jis 
klasiškomis eilėmis, labai švelniai, sakyčiau, net kai kur—peršvelniai, 
taip, kad jo satyrišką knybtelėjimu be komentoriaus negalima nė su¬ 
prasti, nors civilės drąsos jis turi užtektinai, nes savo satyros objektu 
nebijo net tikrais vardais pavadinti. 

10. Šekspyro VENECIJOS PIRKLYS. J. Talmanto vertimas tiesiog 
iš originalo. Su iliustracijomis ir plačiais teksto paaiškinimais — komen¬ 
tarais. Yra tai vienas geriausiųjų klasiko dramaturgo Šekspyro veikalas. 
Kaina Lt. 3,50. 

11. Rygiškių Jonas — LINKSNIAI IR PRIELINKSNIAI. Ju vartoji¬ 
mas musų kalboje 1928 m. Kaina Lt. 5,—, 


299 — 


Labai sunkus kalbos dalykas yra mokamas žodžiu formų varto¬ 
jimas; tu formų bene svarbiausia bus linksnio forma, kuri tūlam lie¬ 
tuviui dažnai sukelia galvosūkio. Rygiškių Jonas, turėjęs nemaža 
reikalo su įvairiais lietuviškais spaudiniais, yra pastebėjęs ne vieną 
tos rūšies (linksnių vartojimo) klaidą. Leisdamas i žmones šį savo 
darbą, R. J. pasisako ji skiriąs pirmiausiai musų laikraštininkams, 
rašytojams ir šiaip musu rašto žmonėms, įvairiems mūsų žodžio 
skelbėjams (dėstantiems lietuviškai savo dalykus mokytojams), mū¬ 
sų kalbos mokytojams ir jų mokiniams... 

„Švietimo Darbas” Nr. 11. 1928 m. 

12. KELI MOKSLEIVIU VERTIMAI. Iš ano metu rusiškųjų rašinių 
rinkinio šių dienu mokyklai ir nemokyklai 1929 m. Kaina 1 litas. 

Tai Rygiškiu Jono redaguotas mokyklinis rašto darbu rinkinėlis 
įvairiomis temomis. 

„Šie moksleivaų vertimai (rašo pats Rygiškiu Jonas) yra su¬ 
daryti iš Aleks. Mireso Chrestomatijos (1909)”. Vertimai moko nuo¬ 
sakiai mintyti ir taisykliškai rašyti. 

13. Rygiškiu Jono redaguotos „PASAKĖČIOS”. Kalbos ir literatū¬ 
ros mokslui. Trečias papildytas dvigubai padidintas ir pataisytas leidi¬ 
mas, 1927 m. 64 psl. Kaina Lt. 1,20. 

Norint suvokti kalbos dailumą ir grynumą, reikalinga pirmučiau¬ 
siai kalbos dvasia pažinti. Kalbos dvasios nepažinęs, taisykliškai 
kalbėt ir rašyt neišmoksi. 

Musą kalbos mokovai (tame skaičiuje Rygiškiu Jonas) yra pa¬ 
rūpinę nemaža verstinės literatūros pavyzdžiu, kuriais norima padė¬ 
ti lietuviu kalbos dvasią pažinti. 

Vertimo objektas — didelis ar mažas — kelionių aprašymas, ar 
trumpa pasakaitė — nesvarbu; tos rūšies leidiniuose didžiausios 
svarbos turi sakinių forma, žodžiu vartojimo tikslingumas, stiliaus 
grynumas. 

Rygiškiu Jono suredaguotos „Pasakėčios” per plačiai žinomos, 
kad apie jas ką naują galima būtu pasakyti — išskyrus vieną, kad 
tai rinkinys trumpų ir vaizdžių rašinėliu, padedančiu mūsą kalbos 
išmokti ir jos dvasią pažinti. 

14. J. Baronas — RUSIŠKAI LIETUVIŠKAS ŽODYNAS. 575 pusi. 
Kaina buvo 15 litų, o dabar tik 10 litu. 

Pats žodžiu vertimas padarytas gana atsargiai. Autoriaus su¬ 
naudota žodžiams aiškinti daugybė lietuvišku raštu (Sirvydo, Kur¬ 
šaičio, Daukšos, Duonelaičio, Daukanto, Žemaitės, J. Jablonskio, K. 
Būgos raštai ir k. k.). Rusiškiems žodžiams nustatyti naudotasi 
garsaus rusiškos kalbos mokovo Dalio žodynu. 

Kadangi tai yra, rods, pirmutinis rušiškai-lietuviškas žodynas, 
tai lengva suprasti, kiek jam sudaryti padėta darbelio!... — Jis pra¬ 
vers ne tiktai nelietuviams, bet ir lietuviams, kuriems, tiesą sakant, 
autoriaus pirmučiausia skiriamas: 

„Lietuva” Nr. 150 (1651) 1924 m. 

15. P. Klimo, LIETUVIU KALBOS SINTAKSĖ. Septintasis leidimas. 
1928 m. Kaina Lt. 1,50. 

16. VANDENS IR VĖJO GALYBĖ. Sudarė A. Vireliūnas ir P. Šinkū¬ 
nas su daugybė paveikslėliu. Išleista gerame popieriuje. Kaina Lt. 6, — 

Didžiai nuostabūs pasaulio apsireiškimai: kriokliai, upės, ežerai, 
balos, požemiu rūmai, smiltynu ir vandenynu darbai. Knygoje 
vaizdžiai aprašyta, dėl ko rudens tamsią naktį ugnelės po laukus 
vaikščioja, pinigėliai dega, iš kur kartais ant kapinių atsiranda prie¬ 
blandoje miglota žmogaus figūra, ir daug kitų nuostabiu dalykų. 

17. V. Ruzgo GAMTOS METODIKOS PAGRINDAI. Gausiai ilius¬ 
truota, 200 pusi. Kaina Lt. 6, — 

Labai reikalinga knyga kiekvienam mokytojui. Gamtos moky¬ 
tojas d-ras C. Pakuckas š. m. „Židinio” Nr. 4 tarp ko kito rašo: Šios 
rūšies knyga mūsų gamtos literatūroje yra dar pirmutinė. Lig Šiol 
jokios gamtos metodikos dar neturėjom, ir jau vien dėl to knyga 

sveikintina. Pats autorius V. Ruzgas mums yra žinomas parašytais 
praktiško pobūdžio vadovėliais iš gamtos srities“. Veikalėlis yra ne 
blogas. Jis taikytas kaip pradžios taip lygiai ir aukštesniųjų mokyk¬ 
lų mokytojams. Duoda daug praktiškų patarimų, ir kiekvienas dės¬ 
tas gamtą ras jame ne vieną naudingą patarimą”. 

„Mokyklos ir Gyvenimo“ š. m. 2 Nr. mokytojas J. Lazauskas ra¬ 
šo: „Sunku bus laikyti mokytojum tasai, kurs nepasistengs su šia 
nauja kropštaus švietimo srities darbininko dovana susipažinti”. 

18. Prof. Raikovo , NAMINIU GYVULIU MOKOMASAI STEBĖJIMAS 

Gausiai iliustruota — apie 60 iliustr. Kaina Lt. 2, — 

Mes labai mažai pažįstame geriausius savo draugus — nami¬ 
nius gyvulius, su kuriais žmogus nuo žilos senovės bendradarbiauja. 
Ypač naudinga juos pažinti mūsų moksleivijai ar šiaip jaunuomenei. 
Kaip geriausiai mūsų naminius gyvulius pažinti žinių galima rasti 
prof. Raikovo knygoje „Mokomasis naminių gyvulių stebėjimas 7 ’, V. 
Ruzgo redaguota. Knyga gausiai iliustruota įvairių veislių gyvulių 
paveikslais. 

19. A. Vireliūno, KRAŠTO MOKSLO VADOVĖLIS. III-čiam pra¬ 
džios mokyklos skyriui. Pirmosios geografijos žinios ir atskirų Lietuvos 
vietų apžvalga. Sutrumpintasis Vl-as leidimas. Kaina Lt. 2,50. 

20. P. Šinkūno, LIETUVOS GEOGRAFIJA. Platus vadovėlis vi¬ 
durinėms ir aukštesniosioms mokykloms ir šiaip visuomenei su Lietuvos 
kraštu susipažinti. Gausiai iliustruota, su žemėlapiais. Kaina Lt. 8, — 

Yra tai vienintelis Lietuvos universiteto profesorių ir specialis¬ 
tų pripažintas Lietuvos geografijos vadovėlis tinkamas mūsų mo¬ 
kykloms. 

21. P. Šinkūno, GEOGRAFIJOS VADOVĖLIS. IV-am pradžios mo¬ 
kyklos skyriui ir I-ai vidurinės mokyklos klasei. Kaina Lt. 3,50. 

22. V. Kamantausko , KIRČIUOTA LIETUVIU LITERATŪROS 

CHRESTOMATIJA. Kirčius patikrino Dr. Pr. Skardžius. 

Iki šiol dar nė vienos kirčiuotos chrestomatijos neturėjome, o 
kadangi taisyklingai kirčius tarti tegalima įprasti tik skaitant kir¬ 
čiuotus tekstus, tai chrestomatija yra labai reikalinga kiekvienam no¬ 
rinčiam gerai išmokti mūsų rašomosios kalbos. Kaina Lt. 8. —. 

23. Gyd. J. Maciūno, TRUMPAS HIGIENOS VADOVĖLIS. Suda¬ 
rytas pagal Švietimo Ministerijos programa. 1929 m. 112 pusi. Kaina Lt. 3. 

24. N. J. Naujoji mūsų literatūra. Literatūros pamokų darbams. Va¬ 
dovėlis sistematingai sudarytas pagal gimnazijos VII ir VIII klasių progra¬ 
mą. 132, pusi. Kaina Lt. 3. — 

25. „KALBA“ bendrinės kalbos žurnalas T. sąsiuvinis. Redaguotas 
Pr. Skardžiaus. 

Šiame numeryje yra įdėtas paskutinis prof. Jablonskio — Ry¬ 
giškių Jono straipsnis. Be to, įdėta prof. Brenderio, prof. Putino- 
Mykolaičio, Dr. Pr. Skardžiaus, Dr. A. Salio, ir kalbininkų Talmanto, 
Laurynaičio ir Kuzmickio straipsniai. Šio numerio kaina Lt. 3. — . 

II-as „Kalbos” visas numeris skiriamas a. a. prof. Jablonskiui. 

26. V. Pietaro. LAPĖS GYVENIMAS IR MIRTIS. (Pagal senų žmo¬ 
nių pasakas). Iliustravo Meno mokyklos mokiniai prof. Dobužinskiui ko¬ 
reguojant. Originalus vaikų literatūros šedevras. 

27. V. Putino - Mykolaičio, VALDOVAS... Istorinė 6 veiksmų drama. 

28. Marija Lastauskienė - Lazdynų Pelėda. RADYBOS. 

Nepaprastai intriguojanti apysaka, su Liūdo Giros įžanga, ku¬ 
rioje jis išaiškina, kad Lazdynų Pelėda buvo ne viena, bet dvi. Vie¬ 
na jau mirusi, tačiau antroji dar gyva ir žada dar daug duoti mūsų 
literatūrai. 

Visos šios knygos gaunamos „SAKALO“ B-VĖJE, KAUNAS, MUZIE¬ 
JAUS G., 5. B. 9. VISUOSE KNYGYNUOSE, GELEŽINKELIU STOČIŲ IR 
LAIKRAŠČIU KIOSKUOSE. 

Knygos gaunamos: „Sakalo“ B-vėj, Kaune, muziejaus 9,b. 9 ir kil. knygynuose. 

